
700 príkladov

1. Vidieť nepochopiteľného Boha

Štyria učitelia mohli vidieť nepochopiteľného Boha, ktorého si nikto nedokáže predstaviť. Keď sa znova vrátili na tento svet, boli zmätení.

Prvý prišiel domov a chvel sa ako osikový list. Mlčky si ľahol a obrátil tvár k stene. Nechcel ani jesť ani piť. Jeho obličaj sa prepadol, jeho oči vyhasli.

Druhý sa vrhol na zem , pretože sa na neho všetko padalo zo všetkých strán, ako si myslel. Zakryl si oči, kričal od hrôzy, že ho to zabije, bil hlavou o zem. Nič mu to nepomohlo. Zovšadiaľ na jeho ubolenú hlavu padali balvany, kusy múrov, tony ocele. Nebolo mu pomoci, zošalel.

Tretí povedal:" Videli sme niečo, čo nemá hraníc, čo je bez konca. Proti tomu sme len nepatrný prášok, trieska, ktorá sa odlúpla od večnej veci. Sme vydaní ničote. Nič nie sme, všetky naše skutky, i tie sebalepšie, nestoja za nič. Je zbytočne byť svätým, keď svätosťou Božie nikdy nedosiahneme." A otvoril sa všetkým žiadostiam tela a hriechom, prestal veriť a zúfal si.

Štvrtý učiteľ sa taktiež dlho nemohol spamätať. Potom povedal:"Beda nám, akí malí sme oproti veľkému a nezmieriteľnému Bohu! Ako hlúpi sme proti jeho múdrosti! Ako hriešni proti jeho dobrote a svätosti! A predsa Božia ruka má vedie ! Je na nás, aby sme sa jej pokorne podrobili a pracovali na svete ako jej nástroj. Lebo nebudeme súdení podľa svojho poznania, ale podľa svojho chcenia a svojich skutkov!"

A rabbi šiel s novou odvahou do svojho povolania: učiť večným veciam na tejto úbohej zemi. A stal sa z neho veľký a vážený učiteľ svoje doby.

2. Priznanie pochybovača

Známy skeptik, pochybovač, kľačí v mestečku v kostole v prvej lavici. Tu k nemu prikľakne sused a hovorí mu :" Ja som si myslel, že ty neveríš v Boha?" - " To sa vie, že nie", odpovie hosť, " ale čo ja viem, či mám pravdu?"

3. Božia Prozreteľnosť

Marienka bola nielen pozornou poslucháčkou náboženstva, ale taktiež horlivou kresťankou: nevynechala svätú omšu vo všedný deň. Jej horlivosť vzrástla, keď bola v druhej triede pri príprave na prvé sväté prijímanie. Ako keby sa nemohla nasýtiť sviatostného chleba. O to nepochopiteľnejšie bolo, keď presne za 24 hodín po sv. prijímaní zomrela po prasknutí slepého čreva na zápal pobrušnice. "Prečo si mi ju vzal?" kričala jej zdrvená matka nad hrobom. Marienkina smrť sa zdala všetkým nespravodlivou, pokým čas priniesol odpoveď. Po Marienke mala jej matka ešte dve deti, ale aj napriek tomu, že boli pokrstené, nechodili na náboženstvo, ani do kostola. Stali sa z nich neveriaci ľudia. Tohto osudu bola Marienka uchránená. Jej smrť nebola predčasná, naopak, zavčasu si ju vzal Boh ku sebe.

4. Dobre, že nevidíme všetko

Indiánski horskí vodcovia v Andách zaväzujú svojím nákladným muliciam často oči, aby nevideli, aký veľký je náklad, ktorý sa im naloží na zadok, Keby im nezaviazali oči, nebolo by možné im náklad naložiť.

5. Rovnováha v prírode - dôkaz účelnosti

Thor Heyedahl si pripomína prírodný zákon biologickej rovnováhy: v Nórsku i tu v Polynézii. Kedykoľvek sa niektorý druh rozmnožil, rozmnožili sa tak jeho prirodzení nepriatelia, aby zostala neporušená rovnováha. Akonáhle sa rozmnožili myši, že boli v prírode nebezpečné, začali líšky a {hranostaji} vrhať väčší počet mláďat, sokoly a jastraby kládli viac vajec, dokonca niektorí z týchto dravcov mali za jedno obdobie dvakrát mladé. Akonáhle títo mäsožravci zlikvidovali nadpočet hrabošov, znížila sa ich pôrodnosť a medzi hlodavcami i dravcami nastala rovnováha. (Tamtiež str. 6O, 6l)

6. Ja som ťa niesol

Jeden muž mal sen. Zdalo sa mu, že ho Pán volal z tohoto sveta. Než ho odvolal, premietol mu film jeho života. Celý život mu ubiehal pred očami, scéna za scénou od prvého vysloveného slova až po dnešný deň. Všimol si, ako tak kráčal životom, že na zemi boli dve páry stôp. Jedny patrili jemu, druhé patrili Pánu Ježišovi. Ale v dobách, keď sa mu viedlo najhoršie, boli na zemi len jedny stopy, a to Ježišove. Muž sa tomu čudoval. "Ako to, že nie je vidieť stopy mojich nôh?" A Pán mu vysvetľuje: "V ťažkých dobách, keď si bol opustený, keď som musel znášať bolesti, smútok a sklamania, vzal som ťa do náručia a niesol som ťa, preto sú na zemi iba malé stopy."

7. Nájsť Boha

Jeden učenec prišiel k slávnemu rabínovi a povedal: "Preštudoval som mnoho kníh, ale Boha som nenašiel!" Rabín odpovedal: "Asi ste sa málo skláňali."

8. Veľké veci rastú v samote

Albert Einstein prišiel jedného dňa k raňajkam, ale miesto jedla sadol si ku klavíru a tíško improvizoval. "To je zaujímavé," chvíľami prehodil, "to je ale ohromne zaujímavé," takmer vykríkol a prestal hrať. Manželka sa udivene naňho pozerá: čo to má znamenať? Čo je tak zaujímavé, povedz mi to!" Ale Einstein akoby niečím uchopený sa obrátil a utekal na poschodie, do svojej izby. "Nikto ku mne nesmie!" zavolal, "jedlo mi noste hore!" Uzatvoril sa a nikoho nechcel vidieť. Za štrnásť dní zišiel opäť dole, pobledlý, nevyspatý, ale s niekoľkými listami papierov v rukách. V záhlaví prvého papiera bol jednoduchý vzorček v troch písmenách: jeho slávna teória relativity.

Kto chce nájsť Boha, musí sa zamyslieť a musí hľadať samotu.

9. Prvé kroky

Rabína Baalšema sa pýtal žiak: "Majster, ako to príde, že ten, ktorý v Boha uverí, po nejakom čase cíti, akoby sa od neho vzďaľoval, akoby sa mu Boh stratil?"

Rabín mu odpovedal: "To je tak, ako keď otec učí dieťa chodiť. Postaví ho pred seba, vzdiali sa od neho na niekoľko krokov a povie: "Nič sa neboj, poď za mnou" - a natiahne ruky, aby dieťa nespadlo. A tak dieťa ide prvými samostatnými krôčikmi k otcovi medzi jeho ramenami. Tak je to s tebou - Boh sa ti vzdialil, aby si ho sám hľadal. Dôveruj mu, jeho ramená ťa ochránia, aby si nespadol. Keby sa Boh od teba nevzdialil, nenaučil by si sa sám kráčať vo viere.

1O. Človeče, ty to máš dobre

Ktosi rozprával: Som na nádraží, je l7,10, čakám na príchod svojho vlaku. Tu sa ku mne otočí zrejme opitý muž, fľašku od piva drží v ruke, tackajúc sa zo strany na stranu. Chcem sa mu vyhnúť, ale muž vrazí fľašku na moje prsia s podivuhodnou otázkou: "Veríš v Boha?" Z úst opilca táto otázka znie trápne. Rozhliadam sa, či ju niekto nepočul. Dav ľahostajne prúdi okolo nás. Muž sa stavia netrpezlivým: "Tak veríš alebo nie?" Čo mám odpovedať? Tomu človeku predsa neide o pravdu. Neochotne zo mňa nakoniec vylezie: "Verím, ale..." Opilec sa prestál tackať: "Tak to máš dobre, človeče, máš sa čoho chytiť," povie a ja sa naňho pozorne pozriem. Jeho obličaj je vážny, zvráskavený ako kĺbko, z vodnatých očí tečú slzy. Akoby ľutoval, že sa chytil fľaše.

11. K viere je treba odvaha

Jednej noci vypukol v dome požiar. Zdesení utekali rodičia s deťmi z horiaceho domu. V tom matka s hrôzou zistí, že chýba jej päťročný syn. Nazdávala sa, že ho otec vzal so sebou. Čo teraz? Chce sa vrhnúť do plameňov, ale plameň je tak hrozný, že cúvne. V tom sa otvorí na druhom poschodí okno a chlapec kričí o pomoc. Otec zoženie v susednom dome plachtu, rozprestrie ju za pomoci druhých a kričí: "Skoč, chytíme ťa do plachty!" Chlapec plače: "Ocko, ja ťa nevidím." "Ale ja ťa vidím," kričí otec "a to stačí, skoč!" A dieťa skočí a zachráni sa v otcovom náruči.

Veriť znamená s odvahou skočiť do otvorenej náruče Otca, ktorý zachraňuje.

12. Boh je blízko, dôveruj mu

V nemocnici sa pripravuje malý chlapec na operáciu. Má strach, je medzi cudzími ľuďmi, plače. V tom príde jeho otec na návštevu. "Neboj sa, ja som s tebou!" snaží sa dodať odvahy chlapcovi. Dieťa sa neuspokojí. "Ocko, keď budeš stále pri mne, nebudem mať strach, zostaneš tu?" Otec prisviedča: "Budem stále s tebou." Lekár dovolil, že i pri operácii smel sa pozerať chlapec na otca. Než usnul, šepotal si: "Ocko je tu, nemusím mať strach!"

Rodina vo všeobecnosti

13. Svätá rodina vzorom kresťanských rodín

Pápež Lev XIII. ustanovujúc brevom Nominem fugit zo dňa 14.júna 1892 na sviatok Svätej rodiny, dáva takéto smernice na uzdravenie kresťanských rodín:

"Rodinný život sa uvoľňuje. Treba ho uzdraviť, preto sa ustanovuje osobitný sviatok, ktorý by katolíckym rodinám pripamätúval ich podstatný cieľ. Otcovia sa majú učiť od sv. Jozefa starostlivosti a opatere o svoju domácnosť. Matky majú v Preblahoslavenej Panne Márii vzor vernosti a skromnosti. Deti zas majú nasledovať poslušnosť Pána Ježiša..."

14. Najstarší obraz Svätej rodiny

V zrúcaninách kostola sv. Cypriána v Kartágu našli v minulom storočí dosť dobre zachovaný obraz - basreliéf z prvých storočí kresťanstva, predstavujúci sv. Rodinu.

V popredí je postava Matky Božej, držiacej na lone Ježiša. Za Preblahoslavenou Pannou Máriou stojí sv. Jozef, ktorý má oči obrátené k nebu. Je celkom pohrúžený do modlitby. Z boku je trošku vidno anjela s rozpätými krídlami, ktorý ukazuje rukou na Ježiša, ako by chcel vravieť: "Hľa, Spasiteľ sveta!" Pod basreliéfom je nápis: "Sot Maria sjuba nos". (Svätá Mária, pomôž nám)

A už teda v prvotnej Cirkvi nábožnosť veriacich prvých storočí v Kartágu zvečnila na tomto obraze svoju úctu a lásku k trom najsvätejším osobám na zemi: k Ježišovi, Márii a Jozefovi. Svätá rodina bola im zaiste vzorom v rodinnom živote, bola im pomocou v snahe o posvätenie, bola im štítom pred útokmi zla, vznášala požehnanie na ich denné starosti, na ich skutky vyvierajúce z viery.

                                                     (K. Berthier)

15. Dvanástoro zákonov rodiny

Francúzski biskupi uverejnili svojho času kresťanskú deklaráciu práv človeka, rodiny a spoločnosti. O rodine vyratúva episkopát 12 zákonov rodiny, ktoré by mali byť včlenené do ústavy:

 1. Zákon trvácnosti, keďže ako história dokazuje "ľahkosť a množstvo rozvodov je znamením úpadku národa".

 2. Zákon plodnosti, ktorý vyžaduje ochranu verejnej mravnosti a boj proti literatúre šíriacej nízke chápanie a zmýšľanie o pohlavnom živote.

 3. Zákon jednoty, ktorá je jednotou hierarchickou a vyžaduje prítomnosť matky.

 4. Zákon o šetrení jej výchovnej misie. Domácnosť je pravým miestom výchovy detí a rodičia majú právo zvoliť školu pre svoje deti.

 5. Zákon o ochrane jej zdravia, prostredníctvom štátnych ustanovizní, najmä proti alkoholizmu, tuberkulóze a práve žien vo fabrikách.

 6. Zákon o existenčnom zabezpečení rodiny, prostredníctvom vyplácania zamestnávateľmi rodinnej mzdy, dopĺňajú štátnymi príplatkami.

 7. Právo na spravodlivú deľbu, to znamená, že príjmy sa musia riadiť zreteľom nie na jednotlivca, ale na rodinu.

 8. Právo na zodpovedajúci byt.

 9. Právo trvácnosti, ktoré musí byť šetrené zákonom dedičstva.

10. Právo o uznaní rodiny, za ustanovizeň právnu, s určením miesta v štátne s predstaviteľmi, ktorí sú poverení rodinu zastávať, keď treba, stanoviť jej práva.

11. Právo na uznanie rodinnej dôstojnosti, podporovanie viacdetnej rodiny štátom nemožno traktovať ako almužnu a sociálni pracovníci sa nesmú vysmievať z početných rodín, lež povinní sú im skôr slúžiť, ako ich kontrolovať.

12. Právo na možnosť spĺňania svojich povinností voči Bohu.

    Každé rodinné zákonodarstvo musí počítať s týmito právami, diktovanými prirodzeným zákonom, učením Kristovým a skúsenosťou stáročí.

16. Rytier - mučeník katolíckej rodiny

Tvorba poľského a japonského Niepokalanowa (mesta Nepoškvrnenej), františkán Otec Maximilián Kolbe bol spolu s inými kňazmi uväznený hitlerovcami v koncentračnom tábore za svoju náboženskú a vlasteneckú činnosť. Po úteku jedného väzňa z ll. bloku, malo byť 10 väzňov uväznených do bunkra hladu. Rozhodnutie padlo na suseda otca Maximiliána, Františka Gajowniczka z Varšavy, ktorý zaplakal nad osudom svojich detí a ženy. Náš kňaz, hrdina, ktorý toľké množstvo prekrásnych kázní povedal a napísal o zveľaďovaní Kráľovstva Kristovho a Kráľovstva Panny Márie v katolíckych rodinách, rozhodol sa vložiť na vážky hodnoty a svätosti rodiny, žertvu svojho vlastného života. Pristúpil k veliteľovi tábora Pritachovi so žiadosťou o oslobodenie Gajowniczka a prijatia jeho vlastnej osoby na jeho miesto. Veliteľ súhlasil so zámenou. A tak išiel náš hrdina spolu s ostatnými odsúdencami pred tisícok spoluväzňov na smrť vyhladovaním. Ale z toho miesta trýznenia, odkiaľ sa predtým ozývali kliatby, teraz bolo počuť modlitby a náboženské spevy. Všetkých odsúdených pripravoval tento rehoľník svätého života na dobrú a šťastlivú smrť a prežil všetkých. Ako posledný bol usmrtený injekciou fenolu v predvečer sviatku Nanebovzatia Panny Márie, 14. augusta 1941. Umrel ako mučeník za vieru a ako mučeník lásky za rodinu.

17. Manželstvo v porovnaniach

"Manželský stav je záhradou, v ktorej rastie veľa žihľavy". Je orechový strom, na ktorom dozrieva mnoho starostí. Je mestom, ktoré môžeme nazvať "plačúcim". Je procesiou, v ktorej nesú vpredu kríž".

                                             (Abrahám a Santa Clára)

18. Kňazstvo kolísky

Pápež Pius XII. v istom príhovore z príležitosti sviatku sv. Rodiny takto poúčal rodičov: "Zveľaďujte rast svojich detí aj pomocou "duchovného mlieka", o ktorom hovorí sv. Peter (Pt 1,2). Urobte z nich kamene božieho chrámu, vy, ktorí skrze milosť sviatostného manželstva ste vystavení v "duchovný dom", vy, z kráľovského kňazstva. V kresťanskom formovaní duší vašich detí, ktoré vám zverila Prozreteľnosť, daná je vám čiastka učiteľského úradu Cirkvi, zloženej nie z tvrdých kameňov, ale z duší žijúcich nadprirodzeným životom. Vy, manželia a rodičia ste akoby kňazmi kolísky, detstva a mladistvého veku vašich detí, ktorým musíte ukázať cestu do neba."

19. Podmienka rodinného šťastia

V Kanade vykonávali anketu, v ktorej sa malo odpovedať na otázku, aká je najdôležitejšia podmienka k životnému šťastiu. Ženy pokladali za najdôležitejšie u mužov: zdravie 35%, stály plat 28%, silu a charakter 13%, dobrú náladu 11%, ovládať sa 7%, rozvahu 6%. Muži pokladali u žien za najdôležitejšie: zdravie 28%, lásku k deťom 31%, schopnosti pre domácnosť 28%, eleganciu 13%, dobrú náladu 10%, pôvab 6%.

Zabudlo sa iba na cnosť a náboženskosť.

20. Miesto domácnosti - hotel

Istá vydatá žena, ktorá nechcela si zariadiť riadnu domácnosť, vravela: "Načo mi je domácnosť? Narodila som sa v pôrodnici, vychovali ma na internáte, muža som spoznala na zábave, bývame v robotníckom hoteli a jedávame v reštaurácii. Často športujeme a ešte častejšie chodievame do kaviarne, divadla a kina. Keby som ochorela, pôjdem do nemocnice a po smrti ma pochová pohrebný ústav."

Kto takto chápe rodinný život, ten samozrejme nikdy nestvorí rodinnú domácnosť.

21. Svätá Rita

V roku bola sv. Rita vyhlásená za svätú. Ako mladá deva mala úmysel vstúpiť do kláštora. No jej rodičia sa tomu zásadne protivili. Násilne ju prinútili vydať sa za ľahkomyseľného a zlostného človeka. Už na ôsmy deň po sobáši začal sa vadiť a tupiť svoju manželku. S hrdinskou trpezlivosťou vydržala Rita osemnásť rokov takýto život, až nakoniec grobian súc prevládaný jej svätosťou kľakol si pred ňou a prosil o odpustenie. Lenže toto pokojné manželské spolunažívanie nemalo už dlho trvať. Jej muža potom onedlho zavraždili. Pri mŕtvole muža Rita zamdlela z otrasu a bolesti. Rita mu podala milosrdnú a odpúšťajúcu ruku. No jej dvaja synovia prisahali krvnú pomstu voči vrahovi svojho otca. Vtedy priniesla Rita najväčšiu obeť svojho života, modliac sa k Bohu týmito slovami: "Pane, nech umrú radšej moji synovia, ako by si mali poškvrniť ruky krvou vraha."

Boh prijal jej obeť. Tí dvaja synovia umreli zmierení s Bohom. Z akého prameňa čerpala sv. Rita milosti manželského stavu za 18 rokov životnej trýzne? Zo sviatosti manželstva.

22. To za Teba (23b)

Skvelou slávnosťou uctilo mesto Todi v roku 1368 svojho veľkého občana a senátora Jacoponeho. Na tejto slávnosti sa zúčastnila i žena Jacoponeho. A sedela na čestnej tribúne. V istom momente zrútila sa tribúna s veľkým rachotom, pochovávajúc pod zrúcaninami svojich hostí. Medzi obeťami bola i manželka laureáta a utrpela zranenie, ešte žila, keď ju strápený muž začal ratovať. Chcel jej rozopnúť odev, aby mohla ľahšie dýchať a mala uvoľnenú činnosť srdca. Ona sa tomu predsa silno bránila. Až v oddelenej miestnosti, kde ich ponechali samotných, dovolila mužovi rozopnúť jej šaty. A tu hľa, pod skvelým rúchom našiel kajúcny pás. Vtedy táto verná manželka obrátila svoj hasnúci zrak na muža a povedala: "Nosila som toto za teba." Kajúcne rúcho malo udržiavať muža blízko P. Boha a P. Márie. A naozaj, reči a chvály, ktoré mu preukazovali, nezaslepili dušu tohoto verného syna Cirkvi, autora povestného hymnu mariánskeho Stabat Mater dolorosa - Stála Matka bolestivá.

23. Zakiaľ nevystávajú dom (24)

Bolo to pred vypuknutím vojny. Dvaja mladí ľudia sa zosobášili s úmyslom, že dovtedy nebudú mať dieťa, zakiaľ si nepostavia dom. On pracoval, a dobre zarábal. Ona mala čosi z dedičstva. Nuž zhromažďoval groš ku grošu, rátajúc škrupulantne, koľko musia ešte nazbierať, kým dosiahnu cieľ. Zatiaľ však ona prichodila postupne do tehotenstva, ale zakaždým nežiadúceho a tak predčasné dieťa stavalo sa korisťou "lacnej" pôrodnej baby, ktorá ho zavčasu odpratala, aby neboli vytriasačky, zakiaľ nebude postavený dom. Konečne vytúžený cieľ dosiahli... No vtedy vypukla vojna, on narukoval na front a viac sa nevrátil. Ona zostala v peknom dome samotná a na dôvažok chorá, v dôsledku toľkých zákrokov lacnej pôrodnej baby. Utekali roky. Konečne prišiel list od muža. Oznamoval, že sa nevráti, lebo si našiel inú ženu, s ktorou má deti. Tie deti miluje a jeho prvá žena prestala preňho jestvovať. Hľa, trojnásobný trest za zločin.

24. Voda v ústach (25)

K sv. Vincentovi z Ferrary prišla žena ponosujúc sa na zlosť svojho muža a prosila o liek preňho. Svätec ju poslal do kláštora, aby tam na vrátnici poprosila o fľašku zázračnej vody. Brat vrátnik, ktorý bol vopred informovaný o všetkom, dal jej tú vodu zo studne podľa receptu svätca. Spôsob užívania lieku bol takýto: "Keď sa rozhnevaný muž začne škriepiť, ona má vtedy vziať do úst vodu. Za krátky čas sa muž zbavil náruživostí, škriepok a zlostí, lebo mu nemal kto odpovedať a žena sa išla poďakovať za účinný liek.

25. Kríž v živote Rembranta (27)

Súčasný poľský dramaturg Bransteatter v hre Návrat márnotratného syna (Varšava 1948), uvádza príklad zo života umelca Rembranta. Pred Rembrantovým rodinným domom v Leyde stojí kríž. Treba ho odstrániť, lebo hatí prenikaniu svetla do bytu a zacláňa výhľad. Drevorubači zotínajú kríž sekerami. A hľa, kríž vyrastá v jeho rodine. Rembrantovi umiera žena, tratí syna a dcéru, upadá do dĺžob, zaberajú mu dom i obrazy. V poslednej núdzi nachodí cestu k Bohu, šťastiu i svetlu, ktoré takéto reflexie vrhá na jeho maľbách. Duchovne obrodený vyznáva: "Keď človek chce dobre poznať cenu života, musí prejsť cez veľkú búrku. Každé stvorenie prináša na svet malý lúč svetla. Utrpenie a trpká krivda očisťujú toto svetlo, ktoré sa stáva čoraz jasnejšie ako briliant, keď ho brúsia".

26. Ženská vernosť

V istej západoeurópskej krajine nachádza sa starobylé mesto so zámkom z čias stredoveku, s ktorým sa spomínajú tieto udalosti z r. 1140. Cisár Konrád tiahol s vojskom proti vzbúrencom. V ceste natrafil na silno bránený zámok svojich odporcov. Jeho podráždená ambícia nutkala ho použiť násilné prostriedky. Obrancovia totiž zarazili rýchly pochod jeho vojska. Ohlásil totiž obkľúčeným, že na druhý deň vrhne celú silu svojho rytierstva do útoku a neprepustí ani živú dušu. Ale vzhľadom na doterajšie hrdinstvo osadenstva dovoľuje, aby ženy mohli opustiť zámok pred útokom a aby mohli zobrať so sebou najcennejšie veci a že sa im nestane nič zlého. Ráno v určenú hodinu otvárajú sa brány pevnosti a vychodia ženy jedna za druhou vynášajúc na chrbte svojho muža, alebo brata. Vernosť tých žien prešla potom z histórie do poézie a maliarstva.

27. Poľský spisovateľ Kraszewski o rodinnom kozube (30)

Najplodnejší poľský spisovateľ Joze Kraszewski píše o rodine toto: "Rodinný domov je našou svätyňou, príbytkom a školou. Prvým kňazom je matka, najvyšším strážcom je otec. Pod rodinnou strechou sú stúlené naše celé poklady. Niet sladších a mocnejších zväzkov nad zväzky rodinnej lásky. Niet strašnejšej nenávisti nad nenávisť rozhnevanej rodiny.

28. Manželská trpezlivosť (32)

Pani Beatrix Berle z Milána pristala prerušiť rozvodové konanie pred súdom, vrátiť sa k svojmu mužovi, ale ako - slúžka. Bude variť a upratovať mužovi i dvom synom, ale po skončenej práci bude môcť chodiť, kde bude chcieť. A bude dostávať od svojho muža mesačný plat. Iba pod touto podmienkou pristala vrátiť sa k mužovi. "Prijal som túto podmienku - povedal muž - lebo túžim mať možnosť znovu získať si jej náklonnosť." Ale sudca po vypočutí stránok pokýval hlavou a povedal: "Mám dojem, že svet sa zbláznil.

29. Manželská vernosť (34)

Katarína Jagiellová bola ženou švédskeho kráľa Jána Vázu. Keď jej muža uväznil jeho vlastný brat kráľ Erick II., vtedy Katarína Jagiellová ponáhľala sa do Švédska, do Štokholmu a prosila kráľa, aby jej dovolil byť spolu s mužom vo väzení. "Ale, vznešená pani - zvolal začudovaný kráľ - či vaša vznešenosť vie, že váš muž nikdy neuzrie denné svetlo? Lebo od toho času ho nebudeme považovať za knieža, ale za vzbúrenca, ktorý sa sprotivil proti kráľovskému majestátu." "Viem, ale to mi je ľahostajné, či je vinný a či nevinný. "Ján Váza je môj muž," odpovedala hrdo kráľovná, v ktorej žilách prúdila krv poľských kráľov. Na to sa spýtal kráľ: "Od tej chvíle ako sa stal váš muž vzbúrencom, musí znášať svoj trest v žalári a vy vznešená pani nemáte viac voči nemu nijakých záväzkov, ste slobodná." Vtedy Katarína si stiahla z prsta manželskú obrúčku a podala ju kráľovi, aby si ju obzrel, vraviac: "Prosím, aby ste si prečítali na tomto prsteni vyrytý nápis." Kráľ dlho obzeral tento symbol manželskej vernosti a vyčítal na ňom nápis: "Iba sama smrť nás môže rozlúčiť". A tak Katarína išla do väzenia a vytrvala tam 17 rokov po boku svojho muža, pozbavená slobody. Až po smrti kráľa Erika vyslobodili obidvoch, lebo sa presvedčili o nevinnosti kniežaťa Jána Vázu, ktorého teraz povolali na trón.

30. Rodina a zodpovednosť (37)

Rodina patrí k tým hodnotám, ktorých nie je dovolené dotýkať sa bez svätokrádeže. Ako sociálne a politické premeny nemajú človeka ponárať, ale dvíhať na vyššie stupne jestvovania a kultúry, tak aj reformy života nesmú prečiarknuť rodinu, lež ju zachraňovať a podporovať. A tak teda aj v terajšom období demokratizácie životných foriem nemôže byť zámienkou na útoky proti rodine. Pozorne treba ju brániť pred laickou morálkou, ktorá vtláča sa do našich domácností pod kepienkom tzv. liberálnych a progresívnych hesiel. Liberalizmus a jeho systém filozoficko-etický je vo vzťahu k učeniu Evanjelia bludom a pokrok, ktorý on hlása v mnohých bodoch je zaprením katolíckych morálnych noriem. Jeho ekonomické tézy viedli ku výstrednému kapitalizmu, ktorý pre rodinu nemal ani pochopenie, ani srdce. A bol to práve liberalizmus, ktorý splodil nesociálny typ jednotlivca a vystavil rodinu kapricom, oslobodzujúc manželov v mene pohodlnosti spod podstatných roditeľských povinností. V epoche demokratizácie a zdôrazňovania sociálnych povinností jednotlivca, chúťka dávať rodinnému životu fazónu na spôsob liberálny je kultúrnym spiatočníctvom. Takzvané liberálne chápanie problémov rodiny nemôžeme prijať. I navzdory liberalizmu stojíme neochvejne na stanovisku, že rodinu neslobodno ponižovať na ustanovizeň príjemností, stojacu mimo etiky a zodpovednosti. Rodina nie je čriedou lesných faunov, nie je bezstarostnou majálesovou zábavou, rozihraných labužníkov kratochvíle, nie je spôsobom zábavy vypočítaným na maximum rozkoší a minimum povinností. Rodina sa musí udržiavať na úrovni kresťanských zásad, musí si zachovať svoju etickú česť a musí mať kresťanské vedomie svojich úloh.

                        (Kardinál Hlond - Problémy kresťanskej rodiny)

31. Obetavá matka (39)

Svätý Otec, pápež Pius XII. povedal 26.11.1951 účastníkom talianskeho zjazdu Frontu rodiny z talianskych Združení početných rodín kázeň o rodine. Prinášame z nej úryvok: "...Chceli by sme odcitovať tu jeden príklad, možno niektorým z vás už známy, ktorý však nikdy nestráca svoju príťažlivú hodnotu. V istej lokalite bola mladá žena zo šľachtickej rodiny, ale ešte šľachetnejších mravov, lenže krehká a slabého zdravia. V mladosti bola chorá na tuberkulózu. Postupom času sa zdalo, že táto choroba je už vyliečená. Ale keď táto pani po uzavretí sobáša a to šťastného pocítila sa byť matkou, rýchlo sa prejavilo výnimočné fyzické zoslabnutie, ktoré veľmi znepokojilo lekárov, ktorí sa starali bedlivo o jej zdravotný stav. Stará choroba sa vrátila. Tuberkulózne ložiská, ktoré sa už boli uzavreli, zasa sa otvorili. Podľa názoru skúsených lekárov nesmel sa strácať čas. Ak tá mladá žena chce zachrániť svoj život, treba bez meškania vykonať liečebný potrat. Rovnako i jej manžel uvedomujúc si ťažké položenie svojej ženy, dal súhlas na tento bolestný akt. Ale, keď lekár - pôrodník - jej oznámil rozhodnutie lekárskeho konzília a zaprisahal ju, aby sa nevyhnutne podrobila jeho zákroku, tá pani rozhodne odpovedala: "Ďakujem vám pán doktor za vaše súcitné rady, ale ja nemôžem nijako preťať život svojho dieťaťa. Nemôžem, nemôžem! Ono má právo žiť, pochodí od Boha a keď ho pozná, milovať ho a tešiť sa z neho." Aj jej manžel ju prosil a žiadal pre všetko sväté, aby robila podľa skúsených lekárov. No ona zostala neochvejná a s celou uvedomelosťou čakala na rozriešenie. Dieťa sa narodilo normálne. Lenže onedlho potom zdravie matkino začala sa silno a v urýchlenom tempe zhoršovať. V priebehu dvoch mesiacov úpadok jej síl vyvrcholil. Keď videla, že jej život už dohasína, pozrela ešte raz na svoje milované dieťatko, dievčatko, ktoré ležalo zdravé vedľa statočnej matky. Na perách matky sa zjavil spokojný úsmev a ona šťastná umrela. Uplynuli roky... V istej rehoľnej spoločnosti vynikala svojou obetavosťou k iným, mladá sestrička, úplne odovzdaná starostlivosti o výchovu opustených bábätiek. Táto rehoľnica s očami jagajúcimi sa materinskou láskou skláňala sa nad slabými detičkami, akoby chcela do nich vdýchnuť život. Bola to dcéra tej obetavej matky. S materinskou dobrotou opatrovala teraz opustené deti. Hrdinstvo nezlomnej matky nebolo daromné.

32. Abortus (40)

Keď som si prečítala list zaslaný redakcii Andrejom Krzyzynovským z Lodže dňa 7.12., chcem sa ohlásiť i ja, matka trinástich detí, žena obyčajného baníka, ktorý pracoval 38 rokov v bani ako rúbač, žijúc a vychovávajúc toľké deti s veľkými ťažkosťami. Muž sa zúčastnil na troch poľských povstaniach, niekoľko rokov sa musel túlať svetom a prežil aj 28 mesiacov v I. svetovej vojne. Pohoršujem sa na tých požívačníkoch, ktorí chcú užívať sveta a všelijaké rozkoše a šliapať Božiu vôľu. Akéže sú to matky, ktoré tak ľahkomyseľne môžu zabíjať dieťa, ktoré sa nemôže ani len plačom brániť? Môže to urobiť len taká, ktorá zabudla, že i ona má dušu a svedomie a že i dieťatko má dušu. Ja sama vedela som mužovi pomáhať svojou prácou, len aby sme mohli tie deti vychovať na dobrých občanov a nie chuligánov. V tehelni, v bani i v kuchyni pracovala som ako som len mohla, muž nie je ani nebol korheľom. S pomocou Božou vychovala som dobré deti, ktoré pracujú úprimne pre Boha, pre svoje rodiny i vlasť a to je moja odplata, som hrdá, že všetky vyrástli na dobrých občanov. Žena, ktorá vykonáva potraty, nemôže byť zdravá, ani nikdy istá so svojím životom a zdravím. Dobré a povinnosti si plniace rodiny nespôsobujú vlasti nepríjemnosti, ale pre zlé rodiny musia byť väzenia, nemocnice a väčší počet žandárov. Želám všetkým ľahkomyseľným dobrý rozum a dobré zamyslenie, aby vlasť nemusela postupne odumierať. Nikdy som nečítala romány a píšem iba to, čo cítim a to, čo som sama prežila. Píšem preto, že v liste stálo "alebo dieťa, alebo kožuch". Ale treba ešte doložiť: "alebo dieťa, alebo psíča".

            (Anna Pyková, Myslowice - Slovo Powszechne)                   

33. Výčitky svedomia po vraždách neviniatok (41)

Istá pôrodná asistentka za svojej 48-ročnej praxe bola pri pôrodoch vyše 2000 detí. V čase jej dlhoročnej praxe stalo sa veľa nezvyčajných prípadov, ktorých bola svedkom. Okrem iného rozpráva o istej žene, ktorá vo svojom lone zabila 13 detí. Napokon ťažko ochorela a ležala v nemocnici v hroznej horúčke. Zdalo sa jej, že pred jej duchovným zrakom prechodia všetky zavraždené deti. Precítene k nim hovorila. Rátala ich a oslovovala ich menami. A tak v tom hroznom polosne šepkala: "Ach, aké je to krásne bábätko, ale prečo ma tak strašne zohavenú tváričku? Poď, umyjem ťa z tej krvi, ktorá ti zaplavuje očká... A hľa, ešte jedno, druhé, piate, celá izba je ich plná. To ja som ich tak strašne zohavila ako zločinka..." A znova začala rátať svoje obete. V takom stave umrela, lebo sa už neprebrala.

                          (B.Burger, V službe bociana)

34. Deti najdrahším pokladom (43)

Istá žena píše v časopise Rycezr Niepokalanej: "Ja som sa vydala ešte pred vojnou v čase hlúpej módy - jedného dieťaťa a hesla: Najprv si všetko nadobudnúť, užiť rozkoš, až potom mať deti. Ó, neverte, neverte tým heslám. Choďte za hlasom Cirkvi! Viem, že vám povedia, že kňazi hlásajú nezabíjať deti, lebo oni sami nevychovávajú deti. Drahé, mladé vydaté ženy, keby som poznala každú z vás osobitne, tak by som každej osobitne vysvetlila a zaprisahala vás: "Prijmite dieťa ako najdrahší poklad na zemi, lebo môžete sa dočkať času, že budete mať všetkého v hojnosti, aj šatstva, aj peňazí, ale budete sa cítiť nešťastné, pretože nebudete mať dieťa, ako sa to prihodilo práve mne. Poznám aj medzi známymi mne podobné, vydaté ženy, ktoré zažili túto tragédiu a ktoré preklínajú ohavnú módu vyratúvania, koľko a kedy rodiť deti. Dnes by som dala veľmi mnoho zato, keby ma Boh ráčil obdarovať tým pokladom, akým je dieťa, lenže žiaľ, nemôžem si vyprosiť takú veľkú milosť a milosrdenstvo. To nepíše kňaz, ale píše to vydatá žena, ktorá vo svojej mladosti nemala šťastie čítať náboženskú literatúru o radostiach materinstva." Bože môj, keby som bola vtedy niečo také čítala, bola by som dnes šťastlivou matkou niekoľkých detí, ale takto som osamotená, banujem za stratenými mladými rokmi. Verte mi, že celkom isto by som bola mala dosť prostriedkov na vychovávanie troch aj viac detí z tých peňazí, ktoré som platila lekárom. Ostáva mi len čierna priepasť. Ale či len mne? Koľko takých manželstiev poznám!                                                                              (Rycerz Niepokalanej)

35. Sobášny venček matky (44)

V kufríku istého misionára pochovaného na Hornom Sliezsku našli sobášny rozmarínový venček a pri ňom list tohoto znenia: "To je sobášny venček mojej matky. Nosil som ho stále so sebou po rozličných krajinách i moriach s myšlienkou na tú svätú chvíľu, keď ho mala moja matka na hlave, pred oltárom prisahala vernosť a poctivosť manželskú, ktorú aj vždy zachovala. Neodriekala Bohu nijakú obeť, lebo mala odvahu po 9. deťoch priniesť na svet ešte i mňa. A práve jej po Bohu vďačím za svoj život i kňazské povolanie. Keby ma nebola chcela mať, nebol by som kňazom - misionárom a nebol by som mohol v deviatich rozličných rečiach pracovať na získaní Bohu nesmrteľných duší."

36. Cirkev na obranu života (47)

Boh je pánom nad ľudským životom a jeho určením. Veď predsa človek si neberie právo na život ani od rodiny, ani od spoločnosti. Niet v skutočnosti takého dôvodu, ktorý by dostatočne ospravedlňoval, že právo na život prichádza od rodiny. Ak právo na život neprichádza od rodiny, od spoločnosti, nuž od koho ono prichádza? Ani rodina teda, ani spoločenstvo nemá právo prerušiť počatý život, keďže právo na život je z vyššieho poriadku, ktorý presahuje všetky hocijako písané zákony. Niet takého práva, ktoré by bolo schopné priečiť sa tomu najpodstatnejšiemu právu. Z toho vychádza záver: Život nenarodeného človeka je život nedotknuteľný. Niet právneho titulu, aby sa mohlo tým životom disponovať. Každé tzv. právo, ktoré dáva hocikomu možnosť disponovať a predurčovať o živote človeka, musí byť bezprávím. Ani verejná moc nemá také právo. Keby aj dala niekomu také právo, nie je dovolené ho použiť. Používanie takéhoto práva bolo by útokom na občianske práva a na spoločenskú bezpečnosť. V takom prípade už nikto i čo by bol najnevinnejší a najbezradnejší nemôže sa cítiť bezpečne v spoločenstve. A práve preto aj Cirkev bude nútená často pripomínať túto zásadu, musí chrániť spoločenstvo pred následkami. Privolanie vykonávať hocijaké ohrozenie života môže byť v skutočnosti v svojich dôsledkoch bez hraníc. Tak sa často brýzgalo na Cirkev s výčitkami spiatočníctva. Keby dnes Cirkev volala iba nezabíjaj a keby sa obmedzila iba na túto jedinú zásadu, už i za to by bolo možné povedať, že dokázala, že je najdemokratickejšia a že jej patrí vďačnosť celého spoločenstva, lebo ona stojí na stráži ochrany i života.

37. Úpadok starovekých štátov (50)

Všeobecne sa vie, že staroveké štáty, ktoré sa stratili z mapy mocností, ako Karthágo, Rím, Grécko, pred svojím koncom prejavovali nielen čoraz rýchlejšie pokračujúci úpadok a uvoľnenie mravov, ale všade bez výnimiek aj obrovský vzrast umelých potratov, robených úplným cynizmom, takmer celkom otvorene a bez akýchkoľvek prekážok. A predsa sa nedá ani najmenej povedať, že by v tom čase tí, čo boli pri vláde a súčasne udávali tón ako spoločenskému, tak i rodinnému životu boli bývali v núdzi. Práve naopak: plávali v potokoch zlata, ktoré im plynuli zo všetkých strán sveta a postačovali nielen na ukájanie vlastných potrieb prepychu, ale dokonca i na poskytovanie nižším stavom - panem et circenses - lenže úpadok mravov a najmä prerušovanie tehotenstva rozmohli sa práve medzi ľuďmi z bohatých vrstiev a nie medzi utláčanou chudobou a nevoľníkmi. Či plynú z toho dôsledky, že činitele ekonomické hrali tú úlohu a či nie skorej činitele priam opačné?                                (Dr. A. Czyzewicz)

38. Boh a človek spolupracujú (53)

V manželskom stave, práve v súlade s jeho cieľom - telo, ako ohnisko prenesenia dieťaťa na svet, je posvätné (res sacra), ktorou vecou manželia narábajú podľa myšlienky Stvoriteľovej a v jeho službe. Princípom života tela nového človeka sú manželia, pokým zasa princípom jeho duše je bezprostredne činnosť Boha. A týmto činom Boh a človek spolupracujú za jedným cieľom utvorenia nového človeka. A preto i číro prirodzené manželstvo má v sebe hodnotu ustanovizne Božej.

                                 (Schoeben, Tajomstvo)

39. Výstraha štatistiky

Pozrime sa na čísla z histórie, ktoré sú pre náš národ výstrahou: Grécko z dôb Parthenonu, perských vojen a Sokrata, Rím z čias republiky, stredoveká Európa a Amerika XIX. storočia rozvíjali svoj rozkvet rovnobežne s rodinným životom, založeným na manželstve, ktoré neregulovalo pôrodnosť a teda na manželstve, ktoré neregulovalo pôrodnosť a teda na manželstve mnohodetnom. Za čias Kolistena mal Attika 78 tisíc slobodných občanov a v r. 441 mala 140 tisíc. V IV. storočí počet Helénov na poloostrove i mimo neho počítal 9 miliónov a teda viac, ako vtedajších Sýria a Egypt. Ale na konci IV. storočia v roku 301 majú Athény už len 21 tisíc obyvateľov. V V. storočí mohla postaviť Sparta 6 tisíc vojakov. V VI. storočí už len tisíc, až napokon Sparta prešla pod nadvládu rímskeho impéria a naostatok pomaly zhasínala ako jedna z bezvýznamných lokalít Peloponézu... Lebo čože znamenala početne malá Sparta oproti státisícovej armáde Ríma.

Za čias Republiky má všetko, čo potrebuje na panovanie nad svetom. Rímania žijú vlastenecky, chudobne, nábožensky, prísne, pracovito. Republika má plodné rodiny, ktoré sú mocne súdržné. Panovník Numa založil manželstvá takmer nerozlučné, dal im náboženské sankcie, položil takto základy na utvorenie skupiny schopnej riadenia. Každý vie, že Cézar si podmanil Gáliu svojou genialitou, ale čo bolo jeho hybnou pákou, to bolo vidno z toho, keď porovnávame, že rímske impérium disponovalo vtedy 40 miliónmi obyvateľstva, ale Gália iba ôsmimi.

Záplava rozvodov, rozvrátenosť a homosexualita u tých, čo mali byť hradbou tradície a slobody u republikánov, vysvetľuje nám, skadiaľ vzniká klíma cézarov. Rímska rodina upadla. A čo znamená tento jav v dejinách našej civilizácie, vidieť z toho, že za čias Republiky rímsky ľud mal najvyššiu formu monogamie, akú nenachádzame okrem Ríma nikde v staroveku. Vlastnil zároveň aj ideál pohlavnej čistoty zosobený vo vestálkach...

Na konci I. storočia malo rímske impérium ešte 60 miliónov ľudí. Ale už v V. storočí po Kristu impérium je prázdne. Vstupujú doňho barbari, ktorí mali zdravé manželské súžitie...

Lenže proti prirodzenému manželstvu a manželskému životu sa druží ako vieme, úpadok a monarchia všetkých oblastí života. Nuž či pre to náš národ toľké stáročia trpel pod nadvládou cudzincov, aby sme vlastnou vinou umierali a to ešte vedome?

                                (Rodina zoči-voči budúcej epochy)

40. Rodný dom sv. Márie Goretti (55)

Dňa 27.apríla 1957 sv. Otec zaradil do počtu blahoslavených dvanásťročnú dievčinu dedinskú, Taliansku, Máriu Goretti. Patrí do zástupu tých diev, čo po príklade sv. Agnešky vyvolila si radšej stratiť život ako panenstvo.

"Beatifikácia Márie Goretti," povedal sv. Otec, to je sviatok kresťanskej rodiny. Mária je ovocím, ktoré dozrelo v rodinnom kruhu, kdesa všetci modlievajú, kde vychovávajú deti v bázni Božej, v poslušnosti k rodičom, v láske k pravde, v hanblivosti a čistote. Mária je ovocím rodiny, v ktorej deti od malička privykajú uspokojovať sa s málom, v ktorej privykajú k práci doma i na poli. Ó, starý a jednoduchý spôsob výchovy, teba nič nenahradí, bez teba mizne šťastie z rodín!

41. Rodičia sv. Terezky Ježiškovej (56)

Pred dávnymi rokmi zaklopal bohabojný mladík na bránu kláštora a prosil o prijatie. Predstavený,ako z vnuknutia Božieho ho neprijal a radil mu, aby sa vrátil domov a aby uzavrel s dobrým a nábožným dievčatám manželský zväzok. Práve v tom istom čase driečna deva, no bohatá na duševné vlastnosti prosila tiež o prijatie do rehole. Lenže ani ju neprijali a podobne ju poslali domov, keďže jej povolanie od Boha nie je rehoľný stav, ale manželstvo. Prozreteľnosť Božia to zariadila tak, že obidvaja sa svojho času našli, spoznali a utvorili najideálnejšie manželské spolužitie, ktorého ovocím bola jedna z najväčších svätíc a to sv. Terezka Ježiškova. Sám sv. Otec Pius XI. ju pokladal za najväčší klenot v korune svojho pontifikátu.

42. Svätý Pius o výchove detí (57)

"V našich svätých domácich kozúbkoch učte náboženstvo, hovorte deťom o radosti čistého svedomia, pomáhajte im zavčasu ukázňovať zlé náklonnosti, pripravujte ich na obetavosť. Hovorte im osobitne príkladom svojho vlastného života. Svojím vlastným životom ich učte milovať cnosť, kým sa ich ešte nedotkne otrávené ovzdušie sveta, lebo oni sú najväčšie poklady, ktoré vám nebo zverilo. Vtedy vyrastie mládež čistá, pre ktorú obdobie dospievania nebude príkrou spomienkou v neskoršom veku, bude to mládež, ktorej čelá nebudú zorané predčasnými vráskami priestupkov, ktorej cnosti budú pripomínať Anjela z Gastiglione, Alojza z Gonzagy a posledné dni vášho života budú pokojné a blažené.

    (Pastiersky list sv. Pia X. ako biskupa Mantuz z roku 1891)

43. Rady sv. Angely z Merici (58)

Sv. Angela de Merici (zomrela 1540), zakladateľka rehole sestier uršulínok, zanechala svojim duchovným dcéram veľa pedagogických smerníc, ktoré sa stali potom súčasťou klasickej pedagogickej literatúry. Podávame tu najzaujímavejšie z nich: "Buďte vľúdne a ľudské k vašim dcéram a keď ich budete napomínať, radiť im, povzbudzovať ich k dobrému, odvádzať od zlého, usilujte sa to robiť iba vedome čírou láskou k Bohu a jedine z horlivosti o dobro duší. Viac dokážete láskou a vľúdnosťou ako prísnosťou a ostrým napomínaním, ktoré môžete používať iba v prípade nevyhnutnosti podľa okolností miesta, času a doby.

                 ( Ricordi)

Pekne vás prosím, aby ste sa usilovali viesť ich láskou, vľúdne a sladko, ale nie hrdo a drsne, aby ste boli vždy úctivé. Pamätajte na Ježiša Krista, ktorý vraví: "Učte sa odo mňa, lebo som tichý a pokorný srdcom" (Mt 11,29). A o Pánu Bohu čítame: "Usporadujte všetko lahodne (Múdr. 8,1) a Ježiš Kristus ešte vraví: "Moje jarmo je lahodné a moje bremeno ľahké" (Mt 11,30). A tak i vy ste povinné pokračovať so všetkou možnou úctivosťou, ale nadovšetko sa chráňte násilne chcieť nútiť hocičo, lebo Boh dal slobodnú vôľu každému a nikoho nechce nútiť, on iba naznačuje, pozýva a radí, ako to robí ústami sv. Jána, keď hovorí: "Radím ti kúpiť si korunu, ktorá neuvädne". (Testament)

44. Svätý František o napomínaní (59)

Jestvuje istá metóda "prísnosti" vo výchove, zvaná metódou "kapralskou", alebo "tvrdej ruky". Zvyčajne sa ňou riadia vychovávatelia z nepravdivého úspechu, ktorí dávajú otvorené dvere k sadistickým sklonom. Otcovia rodín bijú svoje deti až do krvi, sú im ozajstnými katmi a učitelia a riaditelia vychovávacích ústavov, ktorí sa riadia tou metódou, vplývajú deprimujúco na podriadených, sú príčinou ich nervového zrútenia a rozličných chorôb srdca. Tohto typu výchovy sa treba chrániť v Cirkvi, ako najväčšej nákazy. Je nezlučiteľný s Duchom Evanjelia, nezhoduje sa so smerom výchovy, reprezentovaným v Cirkvi osobou sv. Františka Salezského a sv. Jána don Bosca. Hľa, ako nás vystríha sv. František Salezský, cirkevný učiteľ: "Napomenutia sú potravou ťažko stráviteľnou, preto ich treba bratskou láskou tak pripraviť, aby stratili svoju príkrosť, lebo ináč budú podobné ovociu, ktoré spôsobuje nestráviteľnosť a bolesti. Láska nehľadá svoje zisky, ale robí všetko pre Boha. Trpkosť a príkrosť pochádzajú z náruživej prázdnoty a pýchy." A zasa inokedy povedal svätý obrazne, že na sud octu nechytíme ani len jedinú muchu, zatiaľ čo na kvapku medu môžeme ich nachytať celú hromadu.

45. Pri výchove vlastné srdce, ale cudzie oči (60)

Istý poľský spisovateľ povedal už dosť dávno, bol to veľmi sčítaný J.I.Kraszewski, že pri výchove detí treba mať svoje srdce, ale cudzie oči. Je to tak, lebo vlastné, to je už neraz až natoľko roznežnené, že nevidia ako treba. Potom príde rozčarovanie, trampoty a ponosy, ani nevedno na koho, že dieť má svoje nepekné vlastnosti. Bolo také dobré, vo všetkom tak nezvyčajné, jedinečné na celom svete, zahrnuté toľkou opaterou, ale v skutočnosti ono rástlo ako strom v hore, samovoľne, zanovité, posmievačné a jedovaté - zázračné dieťa! Tej opatere chýbala rozumná, predvídavá starostlivosť. Nejestvuje taký talent, aby v týchto veciach mohol nanucovať svoj náhľad, hovorím iba podľa rozumu k vášmu rozumu: "Chráňte sa detí, na ktorých niet chybičky, nepestujte polobôžikov, aby z nich nevyrástli takí, ktorí prinesú viac útrap ako radostí. Niekedy je dobre pozrieť sa na ne cudzím okom, ale pri tom si uchovať vlastné srdce.

46. Svätý Ján Zlatoústy o výchove (61)

"Vy ste, (rodičia), apoštoli svojich detí. Váš dom je vaším kostolom. Akože my kňazi máme povinnosť starať sa o vaše duše a z tejto starostlivosti budeme skladať účty pred najvyšším Sudcom, o koľko viac ste povinní starať sa o duše vašich detí vy, ktorým ich Boh zveril osobitným spôsobom od prvého dňa na zemi... Z božských vecí je najbožskejšia - formovať mravy detí..."

47. Rodina je vychovávacia misia (62)

"Cirkev dávame k dispozícii k rodine, svoj úrad majstra a vychovávateľa do rodiny sa priberajú, aby to splnili. Poslanie vychovávacie je predovšetkým na prvom mieste vecou Cirkvi a rodiny, otcov a matiek. Je ono vecou, vyplývajúcou z práva prirodzeného a Božieho a preto nemôže im ho nikto vziať a ani im ho nahradiť. (Pius XI.)

48. Výchova individuálna (63)

Sv. Otec Pius XII. na audiencii udelenej profesorom a študentom Kolégia Klementína, povedal reč o výchove. Vravel: "Často sa vytyčujú nadmieru veľké požiadavky náboženskej povahy chlapcom a dievčatám, ktorí dorastajú. V dôsledku takého pokračovania sa potom stáva, že mládež po opustení vychovávacích ústavov, pretrhne náboženské praktiky. Nie sú zriedkavé prípady, ktoré svedčia o škodlivých následkoch zveličenej horlivosti." Sv. Otec varoval aj pred prílišnou prísnosťou vychovávateľov, ktorá spôsobuje, že silnejšie povahy sa búria a slabšie uzatvárajú do seba. "Treba sa usilovať vychovávať individuálne a prispôsobovať výchovu podľa rozmanitých ľudských pováh."

49. Makarenko o výchove v rodine (64)

Známy ruský spisovateľ Makarenko píše v knihe "Výchova v rodine": "Nemyslíte si, že dieťa vychovávate len vtedy, keď mu rozprávate alebo dávate smernice a príkazy. Vychovávate ho v každej chvíli svojho života, ba i vtedy, keď nie ste doma. Váš spôsob, ako sa obliekate, vaše reči s ľuďmi a o ľuďoch, spôsob, ako sa radujete a ako smútite, ako sa správate k priateľom i k nepriateľom, ako sa smejete, alebo čítate noviny - všetko toto má pre deti veľký význam. Dieťa pobadá, alebo vytuší najmenšiu zmenu vášho tónu, všetky odtienky vašich súdov vníma neviditeľnými pre vás cestami. Ak ste doma grobiáni, alebo sa chvastáte, ak sa opíjate, ak - čo je ešte horšie, ubližujete matke, tak už tým samým spôsobujete veľkú škodu svojim deťom, zle ich vychovávate a vaše nedôstojné pokračovanie bude mať najzložitejšie následky. Požiadavky, ktoré si rodičia kladú sebe samým, úcta k svojej rodine, počítanie s každým krokom - to je prvá a najzávažnejšia zásada výchovy. A naproti tomu niekedy vidíme rodičov, ktorí si namýšľajú, že postačí nájsť akýsi dômyselný recept na výchovu detí a problém bude rozlúštený. Takí rodičia sú presvedčení, že pomocou takéhoto receptu najväčší lapaj zvládne vychovať robotného človeka, posledný chumaj statočného občana, ba i luhár vykoná zázraky a vychová človeka, ktorý nenávidí cigánstvo. Takéto zázraky nejestvujú. Nepomôžu nijaké recepty, ak sám vychovávateľ má veľa nedostatkov. Predovšetkým treba upriamiť pozornosť na tie nedostatky. Pokiaľ ide o čarodejné prostriedky, treba pamätať raz navždy, že pedagogické čarovné prostriedky vôbec nejestvujú. Žiaľ, niektorí ľudia veria v čary. Jeden vykombinuje akýsi zvláštny trest, iní zase špeciálnu prémiu a ešte iní probujú všakovakým spôsobom zabávať deti a robia zo seba blázna a nájde sa zase taký, ktorý si kupuje deti

sľubmi. Výchova detí vyžaduje rozvážnosť, jednoduchosť a úprimnosť. V týchto troch hodnotách je zahrnutá posledná pravda nášho života. Najmenšia primiešanina klamstva, umelkovanosti, výsmechu alebo ľahkomyseľnosti, odsudzuje vychovávateľskú činnosť na stroskotanie."

50. Výchova je podobná činnosti záhradníka (65)

Poľský biskup Ignacy Kraszicki v diele Príhody Mikuláša skúseníka porovnal vychovávateľskú činnosť k štyrom etapám práce záhradníka. Vychovávateľ musí najprv poznať vrodené schopnosti a náklonnosti dieťaťa. Potom sa musí zaoberať prácou, sejbou cností na očistenej a upravenej roli. V poslednej etape musí vychovávateľ usilovne dbať, aby nič neprekážalo vzrastu drobných rastlín. Vďaka tejto práci vstúpia do života ľudia s nepoškvrneným charakterom.

51. Deti sa ponášajú na jabloňový sad (66)

"Naše deti rozkvitajú na živom pni nášho života, to nie je kytica, lež je to krásny jabloňový sad. A tento sad je náš. Toto vlastnícke právo znie, verte mi, čarovne. Ťažko by bolo, samozrejme, netešiť sa s ním, ale ešte ťažšie by bolo nepracovať v takej záhrade. Prosím vás, podoberte sa na takúto prácu. Okopávajte, zalievajte, ničte húsenice, opilujte suché konáre. Pamätajte na slová: ľudí treba bedlivo a pozorne pestovať, ako záhradník pestuje milované ovocné stromky. Buďte teda záhradníkmi! Toto skvelé prirovnanie objasní vám trochu pochlpený problém - kto vychováva dieťa: rodičia a či život? Kto pestuje stromky v sade? Zo zeme a z povetria čerpajú atómy svojho organizmu, slnko ich obdarúva drahocennou silou žiarenia, vetry a búrky tvarujú v nich trvácnosť v boji, susedné bratské stromy ich chránia pred zhubnou izolovanosťou. A aj v samom vnútri stromku i okolo neho sa neustále odohrávajú rozličné chemické procesy. Čo môže zmeniť záhradník v tejto namáhavej životnej činnosti? Či má bezmocne a pokorne čakať na dozreté ovocie, aby svätokrádežou a bezočivou rukou zlodeja skmásať ich a pojesť? Takto práve robia dajakí ľudia v primitívnych húštinách ohňovej zeme. A takto to robí mnoho rodičov, lenže opravdivý záhradník tak nepostupuje. Človek sa už dávno naučil správať sa k prírode opatrne a citlivo. Netvorí prírodu a neničí ju, iba do nej vnáša mocnú matematickú korektúru, jeho dotyk nie je v podstate nič iného, ako ľahučké presunutie síl. Tú podopiera, inde skyprená zem, tam prenikavý a trpezlivý výber. Naša výchova je takou istou korektúrou. A len preto je ona možná. Každý človek rozumne a umne môže viesť dieťa po bohatých cestách života, uprostred kvetov i uprostred búrlivých povíchric, ak to naozajstne bude chcieť robiť."

                             (Makarenko, Knižka pre rodičov)

52. Falošné stanovisko v karhaní (67)

Boscuet vraví: "Jestvuje určitý druh ráznosti a tou je tvrdosť, strnulosť a zanovitosť". Kňaz Dupanloup zasa dodáva: "Každá rozhodnosť, v ktorej niet ani najmenej dobroty, je falošná". "Rodičia, neznechucujte svoje deti - hovorí sv. Pavol - zle chápanou prísnosťou, ale karhajte ich vtedy, keď to vyžaduje potreba a formujte ich podľa Božieho zákona. Nachýlená byľ rastliny môže sa zlomiť, keď ju priveľmi násilne narovnáme".        (Kňaz Berthier)    

53. Ruka, ktorá neprestajne karhá (68)

Niektorí rodičia majú ruku, ktorá je neprestajne hotová deti trestať a to často za najmenšie malichernosti. Pozorujte, že takí neraz si všímajú veľmi ťažké previnenie proti úcte a skromnosti. Ak si želáme, aby dieťa nezažilo zahanbenie a trest, nuž ho neprivykajme na ne a zachovajme si ich v rezerve na prípady ozajstne ťažkých previnení. Biskup Orleanu píše: "Trest sa podobá na medicínu zloženú z niekoľkých jedovatých látok, užívať ju treba len v prípade nevyhnutnej potreby a veľmi opatrne. Okrem toho treba pamätať na to, aby sme sa nevyhrážali trestami, ktoré nikdy nepoužijeme, aby sa reči a vyhrážky nestali neúžitočnými. Konajúc podľa rady sv. Jána Zlatoústeho upotrebúvame prostriedky bolestné len tam, kde mierne lieky neuzdravujú.              (Kňaz Berthier)

54. Nedostatok jednoty vo výchove (69)

Rozkaz otca daný dieťaťu musí byť zároveň posvätný aj pre matku a opačne, lebo ináč jeden bude vytrhávať zo srdca to, čo druhý zasadil.

Istý človek zasadil so svojou ženou zeleninovú záhradu. Jedna hriadka zostala ešte prázdna. Manžel chcel urobiť manželke radosť a zasial tam potajomky, bez manželkinho vedomia, šalátové semeno. Ona však tam zasiala fazuľku, ktorú jej muž veľmi ľúbil. Výsledkom tohoto nedorozumenia bolo to, že keď vzišiel šalát, manželka ho vytrhala, nazdávajúc sa, že je to burina. A naopak, muž považoval vychádzajúcu fazuľku za divú zelinu, ktorú zas on vytrhal do poslednej byľky. Muž a žena sa tak isto nesmú škriepiť pred svojimi deťmi o spôsobe výchovy, keďže taká výchova musí sa končiť bankrotom a v srdciach detí zanechá rany.

55. Význam príkladu pre deti(70)

Pozrite sa na brečtan ťahajúci sa po strome. Ak sa strom dvíha priamo k oblohe, brečtan spolu s ním rastie priamo, ale ak je strom krivý, brečtan sa prispôsobuje jeho krivosti. Tôňa sleduje všetky tvary tela, od ktorého pochádza. Keď je telo priame a driečne, tôňa ukazuje priamu postavu a naopak, ak je telo neforemné a krivé, tôňa verne ukazuje jeho dokaličenie. Podobne ani dieťa nemá samo o sebe správny spôsob života, robí to, čo robia iní, verne sleduje konanie tých, ktorých má pred očami, ale najmä rodičov. (Kňaz Berthier)

56. Rodičia pohoršiteľmi detí (71)

Pohanský básnik hovorí, že dieťa si zaslúži najväčšiu úctu. Ak máš čin, za ktorý sa môžeš hanbiť, pamätaj na ohľady voči tým mladým dušiam, nech ťa prítomnosť dieťaťa drží od priestupku...Boh, ako to čítame vo sv. Písme, hrozí strašnými trestami voči pohoršovateľom detí. "Chráňte sa hrešiť v prítomnosti dieťaťa", hovorí Duch Svätý, "lebo budete musieť zodpovedať za jeho záhubu". Kristus vraví: "Beda tomu, kto pohoršil jedného z tých maličkých, ktorí veria vo mňa"!

Ak ten, kto obyčajne mal iba blahorečiť, preklial pohoršovateľov mládeže, o koľko ťažšie bude padať táto kliatba na rodičov, ktorí dávajú zlý príklad, ktorí zapríčiňujú smrť tým, ktorých mali svojím vystupovaním povzbudzovať ku kresťanskému životu. Beda, trojnásobná beda otcom a matkám, ktorí sú, ako vraví sv. Bernard, nie rodičmi, ale skôr katmi, keďže pozbavujú svoje deti nevinnosti, keď hrešia pred ich očami!

Bolo by menej kruté z ich strany, tvrdí sv. Ján Zlatoústy, keby nabrúsili dýku a vnorili ju do hrdla tých slabých bytostí miesto toho, aby hrešili a pohoršovali ich svojím príkladom... Tento svätec hovorí ďalej: "Vrah oddeľuje dušu od tela, ale takí rodičia sú horšími zločincami ako vrahovia, pretože vydávajú telo a dušu za korisť pekelnému ohňu".

Dozaista, takí nešťastní rodičia nepredvídajú následky svojho konania a neuvedomujú si to zlo, ktoré páchajú, no sú povinní pochopiť to a predvídať. Ich hriešna zaslepenosť v tej veci je zločinom volajúcim o pomstu do neba.

                                 (Kňaz Berthier)

57. Synova pomsta za zlú výchovu (72)

Boethius rozpráva, že akýsi mladý Ríman odsúdený na smrť za zločiny prosil, aby mu dovolili stretnúť sa so svojím otcom posledný raz pred smrťou. Otec prišiel a mládenec, keď sa k nemu priblížil tak, akoby mu chcel dať bozk, odhryzol mu zubami nos vraviac: "Ty si môj kat, lebo si zanedbal svoje povinnosti a ponechal si ma a odvrhol si ma do pažeráka náruživostí mladosti a tak si mi ty sám pripravil potupnú smrť, ktorá ma čaká."

58. Chovanec ulice (73)

Verejnosť poľského prímoria bola otrasená prípadom zavraždenia policajta v Gdyni mladým zločincom v apríli 1957. Bol to Zygmunt Wisniewski, narodený v r. 1939. Po vlámaní do obchodu na poľovnícke zbrane, ukradol dvojhlavňovú pušku a náboje, z tejto zbrane vystrelil na policajta Jána Kaczmarského v noci z 5. na 6. apríla. Na následky utrpených rán policajt umrel. Dňa 6. apríla v popoludňajších hodinách vyraboval pokladňu potravinového obchodu MHD v Gdyni. O niekoľko dní zločinca chytili v Štetíne. A tu je jeho vyznanie z prežitej mladosti.

"Matku som nevidel takmer nikdy, lebo sa vracala až večer. Bola práčkou. Otec zahynul v čase okupácie. Matka ťažko zarábala na štyri deti, troch synov a jednu dcéru. Po návrate zo školy išiel som na ulicu a hral som sa. Bol som silný a starší chalani ma radi prijímali do svojej bandy. Lozili sme po celej Gdyni, predávali sme lístky do kina, vyvádzali sme všelijaké pestvá... Raz som ukradol susedom rádiové lampy a po prvýkrát som stál pred súdom pre mladistvých. Povedal som tam, že sa polepším a vrátil som sa domov. Vtedy som ukradol akumulátor, znovu mi nič nespravili. Len potárali a pohrozili mi prstom a povedali: "Buď slušný," a prepustili ma. Nuž a tak sa to stalo a začalo. Prišli výchovné ústavy, v ktorých vychovávatelia boli málo starší od chovancov a ktorým sme my nadávali do očí a na zábavách sme ich fackovali, prišli špinavé útulky, začali sa úteky..."

Tento mladistvý bandita bol pre uvedené prípady už vopred 18-krát popisovaný v súdnych aktách. V čase posledných dvoch rokov spáchal viac ako 10 krádeží vlámaním, 7-krát utiekol z nápravných ústavov, niekoľkokrát z útulkov a dva razy zo sprievodu, z toho raz v uháňajúcom vlaku. Kradol všetko, čo mu prišlo do cesty: motocykle, cukrárske výrobky, rádiá i pijatiku, dvojhlavňovú pušku, cigarety i peniaze. Stal sa cynickým zločincom. S rovnakou nenávisťou hovoril o kňazoch ako i o stranníkoch, o kamarátoch i predstavených. Vychovala ho ulica, ktorá nepozná zodpovednosť pred svedomím a Bohom. V tomto krátkom prejave nič nespomenul tento vykoľajenec o svojej viere a modlitbe. Dozaista od chvíle, ako vyšiel spod matkinej opatery, nikdy nespínal ruky k modlitbe, nikdy nemyslel na večnosť.

59. Obrazy vychovávajú (74)

Istý prefekt navštívil rodičov svojho žiaka. Byt bol čistý a upravený. Na stenách visel obraz Božskej Matky i pamiatka na prvé sv. prijímanie. Ale vedľa hneď boli fotografie polonahých dievčat, reprodukcie niekoľkých aktov slávnych umelcov.

Kňaz sa spytuje rodičov: "Na jednej strane máte obrazy tak rozmanitého druhu?"

Otec však odpovedá: "Priznám sa, že mi to ani na um neprišlo." Kňaz, prefekt, odpovedal: "Platia tu slová - S kým sa stretávaš, takým budeš".

60. Katechizmus v dome spisovateľa Štefana Žeromského

Návštevníkom tzv. Žeromského chalupy v Neleczove, z ktorej spod pera znamenitého spisovateľa vyšli veľké diela, sprievodca ukazuje pamiatky po veľkom tvorcovi. Ukazuje i osobitnú skrinku, do ktorej starostlivé ruky otcove i matkine uložili pamiatky po predčasne zomretom jedináčkovi. Počnúc od detských hračiek, cez školské učebnice, zošity, fotografie, výkresy zhromaždili tam rodičia všetko, čo pripomínalo im ich syna, odpočívajúceho v blízkom mauzoleu. Na najčestnejšom mieste medzi tými pamiatkami leží široko roztvorený katechizmus. Hľa, ako učiteľ poľského národa, geniálny spisovateľ, chápal svoju otcovskú povinnosť: široko roztvorený, obdratý častým používaním - katechizmus katolíckeho náboženstva.

61. Nevľúdnosť (76)

V raňajšej náhlivosti vykypelo mlieko. Príkry zápach spáleniny naplnil kuchyňu. "Ani len ustrážiť mlieko neodhadne," mrmle jedna zo spolubývajúcich, ale tak, aby tá druhá, ktorej sa to prihodilo, počula. Druhá neodpovedala nič, chvejúc sa od rozčúlenia. A tak, keď o niekoľko minút neskoršie sadla si v preplnenej električke a sotilaakéhosi staršieho pána na jeho poznámku miesto jednoduchého "Prepáčte" vychrlila hromadu jedovatých viet. "Keď je niekto taký citlivý, tak je pre neho najlepšie cestovať taxíkom. A vôbec takí starí ľudia by urobili najlepšie, keby sedeli doma za pecou."

Ten starý človek išiel do svojho úradu roztrasený. Musel užiť kvapky na srdce. Nemohol sa upokojiť. "Aká je tá dnešná mládež!" A v ten deň mnoho stránok, ktoré sa pýtali, kedy vybaví ich záležitosti, odbavil nevľúdnym: "Neviem, nie som Duch Svätý, príďte sa spýtať." "Byrokrat. Aký je to čudák, keď sedí po druhej strane okienka," rozčuľovali sa neslušne vybavení uchádzači. Stalo sa, že jeden z nich vstúpil do obchodu s udeninou. "Čo mi dávate samé masné, zjedzte si panička sama takú udeninu..." Vyšiel a tresol dverami.

Teraz pre zmenu zasa predavačke sa trasú ruky od nervozity. A keď nasledujúci zákazník pýta skleničku horčice, počuje zrazu slová plné zlosti: "Predsa vidíte, že tu mám robotu. Čím vám podám horčicu? Nohou?"

Takto postupne pribúdajú čoraz nové ohnivká v reťazi nevľúdnosti, nežičlivosti, neúctivosti. Jeden sa pomstí na druhom za to, že niekto predtým bol na neho grobiánsky, neprívetivý, nespravodlivý. Váľa sa obrovská lavína, ktorá tak všetkých dlaví a tak znechucuje život všetkým.

62. Nepoškvrnená socha Krista mladíka (77)

Odborníci vo výchovných otázkach, kňazi saleziáni zatúžili mať ústav a kostol v Nazarete, kde sa vychovával Spasiteľ sveta pod starostlivou opaterou srdca svojej Matky, sprevádzaný vypracovanou dlaňou svojho Pestúna, robotníka. Stavba bola už dosť pokročilá, keď ju prerušila prvá svetová vojna. Vtedy museli saleziáni opustiť Svätú zem. Keď sa po vojne vrátili do Nazareta, našli svoje dielo v žalostnom stave. Kostol i ústav boli zrútené. Medzi rumoviskami stála však nedotknutá socha Krista mladíka, ktorá mala stáť na hlavnom oltári. Tento zjav oduševnil kňazov, vychovávateľov a s oduševnením sa pustili opäť do stavby. Takto podobne nachádzajú rodičia v srdciach svojich detí neporušené ideály náboženské i z obdobia mladosti i keď prešli zúriacimi búrkami náruživostí a zlých príkladov vrstovníkov.

63. Zlá cesta k veľkosti (78)

Keď bol ešte Cézar v Hispánii mladým úradníkom, pristavil sa raz v obdive pred sochou Alexandra Veľkého. Vtedy mu blysklo hlavou, že i on sa raz musí stať slávnym na celom svete. Keď sa vrátil do Ríma, podnietil krvavú občiansku vojnu, aby sa zmocnil vlády nad 40 miliónmi poddaných rímskeho impéria. No ešte mu bolo málo, aby oslávil svoje meno. Napadol prekvapujúco štyrikrát menšiu Galiu a nanútil im násilné rímske panovanie. Ale nie touto cestou sa kráča k opravdivej veľkosti. Najlepšie to načrtol poľský spisovateľ Adam Mickiewicz:

Prečo človek na blízkeho tak často udiera?

Ako na divé zvieratá? Bo v sebe má zviera...

Ten môže deptať hady, hladkať levy, tury,

kto vyrval zo seba jedy, rohy, pazúry...

Dobrý človek, sťa kráľ hľadá koho venčiť,

zlý, podobný na kata hľadá, koho mučiť...

                                     (Mienky a poznámky)

64. Rodina prvým vychovávateľom (79)

Svätý Otec Pius XII. v reči z príležitosti dňa matiek a detí povedal v talianskej televízii niekoľko cenných poznámok o výchove a rodine:

"Moderná psychológia a pedagogika s celým dôrazom kladie váhu na význam výchovy poskytovanej v detstve. To, čo vtedy formuje dieťa, nie je menej alebo viac sústavná veda, ale predovšetkým atmosféra rodinného ohniska, prítomnosť a konanie rodičov, bratov, sestier,

priebeh denného života, všetko to, čo dieťa počuje, vidí a cíti. Každý z týchto prvkov, čo i len na najmenšom stupni a spôsobom málo viditeľným, zanecháva stopy v dieťati a postupne ustaľuje základný postoj, aký dieťa zaujme v živote, dôvera k osobám okolia, úprimnosť, poddajnosť, iniciatíva, disciplína, úcta k autorite, alebo naopak, sebecký individualizmus, nepoddajnosť, vzdor...

Prívetivý alebo zásadný postup zdravej a jednotnej rodiny postavenej na dobrých základoch reguluje prirodzene inštinkty dieťaťa, usmerňuje ho v presnom zmysle toho slova, koordinuje a stvárňuje takto v harmonickú prirodzenosť, plne rozvitú z hľadiska individuálneho, ako aj z hľadiska spoločenského. Naproti tomu nedostatok rovnováhy v rodine, odzrkadľuje sa na deťoch a robí z nich bytosti nestále, obete nesúladov a vnútorných rozporov, neschopnú naozajstnú harmonickosť medzi ich vrodenými snahami a mravným ideálom.

Koľkože vnútornej radosti poskytuje vychovávateľská práca rodičom, ktorí sú ďaleko od toho, aby považovali dieťa za bremeno alebo za hračku, zahrňujú dieťa vrúcnou láskou. Starosti a trampoty súvisiace s bezprostrednou výchovou sa im vrchovato nahradia prekvapujúcim divom rozvoja dieťaťa, ktoré sa odohráva pred ich zrakom, rozvoja fyzického i duševného...

Ešte i vtedy, keď človek nemyslí na príklad, ba i keď nemá v úmysle urobiť zlo, jeho príklad vyrýva stopy veľké, spytujúce oči sa ho spytujú a pozorujú. Či si dospelý človek niekedy uvedomuje, aký obraz, aký dojem si zachováva v pamäti pozornosť tých malých bytostí, intenzívne citlivých a čujných na to, čo ich obklopuje, ktoré podliehajú a takmer sa nebránia všetkému tomu, čo stojí pred nimi - dobré a či zlé...

O koľko lepší by sa stal svet, keby starostlivosť o to, aby nezraňoval duše detí, zaoberal sa viac rozvahou."

                                    (La Croix 8.1.1957)

65. List kardinála Hlonda matke (80)

Drahá mama!

Svätý Otec ma vo svojej láskavosti vymenoval dnes za kardinála svätej Rímskej Cirkvi. Hlboko dojatý obraciam sa v tejto chvíli srdcom i mysľou ku Tebe, drahá mama a prvý list píšem Tebe. Lebo keď uvažujem o podivuhodných cestách, ktorými ma Prozreteľnosť viedla, vždy mi stojí pred očami Tvoj obraz. Ty si múdrejšia ako mnoho učencov a pedagógov, položila si v dušiach svojich detí mocný životný fundament, položený silne na viere a zákone Božom. Keďže Ty sama si sa vedela úprimne modliť, naučila nás sa ľahko a úprimne modliť a z tejto modlitby až po dnešný deň čerpám silu a dôveru v Boha. Otvorila si pred nami dokorán cestu k blaženosti, lebo Ty si nás vychovala nie k maznanosti a pohodlnosti, ale k práci, oddanosti a odolnosti a naučila si nás milovať povinnosť a povinnosť plniť vážne a ochotne. A tak nikde inde ako v šľachetnosti a dôstojnosti Tvojho prostého a Bohu oddaného srdca je počiatok tej cesty, po ktorej ma milosť Božia viedla a ktorá ma priviedla k tomu, čo obyčajne volajú hodnosťami, ale čo v našom rodinnom chápaní je zvýšeným záväzkom pracovať a obetovať sa. A tak v tento deň, keď Sväty Otec náš tichý a skromný sliezsky dom ovenčil takým leskom svojej milosti, precítene Ti za to ďakujem, že si bola dobrou matkou a odporúčam sa Tvojim náboženským modlitbám, aby som si svojou činnosťou mohol slúžiť na slávu Božiu, úspech sv. Cirkvi a šťastie národa. Tie isté city kladiem v duchu na hrob drahého otca, ktorého obetavým a mužným duchom sa často posilňujem a spravujem. S vďačnosťou a úctou bozkávam Tvoje ruky a prosím o požehnanie na cestu mojich povinností.    Tvoj August, kardinál

66. Rozlúčka odsúdenca (81)

Michal Rymer z Chorzowa, odsúdený za konšpiračnú činnosť v Poľsku, odsúdenom hitlerovcami v r. 1942 na smrť, napísal dojímavý list rodine, v ktorom sa odzrkadľuje jeho pekná a hrdinská duša, milujúca krištálovou čistou láskou Boha, vlasť a rodinu.

Moji milovaní!

Píšem Vám posledný raz. Chcem sa s Vami, moji najdrahší, rozlúčiť. Chcem Vaše ruky ešte raz stisnúť a vybozkávať Vás srdečne. Pre mňa už zašlo slnko poslednýkrát a už ho neuzrú moje oči. Žalárne hodiny odbíjajú už môj čas. Zajtra, t.j. už o niekoľko hodín o pol piatej zatvoria sa moje oči. A preto, moji milovaní, ponáhľam sa napísať Vám

tých niekoľko slov, lebo vy ste moje všetko, čo na tomto svete zanechávam za sebou drahého. Ó, ako ťažko nájsť slová, ktoré by vyjadrili to všetko, s čím by som sa vám chcel zdôveriť.

Nie je to ľahké pre mňa, ale pre vás to bude ešte ťažšie, keď budete tieto riadky čítať. Ó, matka moja milovaná, ktorá si každého z nás detí tvojich zahrnula toľkou veľkou láskou. Aká je to pre Teba tragická hodina. Ale neplač, milovaná mamička, Ty si bola vždy taká chrabrá, a ja viem, že i túto zvesť prijmeš chrabro s oddanosťou do vôle Božej, i keď s krvácajúcim srdcom. Ó, ako vrúcne sa modlím k nášmu Otcovi, Otcovi všetkých ľudí, aby Ti v tejto chvíli ráčil dožičiť tej sily, ktorá Ti je potrebná do vytrvania a som v tejto chvíli taký istý v detinskej dôvere voči jeho dobrote a neotrasiteľne verím, že túto moju poslednú prosbu neodmietne. Ešte raz Ťa chcem, moja najdrahšia mamička, objať a bozkať Tvoju tvár. Ak som sa niekedy previnil, tak prepáč, prosím Ťa svojmu synovi, ktorého srdce patrí Tebe. Nech Ti bude útechou, že posledné hodiny prežívam spokojne zmierený s Bohom a s Jeho najsvätejšou vôľou. Cítim sa totiž taký spokojný a šťastný, ako roľník, ktorý po znojnej práci uspokojený odpočíva, že splnil svoju povinnosť. Aj Tebe, najdrahší môj otec ponáhľam sa stisnúť Tvoju pravicu, ktorá v robote i starostiach celého Tvojho života dávala nám každodenný chlieb. Ty si bol vždy pre nás, Tvoju rodinu, taký uznanlivý v našich detských rokoch... Akou len vďačnosťou som Ti zaviazaný a ako len ďakovať Ti musím za všetku dobrotu. Otecko môj, posledný raz chcem pozrieť do Tvojich dobrotivých očí s povznesenou hlavou a pokojným srdcom, lebo splnil som svoju povinnosť voči vlasti našej milšej nám, ako všetko iné na zemi, keďže sa cítim hodný Teba. Nech Ťa milosrdný Boh požehná v tejto ťažkej hodine našej rozlúčky. Aj k Vám, milí bratia a sestry ponáhľajú sa moje myšlienky a city. Chcem si Vás objať a vybozkávať čo najsrdečnejšie. Nezarmucujte sa, hore hlavy. Trpieť a umrieť, to je osud všetkých ľudí, trpieť a umrieť za veľkú ideu, to je povinnosť všetkých ľudí, ktorí veria v spravodlivý poriadok sveta, ale trpieť a umrieť za vlasť, to je svätá vec... Podajte mi teda svoje pravice a pozrite mi do očí hlboko a pokojne... Ostávajte zbohom, milovaní, objímam Vás všetkých srdečne. Eucharistického Krista som už prijal, som hotový. Buďte zdraví, ostávajte s Bohom - Naša vlasť... nezahynula...

                          Syn a brat, Váš Michal

67. Matka nad hrobom dobrého syna (82)

Vo Frynburgu pri nešťastí zahynul istý mladý človek. Celé roky pomáhal matke pri ťažko zarábaných grošoch. Už ho niesli do hrobu. Nik ho nepoznal. Nik nepovedal slovo nad jeho hrobom. Keď ho spúšťali do jamy, matka nevydržala, pristúpila k okraju jamy a nahlas zvolala: "Syn môj, nech Ti Boh odplatí za to, čo si pre mňa urobil!" To bola najkrajšia reč nad hrobom.

68. Obrazy predkov hľadia (83)

Táto udalosť sa stala v starovekom Ríme. Istý mladík zo starobylého rodu chcel si vziať za ženu pannu zo seberovného stavu. Raz sa stretli osamote a on sa ju snažil zviesť. Keďže boli v izbe, kde zo stien hľadeli portréty predkov, deva pozrela na obraz nedávno zomrelej matky a takto odpovedala mladíkovi: "Ako by som mohla pred tvárou svojej matky niečo také urobiť?" Mladík si uctil jej cnosť a charakter. Ak obraz zemskej smrteľnej matky môže spôsobiť takú výstrahu, čo máme o vplyve obrazu Matky Božej povedať? Katolícka rodina má mať taký obraz na čestnom mieste. Uchovávajme obraz Matky Božej a hriech nebude mať prístup cez prahy našich domovov.

69. Deti ratujú mesto od obkľúčenia (84)

Cisár Henrich II. obliehal talianske mesto, ktoré proti nemu povstalo. Obkľúčenie trvalo niekoľko mesiacov... V meste bola veľká núdza a hlad. Deti pýtali chlieb, ale nik im to nemohol dať. Vidiac trápenie detí, istý kňaz zhromaždil ich všetky spolu, rozkázal otvoriť mestské brány a zaviedol ich pred tvár nepriateľa, až do cisárovho stanu. On sám v čele niesol kríž. Vojaci vidiac vyhladované deti, plakali. Keď deti predstúpili pred stan cisárov, vystreli ruky a plačúcky zvolali: "Kyrie eleison! - Pane, zmiluj sa!" Cisár dojatý zvolal: "Deti, udeľujem vášmu mestu milosť. Vďaka vašim modlitbám."

70. Úcta poľských kráľov k matke

Boleslav Krivoústy tak miloval svojho otca, že jeho podobizeň stále nosil na prsiach a často sa na ňu zadíval a hovorieval: "Nech ma Boh chráni, aby som niekedy zlým činom poškvrnil pamiatku môjho otca".

Boleslav Hanblivý tak miloval svoju matku, že i keď bol plnoletý, nič nepodnikol bez jej rady a až do smrti za 29 rokov svojho panovania kládol na všetkých listinách a privilégiách meno matkino vedľa svojho.

71. Účet pre matku (86)

Chudobná práčka mala 2 deti, pre ktoré zarábala na chlieb každodennou ťažkou robotou. Keďže nevládala všetko sama poro

72. Matka ako slúžka (87)

Očitý svedok rozprával o tejto udalosti: Ťažko chorá starenka, ktorá veľa trpela od svojej dcéry, počúva v horúčke, ako jej dcéra prosí lekára, aby ratoval jej matku všetkými možnými spôsobmi. Po odchode lekára starenka povedala dcére: "Moja drahá, načo si robíš takú starosť? Veď vieš, že ja chcem umrieť. Viem, že máš starosť o moje zdravie nie z lásky ku mne, ale preto, že ma veľmi potrebuješ - ako slúžku. A ja viem, že keď už nemám sily, stala som sa vám čoraz nepotrebnejšia. A ty, zať, aj tvoji synovia a moji vnuci až priveľmi ste mi ukazovali, že som vám na ťarchu, že som len príležitosťou, aby ste sa hnevali, škriepili - ja chcem už zomrieť... Už sa nemôžem dívať na váš hriešny život, preto som vás napomínala, a vy ste sa práve preto na mňa zlostili. Bolelo ma, že ste mnou pohŕdali... Všetko som vám dala, ba dokonca aj seba z materinskej lásky - a vy ma nenávidíte, chcem zomrieť... Bolo to hrozné spytovanie svedomia... a pomohlo ono, že dcéra a jej muž a deti sa spamätali. Starenka sa uzdravila zo smrteľnej choroby, ale ona vytrhla svojich najbližších z ich hriešnej ukrutnosti.

73. Pohreb Sobieskeho matky (88)

Poľského kráľa, matka Jána Sobieskeho určila, aby jej pohreb bol skromný ako nejakej dedinčanky. Jej syn jej urobil po vôli. Dal jej zhotoviť neobyčajnú, jednoduchú rakvu a v úplnej tichosti dal preniesť telesné pozostatky svojej matky do kostola. Ostýchajúc sa pre tú skromnosť pohrebu, rozkázal, aby pred rakvou niesli tabuľku s nápisom: "Takto chcela matka". Ale na druhý deň jej dal vystrojiť skvelý a bohatý pohreb. Pred prekrásnou a drahocennou rakvou kráčali veľmoži, šľachta, orchester, vojsko a mládenec, ktorý niesol tabuľku s nápisom: "A takto to chcel jej syn".

74. Mal som tam matkinu fotografiu (89)

Stalo sa to v čase obsadenia Filipín americkými vojskami na palube admirálskej lode. Celá flotila už stála v bojovom šíku pred Manilou, pripravená k útoku. Už sa čakalo len na rozkaz otvorenia ohňa. Až tu náhle jednému námorníkovi spadla blúza do mora. Veľmi ho to trápilo. A zrejme mu na nej záležalo, lebo prosil veliteľa, aby dovolil ju vyloviť ju z vody. Nijako mu to nedovolil. Nevedel, čo si počať. Zamyslel sa a váhal, až konečne na vlastnú zodpovednosť a proti zákazu spustil s na lane do hĺbky a vylovil blúzu. Medzi veliteľmi vzniklo vzrušenie. Podozrievali ho zo zbabelosti a zo zámeru utiecť. Preto ho zaraz uväznili a po bitke ho postavili pred vojenský súd. Predseda súdnej poroty, generál Dewey spýtal sa na konci súdneho pojednávania zdrveného námorníka, ako mohol kvôli takej starej blúze spáchať takú hlúposť. Námorník však vytiahol z vrecka akúsi kartičku a povedal s dôrazom: "Mal som tam fotografiu svojej matky."

75. Žalosť nad stratou rodičov (90)

Keď poľský básnik Mickiewicz v čase svojho prvého pobytu v Taliansku dozvedel sa o smrti rodičov pani Ankwiczovej, napísal jej srdečný sústrastný list, ktorým nám odhaľuje zároveň aj jeho vlastný žiaľ po strate rodičov.

"... ja viem precítiť veľkosť takejto straty, lebo nik nevie lepšie ako ja, čo je to stať sa sirotou. Potešujeme sa tou myšlienkou, že Prozreteľnosť, obyčajne takéto nešťastie nevyhnutné a isté osladí nám neočakávanou úľavou. Bárs by váš žiaľ za rodičmi premenil nebo na útechu, požehnávajúc svoje dieťa. Nazdávam sa milá pani, že ste našli úľavu v tej nádeji v náboženskom založení a v prítuľnosti v rodine.

76. Muky svedomia po vražde otca (91)

Čítal som opis skutočnej udalosti, ktorá sa stala vo Francúzsku za čias Bonaparta. Istý súdny úradník zabil vlastného otca. Vraha nenašli. Syn zdedil majetok a žil v blahobyte. Bol to človek skazených mravov, zle vychovaný rodičmi, bezcharakterný, ale po čase začal rozmýšľať a vtedy sa v ňom prebudilo svedomie. On sám bol sudcom. Raz, keď na zasadnutí schválili jeho zásady a spravodlivosť, roztrhol si rúcho a kázal, aby ho odviedli do žalára. Oddávna v ňom videli začiatky pomätenia. Poslali ho do nemocnice, ale zločinec spísal celé svoje obžalovanie a preto ho odovzdali súdu. Keďže jeho čin sa stal v čase konventu (za francúzskej revolúcie) a vtedy platil zákon, že desaťročné zamĺčanie oslobodzovalo od trestu, sudcovia museli o zločine rozhodnúť podľa starších predpisov a oslobodiť zločinca. Keď prečítali dekrét, zbledol a keď ho oslobodili, zbledol a zamdlel. Onedlho potom dostal pomätenie zmyslov. Je to história nesúca síce na baladu,keď ho nechala v mukách svedomia.

77. Nevďačná dcéra (92)

Raz vychoval istý otec fiakrista dcéru, jedináčku, veľmi starostlivo a dôkladne odtŕhajúc si od úst. Poslal ju do školy, postavil jej krásny dom, vydal ju. A keď sám ostarel a veľmi zostarel po ťažkej celoživotnej práci, ešte posledné peniaze z predania fiakra odovzdal dcére. Svoju jedinú útechu nachádzal v milovaných husliach, na ktorých vyhrával krásne melódie. Dcéru už dávno nevidel, lebo bývala v meste. Raz ju chcel však predsa navštíviť a potešiť sa s vnúčatami. Prichodili práve radostné vianočné sviatky. Otec vzal so sebou milované husle a vybral sa k dcére. Mrazivým štedrým večerom priblížil sa k veľkému domu a trasľavou rukou zaklopal na dvere. Ale zvítanie otca s dcérou bolo suché a nechutné. - Čože ťa sem otec priviedlo?

Môj dom patrí medzi tzv. lepšie, a sem chodia len lepší hostia a vy otec páchnete maštaľou a konským hnojom. Potom dala otcovi skromne zajesť, za nocľah mu určila studenú komôrku na dvore, vyhovárajúc sa na nedostatok bývania v dome. Starček, otec, tak hlboko pocítil nevďačnosť dcéry, že hlasito zaplakal. Dlho sa nemohol zohriať. Vytiahol stuhnutými rukami milované husle a začal vyhrávať vianočné piesne. Ráno našli zamrznuté telo otca, starčeka, zatiaľ čo jeho nevďačná dcéra zabávala sa s hosťami po celú noc.

78. Vďačnosť vyrytá na hrobku (93)

V zátišnom mieste na cintoríne v obci Myslowice je postavený náhrobok rodičov primasa Augusta Hlonda. Vďačné srdce, ktoréhosi z detí dalo do náhrobku vyryť tieto slová: "Tu spočívajú zomretí Ján a Mária, rod. Imiel Hlondovci, manželia nábožní a čnostní. Vychovali svoje deti pre Boha a Poľsko. Spoločnosti saleziánov dali 4 synov. Sliezsku prvého biskupa, Poľsku primasa, Cirkvi kardinála".

79. Keď som čakal na vlak, pozoroval som túto scénu:

 Hŕbka mladých dievčat, v spoločnosti matky odchádzajúceho dievčaťa - pomyslel som si. No pôvab rýchlo spľasol, keď dorazil vlak. Jemné dievčatá násilne si obsadzovali miesta. Veselo sa rozlúčili s kamarátkou a potom sáčuc do spolucestujúcich a vystrájajúc vresk správali sa bezstarostne. Matka dievčaťa bola zaujatá umiestňovaním batožín, nemohla opanovať túto náladu. Napokon objala dcéru a s clivým úsmevom naznačila na jej čele znak kríža. Vtedy sa dievča nasrdilo, pozrelo sa na kamarátku a zvýšeným hlasom povedalo: "Čo mi to robíš mama? Veď nejdem umrieť, ani na koniec sveta." Ťažko mi je opísať výraz na matkinej tvári. Natískal sa mi výraz pohŕdnutého srdca. Neviem, či toto prázdne dievča si spomenie na to, ako sa vtedy jej matka zapýrila tmavočervenou farbou. Dievča určite neraz v živote zatúži po materinskom srdci a rado by pobozkalo matkinu ruku.

80. Dedko a babka v rodine (95)

Zomrela matka istého horára, ktorá mala 80 rokov. "Vďaka Bohu," povedali známi, "lebo bola ona už len bremenom pre mladú paniu domu." A ani v horárni si nikto pre ňu našiel zúfať a o niekoľko dní po pohrebe si nik na ňu už ani nespomenul. Iba jedna bytosť mocne preciťovala neprítomnosť nebohej a to bola 7-ročná dcérka horárovej rodiny Danuša. Hoci babka už nevládala pracovať, a hoci neraz boli také dni, že ani k stolu nevládala vlastnou silou prichodiť, predsa Danuši sa mohla celou dušou venovať. Ako nik iný, tak vedela baviť rozprávaním pekným rozprávok, učila ju aj čítať, aj rátať, a zo zvyškov látky šila šatôčky pre jej bábiky. Lepila jej každý deň zlaté hviezdy na stromček a raz dokonca prirobila anjelovi spálené krídla. Babka vedela, čo rozprávajú kvetinky a často vo večerných hodinách rozprávala Danuši príhody, ktoré vďačnú poslucháčku povznášali do úchvatu. A tu zrazu teraz táto nevšedná babka chýbala. Danuša sa ešte ihrala s bábikami a po príklade babky rozprávala im - a po čase začala sa čoraz väčšmi nudiť. Išla teda za matkou a spytovala sa na to i ono. Lež matka ju odpravovala slovami: "Ach, daj mi pokoj, teraz nemám kedy." Keď sa to stále opakovalo, Danuša veľmi zosmutnela a vo svojej detskej hlávke rozhodla sa nájsť nejaké východisko. A našla ho. Vzala list papiera a napísala naň: "Milý Ježiško, moja babička išla ku tebe, a teraz nemám sa s kým hrať. Povedz jej, aby sa ku mne vrátila a keď nie, nuž vezmi aj mňa do neba. Mamička nemá pre mňa nikdy čas."

A lístok položila na okno, aby ho anjelík zaniesol Ježiškovi. Matka našla lístok a ustrnula... Pri svojich domácich prácach jej nikdy nezišlo na um, že dieťa môže mať tiež nejaké požiadavky, keďže od prvej chvíle života bola jej babka anjelom strážcom."Mama nemá kedy..." Táto ponosa dieťaťa otriasla až do dna jej dušou. Otvorili sa jej oči a spoznala, aký neoceniteľný poklad stratila. A teraz po prvýkrát nad smrťou babky, tak bagatelizovanej, zaplakala.

81. Dedkova krivda (96)

Ako veľmi kazí dušu človeka nedostatok citu, vďačnosti, dokonca aj k rodičom - ilustruje nám príklad vzatý zo života z r. 1948, o čom rozpráva svedomitý svedok.

Mladá gazdiná vraví svojej dcére: "Zanes dedkovi do izby raňajky, nech mi sem nechodí a nemotá sa mi pod nohami. Povedz mu, že mlieka niet, iba polievka..."

Dieťa splnilo matkin rozkaz. Jednako však po chvíli prišiel starček do dverí izby s raňajkami v rukách.

"Žoška, daj mi mlieko, však vieš, že polievka mi veľmi škodí." Gazdiná mu schytila hrnček z rúk a veľmi kričala: "Nedám mlieko, otec, vy mi tu nebudete robiť vrtochy, už mi to ide na nervy." Starček sa chcel vrátiť, ale vnučka vstala, sama naliala mlieko do hrnčeka a zaniesla do izby.

"Ja ti ukážem... Ty mi budeš vystrájať?" - kričala mať po jej návrate z dedkovej izby do kuchyne.

"Mamička, však sme dostali od dedka celé gazdovstvo, radšej ja nebudem piť mlieko, len aby sa dedkovi ušlo."

Gazdiná vyšla na dvor a o chvíľu sa vrátila, vraviac veľmi zlostne: "Starý človek by mal hneď zomrieť, keď sa stane neúžitočným.

82. Úsmev dieťaťa a vraha (97)

V starom Grécku vyslali raz desať mužov, aby usmrtili dieťa, ktoré nechceli mať neskoršie za vladára krajiny. Matka dieťaťa ani netušila, aký zločinný zámer majú príšelci. Tí muži ju poprosili, aby sa mohli na dieťa pozrieť, lebo sa vraj dozvedeli, že je výnimočne krásne. Keďže matka dôverovala úprimnosti ich reči, vzala dieťa z kolísky a podala ho do rúk najbližšiemu z návštevníkov. Sprisahanci mali premyslený plán tak, že prvý vezme dieťa do rúk a praští ho z celej sily o zem. No keď vrah mal dieťa už na rukách, ono sa naň žičlivo usmialo. To zaúčinkovalo na vraha ako blesk. Útle a čisté lúče radosti rozptýlili čierne úmysly vraha. Už nebol schopný ukrivdiť dieťaťu a podal ho druhému. Ale aj u toho milučký úsmev dieťaťa získal víťazstvo. Razom ho opustil zločinný zámer a trasúcimi rukami podal ho tretiemu. Ale ten tak isto stratil odvahu, ako i 7 nasledujúcich. Všetci očarení uchvacujúcim pôvabom, úsmevom dieťaťa boli neschopní vykonať zamýšľaný čin. Nevinné a bezbranné dieťatko v kolíske získalo skvelé víťazstvo nad tými desiatimi tajomnými vrahmi.

83. Päťročný mučeník (98)

Motofraste rozpráva udivujúcu históriu o mučeníctve dieťaťa za vieru. Arabský kráľ Dunsan, ktorý surovým a ukrutným spôsobom prenasledoval kresťanov za vieru, vydal ortieľ smrti na istú vdovu. Mali ju spáliť na štôse dreva. Táto poriadna kresťanská žena mala 5-ročného syna, jedináčka, krásneho ako anjel. Tyran i pri svojom ukrutníctve chcel toto dieťa zachrániť pred smrťou, zavolal si ho k sebe, posadil si ho na kolená a začal mu šepkať láskavé slová. Dieťa sa nedalo upokojiť, plakalo a kričalo, ťahalo sa k svojej matke. Kráľ šepkal maličkému: "Ticho buď, dieťa moje, budem sa o teba starať viac ako tvoja matka. Budeš dostávať dobré jedenie, nosiť pekné šaty, urobím z teba veľkého človeka. "Nie, nie, opakovalo dieťa, ja chcem byť pri svojej matke. Ona mi často rozprávala, že ma zoberie na mučeníctvo." "A či ty vieš, čo to znamená podstúpiť smrť časnú pre Krista? Aby si dosiahol večný život? - "A kto je ten Kristus?" - pýtal sa ďalej kráľ. Dieťa odpovedalo: "Príď do našich kostolov a ja ti ukážem. Ale pusť ma, lebo chcem ísť k svojej matke a spolu s ňou chcem byť umučený." Za tohto rozhovoru hľadelo dieťa na matku, čo sa robilo s ňou. Už stála na štôse dreva, ktorý začali podpaľovať. Dieťa sa silou-mocou snažilo vyslobodiť z rúk tyrana. Keď ukrutník čoraz viac ho tlačil k sebe, chlapec už nevidel iný spôsob, ako sa vyslobodiť, pohryzol z celej sily tyrana do ruky tak, že ho ten pustil od bolesti. Teraz malý chlapec rýchlo utekal k matke. Vyškriabal sa na štôs, ktorý už horel a hodil sa do náručia svojej matky. Takto s rukami obopínajúcimi hrdlo matkino zahynul spolu s ňou v plameňoch za Krista. Aký to bol hrdinský mučeník tento chlapček. A aká blažená matka, ktorá v momente mučeníctva za vieru mala svoje dieťa pri sebe, ktoré ešte len stálo na prahu života a mohla ho spolu so sebou previesť cez oheň ku Kristovi.

84. Francois Copeé priznáva sa k vine (99)

Francois Copoé bol jedným z najslávnejších francúzskych spisovateľov. Žil v Paríži, kde sa narodil 26.1.1842. Rodičia vychovali dieťa vo vzornej poslušnosti a ušľachtilej čestnosti. Raz uvidel chlapec na stole mincu. Vzal peniaz a kúpil si zaň balíček pečených gaštanov. Keď si večer vyzliekol kabát, vypadlo mu niekoľko pečených gaštanov na zem. "Skadiaľ máš tie gaštany?" Spýtali sa ho. Francois sa zapýril. Chvíľu stál ako obarený. Potom chytil matku za ruku a povedal: "Mamička, dnes ráno som vzal peniaz zo stola." "To nebolo pekné - povedala matka - ale, keď si sa verejne priznal, trest ti odpustíme. Statočnosť je pre mňa cennejšia ako peniaze celého sveta.

Toto bola aj posledná krádež neskoršie slávneho človeka.

85. Zdravé jadrá v hnilom jabĺčku (100)

V tých časoch, keď sa schyľovalo v Grécku k úpadku, zišlo sa v Aténach niekoľko mužov a radili sa, ako ratovať vlasť od konečnej záhuby. Každý prednášal iné lieky. Jeden starec z nich, ktorý pamätal na staršie časy, mlčal. Keď ho nútili, aby povedal svoju mienku, hodil na zem jabĺko, ktoré bolo už trochu nahnité a ktoré sa rozpadlo. - Čo to má znamenať?" Starec odpovedal: "Nuž, hľaďte, toto jabĺko má ešte zdravé jadrá. Zasaďte ich, starostlivo ich opatrujte, ošetrujte a vyrastú z nich pevné, silné stromy, plné plodov." Podobne je to aj s vlasťou. Jadrom, z ktorého môže vyrásť lepšia budúcnosť, to je naša mládež. Vychovajme ju my zdravú, fyzicky i morálne a Grécko ozdravie.

86. Mučenícka smrť s relikviou otca (101)

V prvých storočiach krvavých prenasledovaní kresťanov stala sa táto udalosť.

Viedli na smrť za vieru sedemročné dieťa. Išlo s rukami spútanými v okovách. Už bolo blízko popraviska, na ceste však striehla jeho matka. Uzrel ju chlapček a išiel k nej bližšie a ona mu zavesila na krk uzlík bielizne zmáčaný v mučeníckej krvi. Bola to krv jeho otca. Chlapček posilnený požehnaním matky a posilnený relikviou svojho otca išiel bez najmenšej obavy na popravisko.

87. Otec ratuje svojou smrťou syna (102)

V čase francúzskej revolúcie uväznili otca spolu so synom. Syna mali hneď popraviť. Keď v preplnenom žalári uviedli synovo meno, aby ho vyviedli pod gilotínu, miesto neho prihlásil sa otec, ktorého meno sa zhodovalo s menom synovým. Nik omyl nezistil a vďaka obeti otcovej sa syn zachránil.

88. Dôvera dieťaťa k otcovi (103)

Niekoľko cestovateľov navštevujúcich škótske vrchy zbadalo krásne kvety, ktoré rástli vo veľkej výške na úšuste. Poprosili pastierika, ktorý nablízku pásol ovce, aby im kvety natrhal.

"Neboj sa, my podržíme lano a za kvety ti zaplatíme."

"Keby môj otec držal lano, ochotne by som vám vyhovel, ale takto sa bojím."

Zavolali otca. Onedlho v pevných rukách otcových sa vznášal syn na lane nad priepasťou. Usmievajúc sa natrhal kvetov a odovzdal ich hosťom.

89. Ruženec za zomretého otca (104)

V istom internáte vychovávateľ zbadal, že jeden chlapec kľačí ešte pri posteli, keď ostatní sa už uložili na spánok. "Prečo nejdeš spať?" - spýtal sa vychovávateľ. Chlapec s ružencom v rukách odpovedal: "Zaumienil som si denne sa pomodliť za svojho zomrelého otca. Dnes som nemal kedy vo dne to urobiť."

Každý mesiac dostával od matky trochu groší. Ušetrené peniaze dával chudobným, aby týmto skutkom milosrdenstva prišiel na pomoc duši milovaného otca. Keď prichodil na prázdniny, často navštevoval hrob svojho otca. Inštinktívne cítil, že okrem kostola a svätostánku niet preňho drahšieho miesta nad miesto odpočinku jeho rodičov.

90. Modlitba otca za dieťa (105)

V rodine istého učiteľa ležalo ťažko choré dieťa. Učiteľ vzal do ruky slávnostne modlitebnú knižku a začal čítať modlitbu pod nadpisom - Za choré dieťa. Matka ho upozornila: "Či je to modlitba za naše dieťa? Či nevieš svojimi slovami poprosiť Boha, aby nám naše dieťa uzdravil?"

Vtedy sa utrápený otec hodil na kolená a začal šepkať prosbu vychádzajúcu zo srdca: "Nebeský Otče, daroval si nám dieťa, daroval si nám ho. Ono bude patriť Tebe."

A Boh vyslyšal túto prosbu.

91. Preklínanie v dome (108)

V akéjsi rodine otec od rána preklína, až obločné tabule sa trasú. Deti sa stúlili do kúta a hľadia na vyčínanie svojho otca so strachom. Zrazu jedno z detí vyškriabe sa na strom a s vypätím síl sníma kríž zo steny. "Čo to robíš," skríkol otec. "Chcem odniesť kríž zo steny. Chcem odstrániť stadiaľ Pána Ježiša, aby nepočul tie ohavnosti."

92. V rodine korheľa (111)

Kňaz Kapica, známy apoštol triezvosti v Sliezsku rozpráva o tejto udalosti. Dieťa sa nechcelo modliť za otca. Keď sa ho pýtal na príčinu, dostal odpoveď: "Otca neľúbim, lebo otec sa opíja, hreší a mamu bije."

Keď to rodičia počuli, matka sa zaliala slzami a otec zahanbený sklopil zrak. Kňaz dodáva: "Pozri otec, čo si prepil."

93. Signál (112)

Istý rušňovodič vysvetlil svojej dcére význam výstražných znamení pred príchodom vlaku. "Hľa, vidíš moja maličká tú červenú zástavku? Touto zástavkou dávajú spiatočné znamenie, že vlak treba zastaviť."

"Ach otecko, keď vidíš ten signál, tak zastavuješ vlak."

"Samozrejme, lebo ináč by som zavinil katastrófu."

Na druhý deň dievčatko vidiac uplakanú matku, pýtalo sa jej: "Prečo ty mamička teraz tak často plakávaš?"

"Ako vidíš, moja milá, tvoj tatko teraz často pije, celkom iste stratí zamestnanie a čo si potom počneme? Ostaneme bez chleba." V nasledujúci deň, keď otec siahol do zásuvky v skrini, kde mával pálenku, zbadal malú červenú zástavku, priviazanú k hrdlu fľašky. Bol to signál. Pochopil myšlienku dcéry, srdečne ju objal a súčasne odložil pálenku, aby sa jej viac nedotkol.

94. Nočná modlitba za otca korheľa (113)

Bolo to v čase misií, keď rodina, okrem otca sa na nich zúčastňovala. Otec už dávno odvykol od náboženských praktík. Všetky dohovárania ženy, aby aj on išiel na spoveď, boli daromné. V čase týchto misií, prebudil sa raz v noci a počuje za stenou v druhej izbe, ako sa deti nahlas modlia. Zobudil ženu a pýta sa jej, čo to má znamenať. Žena mu stručne vysvetlila, že sa to deti modlia za obrátenie otecka. Ráno otec vstal včaššie ako ostatní, vykonal si svedomite sv. spoveď a vrátil sa ako iný človek z kostola. Milosť obrátenia mu vymodlili jeho deti.

95. Dieťa sa pomstí za otca korheľa (114)

Bolo to už neskoro večer. Dieťa si ešte robilo úlohy, sediac vedľa matky. Zrazu sa otvorili dvere a vstúpil dlhoočakávaný otec. Ale dcérka videla po prvý raz svojho otca opitého. Dvere zatreskol s náramným buchotom. Tackajúc sa vyhrážal žene i dieťaťu. Matka rýchlo vzala dieťa do druhej miestnosti. Sedela ešte dlho pri dcérke a plakala. Dieťa nemohlo zaspať od vzrušenia. Až teraz vedela, prečo mala mama tak často slzy v očiach a tvár preľaknutú a bledú. Zaumienila si rozhodne otcovi a matke pomôcť. Vzala si pevné predsavzatie a s tým aj zaspala. Na druhý deň v čase obeda nechytila do ruky ani lyžičku, ani vidličku. Vzala si do úst len kúsok chleba a zapila si vody.

"Prečo neješ" - spýtal sa začudovaný otec. Dieťa sa zapýrilo a neodpovedalo. Až po dlhšom nútení otca odpovedala, že sľúbila Pánu Ježišovi, že sa bude tak dlho postiť, kým sa otec nenapraví, aby nestratil naveky svoju dušu. Otec teda sedel ako skamenelý. Nepovedal už ani slovo. V najbližšiu nedeľu videlo dieťa otca pristupovať na sv. spoveď a na sv. prijímanie. Už nikdy nedal dieťaťu pohoršenie, už nikdy viac sa neopíjal.

96. Pijatika nivočí rodinu (115)

"Náruživosť humpľuje svätyňu rodiny. Rúca pokoj a rodinné šťastie. Dosvedčujú to v slzách a nárekoch nespočitateľné matky a deti, ktoré hladujú doma, zatiaľ čo otec hýri v krčme. Pijanstvo otcovo im mení život na peklo".    (Keppler)

97. Vie dobre, že Pán Boh všetko vidí (116)

Karhal raz otec dvanásťročného syna, ktorý od dlhšieho času prejavoval kleptomániu. V ten deň prišla opäť na syna žaloba. Otec povedal prísne: "Či sa ty, synku, nebojíš Boha, ktorý všetko vidí?" "Ój, to nie je dobre, že Boh všetko vidí" - odpovedal posmešne syn. "Prečo?" - pýtal sa otec. "Preto, lebo on dozaista videl, ako ste vy tatko prišli včera opitý, ako ste hrešili a rozbíjali riad a potom aj zbili našu mamu." Tieto slová otvorili otcovi oči na hriešnu náruživosť. Už viac odvtedy neubližoval matke a nedával deťom pohoršenie.

98. Dostojevskij - vzor dobrého manžela (117)

Veľký ruský spisovateľ Dostojevskij prežil 10 rokov vo vyhnanstve na Sibíri. Mal tam so sebou Evanjelium a denne z neho rozjímal. Nie div, že vo chvíli smrti kázal, aby mu podali do rúk túto sv. knihu spolu so sviecou a keď sa obrátil k svojej žene, povedal: "Anna, po celý svoj život som ťa miloval vrúcne a nikdy som ťa nezradil ani v myšlienkach."Takú krásnu a šľachetnú dušu formovalo už utrpenie, lebo vieme, že knihy Dostojevského nie sú všetky na takej mravnej úrovni.

99. Pokušiteľ (118)

Na dvor kráľa Sparty Kleomenesa prišiel posol zo susednej krajiny. Chcel ho podplatiť, aby sa dopustil zrady na svojom národe. Už dva razy zvýšil ponúkanú sumu. Napokon ponúkol 50 talentov výkupného len kráľ, aby pristúpil na podmienky. Kleomenes začal váhať, ale v tom momente počul hlas dcéry, ktorá sa nebadaná hrala v kúte: "Otecko, ak odídem, tak tento cudzinec ťa zvedie."

To bol posledný hlas svedomia, našťastie vyslyšaný. Otec na tróne vďačil za záchranu svojej dôstojnosti vlastnému dieťaťu.

100. Meno matky (119)

Poľský učenec Balinski vraví: "Verte mi, nad všetkú slávu, nad všetky hodnoty, nad všetky dary neba i zeme v hojnosti, nad všetky vysnené tituly hodností - veľkostí, stokrát vyššie a svätejšie je meno matky".

101. Napoleon o práci svojej matky (120)

"Za všetko, čím som sa stal v živote, vďačím práci. K tomu ma privykla moja matka, od najsladších rokov mladosti. Jej som zaviazaný vďakou, za moje dobré zásady".

102. Lamartine o svojej matke (121)

Slávny básnik píše o svojej matke: "Vídal som ju často, ako stojí pri dedinských brlohoch, alebo maštaliach, ktoré slúžili za bývania dedinčanom, ako vlastnoručne utierala pot z čela umierajúcim dedinčanom, alebo ako ich obracala na lôžkach, konajúc modlitby za zomierajúcich a čakajúc neraz celé hodiny, až dušu odovzdali Bohu, za zvuku jej ľúbezného hlasu".

103. Z dreva, handier a lásky (124)

Ktorási maďarská spisovateľka píše, že najkrajšie a najblaženejšie vianočné sviatky videla v istej rodine, kde bolo osem detí. Keď sa spýtala naradovaných rodičov, z čoho urobili popri svojej biede vianočné darčeky pre svoje deti, dostala od matky rozžiarenej šťastím túto trefnú odpoveď: "Z dreva, handier a lásky."

104. Kráľovná Astrid (125)

Belgická kráľovná Astrid umrela tragicky pri katastrófe, havária auta vo Švajčiarsku 22.3.1935. Bola vzornou manželkou a matkou. Nechcela, aby ju niekto iný zastupoval pri výchove jej detí. Vídavali ju často na uliciach Bruselu, ako išla s detským kočíkom. Sama vodila deti do školy, unikala slávnostnými pijatikami na kráľovskom dvore a pred bálovými predstaveniami a keď sa už musela na nich zúčastňovať, často ich opúšťala ospravedlňujúc sa slovami: "Musím ísť domov, deti ma čakajú."

105. Caruso (126)

Je tomu už niekoľko desiatok rokov, čo istý chlapec majúci 9 rokov, pracoval vo fabrike v Neapoli. Sníval o tom, aby sa mohol raz stať spevákom, ale jeho prvý učiteľ ho celkom znechutil: "Nikdy nebude z teba dobrý spevák," povedal mu, "nemáš hlas, tvoj spev znie, ako zavýjanie vetra v okeniciach."

Tak hovoril učiteľ, ale chlapcova matka ho túlila v objatiach a chválila denne tvrdiac, že celkom iste má hlas, a že čoraz lepšie spieva. Sama chodila bez topánok, aby len mohla zaplatiť za hodiny spevu. Pochvaly a povzbudenie matkino, ktorá bola sedliačka, zmenili celý život toho chlapca. Volal sa Henrich Caruso (1868 - 1921), najväčší spevák sveta.

106. Matkine oči budú vidieť miesto teba (127)

V čase vojny granát zranil istého vojaka do čela. Priniesli ho v bezvedomí do poľnej nemocnice, kde sa ho ujali lekári. Ukázalo sa, že nešťastný vojak už nikdy nebude môcť vidieť, lebo sa mu pretrhol nerv. Keď precitol a pocítil, že má oči zaviazané, prosil, aby mu obväz sňali. Lekár, ktorý mal dobré srdce, zdráhal sa vyjaviť vojakovi smutnú pravdu. Až po niekoľkých dňoch prišla vojakova matka, ktorú zavolali telegraficky, pristúpila k posteli trpiaceho syna. A keď sa jej spýtal, či bude mať zdravé oči, alebo či ostane nevidomý, matka ho objala a odpovedala s veľkou materinskou srdečnosťou: "Syn môj, oči tvojej matky budú hľadieť za teba. Nezarmucuj sa, lebo všetko bude dobré. ja ťa nikdy neopustím." Obidvaja sa rozplakali. Matkina láska však dokázala spríjemniť smútok vojaka.

107. Prítomnosť detí - to je zdravie (128)

Ktože by nevedel, čím je matka v rodine. Srdce matkino je najväčšie z diel Boha v poriadku prírody. Dobrá matka žije iba v dieťati, žije iba pre dieťa. Poznal som matku, ktorá zakaždým, keď ochorela, hovorievala: "Mňa nik nevládze uzdraviť, iba prítomnosť mojich detí".

Jeden zo synov bol kňaz. V čase prázdnin, pri modlení breviára, šliapal po chodníku v záhrade pri rodičovskom dome. Raz ho prerušila v modlitbách matka a vraví: "Zajtra odcestuješ a opäť bude doma smutno. Či vieš, akým spôsobom odháňam smútok zo srdca po tvojom odchode? Nuž večer, keď už všetci idú spať, vezmem si ruženec a chodím po tomto chodníku, ktorý si vyšľapal a keď skončím, vráti sa mi pokoj, lebo cítim, že moje deti sú bezpečné v Srdci Pána Ježiša a Panny Márie."

Hľa, aké je matkino srdce.

108. Ruženec za syna (129)

Raz sa vrátil večer mladý vedec po svojej prvej prednáške na univerzite. Zastihol starú matku sedieť pri kachliach, ako sa modlí ruženec. Pozrel na ňu a drsne sa spýtal: "Čo robíš s tou hračkou, či by si si konečne nedokázala nájsť už nejakú inú?" Keď matka mlčala, presúvajúc ďalej zrnká syn sa najedoval: "Či už nemáš lepšiu vec. Zaraz to vyhoď!"

V matkiných očiach sa ukázala slza a za tou prvou začali plynúť ďalšie. Odložila poslušne, ako dieťa, hovorí ten vedec, tú v mojich očiach "hračku", pozrela sa na mňa a povedala prívetivo: "Poslúchnem ťa, dieťa moje, odložím hračku, zaobídem sa bez nej... Ale čo mi ty dáš miesto toho, mne starej svojej matke?"

"Priatelia," hovoril v kruhu svojich známych učenec, "tie slová ma tak vzrušili, že som odprosil starenku a sám som vložil ruženec do jej dlaní, pobozkal som vráskavé prsty a zahanbene som zutekal. Odvtedy ja sám sa modlieval denne ruženec."

109. Umenie výchovy matiek (130)

Istá ionská žena ukazovala s hrdosťou bohato vyšívané tkaniny, ktoré sama vyšila, no sparťanská žena ukazujúc na štvoro dobre vychovaných detí povedala: "Hľa, čím sa zapodieva rozvážna ženská a v čom vidí svoju chválu."

Sv. Ján Zlatoústy vraví: "Niet na svete šľachetnejšie umenie, ako je umenie výchovy detí".

Maliari a sochári tvoria bezduché diela, ale ten, kto vychováva svoje dieťa dobre, je tvorcom veľdiela, ktoré sa bude páčiť Bohu i ľuďom. Rozvážna žena nezverí nikomu starosť o výchovu dieťaťa, lebo prvá náuka musí byť jej dielom. Nik nemôže nahradiť matku pri malom dieťati.

"Ústa matky" - vraví kňaz Dupanloup - "obsypávajúce bozkami čelo dieťaťa, musia prvé učiť nábožnosť. Matke patrí zobúdzať v ňom prvé iskry inteligencie, prvé lásky, dobra, ako aj zhrnutie prvkov prvých výrazov viery a usmerňovanie jeho pohľadov k nebu. Krátko: Je to povinnosťou matky obdarovať kresťanskú dušu dieťaťa tak, ako ho obdarovala ľudským telom."

110. Dieťa stratené pre poklady (131)

Jestvuje legenda o matke s dieťaťom. Po mužovej smrti, pritlačená bieda vzala so sebou dieťa, jediný svoj poklad a išla do mesta. V ceste uvidela rozstúpené bralo s otvorom a začula hlas: "Vstúp a vezmi si všetko, čo je pre teba a dieťa potrebné na živobytie. Ale pamätaj, vezmi si to, čo je najlepšie, lebo máš iba hodinu času."

Vstúpila. Očarili ju skvelé bohatstvá. Perly, zlato, diamanty. Odložila dieťa a začala zbierať a vyberať najkrajšie klenoty. Celkom zabudla na čas i na dieťa. Počula po druhý raz ten istý hlas: "Prirodzene, nezabudnem na to, čo je najlepšie."

Prekvapená bohatstvom, zhrbená pod jeho bremenom a ešte i prestrašená, aby jej tie poklady nik nevzal, chytro opustila zakliate bralo. Až vtedy sa obzrela. Jej materinské srdce ako blesk prenikla myšlienka: "A kde mám dieťa?"

To, čo mala najdrahšie, najcennejšie, zabudla pre poklady. Takto v honbe za majetkom nejedni rodičia zabúdajú na najprednejší cieľ manželstva - na deti.

111. Melánia z La Saletty (132)

Malá pastierka Melánia z La Saletty zažila v detstve neľudské zaobchádzanie od matky. Často musela mimo domu celé noci tráviť na zime a vetre, podľa vrtochov svojej matky. Nikdy nepočula dobré slovo, nezažila detských nežností. Raz začula šepot z druhého sveta od Dieťaťa Ježiša: "Ja ti dám dobrú matku".

A naozaj. Uvidela na vrchu La Salatta Matku Božiu, ako Pannu zázračnej krásy, ktorá sa ujala svojho dieťaťa a obdarovala ho láskou. Až teraz bolo dievča nad pomyslenie blažené a s opravdivým pochopením a šťastím vyslovovalo slovo - matka.

112. Dvere sú dokorán otvorené (134)

Perské príslovie hovorí: "Dvere stoja vždy otvorené".

Vdova bývala s dcérou, jedináčkou, ktorú bohabojne vychovala. Istého dňa dcéra opustila rodný dom, vybrala sa do mesta. Tam mravne zblúdila z dobrej cesty a začala žiť rozpustilým životom. Uplynuli mesiace i roky. Raz v noci, keď sa matka ako zvyčajne modlila za dcéru, začula tichý šuchot a potom výrazné kroky a dvere sa otvorili. Stála v nich bojazlivo poblúdená dcéra. Vrhla sa matke okolo krku, prosiac o odpustenie. Po chvíli, keď sa prebrala z prvých dojmov, spýtala sa, prečo našla dvere otvorené. Matka odpovedala: "Dieťa moje, odkedy si odišla, boli oni vždy otvorené cez deň i noc, aby si sa mohla pokojne vrátiť do domu, ktorý si opustila."

A my poznáme slová Spasiteľa, že keby aj matka zabudla na svoje dieťa, Boh naň nikdy nezabudne. Jeho milosrdenstvu môžeme dôverovať, ba musíme.

113. Svätá matka so svätým synom (135)

Avy Scheffer, francúzsky maliar, v ktorým sa spriatelil poľský básnik Norwid zanechal v svojom umeleckom dedičstve prekrásny obraz sv. Augustína a sv. Moniky.

Obidvaja sedia na brehu morskom. Vôkol nich vládne majestátne ticho, matkina tvár je bledá od dojatia, lebo Augustín sa spamätal, vrátil sa k nej i k Bohu. Odetá do jasných šiat, celá zduchovnená, čaká akoby na signál, aby vzlietla k veľkej svätosti. Jej slzy a modlitby zavŕšili tento zázrak. Aká radosť naplňuje jej srdce. Svoje oči pozdvihuje k Bohu, aby zaspievala z materinského srdca Magnificat. Ústa mierne pootvorené poukazujú, koľko v tom srdci je uložené citu, ako ho rozširuje srdce a vďačnosť, že našla syna. Nehovorí nič, už nepoúča, iba rukou sa dotýka jeho ruky, akoby chcela o chvíľu odísť k Bohu, aby jemu vyliala svoju vieru, nádej a lásku. A iba zázrakom, upretým do neba, akoby vravela: "Augustín, tam je cieľ tvojho života, tam je blaženosť..."

A Augustín si zapamätal tú scénu, nikdy sa už nevrátil k hriechu.

114. Matka nebola doma (137)

Dňa 8. februára 1955 učiteľka Ludwika Warynská zachránila z plameňov doma štvoro detí a sama neskôr zomrela z popálených rán. Bolo to vo Varšave, v robotníckom hoteli. 23-ročná Júlia Sobolová matka štyroch detí išla v ten deň na nákup do mesta, keď vypukol požiar a keď zbadali, že deti pani Sobolovej sú zamknuté, najbližšia suseda, učiteľka Warynská, prerúbala sekerou dvere a začala prenášať deti jedno po druhom. Po záchrane posledného dieťaťa hrdinka padla na zem ťažko popálená. Pohotovosť ju zaviezla do nemocnice. Medzitým sa vrátila matka detí z mesta. Keďže nevedela nič o záchrane svojich detí, sama sa vrhla do plameňov, aby deti zachránila. Ale už sa stadiaľ nevrátila. Vo všeobecnej panike nik nepovedal hrdinskej matke, že jej deti sú zachránené. Hasiči vytiahli spod horeniska jej zuhoľnatené telo. Najlepšie zahraničné lieky, posielané anonymne Ludwike Warynskej nepomohli a na 9. deň po tomto prípade umrela v nemocnici.

115. Svätá Žofia (139)

Svätá Žofia bola vdova a mala tri dcéry. Keď viedli na mučenie jej dcéry, najstaršia mala len dvanásť rokov. Tie deti mučili pred očami matkinými, lebo rátali s tým, že matkine srdce neznesie mučenie detí, že aj ona sama bude nahovárať svoje dcéry, aby odpadli od kresťanskej viery. Ale mýlili sa. Svätica ich povzbudzovala, aby len vytrvali a sľubovala, že i ona sama hneď obetuje svoj život za vieru a potom sa spojí s nimi naveky. Po ich mučeníckej smrti, matka zaniesla sama ich telá do hrobu. Keď kľačala na čerstvom vykopanom hrobe, srdce jej puklo. Deti teda nečakali dlho na príchod matky do neba.

116. Matkine oči hovoria o nesmrteľnosti (140)

Slávny japonský lekár Takaši (Pavol Nagai), ktorý zomrel 30.6.1951 ako obeť atómovej bomby vrhnutej v r. 1945 na Nagasaki, takto opisuje smrť svojej matky: "V čase jarných prázdnin, medzi tretím a štvrtým rokom mojich štúdií matka dostala výron krvi do mozgu. Vo chvíli, keď som sa vrhol k jej lôžku ešte plápolal slabučký plameň života. Skonala, upriameno hľadiac na mňa. Tento posledný pohľad matkiných očí zbúral dočista moju materialistickú filozofiu.Oči matky, ktorá ma priniesla na svet a milovala do ostatnej chvíle, tie očivýrazne hovorili, že dokonca aj po smrti vždy zostane pri svojom milovanom Takašim.

Zadíval som sa do tých očí a pocítil som inštinktívne, že duša mojej matky jestvuje. Rozlúčila sa s týmto svetom, lež nikdy nezahynie.

Po skončení pohrebných obradov v našom dome, po zbavení teraz veselého hlasu matky, zavládla tichosť a pokoj. Ale ja som sa zmenil do hĺbky aj pri všetkých úsiliach, nevedel som už presvedčiť seba, že to, čo bolo ako "moja matka", by bolo celkom zničené. Po prvýkrát sa moje oči otvorili na duchovný svet.

                             (Zvony Nagasaki)

117. Potreba spovedníkov (141)

Cyprian Norwid, poľský básnik, považoval seba za moralistu v literatúre a v histórii o filoz. V jednom zo svojich hlbokých listov adresovanom na Augusta Ciezkowskeho dokazoval svojským spôsobom potrebu spovedníkov pre udržanie opravdivej hodnoty u človeka: História je taká vzácna, že z času na čas zvolá: "Nie kde je parobok, ale kde je človek. Veľa sa dá dosiahnuť na čas nevoľníkmi poslušnými, ale to sa zrúti... Vravela mi raz istá poľská kňažná, že u nás nie je ani natoľko potrebné, aby sme mali umelcov a spisovateľov, ale skôr praktických ľudí, ako kuchárov, krajčírov, et des homes d affaires bien disciplines...

Ja, ktorý som žil vo všelijakých spoločnostiach, vo všetkých civilizovaných národoch na zemi, smiem z mojej znalosti vecí dodať, že dozaista je potrebné mať spovedníkov."   (3.3.1871)

118. Mickiewicz o verejnom živote (142)

"Ak by všetci statoční ľudia a ľudia bohabojní sa mali odstrániť z verejného života - zo sveta, vtedy verejný život i svet upadli by do rúk zlých ľudí, ale ľudí, ktorí by boli činní. A takto sa to deje aj s obrážaním Boha. A tak teda Boh navštevuje spravodlivo krížmi osobitne dobrých ľudí a nasilu ich vyháňa z malých krúžkov, kde sa usadili, aby priložili svoje ruky k dielu vo väčších kruhoch. Ja som mal vždy toto presvedčenie, že bez vyššieho národného a náboženského cieľa by aj náš domáci život ustrnul".

                                  (List Chodzke)

119. Život bez Boha... (Nietzsche)

Nietzsche, keď sa bol celkom rozišiel s Bohom, stal sa postupne čoraz smutnejší a skrúšenejší. Raz mu povedala žena jeho priateľa Oberherga: "Pravda, možno žiť bez Boha šťastlivo".

Pozrel na ňu a povedal: "Hovoríte to pani, aby ste ma potešili, ale ja vám vravím pani, že idea Boha je veľká. Ja som ju stratil, ja sa už teraz nemôžem vrátiť, ale vy pani, nestraťte ideu Boha" a horko zaplakal.

Už po strate Boha vzýva ho.

"Vráť sa opäť, ó, Bože so všetkými svojimi mukami k poslednému samotárovi. Vráť sa! Príď! Veď k Tebe plynú všetky žriedla mojich sĺz, posledný plameň môjho srdca pre Teba musí vzbĺknuť, ó, vráť sa! Príď, príď! Neznámy Bože, moja bolesť, moje posledné šťastie." Ešte po rokoch svojho pomätenia siahol hlboko do svojej duše a zrejme hľadal Boha. Kedykoľvek počul zvony volajúce na pobožnosť, začínal byť chorý a nepokojný.

Lebo "nespokojné je srdce človeka..."

121.Očakávanie Vykupiteľa (145)

Staroveký Sokrates vysvetľoval svojim žiakom: "Treba nám čakať, až príde ktosi, aby nás poučil, ako sa máme správať k Bohu a k ľuďom... Ale ktože to má prísť? Ten, ktorý má opateru nad tebou.

                                     (Platon Alkibiades)

A po mnohých stáročiach počúvame opäť slová známeho pohanského mysliteľa Gandhiho, duchovne podobného Sokratesovi, ktorý vravel: "Príď Ty blahoslavený, Svätý k nám do Ázie, v Európe Ťa nepoznajú, v širokých zástupoch Ťa odvrhli mnohí. Vyšiel si z Ázie, vráť sa znovu k obyvateľom Ázie. V najhlbšej úcte skloníme hlavy pred Tebou a prijmeme Ťa. Ty si svätý, Ty si všetka láska... Treba čakať, až ktosi príde, tak to zneje po stáročiach v dušiach pohanov celého sveta.

122. Boh je milosrdný, ale aj spravodlivý (146)

V čase vychádzky do hôr istý turista zbadal človeka, ktorý sa nachádzal v nebezpečenstve. Privolal teda záchrannú pohotovosť a ratoval jeho život. Po mnohých rokoch stál pred súdom ako obžalovaný z vraždy. S údivom spoznal, že sudcom je jeho dávny záchranca. Preto sa obrátil naňho s prosbou: "Pán môj, zachráňte ma i teraz!" No sudca odpovedal: "Teraz som sudcom a nemôžem si nič poradiť." I Boh nám dáva často v živote záchrannú ruku, ale raz bude naším sudcom.

                        (Pessauer Bistumsblatt, 1939, 33)

123. Pán Boh vidí všetko a čuje (147)

Americké elektronické magazíny predávajú od nedávneho času tzv. skromplex čiže aparát, ktoré pretvárajú hlas v telefóne a vedú ho spiatky v zrozumiteľnej podobe na druhej strane linky. Jestvuje však ktosi, kto vidí nielen naše skutky, a počuje každé naše slovo, ale pozná dokonca naše myšlienky - Boh.

                                 (Žycie Warszawy - 1960)

124. Výčitky svedomia (milosrdenstvo Božie) (148)

V roku 1947 prihlásil sa na prokuratúre vo Warszawe Michal Hanusz a priznal sa, že zradil svoj národ a v čase vojny sa hlásil za Nemca. V žalároch mučil Poliakov, zúčastňoval sa na poľovačkách na ľudí v Stanisawove. Po oslobodení Poľska sa skryl, ba potom vstúpil do štátnej služby na Pobreží. Po niekoľkých rokoch dobrovoľne sa prihlásil na súde, priznal sa k svojim priestupkom a vyhlásil, že je hotový prijať náležitý trest. Súd mu aj trest vymeral, hoci v dôsledku dobrovoľného priznania mu ho aj zmiernil. Tak je to s ľudskými súdmi. Ale ako je to na tom v Božom súde? Každého, kto sa úprimne prizná k vine a skrúšene ju oľutuje, Boh úplne oslobodzuje a prijíma na milosť.                   (Grabovski)

125. Zadosťučinenie (149)

V polovici 19. storočia vládol na Kaukaze nad tamojšími horalmi vladár menom Saryl. Keďže bol spravodlivý, chcel vykynožiť v najvyšších kruhoch úradníckych úplatkárov a úplatkárstvo. Vydal teda prísne nariadenie, že kto pripustí úplatkárstvo, dostane verejne 50 palíc.

Lenže prvá žaloba prišla na a jeho matku. Zachvátený nesmiernou bolesťou zatvoril sa vladár na tri dni v stane. Postupoval v sebe hrozný boj. Na jednej strane stálo nariadenie, ktoré vyžadovalo zadosťučinenie a na druhej strane matka. Štvrtého dňa bledý a vzrušený opustil stan a pobral sa na námestie. Rozkázal priviesť matku a zviazať jej ruky za chrbát. Dvaja chlapi mali jej vymerať trest. Vtedy sa stalo niečo neočakávané. Keď mali prvé údery padnúť na chrbát matky, kráľ odsunul matku a nastavil svoj chrbát, aby jemu vymerali údery. Po poslednom údere sa vzpriamil a vyhlásil: "Rozíďte sa, nariadeniu sa urobilo zadosť." Krv vášho vladára sa cedila na odpokutovanie viny.

126. Vykúpenie (spoluúčasť Matky Božej) (150)

Rozprávajú povesť, že raz poblúdil námorník na rozbúrenom mori za tmavej noci. Niekto počuje syna, poznáva jeho položenie, volá ho k sebe. Ale hukot motora prerušuje matkino volanie. Nuž čo robiť? Zažína fakľu, aby ukázala synovi smer uprostred vĺn. Lenže vietor zháša fakľu a tak sa ustarostená o syna skláňa a podpaľuje celú chalupu a blčiaci požiar vedie námorníkov čln k bezpečným brehom.

Preblahoslavená Panna robí podobne, aby zachránila život človeka, ktorý hynie vo víroch svojich hriechov a náruživostí, prináša dobrovoľne svojho syna, zápalnú žertvu. Či si všimneš ten plameň Božieho ohňa?

127. Zahynul, keď ratoval iných (151)

V roku 1948 v Szklarskej Porube na československých hraniciach stala sa táto udalosť: "Od poľskej strany spúšťali sa na lyžiach otec so synom. Boli iste po prvýkrát v týchto stranách, lebo leteli do veľkej priepasti, o ktorej netušili. Od československej strany to zbadal pán Novák. Keďže dokonale poznal toto okolie, chcel ratovať neskúsených poľských lyžiarov. Rýchlo uháňal smerom k nim a kričal z celej sily, aby sa zastavili. No vietor prehlušil jeho slová. Ešte chvíľu a zrútia sa obaja lyžiari do priepasti. Vtedy im československý lyžiar rýchle vstúpil do cesty, lyžujúc priam na okraj priepasti. Vtedy zbadali, o čo tu ide. Ale náš lyžiar zrútil sa v rozbehu do priepasti. Neskoršie našli už len jeho telesné pozostatky.

Novákova smrť bola hrdinskou. Obetoval svoj život za záchranu dvoch poľských lyžiarov, ktorých ani nepoznal.

                            (J. Grabowski, Na duchovnej bežeckej dráhe)

128. Hrdinstvo mladej ženy (152)

V New Yorku na 9. ulici stojí malý kostolík a na jednej jeho strane vidieť tabuľku s textom o krásnom skutku istej 22-ročnej devy.

Bolo to v r. 1912. V tom čase najväčšia loď sveta Titanic vykonala svoju prvú plavbu z Európy do Ameriky. No v ceste dostala sa medzi obrovské ľadovce, ktoré ho poškodili tak veľmi, že sa začal potápať. Medzi cestujúcimi nastala panika, každý chcel ratovať svoj život. Nik sa nechcel pohrúžil na morské dno s topiacim parníkom. Kto sa dostal do záchranného člna, držal sa ho kŕčovite, nehľadiac na tých, čo sa vedľa ponárali.

Práve v takejto situácii lodný kapitán prikázal, aby zachraňovali najprv ženy a deti. Vtedy nastala nevyhnutná rozlúčka pre mužov a ženy, otcov a matky.

V jednom člne nachádzala sa matka s dvomi deťmi a s desiatkou iných žien, ale jej muž musel zostať na ponárajúcom sa Titanicu. Preňho nebolo miesto v záchrannom člne. Čo môže vyjadriť zúfalstvo matky a detí, ktoré strácajú otca? Povstal neopísateľný nárek, jedna zo žien vstala zo svojho miesta (22-ročná žena) a hovorí, že svoje miesto prepúšťa otcovi rodiny. Otec rodiny sa zachránil, ale hrdinská deva zahynula v morských vlnách spolu s 1635 cestujúcimi. Tento hrdinský čin opisuje tabuľa umiestnená na kostolnom múre.

                  (J. Grabowski, Na duchovnej bežeckej dráhe)

129. Hrdinská matka (153)

Potopila sa loď. Iba zázrakom sa zachránilo niekoľko osôb. Medzi nimi matka s dieťaťom na prsiach. Navôkol sa rozprestierala piesočná púšť, chladná, vysušená, počuť len špľachot mora a ťahavé škreky vtákov. Dieťatko otvára očká a kričí: "Mama, jesť". Žiaľ, niet nič naporúdzi. Čo si počať? Zrazu príde matke na myseľ. Pretína žilu a svojou krvou kŕmi dieťatko. Stáva sa čoraz bledšia a slabšia. Ale dieťa pije matke poslednú krv. Po nejakom čase priplávala loď a vzala stroskotancov. Vzali aj dieťa, lebo matka zostala v hrobe na ostrove, nad ktorým kapitán lode rozkázal postaviť náhrobok s nápisom: "Tu spočíva srdce hrdinskej matky. Pútnik, uč sa od nej milovať!"

130.Žertva srdca

Starší obyvatelia Varšavy sa ešte pamätajú na primátora predvojnovej Varšavy Štefana Starzinského.

Po páde Varšavy hitlerovci ho uväznili najprv v známom žalári na Pawisku a neskoršie ho previezli do koncentračného tábora. Vtedy mu priatelia zorganizovali útek z väzenia. Všetko bolo už pripravené. Ľudia, ktorí ho mali zachrániť a chrániť v prvej chvíli, boli už v pohotovosti.

No stalo sa inak. Primátor nevyužil príležitosť zachrániť si život. Keď ho povzbudzovali, aby sa ponáhľal, povedal: "Ostanem tu. Príliš mnoho z vás by zaplatilo životom za moju záchranu. Vytrvám dokonca!"

A ostal v cele. Onedlho aj odišiel na smrť.

Základom, na ktorom vyrástol takýto hrdinský postoj, bola vernosť svedomiu a povinnosti, obeta srdca pre dobro blížnych. Žertva tvorí veľké diela.

131. Láska k blížnej (155)

Azda všetci poznáme krásnu postavu otca Damiána de Verster, ktorý pracoval medzi malomocnými na ostrove Molokai a napokon aj sám sa nakazil tou strašnou chorobou. Pre malomocenstvo, malomocných bol všetkým, opatroval ich ako matka. Na dôkaz uznania chcela ho vláda vymenovať za gubernátora ostrova. Ale otec Damián neprijal ponúkanú hodnosť. Vravel, že kvôli tomu titulu by nesedel na ostrove malomocných ani len 24 hodín.

V roku 1936 priviezli jeho telo do Belgicka. Vojnová loď priviezla ho do Antverp. Kanóny hrmeli na privítanie tohoto syna, flámskeho sedliaka. Čestnou stotinou ho uctil celý pluk vojska. Na slávnostnom pohrebe sa zúčastnil kardinál v purpure. Ministerský predseda predniesol reč. Kráľ sa hlboko poklonil pred vracajúcim hrdinom. Flám mal triumfálny sprievod cez mestá a dediny svojej vlasti, človek malomocný, ktorý na ďalekom ostrove obetoval svoj život za bratov.

                          (Tygodinik katolícky, 26.3.1950)

132. Láska k blížnemu (kňaz) (156)

V istý podvečer, v októbri r. 1896 na parížskom predmestí zvanom Caine ukázal sa katolícky kňaz. V tých stranách, kde sa zahniezdila bieda a hriech, nikto dovtedy kňazskú reverendu nevidel. Tak toto zjavenie kňaza bolo najväčšou senzáciou.

"Čierny krkavec, pop" - rozliehali sa hlasy. Jeden z hávede sa zohol, vzal kameň a hodil ho do kňaza. Zacielil dobre. Trafil kňaza priamo do tváre.

A kňaz zdvihol zakrvavený kameň, nie aby ho hodil do útočníka, lež zvolal: "Priateľko, aby si vedel, že tento kameň vložím do základov kostolíka, ktorý pre vás postavím."

Dodržal slovo. A dnes na tých miestach týči sa pekný chrám Matky Božej Ružencovej.

Spomenutým kňazom bol Macciavelli, neúnavný apoštol spohanštených davov parížskeho predmestia.

                        (Maza svieta č. 3 - 1955)

133. Zachránil život (157)

Pred niekoľkými rokmi vypukol v Írsku požiar tak veľký, že v momente celá budova bĺčala v plameňoch. Obyvatelia mali čas ledva si zachrániť život a všetci si uľahčene vydýchli, keď zistili, že nik neostal v plameňoch budovy.

Ale zrazu ozval sa strašný výkrik zo zástupu a všetky oči obrátili sa k obloku na samom vrchu, kde 10-ročný chlapec márne sa usilovať vytrhnúť železné mreže, umiestnené v obloku. Žalostne vystieral ruky volajúc o pomoc, zatiaľ čo ohnivé jazyky, ktoré onedlho obkľúčia svojím spaľujúcim objatím, čoraz vyššie a vyššie sa dvíhali. Odvážni ľudia pribehli k obloku v šialenom tempe ratovať dieťa, ale iní menej odvážni im zabraňovali v tom úsilí, lebo vedeli, že by bolo šialenstvom vstúpiť teraz do budovy. "Schody už horia" - volali. "Každú chvíľu sa môžu zrútiť. Utrpenie dieťaťa sa rýchle skončí."

Zavládlo mŕtvolné ticho v zástupe. Strašná bledosť sa usadila na tvárach, keď jeden z hasičov vybehol dopredu a vrhol sa do mora plameňov. Nik nečakal, že ho ešte uzrie vrátiť sa. Ale o krátky čas vybuchol z tisícich úst výkrik. V obloku s chlapcom na rukách stál muž - hrdina. Rýchlo dali do pohybu záchranné nástroje a v niekoľkých sekundách stáli záchranca a zachránený bezpečne na zemi a to priam vtedy, keď sa bĺčiaca strecha zrútila. Bol to krásny skutok a všetci boli šťastní, že sa našiel tento neznámy hrdina. Lenže nie menším hrdinom je ten, kto pomôže blížnemu vytrhnúť ho z večne trvajúcich rúk pekla. Je to povinnosť všetkých, ale najmä kňaza.

                                          (Z dennej tlače)

134. Obetoval svoj život za iných (158)

V čase jednej z bitiek, v poslednej, Poliaci išli do útoku. Predpolie pred nemeckými postaveniami bolo posiate mínami. Keď jedna mína vybuchla, otrhla vojakovi nohu. Ten vojak sa volal Gregor Hujak. Kým by bol niekto stihol skríknuť Gregorz s nadľudským úsilím zdvihol sa na jednej nohe a zvolal: "Kamaráti, robím vám priechod" a celou váhou hodil sa dopredu. Vysadili dve míny, jeho telo roztrhalo na franforce.

                             (J. Grabowski, Ku štítom)

135. Na záchranu blížnym (159)

V roku 1937 postihla Maďarsko obrovská povodeň, spôsobená prietržami mračien. Okrem iného voda zaplavila sirotinec, ležiaci pri meste Szadrö, v ktorom žilo vyše 80 detí a ošetrovateliek. Bolo počuť ohromný krik, všetci sa rútili k dverám a oblokom, chcejúc si zachrániť život. Lenže už všade sa rozlievali prúdy kalnej vody, unášajúce veci okolitých obyvateľov. Boli by zahynuli aj tieto siroty, keby nie duchaprítomnosti miestneho farára Jozefa Horvátha. Pomocou hŕstky statočných farníkov začal ratoval deti a ich opatrovateľky. S najväčšou námahou podarilo sa im konečne prepraviť všetkých na kopec, kde už voda nesiahala.

No v poslednej chvíli kňaz zbadal, že na vlnách sa nesie kolíska a v nej v panike zabudnuté dieťa. Voda bola už veľmi hlboká a okrem toho utvorili sa hrozné krútňavy, ale statočný kňaz bez rozmýšľania skočil do vody, aby zachránil malé dieťa. Znovu a znovu ho brala voda a zmietali ho vlny. Dlho sa s nimi pasoval, až napokon nemal síl. S posledným vypätím úsilia stihol ešte kolísku zasotiť k ľuďom čakajúcim na brehu, ktorí ju zachytili pomocou drúkov. Sám kňaz však vyčerpaný z posledných síl, bol strhnutý do vody vlnami. Našli ho neskoršie mŕtveho.

                  (J. Grabowski, Na duchovnej bežeckej dráhe)

136. Bohatstvo (160)

John Rockefeller, veľký boháč, podporovateľ známych základín, krátko pred smrťou, už ako storočný starec, povedal svojmu priateľovi: "Či ty vieš, kto je najbiednejší na svete?" - poviem ti - ten, ktorá nemá nič okrem peňazí." Či nie je to na zamyslenie?

137. Šťastná (161)

V roku 1932 zomiera v Amerike milionár Winferd. V testamente odkazuje dcére, ktorá bola už niekoľko rokov rehoľnicou, svoj majetok, ale pod podmienkou, že odloží rehoľné rúcho a vráti sa do sveta. Dcéra bez rozmýšľania s úsmevom vyhlásila: "Rada sa zrieknem všetkého, pretože len na tom mieste môžem byť šťastná, na ktoré ma postavil dobrý Pán Boh".

Možno teda opustiť všetko a byť šťastný.

138. Smrť (162)

V máji roku 1937 na vlnách éteru a na stránkach všetkých novín rozniesla sa zvesť, že najbohatší človek sveta už nežije. Bol to John Roccefeller, ktorý v r. 1936 mal 6 miliárd dolárov majetku a 13 miliónov ročného dôchodku. Na sklonku svojho života prekonal boj svojho smrteľného zápasu. Obklopil sa slávnou políciou a najslávnejšími lekármi... Aby odsunuli od neho všetky nepríjemnosti, vydávali preňho špeciálne noviny plné humoru a najlepších zvestí. Vykonával úzkostlivo gymnastické cvičenia... Ale zákon smrti sa ukázal mocnejší. Musel opustiť najväčšie bohatstvá a vydať sa na Boží súd.

"Lebo, čo osoží človeku, keby aj celý svet získal..."

139. Človek a človek

V Krakove sa konal svojho času povestný proces, ktorý rokoval o zločinoch človeka, čo za mnoho rokov zákerne vraždil, lúpil peniaze a cennosti, používajúc ich na svoj pohodlný život. Chcel žiť "na úrovni" v spoločnosti. Volal sa Mazukriewicz. A tak isto v Krakove už za našich čias, žil iný človek Adam Knielovski. Potom, ako brat Albert obetuje svoj majetok, talent, život, aby sa venoval opatere pouličných tulákov, ľudí bez prístrešia. V človekovi sídli veľkosť, ale aj ničomnosť zároveň. Jedna, alebo druhá môže prísť k slovu.

140. Dva postoje v živote (164)

Sekretárka generála de Galuela, Alžbeta de Mirabel, mladá žena, fajčiaca cigarety, známa s úspechmi vo svojich prácach, vstupuje do Karmelského kláštora so slovami: "Konečne musím začať žiť ako človek po ľudsky..."

Naproti tomu iná mladá žena, ako vieme z našej tlače okrádala malé deti o injekcie, ktoré im boli potrebné, aby za získané peniaze z ich predaja mohla sa vynášať v obliekaní a zabávať sa.

Ako môžeme pochopiť toto rozdielne hľadisko dvoch mladých žien? Jedna majúc na pohodlný život všetky prostriedky, sa ich zrieka sama, aby mohla žiť po "ľudsky", druhá na úkor zdravia detí, ktorým mala byť matkou, vrhá sa na ukojenie svojej márnomyseľnosti a túžby po pôžitkoch.

Musíme konštatovať, že človek je schopný aj na veľkú ničomnosť, neprávosť, ale i na cnosť.

141. Premrhaný život (166)

Keď kancelár Bismarck meškal medzi svojimi najbližšími v Atcyne, povedal výrazné sebakritické slová: "Keby som sa nebol narodil, neboli by vypukli tri vojny, nebolo by zahynulo v mukách veľa ľudí, nebolo by dnes zástupu matiek a vdov pohrúžených v smútku. Nepriniesol som nikomu šťastie na zemi a zato, čo som urobil, nik nemohol a ani nebude ku mne vďačný.

                 (Wl. Matanech - Poriadok prírody, s. 10 a n.)

142. Cesta do neba (167)

Dňa 29. septembra prebehla svetom radostná zvesť. Angličan Edmund Hillary, novozélandský včelár a Tensing Buthia z himalajskej družiny šerpou, zdolali najvyšší štít Himalají, Mon Everest (8886 m). Bol to veľký výkon, takmer prevyšujúci sily človeka, museli zdolať zradný snehový prach, lavíny odmietajúce vysokohorské bralá, uragán zúriaci v dlhých dňoch i nedostatok kyslíka. Natiahli si na chrbty kyslíkové fľaše, telá obliekli do hrubých vetroviek, ktoré odolávali vetrom, na nohy natiahli topánky s okovanými háčikmi. Po mnohých námahách, ktoré sa zdali často zbytočné, vystúpili na vrchol a zastokli tam zástavky svojich krajín.

Ale vtedy zbadali, že ešte i nad nimi vznáša sa akýsi tajomný vták... On sa na svojich krídlach vzniesol vyššie, ako oni na svojich silných nohách.

                           (Problémy č. 10 - 1953)

143. Súd ľudský a súd Boží (168)

Onedlho po skončení II. svetovej vojny, započal sa súdny proces v Norimberku, ktorý súdil vojnových zločincov. Započal sa 20.11.1945 a trval 10 mesiacov. Konalo sa 40 súdnych zasadnutí. Súdne protokoly vyplnili

16 000 stránok v 30 zväzkoch. Verejní žalobcovia predložili 2 630 dôkazov o vine obžalovaných, obrana predložila 2 700. Použilo sa 20 tón papiera a zhotovilo sa 780 fotokópií, upotrebilo sa 7 500 metrov filmu a 2 000 bm negatívov. Je to imponujúci, ale zároveň predsa len nedokonalý obraz ľudského súdu a zemskej spravodlivosti.

Je to imponujúci, ale zároveň predsa len nedokonalý obraz ľudského súdu a zemskej spravodlivosti.

Ale celkom ináč vyzerá Boží súd, Boží súdny tribunál!

144. Smrť - čím ona je (170)

Spisovateľ Gustáv Morcinek v knihe "listy spod moruše" opisuje hrdinský postoj mladého väzňa z Dachau, zatknutého na univerzite v Insbrucku.

Vedel, že ho obesia, ale s takým pokojom rozprával o nastávajúcej smrti, že som ho začal podozrievať z akéhosi osobitného zjavu pomätenia. Deň pred smrťou prišiel ku mne" "Zajtra ma obesia a preto som sa prišiel s vami rozlúčiť," začal pokojne. "Pri spovedi som už bol. Dovidenia. Ďakujem za všetko."

Zadržal som ho v zrušení jeho postojom: "Či sa nebojíte smrti?" "Čo je smrť?" - nadhodil. - "Smrť je tak náramne jednoduchá, pre mňa je to isté, ako prechod z jednej izby do druhej. Na prahu sa trošku zastavím, lebo neviem, čo nájdem v druhej miestnosti, ale verím, že stokrát niečo radostnejšie, čo sa však nedá ani slovami vyjadriť."

A išiel. Večer, v ten istý deň ho vzali do bunkra, na druhý deň vyviedli ho spolu s ostatnými a obesili pri krematóriu...

145. Postoj voči smrti (171)

Svätý Bazil, biskup v Cézarey, bol obžalovaný pre nepoddajnosť k cisárovi, stál pred súdom cisárskeho námestníka, ktorý mu hrozil: "Môžem ti vziať majetok, ktorý máš, môžem ťa poslať do vyhnanstva, ba môžem ťa odsúdiť na smrť."

Biskup na to odpovedal: "Nemôžeš mi urobiť nič také, čo by mi bolo príkre. To, čo vlastním je márnosť, ku ktorej dom neprilipol. Keď mi to vezmeš, v skutočnosti mi uľavíš, a keď ma odsúdiš, všade nájdem svojho Pána Boha i bratov. A keď ma usmrtíš, vtedy mi najväčšmi poslúžiš, lebo nemám vrúcnejšie želanie, ako dokázať Kristovi svoju vernosť a pre seba získať najväčšiu odmenu." Námestník ustúpil, biskupa prepustil na slobodu, lebo ešte nepočul o takej moci.

146. Nebo si treba zaslúžiť (173)

V jednej komnate paláca cisára Karola V. leží umierajúci sluha. Celý svoj život strávil v službe cisára. Dnes sa blíži jeho koniec. V smrteľných úzkostiach obrátil sa na okolostojacich a prosil, aby poprosili cisára k jeho posteli. Cisár prišiel a pýtal sa ho, čo by mohol pre neho urobiť v tejto poslednej chvíli. Verný sluha sa nadvihol na posteli, uprel na cisára svoj prosebný zrak: "Cisára" - vraví prosebným hlasom - "prosím ťa, predĺž mi život, čo len o hodinu."

Cisár prekvapený tou prosbou odpovedal: "Nie, nemôžem."

"Teda aspoň o štvrťhodinku, prosím ťa, cisár!"

V očiach cisárových sa zaligotali slzy a odvracajúc svoju tvár ticho zašepkal: "Nemôžem..."

"Teda, tak je to" - zvolal sluha s posledným vypätím síl. "Celý život som ti verne slúžil, pre teba som zabúdal na Boha, na dušu, i na blížnych. Bol som ti verný a poslušný a ty nemôžeš mi teraz predĺžiť život ani len o štvrť hodinky. Ó, ja nerozumný, keby som bol tak slúžil Kristovi - Kráľovi kráľov, Bohu svojmu, ten by mi bol predĺžil život o celú večnosť." A hľa, teraz idem pred trón môjho Pána s prázdnymi rukami!"

147. Šťastie (175)

Svojho času kanadské noviny priniesli správu o mimoriadnej samovražde mládenca menom Topinism. Pochádzal z bohatej rodiny, nič mu nechýbalo, požíval všetky rozkoše... Napokon umučený beznádejnou honbou, zúfalý zo života vyhlasuje: "Koniec s takýmto životom, zhnusil sa mi, miesto radosti nosím v duši peklo."

Rozkázal, aby mu uliali guľku z rýdzeho zlata do revolvera, vložil ju doňho a zastrelil sa. Tým zlatom, za ktoré sa zúfalo snažil kupovať radosť zo života, vzal si naostatok život.

148. K šťastiu prostredníctvom dobrého človeka (176)

U náčelníka stanice sa konala veľká slávnosť. Promócie synove a sobáš dcéry naraz. A ako sa to uskutočnilo?

Nuž Jožko po zavŕšení gymnázia chcel študovať ďalej a stať sa kňazom. Rodičia z hmotných dôvodov nemohli pomôcť synovi splniť jeho túžby. Pomohla mu v tom jedna z jeho sestier, pätnásťročná deva, ktorá nastúpila do zamestnania ako pisárka na stroji. Otec súhlasil s jej návrhom. Dal jej však isté smernice: "Buď predovšetkým opatrná s mužskými, neprijímaj žiadne dary, nedávaj sa pozývať..." Hedvička pracovala dobre a rýchlo, vo všetkom sa dokonale vyznala. Všeobecne si ju obľúbili a keďže bola driečna a milá, kolegovia jej nadbiehali. Ona sa však držala v odstupe. Na výčitky, že je zaostalá, odpovedala: "Práve, že som pokroková, mám odvahu pokračovať tak, ako považujem za správne."

Keď raz príbuzní majiteľa továrne pohladili ju po tvári, odpovedala vtedy rázne: "Uterák visí v kúte, moja tvár nie je na to, aby ste si utierali špinavé prsty."

Jednako ju však mali radi. Bola pracovitá, úslužná a veselá. Ale začal sa o ňu zaujímať zástupca riaditeľa fabriky, vidiac jej bezúhonné správanie, nadobudol k nej úctu a jeho úcta k tejto deve rástla zo dňa na deň, až sa stala jeho ideálom. Napokon pán Kleiner poprosil o jej ruku. Otec ponechal rozhodnutie na dcéru. A Hedvička dala súhlas, lebo vedela, že v ňom nájde dobrého muža. Ale pracovala v úrade až do vysviacky svojho brata. Bola naďalej bezúhonná, dokonca aj voči snúbencovi. Lenže raz sa dopustil snúbenec malej netaktnosti. Vtedy mu povedala: B vieš, že ťa milujem, ale nedala som ti dôvod na také správanie voči mne. Zrejme si zabudol, že som ešte len tvoja snúbenica. Ak ma neodprosíš do zajtra, bude koniec nášho priateľstva."

A odišla domov.

Na druhý deň ráno už o 8. hodine bol pred bytom snúbenice, aby ju odprosil. Mal príliš veľký cit pre spravodlivosť, aby neuznal, že nesprávne konal a spôsob, akým reagovala na to jeho snúbenica učinil mu ju ešte drahšou a milšou...

Rozprával o tom aj sám zástupca riaditeľa, keď spolu s pôrodnou asistentkou bdeli pri lôžku Hedvičky, očakávajúc udalosť a napokon povedal: "Keby všetky dievčatá boli také, nebolo by nešťastných manželstiev. Zachovanie čistoty až do sobáša je nevyhnutnou podmienkou šťastia."

Hedviga si vyvolila bezpečnú cestu. Od začiatku učila muža správať sa k nej s plnou úctou. Vstúpila do manželstva bez tône - škvrny. A šťastie predsa našla.

149. Duša - najkrajšia svätyňa (177)

V čase audiencie Pius X. rozprával sa s hromádkou detí: "Deti, povedzte mi, čo sa vám v čase vášho pobytu v Ríme najväčšmi páčilo?"

"Najviac sa nám páčili tunajšie chrámy" - znela odpoveď.

"To ma veľmi teší" - povedal sv. Otec

A chytil do náručia jedno dieťa, vyzdvihol ho do výšky a povedal: "A predsa vidíte, milé deti, keby v tomto momente zrútili sa všetky chrámy, Pán Ježiš by neplakal od žiaľu tak, akoby zaplakal, keby padla najkrajšia a najdrahocennejšia svätyňa, ako je srdiečko tohoto dieťaťa."

Sv. Ján Vianney vo chvíli, keď mu podala kyticu kvetov jedna deva, povedal: "Dieťa moje, oveľa krajším kvetom, ako tie, čo si mi podala, si ty sama..."

150. Hrdinská láska matky (178)

V zime r. 1942 v čase vojny nemecko-ruskej v meste Kielce stala sa táto udalosť.

Jeden z lekárov kráčal zavčas rána ulicou, ešte pustou. Kdesi na rohu križovatky uvidel zúboženú postavu staršej ženy s batôžkom pod pazuchou. Keď prechodil vedľa nej, zastavila ho a pýtala sa, kde sa nachádza tábor sovietskych vojnových zajatcov. "Lebo ja" - vravela - "dozvedela som sa, že je tu môj syn. Prišli k nám chýry, že Nemci im nedávajú nič jesť, preto som vzala do batôžka trochu chleba a nesiem mu ho."

"A skadiaľ ste?" - spýtal sa lekár.

"Ja som z Kijeva a už mesiac idem, len aby môj syn od hladu nezomrel."

Oči lekára sa zaliali slzami, lebo v tábore, do ktorého išla úbohá žena - matka, každý deň padali stovky mŕtvych od hladu. Plné nákladné vozy ich vyvážali do spoločného hrobu. Ukázal žene cestu, ale je otázka, či našla syna.

151. Prestal fajčiť (sebazaprenie - dobré skutky) (179)

V r. 1947 zomrel francúzsky generál Lacrelo. Bol to veľký človek a skvelý vodca. Dobyl na vojne mnoho víťazstiev. Všeobecne bol obľúbený.

Generál Lacrelo vedel dobyť veľké víťazstvá nad sebou samým. Po jeho smrti našli v peňaženke 8 100 frankov v osobitnej obálke s nadpisom: "Peniaze ušetrené na fajčení a určené na katolícku školu." Čo to má znamenať? Veď rád fajčil. Predsa sa premohol. Denne premáhal v sebe túžbu po fajčení a týmto sebazapieraním nazbieral sumu, ktorú zväčšoval denne, takže z grošov sa hromadili peniaze až z množstva jeho víťazstiev nad sebou, vznikla hodná suma peňazí na šľachetný cieľ.

               (Grabowski, Na rozbežnej duchovnej dráhe, s. 34-35)

152. Synovo vyznanie - úprimnosť (180)

Gandhi rozpráva: "Mal som 15 rokov, keď som sa dopustil krádeže, zadĺžil som sa. Môj brat nosil náramok z rýdzeho zlata. Vyňal som z neho časť, takto som vyrovnal svoju dĺžobu. Ale nemohol som však otvoriť ústa, obával som sa, že otca zarmútim. Rozhodol som sa, že mu to napíšem. List som doručil otcovi. Prosil som o prepáčenie a udelenie trestu. Keď to otec čítal, sedel som oproti nemu. Pri čítaní začali z otcových očí tiecť slzy, ako perly po tvári. V istom momente sa otec zamyslel a rozdriapal list. Očakával som jeho hnev. No on bol prečudne pokojný. Viem, že úprimná skrúšenosť, ktorú som prejavil, upokojila otca a jeho láska ku mne vtedy vzrástla."

Podobne aj Pán Boh - chce od nás úprimnosť.

153. Vyliečil korheľa (182)

Sv. František Salezský mal sluhu, ktorý veľmi ľúbil pálenku. Od tej náruživosti ho nebolo možné odstrašiť ani hrozbami, ani prosbami. Raz večer, keď sa biskup modlil, začul pod oblokom nejaké kroky. Vyšiel a zbadal svojho sluhu opitého. Biskup ho vzal pod pazuchy, vyviedol ho do svojej izby a sám spal na zemi. Keď sa opilec ráno prebudil, nemohol pochopiť ako sa ocitol v biskupovej posteli. Pomaly si spomenul, ako sa večer vracal domov, tak zrejme, že sám biskup ho uložil do svojej posteli. Vstal teda, čím rýchlejšie, a čakal, kedy ho biskup vyženie zo služby, alebo čo len prísne potresce...

Zatiaľ však biskup k nemu hovorí srdečne a vľúdne, akoby sa nič nebolo stalo. Ohúrený opilec to nevládal pochopiť a pociťoval čoraz väčšiu hanbu za svoje správanie. Napokon padol pred biskupom na kolená a slávnostne prisľúbil, že už nikdy nevezme pálenku do úst. A sľub splnil.

Obrátila ho láskavosť a dobrota biskupova.

154. Hriech (184)

Dvaja lekári v penzii Dr. Romanov a Dr. Tall Zalotnyj vykonali neobyčajne ťažkú operáciu. Vyňali totiž z obličkového vrecúška u pacienta Bezrukova guľku z pušky, ktorú nosil v tele 15 rokov. V r. 1942 bol ranený. Rana sa síce zacelila, ale guľka tam zostala. Až po 15. rokoch začal cítiť rozličné ťažkosti a presvietenie ukázalo príčinu.

Možno síce tak isto žiť s hriechom ťažkým v duši a neuvedomovať si to. No raz príde deň, keď sa ohlási bolestná výčitka svedomia. Či nie je lepšie odstrániť hriech hneď v dobrej spovedi?

155. Povinnosť? (185)

Matka skonáva... Ale dcéra zaujatá svojimi povinnosťami pôrodnej asistentky, nemôže byť pri matke v jej ostatnej chvíli na zemi. "Tvrdá povinnosť ma vytrhla z domu od skonávajúcej matky k lôžku inej matky - mladej, ktorá čaká dieťa," vraví pani Burgerová. Kolegyňa ju nemohla zastúpiť, lebo bola tiež chorá. Sedí tam, rozdvojená na dve časti pri posteli mladej matky, ktorá už v každej chvíli dá počiatok novému životu, ale zatiaľ, zhasína život najdrahšej bytosti - matky.

Prečo na ceste ľudského života stretávajú sa zväčša kríže a krížiky? Predsa každý život je v rukách Pána Boha, od neho závisí. Moje povolanie bude vyžadovať odomňa ťažkú obetu, že nebudem môcť byť pri posteli mojej umierajúcej matky.

Tebe, nebeský Otec, prinášam túto obetu. Nechže bude požehnaný počínajúci sa nový život.

Hľa, to je krásny vzor splnenej povinnosti. Lenže na svete je veľa egoizmu, svojho pohodlia a nedostatočnosti.

"Pravá láska nehľadá svoje!"

156. Smrť na stráži (186)

Dňa 2.4.1927 univerzitný kostol v Budapešti zaplnili zástupy. Ktože by nechcel vypočuť slávneho rečníka, biskupa Procházku, ktorý tu skoro štvrťstoročia prednášal veľkopôstne rekolekčné kázne? Ponáhľali sa na ne veriaci, kalvíni, židia, neveriaci, slobodomurári. Minulo 10 minúť od chvíle, čo sa slávny rečník objavil na kazateľnici a poslucháči sa chveli pred jeho pohľadom, pred jeho skvelým postojom. Zrazu sa zmenil jeho zvučný hlas...

V kostole zavládla hrôza. Lež smrť tak ľahko nepozbavila Procházku kazateľského dychu. Obrovským úsilím vôle nadobudol po niekoľkých sekundách duchaprítomnosť a začal kázať ďalej: "Navštevuje ma akási pani, ktorá pre vlasť, vieru vychovala 10 detí, prekvitajúcich zdravím. Aké je to krásne. Ale navštevuje ma aj druhá pani, matka moderná, ak smieme poctiť menom matky tú, ktorá deviatim deťom ukradla prameň života a život. Aké je to žalostné!"

Pri posledných slovách na kazateľnici bol už lekár a jeho sekretár. Prosili ho, aby prestal hovoriť. Ale on z posledných síl chytil sa ešte kazateľnice a postupne vychádzal z jeho pier hlas: "Vytrvajte v dobrom... Spoveď... Sviatosť oltárna..."

Muselo prísť až šesť mužov, aby ho odtiahli od milovanej kazateľnice. Zahľadený na Sviatosť Oltárnu pohyboval ešte perami, ale už ho nik nepočul. Na veži univerzitného kostola odbila 7. hodina. Bezvedomého biskupa zniesli z kazateľnice.

157. Zodpovednosť rodičov (187)

Pani Zimmerová prichádza so svojou 17-ročnou dcérou k ženskému lekárovi. Bola to vlastne lekárka. Pani Zimmerová jej dala razom vedieť, že jej ide o prerušenie dcérinho tehotenstva. Žila totiž istý čas s ruským grófom, ale to nemalo mať nijaké nepredvídané následky, keďže poučili sme ju s manželom dôkladne, ako to má robiť. Dcéra tak aj robila, ale pri všetkej opatrnosti prišla do druhého stavu. Už je v 5. mesiaci, chce bezpodmienečne pozbaviť sa decka, lebo by to bola ozajstná hanba na ich dom. Rozhorčená lekárka prerušila jej ďalšie výlevy a povedala: "Vy, pani to nazývate hanbou? Ale to, že dcéra bola milenkou, že Vy, rodičia ste ju na to povzbudzovali, Vy ste ju aj poúčali o tom, aby sa bez následkov mohla oddávať neprávosti - to je v skutočnosti hanba. Ale nie narodenie dieťaťa."

                                    (E. Bouger, 322 - 328)

158. Sloboda a či hriech? (188)

V roku 1942 gestapo v ženskom koncentračnom tábore, v Ravensbrücku rozkázalo, aby Poľky istého večera ostali na Appelplatzi. Vyhladovaným a natešeným ženám predhodili ukrutný návrh. Dajú im slobodu a chlieb, ak dobrovoľne pristanú na to, že pôjdu na front za nemeckými vojakmi. Zavládlo na chvíľu ticho a potom hneď prvá na kraji vrhla Nemcovi tieto slová: "Prepáčte, my sme Poľky a vyprosujeme si, aby ste nám druhýkrát dávali takéto návrhy, ktoré sa protivia našej hodnosti a cti." "Čelom vzad!"

Všetky ochotne sa vrátili zase za pichľavé drôty. Dôležitejšia je sloboda milosti Božej a čistého svedomia, ako sloboda pút a korbáčov.

159. Dôstojnosť dievčaťa je čistota (190)

Nad svetom zapadá tmavá noc. Opustená cesta vedie do lesa. Sneh padá a padá. Na snehu sú stopy krvi. A hneď blízko, bez pohybu leží telo devy. Hlavu má roztrieskanú. Poznal ju. Je to 16-ročná pracovníčka krajčírskej dielne. Čo bolo náplňou jej života od narodenia do násilnej smrti do 16. roku života? Chudobné dieťa, smutné roky... Otca nemala už od detstva, matka ešte žije. Mladá prišla z dediny do mestečka, aby pracovala v krajčírskej dielni. Prišla samotná do veľkého mesta. Tu spoznala "priateľa" vysokoškoláka. Chválila sa pred inými. Ustavičné stretávanie, kaviarne, kino... V neskorej noci sa vracala domov. Dva dni pred smrťou spoznala iného, toho, ktorý ju zavraždil. Rozlúčila sa s kamarátkami a išla s ním do hostinca, kde zostali do neskorej noci. Potom ho ešte raz videla a posledný raz pred lesom, kde ju zavraždil. Vtedy ho uvidela takého, aký skutočne bol. A potom už zostal len hrob a plačúca matka. V súvislosti s touto vraždou písali aj noviny. Prečo ju nik žičlivo neupozornil? "Dieťa, zle robíš, dávaj si pozor!"

Veru nik jej nepreukázal priateľstvo, nik jej nepoukázal na nebezpečenstvo. Chcela sa páčiť, chcela mať zábavu po práci, chcela byť milovaná. Videla pred sebou iný svet, radostnejší, ako len nuda, nuda jednotvárnej roboty. Ten svet lásky, ktorý môže stvoriť iba muž... Tak si myslela, ako iných veľa dievčat si namýšľa, ale sklamala sa tak isto, ako veľa iných.

                    (Biskup Pluta - Predmanželská konferencia)

160. Láska za cenu dôstojnosti (191)

Poľský biskup Pluta vo svojich predmanželských konferenciách uvádza tento prípad.

Nejaká pani Irena mala veľkú dôveru vo svojej učiteľke. Často jej písala listy. V jednom takomto liste sa jej zdôverila o svojej láske: "Pracujem spolu s inou paňou. Ona mi neprestajne radí, že taký život, aký ja žijem, je strašne nudný a nehodný dospelej devy. Prečo máš takto žiť? Vychádzaj po práci von, nadväzuj známosti s chlapcami, veď oni na nás čakajú, pokým sme mladé. Využívajme život, tešme sa, že sa páčime chlapcom. Nuž často som s ňou išla do spoločnosti. Poznala som mladého muža, dobre som sa s ním cítila. Denne na mňa čakával po práci, pozýval ma do kina, na prechádzku. Cítila som, že ma miluje a bola som šťastná. Vedela som, že sa mu páčim. Keď ma pozýval, ubezpečoval ma, že som jeho prvou láskou, že láska nás spojí v manželstve. Presvedčila som sa, aký je krásny život, keď sme mladí a milovaní. Keď som mu neskôr pripomínala manželstvo, vtedy veľmi rozumne odôvodnil, že ešte musíme počkať niekoľko rokov, keď mu otec odovzdá veľký obchod, v ktorom ja budem paňou. Takto som snívala o úchvatnej láske. bola som presvedčená, že ma miluje jedinú, že nikoho iného už ľúbiť nemôže, že ja som jeho jediná. Až raz v čase prechádzky žiadal odomňa vec, pri ktorej už len pomyslenie ma otriaslo. A on vyhlásil, že bez toho nemôže byť medzi nami ľúbosť. Spozoroval, že ma otriasla jeho žiadosť a povedal - Nuž prečože si so mnou chodila? - Keď som to počula, zutekala som otrasená. Doma som sa nemohla uspokojiť. Míňali sa dni a ja takmer bez prestania som myslela na neho. Bola som presvedčená, že mi napíše list. Veď predsa mňa jedinú ľúbil, tak hovorieval, že bezo mňa nemôže žiť... Míňali sa dni a on sa viac neukázal a ani list nenapísal. A dnes má už inú a ja mám zranené srdce, lebo som si naňho zvykla a nechcela som ísť životom sama. Takto vyzerá láska? Či je treba zaplatiť svojou dôstojnosťou? Či sa musím zhanobiť, aby som našla muža?

161. Príležitosť na hriech (192)

K pôrodnej asistentke prišla kolegyňa. Zdôveruje sa o svojich ľúbostných zážitkoch. Je v druhom stave. Nemôže to veriť, lebo len raz sa pozabudla, iba jediný raz...

"Bola som strašne unavená a popoludní som si ľahla. Rodičia odcestovali do mesta na koncert. Naraz neočakávane prišiel môj snúbenec a odkázal mi po sluhovi, že mi má čosi dôležité povedať. Hodila som chytro na seba župan, upravila som si ako tak vlasy a vyšla som za ním. Snúbenec dokončil právo a ťažko mu bolo nájsť zamestnanie. Prijali ho potom veľké priemyselné závody. Náramne som sa tomu potešila. Rozhodla som sa, zdržať ho na večeru, tobôž, že som bola presvedčená, že sa moji rodičia dovtedy vrátia. Pri večeri sme boli sami vo výbornej nálade. Zopár kalíškov vína vypitých na zdar našej budúcnosti prispelo k tomu, že sme sa správali voľnejšie ako inokedy. Začalo to nevinnými maznaniami, ale skončilo to ťažkým hriechom. Po čine som si uvedomila všetko, ale už bolo neskoro. Všetko ukazuje, že tento nerozvážny krok neostane bez následkov. Keby sa len ľudia dali presvedčiť, že chrániť sa príležitosti na hriech je prvá a základná podmienka ku šťastiu. Ono, ako keby sme nechceli nič zlé, ale keď sme málo ostražití, nechránime sa príležitosti, nešťastie je hotové. Potom prichádza oneskorená ľútosť. Chvíľka zabudnutia a človek si rozvráti život navždy!"

         (E. Bouger: Štyridsať rokov v službe bociana, s. 72)

162. Víťazstvá nad sebou (193)

V čase pobytu poľského hrdinu Tadeusza Kósciuszka v dôstojníckej škole prišiel generál a spýtal sa: "Aké je najväčšie víťazstvo?" Pospomínali rozličné bitky. Jedine Tadeusz dal výstižnú odpoveď: "Najväčšie víťazstvo je dobyté nad sebou samým."

163. Obrátený pijan (194)

V roku 1925 na uliciach Dublina umrel Mateo Talbot. Bol náruživý pijan. Málokedy sa vracal domov triezvy. Stalo sa, že aj topánky predal za pálenku a domov sa vracal bosý. Zúfalá matka nevedela, čo si počať, ale neprestávala sa modliť za syna. Napokon aj pre neho uderila hodina milosti. Svitol deň, keď sa Talbot zmenil na nepoznanie. Prestal celkom piť. Prerušil styky so spoločnosťou, ktorá bola preňho príležitosťou, dal si rady so všetkým. Neskoršie mu nepostačoval priemerný život. Teraz ho vidno každý deň pred prácou v kostole a často na sv. prijímaní. Za minulý život chcel urobiť pokánie. Spáva na holých doskách, telo si opasuje veľkou reťazou. Do smrti zotrvá pri svojom predsavzatí, ktoré si raz vzal pred seba. Po smrti našli vo vrecku jeho blúzy modlitebnú knižku a v nej lístok, ktorý prezradil tajomstvo jeho obrátenia a svätosti. Na lístku boli napísané slová Krista Pána, povedané sv. Gertrúde: "Ako plno je na svete zla a hriechu, ľudské zloby ma mučia. Ty mi daj v svojom srdci odpočinutie". Tieto slová si vzal robotník Talbot za svoje a pripravoval vo svojom srdci príbytok svojím úprimným obrátením, pokáním a svätým životom.

164. Účinok pijanstva (195)

Mladý, schopný riaditeľ továrne mal dom obďaleč objektov. Bývala v ňom v skutočnosti len žena, lebo on po práci trávil čas zvyčajne v reštaurácii, ako aj v spoločnosti žien zlej povesti. Ale jeho manželka očakávala pôrod. Prosila ho teda, aby po návrate z práce podal telegram matke a pôrodnej asistentke. Sľúbil to urobiť a včas sa vrátiť domov. Ale keď stretol kamarátov, zabudol na všetko a manželka sedí pri otvorenom obloku a s obavou i úzkosťou očakáva muža. Vonku je hmlisto a temno.

"Bože, keby len prišiel hneď! Prečo matka a asistentka neprichádza?"

Podopiera si hlavu o podobločnicu a vypukne hlasným plačom. Je 10 hodín večer. Treba niečo robiť. Treba azda ísť za niekým, pohybuje sa len ťažko, nohy sa jej podlamujú, keď sa pôrodné bolesti zväčšili. Vlečie sa s námahou od stromu k stromu, až s námahou prichádza k najbližšiemu domu. Prekračuje prah a padá: "Môj manžel sa nevrátil, nemohla som dlhšie čakať samotná. Nemohla som dlhšie čakať."

Žena ju uložila do postele a poslala po pôrodnú asistentku a lekára. Lekár zistil zápal pľúc. Okolo polnoci vrátil sa opitý muž. Lekár ho vyhodil za golier z bytu. Nad ránom prišla na svet dcérka. Ale matka na obojstranný zápal pľúc zomrela. Riaditeľa sa zmocnilo zúfalstvo. Kľačal pri lôžku a prosil o odpustenie. Bola to úprimná skrúšenosť a ľútosť, nemohla však navrátiť život mŕtvej, ktorá zomrela jeho vinou.

                           (E. Bouger - s. 84 - 90)

165. Tajomstvo dlhého života (196)

Grécky lekár Hypokrates, ktorého nazývajú otcom medicíny, dožil sa 140 rokov, umrel v r. 364 pred Kristom. Raz sa ho pýtali, čomu vďačí za taký dlhý život. Odpovedal: "Nikdy som nevstával od stola úplne nasýtený. Vždy by som bol mohol ešte niečo zjesť... Za svoj dlhý život vďačím tomu..."

Správne hovorí príslovie - Zachovaj mieru v jedení a pití a budeš málo chorý a dlho živý.

166. Samovražda - prázdnota života (197)

V parížskom kabarete v Folies Berges získala si veľké triumfy v r. 1947 Ivonna Zenardová - miláčik Paríža. Obdivovali jej pôvab a krásu, povestnú veselosť a radosť zo života. Zatiaľ však táto slávna umelkyňa po istom predstavení vrátila sa do svojej víly a vzala si život. Prečo? Čo jej ešte chýbalo ku šťastiu? Zrejme v istej chvíli si uvedomila prázdnotu svojej duše. Nenašla oporu v mocnej a pevnej viere, v momente ťažkej skúšky a preto zbabelo utiekla z bojovného poľa.             (Przekroj 6.7.1958)

167. Kríž (198)

"Kríž vbitý na Golgote toho nespasí, kto sám si v srdci kríž nepostaví".                  (Adam Mickiewicz)

168. Utrpenie - kríž (199)

Za dávnych čias sa v Anglicku dostal do zajatia mladý rytier Neffon. Hodili ho do podzemnej diery, kde ledva na niekoľko hodín malým oblôčikom zasvietilo slnko. Spočiatku sa mladému väzňovi zdalo, že príde o rozum. Bol to hrozný výhľad... Väzeň sa vrhá na okované dvere, búcha päsťami do hrubých múrov, kričal a nariekal od žiaľu za slobodou, za rodičovským domom a za najbližšími. Ale po nejakom čase sa uspokojil. Lúč Božej milosti zasvitol v jeho srdci. Trpezlivosť a odovzdanosť do vôle Božej vytlačila z jeho duše smútok a zúfalstvo. Raz poprosil dozorcu o dláto. Dozorca šípil v tom podvod, nakoniec sa zľutoval nad ním a priniesol mu dláto a kladivo. Odvtedy využíval každú chvíľku voľného času, keď bolo v temnici trochu svetla a začal vyrezávať. V nesmiernych ťažkostiach vydlabával do skaly podobu ukrižovaného Spasiteľa. Po dlhých namáhavých dňoch dokončil prácu. Obraz bol naozaj pekný. Tvár Pána Ježiša obvitá hrubou tŕňovou korunou hľadela s náramnou láskou. Teraz mladý rytier dlhé hodiny kľačal na zemi zahľadený na obraz Ukrižovaného. Rozjímal o jeho mukách a porovnával ich so svojimi. O koľko viac rozmýšľal väzeň, pretrpel Spasiteľ ako ja. Vtedy našiel i on utíšenie a útechu, že kríž urobil zo zeme nebo. Po 12 rokoch oslobodili rytiera. Z jeho cely urobili kaplnku, v ktorej do našich dní vidieť vyobrazenie.

                        (Kňaz Blotnicki - Poďme za Ním)

169. Útek pred utrpením (200)

Americkí lekári majú trampoty. V roku 1927 vydali 1,5 milióna receptov "Happy pile", čiže po slovensky pilulky šťastia, ale v skutočnosti prostriedkov, vyvolávajúcich dobrý sebacit, dobré sebavedomie. Tento zázračný liek vychvaľovali vo všetkých novinách. Uznáva všetky hriechy, strachy, obavy, odstraňuje osteň všetkých zvyčajných a nezvyčajných starostí. Pred skúškami v prípadoch nervozity, pred nejakým rozhodnutím prináša Happy pile pokoj a vnútornú vyrovnanosť. Lenže tie pilulky robia človeka prázdnym a zmrzačujú ho v jeho najosobnejších zážitkoch. Uteká pred sebou samým, keď siaha po farmakologických prostriedkoch, ktoré znásilňujú jeho vnútro. Uteká pred úlohami a etickou zodpovednosťou. Ale ešte navyše, keď si navykol na tieto prostriedky stráca zmysel, hodnotu a chápanie kríža a utrpenia, potrebných pre úsilie a prácu na sebe. Je to veľmi hrozivé. Kresťanstvo stavia kríž - konkrétne utrpenie, úsilie, prácu, zodpovednosť do centra nášho života. Nie útek pred tým všetkým, ale jeho pochopenie a prijatie spôsobí, že život prestane byť slepou hrou a skúškou a skúšobným kameňom nádeje. Takto postavil veci Kristus Pán. Nemámil nikoho pohodlnou, širokou cestou utečencov a dezertérov zo života. Hovoril o tvrdej a úzkej ceste, vystríhal pred ľahkým, zdanlivým šťastím, ktoré je len vonkajšie. V epoche technických uľahčení a vzrastajúceho životného prepychu nemizne bieda a ľudské utrpenie. Ukazuje sa, že nik nestihne uniknúť pred touto pozitívnou podobou kríža. Treba ho dvíhať napriek všetkému. Nič nepomôžu vonkajšie prostriedky, ružové pilulky šťastia. Zapôsobia iba na chvíľku, ale nenaplnia celý život.

            (Kňaz A. Jabloňski - Sv. omša č. 3/59 - 11)

170. Krádež (201)

František Karpinski, ako 80-ročný starec písal o svojich náklonnostiach k nečestnosti za detstva. Často luhal, klamal svoje sestry. Raz ukradol vreckový nožík istému sluhovi. Keď otec uvidel nožík u neho, pýtal sa ho, skadiaľ ho má. Syn odpovedal, že ho našiel. Vtedy zvolal otec celú domácu čeľaď a spýtal sa jej, čí je to nožík. Majiteľ sa našiel. Vtedy otec rozkázal synovi, aby si kľakol pred sluhom a odprosil ho a sám sluha musel Františkovi vyťať desať úderov prútom a otec ešte pridal svojou rukou ďalších desať a po skončení rozkázal, aby mu pobozkal ruku, ktorá ho bila. Ó, svätá ruka môjho otca, hoci ťa už nemám oddávna, ešte ťa i teraz v duchu bozkávam. Tým prísnym potrestaním vzbudil vo mne najväčší odpor voči krádeži v celom mojom ďalšom živote.

171. Zatvrdnuté srdce (202)

V roku 1946 vykonali v USA zaujímavú operáciu na 16-ročnom chlapcovi, napriek svojmu veku bol vysoký sotva 130 cm, vážil 33 kg a vyzeral ako 9-ročné dieťa. Lekári nemohli za dlhý čas prísť na stopu choroby, ktorá brzdila vývin dieťaťa, až konečne jeden z nich ustálil opravdivú príčinu. Ukázalo sa, že v dôsledku silného úderu tvrdým futbalom do prs a vnútorným krvácaním utvorila sa okolo srdca vápenná škrupina v hrúbke 3 mm. Bola taká tvrdá, že pri operácii zlomil sa na nej skalpel a museli ju drviť kliešťami. Práve táto tvrdá škrupina zabrzdila rast srdca a krvný obeh. V dôsledku toho odumierali a nemohli sa vyvíjať bunky v organizme. Je to zriedkavý prípad v medicíne, ale oveľa častejší je on vo sfére ducha. Sme svedkami takmer všeobecného zjavu, ako sa ľudské srdcia obaľujú škrupinou bezohľadnosti, sebectva, surovosti vo vzájomných vzťahoch a ako veľmi pri tom trpí duša, ktorá bez lásky k Bohu a k blížnemu nemôže sa vyvíjať.

172. Manželská vernosť (203)

Všeličo sa stáva v živote. Bola to mladá driečna žena, ale osud ju rozdelil s manželom na dlhší čas. Vo veľkej dôvere k Bohu, v zdravej nábožnosti a priateľstve našla radosť srdca a silu znášať bolestnú rozlúčku a clivotu za dobrým manželom. Lenže i ona musela podstúpiť pokušenie. Záletník bol spočiatku veľmi elegantný, úctivý, spolucítiaci mladou ženou odkázanou na osamotenosť. Ale myšlienka na dobrého Boha nedovolila jej padnúť a dopustiť sa nevernosti. No, mala prísť na ňu ešte väčšia skúška, malo to byť násilníctvo. Ten záletník sa prejavil ako zviera. Celé jeho pretvarovanie sa odhalilo vtedy, keď v celom dome nebol nik, ba ani u susedov. Bola by padla, keby sa nebola celou silou protivila. "Bola som pripravená na všetko," rozprávala táto žena, "veď som ráno bola na sv. prijímaní, bola som odhodlaná radšej položiť život, ako stratiť česť." Povedala: "Myslíš si, že sa bojím búrky, ty oplan? Ty si istotne ešte nestretol opravdivú ženu, nuž strieľaj!" On však ohromený odvahou ženy, akú ukázala pre cit dôstojnosti schoval zbraň, pozdravil a odišiel, aby sa už nikdy nevrátil.

173. Manželská zdržanlivosť (204)

Riaditeľova žena očakáva dieťa. Mala pri tom rozličné komplikácie, ale nechce urýchliť pôrod dieťaťa. "Radšej chcem pretrpieť niekoľko bolestnejších a nebezpečných chvíľ, ako uškodiť dieťaťu, a to môžbyť na celý život." Bola to naozaj hrdinská matka. Mala už 2 deti. Jedno má 8 rokov, druhé 3. Obidva pôrody boli veľmi nebezpečné. Bola veľmi chorá a jednako riskuje opäť.

"Môj muž je veľmi dobrý," hovorí, "ale pri prvom dieťati povedal mu lekár - neprichodí vám myslieť tak skoro na druhé dieťa, musíte šetriť ženu, kým nepríde celkom k sebe." "Ako dlho pokladáte pán doktor na ženu primerané čakať?" pýtal sa muž. Zhovárali sa v osobitnom oddelení a boli presvedčení, že žena spí a preto hovorili bez okolkov. "Ťažko vám to príde vo vašom veku - vravel lekár, - ale predsa musí to tak byť, lebo tie rozmanité zábranné prostriedky - a lekár mávol rukou. - O tom niet reči, pán doktor. To nemôžem od ženy žiadať, ale prosím vás, keby ste mi dali nejaké smernice, aby ste nám obom uľahčili tú úlohu. - Môžem vám dať niekoľko rád. A teda, dobre bude, keď nebudete spať v jednej izbe, chrániť sa alkoholu, obmedziť fajčenie, jedávať málo mäsa, chrániť sa dráždivých pokrmov, ale predovšetkým, aby ste sa snažili myslieť na všeličo iné, len nie na to. Môžete sa chystať na skúšky, zapodievať sa hudbou, robiť v záhrade, usilovať sa o to, aby ste vydávali zo seba nadmerné hromadenie fyzických síl, nejakým užitočným a príjemným zamestnaním a aby ste unikali pred všetkými citovými prítulnosťami a takto zotrvávali v zdržanlivosti za niekoľko rokov, v ťažkých chvíľach sa spoločne modlievali a týmto spôsobom čerpali sily na vytrvanie.

Riaditeľova pani neprezradila, že vypočula rozhovor, ale uľahčovala manželovi dodržiavanie prísľubu, sama navrhla, aby spávali oddelene, sama zariadila zmenu stravy, a sama ho povzbudzovala pracovať v záhrade, dokonca na ten cieľ prenajali kúsok pôdy. Keď po lekárskom vyšetrení sa zistilo, že ešte nemôže mať dieťa, vrátila sa zúfalá domov a so slzami v očiach povedala mužovi: "Veru, pekne si získal v tomto manželstve! Ešte nie..."

"Ale moja milá, niet dôvodu na mrzutosti, ani na plač. Veď či nie je to aj takto dobre?"

Konečne po troch rokoch lekár uznal, že organizmus je už mocnejší a tak prišiel na svet druhý, drahý synček. Išlo to ťažko a musela veľa vytrpieť pri tom. A potom i napriek ťažkostiam a bolestiam prišiel na svet aj tretí synček. Všetko išlo šťastne. Lekár ešte za istý čas prichádzal navštíviť chorú, ale keď sa stav jej zdravia zlepšoval a nevzbudzoval väčšie obavy, povedal mužovi: "Cítim k vám obom veľké uznanie a neviem, čo viac pozdvihovať, či vôľu a silu u pána manžela, alebo či odvahu u pani manželky."

                                (E. Bouger - str. 16 - 22)

174. Láska k Bohu nadovšetko (205)

Svätá Perpetua premohla vo svojom živote to, čo je pre ženu najťažšie, láska k dieťaťu. Keď prehovárania a väzenské mučenia nepomáhali, námestník Kartageny rozkázal, aby priniesli mučeníci polročné dieťa a aby preň odriekla Krista. Ale Perpetua zažmúrila oči plné sĺz a povedala: "Otec nebeský, nezabudni na moje dieťa, ale ja musím vydať svedectvo Ježišovej pravde."

A posledné slová, ktoré povedala kresťanom, keď vystupovala na popravisko, zneli: "Buďte silní vo viere, milujte sa navzájom a nepohoršujte sa na mojich utrpeniach."

175. Verná láska (206)

Veľmi sa milovali. Keď vypukla vojna, snúbenca povolali k vojsku. Ona zatiaľ viedla jeho malý obchod. Istého dňa dostala z frontu úradnú zvesť, že snúbenec je ťažko chorý, z dôsledku zranenia leží v nemocnici. List bol písaný cudzou rukou. O niekoľko dní znovu zvesť dostala, že ho previezli do nemocnice vo vlasti. Rozhodla sa cestovať. Na veľké prekvapenie uvidela bezmocnú kaliku bez rúk z bez jednej nohy. Ruky mal odrezané po lakte, nohu nad kolenom. Keď snúbenec uvidel snúbenicu, rozplakal sa ako malé dieťa. S veľkou námahou sa jej podarilo stlmiť v sebe žiaľ a bolesť. Pred zrakom obrazotvornosti uvidela celú budúcnosť. Čo si teraz počať? Či ho zanechať? Nie, nikdy! Jej svätou povinnosťou je vytrvať pri ňom, obetovať sa mu. Predsavzatie si urobila a aby ho nedržala dlhšie v neistote, pýtala sa ho: "Či ťa skoro prepustia z nemocnice? Kedy sa budeš môcť zasa vrátiť domov?"

"Hádam za nejakých 14 dní" - odpovedá za neho lekár - "ale len tak, ak bude mať zaručenú doma starostlivú opateru."

"Opatera mu nebude chýbať, máme sa zosobášiť a vtedy mu nebude nič chýbať."

Lekár to pochopil. "Máte deti?"

"Ako, predsa sa máme len zosobášiť."

"Pani,vy ste statočná žena."

Ona sa potom vrátila k snúbencovi a povedala mu: "Drahý, daj mi svoje papiere, aby som mohla dať napísať ohlášky a vybaviť všetky formality. Ty sa chudáčik o nič nestaraj. Nájde sa i pre teba dosť zamestnania, ktoré budeš môcť vykonávať. Postupom času možno ti navyknúť na všetko."

Stalo to predsa trochu námahy, kým snúbenec pristal na tento návrh. "To nie je možné, to nie je možné, aby si sa zaviazala s takým mrzákom, ako som ja."

Rozcítená, že on málo chápe jej hodnotu, povedala mu: "Spojila nás láska a len smrť nás môže rozlúčiť. Moja láska nevyhasla a nazdávam sa, že aj ty ma ešte miluješ." S týmto rozhodnutím vrátila sa domov a proti námietkam a odporu najbližších, urobila príslušné kroky. Sobáš sa konal. Po roku prišiel na svet chlapček a medzi nimi z roka na rok sa prehlbovala vzájomná láska. Veď ozajstná láska stavia seba na druhé miesto a túži predovšetkým urobiť šťastného toho, koho miluje.

176. Vzor na nasledovanie (207)

V parížskom Louvri nachádza sa slávny obraz Leonarda de Vinci, predstavujúci Monu Lízu, ženu florentského mešťana Francesca de Gioconda. Pred niekoľkými rokmi svet sa dozvedel napríklad i z novín, Zycie Warszavy č. 11 zo 14.2.1957, že každý rok sa udeľuje cena ženy, ktorá svojimi črtami tváre najviac pripomína Giocondu.

Aj Cirkev stavia pred našimi očami veľdielo Božie, Nepoškvrnenú a želá si, aby bolo čo najviac takých, ktorí črtami svojej duše najviac pripomínajú Požehnanú medzi ženami.

177. Práca a modlitba (208)

Na istom fotografickom konkurze odmenili umelca za fotografiu ženských rúk. Udelili mu prvú cenu. Nielen za bezchybné urobenie snímky po technickej stránke, ale predovšetkým za hlboko poňatý obraz obrazu. Umelec v ňom zachytil obraz ľudského života.

Dve ženské zrobené ruky, vráskavé, zložené k sebe s prstami zhrubnutými v kĺboch, dlane zorané žilami od neprestajných námah, poznačené hrubými odtlačkami a stopami po jazvách. Na prste pravej ruky obrúčka, symbol vernosti a to nielen manželskej, lež aj vernosti k povinnostiam, ťažkej a namáhavej práci svojho povolania. Tie ruky spočívajú dôverne na starej modlitebnej knižke, ktorá je tak isto ako samé ruky zodratá a chceli by sme povedať, rovnako "urobenej".

A to je všetko.

Urobené ľudské ruky, hlava utrápená námahou myšlienok, srdce vyčerpané šľachetnými starosťami, toto všetko vedie do neba. Lebo do neba sa ide nielen modlitbou a konaním pobožností, ale aj vykonávaním práce v úrade, na poli, v domácnosti, všade.

178. Matka a vernosť materinskému povolaniu (209)

Pri istom kostole v Sliezsku nachádza sa hrob kňaza, ktorého náhrobný pomník tvorí socha Matky Božej, pri ktorej nohách leží sklenená skrinka, v nej myrtový venček. Ten kňaz pochádzal z mnohodetnej rodiny, bol v poradí siedmym dieťaťom. Stal sa kňazom a horlivo úspešne pracoval ako kňaz a misionár v Indii a v Afrike.

Po mnohých rokoch navštívil starenku, matku vo vlasti a mal šťastie byť pri jej smrti. Keď ho požehnávala a s ním sa lúčila, dala mu na pamiatku myrtový venček zo svojho sobášneho závoja.

"Syn môj, teším sa, že si kňazom a to dobrým kňazom. Radujem sa z tvojich úspechov vo veľkých misijných krajoch. Vďaka Bohu za to. Ale pamätaj, na počiatku toho všetkého stojí obeť tvojej matky, lebo keby som ja pri sobášnom požehnaní nebola sľúbila, že neodopriem Pánu Bohu nijakú obetu na ceste môjho materského života, môžbyť by si vôbec nebol. Veď si siedmym dieťaťom. A nejestvoval by ani tvoj život ani tvoje dielo. Nechže ti to pripomína táto pamiatka, myrtový venček z môjho sobášneho závoja." Keď neskoršie umrel aj kňaz, tak mu ten venček nevložili do jeho rakvy, ako si to prial, ale ľudia vložili tú pamiatku k nohám Matky Božej, ktorej soška stála nad jeho hrobom.

179. Vernosť povolania (210)

Emil Castelar v románe Milosrdná sestra, píše o hrdinke: Angela sa už rozhodla o svojom živote. Vyvolila si povolanie milosrdnej sestry, ale keď sa nachádzala vo svojom bývaní, počula spev svojho milenca. Vtedy všetky mohutnosti citu zdvihli hlas, zatúžila náruživo žiť, ľúbiť, krv v nej kypela ohňom radosti. V tom uzrela na horizonte kríž kostolnej veže - symbol obety. Rozhodla sa dodržať slovo. Stala sa milosrdnou sestrou. Išla do nemocnice, potešovať nešťastných, navštevovať chudobné domy, biedne chatrče, k lôžkam bolesti, kde chorí zápasia so smrťou, prijímať ostatné ich výdychy, modliť sa nad mŕtvym telom a potom za očistenou dušou zomretého, aby skrze bolesť i trápenie mohla prísť k Bohu... To je obraz vnútornej slobody. Človek náruživých citov, od zmyslových vzrušení, od podnetov v krvi a ide za hlasom povolania k vyšším métam, kde prebývajú duchovia vnútorne slobodní a nezávislí.

180. Povolanie (211)

Poliak Adam Chmielowski, povstalec v poľskom povstaní z r. 1863, bol umelec, maliar, pred ktorým bola otvorená cesta k sláve, ale Boh mu vybral inú cestu. Pod vplyvom Božieho hlasu, prekoná vnútorný zlom a hľadá cestu...

V silvestrovskú noc, keď v skvele osvetlenej sále maliar už známy zúčastňuje sa na zábave a veselosti, ale zrazu zmizne. Opúšťa bálovú sálu a ide rovno do útulku pre bezprístrešných, zožieraných chudobou a chorobou a pomýlených životom, aby navždy bol ich otcom a služobníkom. Z umelca Chmielowského stal sa brat Albert.

181. Svätá omša a naša žertva (212)

V čase II. svetovej vojny vo francúzskej časti Kanady mladí obyvatelia ponáhľali sa na pomoc svojej vlasti - Francúzsku. Statočne bojovali na frontoch do poslednej kvapky krvi. Veľa ich tam padlo. Po skončení vojny odcestoval jeden z francúzskych biskupov, aby v Kanade ponavštevoval svojich rodákov a ostal tam po dlhší čas. Celebroval sv. omše, mal kázne, birmoval a utvrdzoval vedľa neho matky, ženy a deti a priniesli k biskupovi takúto prosbu: "Otec biskup, vraciate sa do našej vlasti, navštívte našich vojakov, ich hroby, lebo spočívajú tam v našej rodnej vlasti. odovzdali sme ich Francúzsku a nechceme, aby nám vrátili ich telá do našej Kanady. Ale otec biskup, tam na hroboch našich hrdinov vyrástli dnes už pšeničné lány. Rozkážte pšenicu zobrať a pšeničné zrno nám pošlite sem do Kanady. My to zrno dáme zomlieť na zlatistú pšeničnú múku, upečieme z nej hostie a rozpošleme ich po kostoloch, aby na našich oltároch po svätej omši spojila sa nekrvavá obeta Kristova s obetou našou a obetou našich synov." Aký hlboký zmysel je v tejto výpovedi kanadských žien, zmysel katolícky, aké pochopenie spojiva, ktoré jestvuje medzi obetou Cirkvi a naším denným životom, jeho starosťami a bolesťami.

Aké to krásne spojenie obety kríža a obety sv. omše s obetou nášho života!

(Vo spojení s Cirkvou - strojopis preložený z francúzštiny)

182. Viera v prítomnosť Ježiša v Eucharistii (213)

Biskup Marilet zo Ženevy, keď bol ešte kaplánom v tom meste, mal obyčaj chodievať na poklonu do kostola.

Raz večer po dlhej modlitbe pred velebnou Sviatosťou a hlbokou poklonou obišiel ako zvyčajne, so sviečkou v ruke celý kostol, presviedčajúc sa, či sú bočné dvere dobre zavreté, vtedy z bočnej lode začul podozrivý šuchot. Obrátil sa v tú stranu, a tu zo spovedelnice vychádza štíhla ženská postava zahalená čiernym závojom. "Čo tu robíte, pani, v takom neskorom čase?" pýtal sa. Dáma si sňala čierny závoj a povedala: "Som protestantka - azda viete. V poslednom čase na Veľký Piatok mali ste kázeň o skutočnej prítomnosti Pána Ježiša v Prevelebnej Sviatosti. Živo som sa na nej zúčastnila, svojimi cennými dôkazmi ste ma presvedčili, dôstojný pán, do hĺbky duše o pravdivosti katolíckej Cirkvi. Ale mala som pochybnosti, či vy sám, ktorý ste to kázali, veríte to, čo hlásate. Preto som usilovne hľadala príležitosť, aby som mohla pozorovať, ako vy, kazateľ, osamote sa modlíte, keď niet pri tom svedkov. Túžila som poznať, ako sa chová pred Eucharistiou kresťan, ktorý verí v skutočnú prítomnosť Pána Ježiša, v Prevelebnej Sviatosti. Teraz som sa presvedčila na vlastné oči a uverila som."

                 (Sergaff, Posledná etapa - Katowice 1947)

183. Každodenná námaha (214)

Keď klavirista Rubinstejn stál na vrchole slávy, položili mu raz otázku, či musí ešte každodenne cvičiť na klavíri.

Vtedy odpovedal veľký hudobník: "Keby som iba dnes necvičil, zbadal by som to zaraz. Keby som necvičil tri dni, zbadalo by to celé obecenstvo."

184. Práca a sila vôle (215)

Roberto Benzi už nie je zázračným dieťaťom. Pod týmto titulkom vyšiel krátky článok v januári 1961 v jednom poľskom časopise. Poznáme ho z dvoch filmov: Prelúdium a Hlas predurčenia. Vo filme Prelúdium slávy, bol chlapcom s kučeravou hlavou, ako majstrovsky diriguje symfonický orchester. Veľa divákov tušilo v tom nejaký filmový trik, ale súdili, že vybrali si jednoducho pekné dieťa herecky a filmovo nadané, vložili mu do rúk hudobnícku paličku, ale skúsení hudobníci hrali. A jednako, len Roberto Benzi hral v tom filme naozaj. Bol vtedy zázračným dieťaťom, senzáciou umeleckých dvorán. Ale ani to nebolo dosť pre natáčanie filmu. Prelúdium slávy, mal sa naučiť ešte po francúzsky a chlapča ovládalo tento jazyk za tri mesiace. Neskôr sa mu to hodilo v čase štúdií v Paríži. Talent Róberta sa nestratil, ako sa to často stáva s uplynutím detstva. Keď mal chlapec 16 rokov, dirigoval už najslávnejšie orchestre sveta a za koncert mu platili 300 000 frankov. Vďaka svedomitému štúdiu a sústavnej práci, jeho talent dozrel a zmohutnel. Dnes, ako 32-ročný mladík premeriava svet, získavajúc čoraz väčšiu slávu a chvály znalcov. Málo kto sa môže pochváliť takými úspechmi v takom mladom veku... K jeho chvále treba dodať, že sa mu nezatočila hlava od takých senzačných úspechov. Všetci kritici, žurnalisti jednohlasne zdôrazňujú, že Roberto Benzi je predovšetkým to, čo sa jeho veku patrí. Skromný, mladý človek. Denne venuje niekoľko hodín hudbe. Okrem nej má ešte záľuby - futbal, mechaniku a zahradníctvo.

                         (Panoráma 29.1.61. s. 10)

185. Prispôsobenie na manželstvo (216)

V roku 1916 na fronte, vedúc do útoku zahynul 28-ročný kapitán Mauric Retour. Bola to, ako sa vyjadril jeden francúzsky biskup jedna z najkrajších postáv Francúzska. Žil a umrel ako hrdina. Zaujímavé bolo jeho pripravovanie sa na manželstvo. Pred zasnúbením spolu so snúbenicou prijal sv. prijímanie v Chráme Matky Božej.

"Prosil som Boha" - písal svojej snúbenici - "aby naša láska napomáhala šíriť kráľovstvo Božie na zemi. Čo potom, keď prídu ťažkosti, keď v nich budeme spolu? Budeme Pána Boha milovať a spoločne trpieť, ak to bude treba. Ale my sa budeme vzájomne milovať, vždy tak, ako sa dnes milujeme..."

Podivuhodná bola tá ich snúbenecká láska. V tom liste Mauric píše: "Musíme sa dobre poznať, aby sme mohli žiť čo najlepšie, chápajúc sa vo všetkom. Chcel by som, aby si ma poznala lepšie, ako sa poznám ja sám. Poznám všetky svoje nedostatky a nedokonalosti. A ty ma budeš upozorňovať."

Ale aj on ju upozorňoval na jej nedostatky, hoci to robil subtilne a jemne.

A zasa v inom liste píše: "Sme zasnúbení ešte len od nedávneho času, ale už sa nebojím ti hovoriť o tvojich nedokonalostiach, na ktoré ma láska neoslepuje. Zvyčajne zasnúbení snažia sa oslepovať navzájom. Vy však opačne, začíname od upozorňovania na naše chyby a nedostatky."

Príprava na manželstvo sa začína formovaním svojich charakterov. Ale ani to nepostačuje. Spoločne sa zhovárajú o povinnostiach, ktoré ich čakajú, lebo ako píše Mauric, neslobodno zakladať rodinu ľahkomyseľne, neslobodno vstupovať do manželstva, keď mladí nepoznajú manželské povinnosti. Nič v živote nás nečaká dôležitejšie, ako je manželstvo, potom len smrť...

Ale o čom sa zhovára väčšina snúbencov najčastejšie? O sobášnych šatách, o fotografovaní, o sobášnych hosťoch a podobne. A ani slovo o závažnejších veciach.

(Kňaz Barah - jeden z hrdinov posledných čias. Kraków, Vyd. Jezuitov r. 1931)

186. Zločin matky (217)

V novinách bola správa, že rybár, ktorý lovil ryby v rieke Visle, neďaleko obce Nowi Dvor, zbadal plávať mŕtvolku dieťaťa. S pomocou mnohých ľudí vytiahol mŕtvolku z vody. Na druhý deň prišla polícia a začala stopovať. Zistenie totožnosti dieťaťa netrvalo dlho, keďže sa našli plátna, aj náramok zašitý na zápästí dieťaťa. Také náramôčky prišívajú v pôrodniciach. Vo všetkých Waršavských klinikách sa zisťovalo, ktoré deti sa narodili 12.1.1961. A tak vysvitlo, že v termíne vyznačenom na náramku porodila synka Leopardia K., bývajúca vo Waršave na Czeniakovskej ulici. Ošetrovateľka bez ťažkostí poznala svoje písmo na náramku dieťaťa. Ďalšie stopovanie ukázalo, že matka bola slobodná. Starostlivo skrývala tehotenstvo tak, že nikto okrem pracovníčok pôrodnice nič nevedel o narodení dieťaťa. Rozhodla sa, že sa ho zbaví. Pitva mŕtvolky dokázala, že nemluvňa bolo najprv zaškrtené a mŕtve hodené do Visly. Leopardia K. sa nepriznala k vražde, ale vysvetľovala, že po odchode z pôrodnice dala dieťatko do výchovy neznámym ľuďom, ktorých náhodou stretla. Prokurátor neuveril vysvetľovaniu Leopardie a žaloval ju z vraždy dieťaťa.

                       (Dzienik Poľski - Kraków 21.1.61)

187. Opravdivá matka (218)

Belgická kráľovná Astríd... pozri str. 46 - úvod

Nejedna matka chce imponovať svetu niečím iným, zabúdajúc, že najväčšia a najčestnejšia úloha matky je dobrá výchova svojich detí. Je pravda, že ženy nenapísali Iliadu a ani Oslobodenie Jeruzalema, ako povedal istý vedec, ale na svojom lone vypestovali všetky talenty sveta.

188. Dieťa - poklad (219)

K matke Gracchov prišla priateľka pochváliť sa svojimi klenotami, briliantami a inými drahokamami. V tom vstúpili do izby dvaja driečni zdraví a milí chlapci. Pristúpili k matke a s veľkou úctou ju pozdravili. Matka ukázala na nich a povedala priateľke: "Moje klenoty sú toto!"

189. Bude dosť chleba aj preňho (220)

Bolo to tuším 1952-53. V Trnave adoptovali dieťa - sirotu. Na súd prišiel chlap chudobne oblečený s niekoľko ročným dieťaťom. Na otázku sudcu, aké je jeho povolanie, odpovedal: "Som fyzický robotník."

"A koľko máte deti?"

"Desať."

Keď to prekvapený sudca počul, spýtal sa: "A vy si chcete toto dieťa vziať ešte za svoje?"

Robotník prišiel do pomykova, oči sklopil a v tom momente stretli sa dva pohľady. Dieťaťa - siroty a adoptívneho otca. Širokou dlaňou pritúlil k sebe dieťa, zdvihol smelo zrak a povedal: "Kde sa ich uživí toľko, nájde sa i preňho kúsok chleba."

Začudovaný sudca vstal a s veľkou úctou stisol pravicou tvrdú dlaň chlapa...

190. Dieťa - výchova (221)

V cintoríne v Ensi je hrob dieťaťa zo žalmu 26:

"Otec môj a mať moja ma opustili, ale Pán ma pritúlil". (26,16) Smutný je dej tohoto náhrobku. Pred rokmi bolo v Ensi kasíno - herňa. Medzi hráčmi boli aj dvaja manželia. Ťažko choré dieťa nechali v hoteli a prikázali chyžnej, aby z času na čas pozrela naň. Sami sa zúčastnili v hre. Dieťaťu sa stav zhoršoval z hodiny na hodinu. Vrátnik zabehol raz a druhý raz, volajúc rodičov, aby sa vrátili, až ich konečne upovedomil, že dieťa zomrelo. "Hneď, hneď, len čo skončíme" - a hrali až do chvíle, keď ostali bez haliera. Vtedy sa vrátili do hotela, aby zistili, že dieťa už naozaj nežije. Nemohli sa však zaoberať starosťou o jeho pohreb, pretože na druhý deň ich uväznili pre finančné machinácie.

Istý dobrý človek dal pochovať dieťa a vypísať na náhrobok uvedený text.

191. Hľadanie matky (222)

V istom románe, kde sa opisujú vpády Tatárov do Poľska čítame o týchto udalostiach:

V množstve zajatcov hnali aj jednu matku. Doma zostal syn pri rumoch chalupy. Nemal pokoja, chýbala mu matka. Začal ju hľadať. Pochodil všetky vrchnosti a úrady, aby mu umožnili vydať sa na Krym. na Kryme potom poprechádzal všetky kúty, prehľadal všetky tábory zajatcov. Napokon v hŕbe zúbožených a chorých zajatcov odsúdených už na dohasnutie v handrách ju našiel. Aké to bolo stretnutie, keď uvidel ležiacu matku s očami horiacimi od horúčky. Tie oči... Vystiera k nemu ruky a cez slzy radosti povedala: "Syn môj, ty si ma hľadal?"

Vyniesol ju na rukách, ale v ceste do vlasti skonala v jeho náručí.

Na uliciach veľkomiest hynú neraz deti, ktoré sa odlúčili od matky, hynú v dave. Polícia sa spytuje dieťaťa, ako sa volá jeho matka, ako vyzerá, aké má oči, oblek, kde býva. Každé dieťa odpovedá s plačom. Horšie je, keď dieťa nevie, ako sa matka volá, kde býva. Ako je ťažko nájsť matku. Možno aj ty si na cestách svojho života stratil Nebeskú Matku, lebo si odbočil od tej cesty, na ktorej ju možno stretnúť. Či nie je zvrchovaný čas, aby si začal hľadať matku, ona ti pomôže nájsť seba a zvolá: "Dieťa moje, ty ma hľadáš? Ty si ma našiel?"

Aká je to len radosť pre matku, radosť pre dieťa.

"Kto ma nájde, ten má život a tomu Syn dá spasenie!"

192. Materinská láska (224)

V roku 1956 udiala sa katastrofa lode Andreja Doris. Tlač priniesla okrem iného významnú pozornosť.

Priam vo chvíli, keď sa loď naklonila, istej matke, ktorá čakala na záchranný čln vypadlo z náručia malé dieťa do vody. V momente bez rozmýšľania vrhla sa za ním do rozbúrených vĺn. Našťastie matku i dieťa zachránili.

Akosi v tom istom čase naša verejnosť bola otrasená zvesťou o zločine niekoľkoročného dieťaťa, ktoré zabila jeho matka, ktorá si namyslela, že ono jej prekáža v jej osobnom šťastí.

193. Mládež - budúcnosť národa (225)

Boli to smutné časy, keď Grécko, kedysi slávne a mocné začalo sa kloniť k úpadku. Skvelí synovia vlasti horúčkovite hľadali záchranné prostriedky. V Aténach sa zišla skupina vážených mužov, aby porozmýšľali o tom, ako varovať vlasť od poslednej záhuby. Ale koľko zídených, toľko i rád a mienok. Iba jeden šedivý starec, ktorý si pamätal lepšie časy, zanovite mlčal. Keď ho nútili, aby vyslovil aj on svoju mienku, hodil na zem jablko, ktoré bolo už trochu nakazené a ktoré sa rozpadlo.

"Čo to znamená?" - pýtali sa udivení zhromaždení.

"Pozrite, toto jablko má ešte zdravé jadierka, zasaďte ich, ošetrujte starostlivo a vyrastú z neho silné, mohutné stromy. Celkom tak je to aj s našou nešťastnou vlasťou. Jadrom, z ktorého môže vyrásť lepšia budúcnosť, je naša mládež. Vychovajme ju zdravú, fyzicky i mravne a Grécko sa celkom iste obrodí.

                          (W.A. 47, 367 - 8)

194. Výchova detí (226)

V časopise Poslanec Jezusov z r. 1926 č. 8 uverejnili rozprávanie istej matky.

"Spozorovala som, že môj syn sa naučil klamať. Nepomáhali moje prosby, hrozby, bitky ani tresty. Myslela som si, že po prvom sv. prijímaní sa polepším, ale aj to ma sklamalo. Vtedy som sľúbila putovať k Matke Božej, aby som si vyprosila milosť pre syna. Cesta bola dlhá 6 km. Chlapec sa veľmi potešil, keď som mu povedala, že ho zoberiem so sebou. Za mestom som zastala a povedala: "Dobre vieš, koľko nepríjemností mi spôsobuješ svojím klamaním. Preto som zložila sľub, že s tebou vykonám púť k Zázračnému obrazu Matky Božej, aby som ju poprosila pre teba o milosť nápravy." Potom si vyzula obuv a keďže nikdy nechodila bosá, rozboleli ju nohy a chytala sa jej choroba. Zbadal to syn a začal matku prosiť, aby sa obula.

"Ale syn môj," odpovedala matka, "zložila som sľub, putovať bosá." Na nohách sa jej tvorili rany. Chlapec, ktorý matku veľmi ľutoval, zastavil sa a prosil matku, že veď má dokaličené nohy, aby sa obula.

"Nie, dieťa moje, musím zachovať kľud. Vďačne by som vycedila aj krv všetku za teba, len aby si sa odučil cigániť."

Pred zázračným obrazom chlapec sa vrúcne modlil a napokon slávnostne povedal: "Mamička, sľubujem ti, že už viac nebudem klamať."

A slovo dodržal.

195. Výchova dieťaťa v disciplíne (227)

Pani Burgerová v knižke Štyridsať rokov v službe bociana opisuje narodenie syna mäsiara Hermana. Novonarodený synček náramne vrieska. nevidela som ešte tak nezbedné dieťa a tak protivné ako toto. Súčasne spájalo v sebe všetky zlé vlastnosti obidvoch rodičov. Vo dne spalo, ale v noci ho musela pomocnica nosiť po všetkých izbách, pestovať a natriasať, keďže sa rozdrapovalo, akoby ho brali na "beťaky". Skusovala som presvedčiť rodičov, aby chlapca nerozmaznávali. Treba ho zavčasu privykať na poslušnosť, na poddajnosť, lebo ináč si nedáte rady. Lenže ani nie, vraj takému mladému chlapcovi nemožno sa protiviť a obmedzovať jeho vôľu. Odpovedala som, že ak vy rodičia ho ponecháte na plnú voľnosť, ak bude plniť všetky jeho chúťky, tak ho celkom skazíte a urobíte z neho kandidáta na kriminál. Oni však boli presvedčení, že len čo príde k rozumu, sám sa oslobodí od tých návykov a chýb. O nejaký rok neskoršie, prišla som do domácnosti Hermanovcov.

Synátor sedel na stole pri obloku. V ruke držal nožnice, šermoval nimi a obstrihával listy a kvety vo váze. Na otázku, prečo mu to dovoľujú, pani Hermanová odpovedala: "Čo mám robiť, on je taký zanovitý, neposedí ani chvíľu pokojne, ak ho neposadíme pri obloku." Pristúpila som k stolu a bez okolkov vzala som malému nožnice. Očervenel ako cvikla, zaťal päste, začal kopať nohami do stola, hádzať sa a kričať tak, že som si musela uši zapchávať. V tomto čase vstúpil otec a miesto toho, aby ho pokarhal, rozosmial sa spokojne, že chlapček má energiu a charakter. Chytila som ho vtedy ja sama, posadila som ho na zem a povedala som mu: "Musíš byť ticho a slušne sa hrať."

Chlapec sedel, akoby onemel. Na tento pohľad rodičia sa rozmrzeli, ako sa možno tak bezohľadne správať k dieťaťu. Zo dňa na deň bol horší. Nemilosrdne trápil zvieratá. Namiesto toho, aby sa učil, myslel len na výčiny a darebáctva. Keď ho učiteľ napomínal, rodičia sa hnevali. učiteľ chcel, aby ho dali do polepšovne.

Stalo sa v čase odpustu, že 13-ročný, vzal zo zásuvky peniaze, chytro ich rozmrhal a poobede vzal kľúč od hlavnej pokladne. Ale to už bolo priveľa na starého Hermana. Vykričal sa na chlapca, ale syn mu neostal nič dĺžny. Surovo mu nadával a napokon zdrapil sekeru a vrhol sa na otca. No, našťastie, netrafil ho. Otec ostal ako hromom omráčený. Zachvátil ho hnev a začal ho biť bez milosrdenstva a bez miery. Syn ležal niekoľko dní v posteli, ale v jeho duši rástla každým dňom žiadosť pomstiť sa. O niekoľko mesiacov potom, otca zavraždil. Všetci ľudia v duchu uznávali, že zodpovednosť za to nesú zároveň rodičia i syn.

196. Súlad (228)

Svätý Mikuláš de Flube, vyhlásený za svätého 5.5.1946, patrón Švajčiarska, keď vychoval 10 detí, utiahol sa do pustovne. Raz k nemu prišiel jeden švajčiarsky veľmož s prosbou o radu, lebo nijakým činom nemôže žiť so susedom na pokoji. Svätec mu vtedy rozkázal, aby si uviazal uzol na šnúre, ktorou bol opásaný. Jeden koniec šnúry mu podal do ruky a povedal: "Rozviaž tento uzol." Ale svätec silno držal v rukách druhý koniec uzla. Veľmož poznal, že to nik nevládze rozviazať, iba ak by jeden z nich dvoch vypustil koniec šnúry.

"Nuž tu máš odpoveď," povedal svätec, "jeden z vás musí ustúpiť, aby zavládla zhoda, a aby bolo možné rozviazať spory a nezhody medzi vami."

197. Rozbité manželstvo (229)

V roku 1946 zosobášili sa mladí ľudia Kazimír Gryz s Lucinou. Bývali vo Wroclavi na ulici Orzeszkovej. Po roku, keď syn mal sotva 4 mesiace, vznikali manželské spory. V čase jedného z nich, keď sa rozpútala vrenica, muž zbil ženu. V máji muž pri ďalšej zvade rozkázal žene, aby sa vysťahovala z domu. Vzala teda do náručia syna a chcela odísť. Ale muž nesúhlasil, aby vzala aj dieťa. Pobozkala syna a odovzdala ho mužovi vraviac:

"Tu ho máš, ale vychovávaj ho dobre."

Potom otvorila oblok na kuchyni a vyskočila zo štvrtého poschodia na uličný chodník. Na mieste bola mŕtva. Od chvíle ženinej smrti muž začal byť nervove chorý. O dva dni po ženinej smrti vrhol sa aj on z toho istého obloka a zahynul na tom istom mieste ako žena.

198. Dieťa v rozvrátenom manželstve (230)

Vychovávateľka štvrtej triedy ZDŠ v Gdansku sa rozčúlila, keď zbadala, že žiačka Alena prestala na vyučovaní dávať pozor. Keď jej pohrozila, že jej zníži známku zo správania, Alenka začala plakať. Po vyučovaní vychovávateľka zobrala žiačku do svojej izby a tam z Alenkiných slov, prerušovaných plačom sa dozvedela, že jej matke sa narodilo dieťa. Začudovaná vychovávateľka sa jej pýtala, prečo plače. Alenka odpovedala, že jej mama teraz býva v Elblongu, že sa vydala a Alenka býva u babky. Počula, ako raz babka vravela tete, že také manželstvo je neplatné. Platné je iba manželstvo s pravým oteckom Alenkiným. Lenže otecko sa tiež oženil a býva v Sopote a má novú dcérku už vyše roka. Alenka veľmi ľúbi svojho otecka, hádam ešte viac ako mamu a ťažko jej je pomyslieť na to, že otecko má radšej tamtú dcérku a teraz sa jej v hlave všetko poplietlo, lebo sa dozvedela z listu, že mamička v Elblongu má synka. Nuž, čo je teraz ona. Čia dcéra je? Kde je jej miesto? Kde je jej domov?

Vychovávateľka bola náramne vzrušená a akoby prechladnutým hlasom vraví: "Dieťa moje, máš predsa babku."

Nuž tak babku si veľmi ľúbi a Alenka ju volá mama. A skutočnej mame vraví Danuša. A mame sa to dokonca páči, keď ju oslovuje Danuša, lebo hovorí, že ona je primladá na to, že má takú veľkú dcéru.

Lenže teraz je babka v nemocnici a tetka vraví, že už dlho žiť nebude. A so susedmi si šepoce. "Čo si počať s Alenkou? U koho má byť? U otca, či u matky? Ľúbi ich, áno, ale srdce ju bolí, keď vidí, že oni nie sú jej, patria iným deťom, ktorých rodičia sa nerozutekali na rozličné strany."

                     (Przewodnik Katolicki, 4.39, 29.9.1957)

199. Manželská láska (231)

Keď cisár Konrád III. porážal Welfor, obkľúčil mestečko Weinsburg, kam sa uchýlil najväčší cisárov nepriateľ Wuttenberg (1140). Obyvatelia mesta sa tuho bránili, ale nevládali odporovať presile cisárskych vojsk. Po víťazstve cisár rozkázal mesto spáliť a mužov povraždiť. Dovolil však, aby ženy mohli opustiť mesto pokojne a vziať si so sebou na chrbte, čo mali najcennejšie. Vtedy kňažná prvá vzala si svojho muža na chrbát a vyšla s ním z mesta. Ostatné ženy urobili tak isto. Keď sa o tom cisár dozvedel, potešila ho odvaha žien a splnil svoj sľub.

200. Modlitba v manželstve (232)

Ku katolíckemu štátnikovi Windhorstovi, ktorý bol aj diplomatom aj advokátom, prišla raz žena, ktorá prosila o pomoc pri vymáhaní rozvodu. Keďže už viac nemôže s mužom dlhšie vydržať. Každý deň vraj prichádza domov opitý a vyčíňa neznesiteľné veci.

"Čo vtedy robíte, pani?" - pýtal sa Windhorst.

"Nemôžem to pokojne počúvať" - odpovedá žena.

"Mne sa zdá, pani moja, že vo vašom dome chýba jeden kus nábytku." "Aký?" - pýta sa začudovane pani.

"Kľakadlo" - odpovedá Windhorst - aby ste pani moja v čase zvady nezhovárali sa s mužom, ale s Bohom."

Hádam, ani nie kľakadlo natoľko by nám bolo treba v našich domov, ako skôr nám treba kríž a my hoci i na dlážke máme si pred ním kľaknúť.

                              (Wa 1950. 465)

201. Manželská láska a vernosť (233)

K staršiemu farárovi prichádza muž v sile veku a prosí o sv. omšu z príležitosti strieborného manželského jubilea.

V určený deň priviezol muž manželku na vozíku pred kostol a potom ju priniesol v náručí, ako bezvládne dieťa na pobožnosť. Bol to silný pohľad. Keď žena zbadala, že zjav silne zapôsobil na farára, obrátila sa k nemu s rozžiarenou tvárou od šťastia a povedala: "Dôstojný pán, dozaista sa čudujete tomu, čo teraz vidíte. Nuž, už 24 rokov som mrzákom. Rok po sobáši, stalo sa nešťastie, stala som sa mrzáčkou a bremenom pre muža. Nemal nič zo mňa tých 24 rokov. A jednako vyhlasujem vám, dôstojný pán, že muž po všetky tie roky tak ma miloval a tak mi bol verný, ako v prvom roku nášho manželstva.

                           (Biskup Pluta - Konferencia predmanželská)

202. Otec - najveselší deň v živote (234)

Na túto tému napísala 12-ročná žiačka vyprávanie:

Najveselší deň v mojom živote. Bol to deň, keď zavreli môjho otca. Od toho dňa, čo polícia pre bitku v krčme vložila tatovi na ruky putá a vzala ho do väzenia, nastal pokoj v našom dome. Nikto už mamičku nebije, nikto ju za vlasy neťahá, nekope, keď sa ona postará o chlieb... Nikto na mňa nekričí najškaredšie nadávky, ktoré počuť iba na ulici a nikto ma nepreklína. Od toho dňa nerobí nik v dome peklo.

                             (B.K. LXIII - s. 10)

203. Láska k matke (235)

Keď americké vojská obsadili Filipíny a Florida bola pripravená do útoku, istému námorníkovi padla do vody blúza. Veľmi ho to trápilo a prosil veliteľa, aby si ju mohol vyloviť. Dlho rozmýšľal a váhal, čo si počať. Až napokon na vlastnú päsť i proti zákazu veliteľa, spustil sa na vlny na lane a chytil blúzu. Na veliteľstve vznikol zmätok, lebo vojaka podozrievali zo zbabelosti a úmyslu zutekať. Hneď ho uväznili a po bitke ho postavili pred vojenský súd. Veliteľ, generál Devey spýtal sa na konci rozhovoru skrúšeného námorníka, ako mohol pre starú blúzu vyviesť takú hlúposť. Námorník vtedy vytiahol z vrecka blúzy akúsi kartičku a povedal: "Mal som tam fotografiu svojej matky."

                                  (Wa 49, 713)

204. Matkin testament (236)

V Litve žila nábožná, ale chudobná vdova s 5 deťmi. Ťažko pracovala, aby ich uživila a starala sa usilovne, aby ich dobre vychovala. Bola presvedčená, ešte tak chytro neumrie a nezanechá ich ako siroty. Ale zoslabla na smrť a keď videla, že sa blíži koniec jej života, prijala posledné sviatosti a nakázala, aby poslali po notára, keďže chce spísať testament. Všetci sa čudovali, lebo nemala čo spisovať. Chorá však tvrdila, že má veľké poklady, ktoré musí podeliť medzi svoje deti. Poslali teda po notára a keď prišiel, vdova mu diktovala takýto testament:

Zanechávam vás deti sirotami, ale som spokojná s vašou budúcnosťou a zapisujem vám poklady. Je vás a moje poklady sú rán Ukrižovaného Spasiteľa. Ony sú moje, lebo ich za mňa vytrpel. Vám, hovorila dvom najstarším dcéram ťažko pracovať na kúsok chleba. Keď sa budete starať o udržanie života, nezabúdajte na neho a vtedy rany Spasiteľových rúk budú vás ochraňovať a žehnať. Vám, hovorila stredným dvom porúčam rany Spasiteľových nôh. Ako siroty sa budete musieť túlať svetom, no pamätajte, aby ste nikdy nevybočili z cesty sv. Kríža, ktorú nám ukázali nohy Spasiteľa, vtedy vás budú najsvätejšie rany ochraňovať a strážiť. A konečne tebe, ty môj Maxim, porúčam ranu Najsvätejšieho Srdca Ježišovho, lebo ty si najmladší a potrebuješ najviac opatery Božej.

Po týchto slovách dala požehnanie uplakaným deťom a odobrala sa na večnosť, zaštítená Spasiteľovými ranami. Chýr o tomto čudnom testamente sa rýchlo rozšíril medzi ľuďmi. Vzbudila sa pozornosť o siroty a začali sa o ne zaujímať. Najmladšieho prijali medzi seba rehoľnice a poslali ho do škôl otcov Jezuitov. Pretože sa dobre učil, neskoršie žiadal o prijatie do rehole. Práve v tom čase cár Alexander vydal rozkaz, aby Jezuitov vykázali z Poľska. A tak musel odcestovať aj Maximilián. Poslali ho do noviciátu do Ríma. Tam zavŕšil štúdiá a vysvätili ho za kňaza. Ako misionár odišiel na východ a pracoval na obracaní neveriacich. Nazýval sa otec Maximilián Ryko. Bol to apoštolský muž, plný cností, horlivostí, ktorého si vysoko ctil pápež Gregor XVI. Umrel v roku 1847 ako misionár v Afrike. Ostatné deti žili tiež pod viditeľnou opaterou Božou. Dve dcéry vstúpili do kláštora a tam v svätom živote skončili zemskú púť.

(J. Mynarski, O výchove dieťaťa, Niepokalanowo 1948, r.s. 25 - 27)

205. Pomoc blížnym (237)

V čase okupácie Poľska do rúk gestapa vo Waršave padol Poliak zvaný Černým, vodca Šedých oddielov. Sedel vo väzení na Pawiaku. Už niekoľkokrát ho viezli v zavretom aute na výsluch. Boli to hrozné vyšetrovania, ozajstné mučenie. Černý totiž mnoho vedel, vo svojich rukách mal nitky všetkých varšavských skupín skautov. Raz uháňa zasa kryté gestapácke auto po uliciach Varšavy. Zasa idú na vyšetrovanie, ale tentoraz vyšetrovanie nebude. Pod budovou arzenálu pretína im cestu ťažké auto. Gestapácke auto nemôže prejsť a musí zastaviť. Vybuchuje niekoľko granátov, strhne sa bitka za bieleho dňa na život a na smrť. Nemecká posádka padá, padajú strážnici, padajú aj tí, čo pribehli na pomoc. Černý a všetci uväznení v gestapáckom aute prechádzajú do iných áut. Miesto na smrť, idú na slobodu. Túto akciu vykonal 19-ročný veliteľ - zástupca Černého.

                      (Kamenie na zákop - Kamiňski)

206. Láska k chudobným (238)

Kňaz Boduin sa rozhodol založiť útulok pre opustené deti vo Varšave. Nemal peniaze, preto zbieral príspevky. Raz prechádzal okolo paláca, ktorého obloky boli skvele osvetlené a z ktorého sa niesla hudba. Tu sa zabávajú, tu je dozaista veľa boháčov, možno mi niečo dajú pre moje siroty. Vstúpil dnu a uvidel, ako sa hrajú karty a mnoho zlata na stole. Vytiahol spod plášťa malú tácňu a povedal: "Prosím o almužnu pre dom sirôt."

Jeden z boháčov nazlostený, že niekto sa odvážil prerušiť hru, prišiel k nemu so slovami: "Tu máš" a vylepil mu zaucho. Kňaza to vzrušilo, ale chytro sa opanoval, spomenul si na pohlavkovaného Ježiša. Nuž povedal: "To bolo pre mňa, ale čo pre siroty?"

Všetci na moment utíchli. Potom všetci vstali a vzdali hold čestnosti a ten, ktorý urazil kňaza, sklonil sa k jeho nohám prosiac o odpustenie. A všetky zlaté mince zhrnuli sa ako dar na útulok.

207. Modlitba - láska k blížnemu (239)

29. augusta 1948 umrel v Krakove vynikajúci lekár Dr. Marián Novák. Poznali ho dobre chorí, ktorých v priebehu 25 rokov liečil v nemocnici Milosrdných bratov. Poznala ho aj všetka chudoba mesta Krakova, a pokladalo ho za svojho dobrodincu. Zakaždým, keď ho volali k chorému, išiel, i čo by to bolo bývalo ako ďaleko a keď nemal peniaze na taxík, išiel pešo a sám kúpil lieky. Vždy bol vľúdny, úctivý, hotový slúžiť každému a pomáhať. Len na seba zabúdal. Kde sa vzalo v ňom toľko dobroty, nezištnosti pre chorých, obetavosti? V modlitbe. Tento človek sa veľa modlil. Denne si konal časť ruženca a keď ho v čase vojny Nemci posadili do väzenia, spoločne s inými väzňami modlil sa ruženec, povzbudzoval v dôvere o pomoc a ochranu Panny Márie. Denne pred začatím práce v nemocnici zašiel do kostola pomodliť sa, aby si vyprosil požehnanie na celý deň. Modlitba, rozhovor s Bohom bol preňho tým, čo zjemňuje srdce a zušľachťuje charakter.

208. Kristus v chudobných (240)

Na štedrý deň bola tuhá zima v Krakove. Ulice prázdne. V domoch radosť a veselosť. Sv. Ján Kanty vracal sa domov po koncelebrovanej sv. omši v mariánskom kostole. Zrazu na chrámových schodoch začul tichý ston. Bol to starec, biedne oblečený, stonal od hladu a zimy. Medzi handrami bolo vidieť jeho vychudnuté a uzimené telo. Keď to sv. Ján videl, vyzliekol si plášť a zaodel bedára, vyzul si obuv a podal starcovi. "Poď, bratče," - povedal mu "zješ niečo teplého."

"Nech ti to Pán Boh odplatí, Pán môj, ale už nič nepotrebujem. Bol som uzimený a zaodel si ma, bol som smutný a túžil som po teple ľudského srdca a potešil si ma. Môj hlad a smäd svojou láskou a obetavosťou si ukojil. Teraz už mi nič nechýba." V hlase úbožiaka znela taká sila a moc, že sv. Ján mu dal ešte na dôvažok veľký kus chleba a odišiel so spoločníkom domov. Vstúpili dnu. Sotva zastali na prahu, keď z hrude sv. Jána vyšiel výkrik úžasu, radosti a blaženosti. Po obrazom Preblahoslavenej Panny Márie ležal starostlivo zložený plášť, obuv a chlieb. Splnili sa tak slová Kristove: "Čo ste urobili jednému z týchto najmenších, mne ste urobili."

209. Odpustenie (241)

Jeden z nepriateľov chcel zabiť kňaza de Cuize, statočného vodcu v boji s hugenotmi. Atentátnika chytili a predviedli ho pred kňaza. "Či som ti ja urobil niečo zlé?" pýtal sa vodca, "že si ma chcel zavraždiť?"

"No, nie" - odpovedal hugenot. "Chcel som ťa zabiť ako najväčšieho nepriateľa svojho náboženstva. Nenávidím ťa a preklínam."

Na to katolícky kňaz, vodca, dal krásnu odpoveď: "Ak tvoja viera ti káže nenávidieť, tak moja ti prikazuje odpúšťať. Choď, si slobodný!"

210. Láska k nepriateľom - odpustenie (242)

V koncentračnom tábore v Dachau bol mladý, športovo vytrénovaný muž, volal sa Ján Chmura. Pred vojnou bol profesorom výchovy v Zakopanom. V zime v r. 1934 - 45 dali vedieť jednému z kňazov, že Chmura je chorý na týfus a prosí o spoveď. Kňaz sa postaral o sv. prijímanie z nemeckej kaplnky a prišiel k nemu. Ležal na prízemnej priečni, bol náramne bledý, slabý, bolo vidieť, že sú to jeho posledné hodiny. Pri spovedi kňaz, ktorý bol priateľom Chmura, spýtal sa ho: "Jano, ak máš nejakú nenávisť v srdci, odstráň ju pred sv. prijímaním a odpusť."

Chmura sa striasol. Zdalo sa, že sa chcel vzchopiť. Z jeho úst vyšiel ostrý šepot: "Nie, neodpustím, nemôžem."

Kňaz bol v rozpakoch, čo urobiť. O chvíľu povedal: "Jano, dám ti Pána Ježiša a ty sa ho poraď, čo máš robiť. Viem, že vtedy urobíš dobre." A podal mu sv. prijímanie.

Ján Chmura prijal Ježiša veľmi nábožne. Potom si zložili ruky na prsia, Jano zatvoril oči a znehybnel. Zdalo sa, ž už nežije. Ale on ešte žil. Po dlhšej chvíli vyronil dve veľké slzy, roztvorili sa bledé pery, tíško zašepkal: "Odpúšťam, všetko odpúšťam... Kriste, ó Kriste."

Potom skonal. Vyronené slzy splynuli po bielych lícach a spadli na slamu priečne.

211. Odpustenie (243)

Hádam niet takých ľudí, čo nečítali knižky poľského spisovateľa Henrika Sienkiewicza, najmä jeho Križiakov. Možno mnohí videli film Križiaci. Dozaista každého vzrušovali krivdy, ktoré páchali na Jurandovi. Najprv mu uniesli a zavraždili ženu, ktorú vliekli na povraze za koňom, potom z pomsty uniesli mu dcéru Danušu a držali ju dlho samotnú v Štetíne. Poslali poslov, ktorí Jurandovi oznámili, že bratia vyrvali jeho dcéru z rúk zbojníkov a teraz sa nachádza v ich rukách. Vraj má bezodkladne prísť a nikomu o tom nepovedať. Jurand vedel, na čo ho tam povolávajú. Ale otcovská láska premohla všetku hrdosť. Napokon skladá zbraň a bezbranný ide prosiť o milosť. No, dcéru mu nechcú vydať. Vynesený z rovnováhy jedným z bratov, vrhá sa na nich, bojuje ani lev, ale nakoniec podľahne presile. Križiaci ho oslepia, vytrhnú mu jazyk a odtrhnú pravú ruku. V takom stave ho prepúšťajú domov. Nepovie ani slovo o týchto krivdách. Doma prežíva Jurand ešte inú bolesť. Lebo naraz mu prinesú mŕtvu dcéru Danušu. Ťažko aj vysloviť, čo všetko pretrpel starý, oslepený otec. Ale spravodlivosť zasiahla zločinca. Pred Jurandom stojí ten, ktorý uniesol Danušu a oslepil Juranda. Čo urobí? Panuje všeobecná mienka, že zastihne ho podobný údel, ktorý postihol kedysi Juranda. Sluhovia podali Jurandovi na jeho žiadosť nôž a on akoby sa chcel presvedčiť, kto pred ním kľačí, hmatá zdravou rukou tvár Zigfrída, vraha jeho dcéry. Úžas naplňuje všetkých a Jurand siaha s nožom k prsiam väzňa. Všetci hľadia s neslýchaným napätím. Jurand pretína povrazy svojho nepriateľa a dáva znamenie, aby ho prepustili na slobodu. Čudná premena. Ešte pred nedávnom Jurand kľačiac pri mŕtvole svojej dcéry, povzniesol oči do neba, prisahal pomstu krivditeľovi a dnes púšťa zločinca na slobodu. Nemohol konať inak, ak chcel zostať verný Kristovým slovám: "A odpusť nám naše viny, ako i my odpúšťame svojim vinníkom."

                                 Hľa, vzor kresťana!

212. Odpustenie (244)

V Paríži pred II. svetovou vojnou v r. 1939-45 žili snúbenci. Spájala ich obdivuhodná hlboká láska. Vypukla vojna. Mladík bol práve zavŕšil štúdiá na vojenskej akadémii a dostal hodnosť dôstojníka. Mal odísť na front a opustiť milovanú snúbenicu. Keď sa s ňou lúčil, dala mu medailón Matky Božej a povedala: "Nos ho, nech ťa opatruje. V myšlienkach buď neprestajne pri mne, nech sa stane hocičo, ostaň môj a zostanem vždy tvoja."

V dôsledku menlivých osudov vojny, raz v čase útoku mladý dôstojník dostal sa do rúk nemeckých SS-ákov, ktorí mali tajný príkaz, aby nikoho nebrali do zajatia, ale aby každého zastrelili.

Dôstojník sa odvolával na platné vojenské právo, ktoré chránilo bezbranných vojnových zajatcov. Darmo presviedčal, nepočúvali ho. Napokon zajatec povedal SS-ackému dôstojníkovi: "Myslím a spolieham sa na vašu dôstojnícku česť, prosím vás teda, vezmite tento medailón a zašlite ho na adresu, ktorá je na ňom vyznačená. Je to moja snúbenica."

Nemec prijal medailón a zajatec musel zahynúť. Po istom čase, ten istý nemecký dôstojník, ktorý velil popravčiemu oddielu a bol ranený, padol do zajatia. Keďže ho nebolo možné umiestniť v nemocnici, priniesli ho do blízkeho domu v Paríži a zverili ho do ošetrovania mladej francúzskej deve. Vojenský lekár nechal liek na utíšenie bolesti a povedal, aby ranenému dávala každé 3 hodiny 10 kvapiek. Ak by mu dala navyše, mohol by od toho umrieť. Vojak so súcitom poslúchal a deva so starosťou venovala sa ranenému. Tešila sa, keď už mohol trošku hovoriť. Istého dňa na jeho pokyn siahla do jeho náprsnej tašky, v ktorej ako hovoril, je medailón, ktorý mal pri sebe francúzsky dôstojník, ktorý musel zomrieť jeho rukou. Keď chytila medailón do ruky, zbledla, ruky sa jej roztriasli. Veď práve ona bola tou snúbenicou. Ležal pred ňou bezbranný. Od nej závisel jeho život. Nevdojak budila sa v nej nenávisť. Iba 10 kvapiek, hovoril lekár. A teda, čo mi prekáža, aby som ho teraz zabila, tak ako on zabíjal. Strhol sa v nej boj. Naraz zbadala kríž na stene. Pán Ježiš hľadí na ňu a ako vo sne počuje jeho slová: "Pozri, mňa ukrižovali a odpustil som im".

Teraz aj ona odpúšťa, hoci srdce kvíli od bolesti.

Aj chorý sa zvíjal v bolestiach. A ona ráta kvapky, presne až do desať. Ani navyše, ani menej. Láska k nepriateľovi je niečo, čo najviac plní úžasom v kresťanskej láske. Prináleží ona ku kresťanstvu od momentu, keď Ježiš Kristus povedal: "Milujte nepriateľov svojich".

                                           (Mt. 5,43)

213. Odpustenie

Gubrnáto Haliče, Politický bol zavraždený istým študentom. Krátko potom vdova po gubernátorovi pohrúžená v slzách a celá sa trasúc sedela nad popísaným lístkom, ktorý sa snažila podpísať. Jej syn sa prizeral z boku a napokon sa spýtal: "Mama, čo to píšeš? " "List cisárovi" - odpovedala - "vo veci úbohého človeka".

Vdova chytila opäť pero do ruky, ale ruka ju neposlúchala. Nemohla písať, odložila lístok, prežehnala sa, modlila sa modlitbu a konečne podpísala list. Zvíťazila nad sebou. Podpísanie lístka vyžadovalo hrdinstvo, lebo v ňom prosila o milosť od cisára pre vraha odsúdeného na smrť v Ľvovskom žalári. Od Krista si vyprosila, zlomená od bolesti milosť hrdinskej lásky k človeku, ktorý zbúral jej šťastie.

214. Pomsta a spovedné tajomstvo

V Juhoslávii zomrel, náhle pri oltári pri slúžení sv. omše dalmacký biskup Jordán Zamzimovič. Padol mŕtvy hneď po sv. prijímaní, po vypití konsekrovaného vína.Všetci usúdili, že smrť nastala v dôsledku srdcového infarktu. A predsa iné bolo príčinou smrti. Vec sa vyriešila o rok neskoršie v nemocnici pre chudobných vo Viedni, kde zomrel istý Anton Korsino. Pred smrťou prosil, aby prišiel kňaz, traja svedkovia, advokát, cisársky úradník, pretože chcel urobiť isté slávnostné vyznanie. Keď lekár konštatoval, že chorý má zdravý rozum, Korovec povedal nahlas: "Pozval som všetkých tu prítomných na to, aby som pred smrťou vyznal, že ja som zavraždil biskupa Jordána Zamzinoviča."

Úžasný dojem.Hlboké ticho zavládlo v sále, ale on pokračoval: "Keď som bol viac ako 10 ročným chlapcom zakúsil som krivdu od svojho vrstovníka Jordána, ktorý ma neprávom potrestal. Prisahal som mu pomstu... Uplynuli roky a ja som stále nemal možnosť vykonať pomstu, ktorá nevyhasla v mojom srdci. Dozvedel som sa neskoršie, že Jordán sa stal kňazom a biskupom. Rozhodol som sa neodkladať s vykonaním pomsty. Prihlásil som sa u biskupa, prosiac o nejaké zamestnanie. Biskup ma nepoznal a zamestnanie mi vďačne dal."

Postupne si získaval čoraz väčšiu biskupovu dôveru až sa stal napokon jeho lokajom.

"Istého dňa mi biskup oznámil, že sakristián ochorel a na druhý deň som ja sám prichystával na sv.omšu. Pochopil som, že svitla príhodná chvíľa, na ktorú som toľké roky čakal. Je síce pravda, že v mojom srdci vznikli hnutia na odpustenie pri pohľade na biskupovu dobrotu, ale som ich potláčal a tým viac som sa stával zaťaženým. A tak so satanskou zákernosťou som sa dal do roboty. Najprv som do ampulky s vínom silný jed a potom, aby na mňa nenapadlo nejaké podozrenie poprosil som biskupa o spoveď. Na spovedi som všetko povedal, kto som a akým spôsobom chcem vykonať pomstu. Biskup užasol, ale ne preto, že ho zamýšľam otráviť, ale pre ten nešťastný stav, môjho svedomia. Usiloval sa ma odhovoriť od tohoto zámeru, ale ja som nechcel ustúpiť. Skončilo sa to tak, že som nedostal rozhrešenie, o ktoré som nedbal. Ale nevedel som naisto, či biskup zachová tajomstvo. Hoci nebolo mu slobodno, využiť moje zverenie, ktoré dostal na spovedi a teda ani zameniť otrávené víno a ani zdržať sa slúženia sv. omše. Na druhý deň, biskup ako zvyčajne pristúpil k oltáru a po požití otráveného vína padol a o niekoľko minút vydýchol dušu."

215. Kríž, alebo chlieb /248/

Do tábora Landatut vo varšavskom povstaní priviezli 12 ročného chlapca Tonka Kalinovského. Keď nastávala noc, v sále zhasli svetlá. Tonko kľačal na slamníku, vzal si do rúk krížik, ktorý si zachránil, keď mu brali veci a modlil sa. Lenže ľudská závisť je bez hraníc. Ktorýsi z väzňov, aby sa zavďačil Nemcom a aby dostal viac chleba, udal ho blokovému dozorcovi a ten to zahlásil blokovému dozorcovi a ten to zahlásil veliteľovi tábora. Vykonali u Tonka prehliadku a vo švíku košele našli krížik. V ten deň mu nedali nič jesť. Na druhý deň nedostal ani raňajky ani obed. V hlade cítil závrat, v očiach tmu. Pred večerom ho zavolali k veliteľovi. Keď prišiel k veliteľovi, veliteľ ukázal mu na stole krížik, peceň chleba a mnoho iných vecí, ktoré v tábore nikdy nemali.

"Vyvoľ si chlapče" - vravel veliteľ - "krížik, alebo toto všetko jedenie". "Za jedenie nepredám krížik" - povedal chlapec a siahol po krížiku. Začudoval sa veliteľ a začudovali sa aj všetci prítomní Bola jediná výnimka vo všetkých táboroch, že chlapcovi dovolili vziať si krížik a pred ním sa denne modliť.

216. Železné vyznanie viery /249 - veľ.vigília/

Na alpskom štíte Mont Chilot stál veľký drevený kríž. Postavili ho kedysi francúzski rehoľníci. Ale horské víchrice ho po veľa rokoch zničili.

Na zjazde katolíckej francúzskej mládeže, ktorý poznamenal: "Naši predkovia museli byť odvážni alpinisti, keď dokázali postaviť kríž na tak vysokom končiari. Bolo by zaujímavé, či by dnešná mládež dokázala také niečo vykonať."

Na túto výzvu odpovedala katolícka mládež tým, že sa podobrala na obdivuhodný čin. Vyniesli do výšky 4 000 m kamenné kvádre a potom aj veľký železný kríž, ktorý postavili na kvádre. Biskup Gotrém spínal sa po strmých ľadových úbočiach vrchu, aby osobne posvätil to "železné vyznanie viery".

217.Drahocenný kríž /250/

Za čias francúzskej revolúcie, luza sa vodrala do kráľovského paláca vo Versailles, ktorý spustošila. Lúpeže sa zúčastnil aj istý kupec, ktorý po odchode z paláca uvidel v blate zahodený kríž. I keď sa mu korisť pozdávala malá, dvihol kríž a doniesol ho domov. Presvedčený, že kov nemá nijakú hodnotu, hodil ho do kúta medzi staré haraburdy.. Keď po rokoch kupec zomrel, dedičia dali jeho veci na licitáciu. Akýsi chudobný maliar počúvajúc posmešky na kríž, kúpil ho za 5 frankov. Keď ho doma vyčistil, vtedy spod škrupiny špiny zaligotal sa kov a na ňom nápis - Bebevenute Gollini /Slávny taliansky umelec/. Ukázalo sa po očistení, že kríž bol z rýdzeho zlata. Chvejúc sa od radostvného vzrušenia, maliar bežal k zlatníkovi, aby ohodnotil kríž. Vtedy sa ukázalo, že hodnota samého zlata , z ktorého bol kríž zhotovený, činila 5 000 frankov. Ale za ten kríž, ako za umelecké dielo zaplatil zlatník maliarovi 60 000 frankov.

218. Na obranu kríža /251/

Niekoľko kilometrov pred Čenstochovou jej dedina Lelov. V roku 1939 takmer všetci obyvatelia utiekli pred blížiacimi sa hitlerovskými vojskami. Doma zostali len starší a medzi nimi 18 gazdov. Uprostred dediny stál kostolík, v ňom v strede na oltári stál veľký drevený kríž. Keď hitlerovci obsadili osadu, vtrhli do kostola, sedliakom rozkázali priniesť slamu do kostola, aby ho mohli potom podpáliť na radosť opitých vojakov. Kríža sa nik nedotkol. Hitlerovci rozpajedení, strelami do tyla povraždili 18 sedliakov. Dnes na tom mieste stojí nový, moderný kostolík a pod hlavným oltárom je hrobka s pozostatkami tých, ktorí svoje životy obetovali na obranu kríža Kristovho.

219.Záchrana civilizácie /252/

Dňa 13. novembra 1945 predseda anglických socialistov, premiér Veľkej Británie, Atlee v reči pred parlamentom USA vyslovil významné slová: "...najväčšou úlohou, ktorá stojí pred nami je vysvetliť všetkým národom, kým nebude ešte neskoro, že naša civilizácia môže prežiť iba vtedy, ak príjme a budeme uvádzať do života v medzinárodných vzťahoch i v našom národnom živote kresťanské zásady..."

220. Najsvätejšia sviatosť /253/

Na Montnartri /vrchu mučeníkov/ v Paríži sa vypína skvostná bazilika na česť Božského Srdca Ježišovho. Na vysokej kopule baziliky vidieť obrovský latinský nápis - Najsvätejšiemu Srdcu Ježišovmu Francúzsko kajúcne a oddané. Čudesný je pohľad na baziliku v noci, keď pred vystavenou prevelebnou Sviatosťou kľačia celé zástupy mužov, odprosujúcich Spasiteľa za hriechy, ktoré nešťastná krajina a jej mestá páchajú proti Božskému Srdcu. V tom istom čase, ako Paríž šalie vo svojich orgiách, keď hučia muziky, samopašné piesne a necudné tance, keď sa ľudia takmer vyčerpávajú, aby urážali Pána Boha, vtedy tam na vrchu v bazilike kľačia predstavitelia katolíckeho Francúzska, generáli, profesori, vedci, aby svojím pokánim, modlitbou v nočnej adorácii prinášali Pánu Ježišovi čo len malú vynáhradu za poblúdených bratov.

221.Prevelebná sviatosť na potechu /255/

V júny 1881 zomrel v Paríži kňaz Alojz Gaston de Bourger, povestný katolícky spisovateľ. Ešte v tom čase, ako ho vysvätili za kňaza, už o niekoľko dní zažil jednu z najväčších tragédií, aká môže v živote stretnúť - stratil zrak. Matka i celá rodina to považovali za veľké nešťastie, ale sám kňaz Alojz Gaston videl v strate zraku požehnanie Božie. A skutočne, slepota mu neprekážala v práci pre dobro duší. Kto nevie, že kňaz Alojz Gaston je slepý, keď číta a počúva aké množstvo náboženských diel napísal, nebude chcieť veriť, že ich autor bol slepý.

Iba v jednom prípade pozdávalo sa mu utrpenie ťažké, a to preto, že nemohol navštevovať Prevelebnú Sviatosť tak často, ako predtým. V tejto veci sa vybral do Ríma v roku 1856 k pápežovi Piovi IX., aby ho poprosil o dovolenie mať Sviatosť Oltárnu vo svojej izbe. Také privilégium nedávajú len tak ľahko, preto pápež spočiatku nesúhlasil. Ale keď sa zadíval prosebníkovi do očí, vyčítal z nich veľký smútok a tichý žiaľ a preto nemohol mu odoprieť túto prosbu. Objal slepého kňaza, pritúlil si ho k srdcu a povedal: "Dovoľujem ti mať v izbe Prevelebnú Sviatosť na tvoju potechu".

Po návrate do Ríma, kňaz Alojz Gaston dal napísať na tabernákulum slová - Na potechu.

V tejto kaplnke prežíval väčšiu časť svojho života, často tu prebýval pol dňa, v noci odtrhol si zo spánku prinajmenej 2 hodiny. A z jeho úst bolo často počuť slová: "Za tri veci ďakujem Bohu každý deň - že som kňazom, že som slepý, a že mám v izbe Prevelebnú Sviatosť Oltárnu."

Nápis - na potechu svieti neviditeľne na každom svätostánku, na každom oltári v naších kostoloch, kde sa uschováva Prevelebná Sviatosť Oltárna.

222. Kristus Kráľ /256/

V roku 1927, v čase prenasledovania katolíkov v Mexiku, usilovali sa prinútiť 18 ročného chlapca, aby zavolal: "Nech zhynie Kristus!"

"To nemôžem urobiť, lebo som katolík". "A teda si revolucionár?"

"Nie, revolucionárom som nebol, ale som katolík a nikdy sa nezrieknem Krista".

Zdrapili chlapca. Dali do chodu motor nákladného auta a priviazali k nemu chlapca. Vliekli ho za vozom utrápeného, zakrvaveného, pokrytého ranami a prachom ulice. Na chvíľu zastavili motor, aby ho podrobili ešte raz skúške. - Zavolaj - Nech zhynie Kristus! Kráľ a nech žije Calles. Ale chlapec z celej sily volá: "Nech žije Kristus!" Vtedy sa vrhli na neho bodákmi. Akási žena bežala do domu matkinho. Choď rýchle, lebo chcú, aby sa tvoj syn zriekol viery. Matka prichádza celá sa trasúc a milovaný syn sa váľa vo vlastnej krvi v blate ulice. Sklonila sa nad synom, ktorý sa zvíja od bolesti a hlasno volá: "Nech žije Kristus!"

I keby ťa chceli zabiť syn môj, nezriekni sa viery. Viera je viac ako život. Nech žije Kristus Kráľ!"

Syn sa zmôže a z posledných síl opakuje po matke: "Nech žije Kristus Kráľ..."

A umiera na ulici, pred očami matkinými.

                         /T.Tóth, Dekalog - Krakow 1947, s.190/

223. Denná sv. omša /258/

Malé francúzske mestečko v r.1918 bolo za istý čas sídlom spojeneckých armád proti nemeckým vojskám. Bolo to krátko pred víťazstvom spojeneckých vojsk.

V miestnom kostolíku, každý deň bolo vidieť na sv. omši vysokopostaveného dôstojníka. Celá jeho postava vyžarovala veľkú vážnosť i neobyčajnú nábožnosť. Sústredene sledoval vždy sv. omšu. A ešte aj keď mal sadať so auta poklonil sa pred sochou Nepoškvrnenej Panny a ponoril sa do vrúcnej modlitby. Odporúčal seba i svoje vojsko Víťaznej Panne neba i zeme.

Upútaní týmito neobyčajnými prejavmi nábožnosti a viery, obyvatelia mestečka sa rozhodli dozvedieť, kto je to. Aké bolo ich začudovanie a zároveň aj povzbudenie, keď sa dozvedeli, že to nebol nik iný, ako sám maršal Foch, náčelník všetkých spojeneckých armád, bojujúcich proti Nemcom v I. svetovej vojne.

224.Povstanie z hriechu /260/

V roku 1811 v Taliansku z príležitosti kráľovskej svadby vyhlásili všeobecnú amnestiu. Oznámili omilostenie jednému z väzňov, ktorý bol už 25 rokov pozbavený slobody. Mohlo sa myslieť, že bude mať radosť zo slobody. Zatiaľ však úbožiak v rozpakoch sa pýtal, či by s jeho osobou nemohli urobiť výnimku, lebo on už privykol na svoju celu a že by sa cítil cudzo vonku vo svete.

Toto je odraz ľudí, čo si utvorili svoj svet hriechu, z ktorého už nemajú odvahu dostať sa von. Nuž či nebol na poľutovanie a zaplakanie ten väzeň? A tak isto sú hodní úprimného poľutovania tí, či si obľúbili hriech a nechcú, nemajú odvahu vstať z neho. Lebo to je ľudská vec, zhrešiť a poblúdiť, ale diabolská vec je zotrvať v hriechu.

225. Hriech - vzdialiť sa od Boha /261/

Kňaz Segur v knižke DEJINY opisuje túto udalosť.

Raz vo veľkej tlačenici na ulici rušného mesta, stratil otec malú dcérku. Bál sa že dieťa zahynie. Koľko sa nachodil, koľko sa nahľadal, všetko bolo márne. Môžeme si predstaviť zúfanie tohoto otca po strate dieťaťa, keď si predstavoval, čo hrozné sa mu mohlo stať. Čo sa s dieťaťom stalo, kde je , či netrpí? Po štyroch rokoch hľadania zašiel náhodou do tanečnej búdy vandrovníkov a tam na scéne uvidel svoju dcérku, ako vykonávala všelijaké akrobacie na lane. Nevydržal. Jedným skokom dostal sa za ohradu a ako vládal najmocnejšie zvolal: "Dcéruška!" A ona nedôverčivo pozrela naňho. Nepoznala ho. Keď sa mu stratila bola maličké dieťa. Uniesli ju, teraz po krátkom premýšľaní odpovedala: "Ty si môj otec? Nie môj otec je tu" - a ukázala na komedianta, ktorý už pribehol k nej, aby ak bude treba obránil svoju obeť. Nič nepomohlo, dcérka sa nevrátila k otcovi, nepoznala ho, zriekla sa ho. Ó, ako ťažko je niekedy vrátiť sa k otcovi. Diabol, to znamená komediant, ktorý kradne duše Bohu má tisíce spôsobov, aby prekážal návrat k Otcovi. Vábi zdaním blaženosti, uspokojenia, rozprestiera pre rozmanité osídla pokušenia, ktorými tak opantá, omotá dušu,, že skoro nieto možnosti vyrvať sa z tejto motanice. Človek skúša, myká sa celý a padá všetko, ako by nadarmo. Veľké šťastie, že náš otec je dobrý a mocný. Ak sa len rozhodneš vstať, ak vykročíš prvý krok pokánia, najmilší otec prichodí v ústrety, vystiera svoje náručie, odpúšťa, zabúda.

226. Sviatosť zmierenia - sviatosť pokánia /262/

Keď kopali Panamský kanál, zvyšovalo ešte prekopať posledný kus zeminy. Vykopali doňho jamy, do ktorých vložili 1227 mín, ktoré mali váhu 40 ton dynamitu. Vo chvíli, keď v bielom dome bol stlačený v danom momente elektrický gombík, nastala explózia a vody oboch oceánov zliali sa spolu. Malé gesto, ale veľké následky. A jednako, keď kňaz v zatienenej spovedelnici robí kríž nad kajúcnym hriešnikom koná väčší div nadprirodzeného sveta. Spájajú sa navzájom dva oceány, oceán našej úbohosti s bezhraničným oceánom Božieho milosrdenstva.

                                    /Plus, V Kristu Ježišovi/

227. Sväté písmo - drahocenná kniha /263/

Prednedávnom v parížskej bibliotéke usilovne pracoval od rána nad starovekým rukopisom svetoznámy učenec Bidaut.

Večer prerušoval prácu a pobral sa do ohromnej sály, kde sa nachodili zriedkavé a veľmi cenné vedecké diela. Vysilenými očami chodil a prezeral hrubé folianty v zasklenených skriniach. Slnko, ktoré sa skláňalo k západu naraz vrhlo cez vysoké gotické obloky akési nezvyčajné svetlo na veľkú, krásne viazanú knižku. Upútaný tým javom vzal si ju do rúk, obzrel a začal čítať: "... lebo, čo osoží človeku, keby aj celý svet získal, ale na duši by škodu utrpel..."

Čítal ďalej, dumal, rozmýšľal...

Nastáva súmrak a keď už nemohol nič čítať, zhlboka si vzdychol a povedal: "Aké sú to hlboké a neotrasiteľné pravdy, čo obsahuje v sebe táto drahocenná knižka. Veľká škoda, že som sa s ňou stretol až teraz, keď stojím už na hranici svojej časnej vandrovky." Odvtedy ju čítal denne. Vo svetle jej právd hodnotil svoj úbohý život. Zmenil svoje náhľady a presvedčenia, z neveriaceho stal sa horlivý katolík.

228. Stálosť vo viere (265)

Nepodarilo sa v žalároch zlomiť kancelára Tomáša Morusa. Preto poslali k nemu jeho milovanú dcéru Margitu, aby otca naklonila na odpadnutie. Ale márne...

Pred samým ortieľom ešte poslali manželku. Tá začala nariekať a zaprisáhavať muža, aby vzhľadom na rodinu ustúpil kráľovi. "Moja milovaná, pýtam sa ťa, ako dlho by sme mohli ešte spolu žiť?L

"Najmenej zo dvadsať rokov."

"Vidíš, keby si mohla zabezpečiť aspoň 1.000 rokov, možno by som mohol porozmýšľať. Ale pre tých 20 rokov celú večnosť stratiť?"

229. Boh v živote človeka (266)

Jednou z najslávnejších Poliek predošlého storočia bola Helena Modrzejewská. Jej herecký talent získal jej mimoriadne herecké úspechy a to nielen v Európe, ale aj v Amerike. Každé vystúpenie Modrzejewskej znamenalo epochu v dejinách divadla. Jej objavenie sa na scénach zvykli si diváci uctievať povstaním z miest. Hovoria, že v každom pohybe Modrzejewskej bola ozajstná slasť, jej hlas znel neraz ako hlas anjela. Z celej postavy žiarila vnútorná sila, ktorej nevedel nik odolať. Veď naozaj slávna umelkyňa mala v sebe čosi, čo chýbava ľuďom jej prostredia. Mala vždy v srdci Boha. Od svojho detstva hľadala uspokojenie v chrámoch otcov františkánov a dominikánov v Krakove, kde trávila dlhé hodiny na kolenách, alebo ležiac rozpätými rukami na dlažbe. Sama to opisuje vo svojom denníku: "Ako ďaleko mi siaha moja pamäť, spomínam si, že som rada chodila do kostola. Keď som sa modlila v čase sv. omše, pociťovala som jej hlboký význam, krásu, svätosť a pokoj, ktorý panoval v Božej svätyni. Pozdávalo sa mi, že kostol je plný anjelských zborov. Často som si zacláňala oči a zotrvávala som v náboženskom očakávaní, že niektorý z tých svätých duchov dotkne sa svojimi krídlami môjho čela. Želala som si, zostať takto bez pohybu. V úchvate veľkej blaženosti, preniknutá svojimi citmi a blaženosťami.       (Dojmy  aspomienky)           

Z rozhovorov s Bohom pramenila zároveň sláva i blaženosť veľkej umelkyne.

230. Obrátenie (268)

V apríli 1946 na periférii mestečka Krosna v Poľsku v chudobnej chalupe zomiera 80-ročný starec. Je to Ján Szapimski, predseda ľudového združenia, redaktor Priateľa ľudu, ktorý až nad mieru sa venoval rúcaniu príbytkov Božích v srdciach. Nebola taká schôdza, také zhromaždenie, na ktorých by nebol vrhal útoky na vieru a na Cirkev. Ale prehliadol. Pred smrťou prosil o kňaza. Kňaz prišiel so Sviatosťou Oltárnou a videl, ako na zemi kľačí skrúšený starec. "Volám sa Ján Szapimski. Či ste ešte o mne nepočuli, duchovný otec? Ale teraz na smrteľnej posteli sa mi otvorili oči a vyznávam, že som zle urobil. Poľsko a spoločnosť budú mocné a šťastné len vtedy, keď sa budú opierať o vieru. Otče, povedzte to mojim bratom, sedliakom. Povedzte, že všetko, čo som hovoril v živote, bol klam.Proste ich, nech sa za mňa modlia." Zložil vyznanie viery, vyspovedal sa a zmierený s Bohom zomrel.

231. Skrze Máriu ku Kristovi (270)

Ľudovít Budnos, hlavný riaditeľ amerického časopisu po 30 rokoch nevery, vrátil sa v októbri 1945 do katolíckej Cirkvi.

Vo svojej knižke "takáto je moja história" - píše o momentoch svojho obrátenie: "Zrazu som pochopil márnosť, neužitočnosť a nesprávny smer svojho života..." Pokoj, ktorý vyžaruje v Márie, ktorý som zakúsil v prvších rokoch svojho detstva sa mi vrátil, aby sa rozsvietil nado mnou veľkým jasom. Pod chvíľou sa mi zdalo, že počujem opäť pozdravenie Archanjela Gabriela - Zdravas Mária, milosti plná..."

Ako často som si myslel, táto jednoduchá prosebná modlitba vyvierala z tisícich strápených duší a poskytovala im pokoj. A ja, ktorý ju poznám lepšie ako iní, som ju zanechával a odhodil. Ale dnes som opäť stál pred plnosťou a svätosťou života, ktorý som bol opustil.

                               (Nepoškvrnená - La Forte, jún 1956)

232. Moc modlitby Panny Márie (271)

Kňaz Tucholf, farár v kostole Panny Márie Víťaznej v Paríži rozpráva túto udalosť.

Sám pochádzal z protestantskej rodiny a vychovali ho v silných predsudkoch ku katolicizmu, ale najmä Panny Márie. Keď mal 6 rokov, naučil sa od svojich katolíckych kamarátov odriekať Zdravas Mária a raz to predniesol pred matkou. Matka mu prísne zakázala odriekať tú modlitbu. Chlapec poslúchol. Keď mal 9 rokov, predstúpil s podobnou otázkou pred svojimi spoluvyznávačmi. Prečo zakazujete ctiť Máriu, keď v Biblii, ktorá podľa vášho skúmania je základom náboženstva, čítame, že všetky pokolenia budú nazývať Máriu blahoslavenou. Či to neznamená, že všetci ju budú osobitným spôsobom ctiť? Prečo to my nerobíme? Všetci zmĺkli. A matka, ktorá kázala synovi mlčať, často opakovala, že toto dieťa bude našou hanbou, keď sa stane katolíkom.

Keď mal 9 rokov, zašiel do protestantského zboru a keď otvoril bibliu, natrafil na tie isté slová, ktoré sa kedysi bol naučil od katolíckych kamarátov. Nedali mu odpoveď a to ho ešte väčšmi povzbudilo modliť sa tú modlitbu. A naozaj Tucholf opustil protestantizmus. A len sa trápil, že jeho príbuzní ostávajú ešte v temných mrakoch a robil všetko, aby im poskytol pomoc. Raz jeho sestra, matka niekoľkých detí povedala mu: "Vidíš tieto deti? Boh sám vie, ako ich milujem, ale ver mi, radšej by som vrazila dýku do ich sŕdc, akoby som ich mala vidieť, že sú katolíci."

Nepoškvrnená však nedbala na túto kliatbu. Onedlho potom jej deti ochoreli. Do srdca matkinho sa vkradol nepokoj a ten nepokoj prenikol aj ostatných členov rodiny. Kňaz Tucholf, vidiac zúfalosť sestrinu jemne jej podotkol: "Prijmite moju radu, pomodlíme sa spoločne Zdravas Mária." Nik proti tomu neprotestoval. S kňazom Tucholfom na čele celá rodina šeptala polohlasne anjelské pozdravenie. Nepoškvrnená sa ukázala byť čujná a žičlivá. Deti ozdraveli. Natešená matka prestúpila na katolícku vieru a neskôr i celá rodina. Lebo Pán Boh milosti a obrátenie z hriechov udeľuje skrze ruky Panny Márie.

233. Matka Božia uzdravuje (272)

V septembri r. 1946 pricestoval do Lurdu slepý chlapček Gerard Anillie. Bol tam i so svojou matkou. Mal 6,5 roka. Pre jeho slepotu bol vo výchovnom ústave pre nevidomých v Kraur. Úbohá matka vrúcne sa modlila za zázrak pre svoje dieťa. Vedela, aký príkry a trápny život bude mať jej syn, keď dorastie. Ale aj chlapček sa vrúcne modlil, keďže chcel vidieť ako iné deti. Umyl si oči v zázračnom prameni, modlil sa pred jaskyňou, ale nijaká zmena nenastala. Keď už prišiel čas, vrátiť sa domov, zašla matka so synkom pomodliť sa krížovú cestu, ktorá je blízo jaskyne. Keď zastali pri IV. zastavení, kde Pán Ježiš stretá sa so svojou matkou, Gerard zvolal: "Mamička, ja vidím." Zrazu uvidel zastavenie krížovej cesty, ako Pán Ježiš nesie kríž a jeho matka nad ním plače a uvidel aj svoju matku, ktorá plakala od radosti.

                                (J. Grabowski, s.d. 91-92)

234. Mária zachraňuje (273)

V polovici predošlého storočia žil a pracoval v Ríme slávny sochár nemecký Schlermann. Bol veľký umelec, ale súčasne aj hlboko veriaci človek, vyznačoval sa osobitnou úctou k Matke Božej. Na objednávku nemeckej farnosti v Münsteri vymodeloval postavu Blahoslavenej Bolestnej Panny Márie, držiacej v lone telo Pána Ježiša, sňaté z kríža. Bola to teda pieta. Socha bola veľká, vytesaná z obrovského bloku mramora. Najvhodnejšie ju bude previesť loďou, pomyslel si umelec. V prístave stáli v tom čase tri holandské lode a kapitán jednej z nich, že sochu prevezie. Keď ju umiestnil na palube, kapitán sa spýtal, aká je to socha, ktorá je zložená v tej veľkej debni. Sochár mu vysvetlil, že je to socha Panny Márie Bolestnej. Keď to kapitán Kalvín počul, viditeľne sa zamračil a viditeľne vybuchol: "Vy katolíci, popri Márii ani Boha nevidíte. To, čo robíte, je skutočne modlárstvo. Keby som to bol skôr vedel, aká je to socha, nebol by som s vami uzavrel zmluvu." Onedlho lode vyplávali z talianskeho prístavu na šíre more. Sochár však zatiaľ kratšou cestou cestoval do Münsteru, aby dal smernice, aký má byť oltár, na ktorom mala byť umiestnená socha Panny Márie. O niekoľko dní neskoršie cestoval do prístavu v Antverpách, aby prevzal sochu. V prístave sa však dozvedel, že nejaká holandská loď plávajúca z Talianska stroskotala v čase veľkej morskej búrky. Táto zvesť ho náramne skľúčila. Veď či azda dielo, na ktorom pracoval toľko mesiacov a do ktorého vložil celý svoj sochársky kumšt bolo navždy utopené v morských hlbočinách. Čakal však ešte na presnejšie

správy. Konečne akási loď plaviaca sa z Talianska zamierila do prístavu. Na veľkú radosť sochárovu bola to loď, čo viezla jeho sochu. Len čo vykročil na palubu lode, vyšiel mu v ústrety kapitán lode. Srdečne mu stisol ruku pravicu a povedal: "Odpustíte mi majstre, moje príkre slová, ktoré som bol vám povedal v Taliansku. Pochopte ma, majstre, mňa vychovali v tom presvedčení, že vy, katolíci vzdávate úctu Kristovej Matke tak, že sa dopúšťate modlárstva a preto som s veľkou nechuťou prijal zvesť, že mám viesť na svojej lodi jej sochu. Ale presvedčil som sa, že vy katolíci robíte správne, keď sa modlíte k Matke Ježišovej. presvedčil som sa o tom osobne. Spôsobila to vaša socha. Keby nebolo jej, už dávno by som dnes nežil. Počúvajte, majster, čo nás postihlo.

Keď sme prešli cez Gibraltár a vyplávali sme do Atlantického oceána, zastihla nás strašná búrka. Hoci dlho sa plavím po mori, takú som nikdy nezažil, pred mojimi očami utopili sa dve susedné lode. Nikoho z ich osadenstva som nemohol zachrániť, lebo aj my sme boli v smrteľnom nebezpečenstve. Zdalo sa mi, že každú chvíľu sa potopíme. A vtedy som si pomyslel, že katolíci v rozličných svojich útrapách obracajú sa k Matke Ježišovej a hovoria, že ich vypočuje... Takže je ona mocná a dobrá, tak ma zachráni, keď sa k nej obrátim s prosbou a to tým skôr, že na lodi veziem jej sochu. Padol som na kolená a začal som sa modliť. Matka Ježišova, doteraz som sa k Tebe nemodlieval, a ani som si Ťa nectil, ak som robil zle, odpusť mi to, ale ak je pravda to, čo sa o Tebe hovorí, čo o Tebe tvrdia katolíci, tak zľutuj sa nado mnou a nad mojimi ľuďmi, zachráň nám život. Veď vezieme Tvoju sochu, ktorá bude ľuďom uľahčovať, aby na Teba pamätali a roznecovať bude lásku k Tebe. Matka Ježišova, vypočuj ma a potom tak isto ako katolíci budem Ti vzdávať svoju úctu". Zrazu som pocítil, že som vyslyšaný a že nezahynieme. Zdvihol som sa z kolien, začal som so zvyčajnou energiou vydávať rozkazy a námorníci, akoby do nich bol vstúpil nový duch s nadšením sa chytili do roboty. Hodne sme sa namáhali, ale napokon utíšili sa vzbúrené vlny a šťastne sme doplávali k brehu. Odvtedy som si zaumienil ctiť a milovať Matku Ježišovu, ako to robia katolíci."

235. Ruženec a hrdinstvo (274)

V poľskom meste Rzeszowe, v čase poslednej vojny gestapáci prišli na stopu tajnej organizácie a uväznili mnoho jej členov, medzi nimi aj 22-ročného vodcu skupiny. Veľmi dôkladne si ho vzali na mušku ako vodcu tých "poľských bánd". Život vyše 200 ľudí visel na vlásku a závisel od jedného človeka. Kamaráti s nepokojom hľadeli, ako vždy ráno brali z väzenskej cely vodcu na vyšetrovanie. Vyše dvoch týždňov ho trýznili, polámali mu kosti, zranili lebku, čeľuste, kopali ho a trápili ho ukrutným spôsobom. Do cely ho sotili zeleného, šedého ako zem a podobného skôr kostre, ako človeku. Tohto študenta opretého v cele o stenu hneď obstúpili kamaráti a pýtali sa ho, či neprezradil ich organizáciu. On s veľkou námahou precedil cez zuby: "Nie, nič som nepovedal." O dva týždne vzali ho kati opäť na mučenie. Tentoraz na tri týždne. Opakovala sa tá istá scéna. Mučili ho až štyri týždne a takmer už neživého hodili ho do väzenskej cely. Oči mal vyduté, čeľuste a nos polámané. Teraz kamaráti zapochybovali a už sa ho ani nevypytovali nič. V takom katovaní by sa mohol každý zlomiť. Ale jeden z nich, najsmelší a najlepší kamarát mučeníkov priblížil sa k nemu a spýtal sa: "A teda všetkých si prezradil?"

Nepovedal nič, len začal čosi hľadať vo vrecku, nemohol z neho nič vytiahnuť, pomohli mu zvedaví kamaráti a vytiahli z vrecka ruženec. Zmasakrovaný povzniesol dohora ruženec, ako kňaz monštranciu a žehnajúc zhromaždených kamarátov krížom v povetrí vyslovil s námahou: "Nie, nie, nie, nikoho som neprezradil. Preblahoslavená Panna bola mojou silou."

Mládenec sa volal Tonbera.

236. Na obranu ruženca (275)

V roku 1941 v koncentračnom tábore v Dachau pred triediarňou väzenských hábov našiel sa na dlážke ruženec. Nemecký vojak, ktorý tam bol prítomný, sa rozpajedil a začal kydať hanu na kňazský stav. Kričal: "Tí klamári, iné hlásajú a iné robia. Hneď vám to dokážem. Prvý kňaz, ktorého sem privediem, pošliape tento ruženec." Na prítomných väzňov padol strach. O chvíľu sa vrátil do miestnosti a viedol mladého kňaza. Pýtal sa ho: "Kto si ty?"

"Som katolícky kňaz."

"A toto je čo?"

"To je ruženec Panny Márie."

"Nemec hodil ruženec na dlážku a mávajúc revolverom nad kňazovou hlavou kričal: "Pošľap po tom hneď, lebo ináč ťa zdrvím na smrť." "Ja to nikdy neurobím" - odpovedal kňaz.

Padali údery päsťou a rukoväťou revolvera. Obeť s kvílením padla na zem. Rozjedovaný útočník skočil naňho v bagandžiach a skákal po celom jeho tele. Trvalo to dosť dlho. Obeť dohorievala. Po niekoľkých hodinách strašných múk skonal opakujúc neprestajne tie isté slová: "Nezapriem Matku Božiu."

Bol to mladý kňaz Dembaki, kaplán z Innowroclavia.

237. Ruženec v rodine (276)

Dnes je už všeobecne známa krížová výprava v katolíckych rodinách v Amerike. Desať miliónov snaží sa každý deň pomodliť spoločne ruženec. Tristo rádiových vysielačiek vysiela rodinný program, ktorý rozširuje idey ružencovej modlitby každodennej zdravej kresťanskej zásady. Filmové hviezdy Holywoodu stvorili rodinné divadlo, v ktorom inscenujú predstavenia, aktovky, slúžiace týmto ideám. Prihlasujú sa najlepší spisovatelia, hudobníci, filmári, dokonca i nekatolíci, vykonávajúc bezplatne svoje služby. Iniciátor tejto krížovej ružencovej výpravy je otec Patrick Peyton, kedysi írsky baník, oduševnený spomienkami na chudobný rodičovský dom, keď vždy po večeri, kľakávali si otec, matka a desať detí na ruženec. Teraz sa venoval hnutiu, aby získal katolícke rodiny na modlenie ruženca. A keď už bol kňazom, dozvedel sa, že jeho matka kedysi obetovala svoj život Bohu, aby jej dvaja synovia stali sa kňazmi. A dočkala sa toho dňa, lebo keď ich vysviacali za kňazov, ona v ten deň umrela.

                            (W.A.S. 621)

238. Mária, naša matka (277)

V mesiaci máji r. 1929 konal sa v Bolívii mariánsky kongres. Pred

20 000 poslucháčmi rečnil vtedajší minister Ponte. Hovoril: "Keď mi umrela matka, mal som sotva 5 rokov. Vtedy ma pojal otec pred obraz Preblahoslavenej Panny a ukazujúc naň povedal - nebudeš bez matky, syn môj, lebo od dneška je Mária tvojou matkou."

Vtedy sa v očiach ministrových zjavili slzy.

"Úcta k Panne Márii" - vravel ďalej minister - "tak hlboko sa mi vryla do srdca, že v najkritickejších chvíľach môjho života iba v sladkej modlitbe Zdravas Mária našiel som všetko, čo mi bolo potrebné."

Tieto slová vzbudili mimoriadny dojem u poslucháčov.

239. Utekaj pred diablom (pokušenie) (279)

V Októbri 1948 na úpätí vrchu Lysica, v dedine Vilkov stala sa táto udalosť.

Dve dievčatá išli cestou cez dedinu. Už bola tma, ale oni sa nebáli, že by poblúdili, lebo skoro z každého obloka blikalo svetlo. Naraz počuli kroky akoby veľkého psa a z tmy sa vynorila postava veľkého vlka. Hlad ho vyhnal z hory do dediny, lebo sa nebál zájsť medzi ľudí. Keď uvidel dievčatá, ako išli cestou, vrhol sa na ne. Mladšia bola viac duchaprítomná ako staršia, lebo hneď bežala, ako jej nohy vládali do najbližšej chalupy, ale tá druhá stŕpla od úžasu ako stĺp a zostala na mieste. Vlk to využil a chytil ju do pysku a začal ju vliecť do poľa. Dovliekol ju asi pol kilometra od domu a urobil si z dievčaťa hostinu. Keď pribehli ľudia z dediny a zahnali zviera, dievča už bolo napoly zhryzené.

Podobne sa to stáva aj s diablom, ktorého Pán Ježiš prirovnal k vlkovi, ktorý kmáše a trhá. Zachráni sa len ten, kto včas utečie a zahynie ten, kto bude otáľať a chcieť sa pozrieť nebezpečenstvu do očí. Najlepšou záchranou je útek pred pokušením.

(J. Gabowski - Na roznežnenej dráhe duchovnej, s. 21)

240. Bremeno utrpenia (280)

V strednej Afrike je kmeň, cez ktorého územie tečie rieka. Keď sa chce niekto prebrodiť cez rieku, položí si na hlavu kameň, aby ho prúd nestrhol a nepotopil.

Môžbyť Boh položil i na tvoju hlavu bremeno utrpenia, aby mala tvoja duša správnu odolnosť, aby životný prúd neskmasol tvoju dušu a aby nezahynula, ale sa zachránila a zdravá prešla na druhý breh.

241. Ktorá viera je istejšia (281)

Melanchton bol horlivým prívržencom Martina Luthera. Horlivo šíril jeho učenie. Keď stál pri smrteľnej posteli svojej matky, ktorá pod vplyvom synovým stala sa protestantkou, zomierajúca sa spýtala syna: "Syn môj, povedz mi, ktorá viera je istejšia, nová a či stará? Prosím ťa, povedz mi pravdu, lebo už mi prichodí predstúpiť pred súd Boží."

Syn sklonil hlavu a napokon povedal: "Nová je ľahšia, ale katolícka istejšia."

242. Vyznanie viery (282)

Príklad, ktorý dáva človeku svojím životom, je mocnejší, ako najkrajšie slová. Hľa, múdre vyznanie viery v tábore v Dachau, ktoré uskutočnil salezián Jozef Kowalski, ktorý iných väzňov potajomky spovedával a dodával dobrej mysle. Kopali ho, roztrhali mu väzenský pásikový oblek. Uviedli ho na hlinený násyp plný blata a smradľavej vody. Jeden z esesákov priniesol jeho ruženec, hodil mu ho k nohám a rozkázal, aby ho pošliapal. Hrdinský kňaz nábožne zdvihol zamazaný ruženec, pritisol si ho k perám a k srdcu a hlasno povedal, aby všetci počuli - "nikdy to neurobím." A opätovne pobozkal zrnká ruženca. Nacistických katov zastihol ošiaľ hnevu, jedu, jeden z nich vytrhol mu ruženec a cynicky zakričal: "Tak, teraz daj, kňazko, svojim ovečkám rozhrešenie a povedz poslednú kázeň pred smrťou."

Bledý kňaz Kowalski postavil sa na veľkú bočku s močovkou, urobil nad nimi znak sv. kríža a potom pokojne povedal: "Otče náš... a odpusť nám naše viny... ale zbav nás od zlého. Amen."

Potom utopili kňaza Kowalského v bočke, na ktorej povedal poslednú kázeň. Takú kázeň nepočul svet azda nikdy, lebo slová modlitby Pánovej padali na naše ubolené srdcia väzenské a duše nám posilnili, ako zrno Božie, takže nám nedovolili klesať a zlomiť sa vo viere.

      (Poklosie salezianskie - Stránky zmáčané krvou)

243. Výčitky svedomia (283)

Americký dôstojník Klaude Katherly, ktorý 6.8.1945 zhodil atómovú bombu na Hirošimu, upadol do stavu neurasténie psychickej a v dôsledku permanentného konfliktu svedomia. Dva razy sa pokúsil spáchať samovraždu.

"Ustavične sa mi zdá, že ma stíhajú tisícky zabitých, kriky zmrzačených rušia ma po celé dni a tiene povraždených maria sa mi pred očami."

Lekári nazývajú takýto stav stynomániou, mániou, že je človek prenasledovaný a bez úspechu sa usilovali svojho pacienta vyliečiť. Chápeme jeho tragédiu, lebo ťažko žije s vedomím, že jediným pohybom zabil 78 000 ľudí.

244. Človek (284)

V roku 1950 v Krakove konal sa pohreb s uložením urny a popola Poliaka zavraždeného v tábore v Mathauzene.

Za rakvou kráčala matka so štvorročným synkom. Naraz synček chytil matku za ruku a ukazujúc na urnu nesenú pred nimi zašepkal: "Mamička, či tá malá skrinka je celý otecko a nič viac?"

Zdanlivo detská otázka a predsa sa v nej skrýva hlboká pravda. Či tá hŕstka prachu je všetko a nič viac? To je celý človek...?

245. Mozartov ideál - čistota (285)

Známy hudobný skladateľ Mozart mohol o sebe povedať v 25. roku svojho života: "... Prirodzenosť sa ozýva vo mne takým istým mocným hlasom, ako v jednoduchom človeku bez vzdelania. Predsa však nemôžem prispôsobiť môj spôsob k spôsobu iných mladíkov môjho veku. Jednak preto, že mám úprimný náboženský zmysel, prílišnú úctu a lásku k blížnemu, aby som sa opovážil zviesť nevinnú osobu a jednak preto, lebo priveľmi mi je drahé spasenie mojej duše, než by som ho mohol ohroziť nečistým pomerom k inej osobe. Preto môžem pred Bohom prisahať, že si môžem v tomto ohľade povedať - do dnešného dňa nemám si čo vyčítať, nijaký pád.

           (Biskup Pluta - Predmanželská konferencia)

246. Za šťastím (287)

Skoro každý rok počúvame o výpravách na severný, alebo južný pól. Na vlnách éteru prichádzajú hlásenia, referáty. Vedci sa vzrušujú. Túžia odpovedať na otázku, čo je tam v tých ďalekých krajoch, ktoré sú málo známe, kraje večného ľadu a pustatiny. Či je tam niečo, čo by nám zvýšilo blahobyt, čo by nám prinieslo radosť. Už dávno sa konajú výpravy k točniam.

Jedným z náruživých bagateľov, ktorý si získal titul fanatika severného pólu bol Peary. Sám o sebe povedal: "Túžba dosiahnuť severný pól je tak silná, že jedine tomu žijem."

Za 25 rokov proboval dobyť točňu, 10 rokov strávil medzi ľadovcami. V čase jednej výpravy ho vidíme v Grónsku. Prekonáva ťažkú cestu - Mrazy, záveje, snehové víchrice, krv takmer tuhne od zimy. V dôsledku zamrznutia stráca 7 prstov na nohách, ale ho to neodrádza. Hneď po operácii vracia sa na ostrov, vandruje priviazaný k sánkam so psím záprahom. Tam prezimuje a pripravuje sa na ďalší pochod. A takto sa vyberá každý rok. V r. 1905 je už blízo cieľa. Ešte 850 km. Strašný bol vtedy ten pochod k sláve. Trval 117 dní. Ale až nasledujúca výprava r. 1908 usmiala sa naňho víťazstvom. Dňa 5.5.1908 Peary peši dorazil k cieľu. Na póle zdržal sa iba 30 hodín, konajúc pozorovania a potom sa vrátil. Vo svojom zápisníku z toho dňa napísal - len - to je iba toľko - lebo uvidel iba zježené kryhy v pustatine.

                     (Centkievicz - Na odboj artiky)

247. Láska k blížnemu (288)

V roku 1957 v talianskych Alpách istá rehoľnica, sestra Margita Brejchová z Tridentu zo spoločnosti sestier Božského Srdca Ježišovho, sprevádzala skupinu detí na prechádzku v jednej doline. Naraz z horského úbočia začal sa zosúvať veľký skalnatý blok, padajúci v smere k dvom chlapcom, ktorí boli zaujatí zbieraním kvietkov. Sestra Margita vrhla sa pred deti chrániac ich pred padajúcou skalou a zachraňujúc ich, podstúpila ôsma smrť na mieste.

248. Mravec a les

Rozprávalo sa o lese. Začul to mravec, rozkričal sa plný hnevu: Existuje mravenec, steblo trávy, ba i strom, piesok, kameň, stádo bĺch všetko, čo môžem ohmatať - les však? Les? To nie je nič!

                                 Jakub Deml

249. Čakať, až nás dohoní duša

/Potreba samoty, uzobrania, aby sme prišli k sebe/. Na jednej expedícii do Himalájí sa stalo toto: Nosiči práve odložili bremená a odpočívali. Ale vodca expedície, Európan, nechcel stratiť veľa času a pobádal nosičov, aby sa zdvihli a išli ďalej. Gurkovia nereagovali, sedeli so zvisnutými hlavami, oči upreté na zem. Na ďalšie dôrazné naliehanie jeden z nich zdvihol hlavu a povedal: "Nemôžeme ísť ďalej, sáhib. Naše telá sú veľmi unavené, musíme počkať, až nás naše duše dohonia. Potom pôjdeme ďalej."

250. Kedy je nedeľa?

Raz sa zišli zvieratá, pretože tiež chceli mať nedeľu. Lev hovorí: "Keď zožeriem antilopu, tak je to pre mňa nedeľa." Kôň mieni: "Mne stačí kôpka sena, aby som mohol hodiny užívať. Leňochod zívol: "Ja potrebujem len dobre silnú vetvu, aby som sa na nej vyspal." Páv pyšne konštatoval: "Len keď roztiahnem zadné perá, všetci sa hneď cítia sviatočnejšie."

Tak rozprávali zvieratá dlho. Ich priania sa splnili, ale pre nich žiadna nedeľa nenastala. Tak sa darí každému, kto vyplní nedeľu leňošením, konzumom dobrých vecí, miesto toho, aby som na predné miesto postavil to, čím sa siedmy deň stáva nedeľou: stretnutie s Bohom v jeho slove a v eucharistii a v milosrdnej láske.

251. Modli sa a pracuj

Rybári vyšli na lov na široké more. Prišla búrka a mali strach, že sa utopia. Niektorí sa modlili, ale čln sa vzďaľoval stále viac od brehu. Tu povedal jeden skúsený rybár: "Načo máme veslá? Modliť sa k Bohu a veslovať k brehu - len to dokopy nám pomôže sa zachrániť."

252. Tajomstvo Božej dobroty

V záhrade kvitli vedľa seba slnečnice, ruže, sirôtky, gladioly, tiež aj (chudobka) a nezábudky.

Jedného dňa prišiel botanik, meral výšku kvetín, šírku ich listov a kreslil ich kvety. Keď odišiel, zvesila slnečnica hlavu a pyšne riekla: "Ja som najväčšia, to musí každý uznať, že meriam najviac." "Ale nevoniaš tak sladko ako ja," podotkla ruža. "Ako tak môžete hlúpo rozprávať," povedal uštipačne gladiola, "čože nemám ja najkrajšie kvety?"

(Chudobka), sirôtka a nezábudka sa po tých rečiach ešte viac skrčili k zemi. Boli zo všetkých kvetín v záhrade najmenšie, nevoňali a ich kvietočky boli drobné.

Za chvíľku vyšlo slnko a zalialo celú záhradu zlatým svetlom. Tu povedala: nezábudka: "Pozrite sa, Pán Boh na nás vylieva teplo a svetlo rovnako, či sme malé alebo veľké, či voniame alebo nie. Každú z nás napája do sýtosti svojím dažďom. V tom je tajomstvo jeho dobroty. Má každú z nás rád a každá má od neho farbu a šaty. Len vtedy všetky kvety dohromady, veľké i malé, nápadné i prosté vytvárame krásu jeho záhrady."

253.Všetci sme slepí žobráci

Pred dávnymi storočiami žil v Benarese kráľ, ktorý mal dlhú chvíľu a chcel ju zahnať. Tu poručil priviesť do paláca žobrákov, ktorí boli od narodenia slepí. Keď ich stráže doviedli, vyhlásil kráľ, že prvú cenu - dobré jedlo a mnoho peňazí - dostane ten, ktorý najlepšie opíše slona.

Slepcov dal vyviesť na nádvorie, kde stál už pripravený slon. Ten, ktorý bol najbližšie pri jeho nohe, ohmatal ju a povedal: "Slon to je niečo ako kmeň v lese." Druhý, ktorý chytil slona za (ocas), prehlásil, že slon je niečo ako povraz. Tretí uchytil slonové ucho a povedal, že slon je ako veľký lotosový list. A ešte mnoho iných prirovnaní vyslovili slepci. Kráľ sa tým náramne bavil, ale prvú cenu nedal žiadnemu žobrákovi. Pohostil ich všetkých a prepustil.

Žiadny z nich nepovedal celú pravdu o slonovi. Tak je to s učencami, ktorí hovoria o Bohu. Poznávajú len niektorú jeho vlastnosť, ale čo je Boh vo svojom celku, vo svojej pravej podobe, nevie nikto. Boh je ľudským rozumom nevystihnuteľný.

254. Žaba v studni

V studni žila od narodenia žaba. Bola tu doma a myslela si, že obýva veľký svet. Jedného dňa spadla do studne iná žaba, ktorá bývala v mori. "Odkiaľ prichádzaš?" pýtala sa žaba zo studne. "Z mora," znela odpoveď. "Je more väčšie než moja studňa?" "Čo si myslíš, zaostalá," povedala pyšne morská žaba, "tvoja studňa je proti mori urobené nič, zrnko proti hore, kvapka vody proti nekonečnému mraku na oblohe!" Studničná žaba skočila z jedného konca studne na druhý. "Skús to", povedala morskej žabe, "skočiť z jedného brehu mora na druhý!" "To nedokážem, more je nad moje sily", zašepkala potichu morská družka. "Vidíš," povedala studničná žaba, "mne stačí moja studňa, kde som sa narodila a kde zomriem. Tvoje more ma neláka."

Každý si má vážiť svoju vieru, v ktorej sa narodil a nemá ju vymeniť za ktovie aké vedecky vyzerajúce názory, ktorých sa rovnako nemôže zmocniť rozumom, ale musí im veriť.

255. Nepoznajú Krista

Pred starožitnosťami stoja dve deti. Achmed, moslim, syn tureckého roľníka a Erika, dieťa kresťanských rodičov. Pozerajú sa na pozlátený starožitný kríž. "Kto to visí na tom tráme?" pýta sa Achmud. "To je Ježiš", povie Erika. "Kto je to Ježiš?" pýta sa Mohamed. "To je ten, ktorý keď sa narodil, tak sú Vianoce a dostávame darčeky. "Prečo tam ale visí pribitý za ruky a nohy?" pýta sa ďalej Achmed. "Tiež neviem," povie pokrstené dievča. "To je divné," dodá nepokrstený chlapec.

256. Vojdi nízkymi dverami

Nad miestom, kde sa Ježiš narodil, je zbudovaná v Betleheme veľká bazilika. Mala mohutné portály, takže tam za križiackych vojen mohli vojsť rytieri na koni, v plnej zbroji, až pred oltár. Ale pretože boli plní chamtivosti a násilnictva, pohoršovali ostatných kresťanov a tie veľké portály zamurovali a nechali len na boku nízky vchod vedúci do jaskyne Narodenia. Kto tam chce vojsť, musí zliezť z koňa, musí sa zohnúť, odložiť zbraň a chamtivosť. Musí sa stáť maličkým ako dieťa. Len taký sa môže stretnúť s Ježišom v jasliach.

257. Zahoď putá

Po poslednej vojne sa kopalo pod dlažbou kolínskeho dómu. V hĺbke deviatich metrov pod podlahou sa našla studňa a v nej otrocké putá z doby, kedy do Kolína - rímskeho tábora na Rýne - prišlo kresťanstvo. Vznešené rímske rodiny - kolonistov a vojakov - sa stali kresťanskými a prepustili svojich otrokov na slobodu. Títo z radosti nad získanou slobodou hodili svoje otrocké putá do studne. Ich páni odhodili putá modloslužby a nelásky, keď prepustili svojich otrokov a prijali ich za svojich plnoprávnych bratov. Tak viera v Ježiša oslobodila ako pánov, tak otrokov a povýšila ich v jeden Boží ľud, kde sú si všetci rovní. Kto chce mať Krista za Pána a brata, musí tiež zhodiť putá.

258. Kristus v triede

Pred rokmi bolo živo v 6. triede jedného maďarského gymnázia. Je pred hodinou náboženstva. Jeden opisuje úlohu z trigonometrie, druhý latinské slovíčka, tretí sa utešuje, že lekciu zemepisu doženie v náboženstve. Zvoní. Mokré zošity sa ocitnú v lavici, aby atrament uschol, niekoľko horlivcov vyťahuje učebnicu apologetiky, dnes majú preberať otázku, kto je Ježiš Kristus. Otvárajú sa dvere do triedy. Študenti vstávajú, ale čo to? Miesto kňaza, učiteľa náboženstva, ide k stolu biela postava s dlhými gaštanovými vlasmi a jemne zvlnenými fúzami. Vzadu v laviciach sa vzmáha šum, neverec rozptýlene šeptá, že si ich katechéta z nich vystrelil, lebo postava je naskutku podobná Ježišovi Kristovi, ktorý je namaľovaný v ústavnej kaplnke. Postava medzi tým zapísala do triednej knihy, zostupuje zo stupienka a kývne, aby sa študenti posadili. "Čudujete sa, hovorí, že som prišiel medzi vás učiť vás evanjelium namiesto vášho profesora? Áno, som ten, na ktorého myslíte, Ježiš, ktorému vraveli Kristus. Máte sa dnes o mne učiť. Pamätajte si, pred rokmi som dal apoštolom otázku: "Za koho ma pokladáte?" Teraz dávam tú otázku vám. Za koho ma považujete? V triede sa rozhostilo hrobové ticho. Ale dopytujúci sa pozerá mierne a láskavo svojimi modrými očami z jednej tváre na druhú. Tu sa zdvihne ruka, patrí synovi lekára. Prichádzajúci ju vyvolá. "Prosím, ocko má doma knihu od Renana a povedal, že ste bol dokonalý človek, najlepší, aký sa kedy narodil, ale nie viac ako človek. Žiadne zázraky ste nerobili, to si apoštoli vymysleli alebo mali vidiny." usadá. Postava kývne maličko hlavou. Už odpovedá druhý, triedny neverec. "Nehnevajte sa, ale ja som o vás veľmi premýšľal a prišiel som k záveru, že ste vôbec nežil. Ste mystický výtvor fantázie takzvaných evanjelistov. Tí vás vybájili, ako si spisovatelia vymýšľajú hrdinov svojich románov." Jeho slová zanikajú vo vrave. "To nie je pravda!" kričia jedni, "áno, je to pravda,", kričia druhí. "Prosím," vstáva Irme, najchudobnejší z triedy, "ja som o vás veľa čítal a myslím, že ste žil, ale bol ste prvý revolucionár, chcel ste pomôcť chudobným proti boháčom, proti vládnucej triede, ktorá vykorisťovala proletariát. Vám sa revolúcia nevydarila, pretože vás zatkli a popravili. Ale iní zdvihli prápor revolúcie," povie študent myšlienku, ktorú opakuje často jeho otec, starý socialista, a sadne si. Biela postava stojí nehnute. Jej oči sa nesklopili a okolo úst hraje stále ten vľúdny úsmev. "Dobre, to všetko o mne hovoria iní, ale mňa zaujíma, čo o mne hovoríte vy podľa svojho rozumu a srdca." V triede je ticho, mnohí skláňajú hlavu, mnohí sa bezradne otáčajú na susedov. Tu sa zdvíha prvý žiak triedy, syn malého roľníka. Jeho tvár horí. "Pane, nemôžem ti za seba povedať inú odpoveď, než ti dal sv. Peter: Ty si Mesiáš, Syn živého Boha!" Postava zrazu akoby vyrástla. Oslnivé svetlo ožiarilo triedu. "Blahoslavený si, chlapče, lebo to si nepovedal sám od seba, ale môj Otec ti dal tú myšlienku... Áno, som určený k pádu a povstaniu mnohých, som znamením, ktorému sa budú odvracať..., ale šťastný bude ten, kto ma prijme a nebude sa nado mnou pohoršovať..."

Naraz zvoní... zvoní... zvoní..., nepríjemne, silne, akoby ma niekto kladivom bil do hlavy. Konečne precitám. Budík koná svoju povinnosť, zastavujem ho. Je päť hodín, musím vstávať. Škoda, že ten sen nepokračoval, hovorí Dr. Tihamér Tóth, ktorý touto príhodou začína jedno svoje kázanie. Keby Kristus položil teraz tebe otázku, za koho ho považuješ, čo by si odpovedal?

259. Ako som uveril v Krista

Známy evanjelický farár a spisovateľ Wilhelm Busch rozpráva v knihe Život bez všedných dní (str.l3-l6), ako uveril v Ježiša. Bol síce synom protestantského pastora, pokrstený, birmovaný, ale v dospievaní stratil vieru ako mnoho mladých ľudí. Píše: "Bol som ďaleko od Boha. Otec sa ma raz opýtal: "Ty neveríš v Boha?" Odpovedal som: "Taký hlúpy nie som, aby som popieral Boha, ale Boha sa so mnou ešte nestretol, preto ma nezaujíma."

Krátko po tom rozhovore - bolo to za prvej svetovej vojny - sme ako vojaci pochodovali do Francúzska. Sedel som raz so svojím kamarátom, mladým poručíkom, v priekope pri ceste neďaleko Verdunu. Čakali sme na rozkaz ísť ďalej. Rozprávali sme sa - starí vojaci si vedia vždy poradiť - hlúpe vtipy. Rozprával som jeden taký vtip, ale kamarát sa nesmial. "Kučero", hovorím, "prečo sa nesmeješ?" Zrazu sa otočil, klesol na zem a vidím, že je mŕtvy. Malá črepina granátu zasiahla jeho srdce; stál som vo svojich l8 rokoch pred mŕtvolou kamaráta. Ale ani to so mnou neotriaslo, ešte som sa pokúsil o žart: Čo je to za vychovanie, kamarát, umrieť a nečakať, až ti dorozprávam vtip?" V tom na mňa doľahlo. "Kde je?" preniklo mi hlavou. Ešte teraz vidím, ako stojím v tej priekope, keď ma zasiahlo prenikavé svetlo jasnejšie než žiara atómovej bomby. "Kde je? Stojí pred svätým Bohom! Prestúpil som všetky Božie prikázania, keby teraz padol výstrel, stál by som tiež pred Bohom a prišiel by som do pekla!" Tu prišiel vojak s rozkazom, ísť dopredu. Vyšvihol som sa na koňa a po prvýkrát po dlhých rokoch som zopäl ruky a modlil sa: "Pane Bože, nenechaj ma padnúť, umrieť, dokedy nebudem vedieť, že neprídem do pekla!"

Potom rozpráva, ako sa mu dostal do rúk Nový zákon a on si ho po častiach čítaval. Jeho oko sa zastavilo na jednej vete: "Ježiš Kristus prišiel na svet, aby hriešnych spasil." Bolo to, akoby doňho vrazil blesk. "Hriešnik," to bol on, to mu nemusel nikto vysvetľovať. Teraz išlo len o to, nájsť Ježiša, aby ho spasil." Pri jednom pochode sa za odpočinku dostal do jedného francúzskeho domčeka, tam sa zatvoril, aby bol sám. Padol na kolená a modlil sa: "Som hriešnik, nechcel by som prísť do pekla, keby som teraz zomrel. Preto sa ti, Pane Ježišu, od hlavy až po päty odovzdávam. Rob so mnou, čo chceš!" Zrazu z neho spadla všetka úzkosť. Keď vyšiel von, cítil, že našiel Ježiša, Pána, ktorému od krstu patril.

260. Bež k odborníkovi

Ten istý Wilhelm Busch to často mladým ľuďom takto objasňoval: Keď potrebujete opraviť topánky, neidete k automechanikovi. Automechanici sú dobrí chlapci, ale topánkam nerozumejú. S topánkami idem k obuvníkovi. Pre húsky pôjdem k pekárovi, pre mäso k mäsiarovi, keď ma hnevá vodovod, vyhľadám inštalatéra. Idem skrátka k odborníkovi. Kam sa ale obrátiť, keď chceme vedieť, čo bude po smrti? Nemali by sme sa v takej dôležitej otázke obrátiť na odborníka? Kto je tým odborníkom? Poznám len jedného. Je ním Boží Syn Ježiš Kristus. Prišiel z iného sveta a stal sa človekom. Zomrel na kríži, bol pochovaný, ale vstal zmŕtvych. Prišiel opäť medzi nás. Bol mŕtvy a zase žije, preto sa vyzná v otázkach smrti a života. Môžeme sa vo viere spokojne naňho

spoľahnúť: "Kto vo mňa verí, i keď zomrie, bude žiť".

I keby mi dnes dvadsať univerzitných profesorov dokazovalo, že smrťou všetko končí, povedal by som im: "Mám rešpekt a obdiv pred vašimi vedomosťami, titulmi, ale v tejto veci nie ste odborníci. Ešte ste neprešli smrťou. Ale ja poznám jedného, ktorý ňou prešiel, kto tam bol, Ježiša. Ten je na to odborník a ten to hovorí ináč." (Vážne chvíle života str. 12-13).

261. Ježiš nám postavil cieľ pred oči

Na bráne indického mesta Fatepur Sikiri je arabský nápis: "Ježiš - pokoj s ním - povedal: Svet je iba most. Prejdi po ňom, ale dom si na ňom nestavaj!"

262. Po Kristovi je smrť pohltená nádejou

Najjužnejší bod Afriky sa do doby, než ju oboplával Vasco di Gama, nazýval Cabo tormentoso - mys múk, pretože takmer každá loď tu stroskotala. Až odvážny portugalský moreplavec odstránil hrôzu mysu tým, že ho oboplával a otvoril tým cestu do Indie. Od tej doby sa mys hrôz nazýva Mysom dobrej nádeje.

Ľudský život sa podobá tomu búrlivému moru s mučivým bodom, smrťou. Do Krista bola smrť mysom múk. Čo je po smrti? Očakáva nás temnota, večné nič? Až Kristus preplával smrťou a ukázal, že za smrťou je život, cesta do divokrásnej zeme zasľúbení, smrť sa pozbavila hrôzy. Teraz

je mysom dobrej nádeje. A Kristus je ten, ktorý vedie loď nášho života

do krás večného života.

263. Dôkaz, že Kristus je historická osoba - turinské plátno

Turinské plátno je rubáš, do neho bola s najväčšou pravdepodobnosťou zahalené mŕtve telo Ježišovo. Má rozmery 4,36 x 1.10. V poslednej dobe jeho pravosť skúmali dva kongresy učencov: 1979 a 1981, ktoré preukázali:

l. Turinské plátno nie je falzifikát ani umelý výtvor (maľba), ale antické plátno z prvých desaťstoročí nášho letopočtu. Je pohrebným rubášom ukrižovaného muža z doby cisára Tiberia. Na jeho viečkach sa našli odtisky mince z Tiberiovej doby, ktorou boli zatlačené oči.

2. Je to náhrobné plátno Ježiša Krista (s najväčšou pravdepodobnosťou), pretože údaje evanjelií o jeho bičovaní a ukrižovaní majú na plátne svoje zhmotnenie: rany po bičovaní, tŕňová koruna, rána v boku.

3. Mŕtvola muža bola l80 cm vysoká a niesla stopy po bičovaní a ukrižovaní. Vyznačovala sa "zvislými ramenami" (Hängeschulter), ktoré má človek po ťažkej fyzickej práci (ako tesár, ktorý nesie na ramenách náklad - Ježiš niesol kríž).

4. V plátne sa našli zrniečka peľu rôznych rastlín: 14 druhov rastie len v Palestíne, l6 druhov v celom Stredomorí.

264. Láska znamená dávať

Židovská legenda rozpráva: Dvaja bratia bývali na hore Moria v Jeruzaleme. Mladší bol ženatý a mal deti, starší bol slobodný. Spoločne obrábali pole, ktoré zdedili po otcovi. Keď prišli kosci, pokosili obilie, zviazali ho do snopov a snopy si rozdelili rovnakým dielom. Každý si pri svojej hromade ustlal k spánku.

Starší nemohol usnúť. Hovoril si: brat je ženatý a má štyri deti, potrebuje viac obilia než ja. Išiel a polovicu svojich snopov preniesol na bratovu hromadu. Ľahol si a spokojne usnul. Po polnoci sa prebudil mladší brat. Povedal si: starší brat je sám, kto sa o neho v starobe postará, keď nemá deti? Vstal a polovicu svojich snopov dal na bratovu hromadu. Môže obilie predať, peniaze si uložiť a tak si zabezpečiť starobu.

Druhý deň boli obidvaja bratia prekvapení, že boli ich hromady rovnaké ako večer. Druhú noc obaja čakali, až ten druhý usne. Keď už si mysleli, že ten druhý spí, tíško vstali, vzali každý snop a niesli ho na hromadu druhého. V polovici ciest sa obaja zrazili, pustili snopy a ďakovali za takúto bratskú lásku.

265. Heslo nositeľky Nobelovej ceny mieru

Matka Tereza, nositeľka Nobelovej ceny mieru l979, zvaná "anjel" Kalkuty, uviedla ako cieľ svojej práce:

"aby sme niesli lásku tam, kde je utrpenie,

radosť tam, kde je bieda,

zmierenie tam, kde sú ľudia v nesváre.

Aby sa zmieril otec so synom, matka s dcérou, muž so ženou, veriaci s tým, kto nemôže uveriť!"

266. Nemec podporoval Židov

Oskar Schindler (l906 - 1947), narodený v Svitavách, bol nemeckým podnikateľom, členom NSDAP a "normálne" žijúcim človekom. Mal rád dobré jedlo, "víno, ženy a spev". Predsa na tomto človeku bolo niečo pozoruhodné, jeho láska k blížnemu. Za vojny mal v Krakove továreň na smaltované riady a zamestnával tam výhradne Židov. Vymohol, že jeho robotníci žili vo vlastnom tábore, kde s nimi ľudsky zachádzal, staral sa o lekársku pomoc, a keď niektorý z nich zomrel, mal pohreb podľa židovského obradu. Akonáhle sa blížil front, dokázal, že celé osadenstvo továrne bolo premiestnené spolu s podnikom do Brna. Na SS vymohol, že potrebuje "odborné sily" a tak zachránil pred istou smrťou 1200 Židov, včetne žien a detí. Po vojne žil v chudobe, a keď zomrel, bol pochovaný na katolíckom cintoríne. Židia ho zaradili medzi "spravodlivých", ktorí žili medzi neveriacimi a zasadili mu strom v háji pokoja v Jeruzaleme. (Podľa židovského informačného centra).

267. Život položil za brata

Ľudová demokracia 30.6.1970:

V rybníku nazývanom "Piesočný" zahynul v Hodoníne v nedeľu chlapec vo veku asi 18 rokov, jeho totožnosť sa doposiaľ nepodarilo zistiť. Ako bolo zistené, skočil do vody na pomoc topiacemu sa šesťročnému chlapcovi. Ten sa skutočne zachránil, ale mladík za to zaplatil vlastným životom.

268. Celý zákon

K rabbimu Šammájovi prišiel pohan a povedal mu: "Chcem sa stať Židom, keď mi povieš hlavné zásady vášho náboženstva v tej dobe, ktorá udrží štát na jednej nohe." Rabbi premýšľal, čo by mohol vyňať z piatich kníh Mojžišových, čo z ich výkladu, a uznal, že nie je možné to všetko zhrnúť do niekoľko viet.

Nato išiel pohan ku konkurencii, k rabbimu Hillerovi a predložil mu rovnakú prosbu. Hiller sa nerozpakoval a povedal: Čo nechceš, aby iní robili, nerob im. V tom je celý zákon, všetko ostatné je len výklad!"

269. Kto chceš byť najväčším

Jeden kňaz rozpráva, že behom svojho štúdia navštevoval seminár Nového zákona. Tam sa dozvedel, že sa práve v Egypte našiel v piesku papyrus, kde bolo: "Kto chce byť medzi vami najväčší, nech je sluhom všetkých..." Keď im toto profesor rozprával, zosadil okuliare a zamyslel sa a potom povedal: "Keby sme z Nového zákona nemali nič iné než túto vetu, predsa by sme mali dosť, aby sme sa mohli rozhodnúť, stať sa kresťanmi alebo nimi ostať."

270. Slúžiť

Na pieskovišti v parku sa hrajú malé deti. Je teplo, behajú bosé. Veselý krik sa rozlieha dookola. Parkom ide stará žena, nesie dve ťažké kabely, zastavuje sa, nestačí s dychom. Na lavičke sedí okolo pieskovišťa mladej mamičky, niektoré čítajú ilustrovaný časopis, iné kúria, iné sa živo baví. Naraz sa stará žena pre niečo zohne a strčí to do kabely. Jedna mamička to spozoruje. Na zemi ležia rozhádzané hračky detí, lopatky, vedierka. "Tá stará niečo ukradla!" pomyslí si jedna a vyskočí. Zhasí cigaretu a ide ku starene. "Čo ste to vzala?" Žena neodpovedá. Matka nalieha: "To sú hračky našich detí, dajte to sem, čo ste schovala!" Stará žena sa začervená, siahne do tašky a vytiahne spodok od rozbitej pivnej fľašky. "Myslela som, aby sa deti neporezali," povie. Mamička čosi zakoktá a tentokrát sa červená ona.

271. Bilancia hladu

Dnešný svet je v kríze. Bohatí sa stávajú stále bohatšími, chudobní chudobnejšími. Štatistiky hovoria jednoznačne:

l000 miliónov ľudí trpia podvýživou

200 miliónov trpí denne hladom

l0 miliónov ľudí, prevažne detí, ročne hynie hladom

100 tisíc detí ročne oslepne nedostatkom vitamínu A

300 miliónov ľudí žije bez prístrešia

Na druhej strane sa v niektorých krajinách plytve potravinami. Jeden Švajčiar napr. spotrebuje toľko, koľko má na deň a rok 40 Somalcov. Na zbrojenie sa ročne vydáva na 500 miliard dolárov, ale rozvojovým krajinám sa poskytuje pomoc len vo výške 9 miliard dolárov.

272. Keď Boh chce

Mladý muž sa prihlásil do misií. Predstavený ho poslal k lekárovi. Ten ho prehliadol, a keď sa dozvedel, že chce do tropických krajín, povedal: "Vylúčené, pre službu v tropických oblastiach ste neschopný!" A ako dlho by som tam dole vydržal? opýtal sa tíško mládenec. "Niečo do roka," odpovedal lekár. Keď to mládenec hlásil predstavenému zámorských misií, povedal mu po dlhšom mlčaní: "A ste ochotný ísť von, i keď to bude len na rok?" Áno, som ochotný," znela odpoveď. "Tak choďte v mene Pána!" Mladý muž odišiel do misií a pracoval tam plných 50 rokov. Keď Boh chce, aby mu človek 50 rokov slúžil, stane sa to, i keď mu dá lekár šancu iba na jeden rok.

273. Prázdna hlava prevyšuje

Dvaja chlapci prišli na pole. "Pozri sa," povedal jeden, aké krásne sú tie snopy, ktoré prevyšujú všetky iné! A aké škaredé sú steblá, ktoré sa ohýbajú takmer k zemi!" "Hlupák," povedal ten druhý, "tie klasy sú bez úrody, preto sa vypínajú nad ostatné. Tak je to aj s ľuďmi. Prázdne hlavy sa nosia vysoko, ale plné hlavy sa skláňajú v skromnosti k zemi ako tie klasy ťažké zrním."

274. Láska sa prejavuje skutkami

Ktosi mal sen. Vstúpil do obchodu, za pultom stal anjel. Čože predávate, pán anjel?" spýtal sa ho. "Všetko, čo si prajete!" znela odpoveď. Mládenec začal (překotne) menovať: "Prial by som si, aby bol koniec vojnám, aby zmizla nezamestnanosť, aby prestal hlad v treťom svete, aby ľudia netrpeli podvýživou, aby sa všetkým dostalo lekárskej starostlivosti a ošetrenia, aby zmizli brlohy vo veľkých mestách v Južnej Amerike, aby sa ľudia nerozvádzali, aby deti neboli zabíjané než uvidia svetlo sveta, aby sa kresťania prestali a zjednotili sa... aby..."

Tu mu anjel vošiel do reči: "Prepáčte, mladý pán, vy ste mi asi zle rozumel. My nepredávame hotové výrobky, ale iba plány. Urobiť si musí hotový výrobok každý sám."

275. Zachránil sám seba

Horolezec rozpráva: Išiel som s jedným Tibeťanom za snehovej búrky vysokým pohorím. Naraz som spozoroval, že pod stenou leží človek. "Musíme mu pomôcť," povedal som. Ale môj sprievodca odmietol ísť so mnou: "Nikto na mne nemôže žiadať túto obeť za takého počasia." "Dobre, zostaň tu, pôjdem sám," povedal som, "keď už musíme umrieť, nech umrieme aspoň pri zachraňovaní druhých." Zostúpil som k človeku, ktorý žil, ale bol zranený. Ošetril som ho a položil cez chrbát. Ťažko sa mi s ním vystupovalo. Potil som sa, teplo zo mňa prechádzalo i do polozmrzlého človeka na mojom chrbte. Konečne som sa doškrabal ku svojmu sprievodcovi. Ležal v snehu, spal. "Nimo, prebuď sa, zmrzneš!" kričal som na neho. Zložil som raneného a zatriasol Nimom. Jeho telo bolo už nehybné. Zmrzol, zatiaľ čo ja som sa zachránil tým, že som riskoval život pre druhého.

276. Veľkomyseľnosť

Misionár sa dozvedel o jednej rodine, že nemá už niekoľko dní čo jesť. Vzal trochu ryže a išiel ju navštíviť. Bola to kvapka na horký kameň, ale mali aspoň dva dni čo jesť. Matka rodiny sa poďakovala a hneď pred misionárom rozdelila ryžu na dve polovice. "Čo to robíš?" pýtal sa. "Susedi tiež nemajú čo jesť." "Ale pre vás nič nezostane!" "Dosť na jeden deň, či sa nemodlíme v modlitbe Pána: chlieb náš každodenný daj nám dnes, chlieb na jeden deň?"

277. Voda

V Číne stal jeden múdry muž pri rieke a dlho pozoroval tečúcu vodu. "Prečo tu chodíš?" pýtali sa ho. Mudrc dlho neodpovedal a neskôr povedal: "Táto voda je ako dobrý človek. Kam príde, prinesie vlahu, dáva vzrast rastlinám, prináša život ľuďom. Rozdáva sa veľkomyseľne a štedro."

278. Múdry sudca

Jedného zimného dňa bol chytený starý človek, ktorý v obchode ukradol krajec chleba. Urobil to z hladu. Polícia ho predviedla pred sudcu, ktorý mu vymeral pokutu desiatich dolárov. Keď sudca vyniesol rozsudok, vytiahol peňaženku a zaplatil za chudáka pokutu. Potom sa obrátil na divákov v súdnej sieni a povedal: "Je to hanba, že žijeme v meste, kde ľudia musia z hladu kradnúť. Pretože sa o chudobných ľudí málo staráme, vzbudzujeme pohoršenie a pripravujeme cestu k zločinu. Preto vás tu prítomní odsudzujú k pokute 50 na osobu." A nariadil súdnemu sluhovi, aby s klobúkom v ruke šiel peniaze vybrať. Keď všetkých obišiel, dal sudca peniaze chudobnému človekovi. Bolo tam 47 dolárov a 50 centov.

279. Dávať za živa

Bohatý človek sa sťažoval priateľovi: "Ľudia ma nemajú radi, vravia, že som kapitalista a lakomec. Ale ja mám v testamente, že celý svoj majetok dávam chudobným a nemocným, tak čo ešte chcú?"

Priateľ sa usmial a hovorí: "Tak to si musíš vypočuť príbeh o krave a prasati. Hovorí prasa krave: "Ľudia hovoria len o tebe, chvália ťa, že dávaš mlieko. Pritom im dávam omnoho viac: mäso, masť, kožu na tašky a rukavice, štetiny, ba i (paznechty) a kosti zužitkujú a predsa mnou pohŕdajú. Prečo?" Krava sa chvíľu zamyslela a potom hovorí: "Možno je to tým, že dávam ešte za živa."

280. Trochu striebra

Nejaký človek prišiel k múdremu mužovi a šomral: "Tomu nerozumiem. Keď človek príde k chudákovi, prijme ho priateľsky a podá mu pomoc. Keď ale človek príde k boháčovi, ani sa naňho nepozrie a má záujem len o to, či mu nenesú peniaze." Tu povedal múdry muž: "Bež k oknu a povedz, čo vidíš!" - "Vidím matku s dieťaťom a voz, ako ide na trh." "Dobre, teraz bež k zrkadlu, čo vidíš?" "Vidím sám seba!" "Tak vidíš," povedal s úsmevom mudrc. "Okno i zrkadlo sú zo skla. Stačí len na tabuľu naniesť trochu striebra a už človek nevidí nič než sám seba!" (Peniaze robia z ľudí sebcov)

281. Chamtivosť

Bežal pes s kusom mäsa v pysku. Keď prišiel k vode a uvidel v nej tiež psa s kusom mäsa, dostal chuť i na ten druhý kus. Otvoril pysk a chňapol ho. Beda! Ako otvoril pysk, mäso mu vypadlo do vody a potopilo sa. Márne štekal pes na vodu. Chamtivosť ho pripravila o to, čo mal.

282. Farba kože nič neznamená

Pracovník na misiách rozpráva, že zažil v jednej domorodej pôrodnici v Afrike prekvapenie. Keď mu ukázali černošské novonarodeniatko, neboli čierne ani tmavé farby, ale jeho koža bola ružovo sfarbená. Až za niekoľko dní deťom koža sčernie ako dospelým Afričanom.

Dlho o tom rozvojový pracovník premýšľal. "Nie je v tom prst Boží?" povedal si, deti Božie sa rodia všetky rovnako, bez rozdielu pleti, pretože jeden je ich Otec v nebi a všetci ľudia sú si bratia."

283. Zlodej sekery

Jednému mužovi sa stratila sekera a domnieval sa, že ju ukradol susedov chlapec. Preto ho starostlivo pozoroval. Všetko svedčilo proti nemu, jeho chôdza, jeho neistý pohľad, jeho sklopená hlava. Tak sa chová zlodej, zisťoval.

Za nejaký čas urovnával na dvore polienka a hľa, pod nimi ležala jeho stratená sekera. Druhý deň zbadal susedovho syna: jeho pohľad ani jeho chôdza už nepripomínali zlodeja.

284. Rôzni poslovia

Orol, kráľ zvierat, sa dopočul, že sa o slavíkovi hovorí, že je najkrajší vták. Poslal dvoch odborníkov, páva a škovránka, aby zistili, či je to pravda. Páv mal skúmať slavíkovo perie, škovránok hlas. Keď sa vrátili, povedal páv: "Pohľad na jeho úbohé perie ma tak znechutil, že som jeho spev vôbec nevnímal." Škovránok povedal: "Spev slavíka ma tak uniesol, že som sa zabudol pozrieť sa na jeho perie."

285. Sojka

Sojka našla na svojich potulkách umelecky upletené hniezdo. Keď sa dozvedela, že patrí malému škovránkovi, smiala sa a vykrikovala posmešne. "Taká úbohosť, ako nepodarené je to hniezdo!" Inokedy doletela na skalnú plošinu, kde našla pár zlepených (klacku) a trochu sena a perí uprostred. Pýtala sa, čie je to hniezdo. Keď sa dozvedela, že je to hniezdo mocného a veľkého orla, rozplývala sa sojka chválou: "Aké umelecké dielo je to!"

286. Tri sitá

Pribehol niekto rozčúlený k Sokratovi: "Počuj, musím ti niečo veľmi dôležité porozprávať. Predstav si, tvoj priateľ..." "Počkaj!" zarazil ho filozof, "presial si to, čo mi chceš porozprávať, cez tri sitá?" "Akými tromi sitami?" čudoval sa ten druhý. "Áno, priateľu, tromi sitami je treba presiať to, čo chceme niekomu vyrozprávať. To prvé sito je pravda. Preskúmal si všetko, čo mi chceš povedať, či je to pravda?" "To nie, ale počul som o tom rozprávať." "Tak, tak. Iste si tú správu presial na druhom site. Tým je dobrota. Je to, čím ma chceš oboznámiť, aspoň dobré, keď sa nedá dokázať, že je to pravda?" "Nie, to nie, naopak, je to niečo zlé." "Tak vidíš," povedal Sokrates, "možno sa bude tvoja správa hodiť na tretie sito. Je to aspoň nutné?" "Nutné to práve nie je, ale..." "Priateľu," povedal filozof s úsmevom, "keď tvoja správa nie je ani pravdivá, ani dobrá, ani nutná, tak ju nepotrebujem počuť, pochovaj ju vo svojom srdci."

287. Čo sa nedá napraviť

Ohováračná žena dostala od spovedníka zvláštne pokánie. Mala rozpárať perinu a vysypať z nej perie do ulice z najvyššieho okna. Keď to urobila, povedal jej kňaz: "Teraz choďte a zozbierajte všetky perá, čo ste rozhodila!" "Ale to nie je možné," namietala žena. "Práve tak nie je možné zozbierať následky ohovárania. Zlé slová sa nedajú úplne napraviť."

288. Všetkým sa neodvďačíš

Jeden muž išiel na osli domov a nechal svojho syna bežať vedľa seba. Stretne ho pustovník a povie: "To nie je správne nechať malého chlapca bežať a sám si sedieť na oslovi. Zostúpte a nechajte malého, nech sa vezie!" Otec tak urobil. Stretol ho iný človek: "Čo je to za nezmysel? Mladý, ktorému nič nerobí behanie, sa vezie a udretý otec ide pešky!" Otec si prisadol za syna na osla a išli kus cesty, než ich okríkli ďalší cestujúci: "Čo to vidím? To je týranie zvierat! Zlezte rýchlo z toho zvieraťa, vy surovci, lebo vás poznačím touto (sukovici)! A pohrozil im palicou. A otec so synom zosadli, vzali osla do prostriedku a šli pešky. Tu ich stretol muž, ktorý sa pustil do smiechu. "Vy ste ale podarená trojica, traja sa vláčia, zatiaľ čo by sa jeden mohol zviesť.

289. Čo je najsladšie a najhorkejšie

Veľký sultán rozkázal svojmu vezírovi, aby mu doniesol pokrm, ktorý je tak sladký, že sa nenájde sladší na celej zemi. Vezír premýšľal a potom šiel a kúpil hovädzí jazyk, uvaril ho a s dobrou omáčkou ho poslal sultánovi. Králi jedlo chutnali a prikázal vezírovi, aby doniesol naopak jedlo, ktoré je najtrpkejšie na celej zemi. Vezír opäť kúpil jazyk, upravil ho a dal sultánovi k jedlu. Ten ochutnal a povedal: "Prikázal som ti priniesť najsladší pokrm na zemi, priniesol si mi jazyk. Potom som ti prikázal priniesť najhorkejší pokrm a priniesol si mi zase jazyk, ako to?" Vezír odpovedal: "Pri hlave prorockej, môj pane, nič nie je sladšie než jazyk, ktorý spieva chválu a nič nie je horkejšie než jazyk, ktorý klame a zlorečí!"

290. Ako sa hraje na mier?

Ruský spisovateľ Maršak pozoroval šesť sedemročných detí, ktoré sa hrajú. "Na čo sa hrajete?" spýtal sa. "Hrajeme sa na vojnu!" odpovedali deti. Na to povedal spisovateľ: "Ako sa môžete hrať na vojnu? Predsa viete, že vojna je niečo hrozné a škaredé. Radšej sa hrajte na mier!" "To je dobrý nápad," povedali deti a hneď dali hlavy dohromady, šuškali, sa a zrazu stíchli. Jeden chlapec predstúpil pred spisovateľa a spýtal sa: "Pane, a ako sa hraje na mier?"

291. Prečo nemôže byť vojna

Medzi dvoma národmi sa schyľovalo k vojne. Na oboch stranách hranice vytiahli vojská, na oboch stranách vyslali vojvodcovia hliadky, aby zistili, kadiaľ by sa najľahšie dalo vniknúť do nepriateľského územia. Hliadky sa vrátili ku svojim veliteľom a svorne na jednej i druhej strane označili jediné miesto, kadiaľ by sa dalo vpadnúť na druhú stranu: je to miesto, kde sedliak má svoje pole uprostred s chalupou, kde býva so ženou a svojimi deťmi. Majú sa radi a hovorí sa o nich, že sú veľmi šťastní, vraj najšťastnejší na svete. "Ak je to pravda," končili svoju správu hliadky, "nemôžeme tadiaľ postupovať, pretože by sme zničili pole a šťastie tých ľudí, vlastne jediné šťastie na svete. Preto nemôže byť vojna." Velitelia to nechceli veľmi uznať, ale vojaci povedali: "Nepôjdeme ničiť šťastie! My sami chceme byť tiež šťastní" a obrátili sa od hraníc a šli domov.

292. Násilím nič nespravíš

Vietor a slnko sa hádali, kto je silnejší. Vietor sa chválil, že ma takú silu, že mu nič neodolá. Dokáže vyvrátiť stromy, odniesť strechy a spôsobiť potopy. Tu šiel po ceste pútnik. "Skúsme si svoju silu," navrhol vietor, "stavím sa, že tomu pocestnému zoberiem plášť!" Slnko stávku prijalo. Vietor zadul, plášť cestujúceho sa nadvihol, ale nespadol. Vietor zväčšil rýchlosť, zadul ako tornádo, pocestného zvalil, ale ten držal plášť oboma rukami, takže nespadol, neuletel. Po márnom (cloumání)sa vietor vzdal. Teraz prišlo na rad slnko. Hrialo čím ďalej, tým viac. Cestujúci sa začal potiť a utieral si hlavu. Slnko hrialo ešte prudkejšie. Tu ten človek zobliekol plášť a schoval sa do tieňa. "Vidíš," povedalo slnko vetru, "násilím si nič nespravil. Stačilo pustiť niekoľko paprskov kolmejšie a ten muž sa plášťa sám vzdal." Stávku vyhralo.

293. Ako sa chytajú muchy

V lete bolo plno múch. Dvaja bratia sa rozhodli, že zbavia dom tohto hmyzu. Jeden nalial do veľkého sudu ocot. "Tam sa ich utopí na tisíce," povedal. Druhý nakvapkal na dosku na niekoľkých miestach trošku medu. Muchy bzučali a zlietali sa v kŕdľoch na med, ale do sudu nepriletela ani jedna.

Na kvapku medu chytíš viac múch než na sud octa. Jedno vľúdne slovo viac pomôže než tisíc kyslých a hnevlivých.

294. Lepšia cesta

Malý Marek išiel k dedkovi na dedinu, objavil uňho malú korytnačku a chcel sa s ňou hrať. Ale korytnačka stiahla hlavu a nôžky pod pancier. Marek pichal do otvoru drievkom, ale korytnačka nevyliezla. "Tak sa to nerobí," povedal dedko a vzal korytnačku do kuchyne a položil ju na teplé kachle. Korytnačke bolo teplo a hneď vystrčila hlavu a nôžky. "Vidíš," smial sa dedo, "tak na to musíš ísť! Stačí trochu tepla a korytnačka začne behať. S ľuďmi je to tiež tak. Nepokúšaj sa nikdy niekoho donucovať, aby sa ti podriadil, ale skôr ich získať teplom svojho chovania.

295. Niekedy stačí maličkosť

Ťažké nákladné auto uviazlo v podjazde železničného mosta. Riadič prehliadol udanú výšku a vrchom sa zadrel o most. Prišla odťahovacia služba, ale nič neučinila. Voz nešlo vytiahnuť v žiadnom smere.

Skoro boli obidva smery cesty zablokované radmi vozidiel. Tu

prišiel chlapec za vedúcim odťahovej služby. "Ja by som vedel, ako

by sa nákladné auto mohlo vytiahnuť," povedal. "No povedz," povedal pochybovačne vedúci. "Vypustil by som trochu vzduchu z pneumatík, voz by ľahko klesol a mohol by prejsť." Vedúcemu sa myšlienka zaľúbila. Skúsili to a pomohlo to. Za malú chvíľku nákladné auto mohlo pokračovať v jazde.

Niekedy stačí maličkosť, aby sa vyriešila zložitá situácia: hádky medzi manželmi, v rodine, nepriateľstvo medzi ľuďmi.

296. Odpustil útočníkovi

Keď bol na pápeža Jána Pavla II. spáchaný atentát a ležal s ťažkým zranením v nemocnici, prvé slová, ktoré predniesol po operácii, boli: "Odpúšťam tomu, kto na mňa vystrelil."

Gandhí, veľký vodca indického ľudu v boji za oslobodenie, bol krátko po tom, keď jeho národ dosiahol od Anglicka samostatnosť, podstrelený hinduistickým fanatikom. Zomieral, ale ešte chcel vidieť svojho vraha, aby mu odpustil. Keď mu okolostojaci zacláňali pohľad, zdvihol ruku, dotkol sa svojej hrudi a čela na znamenie, že mu odpúšťa. Všetci okolo toto znamenie videli a pochopili ho.

297. Miernosť

Sv. Kliment Dvořák (Hofbauer), apoštol Viedne, chodil za svojho pôsobenia v Poľsku vyberať po krčmách pre chudobných a nemocných, o ktorých sa staral. Raz prišiel do krčmy a obchádzal stoly. Jeden muž, ktorý nenávidel cirkev a kňazov, napľul svätcovi do tváre. "To je moja almužna!" vykríkol s posmechom. Kliment kľudne vytiahol kapesník, utrel si tvár a riekol: "To bolo pre mňa a teraz mi dajte niečo pre mojich chudákov!" a nastavil mužovi klobúk. Ten bol tak prekvapený miernosťou kňaza, že mu dal všetky svoje peniaze.

298. Lepšia metóda

Slávny klaun Grock dostal raz list, v ktorom sa to len hemžilo urážkami. Jeho priatelia mu radili, aby autora listu žaloval. Nikto predsa nie je povinný sa nechať urážať. Glock mal lepšiu metódu. Poslal odosielateľovi list s poznámkou: "Vážený pane, včera som obdržal tento list, posielam vám ho naspäť, pretože nejaký drzý naničhodník zneužil vaše meno, vy, ako vážený mešťan, nie ste takejto hrubosti schopný. So srdečným pozdravom..."

299. Vedieť vážiť

Malý Lukáš s plačom sa žaloval mamičke, že Karol, s ktorým sa hrával, mu ubližuje, bije ho, všetko mu berie, nechce sa s ním hrať. "Dobre," povedala mamička, "pozrieme sa na to." Doniesla váhu a pár stavebnicových kociek. "Budeme sa hrať takú hru. Budeme vážiť Karola. Povedz mi jeho chyby!" A Lukáš horlivo vypočítaval, čo mu Lukáš všetko urobil. Matka pri každej chybe položila stavebnicovú kocku na jednu misku váh. Až miska klesla a Lukáš už o žiadnej chybe nevedel, povedala matka: "Tak a teraz menuj, čo ti dobré urobil!" Lukáš nič nevedel. Ale matka mu pripomínala: "Nepožičal ti raz svoj bicykel?" Lukáš prisvedčil a matka položila kocku na druhú misku váh a urobila to za každým, keď vedela, alebo jej Lukáš povedal, o Karolovom dobrom skutku. Jedného dňa boli obe misky v rovnováhe. "Vidíš," povedala matka, "Karol nie je len zlý, ale je tiež dobrý, musíš vedieť vážiť obidve stránky, dobrú i zlú, aby si bol spravodlivý."

300. Múdry kráľ

 Jeden africký kráľ súdil na trhu dvoch mužov. Jeden z nich povedal: "Kráľu, kúpil som od tohoto suseda za vedro pliev. Keď som ho vysypal, vypadol z neho zlatý dukát. Vrátil som ho, ale on ho nechcel." Predal som ti vedro so všetkým, čo je v ňom," povedal, "ponechaj si preto jeho obsah!" Kráľu, dohovor mu, ja som predsa kupoval pšeničné plevy a nie zlato!" Druhý odpovedal: "Ty sa brániš prijať niečo, čo ti nepatrí. Ale ja som predsa dukát do vedra nevložil, neviem, jak sa tam dostal, preto ho nechcem naspäť. Kráľu, dohovor mu, nech si nechá, čo si kúpil!"

"Dobre," povedal kráľ, "je vidieť, že ste obidvaja poctiví ľudia. Povedz mu," obrátil sa k prvému mužovi, "máš deti?" Áno, mám syna," odpovedal. "A ty?" "Ja mám dcéru," odpovedal druhý. "Tak vypočujte môj rozsudok," prehlásil kráľ, "nech sa tí dvaja vezmú a ako svadobný dar dostanú zlatý dukát, o ktorý sa vy otcovia hádate. Tým sa zahladí váš spor."

301. Jedna falošná píšťala

Na varhanoch sú stovky píšťal, ale beda, keď jedna "visí", keď sa nedá zavrieť. Zvučí stále a kazí hru všetkých ostatných. Tak je to medzi ľuďmi v rodine, vo farnosti, vo svete. Kto sa nechce podriadiť druhým, kto stále presadzuje svoju pravdu, háda sa, ten kazí súžitie všetkých. Aby život plynul ako harmonická skladba, musia sa všetci podriadiť jednému: zákonu lásky. A ten zneje: jeden druhému neste bremená, jeden druhému sa podriaďujte!

302.Biela ruža

Stará legenda rozpráva: V jednom kláštore sa stávalo, keď mal niektorý mních zomrieť, že sa na jeho mieste v chórovej lavici objavila biela ruža. To bola milosť, mních sa mohol pripraviť na smrť, zbaviť sa všetkého, na čom viselo jeho srdce. Až jedného dňa našiel na svojom mieste bielu ružu mních závistlivý a škodoradostný. Najsamprv sa zľakol, že musí tak skoro zomrieť, potom ho prepadla závisť. Prečo ja musím zomrieť, nemôže to byť môj sused? A vzal ružu a položil ju na jeho miesto. Ten ale videl, že mu ruža nepatrí, ležala na sedadle prvého mnícha. Rýchlo ju vzal a dal ju naspäť. Prvý mních zlostne hodil ružu na tretie sedadlo. Sotva to urobil, ruža zmizla, ale mních do rána zomrel. Od tej doby sa ruža už neukázala. Mnísi s bázňou a trasením očakávali vlastnú smrť. Závisť ich pripravila o prípravu na šťastnú smrť.

303. Vojny prinášajú iba prehru

Ľudo má oko modré ako atrament, Mirko vypľúva krv. Pred nimi stojí učiteľ. "Kto sa začal biť?" pýta sa. "Ľudo," "Miro," kričia obaja potlčení naraz. "A o čo išlo?" pýta sa učiteľ. "On mi ukradol prepisovačku," kričí Mirko. "To nie je pravda," bráni sa Ľudo, "ja som mu ju nevzal." "A pretože ste sa nemohli dohovoriť, začali ste sa biť?" Obaja chlapci prikývli. "A čo ste tým dokázali?" pýta sa učiteľ, "jeden má natĺčené oko, druhý rozbitú peru. A prepisovačka sa neobjavila. Pamätajte si, bitky prinášajú len prehru! Spory sa riešia dohodou, a nie päsťami!"

304. Vzdorovitý pes

Indická rozprávka rozpráva: Jeden pes vnikol do komnaty boháča, kde boli steny vyložené zrkadlami od podlahy až k stropu. Pes sa zarazil, videl, že zo všetkých strán sa naňho pozerajú psi. Vyceril zuby, psi vycerili tiež zuby. Pes zavrčal, tiež psi ozvenou zavrčali. Pes sa vrhol na najbližšieho, ale ten neutiekol, ale vrhol sa priamo naňho. Pes sa vrhol na druhého z inej strany, a ten útok tiež opakoval. Pes sa vzbúril a s penou v pysku bežal od steny k stene, až konečne vysílený klesol mŕtvy k zemi.

Keby len vtedy zavrtol chvostom, všetci psi v zrkadlách by urobili to isté. Mohol si myslieť, že je medzi priateľmi, a mohol si zachrániť život. Nie vzdorovitosť, ale priateľský čin pomáha v živote.

305. Keď sa dvaja hádajú

Na zemi ležal orech, ktorý práve spadol zo stromu. "Je môj," kričal jeden chlapec, "ja som ho zdvihol zo zeme!" "Nie, je môj," kričal druhý, "ja som ho prvý uvidel!" "Nehádajte sa," riekol tretí väčší chlapec. "Ja vás dobre rozsúdim." Otvoril orech a vybral jadro. "Tu má jednu polovicu" a dal prvému pol škrupiny, "pretože si orech zdvihol zo zeme." Druhému dal druhú polovicu, pretože orech prvý uvidel. "Mne patrí jadro, pretože som vás rozsúdil a zbavil nepeknej hádky." A než mohli tí dvaja niečo namietať, zmizlo jadro v jeho ústach. Keď sa dvaja hádajú, má tretí z toho prospech.

306. Na strach sa dopláca

Antilopia mama vykreslila svojim mláďatám tigra v najčiernejších farbách. "Je veľký ako hora, jeho oči svietia ako dva ohne, jeho pysk je veľký ako rieka, do ktorej ráno chodia všetky zvieratá piť." Myslela si, že tým skôr sa ich mláďatá uchránia pred tigrom, čím väčší strach z neho budú mať. A to sa jej vymstilo. Jej dve kozliatka sa raz večer pásli na sviežej tráve. V tichosti sa k nim priblížila tigrica. Kozliatka zdvihli hlavu, videli akúsi mačku, ale za tigra ju nepovažovali. Nebola predsa veľká ako hora, jej oči nesvietili ako oheň a jej papuľa nebola dlhá ako rieka. A tak sa stali ľahkou korisťou dravca. Keď matka nad nimi nariekala, riekla jej múdra antilopa: "Keby si tigra vykreslila, aký v skutočnosti je, mohli ho tvoje kozliatka poznať a utiecť pred ním. Ale tvoj strach ich zahubil.

307. Bludný kruh

Vojna plodí biedu,

bieda plodí pokoru,

pokora plodí mier.

Mier plodí bohatstvá,

bohatstvo plodí pýchu, pýcha plodí vojnu...

atď. da capo

                             Arabské príslovie

308. Neodplácaj zlým, pokora premáha

Keď budúci arský farár, Ján Vianney, sedel ešte v školskej lavici, bol postrachom učiteľov, pretože bol slabo nadaný. Ale za každú cenu chcel byť kňazom, a preto musel dosiahnuť vzdelanie. Tak sedel 21 rokov medzi samými o desať rokov mladšími chlapcami. Jeden z nich dostal od učiteľa za úlohu, aby s ním opakoval učivo. Keď mu jeden chlapec už po stokrát niečo vysvetľoval a Ján to stále nechápal, vrazil mu zo žiaľu po líci. Avšak Vianney mu ranu neodplatil. Naopak, kľakol pred ním a povedal: "Odpusť mi, že som tak hlúpy, maj so mnou strpenie!" Ostatní spolužiaci sa mu posmievali, ale ten chlapec, čo ho udrel, bol zmätený. To nečakal. "Vstaň," volal naňho, "ty mi odpusť, choval som sa nesprávne!" A znovu ho začal doučovať.

309. Peklo sú ti druhí!

Jean Paul Sartre napísal drámu "Za zatvorenými dverami," kde opisuje život troch ľudí, ktorí za svoje zločiny boli odsúdení k tomu, že museli byť stále pokope. Mali sa celkom v hrsti, každý pozná chyby druhého a to ich mučí až k šialenstvu. Keď sa vyskytne niečo ako sympatia, láska medzi dvoma, prekazí to ten tretí. Celá hra ústí nakoniec do výkriku: "Peklo sú tí druhí!" - Bez lásky je človek človeku zdrojom múk a záhuby. Odtiaľ rastú vojny, nedorozumenia a nepriateľstvá medzi národmi.

V. Zmysel života

310. Pýtame sa na zmysel života

Keď prišli prví hlásatelia evanjelia do Anglicka, museli žiadať kráľa o dovolenie kázať. Kráľ zhromaždil svoju radu a pri otvorenom krbe hovorili muži medzi sebou až do noci. Tu vletel nezaskleneným oknom vták do kráľovskej dvorany, chvíľu lietal sem-tam zmätený svetlom, až konečne opäť vyletel druhou stranou do noci. Tu povstal jeden z kráľovských radcov a povedal: "Nie je tento vták znamením neba? Tak je to s nami ľuďmi: prišli sme z temnoty do svetlej dvorany života. Chvíľu lietame sem-tam a zase vylietame do tmy. Odkiaľ prichádzame? Kam ideme? Načo žijeme? To sú vážne otázky. Keď nám títo muži dajú na ňu uspokojivú odpoveď, chceme si ju vypočuť."

311. Dĺžka, šírka, výška života

"Milujte seba samých, pokiaľ tým vyplňujete Bohom daný záujem o seba. To je dĺžka života. Milujte svojho blížneho ako seba. To je šírka života. Ale nezabudnite, že je tu ešte vyšší príkaz: Miluj Pána Boha svojho z celého srdca svojho, z celej svojej duše, z celej svojej mysle. To je výška života."

(Z kázania Martina L. Konga vo sv. Pavlovi v Londýne roku l964.)

312. K čomu utrpenie

Ben Sadok bol zlý človek, ktorý mal radosť, keď mohol niečo pokaziť. Raz išiel okolo mladej palmy, ktorá už vyrástla do výšky človeka. "Počkaj, teba zlámem!" zarehotal sa Sadok a priviazal veľký kameň pevne do koruny palmy. Tá sa ohla až k zemi a sebemenší vietor jej hrozil, že ju zlomí... Ale čím viac sa ohýbala, tým viac jej korene prerážali do hĺbky, až sa dostali k hladine spodnej vody. Odtiaľ nasávala silu, aby rýchle rástla. A naozaj, za niekoľko rokov sa stal z malej palmy nádherný strom, rovný, lesklý, ktorý o celú korunu prevyšoval ostatné stromy. A kameň uviazaný v korune bol jej bezvýznamným bremenom ako kvapka rosy, ktorá sa trblietala na jej listoch. Uplynuli roky a Ben Sadok šiel opäť okolo. Tešil sa, že uvidí zakrpatený strom, zmrzačenú drevinu. Nemohol uveriť svojim očiam, keď uvidel kráľovskú palmu. "Si to ty, ktorej som pred rokmi uviazal kameň do koruny?" opýtal sa. "Áno, som to ja," odpovedala palma. "Ty si ma chcel kameňom zmrzačiť, ale tvoj kameň mi pomohol vyrásť v krásny silný strom." Utrpením človek rastie do hĺbky, do výšky a do krásy.

313. Na čom záleží

Jedného rána sa spustil pavúčik zo stromu a uplietol si na najnižšom kroví pevnú sieť. Celý deň ju vypletal, a keď navečer unavený sieť kontroloval, narazil na vlákno, na ktorom bola celá sieť zavesená. "Čo to tu prekáža?" zahučal rozhnevane a vlákno prekusil. V tom okamžiku sieť spadla a pavúčika pod sebou pochovala.

Tak skazí si život každý, kto preruší spojenie s Bohom. Na ňom visíme vierou. Zbaviť sa jej, znamená zrútiť sa do hĺbin.

314. Som spokojný

Dieťa prišlo v lese k veľkému balvanu. "Čo tu robíš, veľký kameň?" "Ležím na zemi," odpovedal kameň. "A keď príde noc?" "Tak tiež tu ležím." - "A keď mrzne, kam sa schováš?" "Nikam, ležím tu." "A keď prší?" "Tiež tu ležím." "Úbohý kameň, aký zlý máš život, stále ležať na jednom mieste a znášať nepohodu!" "Mýliš sa, nie som úbohý," riekol kameň. "Som tu spokojný. Slúžim ľuďom i zvieratám. Na mne rastie lišajník a mach, ktorý by inde nenašli miesto. Podo mnou majú svoje obydlia a svoj zemský štát mravce. Na mňa si prisadnú unavení lesní robotníci, keď obedujú. I geológ ma navštívil, poklopal ma kladivkom, zmeral a zapísal si ma do notesu. Zmienka o mne vyjde v knihe. Vidíš, ako som tu celkom užitočný. Noci sa nebojím, dážď mi nevadí a mráz mi neškodí. Každý má svoju úlohu."

315. Bohatstvo, slávna, konzum nestačí ku šťastiu

Nedávno (l984) zomrel slávny herec Richard Burton, ktorý bol ženatý s nie menej slávnou herečkou Taylerovou. Mali dve deti, rozprávkový majetok, slávu, ale napriek tomu žili v neustálom strachu: denne hrčal telefón vydieračov, ľudí, ktorí im sľubovali pomstu, gangsterské bandy vyhrožovali, že im unesú deti atď. Polícia ich neustále strážila, kam sa hnuli. Usínali s obavou, že budú olúpení, zavraždení, prebúdzali sa s týmito obavami. Boli šťastní?

316. Bankrot "životná úroveň"

Ešte stále je cieľom života priemerného človeka u nás, mať auto, moderne zariadený byt, chatu a pobyt na dovolenke pri mori. V roku 1968 sa objavil v novinách inzerát: Kto dá dieťa za vlastné? Nikto sa neprihlásil. Inzerát vyšiel znovu, ale s dodatkom: Tomu, kto nám dá dieťa za vlastné, dáme výmenou auto značky Fiat. Záujemcov na tento inzerát sa prihlásilo do 300. Rodičia boli ochotní zbaviť sa dieťaťa za auto. Vyššia životná úroveň teda za cenu predaja vysokej hodnoty lásky rodičov k deťom.

317. Košeľa spokojného človeka

Talianska rozprávka hovorí: Kráľ mal syna, ktorý bol večne nespokojný, vysedával na balkóne a sám nevedel, čo mu chýba. Kráľ sa pýtal lekárov a mudrcov, ako princovi pomôcť. Povedali mu: "Vyhľadaj spokojného človeka, požiadaj od neho košeľu a tú nech si tvoj syn oblečie... Potom bude spokojný." Kráľ poslúchol a vyslal po celej zemi úradníkov, aby hľadali spokojného človeka a doniesli jeho košeľu. Uplynuli mesiace, rok, ale úradníci sa vrátili naprázdno. Nenašli žiadneho spokojného, šťastného človeka. Tu kráľ išiel na lov a počul, ako z vinohradu zneje veselý spev. "Kde sa spieva, tam musí byť spokojnosť a šťastie," povedal kráľ a dal zastaviť sprievod. Zoskočil z koňa a šiel ku spievajúcemu vinárovi. Vinár kopal do tvrdej hrudy, pot sa z neho lial, ale jeho tvár bola rozosmiata a z úst vychádzala pieseň. "Povedz," pýtal sa kráľ, "si ty spokojný a šťastný človek?" "To som," odpovedal robotník. "Tak mi predaj svoju košeľu, zaplatím ti za ňu akoukoľvek cenou," prosil kráľ. "Košeľou?" vygúlil robotník na kráľa oči, "ja žiadnu nemám!"

(Šťastie je v chudobe, v poctivej práci.)

318. Sme na ceste

Jeden turista zaklopal na bránu kartuzianského kláštora a prosil o nocľah. Vrátnik ho zaviedol k predstavenému a ten mu pripravil pohostinnosť. Bola to cela, kde bola posteľ, umývadlo, kríž a nič viac. Ráno, keď mu mnísi ponúkli raňajky, opýtal sa: "Ako vyzerá vaša cela, kde celý deň bývate?" "Je práve taká istá, ako bola tá vaša!" A kde máte svoj nábytok?" Mních odpovedal protiotázkou: "A kde máte vy svoj nábytok?" "Ja som predsa na ceste." "Veď práve," odpovedal mních, "to my tiež."

319. Každý deň niečo

Riadič autobusu v Baltimore Kenneth Smith mal vždy sedem minút čas, než vychádzal ďalší vlak. Na konečnej stanici bol park, ale zanedbaný. Tu sa Smith rozhodol, že využije svoj odpočinok v prospech všetkých. Každú prestávku venoval sedem minút stromom, krom a trávniku parku. Raz prerezal stromy, inokedy okopal kry, inokedy zožal trávu. Každý deň urobil niečo a za pol roka bol park k nespoznaniu. Miesto húšťav a divokej trávy boli pestované trávniky s kvetinami uprostred, cestičky zarovnané, stromy presvetlené. Všetci sa z tejto premeny tešili. Veľké veci rastú z malých, v našom prípade zo sedemminútového voľna.

320. Nevzdávať sa

Pýtali sa raz Benjamína Franklina, ako dokáže presadzovať svoju vec i cez veľké prekážky a nenechá ju padnúť. Povedal im: "Pozorovali ste kamenára pri práci? Bije snáď stokrát neustále na jedno miesto, bez toho, aby bolo vidieť nejaký účinok, nejakú prasklinu. Ale naraz to príde. Keď buchne stojedenásťkrát, praskne skala. Rozpolenie kvádra nebolo dielom jeho posledného úderu, ale tých desiatok predchádzajúcich. Preto je treba neustále pracovať jedným smerom a nevzdávať sa začatej práce. Potom dôjdeme k úspechu."

321. Prečo žiješ?

Svätý František assiský šiel jedného dňa okolo domu, kde pracovali stavbári. Bolo poludnie, každý jedol to, čo si priniesol so sebou. František pozdravil, a ako mal vo zvyku, začal s nimi rozhovor. Čo tu robíš?" pýtal sa jedného stavbára. "Vidíš, pracujem na stavbe toho domu." "A prečo pracuješ?" naliehal František ďalej. "Aby som si vyrobil nejaké peniaze," odpovedal robotník. "A prečo potrebuješ peniaze?" "To je hlúpa otázka," nafúkal sa robotník, "predsa aby som mohol žiť ja a moja rodina!" "A prečo žiješ?" opýtal sa tíško svätec a na to už robotník nemal odpoveď. "Žiješ preto, aby si Boha poznával, jeho chválil a splnil úlohu, ktorý ti dal, byť dobrým robotníkom a otcom svojej rodiny. Keď budeš dobre stavať a vychovávať svoje deti, oslavíš Boha a spasíš svoju dušu. Pamätaj na to!"

322. Vedieť, čo robím

Keď sa stavala katedrála vo Frieburku, pracovali vedľa seba traja kamenári. Ktosi išiel okolo a pýtal sa prvého: Čo tu robíš?" "Osekávam kameň," odpovedal. Druhý vytesával guľatý stĺp z kusu kameňa. "Čo ty robíš?" "Zarábam si peniaze na živobytie," odpovedal. Tretí vytesával ornament do okružia okna. "Čo ty tu robíš?" "Pracujem k sláve Božej. To okno, ktoré tesám, bude patriť Božiemu stánku."

323. Modlí sa a pracuj

Dva povozy uviazli pod kopcom. Cesta je mokrá, klzka, kone nemôžu vytiahnuť náklad. Jeden kočiš, keď vidí, že nevyjde, kľakol si na stranu a modlil sa: "Pane Bože, pomôž mi vyjsť." Modlil sa a modlil a bedlivo pozoroval nebo, či už nezletí anjel, ktorý by jeho voz vyniesol na kopec. Druhý sa nemodlil, opieral sa o voz a kričal na kone, praskal bičom a klial, až sa hory zelenali. Potom vzal lopatu, nakopal piesok a hádzal ho pod kolesá. Keď to nepomohlo, zháňal drevo, aby mohli kolesá v rozmočenej zemi zabrať.

A stal sa zázrak. Z neba zletel anjel a na prekvapenie oboch kočišov ujal sa voza toho, ktorý nekresťansky klial. Ten bol celý zmätený a volal: "To musí byť omyl, iste prišiel si pomôcť tomu, kto sa modlil." "Nie, prišiel som pomôcť tebe," povedal anjel. "Nie je pekné, že si padol, ale Boh pomáha tomu, kto pracuje."

VI. Spoločenstvo

324. Sám alebo spoločne?

Snehové vločky sú krehké a nevážia skoro nič, dychom ich roztopíš. Ale keď padne jedna na druhú, milióny vločiek na milióny, miliardy na miliardy, potom sa z krehkej veci stane hrozivá moc: zastavuje autá a lokomotívy, že nemôžu ďalej, rúti sa ako burácajúce lavíny, ktorým neodolajú žrde, domy, lesy. Na druhej strane spoločenstva vločiek sneh - napája pole, aby na jar rodina, poskytuje radosť lyžiarom, sánkárom a ľuďom, ktorí sa zotavujú na horách. Sám nezmôžem nič, v spoločenstve mnoho. Sám mám malú cenu, v spoločenstve nesmiernu.

325. Vzájomne si pomôžte!

Požiar lesa prekvapil chromého a slepého. Slepý počul praskot stromov, cítil žiaru ohňa, ale nevedel, kadiaľ utiecť. Chromý videl cestu do bezpečia, ale nemohol sa pohnúť z miesta. Obaja kričali zo strachu, že zahynú. Keď po chvíli bedákali, riekol chromý: "Ty, slepče, máš silné ramená a dobré nohy, iste ma unesieš, ja zase mám dobré oči. Vezmi ma na chrbát a ja ti poviem, kadiaľ pobežíš, aby sme sa zachránili." Tak sa stalo. Slepý naložil chromého na chrbát, ten ho viedol, až došli do dediny, kde sa zachránili.

326. Moc malého

V pralese si malý vtáčik urobil na strome hniezdo, zniesol doňho vajíčka a pokojne si na ne sadol, aby sa vyliahli jeho potomci. (Hroznýš) mal hlad, a keď uzrel vtáčika na hniezde, priblížil sa k nemu, aby ho usmrtil. To uvidela opica. ("Hroznýš)" kričala, "ale neboj sa, ja ho odoženiem!" A rozbehla sa po kameňoch. "Nehádž kamením na hada!" kričal vtáčik, "trafíš ma a zabiješ ma!" Tu šiel okolo slon. "Len kľud, s tým hadom budem hneď hotový, vytrhnem celý strom, had spadne na zem a ty budeš mať po strachu!" Ale to neide, tak rozmliaždiš moje vajíčka!" kričal zúfalo vták. "Nekrič," riekol mravenec, ktorý práve niesol po kmeni larvu. "Poviem to nášmu veliteľovi a ten ti pomôže!" Tak sa aj stalo. Zrazu prichodovali stovky mravencov a pustili sa veľkými kusadlami do hada. Za chvíľu z neho nezostala, iba biela kostra. Vták zlietol z hniezda a poďakoval sa mravencom: "Veľkí mi nedokázali pomôcť, ale vy malí ste mi a moje deti zachránili, ďakujem vám!"

327. Kolísanka

Otecko išiel s dcérenkou do parku, kde bola kolísanka. Dievčatko sa chcelo kolísať. Na jednu stranu sa posadil otecko, na druhú dcérka. Otecko bol ťažký, preto sedel dole, dcéra ľahká, preto bola hore. Kolísať sa nešlo. "Urobíme to ináč," povedal otecko. "Bež tam na ihrisko a pozvi deti, ktoré by sa chceli kolísať." Dievčatko odbehlo a za chvíľu doviedlo pár detí. Najsamprv sa posadila ona, potom chlapec s čiernou čiapkou, potom dievčatko s dlhými vrkočmi, potom chlapec v modrých nohaviciach, ktorý mal v náručí psa. Na druhú stranu si sadol otecko. Kolísanka sa dala do pohybu a deti mali radosť z kolísania.

Keď sa dáme dokopy, ide všetko ľahšie, práca i zábava.

328. Prečo sa nemohla konať slávnosť

V Indii sa mala konať slávnosť, svadba dvoch mladých ľudí, ktorí však boli veľmi chudobní. Pozvali celú dedinu, ale prosili, aby namiesto svadobných darov doniesol každý fľašu ryžového vína a tu aby vylial do nádoby, ktorá bude postavená vo dverách svadobného domu. Hostí sa zišlo mnoho. Keď sa všetci usadili a boli podelení s jedlom, ktoré za posledné peniaze svadobčania kúpili, malo prísť na rad víno. Niekoľko ochotných rúk nabralo z nádoby vo dverách víno a nalialo hosťom. Ktosi predniesol prípitok. Keď sa hostia napili, predĺžil sa každému obličaj, pretože okúsil vodu. Každý z hostí myslel rovnako: "Čo budem dávať víno, nalejem tam vodu, ba trošku vody predsa v tom veľkom množstve vína nebude poznať!" Pretože tak urobili všetci, museli pripíjať vodou. Všetci sa zahanbili, že sa chceli tešiť na úkor druhých, a odišli smutní domov. Slávnosť sa nekonala.

Prázdniny - dovolenka

329. Samota priťahuje

Uštvaný človek na konci dvadsiateho storočia hľadá samotu, prírodu, kde nie je technika. Mladí ľudia pracujú, berú dva zamestnania a potom, keď si našetria, odídu do Nepálu, do Himalájí, do Goy, aby bez civilizácie žili prostým životom tamojšieho človeka, ktorý sa uspokojí s hrsťou ryže a rybou na deň. Opäť je moderné pustovníctvo. Ísť na púšť, do samoty. Veľké cestovné kancelárie usporadúvajú zájazdy na Saharu pre presýtených turistov, ktorí boli už všade v Európe, Amerike, Ázii, Afrike. Teraz ich vábi púšť, nekonečné presypy piesku, nedostatok vody, ticho a velebnosť hviezdnej oblohy. Tam chcú prísť zase k sebe, stáť sa opäť človekom, ktorý pozná zmysel života.

330. Ubíjajúce ponáhľanie

Čínsky profesor prišiel do Berlína. Jeho nemecký kolega ho čakal na nádraží. Keď vyšli zo staničnej budovy, uvidel Nemec trolejbus, ktorým mali ísť. Schmatol Číňanovi ruku: "Rýchle, pán kolega, aby nám neušiel autobus!" A dal sa do behu. Ešte ho stihli, sotvaže nastúpili do trolejbusu, zavreli sa dvere a voz sa pohol. "Sláva," kričal upotený profesor, "ušetrili sme desať minút čakania na druhý spoj." Jeho východný kolega sa mierne usmial: "Smiem vedieť, čo s tými desiatimi minútami teraz podnikneme?"

331. Cestovať do vnútra

Západný turista prišiel do Japonska a navštívil staré cisárske mesto Kjoto a v ňom chrám fénixov. Keď si všetko prehliadol, uzrel mnícha v oranžovom habite. Nebol by Európanom, keby sa s ním nedal do reči a na jeho otázku, odkiaľ je a prečo sem prišiel, vyťahoval sa pred budhistom, že prejazdil všetky slávne svätyne Buddhove: indickú Gayu, Kandy na Cejlone. Obličaj mnícha bol čím ďalej smutnejší. Keď turista zmĺkol, povedal: "Úbohý, aký krutý osud tebou zmieta, že musíš cestovať neustále po svete a nikde nenachádzaš kľud. Ja cestujem len do svojho vnútra a tam nachádzam božské osvietenie a nezvratný pokoj."

332. Vedieť sa podeliť

Na prázdninach, na dovolenkách je treba sa podeliť s druhými o spoločnosť, o priateľstvo, o lásku. Sme k tomu ochotní? Nie je tomu tak ako v tomto príbehu? Niekoľko kamarátov sa zíde pri pive a jeden cez druhého pripíjajú na priateľstvo. Tu povie jeden: "Keby si mal päť televízorov, dal by si mi jeden?" "Samozrejme," znela odpoveď. "Keby si mal päť áut, dal by si mi jedno?" "Ale iste!" "A keby si mal päť košieľ, dal by si mi jednu?" Opytovaný zavrtel hlavou: "Nedal," "A prečo?" pýta sa udivene pýtajúci sa, "televízory a autá sú predsa drahšie ako košele a tie by si mi ochotne daroval, prečo nie košeľu?" "Pretože päť televízorov a áut nemám, ale päť košieľ mám!"

VIII. Posledné skutočnosti - smrť, sud, peklo, nebo

333. Smrti neujdeš

Či o tom premýšľaš alebo nie, či sa smrti vyhýbaš alebo nie, raz ťa zastihne. Orientalné báje platia i v atómovom veku: Ali, miláčik sultánov, vrazí do jeho izby, padne na kolená a prosí o rýchleho koňa. V parku videl Smrť a tá k nemu naťahovala ruky. Musí rýchle odtiaľ, najlepšie, keď odcestuje niekam ďaleko, trebárs do Bosry. Sultán mu dá najrýchlejšieho čistokrvného arabského koňa. Ali cvalom odchádza, až sa za ním zdvíha prach. Sultán sa ide prejsť po záhrade a naraz vidí pri studni Smrť. "Čo ťa napadá ohrozovať môjho najlepšieho sluhu?" pýta sa prísne. "Vôbec som ho neohrozovala," riekla Smrť, "len som zdvihla ruku v údive, že je doposiaľ tu. Presne za deväť hodín mám ho odviesť z bazáru v Bosre." (Moderná variácia): Známy horolezec, ktorý prekonal osemtisícovku v Himalájach sa zrútil pri výstupe na Cheopsovú pyramídu v Egypte a zabil sa.

334. Nie je to také zlé

Keď ešte nebola mechanizácia v stavebníctve, muselo sa všetko nosiť alebo voziť ručne. Jeden roľník rozvážal maltu kolieskom po lešení a raz popoludní, keď slnko najviac pražilo, praštil kolieskom a kričal, že to ďalej nevydrží, že je to veľká drina a že by radšej umrel. Sotva to prianie vyslovil, stala si pred neho Smrť a hovorí: "Volal si ma, čo si praješ?" "Nič, nič," koktal roľník, "len keby si mi pomohla s tým kolieskom vyjsť na lešenie."

335. Zverené odovzdať

Rabín Majer vykonal pobožnosť v synagóge a vracal sa domov. V dedine vládla epidémia (neštovíc), ktorá skosila tiež jeho syna. Jeho pani mu zastrela tvár plátnom; keď rabín prišiel domov a pýtal sa po nemocnom, ako sa mu darí, povedala: "Darí sa mu dobre, dokonca odcestoval." "Akože?" začudoval sa rabín, "čože už sa uzdravil?" "Áno," povedala ticho jeho žena, "ale teraz poď a najedz sa!" Pri jedení mužovi rozprávala: "Pred niekoľkými rokmi prišiel niekto a zveril mi vzácny poklad. Prosil, aby som ho dobre opatrovala do toho dňa, keď si preňho prídem. A dnes si preňho prišiel a ja som mu ho dala, zachovala som sa správne, rabi?" "Správne si sa zachovala," odpovedal rabín, "čo nám kto zverí, musíme mu vrátiť nepoškodené a v ktorúkoľvek hodinu." "Tak moje správanie schvaľuješ? To som rada. Poď, ukážem ti niečo" a priviedla muža do podkrovia, kde ležal mŕtvy chlapec, oddelila rúško a ukázala mu jeho tvár. Rabín vykríkol a dal sa do plaču. Pani ho vzala okolo ramien a zašepotala: "Pán mi toho chlapca pred 9 rokmi zveril, teraz som mu ho odovzdala. Odišiel, ale darí sa mu dobre, neplač!"

Rabín otrel si slzy a uznal, že jeho žena mala pravdu. Boh nám zveril život vlastný i druhých. Keď zavolá, musíme ho odovzdať.

336. Vesele na smrť

Za prenasledovania kresťanov v Afrike posilňoval biskup sv. Cyprián svojich veriacich týmito slovami: "Len ten sa bojí smrti, kto nepozná Krista." Keď sám bol dovlečený pred sudcu a vypočul rozsudok, povedal: "Bohu vďaka!" Na popravišti kľakol a modlil sa, potom vstal, dal vyplatiť katovi dvadsaťpäť denárov, zaviazal si sám oči a položil hlavu, aby prijal smrtiacu ranu.

337. Žartoval na popravišti

Humanista a kancelár anglického kráľa Jindřicha VIII. Tomáš Morus bol za odopretie prísahy, ktorou sa kráľ uznáva za hlavu cirkvi v Anglicku, odsúdený na smrť. Po dlhom väzení bol odvedený na popravisko. Išiel vo (vetchem) odeve, pretože svoje pekné šaty rozdal veliteľovi pevnosti. Bol zoslabnutý, že nemohol bez pomoci vystúpiť po schodoch na lešenie. Požiadal preto diváka, aby mu pomohol vystúpiť na popravište a dodal humorne: "Dolu sa už dostanem sám." Keď ho kat chcel prosiť za odpustenie, predišiel ho Tomáš a sám mu ďakoval za najväčšiu službu, ktorú mu kedy niekto preukázal. Potom si sám zaviazal oči, kľakol pred klát, odsunul fúzy, ktoré mu vo väzení narástli, aby nebol katom oddelené, lebo "tieto sa určite nedopustili žiadnej veľzrady," ako žartovne poznamenal. V rozsudku bolo, že mu má byť zoťatá hlava, nie fúzy. Bol sťatý sekerou dňa 6. júna 1535.

338. Maľovať smrť

Nebohý arcibiskup milánsky sv. Karol Boromejský dal maliarovi namaľovať smrť. Keď mu doniesol náčrtok obrazu, uvidel na ňom svätec kostlivca s kosou v ruke. Biskup s tým nesúhlasil. "Tak nemaľuj smrť, namaľuj ju ako dobrého priateľa, ktorý má zlatý kľúč v ruke. Kľúč ku šťastnej večnosti."

339. Byť pripravený na smrť

Raz sa hrali chlapci, medzi nimi bol i svätý Alojz, veselú hru. Keď boli v najlepšom, jeden zavolal: "Chlapci, čo by ste robili, keby vám teraz niekto povedal: Za päť minút zomriete!" "Nechaj si tie vtipy," zamrmlal jeden. "Ja by som letel ku spovedi," vykríkol druhý. "Ja by som sa modlil," riekol tretí. "A čo by si robil ty, Alojz?" "Ja by som sa hrál ďalej!" odpovedal Alojz. Bol tak pripravený na smrť, že sa na ňu už nemusel pripravovať.

340. Plniť povinnosť, najlepšia príprava na smrť

V minulom storočí v snemovni jedného spolkového štátu v Amerike vypukla panika. Zatmelo sa slnko a mnohí sa domnievali, že nastal koniec sveta. Hrnuli sa k východu, ale poslanec, ktorý práve mal reč k rozpočtu, povedal: "Páni, neutekajte! Alebo nastal koniec sveta, alebo nie. Ak nastal, Pán nás má nájsť pri práci. Ak nenastal, potom nie je žiadny dôvod, prečo by sme mali svoju prácu prerušiť."

341. Tvárou v tvár smrti

Rehoľný brat kosil na poli obilie. Ide okolo tulák a hovorí:"Čo sa, bratu, tak drieš, ľahni si a odpočiň si, však sa to do večera urobí!" "Ako vieš, že sa dožijem večera?" opýtal sa brat, "preto si musím dať záležať, aby som čo najviac urobil."

342. Priateľstvo alebo smrť

Mudrc išiel jedného dňa po vonku a vidí starca, ako sadí strom, na ktorom zreje takzvaný svätojánsky chlieb. Zastavil sa uňho a opýtal sa: "Kedy ten stromček prinesie plody?" "Za sedemdesiat rokov," odpovedal starec. "Ty blázon," pousmial sa múdry muž, "to už neokusíš z plodov toho stromu, načo ho teda sadíš?"

Starec mu odpovedal: "Keď som prišiel na svet, bol tu strom svätojánskeho chleba a ja som z neho jedol, pretože ho zasadili moji dedovia a otcovia. A ako som jedol ovocie zo stromu, ktorý som nesadil, chcem zasadiť tento strom, aby z neho jedli deti mojich detí. My ľudia môžeme šťastne žiť, len keď si pomáhame a staráme sa jeden o druhého. My sme tu sami obyčajní ľudia, ale naše heslo je: Priateľstvo alebo smrť!"

343.

Zomrel človek, ktorý rád rozprával vtipy. Pred sudcom Kristom stála dlhá rada tých, ktorí čakali na rozsudok. Anjel otvoril knihu života a čítal rozsudok nad prvým z nich: "Sýtil hladných podľa slov: bol som hladný a dali ste mi jesť." "Dobre," riekol Pán, "pôjdeš do neba." Druhý napájal smädných, tretí obliekal nahých, štvrtý ošetroval nemocných, piaty navštevoval uväznených - tí všetci išli do neba. Zatiaľčo boli títo súdení, triasol sa harcovník strachom: to so mnou dopadne zle, ja som žiadnych hladných nekŕmil, smädných nenapájal, nahých neobliekal... márne premýšľal, čo urobil dobrého. Teraz prišiel rad na neho. Anjel nalistoval jeho záznam a hovorí: "Nie je tu dokopy nič, čo by stálo za zmienku!" Tu sa Ježiš usmial: "Predsa urobil niečo dobrého. Bol som smutný, sklamaný neúspechmi a on ma rozosmial svojimi vtipmi. Tešiť sa s tešiacimi, iných privádzať k radosti, je tiež skutok milosrdenstva, bež do neba!"

344. Prázdne ruky

J. Foillerau rozprával, že mal kedysi sen: jeden človek prišiel pred Boží sud a vraví: "Pozri, Pane, nič som zlé neurobil, plnil som tvoje príkazy a zákazy, moje ruky sú čisté." - "Áno, odpovedal Boh, "ale prázdne."

345. Cibuľa

Zomrela stará pani, a pretože bola zatvrdená v hriechu, skončila v ohňovom jazere. Jej anjel strážny usilovne spomínal, či neurobila nejaký dobrý skutok v živote, ktorý by ju mohol zachrániť. Konečne si spomenul, že kedysi, keď plela záhonok, dala tá pani žobrákovi malú cibuľku, aby trochu utíšil svoj hlad. Rýchlo to anjel povedal Pánu Bohu. "Dobre," povedal Boh, "chcem jej dať ešte poslednú možnosť, ako sa zachrániť. Podrž tú cibuľku nad jazerom, aby sa jej tá hriešnica mohla chytiť, keď ju dokážeš za cibuľku vytiahnuť z jazera, príde do neba." Anjel to tak urobil, zlá žena sa chytila cibuľky a anjel opatrne ťahal za zelenú stonku. Žena bola skoro už vonku, keď ostatní zavrhnutí to spozorovali a chceli sa tiež zachrániť, chytili sa ženy za nohy. Ale tá zúrivo všetkých odkopávala a kričala: "Ja sama sa mám zachrániť, to je moja cibuľka!" V tom sa cibuľka pretrhla a žena spadla naspäť do ohnivého jazera. Anjel odišiel s plačom.

346. Len láska platí

Ruská legenda rozpráva: Zomieral bohatý sedliak. Z posledných síl zašepotal, aby mu dali do truhly mešec zlatých dukátov, ktoré schovával v truhle. Trasúcimi sa prstami podával sluhovi kľúč od nej. Keď zomrel, uvidel v nebi stôl bohato prestretý samými lahôdkami. Sedlákovi sa zbiehali sliny v ústach a ukázal na jeden chlebíček so sardinkami: "Čo stojí?" opýtal sa anjela. "Jednu kopejku," odpovedal anjel. "A tu ten kúsok lososa?" "Tiež kopejku." "A tu ten kaviár?" "Tiež." - "Lacné," pomyslel si sedlák, "to sa budem mať za svoje zlaťáky!" A prikázal si celú obloženú misu. Než mu ju anjel pripravil, opýtal sa ho: "A máš peniaze?" "Plný mešec!" povedal sebavedome sedlák a rozviazal ho. Ako sa začudoval, keď bol prázdny! "Nečuduj sa tomu," povedal anjel, "do neba si môžeš vziať len peniaze, ktoré si rozdal!"

347. Dlhé lyžice

Jeden rabín prosil raz Boha, aby mu ukázal peklo a nebo. Boh súhlasil a dal mu za sprievodcu proroka Eliáša. Ten ho zaviedol do peknej miestnosti, kde bol uprostred stôl a na ňom veľký kotol s nádherne voňajúcim jedlom. Ale ľudia, ktorí sedeli okolo, boli vyziabnutí, bledí a nariekali, že majú hlad. Mali síce v rukách lyžice, ale tie boli tak dlhé, že nimi skvostné jedlo nemohli dopraviť do úst, pretože konce lyžíc boli prirastnuté k dlaniam. Keď vyšli von, pýtal sa rabín, čo to bolo za miesto. "To bolo peklo," povedal prorok.

Nato prišli do inej miestnosti, ktorá vyzerala skoro tak, ako tá prvá. Na stole bola nádoba s voňajúcim jedlom, ľudia sedeli okolo stola a mali rovnako dlhé lyžice v rukách. Lenže na rozdiel od tých prvých boli to ľudia so zdravou farbou, dobre živení a šťastní. Zabávali sa veselo vospolok. Rabín zrovnával počínanie ľudí v oboch miestnostiach a prišiel na to, že sa tu ľudia nesnažia nakŕmiť seba,ale že tých dlhé lyžice používajú, aby doniesli jedlo do úst druhým. To bolo nebo.

348. Peklo

Jeden človek mal sen. Zomrel a prišiel do krásnej krajiny plnej kvetín, stromov, ďalekých hôr a priezračných potôčkov. Mohol ísť, kam chcel, nikto mu nebránil. Keď mal hlad, zaželal si jedlo, na aké mal práve chuť, a hneď bolo pred ním: najjemnejšie múčniky, najvyberanejšie vína, šťavnaté mäsá. A zábav mal, čo si srdce prialo: od videokaziet až k športu a hudbe všetkého druhu. Tak tam žil mesiac, roky. Zrazu sa mu všetko sprotivilo - jedlo, zábavy, krajina. Bol predsa stále sám, s nikým nemohol prehovoriť a nemal nijakú prácu, tá nuda ho zožierala ako zhubná nemoc. "Je tu niekto, je tu vôbec nejaký živý tvor?" kričal zúfalo. Po chvíli sa objavila biela odetá postava. "Praješ si?" povedala zdvorilo. "Mám to všetko po krk, daj mi nejakú prácu, pošli ma medzi ľudí!" "Ľutujem," odpovedá biely. "Práca, spoločnosť, to je jediné, čo tu nie je a čo ti nemôžem poskytnúť." "Tak ja ti kašlem na ten krám tu," kričal rozhorčene muž, "to ma radšej pošli do pekla!" Ten druhý sa usmieval: "A kde myslíš, že si?"

349. Smrť v hriechu a plameňoch

V nočných hodinách 17. decembra 1983 vniklo v Amsterdame niekoľko ozbrojených banditov do lokálu Sex-klubu. Tam niektorí z nich držali návštevníkov, ktorí sa práve oddávali sexuálnym výstrednostiam, zbraňami v šachu, zatiaľ čo druhí z bandy vyliali do miestnosti benzín, ktorý potom ranou z revolveru zapálili. Lokál okamžite vzplanul ako obrovská hranica. V nej našlo smrť trinásť ľudí. Za živa v plameňoch a vo večnosti?

350. Kto príde do neba?

Jedna rabínska historka rozpráva: Jeden rabín rád chodil na trhovište, pretože rád rozprával a stretával sa tam s mnohými ľuďmi. Raz stretol v tlačenici samého proroka Eliáša. To bolo prekvapenie! Rabín okamžite pochopil svoju príležitosť. Eliáš bol predsa ohnivými koňmi vzatý do neba, ten bude najlepšie vedieť, ako to tam vyzerá a kto do neba príde. Priblížil sa k prorokovi, hlboko sa uklonil a úctivo sa opýtal: "Nemaj mi moju zvedavosť za zlú, ale kto sa dostane z tých ľudí na trhovišti do neba?" V skrytosti duše určite počítal, že bude prorok určite menovať jeho, učiteľa Zákona. Ale prorok nemusel sa dlho rozhliadať, povedal: "Z tých, čo sú tu, nikto." Po nejakej dobe prišli na námestie dvaja ľudia. Eliáš poťahuje rabína za rukáv a vraví: "Títo dvaja prídu do neba." Rabín je zvedavý, ktorí to sú. "My sme potulní hudobníci, keď vidíme, že je niekto smutný, zahrajeme mu veselú pesničku, až sa rozosmeje. Keď vidíme, že sa dvaja ľudia hádajú, tak sa snažíme ich zmieriť..., keď zbadáme, že niekto druhého utláča, tak mu hrajeme vážne piesne, aby sa spamätal..."

IX. Liturgický rok

1. Advent

351. Bez svetla to neide

Advent je doba svetla. Ešte pred sto rokmi chodievali ľudia na roraty za tmy a svietili si na cestu lucernami. Tiež v kostole svedčia popálené lavice, svietili si ľudia sviecami, aby videli na text piesní. Bez svetla nie je možný život, nedá sa pracovať. Ako nepríjemne pociťujeme, keď nám večer naraz vypne prúd. Prestane sa variť, čítať, poslúchať televízor, rádio. Keď to trvá dlhšie, ide sa spať. Horári by bez svetle nenarúbali ani kilo uhlia.

Svetlo dáva nádej, istotu. Na náhrobku veľkého kardinála Newmana je nápis: "Ex umbri ad lucem" - Z temnoty k svetlu. Odložte skutky temnoty a oblečte sa do odevu svetla - to je výzva adventu.

Pred rokmi sa konala prednáška s hudobným programom na oslavu výročia veľkého skladateľa. Keď po zahajovacom programe začali hrať prvú skladbu večera, vypli prúd. Jeden nástroj po druhom prestával hrať uprostred taktu. Ľudí sa zmocnila neistota, niektorých strach, niektorí vstali a šli hľadať východ, skĺzli a spadli na zem. Začala vznikať panika, ktosi hystericky vykríkol. V tom niekto zapálil zapaľovač. Malý plamienok svetla začal prehlodávať tmu a neistotu. Druhý zapaľovač mu pomohol, za chvíľu na hľadisku horelo niekoľko desiatok svetiel, takže usporiadatelia mohli ísť zapnúť pomocný agregát. Za chvíľu sa rozhoreli lustre, hudobníci chytili nástroje a hudba zaplašila posledné zbytky nervozity.

Tma plodí strach a zúfalstvo. Tma je hriech. Svetlo budí istotu a dáva radosť. To je obraz milosti, v ktorej prichádza sám Kristus. Noc pokročila, deň sa priblížil. Deň Kristovho príchodu v tele, v milosti, k sudu. To všetko značí advent.

352. Opatrovať svetlo (bdelosť)

Selma Lagerlöffová rozpráva vo svojej legende "Plameň svetla" o jednom rytierovi, ktorý po víťaznej bitke pri jednej krížovej ceste prisahal, že donesie neporušený plameň zapálený od svetla v Božom hrobe v Jeruzaleme, do svojej vlasti, do rodného mesta Florencie.

V skutku, zapálil sviecu v Božom hrobe, sadol na koňa a cestoval domov. Pretože musel svetlo opatrovať proti vetru a dažďu,nemohol si príliš všímať krajiny a ľudí a vôbec všetky vonkajšie veci. To svetlo z neho urobilo vnútorného, pokorného človeka. Kedysi ho prepadli lúpežníci. On, kedysi bojový rytier, im dal všetko, čo chceli, len ich prosil, aby mu nechali jeho svetlo. Obrali ho o všetko, o peniaze, o zbrane, o zbroj i o koňa, nakoniec sa nad ním zmilovali a dali mu starú dýchavičnú kobylu. Na tej došiel do Florencie otrhaný, špinavý, ale so svetlom na prsiach, ktoré uchránil od zhasnutia po dlhé mesiace. Od svetla sa potom rozsvietili sviece vo florentskom dome. Keď sa ho ktosi pýtal, ako mohol uchrániť plameň bez pohromy, odpovedal rytier: "Tento plamienok vyžaduje, aby ste prestali myslieť na iné veci. Musíte myslieť len na to, aby vám nezhasol a musíte dôverovať Bohu, že sa vám to podarí. Tak donesiete svetlo k cieľu."

353. Vytrvalosť pomôže

Jednému mužovi vo Francúzsku zomrela manželka a krátko po nej jediný syn. Bola to pre neho ťažká rana. Načo ešte mal žiť? Potom čítal v novinách, že v kraji Cevennes opustili ľudia päť dedín, pretože tam neprší a pole nerodí. Pred desiatkami rokov vyrúbali všetky lesy, a to bol dôsledok, púšť vo Francúzsku. Muž bol poľnohospodár, vzal so sebou voz, náradie a päťdesiat oviec a povedal si, že z tej krajiny urobí úrodný kraj. Usadil sa v jednom poloprázdnom dome a začal pracovať. Opatril si sadenice stromčekov, hlavne listnatých, a od rána do večera ich bolo vidieť, ako železnou tyčou robí miesto pre stromček a sadby. Potom z hrnca sadeničku zalial. Za tri roky zasadil sto tisíc stromčekov, z ktorých asi polovica vzišla. Muž dúfa, že mu Boh dopraje ešte pár rokov, aby mohol vysadiť vyrúbané lesy. Skutočne, Boh mu daroval dlhý život. Keď roku 1947 zomrel, bolo mu 89 rokov. Zanechal po sebe krásne lesy, hlavne dubové, 11 km dlhé a 3 km široké na troch miestach!

Stromy skyprili pôdu a pritiahli dážď, takže pôda sa zase hodila k obrábaniu. Ľudia sa vrátili do opustených dedín, opravili domy a začali nový život. Všetko sa zmenilo tvrdošijnou prácou starého muža.

Na smrť nečakajme so založenými rukami, ani v hrôze nepočítajme dni, ktoré nám ešte zostávajú. Pán odmení tých, ktorých nájde pri práci bdieť. Plň svoje povinnosti a nemusíš sa báť náhleho a prekvapivého odvolania zo života.

354. Nosič Krista

Legenda o svätom Krištofovi rozpráva: Jeden silák prehlásil, že bude slúžiť len najsilnejšiemu a najmocnejšiemu pánovi. Raz videl, ako sto mužov na povel četníka prevádzalo rôzne obraty a cviky. Budú slúžiť četníkovi, pomyslel si silák. Netrvalo to dlho a do vojenského tábora prišiel plukovník a sluha videl, ako četník pred ním stojí v pozore a prijíma jeho rozkazy. Tak prešiel do služby k plukovníkovi. Dlho tam nebol, pretože cisár rozkázal plukovníkovi ísť do boja. Oferus, tak sa silák menoval, šiel teda slúžiť cisárovi. Nalieval mu pri hostine víno, ale raz v noci cisár zbledol, čaša mu vypadla z rúk a on sa sotil mŕtvy na zem. Oferus spoznal, že smrť je silnejšia než cisár. Šiel teda slúžiť smrti. Ale kde ju nájsť? Chodil k lôžkam umierajúcich, ale smrť nestretol. Raz počul jedného zlého človeka kričať: "Nebojím sa smrti, bojím sa diabla." Ale ani diabla nenašiel. Až prišiel raz medzi lotrov, ktorí kradli a zabíjali. Lákali ho, aby šiel s nimi. Raz šli okolo kríža a lotri sa mu zďaleka vyhli. Oferus pochopil, že ten, ktorý visel na kríži, musel byť silnejší než diabol, v ktorého službách lotrovia boli. Ale kto je ten pribitý za ruky a nohy? Dlho sa dopytoval ľudí, až prišiel k pustovníkovi pri veľkej rieke. Ten mu vysvetlil, že Kristus premohol smrť i diabla svojou smrťou na kríži a že je najvyšší Pán neba a zeme. "Tomu budem slúžiť!" - riekol Oferus, "ale kde ho nájsť?" Pustovník mu riekol: "Vidíš tam tú rieku? Ty máš silné nohy a široké ramená, prenášaj pútnikov na druhú stranu. Tak budeš slúžiť Kristovi, ktorý riekol: čo

ste urobili jednému z mojich bratov, mne ste urobili." Oferus počúvol a prenášal ľudí. Raz v noci začul detský hlas: "Ofere, prenes ma na druhý breh!" Silák šiel, vzal si dieťa na ramená a brodil sa riekou. Ale chlapec bol čím ďalej ťažší. Ofer už mal chrbát ohnutý až k hladine, keď zvolal: "Prečo si taký ťažký, chlapče, neunesiem ťa!" "Ako by si ma mohol uniesť, keď vo svojich rukách mám celý svet. Som Kristus, Pán nad pánov, stvoriteľ neba i zeme. Slúžiš mi tým, že prenášaš mojich bratov a sestry cez túto rieku." A od tej doby sa Oferus začal menovať Christoforus, ten, ktorý nosí Krista.

(Nie pri hodovaniach a pijatikách, nie v necudnostiach..., ale oblečte sa v Pána Ježiša Krista..., slúžme nie telu, svetu, ale Kristovi, najvyššiemu Pánovi, ktorý je toho hodný.)

355. Dokázať čakať

Príbeh zo starej Číny. Dvaja roľníci mali vedľa seba pole, obaja na- ňho nasiali pšenicu. Jednému sa zdalo, že jeho obilie pomaly rastie. Stále sa mu zdalo, že susedovo obilie je vyššie, zdatnejšie. Celé noci kvôli tomu nespal. Až raz, keď všetci spali, šiel na svoje pole a začal povyťahovávať stonky jednotlivých rastlín. Bola to piplavá práca, ale do rána bolo hotovo. Pyšne si šiel ľahnúť a keď sa odpoludnia prebudil, šiel sa pozrieť, o čo je jeho obilie vyššie než susedovo. Ale aké bolo jeho sklamanie, keď našiel steblá uvädnuté a zažltnuté. Ešte dlho sa mu smiala celá dedina za to, že nevedel čakať.

356. Ako sa čaká na Boha

Zbožná vdova mala raz sen. Zdalo sa jej, že k nej prišiel sám milý Pán Boh a povedal jej: "Zajtra ťa navštívim, buď doma!" Keď sa pani prebudila, povedala si: snom sa nemá veriť, ale to nie je nič zlého, čo keby ma naozaj Boha navštívil? A tak hneď ráno všetko upratala, obliekla sa do svadobných šiat a na stôl dala čerstvo upečenú bábovku. V tom niekto zaklope. Pani beží otvoriť. Je to cigánske dieťa, chce nejaké peniaze. "To vieš," rýchlo

ho pani odbila, by si premaškrtil. Nič mu nedala. Za chvíľu zase niekto klope. Tentokrát je to mladšia pani a prosí o vypožičanie sto korún, ktoré potrebuje pre nemocné dieťa, aby mu mohla kúpiť lieky. "Toľko nemám," odbila ju hnevlivo vdova, "aj keby som mala, nedám, vy ste iste podvodnica!" Potom si sadla, uvarila obed, ale sľúbená návšteva neprichádzala. Až k večeru zase niekto stojí predo dvermi. "To bude On!" myslí si pani a rýchlo otvára. Ale je to len žobrák, ktorý prosí o kúsok chleba a trochu polievky. Mrzuto za ním zabúchla dvere. To je hrôza, ako dnes ľudia človeka obťažujú! - pomyslela si a keď už bola noc, išla spať. V noci zase uvidela vo sne svetlo a v ňom Pána Boha. "Trikrát som ťa dnes navštívil a vždycky si ma odbila. Už k tebe neprídem!" V tom sa pani prebudila a premýšľala. "Je to len sen," povedala si, "ale čože nestretávame Ježiša práve v tých najúbohejších ľuďoch?" A od toho dňa nikoho neodmietla. Dala, čo mohla, a každého prijímala ako návštevu Božiu.

Vianoce

357. Čím sa slávia Vianoce

Známy cestovateľ a horolezec Herbert Tichý rozpráva o svojich prvých povojnových Vianociach v Pekingu. Mal nemecký pas, ktorý neplatil a do Rakúska sa hneď po skončení vojny nemohol dostať. Býval u chudobných čínskych priateľov. Prišiel Štedrý deň, bola zima, peňazí nebolo a doktor Tichý sa pripravoval na smutné Vianoce. Zrazu sa objavil v jeho príbytku jeho bývalý obchodný spoločník Ma, ktorý ho prosil, aby mu preukázal láskavosť a zúčastnil sa večer v reštaurácií obchodnej schôdzky. Keby on, Európan a bývalý spoločník tam bol prítomný, určite by uzavrel dobrý obchod s čínskymi partnérmi. Doktor Tichý radostne prisvedčil, obliekol si najlepšie šaty a šiel s priateľom do reštaurácie, kde v príjemnej pohode strávil celý večer pri dobrom jedle. Jeho priateľ Ma neuvažoval, že doktor Tichý sa zdokonalil v čínštine, a tak doktor vypočul rozhovor, ktorý nebol určený pre jeho uši: "Myslíš, že má radosť, že je mu tu dobre?" pýtali sa priatelia Ma. Tichý pochopil, že sa nejednalo o žiadnu obchodnú schôdzku, ale že Ma vedel, že sú Vianoce a že chcel Tichému ako kresťanovi pripraviť radosť a vytrhnúť ho z bezútešnosti samoty. "Nebol tam stromček ani vianočná nálada, napriek tomu som len málokedy prežil Štedrý večer hlboko. Bola tam ľudská dobrota, tentokrát bez ohľadu na rasu a stav, iba dobrota. Mohol som dostať väčší dar?" píše neskôr Herbert Tichý v jednej knihe (Ľudia, hory, svetadiely; Praha 1973 str. 16n). Čo robí Vianoce Vianocami?

358. Horifikus

Spisovateľ K.H.Waggerl rozpráva v jednej vianočnej legende o lúpežníkovi Horifikovi, ktorý číhal na obchodné karavány na ceste zo Svätej zemi do Egypta. Kto mu padol do rúk, toho nemilosrdne okradol. Práve, keď Svätá rodina utekala pred Herodesom do Egypta, číhal lúpežník za trnistým krom. Videl osla, na ňom ženu s dieťaťom a osla viedol ešte mladý muž. "Tí toho veľa nebudú mať," pomyslel si lúpežník a vyskočil z úkrytu. "Stáť," zareval a vyceril zuby. Bol presvedčený, že nie je človek, ktorý by sa nenaľakal a nemal z neho strach. A naozaj, ešte sa mu nestalo, aby sa ho niekto nebál. Svätý Jozef sa bezradne zapozeral na Pannu Máriu a tá kývla, aby išli ďalej. Horifikus stuhol, to sa mu ešte nestalo. "Stáť, lebo..." zakričal už slabším hlasom. Keď k nemu osol s matkou a dieťatkom došli, povedala Panna Mária: "Z teba neide, lúpežník, strach, ty máš mäkké srdce!" Horifikus žasol ešte viac. Po prvýkrát sa stretol s človekom, ktorý sa ho nebál a povedal o ňom niečo pekné. Zapozeral sa na Dieťa a veľmi sa mu páčilo, takže mal hroznú chuť mu niečo dať, ale nič nemal, bol len chudobný lúpežník. Niečo predsa máš, blesklo mu hlavou, vieš tancovať mečový tanec. Meč Horifikus síce nemal, ale na to stačil nôž. Očami poprosil Pannu Máriu o dovolenie a začal svoj divoký tanec. Skákal, točil sa dokola, sekal nožom na domnelého nepriateľa, až spotený a vysílený padol dieťaťu k nohám. "To ti dávam," šepotal, "viac nemám. "Ježiško sa usmieval a tlieskal ručičkami. Panna Mária povedala. "Kto má mäkké srdce, nie je zlý, tomu Boh odpúšťa. Bež a zanechaj toto nečestné remeslo. Máš silné paže, uživíš sa ináč." Od tej doby Horifikus chodil po trhoch a lámal železo, krútil klince a tiež tancoval a tak si zarábal na živobytie.

359. Prečo majú černoši biele dlane

Keď prišli traja králi k Ježiškovi do Betlehéma, bál sa ten čierny, že sa dieťa naľaká. Už to skúsil na ceste, že sa mu bieli ľudia vyhýbajú a deti pred ním utekajú. Preto sa drží vzadu, keď jeho dvaja druhovia prišli pred Ježiška a skladali mu svoje dary. Keď prišla rada na neho, pokľakol, zložil svoj dar a uklonil sa hlavou až k zemi. Tu Panna Mária povedala. "Vezmi si dieťa a zabav ho!" Čierny kráľ s úžasom a nesmiernou úctou vzal do rúk krehké dieťa a mal takú radosť, že mu bozkával nôžky. Ježiško sa usmieval, vôbec nekričal a nebál sa. Keď kráľ vracal dieťa matke, žasol, keď sa pozrel na svoje dlane. Boli biele. To iste preto, že sa dotýkali tela toho Svätého, pomyslel si kráľ. (K.H.Wagger)

360. Ruža

Veľký básnik K.M.Rilke za pobytu v Paríži chodil denne na obed v doprovode mladej dámy okolo jednej žobráčky. Tá sedela nehybne a nikdy neprosila a neďakovala, keď jej niekto hodil do krabičky peniaz. Rilke jej nedal nikdy nič. Francúzka sa udivene pýtala básnika: "Prečo jej nikdy nič nehodíte?" "Potrebujem obdarovať srdce a nie ruku," povedal básnik a na druhý deň sa objavil s kyticou krásnych ruží. Mladá spoločnica sa domnievala, že ruže patria jej, ale básnik ich dal do klína sediacej žobráčky.

361. Legenda o štvrtom svätom kráľovi

Okrem svätých Troch kráľov sa vydal ešte štvrtý na cestu, aby sa poklonil novonarodenému židovskému kráľovi. Chcel mu dať tri klenoty. Jeho kôň bol pomalý, takže sa minul s výpravou troch kráľov. Aj napriek tomu kráľ cestoval ďalej do júdskej zeme. Keď prišiel do Betlehema, bola svätá rodina preč. Zúfalá matka jedného syna mu rozprávala, že jej dieťa bolo vojakmi zabité pri vraždení betlehémských neviniatok. Súcitný kráľ dal jej žiariaci rubín, ktorý chcel dať pôvodne židovskému kráľovi. Po dlhých mesiacoch prišiel do Egypta, ale ukázalo sa, že dieťa so svojimi rodičmi odišlo zase do svojej vlasti. Tak sa znovu vrátil do Svätej zeme. Na pokraji jednej dediny našiel malomocného, ktorý takmer umieral hladom. Dal mu druhý klenot, aby si kúpil, čo potrebuje: Potom sa mu stopa stratila a on po tridsiatich rokoch márne hľadal kráľa, aby mu dal aspoň svoj posledný drahokam. Zostarol, keď prišiel do Jeruzalema. Ubytoval sa v hostinci a jedného dňa uzrel vojakov, ako vedú otca početnej rodiny do väzenia pre dĺžoby, pretože nemohol platiť nájom za pole. Bolo mu ľúto bedákajúce ženy a plačúce deti, preto šiel a dal žene svoj posledný klenot, krásny zafír, aby dlh zaplatila a prikúpila pole, aby mohli byť z čohosi nažive.

Blížili sa Veľkonočné sviatky a Jeruzalem bol plný správ, ako chytili židovského rabbiho, ktorý sa vydával za Mesiáša, ako ho veľrada odsúdila a Pilát rozsudok potvrdil. Naraz ho dohnal krik a hluk, aby sa pozrel, čo sa deje. Na ulici vliekol akýsi človek kríž, šaty mal plné krvi a na hlave chumáč podobný bocianiemu hniezdu. Chlapec pred ním niesol tabuľku, kde bolo napísano hebrejsky, grécky a latinsky: Ježiš Nazaretský, kráľ židovský. Kráľ sa predral až k postave, ktorá práve pod krížom padla. Snažil sa odsúdenému pomôcť, ale jeho ruky boli slabé. "Hľadal som ťa celých tridsať rokov," zašeptal odsúdencovi, "a teraz sa s tebou stretávam, žiaľ neskoro!" "V žiadnom prípade," odpovedal Ježiš, "my sa poznáme, stretli sme sa už dávno. Keď si daroval svoje drahokamy mojim najmenším bratom, mne si to urobil. Zato pôjdeš so mnou do môjho kráľovstva." A krížom obťažený Kráľ sa zdvihol a pokračoval v ceste na Kalváriu, aby tam vztýčil svoj trón, odkiaľ by vládol všetkým vykúpeným.

O deviatej hodine, keď sa zatmelo slnko a Ježiš zvolal "Je dokonané", vypustil tiež štvrtý kráľ svoju hľadajúcu dušu v komôrke hostinca.

362. Kolobeh lásky

V jednom kláštore dostal brat-vrátnik od niekoho krásne hrozno. Brat mal veľkú radosť a už sa tešil, ako si pochutná na sladkých bobuliach, keď si spomenul, že väčšia radosť je z toho, keď niekomu niečo darujeme. Preto vzal hrozno a zaklopal na dvere opáta. Tomu dal hrozno a prial mu dobrú chuť. Opát mal z daru radosť, ale spomenul si okamžite na nemocného brata Bohumíra a hneď mu hrozno doniesol. "Ty si nemocný, potrebuješ niečo výživné!" riekol. Nemocného ošetroval brat Damián. Sotva vošiel do izby nemocného, daroval mu brat Bohumír hrozno: "To máš za námahu, že ma ošetruješ," zašeptal. Brat Damián nechcel starca uraziť a hrozno prijal,ale hneď vedel, komu jej dá. Brat-vrátnik je celý deň na nohách, všetko musí vybaviť, ten si hrozno najviac zaslúži. Udivene sa vrátnik pozerá na hrozno, ktoré sa k nemu vrátilo. Peľ so zrniek bol zotretý, avšak cena hrozna sa zväčšila o lásku, ktorá každým darovaním vzrástla.

363. Miesto pre dieťa

Oscar Wilde rozpráva modernú rozprávku. Jeden človek mal zámok a u neho krásnu záhradu, plnú kvetín a stromov. Boháč často cestoval a za jeho neprítomnosti správca dovolil, aby si deti z celého mestečka hrali v zámockej záhrade. V deň, keď bolo v parku najviac kriku a smiechu z detských hier, sa vrátil z ciest zámocký pán. Zamračene pozoroval pobehávanie detí po trávniku, s námahou znášal ich krik a smiech. Nariadil správcovi, aby deti vyhnal a všetky vchody dal uzatvoriť železnými branami. Akonáhle to urobil, začali stromy v záhrade žltnúť, akonáhle bolo leto, kvetiny zvädli, tráva zožltla. Dokonca začal v záhrade polietavať sneh a netrvalo to dlho a záhrada zapadla bielym rubášom. Mráz a zima sa nasťahovali do záhrady. Zámockému pánovi zmena neušla, premýšľal, prečo zima vytlačila leto v jeho záhrade. Prišiel na to, zavolal si správcu a prikázal mu otvoriť brány do záhrady a zavolať deti späť. Akonáhle deti vstúpili do záhrady a chceli si urobiť zo snehu gule, sneh sa roztopil, vynorili sa snežienky a iné jarné kvetiny. Jar prišla s deťmi do zámockej záhady.

(Prečo je nevľúdno v našich rodinách, prečo zima v medziľudských vzťahoch? Nie je tu miesto pre dieťa. Pusťme deti do rodín, do svojho srdca a rozkvitneme my i spoločnosť.)

Rodina

364. Lásku nenahradíš darom

Obaja rodičia boli zamestnaní, prišli až večer z práce. Žena rýchlo pripravila večeru, muž si sadol k televízii. Deti prišli z družiny. Mali otázky, chceli si pohovoriť s otcom, matkou, ale tí nemali pre deti čas. "Vidíš, že musím pracovať," odbila ich matka. "Vidíš, že som unavený," odbil ich otec. Potom prišli Vianoce, obaja rodičia sa dohodli, že pôjdu kupovať pre deti darčeky. Vošli do hračkarkého obchodu a na otázku predavačky, čo si praje, povedal otec: "Potrebujeme pre osemročného chlapca a štvorročné dievčatko darčeky, ale také, čo by ich zamestnávali a zbavili ich pocitu samoty."

"Ľutujeme," povedala predavačka, "rodičov nepredávame!"

365. Spravodlivý otec

Navštívil priateľ staršieho priateľ, otca niekoľkých detí. O ňom koloval názor, že je krajne spravodlivý. Mladší hosť však pozoroval, ako jeho priateľ jedná rôzne s deťmi a pripadalo mu to divné, povedal" "Vravíš, že máš svoje deti rovnako rád, ale teraz vidím, že sa chováš ku každému inak. Kde je tvoja spravodlivosť?" Starší sa usmial: "Tá predsa spočíva v tom, že každý dostane to, čo je jeho, čo mu patrí. Pretože potreby mojich detí sú rôzne, jednám s nimi rôzne, keby som sa choval ku každému rovnako, bol by som určite v mnohých prípadoch nespravodlivý."

366. Mať čas

Otec prišiel z práce a zaborí sa do kresla, než manželka urobí večeru, číta noviny, športovú stránku. Tu k nemu pristúpi Matúš, ktorý chodí do štvrtej triedy, a hovorí: "Oci, ja ti musím niečo povedať!" "Vidíš, že nemám čas," bručí otec. "A prečo nemáš čas, oci?" "Čítam noviny!" "Prečo ale čítaš noviny?" "Pretože si chcem odpočinúť a dozvedieť sa, ako naši hrajú hokej." "Oci, ale ja sa ťa chcem niečo opýtať." "Až inokedy, teraz ma nechaj konečne čítať!" "Prečo nemôžeš čítať, keď s tebou rozprávam?" "Pretože ma to ruší, pamätaj si, rozprávanie vždy ruší: rozprávať je striebro, mlčať je zlato." "Ale naša pani učiteľka rozpráva mnoho, oci." "To sa chápe, je žena a učiteľka k tomu, učitelia musia rozprávať." "Oci, keď ja rozprávam pri vyučovaní, tak ma učiteľka napomína alebo mi dá poznámku do žiackej knižky." "To robí dobre, pretože deti majú byť pri vyučovaní ticho, rozumieš?" "Ale keď ma učiteľka vyvolala a ja som bol ticho, dostal som päťku!" "Dobre ti tak, mal si rozprávať!" "To som rád, oci, že sa nehneváš." "Prečo by som sa mal hnevať?" "Pre päťku v žiackej." "Akú päťku?" "Veď o tom už rozprávame pol hodiny, oci, ale keď ty čítaš noviny!"

367. Statočnosť

Píše jeden starý učiteľ, že za ním prišiel otec siedmich detí a prosil ho, aby si pohovoril s jeho manželkou, ktorá čaká ôsme a chce si ho, blázon, nechať. Na to učiteľ hovorí: "Prosím vás, ja už sa teším na vaše ďalšie dieťa, mal som ich za tie roky v triede už piatich a jedno krajšie než druhé a vy to ďalšie uživíte. Kto už by ich neuživil, keď nie vy." Muž sa poškriabal za uchom a povedal, že pracovať vie, a že keď ich dokáže uživiť sedem, to ôsme teda uživí tiež.

Po čase stretol učiteľ matku a ona mu hovorí: "Môj bol u vás, však, ale ja by som i tak vzala kufor a išla porodiť k matke, či by som mohla pripustiť, aby mi zabili dieťa v mojom vlastnom tele?" Uplynuli roky a z ôsmeho dieťaťa sa stal banský inžinier. Na konci učiteľ píše o matke: "Na tú suverejnú mamičku často spomínam s úctou a obdivom. Mala len dve triedy všeobecnej školy a začínala ako slúžka; keď išlo do tuhého, keď sa mala rozhodnúť v takejto základnej životnej situácii, svojím neúchylným materským inštinktom poznala, čo je správne a čo nie. Nemusela ani študovať filozofiu a ja neviem, čo ešte, aby vedela, že počatím začína v jej tele svoj nový život človek." (Karel Jangl, LD 21.1.1968)

368. Otrasná štatistika

V tlači bola uvedená v súvislosti s rozhovorom s členom vládnej populačnej komisie táto štatistika: ročne sa u nás rodí 200 000 detí a 100 000 ich zahynie pri tzv. interrupcii. To znamená, že na dva pôrody pripadá jedna interrupcia. V celosvetovom merítku je umelých potratov na 80 miliónov za rok, teda dvakrát viac než obetí oboch svetových vojen dokopy. U nás od januára 1953 prevedených bolo doposiaľ cez dva milióny interrupcií. S tým gynekológovia nie sú spokojní a uvádzajú názor Svetovej zdravotníckej organizácie, že sexuálny život, ako jedna zložka života, má človeku prinášať vrcholné citové zážitky. To však platí len vtedy, ak sa k nemu pristupuje s láskou a zodpovedne, pretože zodpovednosť je jedným zo znakov dospelosti človeka. A keď budú dbané na tieto dve kritériá, bude určite menej interupcií. (Vlasta, 5. február 1984) Kresťansky povedané: len v záhrade manželstva je miesto pre sexuálny život a vznik dieťaťa.

369. Denník nenarodeného

 1.5. Dnes ma rodičia povolali z lásky k životu.

15.5. Vznikajú žily, formuje sa rýchle moje telo.

19.5. Mám už ústa.

21.5. Moje srdce začína biť.

28.5. Začínam dostávať ruky a nohy. Môžem sa už natiahnuť.

 8.6. Z dlaní vyrástajú prsty, skoro budem môcť niečo uchopiť.

15.6. Dnes sa moja matka dozvedela, že ma nosí živú. Mala som z toho veľkú radosť.

20.6. Teraz je už isté, že som dievča.

24.6. Všetky moje orgány sa začínajú tvoriť. Môžem dokonca už pociťovať bolesť.

 6.7. Dostávam vlasy, riasy a obočie.

 8.7. Moje oči sú už dávno hotové, aj keď mám viečka stále zatvorené. Skoro sa mi otvoria a ja sa budem môcť pozrieť po prvýkrát na mamičku a na celý krásny svet.

19.7. Moje srdce pravidelne bije, moja krv koluje v žilách, cítim sa v bezpečí a je mi u mamičky dobre.

20.7. Dnes ma moja matka zavraždila.

370. Tak sa môžu zmeniť

Radko trénuje závodne beh. Trikrát týždenne je na tréningu. Raz príde zamračený a užalostený z domu. Trenér je skúsený športovec a k tomu bystrý pedagóg. "Čo je?" pýta sa Radka. "Už to s našimi nevydržím. Dennodenne sa mama s otcom hádajú, raz kvôli mne, raz kvôli Jane, raz kvôli peniazom a móde. Sú zaostalí, nemajú pre nás mladých pochopenie. Utečiem z domu!" vyhŕkne zlostne Radko. "Máš pravdu," povie pomaly tréner. "Keď som bol taký starý ako ty, boli moji rodičia tak isto zaostalí a včerajší ako tí tvoji. Bolo to na nevydržanie, ale opustiť som ich nechcel. Prevychovávam ich, povedal som si a začal som. So staršími ľuďmi musí mať človek trpezlivosť. Po piatich rokoch už sa s nimi dalo rozumne rozprávať a teraz, po pätnástich,, vravím ti, keď si neviem s niečím rady, idem za nimi a ver mi alebo nie, vždycky mi dobre poradia. Tak sa dokážu rodičia zmeniť. Skús to tiež!"

371. Vernosť

Poznal som oboch. On bol textilným robotníkom, ona robotníčka v obchodnej firme. Vzali sa, hoci ona bola omnoho staršia. Skoro po svadbe dostala žena reumatickú horúčku a zostala pripútaná na lôžku. Muž ju ošetroval, varil, keď prišiel domov z práce, pral, viedol domácnosť. V práci mu chlapi hovorili: "Nechaj sa s ňou rozviesť, čo máš zo života?" Ale on odpovedal: "Sľúbil som jej, že s ňou budem znášať všetko dobré a zlé a že ju neopustím. Ten sľub dodržím." A naozaj, takto žili celé desaťročia, až mu zomrel, sotva dosiahol dôchodka. Žena zomrela po niekoľkých rokoch u Alžbetínok v Brne, kam ju ako trvalo invalidnú previezli.

372. Nohavice

Pán Vycpálek si kúpil nové nohavice. Boli mu dobré, len dole potrebovali o dva centimetre skrátiť. So žiariacim obličajom priviezol nohavice z konfekcie domov a náhle stretne ženu: "Buď tak dobrá, skráť mi tie nohavice o dva centimetre." Ale žena odsekne, má na muža od včerajška zlosť: "Ani ma nenapadne!" Pán Vycpálek nenalieha, má ešte dve ženy v domácnosti - švagrinú a dcéru. Keď prosí o službu švagrinú, tá mu vyčíta, že pre ňu tiež nič neurobil. Dcéra síce neodmietne, ale vyhovorí sa, že nemá bohužiaľ čas. Tak sa pán Vycpálek naštve, buchne dvermi a zasadne u Zlatého hrozna na pohár piva, ktoré je liekom na všetky rodinné neduhy.

Po polnoci sa vracia v mierne podnapitom stave domov. Na vešiaku sú jeho nové nohavice. Aj napriek vypitej desiatky pív pán Vycpálek pozná, že sa podobajú detským nohaviciam, tak sú krátke. Keď odišiel do krčmy, vzala nohavice manželka, ktorej sa vec rozležala v hlave, a skrátila ich o dva centimetre. Potom ich zavesila na vešiak. Keď okolo nich išla švagriná, uvedomila si, že sa nechovala správne a tak isto nohavice skrátila. To isté urobila dcéra, ktorá sa vrátila pred polnocou z party.

Tak pán Vycpálek nenosí vďaka oneskorenej horlivosti troch žien v rodine svoje nové nohavice.

Pôstna doba

373. Kríž na Evereste

"Bol to veľký okamžik. Sňal som si kyslík a desať minút som fotografoval Tenzinga s vlajkami, rôzne chrbáty Everestu a celkový pohľad. Nechal som na vrcholku krížik od Johna Hunta... bolo to 29. mája 1953." (Edmond Hillary: Kto neriskuje, nevyhraje, Panoráma Praha 1983, str. 215, Najvyššia hora zeme, "tretí pól" označený znamením spásy.) Blíži sa vrchol nášho života (cirkevného roka), je potrebné dostať opäť do zorného uhla kríž.

374. Čas k obráteniu sa

Keď obliehal Alexander Veľký nejaké mesto na svojich ďalekých výpravách mal vo zvyku, že dal postaviť pred hradbami dobre viditeľnú svietelňu, ktorá horela dňom i nocou. Obliehaným dodal správu, že pokiaľ lucerňa svieti, majú čas, aby sa poddali. Akonáhle však lucerňa zhasne, že začne útok, pri ktorom nebude nikto ušetrený. Tak sa stalo. Akonáhle olej v lampe zhasol, dal veliteľ rozkaz k útoku, ktorý potom skončil celkovým zničením mesta a jeho obyvateľov. Čas milosti preňho vypršal.

375. Vedieť sa priznať

Mahathma Ghandí rozpráva zo svojho života: "Mal som pätnásť rokov, keď som sa dopustil krádeže. Mal som dlhy, preto som ukradol otcovi zlatý náramok, aby som dlhy zaplatil. Vina ma tak ťažila, že som ju nemohol uniesť. Rozhodol som sa, že sa otcovi priznám. Keď som stál pred ním, nemohol som od hanby otvoriť ústa. Napísal som vtedy svoje priznanie na papier a podal som ho otcovi. Triasol som sa na celom tele. Otec vzal lístok, prečítal ho,

zatvoril oči a potom lístok roztrhal. "Už je zase dobre," povedal a vzal ma do náručia. Od tej chvíle som mal svojho otca ešte radšej."

376. Povstať

Mladý kňaz mal po prvýkrát kázať pri bohoslužbách pre väzňov. Dlho si pripravoval kázeň, hľadal slová, aby pohol zatvrdenými dušami. Keď vošiel do väzenskej kaplnky a rozhliadol sa po tvárach, zamrazilo ho, poznal na nich pohŕdanie a výsmech. Potichu sa pomodlil o silu a pomaly vystupoval na kazateľnicu. Pred posledným schodom zakopol a kotúľal sa z kazateľnice dole za búrky smiechu poslucháčov. S bolesťou a hanbou kňaz vstal zo zeme. V tom ho niečo napadlo. Vybehol na kazateľnicu, ako najrýchlejšie vládal a volal na pruhované publikum: "Preto som, muži, spadol, aby som vám ukázal, že kto padol, môže povstať."

377. K záchrane je treba odvaha

Je november 1943, vojna, mestá sú bombardované, ľudia sedia v predajňach. Zrazu príde do takéhoto protileteckého úkrytu človek a volá: Kto sa chce zachrániť, musí von! Náš dom horí a skoro sa zrúti!" Ale väčšina si myslela, že v obchode je bezpečne, preto za mužom išlo iba pár ľudí. Nebolo to ľahké. Museli liezť dierou von, predierať sa cez plamene. Len mokrá deka cez hlavu ich zachránila pred najhoršími spáleninami. Konečne vyliezli, boli zachránení. Neurobili ani sto krokov, keď ohlušujúca rana oznamovala, že ten dom sa zrútil. Všetci, ktorí nemali odvahu riskovať prechod cez plamene, zahynuli.

(K obráteniu, záchrane života, je treba odvahy.)

378. Postaviť sa do tieňa kríža

Istého človeka rozčuľovalo, že za sebou zanecháva tieň, nech ide, kam ide. Preto sa chcel tieňa zbaviť, ale nešlo to. Keď svietilo slnko, stál za ním temný tieň. Až ho napadlo postaviť sa do tieňa stromu. Jeho tieň zmizol, bol pohltený tieňom stromu.

Kto sa chce zbaviť viny, ktorá sa za ním tiahne ako tieň, nech ju postaví do tieňa kríža.

379. Kríž na Palatine

Roku 1856 našli archeológovia na Palatine v Ríme v sutinách antických kasární stenu, kde bol vyrytý nožom alebo klincom kríž. Pred ním stojí mladík a zdraví kríž zodvihnutím ruky. Na kríži visí muž, ale namiesto ľudskej hlavy má osliu. Pod tým je vyškrabaný neumelý nápis: "Alexamenis sebete theon - Alexamenos sa klania svojmu bohu". Je to karikatúra, nejaký pohan si robil posmech z viery svojho spolukadeta. Nápis je asi z roku 123 až 126 po Kristu a kríž, i keď posmešný, je jedno z najstarších vyobrazení Kristovho kríža.

V roku 1870 našli bádatelia v inej časti Ríma odpoveď kresťana Alexamena. Na podstavci sochy boha vojny Marta je vyryté ostrým predmetom: "Alexamenos fidelis" - Alexamenos je kresťan, a verný kresťan. Vzdor posmechu a prenasledovania zostal ten vojak, tak zosmiešnený, veriacim.

380. Nevyberaj si

Stredoveká legenda rozpráva: Akýsi človek neustále nariekal, že má ťažký kríž. Všetci sú na tom lepšie, len on má kríž najťažší. Boh sa nad ním ustrnul a odviedol ho do veľkej siene, kde boli vystavené kríže všetkých ľudí na svete. "Môžeš si namiesto svojho kríža vybrať nejaký ľahší," dovolil mu Boh. Ten človek s radosťou začal prehliadať kríže. Padol mu do oka maličký krížik, ale keď ho chcel zodvihnúť, nedokázal to. "Ten je veľmi ťažký," povedal a hľadal ďalej. Hneď vedľa bol tenký kríž, ale keď si ho dal na ramená, cítil, že má hrany ostré ako britva. Hneď kríž postavil na miesto. A tak to šlo ďalej. Každý kríž mal niečo nepríjemného: jeden bol príliš ťažký, iný príliš ostrý, ďalší príliš dlhý. Žiadny sa mu nepáčil. V kúte spozoroval stáť kríž, ktorý sa mu prihováral. Nebol ani príliš veľký, ani príliš ťažký, ani príliš ostrý. "Ten si vezmem!" povedal a hodil si kríž na rameno. Keď sa bližšie pozrel, spozoroval, že je to ten kríž, ktorý doposiaľ niesol.

381. Ber kríž, aký je

Jedno podobenstvo rozpráva: Všetci ľudia, keď prídu k užívaniu rozumu, obdržia kríž. Každý taký, aký je schopný uniesť. S týmito krížmi idú ľudia životom až k nebu, ktoré je na vysokej hore za veľkou priepasťou. Ľudia sa trápia, aby prišli k tej hore bližšie. Jeden človek niesol dlhý kríž. Potil sa pod ním, padal pod ním. Ako šiel, všade mu ten kríž prekážal. Tak sa raz rozhneval, vzal pílku a kus kríža vzadu odrezal. Hneď sa mu išlo pohodlnejšie. Keď konečne zástup prišiel k priepasti, bolo treba prejsť na druhú stranu, kde čakalo nebeské svetlo a šťastie. Most tam žiadny nebol, a tak každý položil svoj kríž cez priepasť, ktorá bola rôzne široká. A hľa, všetky kríže dosiahli druhý breh a ľudia s radosťou po nich bezpečne prešli do raja. Len ten človek, ktorý svoj kríž odrezal, zostal pred priepasťou. Jeho kríž bol príliš krátky, aby preklenul hlbinu.

382. Pietro Bandinelli

Renesančný maliar Leonardo da Vinci namaľoval v jedálni kláštora Santa Maria dela Grazie v Miláne svetovo preslávenou Večeru Pána. Rozpráva sa, že keď si maliar robil náčrty jednotlivých postáv, stretol akéhosi mládenca, ktorý šiel do sveta na skusy. Jeho tvár žiarila anjelskou nevinnosťou tak, že ho majster prosil, aby mu šiel stáť ako model pri vyobrazení Ježiša. Dal mu dukát a napísal si jeho meno: Pietro Bandinelli. Roky plynuli, maliar mal mnoho iných zákazok a súčasne ho jeho geniálny duch vodil po cestách prírodných záhad a vynálezov, takže obraz bol stále nedokončený. Už chýbala len Judášova tvár. Kde nájsť model, kde tvár tak pustú, aby vyjadrovala tvár zradca? Raz, keď sa vracal neskoro v noci domov, vyhodil ktosi z krčmy ešte mladého človeka opitého a strašne kľajúceho. Vo svitu mesiaca poznal maliar svoj model. Ten by mohol byť Judášom! Vzal lotra pod paž, umyl ho a uložil do postele. Ráno mu dal najesť a sľúbil mu zlatý dukát, ak mu chvíľu posedí, aby si mohol namaľovať jeho tvár. Keď vzal kartón a uhol, aby mohol začať kresliť, videl, ako sa zrazu lejú po tvári lotra slzy. Keď skicu dokončil, prehliadal si muž obraz Krista. Potom sa obrátil k maliarovi: "Vy ma nepoznávate? Pred šiestimi rokmi som vám robil model Krista a teraz model Judáša! Som Pietro Bandinelli!"

(Čo zmenilo anjelskú tvár v diabolskú? Hriech, zvrhnutý život.)

383. Bambus

V záhrade stal mohutný bambusový strom, bol pýchou majiteľa záhrady. Jedného dňa prišiel pán k bambusu a hovorí: "Potrebujem ťa." "Rob so mnou, čo chceš," odpovedal strom. "Ale ja ti musím odrezať všetky vetvy!" povedal smutne pán. "Nie, pane, to nie. Použij ma ako chceš, ale moje vetvy mi nechaj!" "Keď ti nebudem môcť odrezať vetvy, nemôžem ťa potrebovať," povedal pán. V záhrade sa rozhostilo ticho, len vietor šelestil listy stromov. "Dobre, pane," povedal po chvíli bambus skláňajúc korunu, "orež ma, ako chceš!" Pán však naliehal ďalej: "Musím ti urobiť ešte inú bolesť, musím ťa zrúbať a rozrezať na kusy!" "Ach, to nie, môj pane," kričal bambus, "to zahyniem, ja, tvoj najkrásnejší strom!" "Keď ťa nebudem môcť sklátiť a rozrezať," odvetil pán, "nemôžem ťa potrebovať!" Opäť bolo ticho, motýle poletovali od kvetiny ku kvetine, slnko hrialo a záhradu naplnila ťažká vôňa orchidee. "Pane, súhlasím, zrúbaj ma a rozrež na kusy!" zašeptal bambus.

Tak sa stalo. Pán zrúbal strom, orezal listy a vetvy a nakoniec rozrezal pozdĺž kmeň na dlhé tyče. To všetko zaniesol k prameňu, zložil tyče tak, aby nimi mohla prúdiť voda na suché polia, ktorá potrebovala vlahu. Keď bambusom prúdila životodárna voda a keď videl, ako sa polia zelenajú a prinášajú hojnú úrodu, chválil pána za jeho rozhodnutie ho zrúbať a zbaviť drene. Len tak, rozrezaný a zrúbaný, priniesol bambus kraju veľké požehnanie.

384. Sebectvo izoluje

Na sýpke bola hromada pšenice. Hospodár ju mal pripravenú na siatie.

Ale jedno zrnko sa schovalo.

Nechcelo byť rozhodené na pole.

Nechcelo zomrieť.

Chcelo si zachrániť život.

Tak sa nikdy nestalo chlebom.

Nikdy neprišlo na stôl.

Nikdy nebolo požehnané a rozdelené.

Nikdy nepôsobilo radosť.

Nikdy nedarovalo život.

Nikdy sa nestalo Telom Pánovým.

Na sýpke zostalo samo. Všetky ostatné zrnká odniesol hospodár na pole. Potom prišla myš a to bol koniec osamelého zrnka.

385. Pôstné zrkadlo

Vo Florencii žil zbožný kňaz Galeatini. Dal si namaľovať tvár Krista trpiaceho a tŕním korunovaného. Zavesil si obraz pri okne a celé hodiny sa naňho díval. V oproti stojacom dome žila ješitná vdova. Celé dni preležala na okne a neušlo jej, že sa kňaz dlhé hodiny pozerá na jedno miesto pri okne. Iste tam má zrkadlo, pomyslela si, a prezerá sa, aký je krásny. Nedalo jej to, a keď kňaza stretla, povedala štipľavo: "Otče, myslela som, že ste svätý kňaz a zatiaľ sa celé hodiny pozeráte do zrkadla. Kážete proti pýche a sám do nej padáte!" Kňaz sa podivne usmial: "Pani, máte pravdu, pozerám sa opravdivo do zvláštneho zrkadla. Čím ďalej sa doňho dívam, tým viac hriechov na sebe poznávam. To zrkadlo má pre mňa takú moc, že sa od neho nemôžem odtrhnúť." "Ukážte mi ho!" zatúžila ješitná žena. "S radosťou," kňaz jej ukázal Kristovu tvár. "Dívajte sa doňho denne, hodiny, dni, mesiace a obnažíte si svoju dušu!"

386. Vytrvať do konca

V Alexandrii žil kresťanský učiteľ Leonidas, ktorému sa roku 182 narodil syn Origenes. Otec ho kresťansky vychoval a hlavne dbal, aby sa chlapec naučil poznať Písmo a rozumieť mu. Celé pasáže musel odriekávať spamäti, ale chlapec často otca prekvapil nečakanými otázkami, chcejúc vedieť hlbší zmysel toho, čo sa učil.

Okolo roku 202 vypuklo prenasledovanie kresťanov. Leonidas bol zatvorený a tak deväťčlenná rodina stratila svojho živiteľa. Origenes horel túžbou zdieľať s otcom mučeníctvo a všemožne sa snažil upútať na seba pozornosť pohanov, aby bol zatvorený a postavený ako kresťan pred sud. Len lžou sa podarilo matke Origena zachovať pri živote. Schovala mu totiž šaty, aby nemohol ísť na ulicu. A tak Origenes, keď sám nemohol získať palmu mučeníctva, napísal otcovi do väzenia list, z ktorého sa nám zachovala jediná veta: "Otče, maj sa na pozore, aby si snáď kvôli nám nezmenil svoje zmýšľanie!" Tak napomína dvadsaťročný syn otca, aby vytrval až do konca. Leonidas toto napomenutie nepotreboval, zostal kresťanom až do konca a zahynul ako mučeník. Avšak list Origenov je dôkazom, aká veľká viera bola u prvých kresťanov, keď synovia napomínajú otca k stálosti a matky musia schovať synom šaty, aby ich nevideli zomierať. Príklad pre naše pôstné snaženie: obnoviť vieru a krstnú milosť a povzbudiť sa k vernosti až do konca.

387. Najväčšia udalosť dejín

Keď sa navrátili americkí kozmonauti z pobytu na Mesiaci, prehlásil vtedajší prezident štátu Nixon: "To je najväčšia udalosť od stvorenia sveta v dejinách!" Na to reagoval známy (i u nás v bývalom Československu) ľudový misionár Billy Graham: "Najväčšou udalosťou svetových dejín je narodenie, smrť a vzkriesenie Ježiša Krista."

388. Krásna púšť

"Púšť robí krásnou to, že niekde skrýva studňu," povedal Saint Exupéry. Studňa v púšti znamená záchranu, život. Ľudský život bez viery vo vzkriesenie by bol zúfalý. Sebehorší údel života však vierou v posmrtný život stáva sa krásnou púšťou, pretože nádejnou.

389. Veľkonočné podobenstvo

Z vajíčka sa vyliahla v záhrade húsenica. Celý deň okusovala lístie, nič iného ju nezaujímalo. Ani slnečná žiara, ani duha, ani ligotanie hviezd. Jedného dňa zaliezla do koruny stromov a priviazala sa ku kmeňu hodvábnymi nitkami. Za chvíľu sa premenila v kuklu, v akýsi suchý kamienok. Už nepotrebovala ani jesť, ani sa pohybovať. Jedného rána, keď ju zahriali papršteky slnka, pukla škaredá pokrývka. Vo vnútri zložené krídla sa roztvorili a do krásneho rána vyletel všetkými farbami žiariaci motýľ. Ako drahokam sa usadil na kvetine a sial vonnú šťavu.

Tak tomu bude s ľudským telom. To nezaujíma nič než jedlo a rozkoše. Ale keď duch ich ovláda, čaká ich krásna budúcnosť. Smrť uväzní telo do rakvy ako do kukly. V zemi bude tíško odpočívať, až príde ráno vzkriesenie. Paprsk všemohúcej Božej lásky spojí atómy rozpadnutého tela do nového celku a puknutým hrobom vyjde nový, žiariaci, oslávený človek. Bude nesmrteľný i čo do tela, bude mať krásu Kristovu, bude po celú večnosť piť z pohára Božej blaženosti.

390. Maximilián Kolbe

Pred 43 rokmi stojí jeden muž tvárou v tvár smrti. Je to františkánsky väzeň Maximilián Kolbe. Z tábora v Osvětimi uprchol väzeň. Za trest bolo 10 väzňov zo 14. bloku vybraných na smrť hladom. Medzi nimi je i František Gajovniczek, otec dvoch detí. Keď naňho ukázal veliteľ tábora, prepukol do náreku, čo bude s jeho malými deťmi. Na to vystúpi Otec Kolbe z radu a žiada, aby sme namiesto Gajovniczka na smrť. Veliteľ Fritsch súhlasí, a tak kňaz, len 47-ročný, ide na smrť do bunkru, kde desať odsúdených nedostane jesť a piť. Po 14 dňoch je počuť Kolbov hlas, ako sa modlí a spieva s ostatnými. Hlas stále slabší a slabší, až 14. augusta, v predvečer sviatku Nanebovzatia Panny Márie, umĺkne celkom. /1941/ Čo posilňovalo kňaza v dlhých dňoch a hodinách bolestí pred smrťou? Viera vo večný život, viera vo vzkriesenie, v spoločenstvo svätých.

391. Fénix

Podľa egyptského mýtu je fénix pozemská podoba slnka, ktoré po skončení svojej vlády nad svetom vždy zomiera a potom sa znovu rodí a objavuje v jasnej žiari. Podľa grécko-rímskeho mýtu je fénix zázračný vták, ktorý vždy po 500 rokov sa sám spálil v hniezde na palme a z popola potom povstal omladnutý k novému životu. Tento vták sa vyskytuje v ranných kresťanských maľbách a symbolizuje Kristovo vzkriesenie. Paralela s Kristom: žiarom svojho utrpenia sa Kristus spálil a z tieňa smrti povstal k novému životu. Kristus, "slnko spravodlivosti", zapadol do smrti, ale znovu sa objavuje zmŕtvychvstalý v novej žiari.

392. Láska rozohrieva ľad

Japonská rozprávka vypráva: Ošo bol synom rybárskej rodiny. Dokiaľ otec mohol, pomáhal mu pri love, až zostarol, ujal sa rybárčenia sám. Kúpil tri rybníky v horách, osadil ich kaprami, ktoré potom lovil a predával na trhu.

Jedného dňa onemocnela jeho matka. Márne sa syn snažil zohnať pre ňu lekára alebo aspoň lieky. "Viem, keby som mala kapra z tvojho rybníka, iste by som sa uzdravila," šepotala matka. Ale bola zima a na rybníkoch bol tlstý ľad. Napriek tomu Ošo vzal sekeru a sieťku a šiel dobývať kapra. Ale ľad bol príliš tvrdý a siahal hlboko. Ošo nemohol doňho preseknúť dieru. Tu zdvihol oči k nebu a vrúcne sa modlil, aby mohol matke rybu doniesť. Tu pocítil, že sa jeho telo rozohrieva, nabúda teplotu rozžhaveného železa. Rýchlo zo seba strhol šaty a ľahol si na ľad, aby ho svojím telom rozohrial. Naozaj, za chvíľu roztavil ľad všade tam, kam doľahlo jeho telo. Ošo vzal rýchlo sieť a ponoril ju do vody. Dvakrát, trikrát zalovil a už tiahol veľkého kapra na ľad. Rýchlo sa obliekol a keď prišiel domov, uvaril z kapra silnú polievku. Tú potom matke po lyžičkách dával. Po každej lyžičke sa matka cítila silnejšia, až mohla vstať z postele. Ešte tejto zimy sa úplne uzdravila.

(Tiež láska Kristova nás uzdravila.)

393. Prijímanie - cena chleba

Nedávno urobil jeden anglický novinár zaujímavý pokus. Kúpil krajec chleba (jeden a pol kg) a postavil si na roh najživejšej ulice v rôznych mestách. Okoloidúci vyberal za tento chlieb hodinu pracovať. Výsledky: v Hamburgu sa mu vysmiali, v New Yorku ho zobrala polícia, v africkej Nigérii boli ľudia ochotní za tento chlieb pracovať tri hodiny. V indickom New Delhi sa postavilo do fronty niekoľko -siatok ľudí, aby za ten chlieb pracovali celý deň.

Tak rôznu cenu má pre ľudí obyčajný chlieb. Akú cenu má chlieb nebeský, eucharistia? Záleží to od hladu. Kto hladuje po Kristovi, je ochotný za eucharistický chlieb dať všetko.

394. Zázračný chlieb

Ku kňazovi prišiel človek, ktorý sa nemohol zmieriť s katolíckou náukou o prítomnosti Kristovej v eucharistii. "Ako je možné," pýtal sa, "aby sa chlieb premenil v Kristovo telo a víno v jeho krv?" Kňaz odpovedal: "Keď tvoje telo dokáže potravu, ktorú prijímaš, premeniť vo svalovinu, tkanivá a krv, ako by to nemohol dokázať Boh?" Ale muž pokračoval: "Ako môže v takom malom kúsku oblátku byť celý nekonečný veľký Boh?" "Pozri sa," povedal kňaz, "celá táto veľká krajina, na ktorú sa dívaš, sa zobrazila v tvojom oku, na tvojej sietnici, prečo by sa nemohol Kristus vteliť do malej hostie?" Ale pochybovač ďalej

namietal. "Ako môže byť ten istý Kristus súčasne prítomný vo sviatosti oltárnej po všetkých kostoloch, čo máte vo svete?" Kňaz vzal zrkadlo a nechal muža, aby sa doňho pozrel. Potom hodil ho na zem, rozbilo sa na sto kúskov. Kňaz povedal: "Tiež v každom kúsku je súčasne tvoj obraz a vôbec sa nedivíš. Nediv sa preto, že je Kristus celý a súčasne prítomný, kdekoľvek sa uchováva eucharistia."

395. Smrť farnosti

Jeden farár dal do novín toto úmrtné oznámenie. "V hlbokom zármutku oznamujeme, že zomrela farnosť svätého Štefana v N. Posledná rozlúčka v nedeľu o l0. hodine." Chápe sa, že v nedeľu bol kostol svätého Štefana v N. nabitý k prasknutiu. Uprostred kostola bola rakev, farár v čiernom pluviále mal pohrebnú reč: "Cez roky práce, všemožné operácie a lieky, ktoré som našej nemocnej farnosti obstaral, nepodarilo sa mu ju zachrániť. Zomrela s posledným svätým prijímaním v tomto kostole. Chcem urobiť ešte posledný pokus. Choďte, prosím, všetci okolo tejto rakvy a pozorne sa pozrite na mŕtveho, ktorý tam leží. Keď to s vami nepohne, choďte hlavným vchodom von, kto sa bude cítiť dotknutý, nech sa vráti bočným vchodom sem, to by mohol byť začiatok novej farnosti." Ľudia sa zoradili a farár otvoril rakvu. Pomaly sa sprievod okolo rakvy. Každý bol zvedavý na mŕtveho v rakve. Keď tam nahliadol, videl v zrkadle sám seba. Mnohí sa zdrvení vrátili späť do kostola. To bol nový začiatok, vzkriesenie farnosti.

396. Dom, kde môžeme žiť (cirkev)

K dedkovi - včelárovi pricestoval vnuk Ivan na prázdniny. Do kostola nechodil, v Boha neveril. Keď mu dedko rozprával o hmyzom štáte, o poriadku, ktorý vládne vo včelíne, kde kráľovná má svoj dvor a kde včely-robotníčky majú svoje úlohy, veľmi sa Ivan čudoval, ako je to všetko múdro zariadené. Keď dedko postavil ešte dva nové úle a premiestnil do nich rojace sa včely, všimol si Ivan, že tie včely pokladajú svoj úľ za svoj dom a lietajú len do neho. Dedko mu to vysvetlil. Včely potrebujú dom, kde by mohli žiť, klásť vajíčka, vychovávať potomstvo a ukladať med, zásoby, potravy. Včely majú svojho včelára, i keď ho nedokážu vidieť a opísať. Ony totiž vidia inak než ľudia. Ale napriek tomu každá včela vie, že včelár existuje. Keď Ivan s úžasom pozoroval dedka, ako vymieňa včelám rámik, ako mu lezú po ruke a nebodnú ho, povedal mu dedko: "Predstav si, Ivan, maličká včielka, sotva sa prelietla, príde za starou včelou a povie: "Ja neverím v žiadneho včelára a tiež neverím, že nám postavil náš modrý domček!" "Vieš, čo jej stará včela odpovedala?" "Áno, viem," vyhŕkne Ivan. "Tá včielka je hlúpa, ten včelár postavil úľ, i keď ona o tom nič nevie a existuje, i keď ho nikdy nevidela!" Dedko sa usmial. "Teraz pomenuj človeka, Ivan, ktorý neverí v Boha, pretože ho nevidel a popiera, že dom, v ktorom býva, má svojho staviteľa." Ivan pochopil. Dedko ešte dodal: "My tiež bývame v dome, ktorý nám postavil Boh. Je to dom, v ktorom sme sa narodili, tu dostávame jesť a výchovu, tu sme chránení pred búrkou a dažďom a raz v ňom pokojne zomrieme. Nie je to dobre, mať domov?"

397. Cirkev nezanikne

Graham Greene v románe "Smrť posledného pápeža" opisuje svet, ktorý sa zbavil náboženstva. Všetky štáty ovládol jediný muž, prezident svetovej moci. Kresťania boli vyhubení, len posledný pápež ešte žil v hlúčku veriacich. Na pápeža bol vypísaný zatykač, preto jazdí s malým kufríčkom ako obchodný cestujúci z miesta na miesto. Keď sa jedného dňa ubytoval v otlčenom hotelíku na predmestí hlavného mesta svetovej moci, spozná ho vrátnik, zatelefonuje polícii a tá pápeža zatkne. Po ďalšom väznení privedú pápeža pred svetového prezidenta. Ten mu najprv láskavo dohovára, aby sa zbavil poslednej povery, ktorú už všetci odvrhli. Ale pápež odmieta. Vyznáva vieru v Krista, ktorý za všetkých zomrel, a preto je Pánom sveta. Jemu prisahal vernosť a ho nezradí. Prezident sa rozhnevá. Nadáva, vyhrožuje, zúri. Potom vytiahne zo zásuvky revolver a zastrelí svojho posledného protivníka.

Keď potom ukladá revolver do zásuvky a pozrie sa na vyschnutú úbohú postavu posledného pápeža, ktorý mu leží pri nohách, zamyslí sa. "Ten mŕtvy mal nakoniec pravdu. Nie ja, ale Kristus je pánom sveta." V tú chvíľu, poznamenáva básnik, sa zrodil nový veriaci.

398.VIDIEŤ NEPOCHOPITEĽNÉHO BOHA

     Štyria učitelia mohli vidieť nepochopiteľného Boha, ktorého si nikto nedokáže predstaviť. Keď sa vrátili naspäť do tohto sveta, boli zmetení.

     Prvý prišiel domov a chvel sa ako osikový list. Mlčky si ľahol a obrátil tvár k stene. Nechcel nič jesť ani piť. Jeho obličaj sa prepadla, jeho oči vyhasli.

     Druhý sa vrhol na zem, pretože sa na neho všetko valilo zo všetkých strán, ako si myslel. Zakryl si oči, kričal od hrôzy, že ho to pridlávi, bil hlavou o zem. Nič mu to nepomohlo. Z každej strany sa na jeho hlavu valili balvany, kusy dreva, tony ocele. Nebolo mu pomoci, zošalel.

     Tretí povedal: "Videli sme niečo, čo nemá hraníc, čo je bez konca. Proti tomu som len nepatrný prášok, trieska, ktorá sa odlupila od večnej veci. Sme vydaný ničote. Nič nie sme, všetky naše skutky, i ty sebelepšie, nestojá za nič. Je zbytočne sa snažiť byť svätým, keď Božiu sviatosť nikdy nedosiahneme." A začal sa odávať žiadostiam tela a hriechu, prestal veriť a zúfal si.

     Štvrtý učiteľ sa tiež dlho nemohol spamätať. Potom povedal: "Beda nám, akí malí sme proti veľkému a nezmieriteľnému Bohu! Akí pochabí sme proti jeho múdrosti!Akí hriešni proti jeho dobrote a svätosti! A predsa Božia ruka nás nesie! Na nás je, aby sme sa jej pokorne podrobili a pracovali vo svete ako jej nástroj. Lebo nebudeme súdení podľa svojho poznania, ale podľa svojej ochoty a podľa svojich skutokov!"

     A rabbi šiel s novou odvahou do svojho povolania: učiť večným veciam na tejto úbohej zemi. A stal sa z neho veľký a vážený učiteľ svojej doby.

399. PRIZNANIE POCHYBOVAČA.

     Známy skeptik, pochybovač, kľačí v mestečku v kostole v prvej lavici. Tu k nemu prikľakne sused a vraví mu: "Ja som si myslel, že ty neveríš v Boha?" - "To sa rozumie, že nie", odpovedal hosť, "ale či viem, že mám pravdu?"

400.DOBRE, ŽE VŠETKO NEVIDÍME.

     Indiánski horskí vodcovia v Andách zaviazujú svojim nákladným mulám často oči, aby nevideli, aký veľký je náklad, ktorý sa im naloží na chrbát. Keby im nezaviazali oči, nebolo by možné naložiť náklad.

401.PRVÉ KROKY.

     Rabína Baalšema sa pýtali žiaci: "Majstre, ako to je, že ten, ktorý v Boha uverí, po určitom čase cíti, ako by sa od neho vzďaloval, ako by sa mu Boh stratil?"

     Rabín mu odpovedal: "To je tak, ako keď otec učí dieťa chodiť. Postaví ho pred seba, vziali sa od neho na niekoľko krokov a povie: "Nič sa neboj, poď za mnou" - a natiahne ruky, aby dieťa nespadlo. A tak dieťa ide prvými samostatnými krôčikami k otcovi medzi jeho rukami. Tak je to s tebou - Boh sa ti vzdialil, aby siho sám hľadal. Dôveruj mu, jeho ruky ťa ochránia, aby si nespadol. Keby sa Boh od teba nevzdialil, nenaučil by si sa kráčať vo viere.

402.K VIERE TREBA ODVAHU.

     Jednej noci vypukol v dome požiar. Zdesení utekali rodičia s deťmi z horiaceho domu. Vtom matka s hrôzou zistila, že chybuje ich päťročný syn.Domnievala sa, že ho vzal otec. Čo robiť? Chce sa vrhnúť do plameňov, ale plamene sú hrozné, že cúvla. Vtom sa otvorí okno na druhom poschodí a chlapec kričí o pomoc. Otec zoženie plachtu, rozostrie ju za pomoci druhých a kričí: "Skoč, chytime ťa do plachty!" Chlapec plače: "Tatí, ja ťa nevidím" - "Ale ja ťa vidím", kričí otec "a to stačí, skoč!" A dieťa skočí a zachráni sa v náruči otca.

     Veriť znamená s odvahou skočiť do otvorenej náruči Otca, ktorý zachráňuje.

403. BOH JE BLÍZKO, DÔVERUJ MU.

     V nemocnici sa pripravuje malý chlapec na operáciu. Má strach, je medzi cudzími ľuďmi, plače. Vtom príde jeho otec na návštevu. "Neboj sa, ja som u teba!" snaží sa doať odvahu chlapcovi. Dieťa sa uspokojí. "Ocko, keď budeš vždy pri mne, nebudem mať strach, zostaneš tu?" Otec prisvedčí: "Budem vždy s tebou." Lekár dovolil, aby bol otec pri operácii, aby pozeral cez sklo. Ešte prv ako mu dali narkózu, pozeral sa chlapec na otca. Prv ako usnul, šepkal si: "Ocko je tu, nesmiem mať strach!"

KONIEC I 

404. SVÄTÁ RODINA - VZOR KRESŤANSKEJ RODINY.

     Pápež Lev XIII. ustanovujúc brevo m Nominem fugit zo dňa 14. júna 1892 sviatok Svätej Rodiny, dáva takéto smernice na uzdravenie kresťanských rodín:

"Rodiný život sa uvoľňuje. Treba ho uzdraviť, preto sa ustanovuje osobitný sviatok, ktorý by katolíckym rodinám pripamätúval ich podstatný cieľ. Otcovia sa majú učiť od sv. Jozefa starostlivosti a opatere o svoju domácnosť. Matky majú v Preblahoslavenej Panne Márii vzor vernosti a skromnosti. Deti zas majú nasledovať poslušnosť Pána Ježiša... "

405. MANŽELSTVO V POROVNANIACH.

     "Manželský stav je záhradou, v ktorej rastie veľa žihľavy." Je orechový strom, na ktorom dozrieva mnoho starostí. Je mestom, ktoré môžeme nazvať "plačúcim". Je abecedou, v ktorej utrpenie je najmilšou literou. Je procesiou, v ktorej nesú v predu kríž."

                                      (Abrahám á Santa Clára)

406. KŇAZSTVO KOLÍSKY.

     Pápež Pius XII. v istom príhovore z príležitosti sviatku SVätej Rodiny takto poúčal rodičov; "Zveľaďujte rast svojich detí aj pomocou "duchovného mlieka", o ktorom hovorí sv. Peter (Pt 1,2). Urobte z nich kamene božieho chrámu, vy, ktorí skrze milosť sviatostného manželstva ste vystavení v "duchovný dom", vy, z kráľovstva kňazstva. V kresťanskom formovaní duší vašich detí, ktoré vám zverila Prozretelnosť, daná je vám čiastka učiteľského úradu Cirkvi, zloženej nie z tvrdých kameňov, ale z duší žijúcich nadprirodzeným životom. Vy, manželia a rodičia, ste akoby kňazmi kolísky, detstva amladistvého veku vašich detí, ktorým musíte ukázať cestu do neba."

407. VODA V ÚSTACH.

     K sv. Vincentovi z Ferrary prišla žena ponosujúc sa na zlosť svojho muža a prosila o liek preňho. Svätec ju poslal do kláštora, aby tam na vrátnici poprosila o fľašku zázračnej vody. Brat vrátnik, ktorý bol vopred informovaný o všetkom, dal jej tú vodu zo studne podľa receptu svätca. Spôsob užívania lieku bol takýto: "Keď sa rozhnevaný muž začne škriepiť, ona má vtedy vziať do úst vodu. Za krátky čas sa muž zbavil náruživosti škriepok a zlosti, lebo mu nemal kto odpovedať a žena sa išla poďakovať za účinný liek.

408. KRÍŽ V ŽIVOTE REMBRANTA.

     Súčasný poľský dramaturg Bransteatter v hre Návrat márnotratného syna (Varšava 1948) uvádza príklad zo života umelca Rembranta. Pred Rembrantovým rodinným domom v Leyde stojí kríž. Treba ho odstrániť, lebo hatí prenikaniu svetla do bytu a zacláňa výhľad. Drevorúbači zotínajú kríž sekerami. A hľa, kríž vyrastá v jeho rodine. Rembrantovi umiera žena, tratí syna a dcéru, upadá do dlžôb, zaberajú mu dom i obrazy. V poslednej núdzi nachodí cestu k Bohu, šťastie i svetlo, ktoré takéto reflexie vrhá na jeho maľbách. Duchovne obrodený vyznáva: "Keď človek chce dobre poznať cenu života, musí prejsť cez veľkú búrku. Každé stvorenie prináša na svet malý lúč svetla. Utrpenie a trpká krivda očisťujú toto svetlo, ktoré sa stáva čoraz jasnejšie ako briliant, keď ho brúsia."

409. ŽENSKÁ VERNOSŤ.

     V istej západoeurópskej krajine nachodí sa starobylé mesto so zámkom z čias stredoveku, s krotým sa spomínajú tieto udalosti z r. 1140. Cisár Kondrád vtiahol s vojskom proti vzbúrencom. V ceste natrafil na silno bránený zámok svojich odporcov. Jeho podráždená ambícia nutkala ho použiť násilné prostriedky. Obrancovia totiž zarazili rýchly pochod jeho vojska. Ohlásil totiž obklúčeným, že na druhý deň vrhne celú silu svojho rytierstva do útoku a neprepustí ani živú dušu. Ale vzhľadom na doterajšie hrdinstvo osadenstva dovoľuje, aby ženy mohli opustiť zámok pred útokom a aby mohli zobrať so sebou najcennejšie veci a že sa im nestane nič zlého. Ráno v určitú hodionu otvárajú sa brány pevnosti a vychodia ženy. Jedna za druhou vynášajúc na chrbte svojho muža, alebo brata. Vernosť tých žien prešla potom z histórie do poézie a maliarstva.

410. IBA SAMA SMRŤ.

     Katarína Jagiellová bola ženou švédskeho kráľa Jána Vázu. Keď jej muža uväznil jeho vlastný brat kráľ Erick II., vtedy KAtarína JAgiellová ponáhľala sa do Švédska, do Stockholmu a prosila kráľa, aby jej dovolil byť spolu s mužom vo väzení. "Ale, vznešená pani" - zvolal začudovaný kráľ - "či vaša vznešennosť vie, že váš muž nikdy neuzrie denné svetlo? Lebo od toho času ho nebudeme považovať za knieža, ale za vzbúrenca, ktorý sa sprotivil proti kráľovskému majestátu." "Viem, ale to mi je ľahostajné, či je vinný a či nevinný. Ján Váza je môj muž," odpovedala hrdo kráľovná, v ktorej žilách prúdila krv poľských kráľov. Na to sa spýtal kráľ: "Od tej chvíle ako sa stal váš muž vzbúrencom musí znášať svoj trest v žalári a vy vznešená pani nemáte viac voči nemu nijakých záväzkov, ste slobodná." Vtedy Katarína si stiahla z prsta manželskú obrúčku a podala ju kráľovi, aby si ju obzrel vraviac: "Prosím, aby ste si prečítali na tomto prsteni vyrytý nápis." Kráľ dlho obzeral tento symbol manželskej vernosti a vyčítal na ňom nápis: A teda iba sama smrť nás môže rozlúčiť. A tak Katarína išla do väzenia a vytrvala tam 17 rokov po boku svojho muža, pozbaveného slobody. Až po smrti kráľa Erika vyslobodili obidvoch, lebo sa presvedčili o nevinnosti kniežaťa Jána Vázu, ktorého teraz povolali na trón.

411. OBETAVÁ MATKA.

     Svätý Otec, pápež Pius XII., povedal 26. 11. 1951 účastníkom talianskeho zjazdu Frontu rodiny z talianskych Združení početných rodín kázeň o rodine. Prinášame z nej úryvok: "... Chceli by sme odcitovať tu jeden príklad, možno niektorým z vás už známy, ktorý však nikdy nestráca svoju príťažlivú hodnotu. V istej lakalite bola mladá žena zo šľachtickej rodiny, ale ešte šľachetnejších mravov, lenže krehká a slabého zdravia. V mladosti bola chorá na tuberkulózu. Postupom času sa zdalo, že táto choroba je už vyliečená. Ale keď táto paani po uzavretí sobáša a to šťastného pocítila sa byť matkou rýchlo sa prejavilo výnimočné fyzické zoslabnutie, ktoré veľmi znepokojilo lekárov, ktorí sa starali bedlivo o jej zdravotný stav. Stará choroba sa vrátila. Tuberkulózne ložiská, ktoré sa už uzavreli zasa sa otvorili. Podľa názoru skúsených lekárov nesmel sa strácať čas. Ak táto mladá žena chce zachrániť svoj život treba bez meškania vykonať liečebný potrat. Rovnako i jej manžel uvedomujúc si ťažké položenie svojej ženy dal súhlas na tento bolestný akt. Ale, keď lekár - pôrodník jej oznámil rozhodnutie lekárskeho konzília a zaprisahal ju, aby sa nevyhnutne podrobila jeho zákroku, tá pani rozhodne odpovedala: "Ďakujem vám, pán doktor, za vaše súcitné rady, ale ja nemôžem nijako preťať život svojho dieťaťa. Nemôžem, nemôžem! Ono má právo žiť, pochádza od Boha a keď ho pozná, milovať ho a tešiť sa z neho." Aj jej manžel ju prosil a žiadal pre všetko sveté, aby robila podľa skúsených lekárov. No ona zostala neochvejná a s celou uvedomelosťou čakala na rozriešenie. Dieťa sa narodilo normálne. Lenže onedlho potom zdravie matky sa začalo silno a v urýchlenom tempe zhoršovať. V priebehu dvoch mesiacov úpadok jej síl vyvrcholil. Keď videla, že jej život už dohasína pozrela ešte raz na svoje milované dieťatko, dievčatko, ktoré ležalo zdravé vedľa matky. Na perách matky sa zjavil spokojný úsmev a ona šťastná umrela. Uplynuli roky... V istej rehoľnej spoločnosti vynikala svojou obetavosťou k iným, mladá sestrička, úplne odovzdaná starostlivosti o výchovu opustených bábätiek. Táto rehoľnica s jagajúcimi očami s materinskou láskou skláňala sa nad slabými detičkami, akoby chcela do nich vdýchnuť život. Bola to dcéra tej obetavej matky. S materinskou dobrotou opatrovala teraz opustené deti. Hrdinstvo nezlomenej matky nebolo daromné.

412. DETI NAJDRAHŠÍM POKLADOM.

     Istá žena píše v časopise Rycezr Niepokalanej: "Ja som sa vydala ešte pred vojnou v čase hlúpej módy - jedného dieťaťa a hesla: Najprv si všetko nadobudnúť, užiť rozkošia až potom mať detí. Ó, neverte tým heslám. Choďte za hlasom Cirkvi! Viem, že vám povedia, že kňazi hlásajú nezabíjať detí, lebo oni sami nevychovávajú deti. Drahé, mladé vydaté ženy, keby som poznala každú z vás osobitne, tak by som každej osobitne vysvetlia a zaprisahala vás: "Príjmite dieťas, ako najdrahší poklad na zemi, lebo nemôžete sa dočkať času, že budete mať všetkého v hojnosti, aj šatstva, aj peňazí, ale budete sa cítiť nešťastné, pretože nebudete mať dieťa, ako sa to prihodilo práve mne. Poznám aj medzi známymi mne podobné, vydaté ženy, ktoré zažili túto tragédiu a ktoré preklínajú ohavnú módu vyratúvania, koľko a kedy rodiť deti. Dnes by som dala veľmi mnoho zlata, keby ma Boh ráčil obdarovať tým pokladom, akým je dieťa, lenže žiaľ, nemôžem si vyprosiť takú veľkú milosť a milosrdenstvo. To nepíše kňaz, ale píše to vydatá žena, ktorá vo svojej mladosti nemala šťastie čítať náboženskú literatútu o radostiach materinstva." Bože môj, keby som bola vtedy niečo také čítala, bola by som dnes šťastlivejšou matkou niekoľlých detí, ale takto, som osamotená, banujem za stratenými mladými rokmi. Verte mi, že celkom isto by som bola mala dosť prostriedkov na vychovávanie troch aj viac detí z tých peňazí, ktoré som platila lekárom. Ostáva mi len čierna priepasť. Ale či len mne? Koľko takých manželstiev poznám!" (Rycerz Niepokalanej!

413. SOBÁŠNY VENČEK MATKY.

     V kufríku istého misionára pochovaného na Hornom Sliezku našli sobášny rozmarínový venček a pri ňom list tohto znenia: "To je sobášny venček mojej matky. Nosil som ho stále so sebou po rozličných krajinách i moriach s myšlienkou na tú svätú chvíľu, keď ho mala moja matka na hlave v deň sobnáša, keď pre oltárom prisahala vernosť a poctivosť manželskú, ktorú aj vždy zachovala. Neodopierala Bohu nijakú obeť, lebo mala odvahu po 9. deťoch priniesť na svet ešte i mňa. A práve jej po Bohu vďačím za svoj život i kňazské povolanie. Keby ma nebola chcela mať, nebol by som kňazom - misionárom a nebol by som mohol v deviatich rozličných rečiach pracovať na získavaní Bohu nesmrteľných dusí."

414. CIRKEV NA OBRANU ŽIVOTA.

     Boh je Pánom nad ľudským životom a jeho určením. Veď predsa človek si neberie právo na život ani od rodiny ani od spoločnosti. Niet v skutočnosti takého dôvodu, ktorý by dostatočne ospravedlňoval, že právo na život prichodí od rodiny. Ak právo na život neprichodí od rodiny, od spoločnosti, nuž od koho ono prichodí? Ani rodinu teda, ani spoločenstvo, nemá právo prerušiť počatý život, keďže právo na život je z vyššieho poriadku, ktorý presahuje všetky hocijako písané zákony. Niet takého práva, ktoré by bolo schopné priečiť sa tomu najpodstatnejšiemu právu. Z toho vychodí záver: Život nenarodeného človeka, je život nedotknuteľný. Niet právneho titulu, aby sa mohlo tým životom disponovať. Každé tzv. právo, ktoré dáva hocikomu možnosť disponmovať a predurčovať o živote človeka, musí byť bezprávím. Ani verejná moc nemá také právo. Keby aj dala niekomu také právo, bolo by útokom na občianske práva a na spoločenskú bezpečnosť. V takom prípade už nikto i čo by bol najnevinejší a nejbezradnejší nemôže sa cítiť bezpečne v spoločenstve. A práve preto aj Cirkev bude nútená často prioomínať túto zásadu, musí chrániť spoločenstvo pred následkami. Privolanie vykonávať hocijaké ohrozenie života môže byť v skutočnosti v svojich dôsledkoch bez hraníc. Tak sa často brýzgalo na Cirkev s výčitkami spiatočníctva. Keby dnes Cirkev volala iba nezabíjaj a keby sa obmedzila iba na túto jedinú zásadu už i za to by bolo možno povedať, že dokázala, že je najdemokratickejšia a že jej patrí vďačnosť celého spoločenstva, lebo ona stojí na stráži ochrany i života.

415. VÝSTRAHA ŠTATISTIKY.

     Pozrime sa na čísla z histórie, ktoré sú pre náš národ výstrahou: Grécko z dôb Parthenonu, perských vojen a Sokrata, Rím z čias republiky, stredoveká Európa a Amerika XIX. storočia rozvíjali svoj rozkvet rovnobežne s rodinným životom, založeným na manželstve, ktoré neregulovalo pôrodnosť a teda na manželstve mnohodetnom. Za čias Kolistena mal Attika 78 tisíc slobodných občanov a v r. 441 mala 140 tisíc. V IV. storočí počet Hélenov na poloostrove i mimo neho počítal 9 miliónov a teda viac, ako vtedajších Sýria a Egypt. Ale na konci IV. storočia v roku 301 majú Athény už len 21 tisíc obyvateľov. V V. storočí mohla postaviť Sparta 6 tisíc vojakov. V VI. storočí už len tisíc, až bnapokon Sparta prešla pod nadvládu rímskeho impéria a naostatok pomaly zhasínala ako jedna z bezvýznamných lokalít Peloponézu... Lebo čože znamenala početne malá Sparta oproti statisícovej armáde Ríma.

Za čias republiky má všetko čo potrebuje na panovanie nad svetom. Rimania žijú vlastenecky, chudobne, nábožensky, prísne, pracovito. Republika má plodné rodiny, ktoré sú mocne súdržné. Panovník Numa založil manželstvá takmer nerozlučné, dal im náboženské sankcie, položil takto základy na utvorenie skupiny schopnej riadenia. Každý vie, že Cézar si podmanil Gáliu svojou genialitou, ale čo bolo jeho hybnou pákou to bolo vidno z toho, keď porovnáme, že rímske impérium disponovalo vtedy 40 miliónmi obyvateľstva, ale Gália iba ôsmimi.

Záplava rozvodov, rozvrátenosť a homosexualita u tých, čo mali byť hradbou tradície a slobody u republikánov, vysvetľuje nám, skadiaľ vzniká klíma cézarov. Rímska rodina upadla. A čo znamená tento jav v dejinách našej civilizácie vidieť z toho, že za čias Republiky rímsky ľud mal najvyššiu formu monogamie, akú nenachádzame okrem Ríma nikde v staroveku. Vlastnili zároveň aj ideál pohlavnej čistoty zosobený vo vestálkach...

Na konci I. storočia malo rímske impérium ešte 60 miliónov ľudí. Ale už v V. storočí po Kristu impérium je prázdne. Vstupujú doňho barbari, ktorí mali zdravé manželské súžitie...

Lenže proti prirodzenému manželstvu a manželskému životu sa druží ako vieme, úpadok a monarchia všetkých oblastí života. Nuž či pre to náš národ toľké stáročia trpel pod nadvládou cudzincov, aby sme vlastnou vinou umierali a to ešte vedome? (Rodina zoči voči budúcej epochy)

416. SVÄTÝ PIUS O VÝCHOVE DETÍ.

     "V našich svätých domácich kozuboch učte náboženstvo, hovorte deťom o radosti čistého svedomia, pomáhajte im zavčasu ukázovať a odstráňovať zle náklonnosti, pripravujte ich na obetavosť. Hovorte im osobitne príkladom svojho vlastného života. Svojím vlastným životom ich učte milovať cnosť, kým sa ich ešte nedotkne otrávené ovzdušie sveta, lebo oni sú najväčšie poklady, ktoré vám nebo zverilo. Vtedy vyrastie mládež čistá, pre ktorú obdobie dospievania nebude spomienkou v neskoršom veku, bude to mládež, ktoré čelá nebudú zorané predčasnými vráskami priestupkov, ktorej cnosti budú pripomínať Anjela z Gastiglione, Alojza z Gonzagy a posledné dni vášho života budú pokojné a blažené."

(Pastiersky list sv. Pia X. ako biskupa Mantuy z roku 1891)

417. RADY SV. ANGELY Z MERICI.

     Sv. Angela de Merici (zomrela 1540), zakladateľka rehole sestier uršulínok, zanechala svojim duchovným dcéram veľa pedagogických smerníc, ktoré sa stali potom súčasťou klasickej pedagogickej literatúry. POdávame tu najzaujímavejšie z nich:

"Buďte vľúdne a ľudské k vaším dcéram a keď ich budete napomínať, radiť im, povzbudzovať ich k dobrému, odvádzať od zlého, usilujte sa to robiť iba vedome čírou láskou k Bohu a jedine z horlivosti o dobro duší. Viac dokážete láskou a vľúdnosťou ako prísnosťou a ostrým napomínaním, ktoré môžete používať iba v prípade nevyhnutnosti podľa okolností miesta, času a doby.

(Ricordi)

Pekne vás prosím, aby ste sa usilovali viesť ich láskou, vľúdne a sladko, ale nie hrdo a drsne, aby ste boli vždy úctivé. Pamätajte na Ježiša Krista, ktorý vraví: "Učte sa odo mňa, lebo som tichý a pokorný srdcom" (Mt 11,29). A o Pánu Bohu čítame: "Usporadujte všetko lahodne" (Mudr. 8,1) a Ježiš Kristus ešte vraví: "Moje jarmo je lahodné a moje bremeno ľšahké" (Mt 11,30). A tak vy ste povinné pokračovať so všetkou možnou úctivosťou, ale nadovšetko sa chráňte násilne chcieť nútiť hocičo, lebo Boh dal slobodnú vôľu každému a koho nechce nútiť,on iba naznačuje, pozýva a radí, ako to robí ústami sv. Jána, keď hovorí: "Radím ti kúpiť si korunu, ktorá neuvädne."(Testament)

418.SVÄTÝ FRANTIŠEK O NAPOMÍNANÍ.

Jestvuje istá metóda "prísnosti" vo výchove, zvaná metódou "karpalskou" alebo "tvrdej ruky". Zvyčajen sa ňou riadia vychovávatelia z nepravdivého úspechu, ktorí dávajú otvorené dvere k sadistickým sklonom. Otcovia rodín bíjajú svoje deti až do krvi, sú im ozajstnými katmi a učiteľmi a riaditelia vychovávajúcich ústavov, ktorí sa riadia tou metódou vplývajú deprimujúco na podriadených, sú príčinou ich nervového zrútenia a rozličných chorôb srdca. Tohto typu výchovy sa treba chrániť v Cirkvi, ako najväčšej nákazy. Je nezľučiteľný s Duchom Evanjelia, nezhoduje sa so smerom výchovy, reprezentovaným v Cirkvi osobou sv. Františka Salezkého a sv. Jána don Bosca. Hľa, ako nás vystríha sv. František Salezský, cirkevný učiteľ: "Napomenutia sú potravou ťažko straviteľnou, preto ich treba bratskou láskou tak pripravovať, aby stratili svoju príkrosť, leno ináč budú podobné ovociu, ktoré spôsobuje nestraviteľnosť a bolesti. Láska nehľadá svoje zisky, ale robí všetko pre Boha. Trpkosť a príkrosť pochádzajú z náruživej prázdnoty a pýchy."

A zasa inokedy povedal svätý obrazne, "že na sud octu nechytíme ani jednu muchu, zatiaľ čo na kvapku medu môžeme ich nachytať celú hromadu."

419. DVANÁSTORO ZÁKONOV RODINY.

     Francúzski biskupi uverejnili svojho času kresťanskú deklaráciu práv člena, rodiny a spoločnosti. O rodine vyratúva episkopát 12 zákonov rodiny, ktoré by mali byť včlenené do ústavy:

1. Zákon trvácnosti, keďže ako istória dokazuje "ľahkosť a

   množstvo rozvodov je znamením úpadku národa".

2. Zákon plodnosti, ktorý vyžaduje ochranu verejnej mravnosti a boj proti literatúre šíriacej nízke chápanie a zmýšľanie o pohlavnom živote.

3. Zákon jednoty, ktorá je jednotou hierarchickou a vyžaduje prítomnosť matky.

4. Zákon o šetrení jej východnej misie. Domácnosť je pravým miestom výchovy detí a rodičia majú právo zvoliť školu pre svoje deti.

5. Zákon o ochrane jej zdravia, prostredníctvom štátnych ustanovizní, najmä proti alkoholizmu, tuberkulóze a práci žien vo fabrikách.

6. Zákon o existenčnom zabezpečení rodiny, prostredníctvom vyplácania zamestnávateľmi rodinnú mzdu, dopĺňajú štátnymi príplatkami.

7. Právo na spravodlivú deľbu, to znamená, že príjmy sa musia riadiť zreteľom nie na jednotlivca, ale na rodinu.

420. PRI VÝCHOVE VLASTNÉHO SRDCA, ALE CUDZIE OČI.

     Istý poľský spisovateľ povedal už dosť dávno, bol veľmi sčítaný I. Kraszewski, že pri výchove detí treba mať svoje srdce, ale cudzie oči. Je to tak, lebo vlastné, to je už neraz až natoľko roznežnené, že nevidia ako treba. Potom príde rozčarovanie, trampoty a ponosy, ani nevedno na koho, že dieťa má svoje nepekné vlastnosti. Bolo také dobré, vo všetkom tak nezvyčajné, jedinečné na celom svete, zahrnuté toľkou opaterou, ale v skutočnosti ono rástlo ako strom v hore, samovoľne, zanovité, posmievačné, jedovité - zázračné dieťa! Tej opatere chýbala rozumná, predvídavá starostlivosť. Nejestvuje taký talent, aby v týchto veciach mohol nanucovať svoj náhľad, hovorí iba podľa rozumu k vášmu rozumu: "Chráňte sa detí, na ktorých niet chybičky, nepestujte polobôžikov, aby z nich nevyrástli takí, ktorí prinesú viac útrap ako radostí. Niekedy je dobre pozrieť sa na ne cudzím okom, ale pri tom si uchovať vlastné srdce."

421. MAKARENKO O VÝCHOVE V RODINE.

     Známy ruský spisovateľ Makarenko píše v knihe "Výchova v rodine": "Nemyslite si, že dieťa vychovávate len vtedy, keď mu rozprávate alebo dávate smernice a príkazy. Vychovávate ho v každej chvíli svojho života, ba i vtedy, keď nie ste doma. Váš spôsob ako sa obliekate, vaše reči s ľuďmi a o ľuďoch, spôsob ako sa radujete a ako smútite, ako sa správate k priateľom i k nepriateľom, ako sa smejete, alebo čítate noviny - všetko toto má pre deti veľký význam. Dieťa pobadá, alebo vytuší najmenšiu zmenu vášho tónu, všetky odtienky vašich súdov vníma neviditeľnými pre vás cestami. Ak ste doma grobiánmi, alebo sa chvastáte, ak sa opíjate, ak - čo je ešte horšie ubližujete matke, tak už tým samým spôsobujete veľkú škodu svojim deťom, zle ich vychovávate a vaše nedôstojné pokračovanie bude mať najzložitejšie následky. Požiadavky, ktoré si rodičia kladú sebe samým, úcta k svojej rodine, počítanie s každým krokom - to je prvá a najzávažnejšia zásada výchovy. A naproti tomu niekedy vidíme rodičov, ktorí si namýšľajú, že postačí nájsť akýsi dômyslený recept na výchovu detí a problém bude vyriešený. TAkí rodičia sú presvedčení, že pomocou takéhoto receptu najväčší lapaj zvládne vychovať robotného človeka, posledný chumaj - statočného občana, ba i luhár vykoná zázraky a vychová človeka, ktorý nenávidí cigánstvo. Takéto zázraky nejestvujú. Nepomôžu nijaké recepty, ak sám vychovávateľ má veľa nedostatkov. Predovšetkým treba upriamiť pozornosť na tie nedostatky. Pokiaľ ide o čarodejné prostriedky, treba pamätať raz navždy, že pedagogické čarovné prostriedky vôbec nejestvujú. Žiaľ, niektoré ľudia veria v čary. Jeden vykombinuje akýsi zvláštny trest, iní zase špeciálnu prémiu a ešteiní probuje všakovakým spôsobom zabávať deti a robia zo seba blázna a nájde sa zase taký, ktorý si kupuje deti sľubmi. Výchova detí vyžaduje rozvážnosť, jednoduchosť a úprimnosť. V týchto troch hodnotách je zahrnutá posledná pravda nášho života. Najmenšia primiešanina klamstva, umelkovanosti, výsmechu alebo ľahkomyselnosti, odsudzuje vychovávateľskú činnosť na stroskotanie."

422. ROK NARODENIE JEŽIŠA KRISTA / KRESŤANSKÝ LETOPOČET

     V súvislostí s narodením Ježiša Krista nás zaujíma aj rok jeho narodenia. Náš letopočet sa počíta síce od jeho narodenia, ale pri určení nultého roku dopustil sa opát Dionysius Exignus r. 525 omylu.

Ježiš sa musel narodiť aspoň 4 roky pred začiatkom nášho letopočtu, lebo vtedy zomrel Herodes. A ten ešte za svojho panovania dal povraždiť v Betleheme všetkých chlapcov do 2 rokov, aby tak zlikvidoval obavaného konkurenta.

     Tento omyl teológa uviedla na správnu mieru veda.

V roku 1603/1604 pri konjunkcii planét Jupitera a Saturna, t.j. pri určitom postavení týchto planét v tom istom smere voči Zemi, vypočítal geniálny astronóm Kepler, že také konjukcie sa odohrávajú zhruba každých 800 rokov. Niekedy sa k dvojici planét pridruží aj Mars. V októbri r. 1604 sa v blízkosti veľkej konjunkcie troch planét objavila ešte jedna jasná hviezda, ktorá žiarila tak jasno ako Jupiter, ukázala sa jedna "nova". Kepler nebol len astronóm, ale aj biblicky vzdelaný kresťan. Vedel o správe evanjelistu Matúša, ktorá hovorí o príchode Mudrcov od východu. Vypočítal, že podobná konjunkcia planét so súčasným objavením sa "novy" bola asi 6 rokov pred našim letopočtom. To znamená, že Matúš nepodáva nijaké mýty, keď cituje výrok Mudrcov od východu: "Videli sme jeho hviezdu na východe..."(mt. ľ,ľ).

Chaldejskí Mudrci zrejme pozorovali konjunkciu a objavenie sa "novy" v roku , ktorý vypočítal Kepler.

To znamená, že narodenie Ježiša Krista muselo byť okolo roku 6 pred n.l..V tom čase na východe, t.j. v Chaldejsku, znamenala hviezdna obloha veľa. V takej mimoriadnej konjunkcii a v objavení sa "novy" vydeli znamenie veľkej udalosti. Zachovali sa hlinené doštičky z 3.tisícročia pred n.l., ktoré predpovedajú veľkú udalosť v kananejskej zemi, ležiacej na západ od Babylónie. Táto udalosť mala súvisieť so spomínaným úkazom hviezdnej oblohy. Na tabuľkách sú tieto slová: "Keď sa to stane, povstane na západe veľký kráľ. Potom bude vo všetkých krajinách vládnuť právo, spravodlivosť, radosť a pokoj a všetky národy sa stanú šťastnými."

     Nuž, za touto hviezdou nového kráľa vydali sa chaldejskí Mudrci a prišli až do Betlehema. Boli to predstavitelia vtedajšej vedy, ktorí prišli vzdať hold Mesiášovi.

Po 16 sporočiach ďalší vedec potvrdil, že ich expedícia bola historickou udalosťou a dnes tomu istému Mesiášovi vzdávajú hold mnohí predstavitelia modernej vedy na celej zemi, lebo v ňom našli aj oni osobného Spasiteľa. (Dr. Enrico Banti: Moderné veda a starokresťanské vyznanie viery - str. 14-16)

423. OBETA JEŽIŠA KRISTA / SPASITEĽ SVETA

     Potupná smrť na kríži bola zástupnou smrťou bezhriešného Spasiteľa za hriešný svet. Mohli by sme citovať desiatky výrokov z Biblie. Proti ním stojí vo svojej múdrosti "moderná" teológia a ústami prof. Bultmanna vyhlasuje: "Ako môže byť moja vina zmierená smrťou jedného Bezhriešného?...Aká primitívna mytológia, že nejaká božská bytosť, ktorá sa stala človekom, svojou krvou pyká za hriechy ľudí!"

     Mikuláš Koperník (1473-1543) by asi nesúhlasil s Bultmannom, keď v úvode svojho diela o pohyboch nebeských telies napísal: "Nehľadám takú istú milosť, s akou si sa zjavil Pavlovi, ani si nežiadam tú láskavosť, s akou si odpustil Petrovi, ale o to, čo si doprial na dreve kríža lotrovi, o to snažne prosím."

     Jeden z najväčších fyzikov novoveku Isac Newton (1643 -1727) sa na Kristov kríž tiež díval inak, keď napísal: "Naučil som sa vo svojom živote dve veľké veci: po prvé, že som veľký hriešník a po druhé, že Ježiš Kristus je ešte väčší Spasiteľ."

     A keď sa Sira Jamesa Simpsona, objaviteľa chloroformu, spýtali, čo považuje za najväčší objav svojho života, odpovedal: "Najväčší objav, ktorý som kedy urobil bol, že som veľký hriešník a Kristus je veľký Spasiteľ."

(Dr. Enrico Banti: Moderná veda a starokresťanské vyznanie viery - str.16-17)

424. JEŽIŠ ZOSTÚPIL K ZOSNULÝM

     V starokresťanskom vyznaní nachádzame ďalej túto zvláštnú vetu: "Zostúpil do pekla."

-Aha! Zvolajú kritici - tu je vaša naivná predstava o "trojposchodovom svete" s peklom na spodku! Kedysi toto slovo "peklo" znamenalo niečo neviditeľné, prikryté! Stredovek urobil z neho miesto so smolnými kotlami, vidlami, rohami a kopytami.

Autor " životopisu Ježiša Krista pre ľudí" J.P.Smyth o tom píše: "...táto stará veta i keď neskoršie mala taký strašný význam, zostala vo vierovvznaní nezmenená a každú novú generáciu treba v škole poučovať, že namiesto "zostúpil do pekla" treba čítať "zostúpil do Neviditeľná, do ríše zosnulých, do veľkého posmrtného čakania."

Peter vo svojej svätodušnej kázni asi o tom hovorí, že "nebola zanechaná jeho duša ríši smrti" (Skt 2,31). Neskôr vo svojej prvej epištole píše, že Kristus oživený Duchom ... kázal duchom v žalári (1 Pt 3, 19) a že sa i mŕtvym kázalo evanjelium (4,6).

Aj apoštol Pavol o tom vedel, lebo to spomína v liste do Efezu (4,9) a hovoria o tom neskôr cirkevní otcovia...

"...Ten, ktorý prišiel hľadať a zachrániť ľudské duše na zemi, zaniesol svoju radostnú zvesť do ríše mŕtvych, zatiaľ čo jeho telo ležalo v hrobe, zostúpil do Neviditeľná ako Spasiteľ a Víťaz, rozvinul svoju zástavu a vztyčil svoj kríž v svete tých, čo zosnuli. Učinil tak, aby sa duše žijúce v minulosti, mohli obrátiť k nemu a žiť, aby ho duchovia dávnych prorokov a svätých mohli radostne privítať...

Či kedy predtým bola vo vesmíre taká kázeň - bol taký kazateľ - bolo také zhromaždenie?"

(Dr. Enrici Banti: Moderná veda a starokresťanské vyznanie viery, str. 17-18)

425. JEŽIŠ TRETÍ DEŇ VSTAL ZMŔTVYCH

     Táto veta rozdeľuje do dvoch táborov všetkých, čo ju počuli. Jedných do tábora radostných vyznávačov, očitých svedkov, ktorých apoštol Pavol udáva až počtom 500, keď r. 56 píše, že sú ešte všetci nažive. Je to tábor tých, čo uverili radostnej zvesti, že Kristus vstal zmŕtvych, prvotina tých, ktorí zosnuli.! (1 kor 15,20)

Do druhého tábora patria všetci skeptici, pochybovači a nepriatelia Ježiša Krista. Posledné miesto v ňom majú predstavitelia vtedajšieho židovstva, ktorí podplatili strážcov hrobu, aby rozhlasovali, že učeníci ukradli mrtve telo. V našom storočí sa k ním pripájajú moderní posmievači. Koľko všelijakých vysvetlení vzniklo o prázdnom hrobe: ukradnuté telo, legenda, ženy si pomýlili hrob, Kristus na kríži nezomrel a prebral sa v chladnom hrobe a ušiel, učeníci boli obeťou halucinácii atď.

Pritom sa všetci - ako inak - odvolávajú na vedu. Veď v storočí vedy nemôžeme veriť v zázrak zmŕtvychvstania!

     Počujme, čo o tom hovorí lekár - profesor anatómie na univerzite v Cambrigde Dr. Macalister: "Mal som také skúsenosti, že nevera v zjavenie, ktoré dal Boh v živote a slove, v smrti a vzkriesenia nášho Spasiteľa, prevláda viac medzi tými, ktorých by som mohol nazvať súbežnicami vedy, ako medzi tými, ktorým je vedecká práca programom života."

A slovo "zjavenie", ktoré sa vyskytlo v citovanom výroku, nebojí sa použiť aj na pôde vedy nikto menší ako nositeľ Nobelovej ceny za fyziku Sir Lawrence Bragg vo svojej knihe "Veda a dobrodružstvo života", kde čítame toto: "Keď niekto dlho hľadal kľúč k dajakému tajomstvu prírody a keď sa mu dostalo odmeny v pochopení... odpovede, prichádza to ako blesk zjavenia..."

     Profesor orientálnych jazykov na londýnskej univerzite J.N.Anderson píše o zmŕtvychvstaní Ježiša Krista: "Daktorí kritici môžu naozaj namietať, že vzkriesenie z mŕtvych je tak neuveriteľné, že by nestačilo nijaké množstvo dôkazov... Predpokladajme, že vzkriesenie obyčajného človeka je skutočne neuveriteľné. Ale tento spôsob uvažovania sa nedá aplikovať na Toho, o kom hovoríme. On bol jedinečný vo všetkom čo povedal, vo všetkom čím bol. Nech sa naňho pozrieme z ktorejkoľvek strany, tvorí sám osobitnú triedu. Aj okrem zmŕtvychvstania máme vynikajúce a presvedčivé dôkazy, že On bol "Boh zjavený v tele". Či je to potom také neuveriteľné, keď by niekto ako On vstal z mŕtvych? Oveľa neuveriteľnejšie by bolo, ak by nebol vstal. To, že mal umrieť "za nás ľudí a pre naše spasenie", patrí k nejväčším tajomstvám, ale keď už umrel, potom už nie je tajomstvom, že musel vstať.

Ale konečným dôkazom zmŕtvychvstania pre každého jednotlivca je jeho vlastné spoznanie vzkrieseného Krista, pretože dôkaz zo skúsenosti môže takto dopĺňať dôkazy histórie. Aké šťastie, že zasľúbenie vzkrieseného Spasiteľa ešte platí: "Hľa, stojím pri dverách a klopem, keby niekto počul môj hlas a otvoril mi, prídem k nemu a budem s ním večerať a on bude večerať so mnou." /Zjv 3, 20/.

/Dr. Enrico Bandi: Moderná veda a starokresťanské vyznanie viery, str. 18-20/.

426. JEŽIŠ KRISTUS - SPASITEĽ / HISTORICITA

     Britský generál Lewis Wallace bol typickým odporcom kresťanstva. Raz sa vo vlaku stretol so známim nevercom plukovníkom R.G. Inpersollom. Obaja sa čoskoro rozdebatovali na obľúbenú tému. Uprostred rozhovoru povedal plukovník generálovi: "Ste inteligentný a vysoko vzdelaný. prečo nenapíšete knihu o absurdnosti kresťanstva a o tom, že Ježiš Kristus ani nikdy nežil? Taká kniha by bola majstrovským dielom."

Generálovi sa myšlienka zapáčila a niekoľko rokov zbieral materiál pre svoju knihu. Potom začal písať. Ešte mal iba 4 kapitoly, keď si začal uvedomovať, že Ježiš Kristus bol skutočnou osobou. Onedlho dospel k presvedčeniu, že bol ešte viac ako iba historická osobnosť. Vtedy 50-ročný generál prvý raz v živote padol na kolena a prosil Ježiša Krista, aby sa stal jeho Spasiteľom.

Zozbieraný materiál však nevyšiel navnivoč. L.Wallace prepísal prvé kapitoly svojej knihy a dokončil rozprávanie, ktoré vzrušilo tisíce čitateľov po celom svete - napísal knihu - "BEN HUR".

/Dr. Enrico Banti: Moderná veda a starokresťanské vyznanie viery, str. 20-21/

427. NANEBOVSTÚPENIE PÁNA JEŽIŠA / NEBO

     Prof. Hansa Rohrbacha (nemecký matematik, univerzitný profesor) sa raz opýtal jeden teológ: "Keď ste matematik a veríte vo vstúpenie Ježiša na nebo, môžete mi vypočítať, kedy prišiel ta hore?"

H.Rohrbach odpovedal asi takto: "Náš vesmír má polomer  C

ajmenej 2 miliardy svetelných rokov. Svetlo má rýchlosť 300 000 km za sekundu. Uvažujme, že by Ježiš bol "vstúpil" na nebo rýchlosťou svetla ako v dajakej rakete. Odvtedy uplynulo asi 1940 rokov. Doteraz by bol "preletel" 1940 svetelných rokov dlhú dráhu, nepatrný zlomok z polomeru vesmíru! Ešte by bol ďaleko od cieľa, ak nebo by bolo "hore" - za hranicami vesmíru. Biblia a naše Vyznanie však hovoria, že je už "tam" a sedí po pravici Boha-Otca. To znamená, že nebo nemusíme hľadať "tam hore" a že Biblia má dajaký druhý obraz sveta a nie "trojposchodový" ako si ho predstavoval stredovek a pred ním starovek. Biblia vo svojom "obraze sveta" hovorí totiž o dvoch skutočnostiach: o viditeľnej a neviditeľnej skutočnosti. Sám Ježiš Kristus "...- je obrazom neviditeľného Boha ... v ňom je stvorené všetko, čo je v nebesiach i čo je na zemi, viditeľné i neviditeľné" (Kol 1,

15-16).

Na inom mieste čítame, že " ... nehľadíme na veci, ktoré sa vidia, ale na veci, ktoré sa nevidia. Lebo veci, ktoré sa vidia sú dočasné, ale ktoré sa nevidia, sú večné" (2 Kor 4, 18). Boh "prebýva v neprístupnom svetle. Jeho nikdo z ľudí neuzrel, ani uzrieť nemôže" ( 1 Tim 6, 16).

Tieto dve skutočnosti - viditeľná a neviditeľná - nie sú umiestnené nad sebou, ony sú - dalo by sa povedať - jedna v druhej. Preto Pavol káže v Atenskom Areopágu, že Boh "nie je ďaleko od niektorého z nás" (Skt. 17, 27).

Viditeľný svet je teda preniknutý neviditeľným svetom, naše oči však doňho nemôžu nazrieť. A predsa - predsa boli v dejinách mimoriadne chvíľe, keď sa poodhrnul závoj a ľudské oko videlo niečo z toho Neviditeľna: videl to prorok Izaiáš, videl otec Jána Krstiteľa, videla Mária, videli pastieri na betlehemských poliach, videli učeníci na vrchu premenenia, videl prvý kresťanský mučeník Štefan tesne pred svojou smrťou "nebesá otvorené a Syna človeka po pravici Božej".

Štefan nemal teleskop, len závoj pred jeho očami sa odhrnul a on smel nazrieť do neviditeľnej skutočnosti.

Tak aj Ježiš Kristus pri svojom vstúpení na nebo odišiel z viditeľnej skutočnosti do neviditeľnej. Očiam učeníkov ho zakryl oblak. Aký to bol oblak? Zrejme nie obyčajný. Skôr taký, aký sprevádzal a viedol izraelských po Sinajskom poloostrove, aby zatienil vrch Sinaj, aby zakryl stan zhromaždenia na púšti, aby sa ukázal na vrchu premenenia učeníkom. Taký oblak im zakryl pohľad na osláveného a odchádzajúceho Pána.

     Nás dnes nemusí trápiť, či nebo je "hore". Našimi vedeckými prostriedkami a technickým vystrojením nemôžeme toto nebo odhaliť a vidieť. Nevidel ho Laplace svojim teleskopom, ani kozmonauti zo svojich kozmických lodí. Nebo je v neviditeľnej, ale predsa jestvujúcej skutočnosti. Toto neviditeľno sa nám dáva poznať iba cestou zjavenia, prostredníctvom Biblie a Ježiša Krista.

/Dr. Enrico Banti: Moderná veda a starokresťanské vyznanie viery, str. 21-23/

428. SVÄTÉ PÍSMO

     Svetoznámy chirurg a gynekológ, profesor na John Hopkinsovej univerzite Howard A. Kelly, vydáva svedectvo:

"Moja osobná skúsenosť mi ukázala, že Biblia je Živé Slovo, také isté Božie Slovo ku mne - a ku každému, kto ho číta - ako list, ktorý prišel v rannej pošte od mojej matky, je jej slovom ku mne."

/Dr. Enrico Banti: Moderná veda a starokresťanské vyznanie viery, str. 23/

429. POZNANIE BOHA A POZNANIE ČLOVEKA SKRZE JEŽIŠA KRISTA

     Blaise Pascal (1623-1662) francúzky matematik a mysliteľ:

     "Nielen Boha spoznáme skrze Ježiša Krista, ale aj seba samých spoznáme iba prostredníctvom Ježiša Krista. Bez neho nevieme, ani čo je náš život, ani čo je naša smrť, ano čo je Boh, ani čo sme my sami."

/Dr. Enrico Banti: Moderná veda a starokresťanské vyznanie viery, str. 23/

43O. KRADNÚ MATKÁM DETI / VÝCHOVA

     "Všetci ste záškodníci. Preto vám odoberieme deti a dáme ich do výchovy občanom, ktorí verne slúžia režimu."

     Tieto slová predniesol jeden vojak armády salvadorskej vládnucej kliky v dedine Nueva Trinidad v departmente Chalatenango zúfalej matke, ktorej deti ulúpili. Napísal to v článku o najnovších neľudských zločinoch salvadorského režimu mexický denník EI DIA. Píše, že ženy a dievčatá po celodennom úteku pred jednotkami režimu zajali a mučili a ich deti odviezli vrtuľníkom. Podrobne opisuje túto udalosť 17-ročná Maribel Moralesová:

     "Držala som svojho 6-mesačného syna Nelsona Anibala pevne v náručí, avšak vojaci mi ho vzali násilím", hovorí. "Keď som sa im postavila na odpor, zrazili ma na zem. Moju matku, ktorá tiež protestovala, bili po tvári, až kým neupadla do bezvedomia. Vrtuľník štartoval päťkrát - a zakaždým bol plný deti."

/Pravda, 28.augusta 1982, str.7/

431. VIERA

     Albert EINSTEIN: "... bez viery vo vnútornú harmóniu nášho sveta by nebolo vedy. Táto viera je a vždy ostane základným motívom všetkých vedeckých výtvorov. V celom našom úsilí, v každom dramatickom zápase medzi starými a novými náhľadmi poznávame večnú túžbu po porozumení, večnú pevnú vieru v harmóniu nášho sveta, ktorá neprestajne silnie rastúcimi ťažkostiami, čo sa stavajú do cesty našej vnímavosti."

     Wernr HEISENBERG: "Na počiatku stála a stojí - ... vždy viera. Nemyslím tým len kresťanskú vieru o významnej súvislosti sveta danej Bohom, ale jednoducho aj vieru v našu úlohu v tomto svete. Pritom viera prirodzene neznamená len považovať toto alebo ono za pravdivé, ale viera vždy znamená: Pre toto som sa rozhodol, na tom staviam svoju existenciu! Keď sa Kolumbus vyberal na svoju prvú plavbu na západ, veril, že zem je guľatá a dosť malá, aby sa dala oboplávať. Nepovažoval to len teoreticky za správne, ale na tom postavil svoju existenciu."

/Dr. Enrico Banti: Čo je život? str. 6/

432. BOH - STVORITEĽ

     Johannes KEPLER (1571-1630) považoval prírodu za Božie stvorené dielo. V poslednom zväzku svojej "Kozmickej harmónie" má tieto slová:

     "Tebe vzdávam vďaku, Pane Bože, náš Stvoriteľu, že mi dovoľuješ vidieť krásu v diele Tvojho stvorenia a radujem sa z diel Tvojich rúk. Hľa, tu som dokončil prácu, ku ktorej som sa cítil povolaný, nádheru Tvojho diela som oznámil ľuďom, ktorí budú čítať tieto dôkazy, nakoľko som sa mohol o tom vysloviť v obmedzenosti svojho ducha."

/Dr. Enrico Banti: Čo je život? str. 7/

433. VYZNANIE VIERY VEDCA

     Dr. Enrico BANTI: "Na záver ešte osobné svedectvo. Nie som takým slávnym prírodovedcom ako boli Newton, Bozle, Faraday, Maxwell, Compton, Eddington - a predsa mám s nimi jedno spoločné: ako oni verili v Boha, tak aj ja verím.

A spolu so mnou veria mnohí dnes žijúci prírodovedci. Sú medzi nimi fyzik a astronóm profesor londýnskej univerzity Boyd, biochemik a profesor inej anglickej univerzity Hawthorne, matematik a bývalý rektor nemeckej univerzity v Mainz profesor Rohrbach, profesor molekulárnej biológie v Kalifornii Stent, profesor elektronovej mikroskopie Thrower, ktorý nedávno skúmal vzorky hornín z Mesiaca, a mnohí, mnohí ďalší. S týmito mužmi sa nehanbím vyznavať slová z Biblie:

"Hoden si Pane a náš Bože, vziať slávu a česť a moc,lebo ty si stvoril všetky veci, a pre tvoju vôľu sú a boli stvorené." (Zjv 4, 11).

     Ako prírodovedec a ako kresťan vyznávam, že verím v Ježiša Krista ako Božieho Syna a môjho osobného Spasiteľa. Verím, že jeho obeť na golgotskom kríži bola aj za moje hriechy, že v jeho zmrtvýchvstaní je záruka aj môjho večného života, krorý sa začína už tu na zemi v obnovenom synovskom vsťahu k Bohu a v bratskom spojení so všetkými, ktorí prijali a vyznávajú Ježiša Krista. Podobne ako v prírodovedeckej práci, ktorá v experimentoch overuje pravdivosť vedeckých myšlienok, urobil som aj ten základný a najvýznamnejší experiment, v ktorom som sa presvedčil, že Ježiš Kristus má pravdu, keď hovorí: "Kto verí vo mňa, aj keď zomrie, bude žiť."

/Dr. Enrico Banti: Čo je život? str. 26-27/

434. NUKLEÁRNA KATASTRÓFA

     Druhý medzinárodný seminár, ktorý na tému: "Následky nukleárneho konfliktu" zasadal v meste Erica na Sicílii a ktorého účastníkom poslal list Svätý Otec Ján Pavol II., za účasti vedcov z Východu a Západu, prišiel k týmto uzáverom:

     Pri prípadnom nukleárnom konflikte by na zemi našlo smrť - v USA 5O-90% obyvateľstva,

       v ZSSR 15-45% obyvateľstva (pri lepšom systéme obrany

                                   civilného obyvateľstva)

       v Európe 20-70% obyvateľstva,

       v Japonsku 30-80% obyvateľstva,

       v Číne 20-80% obyvateľstva.

Podľa výpočtov vedcov väščina tých, ktorí by takúto apokalyptickú hrôzu prežili, stratila by zrak.

/Katolícke noviny č. 38/1982, str.1)

435. ODPÚŠŤANIE NEPRIATEĽOM

     Dokumentárne svedectvo o utrpení pána biskupa Vojtaššáka v "nápravnom tábore" v Leopoldove podáva vtedajší leopoldovský spoluväzeň Jozef Čech teraz (r.1968) bytom v obci Chrasťany č. 4, pošta Chotouň, okr. Kolín.

     "Bol som v r. 1952 na Nových samotách v Leopoldove. Trpeli sme tam strašne hladom a zničujúcim režimom chodbárov a bachárov. Istého dňa sa nám na pár dni "uľavilo", lebo priviezli biskupa Vojtaššáka, starého, iste vyše 70 alebo azda vyše 80 rokov. A potom sa to začalo. Denne veľmi často chodili do jeho cely dozorcovia provokovať. Počuli sme vždy Vojtaššákovo hlasné hlásenie (pri otvorení cely musel sa väzeň postaviť do pozoru pod oblok a revať predpísané hlásenie, t.j. svoje číslo a meno) a potom nasledovali otázky: Čím ste boli?" - Biskupom.

A na to vždy: "Keď ste boli biskupom tak si dajte 50 drepov!" A čo to bolo pre strašne hladných ľudí robiť drepy, to si nevládze nikto predstaviť. Zväčša už po desiatich drepoch dôstojný pán Vojtaššák prosil, aby ho nechali, aby mu zvyšok odpustili, ale nikdy neoblomil tvrdé srdcia vypasených mladíkov. Počuli sme len biskupov bolestný hlas, keď ležal na zemi a dozorcovia nad ním ručali: "Keď veríte v Boha, tak nech vám pomôže robiť drepy, keď vy sám to nevládzete spraviť!" A potom nasledovali ďalšie nadávky, obmedzovanie stravy a denné dávky drepov mu robili obťažnejšími. Nik si nevie predstaviť, ako pôsobili zverstvá na nás, veriacich i neveriacich, keď do revania dozorcov znel Vojtaššákov hlas: "Bože, odpusť nám, ako i my odpúšťame svojim vinníkom!" Pre nás všetkých bola jeho nesmierna sila a viera nádejou, že prežijeme. Pre neho bolo toto utrpenie konečným naplnením života. Otázka či je Boh a či nie, je iste dôležitá! Pre nás sa však vytvorila iná otázka: kto je dobrý človek a kto je zlý.

Obraz o ľudskej sile, dôstojnosti, svätosti sa nám počínal tým zreteľnejšie črtať, čím beštialnejšia bola na druhej strane ľudská zvrhlosť.

     Neviem, či ešte žije, bohužiaľ, bude už akiste mŕtvy, ale jeho hlas, hlas človeka, trpiaceho a odpúšťajúceho v takých chvíľach, nám ostane navždy vo vedomí, ako hlas apoštola lásky a odpustenia.

A my všetci si z neho musíme vziať príklad! A zo sily jeho viery a lásky, ale hlavne z jeho odpúšťania tým, ktorí mu tak ubližovali.

/Vincent Tatranský Rímsky - Ján Vojtaššák/

436. MISIJNÉ POSLANIE / PRÍKLAD ŽIVOTA. AKÝ?

     Misijné poslanie môžeme splniť vo svojej situácii inak, ako tomu bolo predtým. Máme veľkú zodpovednosť za tých, ktorí k nám skoro po tisícoch prichádzajú z rozvojových krajín Afriky a Ázie. Zaučujú sa u nás, pracuju, študujú, ale tiež pozorujú.

Imponuje im?

     Počul som prísny úsudok vysokoškoláka zo severnej Afriky: "Ste zdegenerovaní, vaša viera, to nie je skala, ale blato, vaša morálka to je bahno. Zvetrali ste. Vaše dievčatá letia za našim zlatom, veľmi ľahko sa získavajú."

Severoafričan, ktorý u nás vyštudoval medicínu, zostal tu ešte jeden rok na prax. Keď odchádzal domov, nechal tu päť slobodných matiek. Vôbec ho to nemrzelo. "Majú to, čo chceli! Počas svojich štúdií u vás som mal "bohatý výber". U nás nie je mysliteľné, aby si niekto zobral tú, ktorá prestúpila ustanovenia koránu."

/HS 9/33, Cyklus B 1982/

437. MISIJNÉ POSLANIE

 Do Gottwaldova pred niekoľkými rokmi prišli dvaja obchodní zástupcovia z Indie. Jeden katolík, druhý vyznávač Brahmy. V nedeľu spoločne sa zúčastnili bohoslužieb vo farskom kostole. Dom Boží bol naplnený do posledného miesta, spev pri sv.omši - to spievali srdcia v jednom záchveve. Po skončení bohoslužieb všimol si Ind tvári tých, ktorí vychádzali z kostola. Zaujalo ho, že čosi z účastníkov sv.omše vyžarovalo, výraz tváre bol radostný, pred kostolom sa ako obačajne vytvorili hlučky, priatelia sa stretli, povedali si pár pekných slov. Bola to taktiež misia.

/ HS 9/34, Cyklus B 1982/

438. KRESŤANSKÝ FORMALIZMUS

     Na pracovisko prišli na zaučenie chlapci z Vietnamu. V tejto krajine je dosť katolíkov. Veľa chlapcov prišlo s krížikom na krku alebo s medailou Madóny.

Jeden uvidel nášho mladíka tiež s krížikom na krku a to s poriadne veľkým. S jemným úsmevom k nemu prichádza, akoby v radostnej predtuche, že sa stretáva s mladým kresťanom, ktorý svoju vieru dokáže vyznať. Nasledovalo však totálne sklamanie. Mladík o kresťanstve nevedel takmer nič. "To je u nás taká móda, ale z náboženstva neviem nič, vole, vole."

/ HS 9/34, Cyklus B 1982/

439. JEDNOTA V CIRKVI /KŇAZSKÁ/

 Sv. CYPRIÁN: "Kto sa odlučuje od Cirkvi - matky, je vylúčený od zdroja milostí potrebných k spáse, je cudzinec a nesvätý. Základ tejto jednoty položil sám Kristus, hlava a prameň pravdy, ustanoviac stolec Petrov za východisko kňazskej jednoty."

     Sv. Ignác ANTIOCHEJSKÝ napísal Magnezijcom: "Pre toto najvznešenejšie meno sa mi dostalo cti, že v putách, ktoré nosím, môžem pochváliť cirkevné obce a popriať im jednotu v tele a v duchu, Ježiša Krista. On je náš večný život, ako aj jednota vo viere a láske, nad ktorú nie je nič dôležitejšie. Obzvlášť však zachovajme jednotu s Ježišom i Otcom, v ktorom keď znesieme a unikneme všetkénu násiliu kniežaťa tohoto sveta, získame Boha ...

Buďte podriadení biskupovi a sebe navzájom, tak ako je poddaný Ježiš Kristus podľa tela Otcovi, apoštolovia Kristovi, Otcovi i Duchu, aby jednota bola telesná i duchovná.. Nepristupujte k žiadnemu dobrému dielu jednotlivo, ale v zhromaždení sa spoločne modlite aj konajte odprosenia, majte jednu mysel i jednu nádej v láske a svätej radosti, pretože aj Ježiš Kristus je jeden, nad ktorého niet vznešenejšieho. Všetci sa schádzajte akoby do jedného Božieho chrámu, k jednému oltáru, k jednému Ježišovi Kristovi, ktorý vyšiel od jedného Otca, u neho jedného bol a k nemu sa vrátil.

Nedajte sa zviesť cudzími naukami, ani starými neužitočnými rozprávkami..."

     Sv. AUGUSTÍN v reči o pastieroch povedal:

"Dobrí pastieri nie sú vzdialení od seba, ale sú zjednotení v jednom, bo tých, čo sú rozdelení, je mnoho. Keď sa odporúča jednota, vtedy on jediný je ohlasovaný... kiež sú teda všetci zjednotení s jedným pastierom a hovoria jednú pastierovu reč, ktorú nech počúvajú ovce a nasledujú svojho pastiera, nie tohoto alebo tamtoho, ale jedného. A všetci nech rozprávajú jednu reč, očistenú od každej roztržky a sektarstva a nasledujú svojho pastiera, ktorý hovorí: "Moje ovce počúvajú na môj hlas a idú za mnou."

440. VYTRVAŤ V PRENASLEDOVANÍ

     Sv.Ján ZLATOUSTÝ: "Vašou službou môžu prijsť k lepšiemu zmýšľaniu takí, čo upadli do nerozumnosti. Ak však vy do toho upadnete, aj iných strhnete do záhuby. Práve preto musíte vyvinúť tým lepšie úsilie, čím väčšie úlohy sa vám zverujú.

Nemusíte sa báť ukázať sa na verejnosť, keď počujete slová Pánove: "Keď vás budú potupovať a prenasledovať a všetko zlé na vás hovoriť."

Tým chce Pán povedať: "Ak nebudete na to pripravení, nadarmo som si vás vyvolil."

Urážky prichádzajú nutne, avšak vás nemusia znepokojovať, ale majú dokázať vašu vytrvalosť. Ak sa ich však budete báť a budete od nich celou silou utekať, budete musieť omnoho viac trpieť, nikto vás nebude počúvať a všetci vami opovrhnú."

     Sv. Ignác ANTIOCHIJSKÝ: "Doba od teba žiada, aby si bol dobrým kormidelníkom a hoci aj búrkou zmietaný aby si aj so sebe zverenými dosiahol prístav, t.j. Boha...

Stoj pevný ako nákova, do ktorej bijú. Vlastnosťou dobrého zápasníka je biť sa a zvíťaziť..."

/ Z listi Polykarpovi /

441. SVÄTÍ DNES

     Ako vyzerajú svätí dnes?

     Katolícky spisovateľ Adolf HOLL napísal životopis sv.Františka z Assisi a dal mu názov: "Posledný kresťan".

Píše v ňom, že sv.František by mal porozumenie iba ak medzi chuligánmi a vydedencami, že už nieto svätých kresťanov medzi dnešnými "normalnými" ľudmi.

Mal pravdu ten spisovateľ, že dnes už žiadni svätí nie sú?

A ak nemal - a ja som o tom presvedčený - ako vyzerajú dnešní svätí?

     S touto otázkou sa obrátili mladí ľudia na kňaza. Vypočujme si s nimi jeho odpoveď:

"Svätec medzi nami, to je predovšetkým sympatický človek, všestranne sympatický. Svoje povolanie stopercentne ovláda, je odborník vo svojej profesii a vykonáva svoju prácu rád a svedomito. Nehovorí príliš o Bohu s ľuďmi, ale hovorí denne s Bohom o ľuďoch okolo seba a modlí sa za nich. Vyznačuje sa prostotou a jednoduchosťou vo všetkom. V chovaní aj v obliekaní. Svoju zdedenu povahu zvládol do rovnováhy medzi veselosťou a vážnosťou, medzi starostlivosťou a bezstarostnosťou, pretože pri všetkom dôveruje v Božiu prozreteľnosť. Preto každú radostnú udalosť prijíma ako darček, každú zlú a bolestnú ako školu pevnejšej dôvery v Boha, ako školenie pre budúcnosť. Dnešný svätec nerobí nič mimoriadného, ale robí všetko mimoriadne dobre. Žije všedným životom, ale s nevšednou láskou. Pozná svoje dobré i zlé vlastnosti. Z tých dobrých sa raduje a budeje na nich svoje sebavedomie a svoju sebaistotu, s tými zlými sa poctivo zaoberá. Nie je táravý, to znamená, že hovorí len vtedy, ak má o čom - čo by bolo zaujímavé a užitočné pre druhého. O sebe hovorí čo najmenej. Nerád niečo sľubuje - a keď už, tak nikdy nie to, o čom nie je presvedčený, že to bude môcť splniť. Na druhých nežiarli. Vie, že len tuctoví ľudia sa boja, že ich niekto predstihne. Neporučuje druhým okolo seba, ukazuje im skôr príkladom ako slovami, ako pekne žiť a jednať. A keď usúdi, že je potrebné na niečo upozorniť, urovnať, potom vždy vo vhodnej chvíli, medzi štyrmi očami, kľudne. Nikdy nič nevytýka v rozčulení, v hneve. Rozumným prianiam druhých sa snaží vyhovieť. Hľadá, ako urobiť niekomu radosť, ako rozveseliť. Dnešný svätec sa nikomu nevnucuje, ale svieti okolo seba ako lampa na svietniku."

/ HS 9/39-40, Cyklus B 1982 /

442. POTOM SA IM OTVORILI OČI DUŠE

     Žil raz jeden otec, ktorému sa narodilo šesť nevidoných synov. Siedmy prišiel na svet so zdravými očami. Keď rástli, stávalo sa, že otec šiestich nevidomých synov zveroval na siedmeho, čo mal zrak v poriadku. Bolo to tak potrebné, lebo ich láskavu matku si už bol Pán povolal. A tak ich ten najmladší opatroval, strážil i do práce s nimi na pole chodieval.

     A stalo sa, hoci mali choré oči a nikdy nevideli ľudkú zlosť, že začali nenávidieť svojho zdravého brata. Závideli mu, že vidí a keď im rozprával o kráse Božej prírody, o slnku, ktoré sa ráno vykotúľa zo svojej kolísky a večer sa ta zas vracia, o pestrých kvetoch, o lietajúcich motýľoch, považovali ho za luhára. Nevidomí bratia si krčovite hájili svoje, klamali sa a vraveli: "Neveríme, že by bolo denné svetlo, neveríme, že by bolo v noci trblietanie mesiaca a hviezd, ba nejestvujú ani zelené lúky a pestrofarebné kvety na nich."

     Jedného dňa sa rozšírila po kraji zvesť, že príde jasnovidec. Vtedy si otec zavolal najmladšieho syna a povedal mu: "Odcestujem do mesta. Na tvoju starostlivosť nechám tvojich šiestich nevidomých bratov. Pôjdem a skúsim poprosiť jasnovidca, či by mohol urobiť, aby tvoji bratia videli. Ty však dávaj na nich dobrý pozor, ako na zrenicu svojho oka. Nedaj Bože, aby vyhasli ešte aj tvoje oči. Ľudia by trúsili reči, že som iba slepcov priviedol na svet."

b Keď sa otec z mesta dlhšie nevracal, narástla smelosť a zlomyselnosť nevidomých bratov a dohodli sa, že vypichnú zdravé oči svojho vidiaceho brata. I vrhli sa na svojho práve odpočívajúceho brata, pritlačili ho k zemi, vyšmatrali mu rukami očné jamky a kričali: "Teraz sa priznaj na tvoju pravú vieru, prečo si nás klamal a mal na posmech? Pravda, nie je svetlo na svete, iba číra tma..."

Darmo ich prosil najmladší brat. Darmo žobronil: "Neberte mi svetlo mojich očí, posledný jas nášho rodu. Ak vyhasíte i toto svetlo, nebude už nik, kto by svedčil o svetle!"

Bratia sa však nedali uprosiť. Ešte väčšmi sa rozzúrili, až revali: "Vyznaj naposledy pravdu, že si nikdy nevidel svetlo a že celý zemekruh pokrýva tma!"

Keďže ich mladší brat nemohol inak, iba pravdu hovoriť, rozzúrili sa a vypichli mu oči. Slzy s kvapkami krvi stekali dolu zúboženou tvárou a ústa stále šepotali: "Aj tak vidím, aj tak vidím..." Lebo ten, kto už raz videl svetlo a nosí ho v sebe, ten je už navždy synom svetla a nikto mu ho navyhasí. A tak si najmladší z bratov zachoval v srdci pevné presvedčenie o svetle, kým sa nevrátil z mesta otec a nepriniesol od janovidca uzdravujúci liek pre nešťastných synov.

Zhnusil sa otec, keď videl, že i jeho najmladší syn oslepol. Ale syn ho potešoval a presvedčoval, že aj tak vidí a nosí v sebe svetlo. "Buď požehnaný syn môj", povedal otec, "teraz už aj tvoji nevďační bratia budú vidiaci. Presvedčia sa, že je svetlo, že ich brat mal pravdu a azda len oľutujú svoj strašný čin."

Potom prišli po jednom zahanbení a zhrození šiesti bratia, skľúčení z toho, čo urobili. Otec im po jednom odovzdal divotvorný liek a im sa otvorili oči. Tie pozemské, ale aj tie, ktorými sa vidí ešte ďalej. A preto, že sa im otvorili aj tie druhé oči, oľutovali svoj zločin a plní ľútosti prišli odprosiť svojho trpiaceho brata.

/ Katolícke noviny, č. 43/1982, str. 6 /

443. SVÄTEC

     Svätec je revolucionár v povolaní a zamestnaní. Pracuje len preto, aby sa páčil Bohu. Nehľadá ľudskú chválu. A keď v niečom vidí vyšší záujem pre dušu, je ochotný ísť aj proti prúdu. Všeobecným názorom sa riadi len natoľko, nakoľko mu pomáha nadviazať kontakty s ľuďmi, aby ich mohol postupne zbavovať každej formy otroctva. Podujíma sa na odvážne diela, rúca zábrany, otvára hrdzavé brány, objavuje neznáme cestý, nebojí sa novôt. Svätec narúša pokoj tých, čo sú so všetkým spokojní. Jeho život je výčitkou tým, čo si pohodlne žijú. Tak tomu bolo vždy od začiatku kresťanstva.

Ježiša Krista, Učiteľa a vzor svätosti, odsúdili ako revolucionára. Bernanos v "Denníku vidieckého farára" na adresu horlivého dekana z Blangermontu vyslovil tento paradox: "Kiež nás Boh chráni od svätých! Často boli pre Cirkev skúškou, skôr než sa stali jej slávou. Čokoľvek konajú, ich slová, postoj, ba aj mlčanie môžu byť pohoršením pre priemerných, slabých, vlažných..."

/ A. Gazzera - A. Leonelli: V jeho šľapajách SÚSCM, Rím 1981, str. 26-27 /

444. SVÄTOSŤ

     Pius XI. píše v encyklike RERUM OMNIUM, ktorú vidal v roku 1923 z príležitosti 300. výročia smrti sv.Františka Saleského: "Všetci musia túžiť po svätosti...Nemožno si myslieť, že sa majú o ňu usilovať len vyvolené duše a ostatní môžu zostať na najnižšom stupni. Tento príkaz zaväzuje všetkých bez výnimky. Svätosť je všeobecná povinnosť."

     Pius XII. v apoštolskej konštitúcii PROVIDA MATER ECCLESIA z 2. februára 1947 prízvukuje: "Náš Pán vyzýva všetkých bez výnimky, aby sa usilovali o dokonalosť. Podivuhodným riadením svojej božskej prozreteľnosti spôsobuje, že aj v tomto storočí mnohých nerestí, zvlášť v našich časoch, boli a sú mnohé vyvolené duše. Nielen že prekypujú túžbou po rehoľnej dokonalosti, ale mnohé z nich zostávajú vo svete, zasväcujú sa Bohu v nových a ušľachtilých združeniach, ktoré jedinečným spôsobom zodpovedajú potrebám našich čias. Tu môžu viesť život, ktorý ich zvlášť uspokojuje dosiahnúť kresťanskú dokonalosť."

/ A. Gazzera - A. Leonelli: V jeho šľapajách, SÚSCM, Rím 1981, str. 49 /

445. KAŽDODENNÝ ŽIVOT / DOKONALOSŤ, SVÄTOSŤ

     Veľký nemecký teológ Karol Rahner rozoberá zvláštnosť

každodenného života, ktorý vo svojej obyčajnosti môže nadobudnúť podivuhodnú štruktúru heroizmu. Píše:

"Všedný život môže nás urobiť priemernými ľuďmi. No môže nás urobiť aj mimoriadnými tak, ako nijaká iná vec, tým, že nás oslobodí od nás samých. Jedine na kríži každodenného života môže pomaly, ale úplne zomrieť náš egoizmus. A tu je začiatok našej lásky, lebo láska spontánne vstáva z hrobu nášho ja. Ak v bežnom živote všetko takto zomiera, všetko sa stáva askézou lásky. Všedný život sa potom stáva dychom lásky, túžby, vernosti, viery, ochoty, oddanosti Bohu. Stáva sa modlitbou, bez slov. Ostáva, aký bol: ťažký, obyčajný, nenápadný. Musí taký zostať. Len tak je nástrojom lásky k Bohu, pretože len vtedy nás oslobodzuje od nás samých. Každodenný život nás môže oslobodiť od nášho ja, od vlastných záujmov a záľub, od uzavretosti do seba. V trpkostiach nemusíme zatrpknúť, v obyčajnostiach sa nemusíme stáť obyčajnými, v sklamaniach nemusíme ostať sklamaný. Ak toto dokážeme, ak nás všedný deň vychová k dobrote, k trpezlivosti a porozumeniu, veľkodušnosti, vernosti, ochote odpúšťať a znášať iných, vtedy náš každodenný život sa stáva modlitbou.

/ Potreba a požehnanie modlitby, Brescia 1963, str. 66.67/

446. KAŽDODENNÝ ŽIVOT / DOKONALOSŤ, SVÄTOSŤ

     Keď roku 1928 Pius XI. hovoril o čnostiach brata Benilda zo Spoločnosti školských bratov /Pavol VI. ho 29.októbra 1967 vyhlásil za svätého/, povedal:

"Bol to ponížený Boží služobník. Jeho každodenný život prebiehal v skromnosti a tichosti. No v tomto obyčajnom všednom živote bolo veľa neobyčajného a nevšedného. Každý deň ten istý, s tými istými povinnosťami, s tými istými slabosťami a biedami, možno ho vhodne nazvať "terribile guotidianum". Aká obyčajná čnosť sa vyžaduje, keď chceme plniť obyčajné povinnosti s neobyčajnou presnosťou. Alebo lepšie, keď máme celý komplex obyčajných povinnosti, ktoré prináša všedný deň, plniť nie s tak častou obyčajnou, všednou nepresnosťou, povrchnosťou, ľahkomyselnosťou, ale s pozornosťou, ohľaduplnosťou a horlivosťou ducha. Cirkev vystupuje ako učiteľka svätosti zvlášť vtedy, keď vyzdvihuje tieto pokorné svetla, ktoré často nebadajú ani tí, čo ich mali pred očami. Tak dáva hodnotu tomu, čo je obyčajné, všedné, každodenné, čo navonok neviniká, nežiari, nevzrušuje, nefascinuje. A tak beží život mnohých v starosti a to o obyčajné, každodenné veci."

/ A. Gazzera - A. Leonelli: V jeho šľapajách, SÚSCM, Rím 1981, str. 53 /

447. KAŽDODENNÝ ŽIVOT / DOKONALOSŤ, SVÄTOSŤ

     Ján XXIII. si do svojho denníka poznačil toto jednoduché, ale veľmi múdre predsavzatie: "Budem sa riadiť zásadou, na ktorú sa žiaľ zabúda: vykonám každú vec, každú modlitbu, každú povinnosť, ako keby som nemal nič iné na starosti, ako keby mi Boh dal život len nato, aby som urobil dobre práve túto vec, ako keby moja svätosť závisla len od tejto činnosti. Nebudem myslieť na to, čo sa mi vyskytne v budúcnosti a čo bolo v minulosti." /Rím 1964, str.102/

/ A. Gazzera - A. Leonelli: V jeho šlapajách, SÚSCM,  Rím 1981, str. 53-54 /

448. RUŽENEC

     Kardinal SUENENS: "Milujme ruženec, lebo nám tak často priniesol milosť a pomoc. Milujme ho, lebo je to šťastná cesta k úcte Boha a Panny Márie. Keď chválime Máriu, robíme to pre jej vzťah k Ježišovi. Ona je lampa. On je svetlo. Milujme ruženec, lebo naši predkovia nachádzali v ňom silu a odvahu praktizovať svoju vieru. Milujme ho, lebo je drahocennou praxou našich rodín. Spája starých s mladými, minulosť s prítomnosťou.

A čo budúcnosť? Tá závisí od dnešných mladých ľudí, od nových domovov, ktoré si založia v ustavične vzrástajúcich vzrástajúcich centrách a v priemyselných mestách. Život sa mení, všetko je dnes iné oproti minulosti, možno máme viac peňazi ako predtým. Nemusíme sa však obávať zmeny a pokroku. Môžeme ďakovať Pánu Bohu za to všetko,ak si pritom uvedomíme, že naša krajina bude chudobnejšia a naše domy chladnejšie, ak sa v zajtrajších rodinách nebudú modlievať ruženec. Akým požehnaním je rodinná ružencová modlitba! Tie "Zdravasy" účinnejšie spájajú duše pospolu, ako sú pospájané zrnka na ruženci."

     PAVOL VI.: "Ruženec je jednoduchá a bohatá modlitba, Ona nás učí klásť Krista na začiatok a koniec nielen mariánskej úcty, ale celého nášho duchovného života." "Ruženec, to je Kristus, videný očami Panny Márie."

     JÁN XXIII.: "V živote kňaza po sv.omši a breviári nasleduje ruženec, v živote veriacich nesleduje po sviatostiach.

     PIUS XII.: "Mám nádej, že ruženec nás môže vyliečiť zo všetkého zla našich čias. Táto modlitba bude pre Cirkev ako Dávidov prak, budeme ním vedieť čeliť všetkým pekelným nepriateľom."

     PIUS XI.: "Otcovia a matky! Ak chcete dať svojim deťom dobrý príklad, zhromaždite rodinu po dennej práci pred obrazom nebeskej Matky a modlievajte sa spoločne ruženec."

"Ak budete mať armádu, čo sa modlí ruženec, obrátim svet."

     PIUS X.: "Ruženec je najkrajšia a najúčinnejšia modlitba zo všetkých modlitieb. Ak chcete, aby vo vašich rodinách panoval pokoj, modlievajte sa v rodine ruženec."

     Sv. Karol BOROMEJSKÝ: "V obrácaní a posväcovaní svojho ľudu spolieham sa úplne na ruženec."

     Kardinál FAULHABER: "Keď sa s domácimi v našej kaplnke modlievam každý večer ruženec, tak sa cítim, ako by ma Božia Matka pohladila po čele a zotrela mi z neho všetky starosti."

/ Posol Božského Srdca Ježišovho 10/80, Kanada 1980, str. 289-290 /

449. PÍSMO SVÄTÉ

     Písmo sväté je kniha všestranná a zaujímavá. Pekne to vystihol belgický biblicista 16. storočia BONFRERIUS /+1643/

Medzi iným hovorí: "Ak má niekto záujem o históriu, nájde v Písme svätom históriu od stvorenia sveta až po Krista a apoštolov. Ak niekoho teší poézia, má v Písme božské spevy a básne. Ak niekoho zaujíma filozófia, nájde v Písme dosť: etiky, fyziky, politiky, práva. Ak má niekto záľubu o retoriku, kázateľstvo a rečové pôsobenie na duše, alebo rád skúma literatúru epištolnú, prorockú a apokalyptickú, všetko

to nájde v Písme." / Migne, Cursus Sacrae Scripturae, I.137/ /Dr.Michal Krovina: Všeobecný úvod do Písma svätého,IV. vydanie, Bratislava 1970, str.6/

450. HRIECH SPÔSOBUJE ŠKODU CELÉMU MYSTICKÉMU TELU

     V istom zmysle ho ochudobňuje /mystické telo - Cirkev/ o minulosť. Ubýva pokladu spoločenstva svätých.

"Tu na zemi nikdy nebudeme vedieť, akú hrádzu sme prelomili, kedykoľvek sme povolili pokušeniu. Hriech nie je nikdy izolovaný. Je inváziou smrti... Nikdy sa nedozvieme, čo všetko sme hriechom stratili. Veľkosť nešťastia spoznáme len pri poslednom súde... Možno že víťazstvo nad zlou žiadosťou vyvolá v nebi hlbokú úctu." /J.Green, Denník/

     "Ani jeden človek nie je ostrovom sám pre seba. Každý človek je kus pevniny, časť zeme. Ak more vezme so sebou jednu hrudu, Európa sa tým zmenší. Je to ujma, ako keby odplávilo príbytok tvojim priateľom alebo aj tvoj. Každá smrť človeka ma zmenšuje, lebo som časťou ľudstva.

Preto sa nikdy nepýtaj, komu to zvonia. To zvonia tebe."

/J.Donne, Pobožnosti, Alfa 1966, str. 172/

/A. Gazzera - A. Leonelli: V jeho šľapajách, SÚSCM,

                           Rím 1981, str. 77-78/

451.MOTLITBA - PROSTRIEDOK SPÁSY

     Sv. ALFONZ: "Kto sa modlí, určite bude spasený. Kto sa nemodlí, nedôjde k Bohu. Len preto sa niektorí nespasili, lebo sa nemodlili. Keby sa boli modlili, neboli by sa zatratili. Všetci blažení, okrem deti, sa spasili, lebo sa modlili. Ó, Bože, od modlitby závisí všetko naše dobro, zmena nášho života, dary tvojej lásky, dokonalisť, vytrvalosť, večná spása." /Z knihy: "Modlitba, veľký prostriedok"/

/A.Gazzera - A.Leonelli: V jeho šľapajách, SÚSCM,

                         Rím 1981, str. 87-88/

452. HODNOTA ŽIVOTA / TALENTY, BOŽIE DARY

     Hodnota terajšieho života sa meria podľa zásluh pre večný život. Kto nezúrodní svoj talent, tomu ho vezmú. Odmenu dostane ten, kto bude vedieť zúžitkovať Božie dary. Treba pracovať, dokiaľ žijeme. Smrťou sa končí čas siatia a začína žatva. Život je ako veľmi krátky deň, smrť ako dlhá noc, keď nikto nebude môcť pracovať." /Jn 9,4/

     "Boha budeme prežívať primerane k stupňu milosti, aký sme dosiahli v momente svojho odchodu z tohto sveta."

/K.Marmion, c.d. 565/

/A. Gazzera - A. Leonelli: V jeho šľapajách, SÚSCM,

                           Rím 1981, str. 103/

453. LITURGICKÝ ROK

     Svätý Pavol pripomína filipínskym kresťanom:

"Osvojte si zmýšlanie Ježiša Krista." /Flp 2,5/

Ako to možno dosiahnuť, keď Kristus žil na zemi za iných okolností?

     Prežívaním liturgického roka. Cirkev nám k tomu dáva možnosť. Pius XII. v encyklike Mediator Dei pokračuje: "Liturgický rok nie je mrtvým zoznamom udalosti, ktoré patria minulosti. Je to sám Kristus, ktorý žije stále vo svojej Cirkvi a ktorý ďalej kráča cestou nekonečného milosrdenstva. Nastúpil ju vo svojom pozemskom živote. Kade chodil, všade dobre konal ľuďom, aby ich uviedol do tajomstiev svojho života, pre ktoré mali aj oni žiť. Tieto tajomstvá sú stále prítomné a účinné."

     V duchu Pia XII. hovorí aj II. vat. koncil:

"Cirkev cez rok postupne predkladá celé Kristovo tajomstvo od vtelenia a narodenia, až po nanebovstúpenie, po Turice a po očakávanie blaženej nádeje a Pánovho príchodu." /cit. koncil 102/.

Teda od adventu po Turice premietajú sa pred naším zrakom najdôležitejšie udalosti z Kristovho života.

/A. Gazzera - A. Leonelli: V jeho šľapajách, SÚSCM,

                           Rím 1981, str. 112/

454. SVIATOSTI

     Sv. AUGUSTÍN: "Z jeho boku ako z rany, ktorá sa otvorila po rane kópiou, vytrysklo sedem prameňov spasiteľnej vody." /Tractatus in Joannem, 12O/

     PIUS XII. v encyklike Mediator Dei: "Sviatosti sú Kristovým dielom, ktoré sprostredkuje a roznáša milosť z božskej Hlavy do údov tajomného tela..."

     Ježiš Kristus za svojho pozemského života používal viditeľné formy, reč a pohyby, aby dosiahol tie isté účinky, ktoré teraz spôsobujú sviatosti. Jeho človečenstvo zahrňovalo v sebe všetky sviatosti, ba bolo prvou Božou sviatosťou, pretože bolo prvým prameňom svätosti. /Schillebeeckx, Kristus, sviatosť stretnutia s Bohom, Rím 1965/

     "Pred vystúpením na nebesá nám zanechal viditeľné znaky, vytvorené z úkonov a slov. Nahradzujú jeho človečenstvo a pôsobia na dušu prostredníctvom zmyslov. V oboch prípadoch Kristovo človečenstvo je nástrojom, ktorý božstvo používa na rozdávanie milosti a života." /K. Marmion, Kristus, život duše, str. 95/

     PIUS XII. v encyklike Mediator Dei: "Sviatosti majú vnútornú silu. Aby však dosiahli svoj účinok, je potrebná naša dobrá príprava."

/A. Gazzera - A. Leonelli: V jeho šľapajách, SÚSCM,

                           Rím 1981, str. 125-127/

455. SVIATOSŤ ZMIERENIA, / SVÄTÁ SPOVEĎ

     "Nezabúdajte, že kedykoľvek prijmete nábožne túto sviatosť, hoci aj s malými hriechmi, Kristova Krv v hojnej miere stečie na vaše duše. Oživí ich, posilní proti pokušeniam do boja s náklonnosťami k hriechu, vyhubí v nich korene a účinky hriechu." /K.Marmion: Kristus, život duše, str. 175/

     PIUS XII.: "Veľmi odporúčame častú sv. spoveď, ako je to z osvetenia Ducha Svätého zavedené v Cirkvi. Napomáha lepšie poznanie seba samého, kresťanskú pokoru, odstránenie zlých návykov, duchovnej nedbalosti a tuposti, upevňuje vôľu, očisťuje a vychováva svedomie a rozmnožuje milosť."

/A. Gazzera - A. Leonelli: V jeho šľapajách, SÚSCM,

                           Rím 1981, str. 130-131/

456. SMRŤ

     "Smrť nie je nič iné ako ukončenie životného putovania, koniec biedy, ukončenie prác, hranica vyhnanstva, brána vlasti /večnej/, zrod nového života, princip blaženosti, primície odmeny." /Petrus Blessius, Epist. 177, ad Reginam

guandam/.

     "Smrť spravodlivých je prístav odpočinku, pre hriešníkov je stroskotanie lode života." /S. Abrosius, De Bono mortis, cap. 8/

     "Smrť čnostného človeka je koniec noci, začiatok dňa a vchod do večnej blaženosti." /S. Antonius de Padua Dom. 6. post Pascha/

     "Žiadna smrť nemôže byť zlá, ktorú predchádza dobrý život." /S.Augustinus, Lib. I de Civitate Dei, c. 11/

     "Smrťou odchod z tohto života je vzácny a vznešený, nie však pre všetkých ľudí, ale len tých, ktorí sväto a spravodlivo opúšťali tento /svet/ život." /S. Basilius Magn. Psalm. 115, conc. 17, vers. 5/

     "Tvrdá je podmienka smrti a preto zriedkavý je ten človek, ktorý chce zomrieť." /S.Bernard, Sermo 44., super Salve Regina/

     "Najväčšia filozófia je ustavičné rozjímanie o smrti." /S. Bernard, In speculo monachorum/

     "Preto Pán chcel, aby nám posledná hodina bola neznáma, aby sme vždy bdeli, lebo kým ju nemôžeme vidieť, že prichádza, každý deň sa na ňu máme pripravovať." /S.Bernard, Sermo 55, ad Sororem/

     "Nič natoľko nepohýna človeka hriešnika k polepšeniu svojich nedokonalosti a nápravy svojich hriechov, ako vedomie, že sme smrteľní." /S. Bonaventúra, Sermo 2. Dom. 11. post. Pentec/

     "Nie je hodný pri smrti prijať útechu ten, ktorý v živote neuvažoval, že raz musí zomrieť." /S.Cyprian, Epist. ad Antonianum/

     "Nič viac každodenne ľudia nevidia ako smrť, na nič tak nezabúdajú ako na smrť." /S.Eucherius, In Epist. parenetica ad Valerianum/

     "To je dokonalý život, ktorý rozjíma o smrti ustavične." /S. Gregorius Magnus, Job 17, Dies mei breviabuntur/

     "Nech si uvedomujú všetci, že človek oddaný Kristovi nemôže byť po smrti nikým prevýšený." /S.Hieronymus, Epist. 52 de vita Malchi/

     "Mladíci nech majú smrť za chrbtom a starci vždy pred očami."/Card.Hugo, Super Gen. cap. 27/

     "Je nešťastím v takom stave žiť, v ktorom by človek nechcel zomrieť." /Joannes Trith, in cap. 4. Regul. S.Benedicti, verbo: Ira/

     "Keď smrť dnes nemáš pripravenú, ako ju budeš mať zajtra. Zajtra je neistý deň a či vieš, že zajtra dožiješ?" /Thomas Kempis, Lib. 1 de Imitatione Christi, cap. 23/

/Duchovný pastier 9/1982, str. 4400/

     Človeka možno posúdiť podľa poslednej hodiny.

457. DUCHOVNÉ CVIČENIA / EXERCÍCIE

     Pius XI. 20.decembra 1929 napísal o tomto predmete encykliku Mens nostra.

Hovorí v nej: "Duchovné cvičenia majú nesmierny význam. Sú účinnou reakciou na vážnu chorobu moderného veku, ktorá je hlavným prameňom zla, ktoré všetci oplakávame. Táto choroba

spočiva v nedostatku usobranosti, v ustavičnej a horúčkovitej honbe za materiálnymi vecami, v nezriadenej túžbe po bohatstve a rozkoši. To postupne zatemňuje v duši každý vznešenejší ideál, vidí ho len v pozemských, pominuteľných veciach, takže sa nemôže povzniesť a rozjímať o večných pravdách...Duchovné cvičenia sú výbornou školou výchovy. Tam sa myseľ učí uvažovať, vôľa sa stáva pevnejšou, vášne sa ovládajú, činnosť dostáva smer, normu, účinný impulz a duša nadobúda svoju prirodzenú veľkosť."

     Pius XII. vidí v duchovných cvičeniach "jeden z najúčinnejšich prostriedkov duchovného prerodenia sveta a jeho trvalého poriadku."

/A. Gazzera - A. Leonelli: V jeho šľapajách, SÚSCM,

                           Rím 1981, str. 199-200/

458. ČO POKLADÁTE ZA NAJVÄČŠIE ZLO

     Istý perský panovník zvolal všetkých mudrcov svojej krajiny a dal im otázku: "Čo pokladáte za najväčšie zlo a nešťastie, ktoré môže postihnúť človeka?"

Prvý odpovedal: "Choroba."

Iný: "Staroba."

A posledný prehlásil: "Najväčšie zlo a nešťastie je, keď človek tvárou tvár smrti musí si priznať, že premárnil svoj život."

459. POSVÄTENIE SVETA

     Náplňou slávnej koncilovej konštitúcie Gaudium et spes je myšlienka o posvätení sveta. Známy francúzky teológ Yves Congar o tom hovorí:

"Ideu posvätenia sveta možno chápať dvojako. Po prvé v sakrálnom zmysle. Je to línia Starého zákona, ktorá.... prináša určité oddelenie od sveta, a to podľa rozličných stupňov, počnúc od aktívnych radov až po kontemplatívne. Je však ešte iný typ posvätenia. ktorý nespočíva v oddelení človeka od sveta, aby mohol chváliť Boha, ale v posvätení časného, pozemského, profánneho, a to na základe viery. Teda nejde o to, postaviť sa stranou. Program posvätenia sveta sa neuskutoční iba preto, že sa konajú liturgické úkony. Stroj nezasvätíme Bohu len tým, že ho požehnáme, ale vtedy, keď ho na Božiu slávu používame. Opravdivé posvätenie sveta nespočíva v odlúčení. Ináč by som musel svoje auto použiť len na služby oltára, a tým by sa nič nevyriešilo. Zasvätiť ho znamená upotrebiť ho podľa Božích úmyslov. Treba zasvätiť telo, srdce, fyzické sily, čas, vplyv alebo dôveru, ktorej sa tešíme vo svete. Zasvätiť tieto schopnosti znamená použiť

ich ako prostriedok na spásu ľudí. Vtedy program posvätenia sveta splynie presne s tým, čomu hovoríme duchovná obeta."

/A. Gazzera - A. Leonelli: V jeho šľapajách, SÚSCM,

                           Rím 1981, str. 215-216/

46O. NEBEZPEČNÉ PRIATEĽSTVA

     Čo sa týka nebezpečných priateľstiev, alebo ako to dnes nazývame - flirtu, nájdete krásne poučenie vo Filotei od sv.Františka Saleského:

"Každému, kto sa zaplietol do siete nezriadeného alebo celkom nemravného pomeru, hovorím úpenlivo a úprimne: Roztrhaj, rozviaž, rozdriap na kúsky putá. Rázne skončí s touto hrou citov, falošnej lásky a zmyselnosti."

Svätec chváli veľké dobro, ktoré plynie z opravdivého priateľstva. Také je medzi osobami, ktoré sa môžu navzájom obohacovať čnosťami. Ale upozorňuje:

"Musíme byť však opatrní, zvlášť ak ide o priateľstvo s osobami druhého pohlavia. Priateľstvo môže byť zo začiatku šľachetné a dobré. Keď diabol vidí, že dotyčné osoby nie sú dosť čnostné a svedomité, pristupuje k ním oveľa rafinovanejšie a vlieva do ich sŕdc zmyselné a nečisté náklonnosti omnoho nepozorovanejšie. A tak priateľská láska stráca na čistote a nežištnosti, stáva sa čoraz povrchnejšou a postupne sa mení na zmyselnú a telesnú lásku."

/A. Gazzera - A. Leonelli: V jeho šľapajách, SÚSCM,

                           Rím 1981, str. 25444-255/

461. NESKROTENÉ VÁŠNE

     "Sú ako dobiedzajúce a zvedavé deti, ktoré sa stále

čosi mamy vypytujú a nikdy sa neuspokoja. A ako sa unaví človek, ktorý bez prestania kope zem a hľadá poklad, tak isto sa zbytočne vyčerpáva duša, keď baží po všelijakých záľubách. Keď aj dosiahne po čom túžila, predsa sa unavuje, lebo ju to neuspokojuje. Nakoniec príde na to, že čo objavila, sú chybné cisterny, ktoré nemôžu udržať vodu, a preto nikdy si nebude môcť uhasiť smäd...

Duša, ktorú rozpaľujú všakové žiadosti, je ako človek v horúčke, ktorý je vždy viac a viac smädný, až pokým horúčka neustúpi..." /Sv. Ján z Kríža, Výstup na horu Karmel/

/A. Gazzera - A. Leonelli: V jeho šľapajách, SÚSCM, Rím 1981, str. 258/

462. PRÁCA NA STVÁRŇOVANÍ OSOBNOSTI / POVAHA, CHARAKTER

              Neprestávaj kladivom a dlátom opracovávať beztvárnu hmotu svojej povahy, odstraňuj hrubé, drsné miesta. Len tak môže povstať umelecké dielo, krásny charakter, láskavý, trpezlivý, silný a súcitný, jemný a húževnatý. A vtedy "... bude Kristus žiť v tvojom srdci, v celom tvojom správaní, bude pozerať z tvojich očí, z tvojich rúk, z celého výzoru. A potom budeš môcť povedať so sv. Pavlom: Nežijem už ja, ale žije vo mne Kristus."

Tak píše sv. František Saleský vo Filotei /III.23/.

     Tento svätec bol veľkým stvárňovateľom vlastného charakteru. Z povahy celkom inej, len nie poddajnej, vedel vytvoriť "svätca lásky". Henry Bordeaux takto charakterizuje sv. Františka Saleského: "Je to rovnováha srdca a rozumu, sily a vľúdnosti, pokoja a energie. Túto vyváženosť môže dosiahnuť len ten človek s disciplinovanou vôľou, ktorá vie, čo chce, a za tým ide nekompromisne. Musel krotiť vrodenú prchkosť, ktorá ho viedla k výbuchom hnevu, fantáziu, ktorá ho hnala do beznádeje. Nebol tichým a dokonalým dieťaťom, ako ho predstavujú niektoré životopisy. Od mlada cvičil svo- ju vôľu. Bál sa v noci? - Donútil sa a šiel, kam bolo treba

uplne si zvykol na tmu,že cítil až radosť, keď v nej kračal.

/A. Gazzera - A. Leonelli: V jeho šľapajách, SÚSCM,

                           Rím 1981, str. 271-272/

463. PRÁCA NA STVÁRŇOVANÍ OSOBNOSTI, / POVAHA, CHARAKTER

     Svätá Terézia z Lisieux, až skrytá pod sladkým závojom neprirodzených póz a spoločenského klišé, bola v skutočnosti sväticou pevnej vôle, energickou, emotívnou. Vedela však dokonalo ovládať svoju energiu tým, že ju prispôsobila prostrediu, do ktorého ju postavila Prozreteľnosť. Svoju veľkú lásku zamerala na Krista. Vôľu, túžiacu po aktivite, sklonila pred skutočnosť utrpenia.

Spisovateľ M.Van der Meersch ju charakterizuje ako "bytosť mimoriadne živú, konkrétnu, realistickú, veľmi blízku nám. Bola veľmi tvrdohlavá, vzdorovitá, samoľúba, prudká a panovaččná, cholerickej povahy. Mala pozoruhodnú inteligenciu, bola veľmi citovo založená a takisto očakávala nežnosť od iných. Slovom, stvorenie uhnetené z mäsa a krvi, ako my všetci, o ktorom sa ešte nevedelo, či prirodzené dispozície, ani lepšie ani horšie než naše, dopomôžu jej k veľkosti alebo pádu. Skúsenosť dokázala, že akýkoľvek prirodzený základ možno Božou milosťou a netódickým úsilím zmeniť. Prirodzené sklony nie sú osudovo príčinou veľkosti alebo pádu. Táto "veľká malá svätica" budovala svoju veľkosť kameň za kameňom. Energicky zvádzala tuhý boj sama so sebou, zvíťazila v ňom a zaslúžila si korunu v nebi."

Skutočná svätosť nespočíva v tom, že sa človek naučí zriekať sa, znášať sa, ale že sa naučí premieňať sa, vyzliekať starého ččloveka a s vypätím všetkých síl obliekať si nového človeka. /porov. Kol 3, 9/

/A. Gazzera - A. Leonelli: V jeho šľapajách, SÚSCM,

                           Rím 1981, str. 272-273/

464. POSLANIE KATOLÍCKEJ TLAČE, ČASOPIS, NOVINY

     2. mája 1964 pápež Pavol VI. povedal účastníkom púte, ktorú organizoval časopis "Itália":

"Okrem toho, že katolícky časopis bude informovať o udalostiach a pritom neurazí cítenia čitateľov, treba vedieť, že sa bude musiať riadiť ďalším prvoradým zákonom: vychovávať čitateľa, aby správne posudzoval fakty, ktoré časopis prináša. Katolícky časopis má nielen informovať, ale aj formovať čitateľa. Musí v ňom vytvárať zdravý úsudok, ktorý hodnotí fakty podľa vyšších princípov. A ak dá autor týmto faktom obsahovú náplň, môžu sa pre čitateľa stať myšlienkovým kvasom. Teda katolícky časopis má slúžiť pravde, ktorá človeka osvecuje, vedie, zdokonaľuje, posväcuje, čiže má vyvolať u čitateľa taký proces úsudku, ktorý ho privedie k pravde oslobodzujúcej a spasiteľnej."

/A. Gazzera - A. Leonelli: V jeho šľapajách, SÚSCM,

                           Rím 1981, str. 312/

465. NÁDEJ

     Nádej je ndprirodzená čnosť, ktorou dôverujeme Bohu a očakávame od neho večný život a potrebné milosti, aby sme si ho zaslúžili. /Katechizmus Pia X./

     Tomáš Merton: "Nádej je srdcom, ktoré dodáva krv askéze. Učí nás sebaovládaniu, odpútanosti od sveta, nie preto, že by sme my, alebo svet boli čosi zlého. Ale ak nás nadprirodzená nádej nepovznesie nad časné veci, nebudeme naskrz schopní využiť opravdivú dobrotu, ktorá je vo svete a v nás. V nádeji však vlastníme seba samých a všetky veci, pretože ich máme nie také, aké sú samy v sebe, ale aké sú v Kristovi: zdokonalené prísľubom...

     Naša viera bez nádeje nám poskytuje len povrchné poznanie o Bohu. Bez lásky a nádeje nám viera predstavuje Boha ako cudzieho, pretože nádej je tou čnosťou, ktorá nás vrhá do náručia jeho milosrdenstva a prozreteľnosti...

Ak nedúfam v jeho lásku ku mne, nikdy nebudem opravdivo poznať Krista." /Z knihy: Človek nie je osamotený ostrov, Miláno 1956/

/A. Gazzera - A. Leonelli: V jeho šľapajách, SÚSCM,

                           Rím 1981, str. 317-318/

466. PANENSTVO, ČISTOTA / HODNOTA SVEDECTVA

     Hodnota vznešeného svedectva, ktoré vydáva panenstvo, nielenže zostáva nedotknutá, ale stúpa tým vyššie, čím viac sa medzi ľuďmi šíri túžba po pohodlí a rozkošiach.

Mons. Angel, lyonský pomocný biskup a predstavený sekulárneho inštitútu PRADO (meno jedného lyonského predmestia), povedal na konferencii v Ríme 30. semtembra 1965:

"Život dokonalého panestva je cenným svedectvom a to aj v očiach neveriacich. Mimovoľne odmietajú uveriť, žeby bolo možné. Ale keď ho konštatujú, stáva sa pre nich tajomstvom. Keď som istý čas býval s kňazmi a spolubratmi inštitútu PRADO, vedel som, že nás tri roky sledovali vo dne v noci. Chceli vedieť, či medzi nami nie sú ženy. Raz sa spolubrata, ktorý pracoval v dielni a viedol prísny život, avšak bol vždy usmievavý a milý, pýtal istý robotník: Počuj, ty ani nepiješ, ani nefajčíš, ani nechodíš za ženami, kto si vlastne? Keď si potom ostatní uvedomia hodnotu svedectva čistoty, cítia volanie ešte k hlbšej a vrúcnejšej vernosti." /L Osservatore Romano, 15. júla 1967/

/A. Gazzera - A. Leonelli: V jeho šľapajách, SÚSCM,

                           Rím 1981, str. 366/

467. DOKUMENT PUBLIA LENTULLA / V JEŽIŠOVI KRISTOVI

     Francúzky vedec d Antugny objavil list Publia Lentulla, veliteľa fenickej légie v Palestíne, rímskemu cisárovi:

     "Buď pozdravený, cisár Tibérius, od Publia Lentulla!

Objavil sa tu človek, ako sa zdá, je držiteľom mimoriadnej moci. Ľudia ho nazývajú veľkým, prorokom. Jeho prívrženci ho nazývajú synom Božím a jeho meno je Ježiš Kristus. Skutočne každý deň možno počuť podivuhodné veci o tomto Ježišovi. Raz kriesi mŕtvych, inokedy uzdravuje chorých a celý Jeruzalem ho obdivuje pre jeho neobyčajné učenie.

Jeho výzor: Majestátna tvár vyžarujúca pôvab, takže všetkých, ktorí sa na neho dívajú, preniká láska a súčasne i bázeň. Je to človek vysokej postavy. ale veľmi súmernej. Vlasy zlatej farby mu hladko splývajú a pokrývajú hlavu až po uši. Odtiaľ spadajú okolo krku v malých lesklých vlnách na ramená. Výraz jeho tváre, ktorá je príjemná, je prísny a na každého pôsobí zvláštnym dojmom. Má čisté vysoké čelo, pleť jeho tváre je mimoriadne jemná, biela a bledočervená. Má pekné ústa i nos. Fúzy a briadka sú husté a zlatej farby, ako aj jeho vlasy. Hovorí sa, že jeho čistá ružová tvár s briadkou, v strede rozdelenou, je neporovnateľne krásna, takže nie je možné dlho sa mu dívať do tváre, lebo oslepuje oči.

Svojimi črtami, bledomodrými očami a zlatými vlasmi, podobá sa svojej matke, ktorá je najkrajším a najpôvabnejším zjavom, aký tam možno vidieť. Jeho reč je rozhodná, vážna, čistá a nie je možné napadnúť ho. Je najčistejším výrazom čnosti a pritom svedčí o takej múdrosti, že prevyší aj najväčších spisovateľov a vedcov.

V kázni je prísny, pri vyučovaní nežný, láskyplný a neodolateľný. Chodí bosý a holohlavý. Zďaleka sa mu posmievajú, ale v jeho blízkosti sa pred ním chvejú. Ešte nikto ho nevidel smiať sa, ale skôr plakať. Tí, s ktorými sa stýka, sú dobrí a zdraví. Pri tom všetkom ma zlí ľudia stále obťažujú, aby som ho pred tebou veličenstvo, obžaloval, lebo jeho učenie - podľa ich názoru - škodí tvojej vážnosti, pretože hlása, že kráľ i jeho poddaní sú si pred Bohom rovní.

     Očakávam tvoj rozkaz v tejto veci, aby som ho mohol ihneď vykonať. Buď zdravý!

/Katolícke noviny čč. 47/1982, str. 4/

468. NÁŠ ŽIVOT - IDEME K OTCOVI. / ČO JE ŽIVOT?

     Kedysi vraj príroda premýšľala, čo je život. Každý tvor dal odpoveď na túto otázku podľa svojej povahy.

     Život je pieseň, povedal škovránok a za radostného spevu sa vzniesol vysoko ponad polia.

     Život je krása, povedala ruža a vystavila svoje púpätá na obdiv svetu.

     Život je radosť, povedal motýľ vznášajúc sa na kvety bielych ľalii.

     Život je práca, povedal mravec, nesúc väčšie bremeno, než bol on sám.

     Život je plač, zašumeli kvapky dažďovej vody, padajúce z oblakov na zem.

     A keď sa zvečerilo a večerný vánok pohol korunami stromov, tie si zašepotali, že život je sen.

     Ráno, keď sa slniečko vyhúplo zo svojej kolísky na oblohe a celá príroda sa budila zo sna, povedalo slniečko, že život je začiatok. Všetci mu dali za pravdu.

     Toľko pekných a zaujímavých odpovedí, ale jedna, pre nás najdôležitejšia medzi nimi chýba. Odpoveď človeka. Povieš azda so škovránkom, že je ti piesňou, krásou, radosťou? Alebo že je plačom, či len púhym snom?

     Nám kresťanom dáva na túto otázku odpoveď Kristus.

Je to bezpečná odpoveď, nenechávajúca nás na pochybách. Život je veľký Boží dar,ktorý sme povolaní prežiť statočne. A na jeho konci nás nečaká prázdna beznádej, ale istota, ktorú vyjadril náš Pán slovami: Idem k Otcovi. Veď nám, čo v neho veríme, sa život nekončí, iba mení. A keď sa aj rozpadne dom nášho pozemksého prebývania, máme pripravený večný stánok v nebesiach.

/Lúlius Sečanský, KN 47/1982, str. 5/

469. POHANIA O PRÍCHODE SPASITEĽA / ADVENT

     Proroctvo o príchode Spasiteľa možno vyčítať i z niektorých veršov Vergíliovych, ktorý žil na sklonku staroveku. Zomrel r. 734 po založení Ríma. Teda nedočkal sa ho, hoci po ňom túžil a želal si ospievať ho. Kristus sa narodil r. 753 po založení Ríma.

     Vergíliova štvrtá ekloga obsahuje i takéto verše: "Teraz sa vracia panna Astraa... Zošlú nám teraz nového Syna z vysokých nebies... Pod tvojím vedením zmyje sa, čo ešte zvyšuje z našej viny... A s čnosťami svojho Otca bude vládnuť svetu pokoja."

     Ďalšie Vergíliove verše majú totožnú myšlienku aj básnickú štilizáciu ako adventná pieseň: "Rorate coeli de super - Rosu dajte, nebesia..." Vergílius píše: "milovaný Synu Boží, príď na svojom nádhernom voze. Tvoj čas je už tu... Hľaď, ako všetko plesá, lebo prichádza tvoj vek. Ó, dovoľ, aby som žil ešte tak dlho, aby som mal ešte hlas, ktorým ospievam tvoje skutky."

/KN č. 448/1982, str. 6/

470. OBETNÝ BARÁNOK / KRISTUS ZA NÁS

     Na priečelí katolíckeho kostola v meste Walden v Nemecku, vidieť z kameňa vykresaného baránka. Vo farských zápisoch sa hovorí, ako sa tento baránok dostal na také význačné miesto.

     Bolo to vraj, keď stavali kostol, istý robotník robil na streche. Zrazu sa mu povraz, ktorým bol priviazaný, uvoľnil a on sa zrútil s celým lešením na zem. Medzi stavebným materiálom na zemi sa pásol urastený baránok. Robotník padol na neho, pričom mu dolámal všetky kosti. Robotníkovi sa však nič nestalo. Z vďačnosti vytesal z kameňa baránka, ktorým ozdobil priečelie kostola.

/O. Augustín J. Záň: Podľa plánu,

                     Jednota, Pensylvánia, USA 1976, str.44/

471. ŽIVOT PODĽA BOŽÍCH PRIKÁZANÍ

     Istá moderná legenda hovorí o nezbednom vlaku.

Istý vlak, ktorý vraj už roky a roky chodil na koľajniciach a nikdy sa mu nič zlého nestalo, keď raz videl na pašienke kravy, ako si voľne chodili, povedal si, že prečo aj on nemôže byť tak voľný? Nuž sa osmelil a vyskočil z koľajníc a zabehol medzi kravy. Ďaleko však nezašiel. Vozne, ktoré za sebou ťahal, sa takou rýchlosťou rozbehli dopredu, že roztrepali celý rušeň a strojvodcu zabili. Vlak sa teda poučil, že ak sa presne drží koľajníc, že sa mu nič nestane a že dôjde svojho cieľa.

/O. Augustín Zaň: Podľa plánu

                  Jednota, Pensylvánia, USA 1976, str. 56/

472. VÝCHOVA BEZ BOHA / PRÍČINA SKAZENOSTI

     Pohanský učiteľ PYTHAGORAS bol známy, ako prísny, ale pri tom veľmi dobrý vychovávateľ. Jedného dňa, ako tak so skupinou svojich žiakov prechádzal ulicou, stretla ich skupina skazenej mládeže. Stvárali tie najnerozumnejšie prečiny a robili si z nich posmech. Pythagorasa to veľmi bolelo, že jeho žiaci to musia vidiť. Keď sa ich konečne striasli, Pythagoras sa svojich žiakov pýtal, že čo myslia, prečo sú tí mladíci tak skazení? Žiaci obviňovali ich rodičov, ich učiteľov...

Pythagoras ich dohady skončil tým, že doložil: "Chyba je, títo nezbožníci sa neboja dobrých bohov, ktorí ich zato môžu ťažko skárať."

/O.Augustín Zaň: Podľa plánu

                 Jednota, Pensylvánia, USA 1976, str.113/

473. PRACUJ VERNE A VYTRVALO

     Keď sa raz pýtali pápeža Jána XXIII., čomu pripisuje svoje úspechy, usmial sa a v pokore srdca im povedal o sne, ktorý mal ako mladík.

     Raz vraj, ako uvažoval nad tým, aké povolanie si vybrať, aby bol najosožnejší človečenstvu, mal sen, v ktorom počul hlas: "Pozri na zem, čo tam vidíš..."

Na zemi videl mravcov, ako usilovne a verní svojmu plánu, pracovali od rána do noci. Pápež Ján sa držal tejto rady. Pracoval verne a neúnavne v službách svojho nebeského Otca až do konca a dožil sa obdivu miliónov na zemi a iste aj koruny slávy nebeskej.

/O. Augustín Zaň: Podľa plánu

                  Jednota, Pensylvánia, USA 1976, str. 176/

474. SLUŽBA DIABLOVI

     V r. 1971 sa súd vo Vinelande v štáte New Jersey, zaoberal touto udalosťou: Istý dvadsaťročný Michal Newell nahovoril svojich dvoch priateľov, aby mu zviazali ruky a nohy a aby ho hodili do mora, aby sa utopil. Skupina týchto mladíkov patrila medzi tých, čo sa otvorene klaňajú diablovi. Michal Newell sa svojim spoločníkom priznal, že si to sám diabol prial, aby sa dal zavraždiť, lebo ho vraj v pekle veľmi potrebujú. Bude vraj vodcom štyridsiatich diablov, ktorí pôjdu svetom zvádzať najmä kňazov a rehoľnice.

/O. Augustín Zaň: Nepotopiteľná loď, USA 1978, str. 62/

475. SMUTNÝ KRESŤAN

     Pri vchode do istej reštaurácie mali veľkého psa. Bol nielen mimoriadne tlstý, ale aj veľmi lenivý. Uši mal sklopené a výzor očú veľmi smutný. Ktosi z hostí poznamenal: "Tento pes vyzerá ako smutný kresťan, ktorý dávno zabudol na svojho Pána Boha..."

/O. Augustín Zaň: Nepotopiteľná loď, USA 1978, str. 100/

476. JEŽIŠ - POKRM SVETA

     Pre 41. medzinárodný eucharistický kongres vo Philadelphii /1976/, pápež Pavol VI. vydal veľmi priliehavé heslo: "Ježiš - pokrm sveta."

     Týmto heslom sa celý svet nadchol súcitom pre tých, čo na svete nemajú čo jesť. Len zo spomenutého kongresu odišlo šesť lodí chleba, ryže a iného pokrmu do hladujúcich krajín.

Pravda duchovné posolstvo, že "Ježiš je pokrmom sveta" pokračuje a pohýna mnohé srdcia, aby sa otvorili pre Toho, ktorý môže uhasiť hlad nielen tela ale i duše.

/O. Augustín Zaň: Nepotopiteľná loď, USA 1978, str. 112/

477. POSOLSTVO, PENIAZE

     V roku 1923 pozornosť celého sveta bola obrátená na mesto Chicago. Bola tam totiž konvencia najväčších boháčov sveta. Za najbohatších boli uznaní nasledovní: Karol Schwab majiteľ železiarní, Samuel Insoll majiteľ poisťovní, Howard Hopson majiteľ plynárni.

Pozoruhodné bolo, že na konvencii boháčov o päť rokov neskoršie ani jeden z uvedených už neboli. Prvý zomrel na porážku srdca, lebo mu zle šiel obchod, druhý spáchal samovraždu, lebo poisťovne nevládali platiť záväzky a tretí zomrel v blázinci, lebo jeho plynáreň vybuchla a pobila mnoho nevinných ľudí.

     Žime tak, aby sme bohatli duševne a žili na veky.

/O. Augustín Zaň: Nepotopiteľná loď, USA 1978, str. 133/

478. POKOJ SRDCA, ŠŤASTIE, BOHATSTVO

     6. júna 1979 zomrel jeden z najbohatších ľudí sveta. Dožil sa 83 rokov a svet ho poznal ako magnáta benzínu, pod menom Pavol Getty. Jeho bohatstvo sa odhadovalo na nejakých 2 až 4 bilióny dolárov.

V manželskom živote však nemal šťastie. Keď sa rozviedol prvý raz, sudcovi povedal, že by dal všetko svoje bohatstvo tomu, kto by mu vrátil pokoj srdca. Priznal sa, že ľudská múdrosť ho nikdy neuspokojila, že ľudské srdce túži po vyššej, po múdrosti zhora.

/O. Augustín Zaň: Blahozvesť, USA 1980, str. 154/

479. AKO PREŽIŤ ŽIVOT?

     Albert Camus vo svojej novele "Pliaga života" hovorí o človekovi, ktorý väčšinu svojho života strávil tým, že počítal fazuľu a prekladal ju z vreca do vreca.

Taký nerozumný je život každého, kto zabúda, že Pánom každej chvíle jeho života je sám Boh.

Boh vo svojej nekonečnej láske nám dal svojho Syna, aby nás svojou múdrosťou viedol k životu, ktorý má večnú hodnotu.

/O. Augustín Zaň: Blahozvesť, USA 1980, str. 155/

480. OBNOVA SRDCA

     Keď jedného dňa slávny maliar Leonardo da Vinci, vo svojej pracovni maľoval obraz Poslednej večere Pána a keď práve maľoval tvár Krista, jeden z jeho susedov ho vyrušil. Prišiel k nemu a slovo k slovu, začali sa veľmi vadiť. Leonardo sa tak rozčúlil, že svojho suseda klial a vyhnal z domu. Potom sa vrátil k obrazu a chcel pokračovať, ale nemohol. Nič sa mi nedarilo. Napokon si uvedomil, že prečo. Šiel k susedovi, odprosil ho a pomerili sa. Sused bol celý prekvapený a pýtal sa ho, že čo ho pohlo, aby prišiel a ho odprosil?

Leonardo ho prosil, aby šiel s ním do jeho pracovne. Tam mu ukázal Kristovu tvár, na ktorej pracoval a doložil: "Nemohol som ju dokončiť, kým Kristus neprebýva v mojom srdci." Leonardo ďakoval susedovi, že mu odpustil a že mu pomohol k obnove srdca v láske Ježišovej.

/O. Augustín Zaň: Veľký neznámy, USA 1979, str. 14/

481. MLÁDEŽ

     Na jeseň roku 1977 v Ríme prebiehala svetová synoda biskupov celého sveta. Túčastnili sa na nej kardináli, arcibiskupi a biskupi z celého sveta. Radili sa o najpálčivejších otázkach náboženského života a pokúšali sa sv. Otcovi pápežovi Pavlovi VI. poradiť, ako riešiť pálčivé problémy. Padlo mnoho návrhov. Ktosi ku koncu synody namietal, že sa málo hovorilo o situácii mládeže a ako jej treba pomáhať. Na túto námietku biskup Lwanga z Nigérie dal pádnu odpoveď. Povedal, že všetci si plne uvedomujeme, duševný hlad našej mládeže a dodal, že niet lepšej pomoci, ako im pomáhať, ako je príkladný kresťanský život rodičov a dospelých: Ako vyzerá praktický život dospelých, taká je ich mládež.

/O. Augustín Zaň: Veľký neznámy, USA 1979, str. 50/

482. BLAŽENÁ JE MATKA ...

     Blažená je matka, ktorá sa snaží pochopiť svoje dieťa

- lebo ju budú potešovať rozpomienky vďačného dieťaťa.

     Blažená je matka, ktorá vie ako potešiť - lebo bude mať radosť z mnohých zahojených rán.

     Blažená je matka, ktorá vedie svoje dieťa cestami spravodlivosti - lebo úspech jej dieťaťa jej bude na chválu.

     Blažená je matka, ktorá nezúfa - lebo jej je daná mnohá posila zhora.

     Blažená je matka, ktorá vedie svoje dieťa v ohľaduplnosti - lebo jej dieťa si ju bude vždy vážiť.

     Blažená je matka, ktorá vyzdvihuje dobro, aby ním premohla zlo - lebo jej dieťa bude víťazom dobra.

     Blažená je matka, ktorá so svojím dieťaťom zaobchádzala tak, ako si sama praje, aby sa s ňou zaobchádzalo - lebo jej domácnosť bude oázou pokoja a lásky.

     Blažená je matka, ktorá vzmužile znáša nezbednosti svojho dorastujúceho dieťaťa - lebo jej nesmierna trpezlivosť bude odmenená, ak nie tu, tak naisto v nebi.

/O. Augustín Zaň: Veľký neznámy, USA 1979, str. 203/

483. BLAŽENÝ JE OTEC ...

     Blažený je otec, ktorý do svojej výchovy dietok vždy prináša aj niečo lásky - lebo sa mu ujde milosrdenstva.

     Blažený je otec, ktorý káže viac príkladom svojho kresťansko-katolíckeho života, ako svojím slovom - lebo sa mu ujde podiel v kráľovstve Božom.

     Blažený je otec, ktorý učí svoje dietky zodpovednosti - lebo bude požehnaný.

     Blažený je otec, ktorý svoje dietky naučil vždy žiť pre nebo - lebo bude vidieť Boha.

     Blažený je otec, ktorý príkladom svojho života učí svoje dietky poslúžiť aj iným - lebo jemu budú slúžiť pokolenia.

     Blažený je otec, ktorý svojim životom ukázal vzor pravého otca - lebo bude žiť na veky.

     Blažený je otec, ktorý svojou láskou ku matke rodine ukáže, ako dôležitá je láska k Bohu a jeden k druhému - lebo Boh-Láska bude jeho podiel na veky.

/O. Augustín Zaň: Veľký neznámy, USA 1979, str. 204/

484. BOH - STVORITEĽ

     "Človek nie je príčina sveta. Kto chce obmedziť skutočnosť len na myslenie človeka, hraje sa s obsurdnom. Náš rozum, naša veda, naša pravda nevedia veci stvoriť, poznávajú ich, premýšľajú o nich, napodobňujú ich, prispôsobujú ich vlastným duchovným schopnostiam, ale nemôžu ich stvoriť. Naša veda, aj keď je našou veľkosťou, je založená na veľkej pokore. Ďalej, ak tento vesmír existuje, ame jednak obklopení tajomným poriadkom, potvrdzujú to zákony matematiky, fyziky, ktoré v týchto vedách učenci nachádzajú - pohyb, energia, zákony, jednako je človek obklopený i myšlienkami, ktoré nie sú jeho, ale sú vliate, odrážajúce sa, činné a schopné rozlúštenia, poznania a taktiež použitia, je to známka, že tento vesmír je odvodeninou presiahlych prapričin, tvorivej mysli, tajomnej a vyššej sily... je stvorený." (Pavol VI.)

     "Čím viac študujú vedci zázraky vesmíru, tým viac sú naplnení obdivom a nadšením, že vo svojich výskumoch objavujú a poznávajú stopy múdrosti Stvoriteľa a najvyššieho zákonodarcu na nebi i na zemi." (Pius XII.)

     "Keď som sa prebudil, prešiel večný, nekonečný, všemohúci, vševediaci Boh. Videl som ho z diaľky a zostal som v hlbokom úžase. Sledoval som stopy jeho krokov v jeho stvoriteľskom diele a všade - dokonca i v najmenších čiastkach - aká sila, aká múdrosť, aká nevyjadriteľná dokonalosť." (Carl von Linné).

485. PÍSMO SVÄTÉ

     "Každý deň si čítam Písmo sväté a budem ho čítať, pokiaľ moje oči budú schopné čítania. Chcem ho čítať všade, na slnku i pri krbe, vo dne i v noci, v radosti i starosti, v zdraví a v nemoci, v dňoch nádeje i v dňoch pochybnosti, v nadšení i v úzkosti ducha. Vždy sa mi zdá, že som čítal niečo úplne nového a doteraz neznámeho." (Merežkovskij)

     "Vyznávam, že dôstojnosť Písma ma okuzľuje a svätosť evanjelií hovorí k môjmu srdcu, pozri, ako na rozdiel od kníh filozofov s ich nádherou, je jednoduché. Je vôbec možné, aby kniha ušľachtilá a jednoduchá zároveň, mohla byť dielom ľudí?... Že evanjeliove dielo je výmysel? Nie sú to výmysly. Židovskí autori by si nikdy nedokázali vymyslieť taký tón a také mravné učenie, evanjelium má tak veľký, tak dojímavý a tak dokonale oživujúci charakter pravdy, že ten, kto by si ho vymyslel, by musel byť väčší ako hrdina."

(Jean Jaques Rousseau)

486. KRISTA POTREBUJEME ...

     Clif Richard: "Pred 9. rokmi, keď mali moje gramofónové platne najväččší úspech, cítil som v sebe najväčšiu nespokojnosť. Začal som rozmýšľať o živote a svete, o náboženstve. Keď prišiel rad na náboženstvo, s otázkami som sa obrátil na ľudí, ktorých som poznal. Našťastie stretol som sa s presvedčenými kresťanmi, ktorí žili takým životom, po akom som ja sám túžil. Rozprávali mi o Ježišovi Kristovi. A keď som sa skutočne presvedčil, že Ježiš Kristus žil a v nich žije, rozhodol som sa v sebe a hneď som všetko urobil, aby som ho lepšie poznal. Ak by som mal zajtra zomrieť, za nič na svete by som nevymenil tých 7 rokov, ktoré som doteraz prežil ako kresťan."

     To sú slová speváka, umelca z našich dní.

487. ŽIVOT - NEŽIJEM HO NADARMO?

     Na jednom cintoríne stojí podivuhodný pomník bez mena, bez nejakého napísaného výroku. Za nápis má na sebe len toto jediné slovo: NADARMO!

     Nie je potrebný nijaký ostrý dôvtip, aby človek vyčítal z tohto krátkeho slovíčka smutný príbeh pomýleného, prehratého života.

488. ŽIVOT - TO JE LEN AKOBY PRECHOD

     Ktorýsi roľník mal takéto porekadlo: "Život - to je len akoby prechod." Tým si pomáhal dostať sa cez všetky ťažkosti života.

Bol známy, dobre sa mu darilo, mal veľký majetok. Ale nelipnul na ňom. Vraviel: To všetko je len ako na prechode. Keď ho potom postupne nešťastia obrali vo vojne o troch synov, nezlomilo ho to. Niektorí v podobných situáciach zúfali. On tešil seba aj svoju ženu, ktorá už nechcela ďalej znášať život slovami: Veď sme tu len akoby na prechode.

489. KAŽDÝ DEŇ JE DIAMANT, ČAS

     Nijaká strata nie je nenahraditeľnejšia, ako strata drahocenného času života. Nejestvuje nič, čím by sa dal nahradiť, nijaká ľútosť a nijaké predsavzatie ho neprivolajú späť.

Jedná starodávna perská sága rozpráva, že akýsi muž našiel raz na morskom brehu vrece kamienkov. Pre ukrátenie času hádzal tieto kamene po vtákoch, ktoré plávali vo vode, aby ich takto dráždil a pokúšal. Ostatný kamienok si bezmyšlienkovite schoval. Keď ho potom večer podržal doma proti svetlu, svietil mu do očí iskriaci diamant. Bohatstvo pohádzal do mora.

     Každý náš deň je jeden dimant. Ako ten muž, tak aj my, zahadzujeme bohatstvo do mora večnosti, ktoré už nik viac nevynesie na povrch.

490. SÚD BOŽÍ

     Je už rok odvtedy (1982), ako boli raz v noci volať k zomierajúcemu kňaza. Keď ta prišiel, našiel ho už na zemi uprostred izby, ale už mŕtveho, vychladnutého.

Žena s plačom rozprávala, že v horúčke vyskočil a kričal, že má ísť na súd, že má predvolanie, že ho už čakajú. A skôr, ako by mohla tomu zabrániť, prevrhol sa z postele dolu na tvár a bol mŕtvy.

     Čo tento muž vykrikoval v delíriu, to nie je len nejaká domienka, ale číročistá pravda.

My všetci sa musíme dostaviť pred súd. Najprv denno-denne pred súd vlastného svedomia a tak sa pripravovať pred ten súd, kde nás bude súdiť náš Pán a Spasiteľ.

491. ŽIVOT NIE JE SEN / RAZ PRÍDE KONIEC - SMRŤ

     Pred rokmi som raz v jednom časopise čítal o pozoruhodnom sne. Rozprával ho človek, ktorému sa sen prisnil.

     Zdalo sa mu, že cestuje vlakom a že v polospánku sa stúlil do kúta. Zbadal však, ako vlak potichu zastal. A počul vyvolávať stanice. Ale potom šiel vlak ďalej. Bol z toho prekvapený a celý ochromený. Náhle prišlo jedno trhnutie a sprievodca zavolal: Konečná stanica! Všetko vystúpiť, tu už zostaneme naveky!

Na to sa ten človek s úžasom prebudil. V okamžiku mu preblesklo hlavou: A keby to bola teraz skutočnosť? Keby som sa ja z tohto sna nebol prebudil do tohto sveta, ale až na druhom svete?

- Sen bol začiatkom jeho obrátenia.

492. KRESŤAN PODĽA MENA A ŽIVOTA

     Pred rokmi stalo sa na jedných manévroch: Akýsi dôstojník práve pred podávaním jedla roztrhol si odev. Takto sa predsa nemôže ukázať pred mužstvom. Dal si preto hneď zavolať čatára a tomu povedal: "Pošlite mi jedného krajčíra." Pribehol vojak a hlásil sa. "Daj mi to rýchlo do poriadku!" - nariadil mu.

Vojak odpovedal. "Bohužiaľ, ale ja to neviem." A hneď sa ospravedlňoval, že on to nikdy nerobil.

"Čože, vy to neviete?! A či vy nie ste krajčír?" Takto zahrmel na neho dôstojník.

A vojak ustrašene odpovedal: "Nie, pán kapitán, ja nie som krajčír, ja sa len tak volám."

493. ŽIVOT PODĽA VIERY / ŽIVOT VIERY A SKUTKOV

     Spisovateľ Walter SCOTT dal sa previesť raz cez jedno jazero. Tu spozoroval, že prievozník - nábožný človek - na jednom vesle mal napísané - VIERA -, na druhom vesle - SKUTKY. Spisovateľ sa ho pýta, čo to má znamenať.

Odpoveď: "Hneď vám to ukážem." A prievozník začal užívať len jedno veslo. Loďka sa otáčala v kruhu. Potom použil zasa len to druhé veslo. Zase tá istá hra, ale obrátene. Nato potom uchopil obe veslá a zakrátko boli na druhom brehu.

     Ako nemožno o jednom vesle dostať sa na druhý breh, zrovna tak nemožno prísť k cieľu, ktorým je večná blaženosť, len samou vierou. Lebo ako telo bez ducha je mŕtve, tak aj viera bez skutkov je mŕtva."

494. ČAS OBRÁTENIA NEMÔŽEME SI URČIŤ, POKÁNIE / UŽ TERAZ TREBA SA OBRÁTIŤ, SMRŤ

     V 80-tich rokoch minulého storočia stala sa veľká tragédia, o ktorej sa mnoho písalo a na ktorú sa spomína. Vyhorelo viedenské štátne divadlo a pri požiari prišlo veľmi mnoho ľudí o život. Na túto príhodu sa viaže tento príbeh:

     Jedného študenta museli prepustiť z jezuitského kolégia v Kansburgu pre voľajaký prečin vážneho charakteru. Inak - dá sa povedať - bol to dobrý chlapec, ale ľahkomyselný. Pred odcestovaním prosil ešte známeho viedenského kňaza, apoštola viedenských mužov patra Fábera, aby mu dovolil miništrovať naposledy pri sv. omši. A tu pri tejto omši, pri premenení kňaz pocítil naraz nečakané trhnutie omšového rúcha a počul tlmený, tupý pád. Miništrant sa v bezvedomí zvalil na podlahu so spenenými ústami. Zaniesli ho do nemocnice, kde sa čoskoro spamätal. Pomohli mu. Z ďalšieho ústavu ho museli tiež zakrátko prepustiť, tak ako z toho jezuitského kolégia. Nato potom vstúpil vo Viedni do prípravnej vojenskej kadetskej školy. Ale pri svojej ľahkomyseľnosti za dva mesiace si narobil obrovskú sumu dlžôb. Úplne stroskotaný potom veľmi prosil, na kolenách prosil svojho pobúreného, rozhnevaného otca o odpustenie a sľuboval a potešoval: Uvidíš, od 8. decembra budem celkom iným človekom.

     7. decembra sa stretol s bývalými spolužiakmi z Kansburgu a tí ho pozývali, aby s nimi odcestoval do Kansburgu na veľký sviatok 8. decembra a aby tam spolu oslávili Nepoškvrnené Počatie Panny Márie.

Mladík na to odpovedal: "Ani ma len nenapadne. Ja pôjdem do divadla. Práve sa tam dáva pikantný kus. Poďte so mnou. Zažijete niečo. Oni nešli s ním. Ale keď sa nasledujúceho dňa vracali z Kansburgu večer domov, zbadali nad Viedňou podozrivú červenú žiaru a zacítili čmudiaci dym. A čoskoro sa dozvedeli, že horí divadlo.

Medzi troskami do nepoznania spláneých mŕtvol, ležala aj mŕtvola ich bývalého spoluštudenta.

495. NEODKLADAJ POLEPŠENIE ŽIVOTA, SPOVEĎ / PRÍPRAVA NA VEČNOSŤ

     Stalo sa to v jednej farnosti pred Vianocami, keď v adventnom čase sa ľudia pripravovali na ľudové miesie. Farár navštívil jedného chorého muža. Požiadala ho o to jeho manželka. Prišiel, jeho stav sa mu nepáčil. Nahováral ho, aby sa dal zaopatriť. On však rozhodne odmietol a poukázal - ráno prídu misionári a potom sa vyspovedám.

     Farár odišiel. Na druhý deň sa začali misie. Pri obede farár povedal misionárom, že by bolo dobré, aby čím skôr začali so spovedaním chorých. Vysvetil dôvod. Keď ešte o tom rozprávali, prišlo posolstvo: Rýchlo, rýchlo, treba utekať k nemocnému, ktorého farár v predošlý deň márne nahováral, lebo už zomiera.

O niekoľko minút farár bol pri ňom, ale už ho našiel mŕtveho. Ľudia hovorili: "Ten človek nikdy nebol šťastný, nikdy nemal na nič milosť."

496. JE MILOSŤ PRIPRAVIŤ SA NA SMRŤ

     Pred niekoľkými rokmi v Bratislave vo Vajnoroch boli svetové majstrovstvá v prašutizme. Stalo sa vtedy, - bol krásny slnečný deň, jednému parašutistovi sa padák neotvoril. Padol na zem. Zomieral. Pribehla k nemu jeho manželka - bola to Francúzka i on bol Francúz - videla čo je, hneď začala kričať: Kňaza, kňaza! Našiel sa tam medzi divákmi kňaz z Bratislavy, čo vedel aj francúzky. Prišiel. Dal mu rozhrešenie. Pripravil ho na smrť.

Manželka bola spokojná. Teda nevolal: Lekára! Už bolo zbytočné. Nezačala preklínať, vlasy si trhať. Ale volala kňaza. Prečo?

Lebo to bola rodina, v ktorej sa pravidelne moedlivali. Prijímali milosť, milosť dostali aj v tej najrozhodnejšej chvíli.

497. NEKAJÚCI HRIEŠNIK

     Sv. AUGUSTÍN hovorí o nekajúcich hriešnikoch: "Za trest, že v dňoch zdravých zabúdali na Boha, zabudnú nakoniec takýto sami na seba. Ak vari poukazuješ na pravého lotra, ktorý sa k Bohu obrátil v poslednej hodine, tak ti vravím, to je len jeden, aký si nezúfal, ale to je len jeden, aby si sa opovážlivo nespoliehal na Boha."

498. ODKLADANIE S POLEPŠENÍM

     Diabli, tak sa rozpráva, mali raz schôdzu, aby sa poradili, ako by mohli čo najdlhšie dostať ľudi do svojich spárov. A tak jeden z diablov myslel, že by im bolo treba vziať vieru v Boha. Druhý mal názor, že by bolo lepšie zbaviť ich viery v hriech, aby nemali strach pred hriechom. Tretí priniesol návrh, aby rozkričali, že katolícka Cirkev je ohava a aby jej neverili. Najvyšší diabol nebol však ani z jedným z týchto návrhov spokojný.

Tu vystúpil ešte jeden a ten povedal, že pomocou iného prostriedku už dosiahol skvelé výsledky. On totiž ponecháva ľuďom aj ich vieru v Boha, aj ich príslušnosť do Cirkvi a všetko, čo len chcú ešte veriť. On im len jedno jediné pošepne dôverne do ucha. Keď sa spovedali a chceli sa polepšiť, aby odkladali toto polepšenie. A takto si dobre zarobil. Tento prostriedok získal si tiež súhlas pekla.

499. VÝČITKY SVEDOMIA

     Pred niekoľkými rokmi sa objavil v Grécku pred súdom muž, už šedivý, mal zádumčivý výraz tváre a prosil, aby smel urobiť priznanie. Keď mu to povolili, vyrozprával, často oddychujúc, príbeh jednej vraždy.

     Pred 29. rokmi, počas bohoslužieb, zabil akéhosi obchodníka a olúpil ho. Nikdy neupadol do podozrenia. Na otázku súdu: "Prečo sa priznávate k svojmu zločinu teraz, po takom dlhom čase, keď už nad vraždou tráva narástla," odpovedal: "Pretože som už viac nevládal niesť strašnú ťarchu svedomia, pán sudca! Radšej idem stráviť ostatok svojho života do žalára, ako ba som mal ešte ďalej niesť ťarchu života."

500. SPOVEĎ

     Správa, ktorú uverejnil v kolínskom časopise PASTORAL-BLAT viedenský psychiater Ervin RIEGEL. Píše sa:

"Mnohí kresťania sa domnievajú, že psychoanalýza znamená konkurenciu pre náboženstvo. V pozadí tejto nedôvery stoja neuvážené odborné rady pracovníkov v psychoanalýze, akoby spôsobmi psychoanalýzy bolo možné oslobodiť človeka od hriechu, alebo priamo tvrdia, že človek nie je zodpovedný za svoje hriechy.

Avšak vážna psychológia vôbec nepopiera jestvovanie hriechu a netvrdí, že môže odpúšťať hriechy. Len to zdôrazňuje, že vie človeka oslobodiť od bezzákladného vedomia hriechu, ktoré vzniká mimi skutočného a opravdivého hriechu. Preložením bezzákladného vedomia hriechu naskutku veda mocne pomáha. Aj nábožný človek môže byť neurotikom. Posväcovanie a liečenie nie sú protikladné pojmy, ale oslobodenie od hriechu, od skutočného hriechu, ponúka náboženstvo.

Spoveď je v prvom rade boží prostriedok na odpúšťanie oľutovaných hriechov. V mnohých prípadoch je doplňuje, aj je to potrebné. Psychoterapentická náprava falošného svedomia hriechu, ktoré zapričiňujú neurózy, Avšak jedno nie je proti druhému."

501. ZVYKOVÝ KRESŤAN

     V jednom väčšom meste - bolo to po svetovej vojne - zadržali povoz, tiahnutý koňom. Na sedadle bol kočiš. Ale sedel tam strnutý, bledý, so sklopenými očami. Najprv sa ľudia tomuto povozu s bázňou vyhýbali, ale potom ktosi zbadal, že kočiš je vlastne už dávno mŕtvy. Chcel sa tento nešťastný človek dostať do nemocnice, ale zomrel na povoze prv, než by bol sa tam dostal a nespadol.

Takýchto mŕtvych kočišov, jazdcov, zdá sa , je nespočetne mnoho. Stretávame ich každodenne.

     Pozeráte sa zvedavo a chcete vedieť, čo tým myslím? Povedzme si to otvorene! Máme na mysli pod týmito mŕtvymi jazdcami tzv. zvykových kresťanov. Kôň zvyku ich nesie....

502. VIERA V BOHA JE POSILOU V UTRPENÍ

     44. júla 1981 v talianskych novinách Il Giornale písal taliansky spisovateľ Carlo Macarella o svojich stretnutiach so svojim mnohoročným priateľom, hudobníkom Louis D. AMSTRONGOM /1900-1971/, ktorý priniesol slávu džezovej hudbe. Trubkár, nevyčerpateľný v improvizácii, azda najväčší predstaviteľ džezovej hudby.

Spisovateľ, ktorý sa s ním dobre poznal, aj s jeho rodinou, bol u neho na návšteve. Stôl bol u tohto hudobníka prestretý bohato ale predtým, než zasadli k jedlu, hudobník so svojou manželkou - volala sa Lucille - sa ticho, sústredene niekoľko minút modlili. Tento černošský hudobník bol metodista. Ruky mal pri modlitbe silne zopnuté. - Tak hovorí taliansky spisovateľ. Jeho manželka však bola katolíčka. Tá sa pred modlitbou vážne, sústredene prežehnala a po modlitbe tiež. Potom mali začať obedovať.

Ale Macarella pri tejto modlitbe manželov bokom postavala pozeral sa nezúčastnene. No pretože Amstrong dobre poznal tohto spisovateľa, bol s ním spriatelený, prv než by boli začali jesť, pristúpil k nemu, položil mu ruku na plece a zhlboka sa mu pozrel do očí. A tento hudobník, umelec, mu povedal tieto slová:

"Vieš, kamarát, už dávno som vybadal a teraz tiež pri stole som si ťa všimol a žiaľ ja som pochopil. Ty si nie veriaci človek. Tvrdíš, že miluješ džes. A preto ti musím úprimne povedať, ty veľmi málo rozumieš z tejto hudby. Veď akoby si aj mohol pochopiť túto hudbu, keď neveríš v Neho, /v Boha/. A čo si ty myslíš o naších spirituáloch a naších blusoch? Sú to hymny chvály na nášho Boha. Ty si myslíš, že černosi by boli mohli vydržať na plantážach ten strašný život bez Neho, bez viery v Boha? Uver, boli by sa stali všetci samovrahmi, ak by neboli dbali na jeho slová. Hľa, džes je výlučne toto: "To je prejav našej dôvery v Neho, v Boha."

503. POCTIVÝ ČLOVEK

     V neskorej jeseni r. 1935 v Chicagu nezamestnaný inžinier Dick Norwitch našiel kdesi peňaženku naplnenú velkým obnosom peňazí. V peňaženke našiel meno, adresu majiteľa. Hneď hľadal majiteľa. Našiel ho. Bol to jeden milionár. Ten ho za to prijal okamžite do zamestnania.

Keď milionár zomrel a poručil poctivému inžinierovi-nálezcovi svoje podniky a skoro celý svoj majetok na hotovosti v hodnote viac miliónov dolárov, z testamentu vyšlo najavo, že nebohý chcel náležite odmeniť - uviedol tam - jediného poctivého človeka.

Žeby to bol len jediný poctivý človek?

504. NEPOCTIVÍ ĽUDIA

     W. Shakespeare vo svojom diele "Kráľ Lear" o poctivcoch hovorí toto: Gróf Kent dáva kráľovi Learovi takéto poučenie: "Takýto usmievaví lotri vedia ako potkan prehrýzať najpevnejšie putá. Tí budú pritakávať každej vášni, ktorá ich pánom vnútro rozvracia. Budú liať oheň do ohňa, sneh sýpať na ľad, chváliť i haniť, všetko na rozkaz, pri každom vetre kabát obrácať. Vedia len ako psy ísť za pätami. Mor má tú tvoju zošklavenú tvár!"

505. V ČOM SPOČÍVA ŠŤASTIE 

V r. 1945 v Mauthausene ako mučeník za katolícku vieru zomrel Marsell KALLO. Veľký horliteľ, pracovník v mládežníckom hnutí, Francúz. Zahynul tragicky len 24 ročný. O ňom napísali jeho životopisci:

"Marcell nemal dve tváre. Mal len jednú tvár. Kresťanskú. A tú nosil všade. A táto tvár bola naplnená spokojnosťou a radosťou. Dobrovoľne išiel do Nemecka, do zajateckých táborov, aby tam pracoval ako katolícky činiteľ a prinášal francúzskym väzňom-zajatcom potechu Evanjelia.

Tento Marcell Kallo, keď sa zamýšľal sám nad svojím poslaním, napísal tieto slová: "Niečomu som sa naučil. Šťastie spočíva v plnení úlohy, ktorú mi prináša každý jeden deň. Či teraz, keď toto viem, musím ja niečo zmeniť v mojom živote? V ktorých bodoch sa má uskutočniť táto zmena? Azda v tom ako myslím, alebo ako sa modlím? Alebo ako pracujem? Alebo ako trávim svoj voľný čas?"

506. NEPRIPODOBŇUJTE SA TOMUTO SVETU!

     Je známa starodávna sága o akomsi magnetickom ostrove, ktorý bol kdesi ďaleko v svetovom mori. Je to sága, ale má nám čo povedať.

     Tento ostrov mal nesmiernu magneticku silu a tak priťahoval k sebe celé lode a keď boli blízko magnetického ostrova, tak z lode klince, šrauby a všetko čo bolo zo železa sa uvoľnovalo a vyplávalo von, do vody až napokon celá loď sa rozsýpala.

     Takýto magnetický ostrov prirodzene nejestvuje, ale je výstižným obrazom sveta o ktorom hovoríme. Tento tiež vyťahuje zo životnej lode človeka všetky kresťanske zásady a čnosti, jednu po druhej, až napokon táto loď sa rozpadne a zaniká.

Preto apoštol Pavol nás napomína: "Nepripodobňujte sa tomuto svetu."

507.ZÚFALSTVO. OPUSTENOSŤ. SAMOTA.

     Keď mladej poetke Inge Bachmanovej zlýhali nervy, nemohla písať. Opustil ju manžel, priatelia sa vytratili. V hroznej opustenosti si vzala život. Nechala báseň, ktorá svedčí o jej situácii:

"Ležím tu sama, vo svete bez ľudí.

 Nikto ma nemá rád, nikto ma nevidí.

 Len mŕtvi sa ku mne tlačia

 a vo všetkých jazykoch sveta mlčia.

 Živí sa po uliciach len za svojím cieľom ženú.

 Mne nikto nedal za okno lampu rozsvietenú."

/HS 2/36 - cyklus C r. 1983/

508. SPOLUPRÁCA S MILOSŤOU

     Keď Jozef GOEBELS maturoval na jezuitskom gymnáziu, nesplnil tajné prianie rodiččov, nestal sa kňazom, vyštudoval právo. Nič zlé sa nestalo. Veď Cirkev potrebuje aj vzdelaných veriacich laikov.

Skoro sa však Goebels zapojil do nacistického hnutia Adolfa Hitlera. Tu sa prejavil ako veľmi schopný propagátor, ktorý vie využiť všetkých prostriedkov včítane lži k dosiahnutiu cieľa. Stal sa ministrom propagandy tretej riše, ukázal sa aj ako zaprísahaný nepriateľ katolíckej cirkvi.

Keď v prvých dňoch mája 1945 umieral vo Furerovom bunkre v Berlíne, mohol aj tento samovrah a vrah svojich šesť deti opakovať: "Dostal som mnoho milosti od Boha, všetky som zavrhol a umieram zavrhnutý Bohom, nenávidený ľuďmi."

/HS 2/38 - Cyklus C r. 1983/

509. SPOLUPRÁVA S MILOSŤOU

     Arcibiskupovi LÉFÉVROVI sa dostalo milosti kňazstva, biskupstva, zúčastnil sa výnimočnej udalosti v živote cirkvi - II.Vatikánskeho koncili. Všetci biskupi sa podriadili uzneseniam cirkevného snemu i tí jednotlivci, ktorí hlasovali proti určitým konštitúciam či dekrétom, len Léfévre sa postavil nad koncil, nad pápeža, v samoľúbosti, že len on má pravdu, založil odštiepenecké hnutie, odštieprnský kňazský seminár a ovocia sa už dočkal: vo Fatime v máji 1982. kňaz Krohn ním vysvätený, chcel dýkou prebodnúť Sv. Otca Jána Pavla II.

Čo povie na konci svojho života - a ten sa blíži - tento arcibiskup? Milosťou Božou som sa stal kňazom, arcibiskupom, účastníkom koncilu, ale milostí Božích som k osohu a rozkvetu Cirkvi nevyužil.

/HS 2/38 - Cyklus C r.1983/

510. UČENIE O NAJSV.TROJICI

     Učenie o Najsvätejšej Trojici je tak hlboké a tajomné, že ho v tomto pozemskom živote nepochopíme. Ale aj napriek tomu môžeme vidieť stopy tejto náuky už v staroveku u pohanov.

     V Ríme stojí kamenný obelisk privezený z Egypta. Na ňom je prastarý nápis: "Veľký Boh - Bohom splodený - Svetlo všetkého."

Spisovateľ Porfyrius rozpráva o veštiarni v Serapis, z ktorého vyšlo toto prehlásenie: "Na počiatku bol Boh a Slovo a Duch: tri božstva, vzájomne zo seba vychádzajúce a v jedno splývajúce."

Platon vo svojom diele "Epinomis" píše zjavne o trojakom pôvode všetkého: Boh, Slovo, Duch.

/Jozef Fattinger: Katecheta vypravuje,

                  Praha, Vesmír, 1936, str. 2O/

511. KEDY ZAČINA ČLOVEK ZOMIERAŤ

     Na túto otázku odpovedá staroveký múdrc SENEKA týmito pravdivými slovami"

"Mýli sa, kto sa domnieva, že človek začína umierať až vtedy, keď mu na čelo vystúpi studený pot, ked sa oči obrácajú v stĺp, zapadnú líca, zbledne tvár, srdce prestáva biť a duša je na odchode, umierame každý deň, pretože každý deň znamená skrátenie nášho života o kúsok. Posledná hodina, v ktorej prestaneme žiť, neprináša smrť, ale ju dokončuje.

Tak ako by bolo nerozumné tvrdiť, že presypacie hodiny sa začínajú vyprazdňovať až vtedy, keď v nich už je len niekoľko posledných zrniek, práve tak by bolo nerozumné tvrdenie, že človek začína umierať až v posledných hodinách pred úmrtím.

Tak ako presypacie hodiny sa začínajú vyprazdňovať akonáhle sú obrátené, tak človek začína zomierať hneď ako sa narodí."

/Jozef Fattinger: Katecheta vypravuje,

                  Vesmír, Praha 1936, str. 130-131/

512. SVÄTÁ OMŠA

     Slávny taliansky spisovateľ Alexander MANZONI /1785-1873/ bol horlivý v navštevovaní chrámu na sv.omši. Kňaz Jindřich MORGANI o ňom píše:

"Pozorovali sme raz Manzoniho, ako sa blíži k chrámu sv.Sedela v Miláne. Pri vchode do kostola natiahla stará žobráčka ruku, Manzoni vytiahol zo svojej peňaženky strieborniak, podal jej ho a vošiel do chrámu. My sme vošli hneď za ním. Ide cez celý chrám až k mriežke pred hlavným oltárom, pokľakol na dlažbu bez toho, aby sa opieral o nejakú lavicu, zložil ruky, sklopil zrak, takže pôsobil dojmom úplne v sebe pohrúženého a pokorného prosebníka. Za chvíľku pristúpil kňaz k oltáru a začal obetu sv. omše. Ja som nemohol odvrátiť zrak od Manzoniho. Ešte dnes, po dvadsiatich rokoch ho vidím tak presne, ako som ho videl vtedy. Tak hlboko sa mi vryl do pamäti obraz veriaceho muža na modlitbách a v prítomností Boha. Keby som bol maliarom, namaľoval by som ho presnejšie, ako sa to podarilo súčasným maliarom, ktorí pozerali pri maľovaní na živého Manzoniho.

Počas celej sv. omši kľačal Manzoni na svojom mieste na blažbe pred mriežkou, kľačal rovno, bez opory a keď sme po sv. omši museli odísť na dráhu, kľačal ešte Manzoni ako socha na svojom mieste, s rovno zloženými rukami pred hruďou s tvárou upretou na bohostánok...

A nebola nedeľa, ale všedný deň. Myslel som si vtedy, že slávny spisovateľ musel byť veľmi vycvičený, keď sa dokázal takto modliť. Neskoršie som sa dozvedel, že chodil denne na sv. omšu a že často prijímal sväté sviatosti."

/Jozef Fattinger: Katecheta vypravuje,

                  Vesmír, Praha 1936, str. 175/

513. SMRŤ JE ODCHOD DO ŽIVOTA

     Karol GOUNOD patrí k najslávnejším hudobníkom skladateľom, ktorí sú pýchou Francúzka. Cez celý svoj život si zachoval vieru svojej mladosti a nikdy sa so svojou vierou netajil a nikdy sa nehanbil verejne vyznať svoju katolícku vieru. Keď v 75 rokoch ho navštívila smrteľná choroba, hovoril:

"Nikdy som sa nesťažoval, že mi Boh to a ono v mojom živote vzal, vždy som mu za to ďakoval a teraz mu opäť ďakujem z celej duše, skoro by sa mi chcelo ľutovať, že mi toho nevzal viac a že mi toho ešte toľko nechal. Dokonal som svoju životnú cestu a s takou radosťou čakám, až sa budem môcť vrátiť k svojmu Bohu."

Často hovoril: "Smrť je odchod do života."

/Jozef Fattinger: Katecheta vypravuje,

                  Vesmír, Praha 1936, str. 181/

514. RUŽENEC / BOHA NEMOŽNO NIČÍM NAHRADIŤ

     Neveriaci univerzitný profesor Giovanni BOVIO /z.r 1879/ videl raz večer svoju starú matku v jedálni pri modlitbe ruženca. Pristúpil k matke, s láskou ju pozdravil a povedal: "Načo máš mamička túto hračku v rukách? Daj to predsa preč."

Stará matka kľudne položila ruženec na stôl a povedala: "Pozri Giovanni, splním tvoje prianie. Odložím ruženec - ale čo mi dáš namiesto neho na posilu mojej duše?"

Na druhý deň rozprával udalosť svojim priateľom. Keď prišiel k matkinej odpovedi, povedal: "Páni, tieto slová sa ma dotkli ako ostrie noža, ktorý by vnikol do môjho srdca. Poboskal som starú mamičku, vložil som jej ruženec do ruky a bez slova som opustil jedáleň."

Neveriaci profesor vedel, že nemá nič, čo by mohol dať miesto ruženca pre dušu svojej matky.

/Jozef Fattinger: Katecheta vypravuje,

                  Vesmír, Praha 1936, str. 259/

515. PREČO JE TOĽKO NEVERIACICH?

     Filozof BONALO hovorí: "Často býva opakovaná otázka, prečo je toľko neveriacich a nepriateľov náboženstva, hoci náboženstvo má takú oporu v rozume a autorite. Odpoveď je jednoduchá.

Už je tomu dávno, čo ktosi povedal, že by bola popieraná geometrická poučka, že uhly trojuholníka sa rovnajú dvom pravým, keby prijatie tejto poučky bolo spojené s nejakými mravnými záväzkami.

     Mnohí by boli ochotní veriť, keby viera zároveň od nich nežiadala skutky, podľa slov Spasiteľa: "Nie každý, kto mi hovorí, Pane, Pane, vojde do kráľovstva nebeského, ale len ten, kto plní vôľu môjho otca!"

     Alebo ako hovorí apoštol: "Stratili svoje dobré svedomie a preto stroskotali vo viere."

/Jozef Fattinger: Katecheta vypravuje,

                  Vesmír, Praha 1936, str. 297/

516. NEVĎAK DIEŤAŤA K RODIČOM

     Na lekárskej fakulte pučúvali medici prednášku svojho profesora Dr. HAGENA, ktorú predniesol ako úvod k pitvaniu mŕtvoly starej ženy, ktorá ležala na pitevnom stole.

Hovoril: "Páni, dnes máme úplne zvláštny prípad. Nebohá sa zrútila na ulici následkom vysilenia, skrátka povedané, zomrela hladom. Prosím, páni, začnite..."

Pri posledných slovách odkryl plátno, ktorým bola mŕtvola prikrytá.

"Mama!"

Profesor Hagen vykríkol toto slovo s tvárou temer bielou a padol v mdlobách do rúk svojich poslucháčov, ktorí si nevedeli vysvetliť, čo sa stalo. Hagen sa za chvíľu prebral z mdlob a predstierajúc nevoľnosť, dal sa doviesť do svojho bytu. Nikto sa nedozvedel tajomstvo, ktoré ho spájalo s nebohou. Jeho tajomstvo ho tak ťažilo, že do roka ho museli odviesť do sanatória, ale niesol svoje tajomstvo sám až na koniec života.

     Alfred Hagen nemal svojho otca. Jeho matka bola práčkou a s vynaložením všetkých síl živila seba i chlapca. Malý Alfred sa dobre učil a matka mu splnila jeho najvrúcnejšie prianie študovať za lekára. Jeho matka pracovala do úmoru, aby jej miláčik nemusel trieť núdzu. Alfred nemal nikdy problémy, ťažkosti. Mal šťastie. Ako mladučký lekár dostal niesto v sanatŕiu, tam sa zoznámil s bohatou Američankou a oženil sa. Už za svojich študentskych posledných rokov sa Alfred za svoju matku hanbil. A ešte viac, keď sa oženil. Predsa nemôže svojej neveste a potom manželke povedať, že jeho matka je práčkou. Mal dokonca toľko smelosti, že to svojej matke napísal. Keď nedostal od svojej matky odpoveď, považoval vec za vybavenú k svojej spokojnosti.

     Roky nezadržateľne utekali a s nimi aj sily matky Hagenovej. Teraz sa jej vymstilo všetko stradanie a prepínanie síl. Nastala doba, že už nemala síl na pranie. Vykonávala menšie príležitostné práce a dostávala nepatrnú podporu z ústavu pre chudobných, takže aspoň nemala hlad. Ale bolo stále horšie. Nemohla už vôbec pracovať. A pretože nechcela prosiť o pomoc, aby neškodila svojmu váženému synovi, musela zomrieť hladom. Chcela však zomrieť v nemocnici sama, aby ju nikto nepoznal. Cestou do nemocnice ju však zastihla smrť.

Pán profesor, za ktorého obetovala život, musel ju však nielen uvidieť ako mŕtvolu, musel sa nechtiac k nej prihlásiť pred svojimi poslucháčmi - k tej, ktorá prácou svojich rúk a vlastne obetovaním svojho života ho urobila tým, čím sa stal.

/Jozef Fattinger: Katecheta vypravuje,

                  Vesmír, Praha 1936, str. 312-314/

517. NEODPLACAJ URÁŽKU URÁŽKOU

     Skoro velebným sa nám zdá kľud, s ktorým znášal svoje vyhnanstvo slávny španielsky profesor Feay Louis de LEON.

Keď sa po päť ročnom vyhnanstve mohol vrátiť na svoje profesorské miesto, pred jeho prednáškou bola poslucháreň plná do posledného miesta. Všetci boli presvedčení, že profesor sa vo svojej prvej prednáške vyjadrí nejako ostro proti nespravodlivému ublíženiu. Do hrobového ticha konečne zaznel profesorov hlas. Keď sa posadil, kľudne otvoril svoj zošit práve na tom mieste, kde pred piatimi rokmi prestal a povedal: "včera sme povedali, že ....."

     Týmto prejavom neobyčajnej duševnej veľkosti si získal viac priateľov, ako seba ostrejšou odsudzujúcou rečou.

/Jozef Fattinger: Katecheta vypravuje,

                  Vesmír, Praha 1936, str. 433/

518. BOHATSTVO PRINÁŠA NEPOKOJ

Niekto strelil na mnohonásobného milionára Fricka. Odvtedy sa tento boháč nikdy neusmial, nemohol spať, chvel sa strachom o svoj život. Až si nakoniec platil strážcov. Zabarikadoval sa vo svojom byte a ešte platí 40-tisíc za stráženie svojho domu.

     Milionár Rockefeller žil ako vo väzení, v jeho dome sú všade stráže, pri jeho lôžku sú dvaja strážcovia a celú noc je krajina strážena pomocou vrhačov svetla.

     Ako spokojne sa ty oproti ním ukladáš na svoje lôžko!

A ako by ti obidvaja milionári mohli závidieť tvoj duševný pokoj, a tvoju bezstarostnosť. Či snáď závidiš ty im ich milióny, ktoré im spôsobujú tak neutešený život....?"

/Jozef Fattinger: Katecheta vypravuje,

                  Vesmír, Praha 1936, str. 44O/

519. BOHATSTVO NEPRINÁŠA ŠŤASTIE / PENIAZE

     Vo veku 80 rokov našli milionárku Miss WALKEROVU obesenú v jej skvelom zámku. Sama si vzala život. Prečo?

     Pri mŕtvole našli lístok s týmito slovami: "Mám všetko bohatstvo, všetko pohodlie, ale nemám deti, ani radosti na svete. Mám stále okolo seba len ľudí, ktorí chcú po mne dedičstvo, ktorí chcú odo mňa niečo vymaniť vo svoj prospech, mám okolo seba neúprimných pochlebovačov, ktorí ohavárajú jeden druhého. Všetci sú falošní, zlí, život nemá pre mňa význam, neviem čo je šťastie...."

/Jozef Fattinger: Katecheta vypravuje,

                  Vesmír, Praha 1936, str. 441/

520. PENIAZE NEPRINÁŠAJÚ ŠŤASTIE

     Miliónar PULLMAN, vynálezca spacích vagónov na železnici, prehlásil:

"Myslím, že som bol omnoho šťastnejší vtedy, keď som nemal vo vrecku ani celý dolár, ako som dnes so svojimi miliónmi. Vtedy mi chutilo jesť, ba jedol som veci, ktorých by som sa dnes ani nedotkol, mal som menej starosti, znamenite som spal a bol som šťastný..."

/Jozef Fattinger: Katecheta vypravuje,

                  Vesmír, Praha 1936, str. 441/

521. ZDRAVIE JE VEĽKÝM BOHATSTVOM

     Žid Natanael ROTSCHILD, ktorý zanechal majetok miliardu, bol úplne ochrnutý. Keď sa raz dozvedel, že jeho brat spadol z koňa, povedal: "To je šťastný človek, že môže spadnúť. Celý svoj majetok by som dal za to, keby som sa mohol pohybovať."

/Jozef Fattinger: Katecheta vypravuje,

                  Vesmír, Praha 1936, str. 442/

522. ČAS

     Jeden rok to je 365 dní, čiže 8760 hodín, čiže 525 6OO minút, čiže 31 536 OOO sekúnd. Za rok zapadli tieto čísla do mora minulosti. A taktiež sú zapísané so svojim obsahom v Božej pamäti a mysli. Z týchto 365 dní bolo asi 300 pracovných. Aká bola naša skutočná práca? Vykonali sme skutočne úplne svoju povinnosť v každom tom dni a v každej jeho hodine? Z tých 8 760 hodín sme prespali 2 920 hodín. Skoro by sme sa naľakali, keby sme si včas nespomenuli, že naše slabé telo aj náš obmedzený duch potrebuje pokoja - tak obšírneho kľudu, že na to potrebuje celú tretinu života. Potom môžu v ostatných dvoch tretinách života konať svoju prácu telo aj duch.

Ako sne využili tých dvoch tretín minút každého roka?

Je to ročne 350 000 minút.

Nájdu sa ľudia, ktorí dávajú pozor, aby zahaľaním nestratili pracovný deň, sú ľudia, ktorí dávajú pozor aj na hodiny, aby ich nepremárnili, ale ako je to s minútami?

Zoberme ešte počet sekúnd. 10 512 000 sekúnd ročne prespíme.Ostáva ešte 21 024 000 sekúnd. Cez 21 miliónov takzvaných okamžikov. Každý ten okamžik je prejavom Božej milosti a trpezlivosti a lásky, každý z nich môže byť tým posledným okamžikom, po ktorom je podľa Písma: "noc, kedy nikto nemôže pracovať."

Priatelia, ako je nám divne v duši, keď o tom všetkom premýšľame. Keď si predstavíme, že sme prežili pri plnom vedomí 21 miliónov okamžikov a pri toľkých sme sa len prizerali, ako utekajú bez hodnoty?

/Jozef Fattinger: Katecheta vypravuje,

                  Vesmír, Praha 1936, str. 466-4467/

523. KAŽDÚ CHVÍĽU SA MÔŽEM OCITNÚŤ VO VEČNOSTI! / PAMÄTAJ NA SMRŤ!

     V jednej básni sa hovorí, ako v zime a hustej hmle uháňal jazdec zasneženou krajinou. Nikde nevidel ľudského príbytku.Až za niekoľko hodín prišiel ku gazdovskému domu. Pýtal sa, kade sa ide k Bodamskému jazeru a ako je tam ďaleko. Sedliak sa pýta jazdca: "Kade si sem prišiel?" Jazdec mlčky ukázal zpäť, kade išiel. A sedliak sa dal do rozpačitého smiechu: "Veď to ste už celé jazero prešiel!"

     Jazdec sa obzrel a chvíľu pozeral na cestu, ktorú práve prešiel. Zamrazilo ho ešte viac, než mrzlo vonku, keď si pomyslel, že niekoľko hodín bol v ustavičnom nebezpečenstve prelámania ľadu a utopenia v hlbinách jazera. Jeho dojatie bolo tak silné, že sa zrútil mŕtvy, ranený srdcovou mrtvicou.

     To je podobenstvo o našom živote. Nielen niekoľko hodín, ale mnoho tisíc hodín sme boli v nebezpečenstve, že sa zrazu prepadneme do priepastných hlbín večnosti.

/Jozef Fattinger: Katecheta vypravuje,

                  Vesmír, Praha 1936, str. 467-468/

524. ČISTOTA / RADŠEJ SMRŤ, AKO ŠKVRNU: HRIECH

     Rozprávkový kráľ starodávnych Bretoncov CONAN MÉRIADEC, ktorý viedol vojnu, istého dňa medzi svojou čatou a bahnistým potokom zbadal celkom biele zvieratko. Zvieratko nepokojne behalo hore-dole popri potoku, jeho dlhý, končistý rypáčik prezrádzal zúfalstvo. Keď v bahnistej vode uzrelo vodnú ľaliu, skúsilo si poskočiť, ale hneď bolestným skučaním odskočilo.

Bretonský hrdina zastal, aby pozrel malé zviratko - azda bolo poranené - povedal veliteľovi čaty.

"Kráľu, toto zvieratko je lasica, ale nebola poranená a skučí preto, lebo nevie potok preskočiť tak, aby nepadlo do bahna a nezamazalo si rúcho: snehobiela lasica radšej volí smrť, ako najmenšiu špinu."

Panovník sa vtedy opatrne nahol dopredu. Lasica, keď videla, že sa blíži, v strachu chystala sa poskočiť dopredu, ale uzrúc bahno potoka, zúfale skučiac rýchlo odkočila. Videla, že môže voliť medzi dvoma vecami: alebo musí skočiť do špinavého potoka, alebo do rúk neznámeho útočníka - možno do smrti. Ale z dvoch nebezpeččenstiev si volí to druhé a vbehne do Conanových roztvorených rúk. A panovník: obrubou plášťa zotrel bahno z okraja nožičiek, zvieratko bolo znova bez škvrny a legenda hovorí, že bretonský kráľ na pamietku tejto príhody dal vyšiť na svoju vojenskú zástavu lasicu s heslom: "Radšej smrť, ako škvrnu!"

/P.Plus - A.Uhl: Pred životnou cestou

                 SSV v Uhorsku, Budapešt 1943, str.18/

525. NÁSLEDKY DEDIČNÉHO HRIECHU / POKUŠENIE

     "Každý na perách nosí Judášov bozk, nakoľko schopný je ho raz tiež dať." /Mgr. Benson/

Teda buďme opatrní!...

Istá spartanská legenda hovorí o chlapcovi, ktorí chytenú líšku chcel prepašovať cez hranice a schoval ju pod šaty. Aby sa neprezradil, dovolil, aby mu zviera rozhryzlo prsia.

     Toto sa stáva i so mnou: sú hodiny, keď zlostné zuby zatnú sa mi do tela. Hrozné! A ja: mám sa báť nepríjemného hosťa. Musím si uvedomiť, že je vždy pri mne a nezložím mu náhubok, ale budem sledovať jeho počínanie.

/P.Plus - A.Uhl: Pred životnou cestou

                 SSV v Uhorsku, Budapešt 1943, str.21-22/

526. PEVNÁ VÔĽA, TRPEZLIVOSŤ, / SNAHA DOKÁZAŤ NIEČO

     HARISSON - začiatkom minulého storočia bol v istom anglickom vidieckom meste tesárkym učňom, keď anglická snemovňa vypísala 20 000 funtov šterlingov odmeny na zhotovenie zvláštnych hodín, ktoré by naraz ukazovali skutočný čas a miestny čas.

"Chcem záskať túto cenu!" - povedal Harisson.

Odhodil pílku a hoblík, odišiel do Londýna, vyučil sa za hodinára, štyridsať rokov sa učil a vyhral cenu.

/P.Plus - A.Uhl: Pred životnou cestou

                 SSV v Uhorsku, Budapešt 1943, str. 39/

527. NEVZDAŤ SA, VYTRVAŤ DO KONCA

     Mongolský vodca Timurlenk viac bitiek prehral za sebou. Zvolal svoju vojenskú radu. Radili sa, či majú celkom zanechať boj, alebo neúnavne bojovať ďalej. Vtedy náhodou zbadal, že mravec lezie hore šiatrom a keď dosiahne istú výšku, spadne a zase lezie hore, ale koľko raz len spadne, vždy znova vstane a lezie.

Timurlenk už neváhal. Mravec mu bol skvelým vzorom.

/P.Plus - A.Uhl: Pred životnou cestou

                 SSV v Uhorsku, Budapešt 1943, str. 39/

528. STAROSŤ O MALÉ VECI

     Jakub Laffitte z Baylonnu prichádza do Paríža, hľadá si zamestnanie. Objavil sa u bankára Perregauxa. Personál je kompletný, neprijmu ho. Laffitte sklamaný odchádza. Idúc von, zbadá na zemi ihlu a zdvihne ju.

- Čo je to tam, mladý priateľu? - pýta sa ho bankár.

- Pane, je to ihla. Nič som nezvykol strácať.

- Ach, vy ste starostlivý človek. Viete čo, vráťte sa zajtra.

Druhého dňa Laffitte vstúpil do banky Perregaux a časom sa stal jedným najväčším francúzkym bankárom.

/P.Plus - A.Uhl: Pred životnou cestou

                 SSV v Uhorsku, Budapešt 1943, str.41-42/

529. PÔŽITKÁRSTVO

     Istý satirický spisovateľ poznamenal, že v Paríži na posledné fašiangy vedú vola ulicami a veľký dav ho sprevádza. Keby tohto dňa v ktorejkoľvek ulici zhromaždili sa svätí a slávni mužovia, ostali by sami. Toho dňa nijaký človek nemá taký úspech, ako vôl.

     Moderný duch miluje vola, ba, ak sa nemýlim, aj on sám sa na vola premení.

/P.Plus - A.Uhl: Pred životnou cestou

                 SSV v Uhorsku, Budapešt 1943, str.45/

530. PEVNÁ VÔĽA AŽ DO KONCA

     Z dejín anglického námorníctva známy prípad:

Admirál Dupont vysvetľuje admirálovi Farragutovi príčiny, pre ktoré so svojou flotilou nemohol sa dostať do prístavu Charleston. Farragut keď ho vypočul, povedal: "Dupont, je ešte jedná príčina."

"Ktorá?"

"Vy ste neverili, že to môžete spraviť."

     Aby sa niečo podarilo, v to treba veriť. Musím chcieť, aby som sa dostal až na koniec. Nič nezaisťuje zdar vecí, ako zdar chcieť.

/P.Plus - A.Uhl: Pred životnou cestou

                 SSV v Uhorsku, Budapešt 1943, str. 49/

531. VYTRVALOSŤ

     "Nestačí čakať, kým Blucher príde, ale aj v očakávaní treba bojovať a vydržať, ako Wellington." /Smiles/

     Spomni si na koniec bitky pri Waterlo: Napoleon už skoro víťazil. Zdalo sa, že Waterlo bude jedným z jeho najkrajších víťazstiev. Angličania už skoro začali ustupovať... a napokon predsa Napoleon prehral.

Prečo?

Došiel Blucher, ale že nedošiel už neskoro, čomu bolo možno ďakovať? Wellingtonovej vytrvalosti.

/P.Plus - A.Uhl: Pred životnou cestou

                 SSV v Uhorsku, Budapešt 1943, str. 50/

532. MALOMYSEĽNOSŤ, ŤAŽKOSTI ŽIVOTA, / ZÚFALSTVO

     Bolo to vtedy, keď na okolí Liége začali dolovať uhlie. Povodeň zaliala štôlne a predrobotník Griffiin zatiahol zvonec, aby sa 120 dolu pracujúci robotníci zhromaždili, ale len dvadsiati došli na čas k výťahu.

Griffrin a jeho syn nevystúpili s nimi, ponáhľali sa na pomoc svojim druhom - robotníkom. 74 už boli zachránení, ale 19 ešte stále chýbali. Títo devätnásti za dva dni skúšali preraziť si cestu cez tvrdú vrstvu skaliska, aby sa zachránili pred stúpajúcou povodňou.

Tretieho dňa ľudia zanechali prácu. Vtedy mládenec schytí čakan a povie: "Keďže vy plačete ako deti, musím pracovať ako muž."

Na piaty deň ich zachránili.

     Nebezpečná povodeň zaliatim ohrozuje už celú spoločnosť. Tí, ktorí dosiahli výťah, sa zachránili. Iní z horlivosti radšej chceli ostať na mieste nešťastia a celou silou pomáhajú pri záchrane. Niekedy azda klesá horlivosť, voda stúpa a skala je taká tvrdá! Je privilégiom mladosti, že nepochybuje a vždy dúfa, že možno znova začať. Nestrpí pochybovačnú reč, zúfalý tón. Budúcnosť patrí tým, ktorí si ju zaistia. Keby boli tí ustatí liegiski baníci tretieho dňa zanechali prácu, boli by to zaplatili životom!

Slovami mládenca dostalo sa im novej sily, a čoskoro prišla záchrana.

     Pokorne, ale pevne musím vedieť pozdvihnúť skleslosť zúfajúcich.

/P.Plus - A.Uhl: Pred životnou cestou

                 Budapešt 1943, str. 51-52/

533. KOĽKO ČASU VENUJEM SPOJENIU S BOHOM?

     1 440 minút: to je jeden deň. Z týchto 1 440 minút koľko venujem spojeniu sa s Bohom, aspoň tomu, že na neho myslím?

     Módne revue "L Éncyclopedie de la vie pratique" (Encyklopédia praktického života) uvádza, že priemerný človek, povedzme za 70 rokov svojho života venuje:

3 roky príprave štúdií

4 roky zábave

3 roky opatrovaniu tela

6 rokov jedeniu

5 rokov chôdzi

11 rokov robote

1 rok vojenčine

3 roky čítaniu

24 rokov spaniu

     To je všetko. Množstvo Bohu venovaného času nevidíme. V živote priemerného človeka niet vôbec času na modlitbu, na služby Božie.

/P.Plus - A.Uhl: Pred životnou cestou

                 Budapešt 1943, str. 71/

534. SVÄTOSŤ / KAŽDODENNÝ ŽIVOT

     Svätosť utváram si každodenným životom. Chcel by som sa zasvätiť aj mimo povinnosti svojho stavu?

Tisícimi dobrými skutkami, ktoré nám umožňuje každodenný život, treba uskutočniť toto veľkolepé dielo: Život svätého človeka.

     V kanadskom meste Toronto, v kostole sv. Pavla, majú na pamiatku hrdinov svetovej vojny na okne zvláštnu maľbu. Na hornej čiastke je alegorický obraz utrpenia, víťazstva a odmeny, na prostriedku benátska bazilika sv. Marka, amienska katedrála, arrasská radnica a ypernská tržnica: symbolizujú dejištia rozličných bitiek. Túto obločnú mozaiku zostavil istý kanadský umelec zo 700 sklíčok, z bombardovaním zničených päťdesiat francúzkych, belgických a talianskych kostolných oblokov...

Že ako možno z toľko drobných sklenných úlomkov vytvoriť majstrovkú, krásnu obločnú maľbu, to je tajomstvom umelcovým.

     Týmito malichernoťami, dlátom, pilníkom, perom, nožnicami, písacím strojom, aký krásny život viem vytvoriť!

Ľahostajný a nepozorný bez uváženia pošliapal ba mnohé drobné skielka, z ktorých povstal oblok v Toronto. Istý kanadský umelec po jednom pozbieral skielka, ktoré boli akoby relikviami a zložil ich v majstrovské dielo.

     Musín nasledovať jeho príklad. Láskou musím pozbierať drobné a jednoduché skielka svojho života. Aká nádherná sklenna maľba bude z nich v posledný deň...

/P.Plus - A.Uhl: Pred životnou cestou

                 Budapešt 1943, str. 74/

535. POČÚVANIE SLOVÁ BOŽIEHO

     SAVONAROLLA, firenský dominikánsky kazateľ, poslucháčov kazní prirovnal k vranám zvoníc.

Tieto, keď prvý raz zblízka počujú vyzváňanie, odletia, neskoršie spriatelia sa s hlukom a neodletia, keď zaznie kovový zvuk.

     Mnohí, keď prvý raz počujú o večných pravdách, úžasnú a začnú lepší život. Keď si na kázne zvyknú, zvon môže znieť, nepohne to nimi. Keby som bol vo svoj prospech využil každú počutú kázeň, aký svätý by som musel byť!

     Na počiatku kresťanstva sv.Peter povedal kázen. Výsledok: 3 000 obrátených!

Ako je to, že dnes často ani po 3 000 kázniach niet ani jediného obráteného. Azda sa zmenil Duch Svätý? Nie! Rozdiel je v poslucháčstve: vo mne! Nie preto chodím na kázeň, aby som seba posudzoval, ale zato, aby som posudzoval kazateľa. Čo ma zaujíma v prvom rade? Kto káže? - pýtam sa a nie to: čo bude kázať? Po kázni kritizujem: ako kázal?

Hoci skôr by som sa mal pýtať sám seba v čom a ako mám na seba aplikovať odzneté pravdy a smernice kázne...

/P.Plus - A.Uhl: Pred životnou cestou

                 Budapešt 19443, str. 87/

536. ČISTOTA MANŽELSKÁ / ZNEUŽÍVANIE POHLAVNÉHO PUDU V MANŽELSTVE

     Pochopil som, že keď plodiaci čin pre zásah nemôže dosiahnuť svojho cieľa, deje sa ťažký hriech. Áno, hriech je ťažký, lebo zneužitie prevádza sa na najdôležitejšej a najvážnejšej oblasti životnej. Nemáme práva pre svoj sebecký

pôžitok zahrávať si so životom. Sú duše, ktoré Boh nemohol stvoriť, lebo medzi tieto duše a jeho vôľu vkročilo sebectvo. René BAZIN vo svojom románe "Na rázcestí" tvrdými slovami píše o tom, že "sú duše, ktoré sa mohli narodiť a nenarodili sa" - nemohli sa narodiť, lebo hravé sebectvo odoprelo im telo.

"Žalujúci prach tiel, ktoré by boli žili a boli by mali dušu, povstanú a budú žalovať...Keby mi povedali, že medzi nami deje sa vražda, čo by som odpovedal? Úmyselne zmenšili sme počet spravodlivých!"

Lebo títo živí, ktorých zničil sebecký pôžitok, vznikli preto, aby boli živí a nesmrteľní. Aký zničujúci hriech nedbalosti!...

Nuž, ale takto manželstvo vyžaduje si veľké zrieknutie!

Áno, naozaj, práve preto povýšil Boh manželstvo na hodnosť sviatosti, vlastne zdokonalil ho Božou milosťou, ktorá za dlhého spoločného života dá sily, alebo na vycvičenie potrebnej zdržanlivosti sa, alebo na nadprirodzenú dôveru v Božiu Prozreteľnosť, a práve tak aj na znášanie bremien, ako znášame ostatné ťažkosti a zármutky života.

/P.Plus - A.Uhl: Pred životnou cestou,

                 Budapešt 1943, str. 109-110/

537. RODIČIA A DETI / NEVĎAK

      Dnes (16.II.1983) bol pohreb. Zomrela 82 ročná starenka z domu dôchodcov. Na faru oznamili čas pohrebu: 10.30 hod.

     Prišiel som v určenom čase. Dom smútku bol prázdny. Po niekoľkých minútach sa objavili dvaja zamestnanci pohrebného ústavu: Cigán Dežo a ešte jeden - asi 55 ročný pán. Otvorili chladici box a vytiahli z neho mŕtve telo zomrelej Rozálie. Hneď ho aj zakryli vrchnákom truhly a klincami vrch upevnili.

Pýtam sa: Neprišiel niekto z príbuzných?

"Je tu syn zomrelej" - poznamenal jeden z hrobárov - "ale hovoril, aby sme rakev zakryli. Nechce vidieť svoju matku."

     Prv, ako som začal pohrebné obrady, pýtam sa syna zomrelej: "Príde ešte niekto?" - "Nie! Brat nedošiel!" - Smutné! Pravda?!

538. PREČO ČLOVEK MUSÍ ZOMRIEŤ?

     Skoro vždy, keď pochovávam na tunajšom miestnom cintoríne (v Trebišove) cestou z domu smútku k hrobu, môj zrak spočinie na jednom pomníku. Je to biela mramorová tabuľa. Niet na nej žiaden znak, ktorý by upozorňovala na vieru a na nádej vzkriesenia. Na tejto bielej, mramorovej tabuli je len meno, deň narodenia a smrti toho, ktorého mŕtve telo je pochované v tomto hrobe. A celkom dole veľkými písmenami je napísané: PREČO?

539. ČÍTANIE SV. PÍSMA, NOVÝ ZÁKON

     "Denne som čítal Nový zákon" - píše spisovateľ MEREŽKOVSKIJ - "a budem ho čítať, kým moje oči budú vidieť, a kde len bude svetlo. Či v žiari slnka alebo vo svite mesiaca, za jasného dňa, či v temnote noci, v šťastí i v nešťastí, v dňoch zdravia i nemoci, vo veriacich či malomyseľných chvíľach, v rozmachu duše, či vtedy, keď som skľúčený. Vždy mi pripadá, akoby som čítal niečo nové, predtým netušené. Čosi, čo nebudem nikdy môcť preniknúť až do hĺbok a do posledného záhybu...

     Zlatorez môjho Písma je už ošúchaný, papier zožltol. Kožená väzba je otrhaná, chrbát odpadol. Niektoré stránky sú roztrhnuté. Mal by som ho dať zviazať. Ale neviem sa rozhodnúť a dať ho do rúk. Bojím sa myšlienky, žeby som sa mal so svojím Písom čo len na niekoľko dní rozlúčiť.

Čo mi majú dať do rakvy? - Písmo!

S čím raz vstanem zmŕtvych? - S Písmom!

Čo som na zemi vykonal? - Čítal som Písmo.

/Merežkovskij: Ježiš neznámy/

540. TREST SMRTI BEZ ODVOLANIA ZLOČIN BEZ ĽÚTOSTI

     Dňa 22.februára 1983 denník - Východoslovenské noviny - uverejnili článok pod názvom: Trest smrti bez odvolania. Píše sa v ňom: Od prvého februárového dňa do konca minulého týždňa prebiehal v pojednávacej sieni Krajského súdu v Košiciach proces, ktorý sa skonččil zriedkavo vynášaným trestom: podľa paragrafu 219 Trestného zákona bol obžalovaný odsúdený na trest smrti...

Kto je tento vzrastom neveľký muž, ktorý sa v piatok krátko po trinástej hodine dozvedel z úst predsedníčky trestného senátu, že niť jeho nie veľmi úspešného života je na samom konci? Čo urobil, že ľudia v talároch mu vymerali trest najprísnejší?

     Jozef Radušovský, 38 ročný robotník VSŽ, vdovec, otec dvoch synov, ktorí sa však k nemu neradi hlásia.

Prvého februára zasadal Jozef Radušovský na lavicu obžalovaných piaty a posledný krát v živote. Posledné dejstvo jeho života sa začalo 24. mája 1982 o druhej hodine nad ránom v jednom byte v Košiciach. Pod hrozbou pištole tam znásilnil svoju spoločníčku. Keď sa o hodinu neskôr uberal k bytu, vo dvore domu ho stretla hliadka VB. Po výzve aby zastal, vytiahol zbraň a z dvadsiatich siedmich metrov vystrelil. Projektil zasiahol do pravého predkolenia podporučíka Pavuka, na úteku na Cambelovej ulici vystrelil na raneného príslušníka ešte dvakrát, na šťastie guľky živý terč minuli.

Po tomto čine vydal krajský prokurátor okamžite príkaz na zadržanie a vzatie do väzby páchateľa, ktorému sa darilo ukrývať celý týždeň. V poslednú májovú noc o štvrť na jedenásť hliadka VB zbadala hľadaného páchateľa pri závode Železničného staviteľstva v blízkosti Rampovej ulici. Jozef Radušovský ani teraz nehodlal tak poľahky poslúchnuť príkaz hliadky, ukryl sa a do mužov v zelených uniformách štyrikrát vystrelil. Pre nadtrážmajstra Bilika sa o 15 minút neskôr v operačke fakultnej nemocnice skončila posledná služba v živote...

     Pred prvým dňom pojednávania sa v súdnej sieni hovorilo o tom, či Jozef Radušovský, bezohľadný vrah, vyjadrí aspoň teraz, s odstupom niekoľkých mesiacov ľútosť nad svojim činom...

Po vynesení rozsudku sa Jozefovi Radušovskému nepohol na tvári ani jeden sval. Keď ho predsedníčka senátu poučila o jeho práve podať proti rozsudku opravný prostriedok, čiže odvolanie, Jozef Radušovský do mŕtvolného ticha súdnej siene vyslovil svoje jediné želanie: - Žiadam, aby trest smrti bol vykonaný čo najskôr. Nechcem, aby za mňa niekto podal odvolanie a nechcem podať ani žiadosť o milosť. Smrti sa nebojím...

/Východloslovenské noviny č. 444, roč. XXXII., str.3/

541. UKRIŽOVANIE

     Ukrižovanie a prebolestná smrť Ježišova ťažko sa dá opísať, ťažko sa dá prežívať. Po toľkom časovom odstupe a toľkej nevšímavosti neľahko chápeme, koľko bolesti a potupy nesie so sebou jediné slovo - ukrižovanie.

Už podľa starovekého mysliteľa (Cicerona) bol to najhroznejší a najukrutnejší trest. U Rimanov trest ukrižovania používali len pre vzbúrených otrokov alebo zločincov, ktorí sa dopustili lúpeže alebo vraždy.

U Židov - až do Rímskej nadvlády - sa ukrižovanie ako trest smrti nepoužívalo.

Lekári a učenci všetkých čias nám dosvedčujú, že ukrižovanie bolo spojené s ukrutnými bolesťami. Keďže ruky a nohy boli prebodnuté na najcitlivejšom mieste, každý i ten najmenší pohyb, spôsobil odsúdenému neznesiteľné bolesti. Rany ho pálili a zapričiňovali mu veľkú horúčku. Ukrižovaný pociťoval niesmierny smäd a preto, že mu krv nemohla voľne prúdiť, prežíval pocit hroznej úzkosti a tiež na celom tele, najmä na prsiach. Keďže tento trest sa už dávno prestal používať, lekári nie sú zajedno v náhľade, čo bolo bezprostrednou príčinou smrti odsudeného človeka,. či vysoká horúčka, či zadusenie alebo nedostatočný obeh krvi alebo strata samotnej krvi. Preto ukrižovaný nezomrel za chvíľu, ale trápil sa dosť dlho, a o to bol tento trest obávanejší.

/Duchovný pastier, roč.LXIV, č.2/1983. str.94/

542. KRISTUS ZOMREL ZA NAŠE HRIECHY

     Walter A.TROBISCH v knihe "Dva stredy však jeden kruh", opisuje udalosť, ktorá sa mu prihodila počas prednášok o manželstve v Južnej Afrike.

Mladá černošská žena Fatma, si svojou ľahkovážnosťou zničila česť, zbabrala si život. Žila životom ľahkých žien. Jej rodina ju za taký život odsudzovala a odvrátila sa od nej. Nemala nikoho. Zhnusila sa sama sebe. Nevidela východisko zo situácie, a preto chcela skončiť svoj život samovraždou. Chcela skočiť z mosta do rieky. Trobich v poslednej chvíli prichádza k nej a snaží sa nadviazať rozhovor. Poukázal na to, ža samovražda je nezmyselným riešením situácie. Fatma hovorí, že je hriešna, nemá žiadnu nádej ani východisko, za všetko, čím sa previnila voči sebe, rodičom i Bohu si zasluhuje smrť a teda nech ju nechá zomrieť. Trobisch prikyvuje: Fatma má pravdu, keď si myslí, že zasluhuje smrť a nielen ona. Každý človek si za svoje hriechy zasluhuje smrť, ale už je neskoro. Už je neskoro zomrieť, lebo niekto iný zomrel za naše hriechy.

Potom vo forme rozhovoru jej rozpráva o Ježišovi a Barabášovi. Barabáš bol vrah, zločinec a Ježiš bol nevinný. Bolo zvykom u Židov, že na Veľkú noc bol prepustený jeden väzeň. Pilát dal Židom možnosť vybrať si, koho má prepustiť - Ježiša alebo Barabáša. Vybrali si Barabáša. Ďalej jej rozpráva o Barabášovi, ako to čítal u nejakého náboženského spisovateľa:

Barabáš po prepustení chodí po meste a vidí, že ľudia sa hrnú na Golgotu. Ide s nimi a tam vidí na kríži Ježiša. Barabáš uvažuje: "Keby tu na kríži nevisel Ježiš, tak by som tam visel ja."

Potom Trobisch pokračuje: "Predstavte si, keby Barabáš uvažoval takto: Je to úplne nepravodlivé, aby tu umieral Ježiš. Veď vlastne ja som vrah a nie on. Ja si zaslúžim smrť a nie on. Teraz môžem urobiť len jedno - zabiť sa."

- "Čo by ste na to povedali vy, Fatma?"

- "Bolo by to šialenstvo."

- "Máte pravdu", pokračuje Trobisch, "a celkom tak by bolo šialenstvom, keby ste teraz skočili do vody. Je už neskoro, Fatma. Ježiš už zomrel smrťou, ktorú ste si zaslúžili vy. A od tej chvíle, keď on zomrel, je každá samovražda zbytočná. Je už jednoducho neskoro. Ste na slobode. Na slobode tak, ako bol na slobode kedysi Barabáš."

A Trobisch potom pokračoval: "Fatma, príbeh s Barabášom nie je ešte dokončený. Počúvajte ešte chvíľku. Barabáš si uvedomil, že keby tam na kríži nevisel Kristus, že by tam visel on. Neostal len pri tom. Urobil čelom vzad. Za ním kríž a pred ním svet. Povedal si: "Pretože Kristus zomrel za mňa, tak teda ja chcem aspoň žiť pre Neho."

     A vtedy zbadala Fatma východisko zo zdanlivo bezvýchodiskovej situácie, ktorú ešte pred chvíľou chcela riešiť samovraždou. Svetlo jej dal Ježiš. Oľutovala svoje hriechy, obrátila sa celým srdcom k Ježišovi a rozhodla sa pre nový život. Život s Ježišom podľa jeho Evanjelia.

/Duchovný pastier, roč.LXIV, č.2/1983, str.96/

543. DÁTUM KRISTOVHO NARODENIA

     V roku 1606 boli to opäť Keplerove objavy, ktoré vyvolali búrlivé diskusie o skutočnom dátume Kristovho narodenia. Sám bol presvedčený, že Kristus sa narodil 6 rokov pred oficiálne uznávaným časom.

Zdôvodňoval to tým, že betlehemská hviezda bola veľmi zriedkavým zoskupením planét - Jupitera a Saturna - v znamení Rýb. A k tomuto zriedkavému javu dochádza predsa len po každých 258 rokoch. Podľa jeho výpočtov dôjde k nemu opäť v roku 2198. Kepler ďalej vypočítal, že takéto zoskupenie hviezd bolo v roku 7 pred n.l. Hviezdny úkaz nad betlehemskou maštaľou môžeme teda dnes určiť na 4.decembra roku 7 pred n.l./s prípustnou odchýlkou 1-2 dni/. Ak by sme rešpektovali Keplerov výpočet, znamenalo by to, že vianočné sviatky ba sme mali svätiť v uvedené dni. Tento dátum potvrdzuje aj "Augustov testament" /nápis v ankarskom chráme/, aj klinopisný záznam astrologickej školy založenej pri Sippare v Babylónii.

/F.L.Boschke: Stvorenie sa ešte neskončilo

              Obzor, Bratislava 1971, str. 53/

544. ABORTUS / POHREB 16 000 NENARODENÝCH

  Na cintoríne Memorial Park na Predmestí Hollywodu konal sa nezvyčajný pohreb: 16 000 nenarodených detí.

Samotnému pohrebu predchádzalo vyhlásenie sudcu štátneho tribunálu, ktorý potvrdil usporiadanie pohrebu vyše 16 000 nenarodených detí, ktoré objavil vo februári 1982 v nádobách na smetí neďaleko gynekologickej kliniky, zaoberajúcej sa interrupčnými zásahmi. Tento tragický objav vyvolal zdesenie a rozličné vrstvy americkej spoločnosti ho ostro odsúdili. Rozhodnutie usporiadať týmto nenarodeným pohreb, stretlo sa s neľúbosťou ženských organizácii pracujúcich na spomínanej klinike, naproti tomu Katolícka liga za náboženské a občianské práva rozhodnutie sudcu prijala s uznaním.

/KN č. 9-1983, str. 5/

545. VZNIK, POČIATOK VESMÍRU

     Měřením rudého posuvu spektra se došlo k názoru, že se galexie vesmíru rozletávají radiálně na všechny strany, závratnou rýchlosti. S jakousi pravděpodobností pak můžeme měřit, jak jejich rýchlosti, tak vzdálenosti. Lze tedy odhadnout, kdy byla vesmírna hmota pohromadě než vybuchla, čili, kdy vznikl dnešní vesmír. Odhady z poloviny minulého století byli příliš nízke. Dnes vychází věk vesmíru asi o dva řady výše, na 10-12 miliárd lét, podle některých až na 18 miliárd let. Tehdy prý rozmetal obrovský výbuch nahromaděnou hmotu do prostoru a tak vznikli dnešní galaxie, resp. to, co na nebi vidíme. Svým spůsobem je táto představa vzniku vesmíru stejně fantastická, jako teologická verze stvoření světa. Obtížně také chápeme tvrzení některých astronomů, že ve vzdálenosti asi 10 miliárd světelných let je náhlá diskontinuita, jakoby tam byl konec vesmíru.

     Jestliže nastalo stvoření nýnějšího vesmíru nepředstavitelnou explozí ("big-bang"teórie), musela teplota přimordiální "ohnivé koule" přesahovat miliárdu stupňů. Pak by byla veškerá energie přítomná jako elektromagnetické záření, jako fotony. Podle Ibena to připomína začátek bible "a řekl Bůh, budiž světlo."

Expanze po výbuchu přivodila rýchle ochlazování, takže protony a neutrony začali frízovat na jádra deutéria. Hmota vzniklá z původní ohnivé koule prý měla 23-28 % helie,zbytek byl skoro vesměs vodík. Těžší elementy se začaly tvořit až při protogalatickém kolapsu. Jsou i jiné odhady. Tak např. že záření při začáteční explozi mělo teplotu 10 12 stupňů /!/, snád i více, a že sestávalo z tvrdých gama-paprsků. Expanzí pak teplota degradovala až na 3 stupně Kelvinam které dodnes zaznamenávame jako záření černého telesa.

/Josef Chorvát: Člověk a jeho svět,

                Avicenum, Praha 1974, str. 17-18/

546. VZNIK, POČIATOK VESMÍRU

     Svého času překvapil HOYLE hypotézou o ustáleném stavu vesmíru. Prý vždy vypadal tak, jak jej dnes vidíme. Prý v něm neustále vzniká hmota a nahrazuje tu, která zmizí za obzorem. Podle toho by vesmír nebyl "stvoren" jednorázově, ale hmota neustále vzniká de novo. Proti této teórii bylo mnoho námitek a Hoyle sám už svou hypotézu tiše opuští. Neuznáva však "big-bang" teorii, protože nedovede vysvetlit tendenci hmoty shlukovat se do galaxií. Navrhuje místo toho představu příme interakce častíc bez výbuchu.

/Josef Charvát: Člověk a jeho svět,

                Avicenum, Praha 1974, str. 18/

547. UKRIŽOVANIE

     Ukrižovanie bol krutý a hrozný spôsob popravy, vyskytujúci sa snáď pôvodne u Feniččanov (a bežný vo fenickej kolónii Katágu), neskôr prevzatý Rimanmi s výhradou, že týmto spôsobom budú usmrcovaní len otroci a barbari, t.j. nie Rimania. Cicero v slávnych prejavoch proti Verrovi vzrušene prehlasuje: "Ak zviažu rímskeho občana, to je ničomnosť, keď ho zbičujú, to je zločin, keď ho zabijú, je to takmer otcovražda. Ako potom nazvať to, keď ho ukrižujú? Pre tak strašný čin nenachádzam meno!"

/Ludvík Souček: Otázniky nad hroby

                Praha. Edice Spirala 1982, str.64/

548. UKRIŽOVANIE

     Je zaujímavé, že naše predstavy o technike popravy ukrižovaním boli napriek jeho rozšíreniu až donedávna mylné- - hrôza skutočnosti ich prekonala. Až v roku 1968 našiel archeológ, anatom Nicu HAAS z jeruzalemskej univerzity na starodávnom cintoríne v severovýchodnej časti mesta skoro zachovalý hrob, ktorý hovoril o krutosti našich predkov.

V hrobe ležala 1.67 m vysoká kostra asi 28-ročného muža, krehkej postavy. Podľa nápisu na rakve sa volal YEHONANAN /aramejský Boh je milosť/ a bol zrejme význačnou osobou - menej dôležití odsúdenci končili svoju pozemskú púť v spoločnom hrobe. Bol ukrižovaný na olivovom dreve, pričom klince neprechádzali dlaňami a nartami nôh, ale zápästím, aby sa telo vlastnou váhou nevytrhlo a jediný klinec pribíjal ku kolmému brvnu súčasne obe pätné kosti, takže sa nohy, skrčené na bok, ocitli v "násilnej, obtiažnej a neprirodzenej polohe".

Odsúdenec sedel na akomsi sedadle, aby sa predsmrtná muka čo najviac predlžila. Dlhé kosti nôh boli na viacerých miestach prebodnuté - sú to stopy "aktu milosrdenstva", keď už agónia trvala dostatočne dlho, alebo keď bolo treba uvolniť kríž pre nového nešťastníka. Šok a tukova embólia /vmetenie tukových kvapiek z kostnej drene do krvného obehu, pľúc, srdca a mozgu/ rýchlo ukončili muky. Tak skončili podľa evanjeliovho podania aj lotri po Kristovej pravici a ľavici - Kristus sám zomrel bez tohoto opatrenia.

Nicu Haas usudzuje, že Yehonanan bol jedným z obhajcov Jeruzalema roku 70 n.l. - spôsob jeho popravy skoro odpovedá i technike popravy Krista.

/Ludvík Souček: Otázniky nad hroby

                Praha, Edice Spirala l982, str. 64-65/

549. KRISTUS BOL NESPRAVODLIVO ODSÚDENÝ

     ... roku 1933 bol v Jeruzaleme zriadený oficiálny rabínsky súd, zložený z piatich vynikajúcich znakcov židovského zákona a zvyklostí, aby preskúmal v akomsi odvolávajúcom pojednávaní rozsudok veľrady nad Ježišom.

Výrok, prednesený štyrmi hlasmi proti jednému znel, že rozsudok veľrady musí byť odvolaný a že nevina obžalovaného je evanjeliovými správami preukazateľná.

/Ludovit Souček: Otázniky nad hroby

                 Praha, Edice Spirala 1982, str. 66/

550. ZÁUJEM O ČLOVEKA

     Kartaginský otrok a básnik TRENCIUS bol zapriahnutý spolu s inými otrokmi a mlel obilie. V tejto neľudskej práci často pomáhal vysileným spoluotrokom. Na otázku jedného z dozorcov, prečo sa on otrok, ktorý sám stratí život, stará o iných spoluotrokov, odpovedal: "Homo sum et nil humani a me alienum puto" - " Človekom som a nič, čo je ľudské, nie je mi cudzie."

/KN 12/1983, str. 3/

551. NEDEĽA V ŽIVOTE VERIACEHO A NEVERIACEHO ČLOVEKA

     Priepastný rozdiel medzi veriacimi a neveriacimi javí sa už v postoji k nedeli. Postoj neveriacich dobre charakterizuje K.Čapek. K čomu týždeň speje, čo má byť vyvrcholením, ustí naraz do prázdnoty a nudy, ktorú nijakou zábavnosťou nemožno zahlušiť. Sám K.Čapek sa ledva dočkal pondelka. Až potom si vydýchol, keď ho už bral a nosil pracovný rytmustýždňa. Prázdnota nedele moderného človeka je vonkoncom prejavom prázdnoty života, vykorenenosti, vytrhnutosti z metafyzických ložísk.

/L.H.:Spomienkz na Ferka Stryčáka, str. 103, Kanada 1982/

552. PREČO TRPIA DOBRÍ?

     Istý mladý černoch prišiel do Európy na štúdia. Bol kresťanom. Svojmu misionárovi takto písal o svojich dojmoch z Európy:

     Milý otec misionár!

     Pani, u ktorej bývam, je dobrou kresťankou. Často ju však počujem hovoriť: "Boh nie je spravodlivý, keď dovoľuje, aby sa zlí ľudia mali dobre a dobrí zle."

Raz som jej vyrozprával o tom, čo povedal náčelník našej dediny misionárovi: "Počuj, Biely Otec, Boh, ktorého si nám priniesol, veľa toho pre nás neurobil. Dali sme sa pokrstiť a predsa úroda sladkých zemiakov bola veľmi chudobná. Okrem toho krokodíly nám zožrali štyri kravy."

Biely Otec povedal náčelníkovi:

"Už si zabudol, čo som vás učil, že až po smrti vojdete do ríše večného Kráľa, kde bude panovať radosť a nesmierne šťastie a kde nebude krokodílov, čo by požierali kravy. Až po smrti budete žať, čo teraz zasievate. Ten. kto dobrými skutkami zasieval radosť, bede žať radosť. Kto však zlými skutkami zasieval bolesť, bude žať bolesť. Videl si už, aby niekto v tom istom čase sial a hneď aj žal? Keď sadíte sladké zemiaky, musíte často ohýbať svoje chrbáty a nesmiete ihneď zemiaky jesť, ale musíte čakať, až dozrejú a potom ich budete zbierať. Do tej doby snáď vám bude vo vašich bruškách škrkať od hladu. O pár mesiacov však začnete dozreté zemiaky vykopávať a zberať a začnete ich jesť a budete mať brušká plné, ako keď had zožerie mladé prasiatko.

Iná vec je siatba a iná vec je žatva a zbieranie plodov zeme. Len blázon by chcel hneď pri zasievaní žať. Preto musíte celý život zasievať a po smrti budete hojne žať. Nemyslite si teda, že teraz môžete žať radosti, keď ste vykonali len málo dobrých skutkov. Však skúste jesť zemiaky hneď, len čo ste ich zasadili. A potom môžete prísť a robiť mi výčitky."

Vtedy náčelník povedal:

"Bielz Otec, vidím, že môj mozog je malý a moje ústa veľmi veľké. Máš pravdu, zasievanie je tažký čas. Keďže náš život je doba siatia, musia byť v nej ťažké a smutné veci, aj keď konáme mnoho dobrých skutkov. Tie dobré skutky však ešte nevzišli, pretože sme ich len teraz zasiali. Teraz chápem, prečo nám krokodíly zožrali štyri kravy a Boh im nezašil papule, aj keď nás veľmi miluje."

Tak som to tej panej aj rozprával, ale ona mi odpovedala, že je to hlúposť. Je to zvláštná vec: pohania to pochopili a kresťania nie. Budem sa snažiť im to ešte lepšie vysvetliť a som hrdý, že jednoduchý černoch môže poučovať belochov.

           Váš Obolungwe

/Slovenské hlasy z Ríma, 1/1983, str. 7/

553. MYŠLIENKE NA SMRŤ ČLOVEK NEMÔŽE VYHNÚŤ

     Spomienky Simone de Beauvoir sú otrasným svedkom toho, do akého vnútorného rozporu sa dostane človek, ktorý na jednej strane myšlienky na smtť prehlušuje, na druhej ale v realite každodenného života na ňu jednoduch naráža.

Simone de Beauvoir, družka J.P.Sartra píše:

"Stalo sa, že keď som v niektorý večer vypila o pohár viac, preliala som prúdy sĺz. Moja stará túžba po Absolútne sa prebudila, znova som objavila márnosť ľudského snaženia a blízkosť hroziacej smrti. Vyčítala som Sartrovi, že sa necháva oslňovať nenávideniahodnou mystifikáciou, ktorá sa volá život...

Sartre potom tvrdil, že pravda sa nenachádza vo víne a v slzách. Tvrdil, že moju trudnomyselnosť spôsobil alkohol a že zakrývam svoj stav metafyzickými dôvodmi. Ja som však bola tej mienky, že opilosť odstaňuje zábrany a kontrolu, ktoré nás za normálnych okolností chránia pred neznesiteľnou istotou - a ja sa týmto spôsobom nútim pozrieť sa tejto istote do očí. Dnes verím, že v privilegovanom prípade, akým je môj, život zahrňuje v sebe dve skutočnosti, medzi ktorými niet výberu, ale musíme sa s nimi stretať súčasne: je to radosť z jestvovania a hrôza pred koncom."

/Časopis: ECHO duchovného prúdenia dneška,

          č.17/1979, str. 22-23, Ontário-Kanada/

554. ATÓMOVÁ BOMBA / ATEIZMUS / JADROVÁ VOJNA

     Slávny americký kazateľ, biskup Fulton J. SHEEN, napísal ešte pred rokom 1960 úvahu o atómovej bombe. Táto úvaha nič nestratila na svojej aktiálnosti:

"Americká vláda sa uzniesla, že sa bude brániť proti hrozbám atómovej bomby. Niektorí vedci tvrdia, že táto bomba môže dokonale zničiť všetok život na zemi. Iní vedci nevidia situáciu v takých čierných farbách, no pripúšťajú, že USA musia počítať v prípadnej atómovej vojne so stratou najmenej 50 miliónov obyvateľov.

   Pýtame sa, prečo sa chce vlastne človek brániť proti samovražde našej planéty?

Vnútorná súvislosť medzi silou a zničením nejestvuje. Jestvuje však súvislosť medzi ľudským duchom a zničením sveta. Keby sme položili atómovú bombu do rúk sv. Františka Assiského, nemusel by sa hrozných účinkov atómovej bomby báť ani len vrabec. Oheň v ruke podpaľača nie je taký istý ako oheň v rukách kováča. Rozdiel medzi človekom, ktorý sa chce vo vode utopiť a ktorý si chce v nej zaplávať, nespočíva vo vode, ale v úmysle človeka, v jeho duchu. V čom väzí teda vnútorná závislosť medzi moderným zmýšľaním a hrozbou samovraždy sveta?

   Nietzsche predvídal vo svojom prorockom šialenstve, že 20. storočie bude "storočím vojen". Hlásal začiatok tragických dôb. Napísal, že sa musíme pripraviť na dlhé obdobie ničenia, pustošenia a revolúcie. Budú vojny, akých svet doteraz nevidel. Európa bude zahalená temnotou a zmocní sa jej hrôzostrašná moc. Táto moc privedie na mnohé kraje hrozné katastrófy. Nietzsche pozná meno tejto moci, ale nechce ho prezradiť. Skrátka celá zem sa bude zvíjať v krčoch. Nietzsche povedal, že tieto hrôzy budú výsledkom bezbožníctva, ktoré on sám hájil. Jeho ateizmus nebol rovnaký ako ateizmus dajakého študentika, odvar neúplnej vedy, ako napr. takého G.H.Wellsa, Shawa alebo Russela - ale bojový ateizmus, nová forma ateizmu, v ktorej človek bude bojovať proti Bohu a bude chcieť jeho smrť. Nebude to iba jednoduché pochybovanie o existencii Boha, bude to satanská vôľa odstrániť Boha. Preto povedal, že sa musíme pričiniť, aby Boh zomrel tým, že sa ho zriekneme. To je bojový ateizmus komunistov. Treba si však uvedomiť, že následok ateizmu je zničenie sveta a ľudí. Keď človek nechce mať nad sebou Boha, musí niečo podniknúť, aby neprekonal svoju osamelosť. Nový svet bojovného ateizmu sa podľa Nietzscheho stane začiatkom nihilizmu.

Zo "smrti Boha" ako predvída, vyplynú príslušné dôsledky: ľudstvo, odcudzené Bohu, zničí samé seba.

     Tieto Nietzscheho myšlienky vyslovil iným spôsobom ruský mysliteľ Mikuláš Berdjajev: "Keď niet Boha, tak niet ani človeka." Chcel tým povedať: Ak nie je človek obrazom Božím, stane sa sám sebe absolútnym pánom, svojím zdanlivým bohom, bôžikom a jeho vnútro sa začne rozpadať, jeho duch sa začne štiepať. Je rozbitý v tisíc nesúladných kuskov, ktoré chcú psychologovia zlepiť vo Freudov hlinený hrniec. Jeho vnútro je pripravené rozbiť celý svet na kusy. Taký človek sa stane hračkou diktátorov, jednoduchou figúrkou na šachovnici tyranov, nerozmyšľajúcim predmetom propagandy, rozvráteným elementom, hotovým všetko rozbiť a zničiť. Potom už človek vlastne ani neexistuje, pretože nemá nič, čo by mu dodávala dôstojnosť.

Ateizmus, ktorý chce "smrť Boha" musí nevyhnutne chcieť aj "smrť človeka". Toto je jediná logika všetkých zástancov ateizmu. Človek okradnutý o Boží magnet, ktorý ho dvíha k výšinám, stáva sa hračkou osudu a nástrojov, rozbíjajúcich atómy. Kultúra sa mení v hru, pri ktorej atómoví hráči hádžu kocky na štiepanie atómov. Človek, ktorý sa sám v sebe, vo svojom vnútri nenávidí, bude nanávidieť aj svojich blížnych a bude uvažovať o tom, ako ich zničiť, Ateizmus je vlastne nihilizmus - je to snaha po ničote.

     Atómovej energie sa nemusíme báť, tak ako sa nebojíme slnka. Boh slnkom ožiaruje a zohrieva zem. Musíme sa však báť duchovného postoja tých, ktorí používajú atómovú bombu. Je to akoby problém zápaliek v obrovských rozmeroch. Ani v tých nie je skrytá dajaká nová hodnota. Žena zoberie zápalky a zapáli oheň, kým podpáľač zapalí dom.

V rukách človeka, ktorý sa bojí Boha a miluje ho, bude atómová sila výborným zdrojom energie pre priemysel.. V rukách tých, ktorí nenávidia dobro, znemená atómová bomba zničenie sveta. Bojme sa falošných možností, bojme sa zlých síl.

Atómovej bomby sa nemusíme báť, ale musíme sa báť bezbožného človeka.

/Slovenské hlasy z Ríma, str.2-3, 10/1982, SÚSCM Rím/

555. ATÓMOVÁ BOMBA -ÚČINKY

     Taliansky profesor jadrovej fyziky Anton ZICHICHI na sympóziu o atómovom zbrojení v Erice koncom septembra l982 povedal:

"Keby na dajaké veľmesto padla atómová bomba jedného megatónu, za najšťastlivejších by sa mohli pokladať tí obyvatelia, čo by sa našli blízko tzv. "žeravej gule". Ostatní obyvatelia veľmesta by boli odsúdení na istú smrť. Smrť by bola tým pomalšia, čím ďalej by sa nachádzali jej obete od miesta, kde by vybuchla bomba. Snáď bude vhodné pozastaviť sa nad niektorými podrobnosťami.

V zóne v okruhu 42 kilometrov by sa všetko zrútilo. Snáď by ostali na mieste dajaké zvlášť pevne vybudované domy a štruktúry. Vlna nárazu by trvala dajaku desatinu sekundy a po nej by nasledoval víchor 300 km/hod.

V obvode 96 km od miesta výbuchu bomby by zhorelo všetko. Dnešné mestá sú charakterizované tým, že všade je veľa distribuččných pump na benzín, po domácnostiach je veľa plynových zásobníkov a iných horľavých látok. To všetko by vzblklo, vybuchovalo a horelo. Skrátka nastal by obrovský požiar v obvode takmer stovky kilometrov. Tým však ešte nie je všetko povedané. Treba pripomenúť, že v obvode 120 km všetko by bolo zamorené radioaktivným žiarením. To žiarenie by bolo také silné, že nikto by sa nemohol odvážiť vstúpiť do tejto zóny bez následkov smrti alebo vážneho ohrozenia na zdraví. Bolo by preto nutné ohraničiť zónu a nikomu nedovoliť do nej vstúpiť alebo z nej výjsť. A to nie na niekoľko hodín, ale na dlhé mesiace. Teda postihnutým v zamorenej zóne by nebolo možné poskytnúť nijaku záchranu.

     Pre všetky tieto príčiny Svätý Otec Ján Pavol II. označil po prvý raz následky výbuchu atómovej bomby za "apokalyptické."

/Slovenské hlasy z Ríma, str. 3-4, 10/1982, SÚSCM Rím/

556. MNÍCH / KONTEMPLATÍVNY ŽIVOT

     V nedeľu 5.septembra 1982 Ján Pavol II. navštívil kamaldulský kláštor Fonte Avellana, ktorý tohto roku/1982/ slávi tisícročné jubileum svojho založenia. V homílii Svätý Otec povedal:

"Hlavnou úlohou života kontemplatívnych mníchov je vzdávať chválu Bohu, totiž spoznať, vychvaľovať a zveľaďovať jeho všemohúcnosť, jeho lásku, jeho vernosť, jeho spravodlivosť a jeho nádherný plán spásy... Prišiel som dnes do kláštora Fonte Avellana, aby som si uctil svedectvo a podiel, ktorý preukazuje povolanie mníchov celej Cirkvi a celému svetu... Mnisi majú v Cirkvi miesto a poslanie, bez ktorých sa nemožno zaobísť a ktoré sú prozreteľné pre celé cirkevné spoločenstvo. Mnisi zachovávajú a zveľaďujú hodnoty, ktoré sú prepotrebné pre svet. Oni ukazujú ľuďom vo svete, aký je pravý zmysel ich života."

/Slovenské hlasy z Ríma, str. 7, 10/1982, SÚSCM Rím/

557. LÁSKA K BLÍŽNEMU 

Na ostrove Kings Island, medzi Aljaškou a Sibírom - tento ostrov má len niekoľko sto katolíkov - bol postavený obrovský pomník - socha Spasiteľa, ktorá bola pred niekoľkými rokmi odhalená. Kristus s rozopätými rukami ako-by vyzýval obidva kontinentý k láske. Nakoniec ľahko sa postavi monumentálna socha Krista, omnoho ťažšie sa v dennom živote uskutoččňije prikázanie lásky.

/HS 5/32, Cyklus C, rok 1983/

558. ŠÍRENIE DOBRA, LÁSKY, DOBROPRAJNOSTI...

     Čítal som v životopise slávneho dánskeho sochára Thorvaldena, že bol nejaký čas v Taliansku, kde tvoril. Keď sa vrátil do vlasti, priviezol so sebou veľa sôch. Robotníci ich vybaľovali zo skriň a pritom vedľa nechali ležať slamu a trávu z obalov.

Budúceho leta bolo možno na uliciach Kodane vidieť rôzne kvety, ktoré inak kvitnú v rímských záhradách. S umelcovými dielami da doviezli v obaloch z trávy aj semena. Tie potom vietor rozniesol po Kodani. Umelec zanechal po sebe sochy i kvety.

     Podobne máme konať aj my vo svojim živote. Tiež každý z nás vytvára svoju osobnosť, svoj charakter, ale behom tejto práce máme okolo seba rozsievať kvety dobra, lásky a dobroprajnosti....

/HS 5_32, Cyklus C, rok 1983/

559. CHUDOBA

     Cestou chudoby musí ísť Cirkev. Prvotná Cirkev bola chudobná, kresťania mali spoločný majetok, neskoršie duch chudoby upadol, až II. Vatikánsky snem zdôraznil zase ideál duchovnej hmotnej chudoby Cirkvi. Na zasadaní koncilu 13.XI.1964, kedy sa u sv.Petra slávila pamiatka našich slovanských apoštolov sv. Cyrila a Metoda, daroval pápež Pavol VI. zlatú trojkorunu - tiáru - "chudobným sveta". Bola predaná a obnos bol venovaný na dobročinné účely. To nebolo len slávnostné gesto. Arcibiskup z Recife Don Helder Camara premenil svoju honosnú arcibiskupskú rezidenciu na "Dom ľudu", kde zástupy ľudí hľadujú a nachádzajú duchovnú a hmotnú pomoc, radu a podporu. Sám býva v malom dome s troma miestnosťami. Auto nemá, chodí peši, alebo ho niekto náhodne zvezie. Mnohí juhoamerickí biskupi nasledovali jeho príklad. Rozdelili cirkevné majetky chudovným, ujímajú sa práv bezzemkov, vykorisťovaných poľnohospodárskych robotníkov.

Ale i keby celá cirkev žila v skutočnej chudobe, nebolo by to nič platné, keby predovšetkým nežila duchovnou chudobou.

/HS 5/41, Cyklus C, rok 1983/

560. NÁSLEDKY HRIECHU

     Ťažký, alebo lepšie smrteľný hriech, úplne odvracia človeka od Boha, od jeho pravého cieľa, ničí v ňom nadprirodzený božský život, ktorý povznáša človeka k takej svätosti a kráse, že je schopný prežívať život s Bohom.

Celý svet bol otrasený, keď ním prebehla správa, že duševne chorý muž chcel rozbiť kladivom Michalagelovu sochu Piety v chráme sv.Petra v Ríme.

Zničiť krásne umelecké dielo je hnusný vandalizmus. Ale žiadne sebakrajšie umelecké dielo sa navyrovná kúzlu duše prežiarenej jasom Božieho života. A do tejto krásy podne naraz úder ťažkého hriechu. Krása sa roztriešti, v duši zavládne temnota, duša je mŕtva pre život s Bohom. Ako chabý je plač Jeremiáša nad troskami Jeruzalema oproti plaču, ku ktorému vyzýva spálenište duše, spálenej ťažkým hriechom.

     Michalangelova Pieta v chráme sv.Petra je teraz chránená nerozbitným sklom. Nezasluží si krása diela Božieho v nás, aby bola chránená všetkými prirodzenými i nadprirodzenými prostriedkami pred skazou? Mnohý jed sladko chutí, ale snáď najsladšie jed hriechu. Pôsobí však tiež najotravnejšie.

     Preto sv.Augustín varuje: "Hriech je sladký, smrť je horká. Nehľadaj sladkosti hriechu, ak nechces okúsiť horkosť smrti."

/HS 6/5-6, Cyklus C, rok 1983/

561. MALIČKOSTI

     V knihe Edouarda Galica: Amundsen, posledný Viking - domnieva sa Amundsen, že k neúspechu Scottovej výpravy do Antarktídy okrem požitia poníkov, motorových saní a voľby dlhšej trate, viedlo i zanedbanie maličkosti: "Angličania po vyčerpavajúcich dňoch nestavali dva stany, ale vtlačili sa do jedného bez toho, aby sa sčasti zobliekli. Nóri si naopak predovšetkým zobuli topánky a ponožky, aby zabránili omrzlinám, ktoré mohol spôsobiť pot nahromadený v látke, jedli všetko čo bolo po ruke." Amundsen dodáva: "Veľké víťazstvo býva často súčtom malých úspechov, ktoré sa zdajú bezvýznamné."

/HS 6/5, Cyklus C, rok 1983/

562. NESÚĎTE!

     Len ten odsudzuje iných, kto trpí na nevyliečiteľnú stratu pamätí. Kto zabúda na neodškriepiteľnú skutočnosť, že je hriešný. V životoch Otcov čítame:

"Akýsi brat upadol do hriechu. Kňaz mu rozkázal odísť z kostola. Opát Bessarion vtedy vstal a povedal: "Aj ja som hriešník" a vyšiel s ním.

A ďalej: "Opát Izák prišiel raz do monastiera bratov v Thébach a videl, ako jeden brat zhrešil. Odsúdil ho. A keď sa vrátil na púšť, prišiel Pánov anjel, postavil sa pred dvere jeho cely a povedal mu: "Nedovolím ti vstúpiť." Izák sa spýtal: Prečo? Anjel mu odpovedal: Boh ma poslal spýtať sa ťa, kam chceš, aby poslal toho brata, ktorého si verejne odsúdil? Opát sa začal hneď kajať a povedal: Zhrešil som, odpusť mi. A anjel: Vstaň, Boh ti odpúšťa, ale odteraz buď múdry a nesuď nikoho prv, než ho posúdi Boh!"

     Povedali sme, remeslo, ktoré nepozná krízu.

A predsa je to remeslo, ktoré vyrába naše odsúdenie. Niet o tom pochybnosti: "Nesúďte, aby ste neboli súdení. Lebo podľa toho, ako súdite, budete i vy súdení, a mierou, ktorou vy meriate, namerajú i vám." /Mt 7, 1-2/

Moje súdy a moje rozsudky sú vzácny materiál. Boh ho žiarlivo opatruje. Všetko má nahrané. A raz mi tú pásku prehrá. Všetko správne, všetko dokonalé, všetko podľa zákona. A odsúdeným budem ja. Bola to len jednoduchá výmena terča. Ostatné, chcel som to sám.

/Alessandro Pronzato: Nepohodlné evanjelia,

                      SÚSCM Rím 1981, str. 152-153/

563. KRISTUS - ZNAMENIE / ROZDELENIE PRE KRISTA

     Keď sa začiatkom marca 1983 chystal Sv. Otec Ján Pavol II. na svoju sedemnástu zahraničnú cestu do Strednej Ameriky, vojenský súd v Guatemale, ktorú mal pápež taktiež navštíviť, odsúdil šesť mladých bojovníkov za socialnu spravodlivosť na trest smrti. Napriek protestom svetovej verejnosti a napriek žiadosti Jána Pavla II. o milosť, boli "guerillos" zastrelení. Diktátor gen.Rios Montta neudelil milosť.

     Kto je tento generál, ktorý mal ako hlava štátu vítať pápeža? Niekoľko rokov strávil v USA kde sa zoznámil s novou kalifornskou sektou "Verbo". Stal sa jej členom a dokonca i pastorom. Táto sekta zdôrazňuje nadprirodzené hodnoty prevyšujúce veci časné. Odpútaní od pozenských dobier, uznavania Ježiša, ktorým speje človek k spáse. "Verbo" nepodporuje vykorisťovanie. Žiada však, aby sa človek nezaujímal o pozemské veci. Tento názor je možné zneužiť. Ak bojuješ za spravodlivosť, za ľudské práva, zaujínaš sa o časné veci, konáš nemravne a takých je treba trestať... Tak teda koná i gen.Montt, diktátor, pastor "kresťan".

     Čo je však ešte zaujímavejšie. K najväčším odporcom diktátora patrí najväčší bojovník za spravodlivosť pre chudobný ľud, jeho vlastný brat, biskup Mario Enrigue Rios Montt. Milovaný ľudom, nenávidený režimom, odišiel dobrovoľne po zavraždení niekoľkých svojich kňazov a ketechétov do vyhnanstva do Kostariky. Neplatia i tú slová Kristove: "Budú rozdelení otec proti synovi, brat proti bratovi?"

/HS 6/10, Cyklus C, rok 1983/

564. CESTA ZA KRISTOM BEZ VÝHRAD / VZLIETNUŤ K VÝŠINÁM SVÄTOSTI

     Ísť za Kristom znamená výlučné rozhodnutie zasahujúce celého človeka so všetkým, aj keď doslova ide o život. Žiadne kompromisy, kalkulácie, žiadne nie príliš záväzné improvizované vzťahy.

Apoštol Pavol zahľadený do Ježiša pohľadom tak celostným, že ho ani nemôže odtrhnúť. V každom jeho slove, myšlienke, čči kroku sa chveje jeden, jediný program: JEŽIŠ.

Aká sila je v jeho slovách: "Odhoďme všetko, čo by nás mohlo zaťažovať." Všetkým prekážkam máme klásť odpor až do krvi! Zdajú sa nám tieto slová príliš silné, príliš neprimerané našej slabosti?

Istý spisovateľ opisuje postreh o podivuhodnej vlne vzrušenia, ktorá sa zmocní domáceho vtáctva pri prelete divých kačíc nad krajinou. Ako keby každá hus či kačica domáca chcela vzlietnuť a pripojiť sa k slobodnému pohybu svojich divokých sestier vo výške. Rozbehne sa pír krokov, zagága, skúša zamávať pristrihnutými či zakrpatenými krídlami, nakoniec zostane ďalej na zablatenom dvore, kde plot vymedzuje ich skromný pobyt.

     Pri tomto podobenstve snáď všetci zosmutnieme. A dáme za pravdu Chestertonovi, ktorý napísal: "Je len jeden skutočný smútok na zemi: smútok, že nie sme svätými..."

     Aj my snáď vieme, čo je to túžba po Bohu, po pravde a láske, po skutočnej obnove a náprave života, po nasledovaní Krista, ale ešte pálčivejšie vieme, čo je to naša slabosť, ťažkopádnosť, neschopnosť zbaviť sa, vykoreniť sa, proste "vzlietnuť" za Ježišom.

(HS 6/10-11, Cyklus C, r. 1983)

565. KTO SI CTI PANNU MÁRIU, NEZAHYNIE

     Sv. Ján z Damasku (+749), otec a učiteľ Cirkvi, vo svojej dvanástej reči na sviatok Narodenia Panny Márie hovorí: "Dcéra Joachimova a Annina, moja zvrchovaná Pani, prijmi vďačne modlitbu svojho služobníka. Je síce hriešnik, je pravda, ale ťa vrúcne miluje a pozerá na teba ako na jedinú nádej svojej radosti, ako na ochrankyňu svojho života, ako na prostrednicu u Pána, ako na istú záruku svojho spasenia!"

     Sv. Anzelm, arcibiskup z Canterbury v Anglicku (+1109) hovorí v jednej zo svojich modlitieb k P. Márii toto:

"... daj, aby tvoja láska bola vždy so mnou a starosť o moju dušu vždy s tebou... Lebo naozaj, ó prešťastná Panna, rovnako ako musí zahynúť, ktorý sa od teba odvráti a koho ty opustíš, práve tak nemožné je, aby ten zahynul, ktorý sa obracia k tebe a na koho ty milostivo zhliadneš."

     Sv. Anton, arcibiskup z Firenzi, dominikán (+1459) pochválne uvádza slová sv. Anzelma a vraví: "Nevyhnutné je, aby tí boli ospravedlnení a oslávení, na ktorých najvyššia Panna obráti svoje oči, za koho sa modlí."

     V "Rozhovoroch" sv. Kataríny Sienskej (+1380) čítame, že jej Boh vyjavil, akým činom zachránila jeho opatera od pekla akéhosi nešťastného hriešnika:

"Nezabudol som na jeho lásku a úctu k slávnej Matke môjho Syna. Lebo som pre česť tohto premilého Syna ustanovil, že každý človek, spravodlivý či hriešnik, ktorý sa k nej s úctou, s úctivou láskou v srdci utieka, nikdy nemôže sa stať obeťou pekelnej potvory. Táto požehnaná Panna je milá a rozkošná vôňa, ktorou priťahujem k sebe ľudí, a osobitne duše hriešnikov."

     Sv. Vavrinec Justinian (+1455), benátsky patriarcha, keď vykladá slová Ježišove na kríži svojej preblahoslavenej Matke, dáva Ježišovi do úst slová: "Neodvrhnem od seba nikoho z tých, čo ťa budú vzývať, a ani jeden z tvojich oddaných služobníkov nebude konečne vytvorený z mojej prítomnosti."

     Bl. Herman (+1241): "Naozaj nemôže zahynúť, kto teba hľadá."

(Ján Králiček S.J.: Pravý citeľ Panny Márie nezahynie,

                    Trnava 1944, str. 16-19)

566. BRAT

     Istý starý rabín sa spýtal svojich žiakov: "Kto z vás by mi vedel povedať, ako možno rozoznať chvíľu, v ktorej sa končí noc a začína deň?"

- Ja by som povedal - odvetil jeden zo žiakov - že vtedy, keď by som uvidel v diaľke zviera a mohol by som povedať, či je to ovca alebo pes.

- Nie! - odpovedal rabín.

- Začiatok dňa - odpovedal druhý žiak - mohol by byť vtedy, keby som videl v dieľke strom a mohol by som povedať, či je to figovník alebo broskyňa.

- Tiež nie! - odpovedal rabín.

- Akože teda možno vedieť, kedy sa končí noc a začína deň?

- pýtali sa ho žiaci.

- Vtedy - odpovedal rabín slávnostne - keď sa pozrieš do tváre kohokoľvek a uvidiš, že ti je bratom! Lebo ak sa ti to nepodarí dosiahnuť, vtedy budeš v noci aj vtedy, keby si bol v ktorejkoľvek hodine dňa.

(Posol BSJ, č.7-8/1979, Kanada, str. 212)

567. ČO JE ČLOVEK?

     Dánsky kráľ Sigur (v povesti) raz hovorí:

"Som starý kráľ... Ja som mnoho drel a lopotil, dlho som spolu s ľuďmi ako človek blúdil, žil, svoje telo zodrel k smrti, svoju myseľ zodral tiež, a predsa ešte neviem, kto som a odkliaľ som.

Čo stojí, lieta, tečie, to všetko si vysvetlím, len na jednu vec neviem, či niekedy odpoviem.

Čo je človek? ...

Je malý na Boha a na červa zas veľký. Je tvrdý pre kvietok a pre kameň zas mäkký..."

     Raz k nemu prišiel harfista, kráľ sa otočil k tomuto potulnému starcovi, ktorý ako mnohí jeho druhovia bol stelesnená ľudová múdrosť... či by mu snáď nevysvetlil jeho pochybnosti. Harfista nakreslil na zem dva kruhy a hovoril:

"Z dvoch časti si ty zložený: prach je a na prach sa obráti telo, duch pochádza zo svetla a k svetlu sa zas vráti."

(P.Konrád - M.Kubeš S.J.: Po cestách Kristových I)

568. ČO JE ČLOVEK?

     Vo Verone číta turista na náhrobku pápeža Lucia III. (narodeného v Lucii, +1185) nápis:

"Lucius, Lucia ti dala život, Ostia biskupstvo, Rím pápežstvo, Verona smrť.

Veru nie! Verona ťa zrodila k pravému životu, Rím ti prichystal vyhnanstvo, Ostia starosti, Lucia ťa urobila smrteľným človekom. (porodila ťa k smrti).

569. ČO JE PRE ČLOVEKA NAJLEPŠIE. / ZMYSEL ĽUDSKÉHO ŽIVOTA.

     V gréckej bájke sa hovorí, že kráľ Midas stretáva boha lesov Silena, sprievodcu Dionysosa a tu sa ho pýta, čo je pre človeka najlepšie. Silan dlho otáľal s odpoveďou, nechtiac s farbou von, no na ustavične kráľovo naliehanie odpovedal:

"Prečo ma nútiš, aby som ti povedal vec, ktorú by si radšej nepočul? Najlepšie je nikdy sa nenarodiť, nežiť, ničím nebyť, a hneď potom je najlepšie čo najskôr zomrieť."

Forster k tomu podotýka: "Prirodzenosť sa bráni dotieravej otázke rozumu po cieli života, omamuje nás klamami, aby sme jej ciele (porušenie telesnej prirodzenosti) prijali za svoj cieľ, avšak človek sa musí pýtať nemilosrdne ďalej, aj keď sa hrozí nastrašnejšieho poučenia."

Najstrašnejšie... svätá viera nedáva nám na našu otázku desivú odpoveď, za strašnú ju pokladá jedine človek úplne oddaný telesnosti.

(P.Konrád, M.Kubeš S.J.: Po cestách Kristových I)

570. ZMYSEL ĽUDSKÉHO ŽIVOTA. / AKÝ JE CIEĽ ĽUDSKÉHO PUTOVANIA?

     Myšlienka, že človek nemá žiadny cieľ, alebo že nemá vyšší cieľ než nemá tvár, je ho nedôstojná. Z pohanského Ríma sa nám zachoval náhrobok s nápisom: "Čo som zjedol, čo som vypil, to som si vzal so sebou, nič viac."

Tak môže zmýšľať len hrubá duša. Keby si ošípaná zaobstarávala náhrobok, nemohla by na neho napísať iný nápis. Sami pohania by nevyhlásili výrok oného Quirita za dôstojný človeka. Anaximenes často pozrel ku hviezdam: "Tam je moja vlasť." Keď tak zmýšľal pohan, ako by mal zmýšľať kresťan?

     Výrok sv. Ignáca je známy: "Ako sa mi hnusí zem, keď pozriem k nebesiam!"

     Magister Martin z Biberachu si zložil na náhrobok nápis: "Žijem a neviem, ako dlho: usnem a neviem, kedy, odchádzam, nevediac kde, čudujem sa, že som taký veselý." (+1498). Ja sa ti tiež čudujem!

"Keď niekto ustavične na zem myslí, zemskými vecami sa zaoberá, o zemi hovorí, po zemi túži, o zem sa súdi, všetku nádej v túto zem skladá, platí o ňom: Toho pohltila zem." (Origenes).

(P.Konrád, M.Kubeš S.J.: Po cestách Kristových I)

571. NESPRÁVNY CIEĽ / OPRAVIŤ ŽIVOT

     František Horák hovorí vo svojom Otčenáši o šoférovi... Pri jazde pozoroval, že asi ide nesprávnou cestou a v tomto presvedčení sa utvrdzoval, čím ďalej išiel, aj napriek tomu, že sa riadil podľa orientačných tabúľ vedľa cesty. Nakoniec prišiel do mestečka celkom neznámeho, na úplne inú stranu a tam našiel viac vodičov. Všetci hromžili na uličníkov, ktorí premenili orientačné tabule! Neostávalo nič iné, ako ísť spať a dalo im veľa práce, než pravú cestu našli.

Blahý bol ten, kto mal so sebou mapu a podľa nej sa riadil, nedbajúc na tabule pri ceste.

(P.Konrád, M.Kubeš S.J.: Po cestách Kristových I.

                         str. 49-50)

572. ŽIVOT ZLE PREŽITÝ / ŽIVOT BEZ BOHA

     Henrich Ibsen, narodený v Skien (Nórsko) r. 1828. Básnik, lekárnik, politik, revolucionár, veľa rokov trávil v Drážďanoch, Mníchove a Ríme. V r. 1899 vydal dve drámy, v ktorých prehlasuje celý svoj život a pôsobenie za pochybné - starec 70 ročný! Tak vyzerala bilancia života muža známeho celej Európe! Muža, ktorý svojimi dramami do značnej miery prispel k rozšíreniu bezbožného naturalizmu - doklad, že duša, ktorá nemá Boha, vypláva skôr či neskôr do vôd nihilizmu, kde žiadna útecha, kde žiadny svetlý papršlek neožiaruje temnoty života.

/P.Konrád, M.Kubeš S.J.: Po cestách Kristových I.

                         str. 50)

573. VÝSLEDOK ZHÝRALÉHO ŽIVOTA 

Anglický básnik GREEN, človek prázdneho života, následkom výstrednosti onemie na nevyliečiteľnú chorobu, veselí spoluhýrici ho opúšťajú, akýsi obuvník sa ho zo sústrasti ujíma, na smrteľnej posteli píše svoje posledné dielo:

"Za halier rozkoše, za tisíc ľútostí..."

Za jeden halier rozkoše, nebo poživačnosti a vášne, a čo stojí ten halier hriešneho potešenia? Milión libier ľútosti! Za halier zábavy dajú premnohí zdravie, česť, kľud, dobré svedomie, život... Púť životom nie je prechádzka poľom!

(P.Konrád, M.Kubeš S.J.: Po cestách Kristových I., str.51)

574. PAMÄTAJ NA SMRŤ

     Anglický básnik Jakub Nover opisuje v románe "Veľká záhada" egyptskú hostinu, ktorej sa zúčastnil aj grécky filozof epikurovec Eudaimon.

Všetci si labužnícky pochutnávajú na predložených lahôdkach. Tu prinesú otroci ženskú postavu zahalenú v čienom a posadia ju k stolu. Nehybne, bez slova sedí, nekladú pred ňu pokrmy. filozof sa pýta, kto to je, ale dostane znamenie, aby mlčal, hudba hraje ešte viac...

Kto je tá záhadná cudzinka? V noci, keď sa už všetci rozišli, vkradol sa do sály, tajomná postava tu ešte sedí, odhalí závoj... Kostlivec!

Egypťania mali skutočne tento zvyk. Kostlivec im pripomínal: "Pamätaj na smrť..." Lenže namiesto toho, aby ich naladil k vážnym myšlienkam, vyvodzovali záver: "Jedzme, pime, zajtra zomrieme", ako bezbožníci v knihe Múdrosti (kap.2).

(P.Konrád, M.Kubeš S.J.: Po cestách Kristových I.

                         str. 52-53)

575. HUMANIZMUS / HUMANIZMUS BEZ BOHA

Humanita bez viery v budúci život neučiní šťastným ani najväčšieho ľudomila.

     Či máme snáď hľadať cieľ ľudského života v humanite?

V dobročinnosti? Niet pochýb, že Smiles má pravdu: "Ak môžeme urobiť seba a jeden druhého o niečo lepším, svetlejším, šľachetnejším, potom vykonáme snáď najväččšiu vec, ktorú vykonať môžme."

Mohol k tomu podotknúť, že to je poslaním katolického kňaza, a keby to bol podotkol, uvedomil by si, že bez viery v život budúci by aj tento životný cieľ bol malý a nedostatočný, čo iného by znamenalo urobiť seba a iného lepším, ak nie urobiť seba i jeho znesiteľnejším a menej škodným členom ľudskej spoločnosti? Na niekoľko rokov, čo budeme pospolu žiť? Teda len akýsi znesiteľnejší "modus vivendi"!

Humanita bez viery v budúci život po prvé neurobí úplne šťastným ani najväčšieho ľudomila.

     Rabín blahoželá židovskému baronovi Hirschovi: ".......

a navyše ste svojou štedrosťou zotrel toľko slz z očí svojich blížnych." "Kiež by som týmito darmi mohol zotrieť aj slzy svoje!"

A po druhé, humanita bez Boha nie je trvalá. Príde nejaký filozóf ako Nietzsche, prehlási ľudomilnosť za bláznovstvo, hovorí o nadčloveku....

"Načo sa starať o úbožiakov? Odstreliť ich! Sú na obtiaž a na prekážku! Ak nemôžu sami užívať, nech nie sú v ceste nám, ktorí užívať môžeme a chceme!" To je podľa nich pravá "humanita": po smrti nie je nič, a ty z ľudomilnosti k iným sa zastreľ, aby mohli tých niekoľko rokov nerušene užívať sami! Rasizmus, nacizmus, hitlerizmus sú dokladom, kde to dopracovala Európa so svojou bezbožnou humanitou! I ľudomilnosť musí byť teda posvätená vyššími motívmi a vznešenejším cieľom - nemôže byť sama cieľom posledným a najvyšším!

/P.Konrád, M.Kubeš S.J.: Po cestách Kristových I. str.64-65/ 

576. VEDA NEROBÍ ČLOVEKA DOKONALE ŠŤASTNÝM

     So svätým Augustínom urobme posledný pokus: pozrime, či snáď vo vede nenájde človek pravé šťastie.

Kto sa mohol vedeckému bádaniu venovať nerušenejšie než Humboldt, veľký geograf, ktorý sa dožil 89 rokov a bol zahrňovaný slávou od celej Európy za pol storočia. Slávy mal mnoho, viery málo...

Ku koncu života píše: "Prial by som si, aby som radšej netrčal vo svojej koži. V tejto rozorvanosti svojho života, bez všetkej útechy a radosti, v tejto púšti, som neschopný pozbierať svoje spomienky... Celý život je veľký nezmysel. Keby sme aspoň vedeli, na čo na svete sme..."

LEVERRIER báda celý život vo hviezdach a na konci života si postaví na pracovný stôl kríž, hľadajúc v ňom kľud duše, pokoj duše, ktorý nenašiel vo hviezdnych svetoch.

/P.Konrád, M.Kubeš S.J.: Po cestách Kristových I. str. 65/

577. TREBA DAŤ ZMYSEL ŽIVOTU / KDE HĽADAŤ SVOJE ŽIVOTNÉ ŠŤASTIE?

     Fridrich II. Hohenstauf pozýva do svojho paláca v Bari sv. Františka z Assisi, chce mu ukázať nádheru svojho polosaracenského dvora, ako kedysi Krocsus Solónovi svoje bohatstvo. Tri tisíc saracenských rytierov tvorí špalier, ktorým je svätec sprevádzaný do paláca, v sále horia stovky sviec, rytieri, kniežatá, biskupi obklopujú cisára, stovky maurských mládencov ho víta pri vstupe striebornými trúbkami, maurské dievčatá tancujú guľový tanec, preskakujú z gule na guľu pôvabne a ľahko ako víly alebo rusalky, bardovia sa predstihujú spevmi a hudbou... Pri stole sa pýta cisár svätca: "Čo o tom súdiš?"

"Myslím na brata Bernarda, ako je v tejto chvíli šťastný, on sedí medzi deťmi a vyučuje ich katechizmus a na brata Aggea, ktorý v Kremone ošetruje malomocných."

Cisár sklamaný prepúšťa svätca, ale prvý milovaný spevák kráľov, ktorého pri korunovácii vyhlásil za kráľa spevákov, ide za Františkom a stáva sa jeho žiakom. Chce dať svojmu životu dokonalejší obsah, ako mu mohol dať na kráľovskom dvore...

/P.Konrád, M.Kubeš S.J.: Po cestách Kristových I. str.117/

578. RUŽENEC - POSILA V UTRPENÍ

     V Pitteburku (USA) bol okolo r. 1890 z pomstychtivosti od priateľa krivo obvinený z vraždy akýsi baník a odsúdený do žalára na dvadsať rokov. Dvadsiaty rok sa už blížil ku koncu, keď žalobca pred smrťou priznal svoju nešľachetnosť. Uväznený je prepustený...

"Ako ste to dokázal, že ste zniesol také hrozné bezprávie? Taký dlhý ččas? Že ste sa z toho nezbláznil?"

Ukázal im bez slova ruženec. Ťažké rany osodu buď vženú dušu späť do náručia Božieho, alebo ju vženú do zúfalstva."

/P.Konrád., M.Kubeš S.J.: Po cestách Kristových I. str.120/

579. AKÝ VÝZNAM MÁ NAŠA PRÁCA? / NENAMÁHAME SA ZBYTOČNE?

CHUFU staval si pyramídu. 56 rokov bolo pri stavbe bez prestávky zamestnaných 100 000 robotníkov, a po jeho smrti? Ľud rozhnevaný, že musel tak dlho pracovať, vrhol sa na pohrebný sprievod, mŕtvolu roztrhal, kráľ vo svojej hrobke pochovaný nebol. Tak aspoň hovorí Herodot, a keď boli pred rokmi pyramídy otvorené, v každej bola nájdená múmia. len Chufnova bola prázdna. Načo všetka tá strata času, energie, peňazí...?

Na prahu večnosti poznáme aj my, koľko bolo vecí, pre ktoré sme sa zbytočne trápili, trmácali, dreli: "Keby som to bol vedel skôr...!"

/P.Konrád, M.Kubeš S.J.: Po cestách Kristových I. str.153/

580. HODNOTA ČASU /DOBRE VYUŽIŤ ČAS

     Dostojevský opisuje v Idiotoch vlastné pocity pred popravou 22. decembra 1849.

Mal vtedy 27 rokov, v poslednom okamžiku obdržal milosť. Hovorí o sebe ako o akomsi svojom nemenovanom priateľovi: "Zostáva mu ešte päť minút času. Videli sa mu ohromným bohatstvom. Rozdelil ich... Prvé dve minúty, aby premýšľal sám o sebe. Teraz je a žije, za tri minúty bude niečo... Čo? Hľadí na strechu kostola, ktorá sa mu leskne v zlatých paprškoch slnečných. Tu ho napadla myšlienka: Čo, keby som nemusel umrieť? Keby mi vrátili život? Aká nekonečnosť! Aké bohatstvo! Príroda, obloha, slnko, celý svet, to všetko by bolo moje! Potom by som každú minútu premenil na celý vek, potom by som ani jednu nepremárnil, s každou by som hospodáril ako teraz s týmito piatimi minútami."

Pýtal sa ho jeden z poslucháčov: "Keď váš priateľ dostal amnestiu, a keď mu darovali ten nekonečný život, čo urobil potom s tým bohatstvom? Počítal a hospodáril s každou minútou?" "Ach nie, nežil podľa svojho predsavzatia, premárnil mnoho a mnoho minút..."

Na smrteľnej posteli poznal druhýkrát, tento raz naposledy, akým pokladom a akým bohatstvom bol život a čas, čo v ňom mohol vykonať pre dušu a pre večnosť, lenže tam, druhýkrát mu život darovaný nebol.

/P.Konrád, M.Kubš S.J.: Po cestách Kristových I.str.209-210/

581. ŤAŽKÝ HRIECH / MALOMOCENSTVO

     JOINVELLE. dvoran a dôverník sv. Ludvíka, sprevádza svojho kráľa na krížovej výprave. Raz sa ho svätec opýtal: "Čo by si si vybral, keby si mal na výber, ťažký hriech alebo malomocenstvo?"

"Radšej tridsať ťažkých hriechov ako tú hroznú nemoc."

"Ty hovoríš ako nerozvážny vetroplach. Žiadne malomocenstvo nie je také ohyzdné ako ťažký hriech. Veď duša v ťažkom hriechu je podobná samotnému diablovi! A potom - keď človek zomrie, je malomocenstva zbavený, ale hriech, toto duševné malomocenstvo, bude na ňom lipnúť dovtedy, tak dlho, ako dlho bude Boh v nebi."

/P.Konrád - M.Kubeš S.J.: Po cestách Kristových I., str.273/

582. SMRTEĽNÝ HRIECH

     Alban STOLZ hovorí o jednom cintoríne vo Švajčiarsku. Na každom hrobe je kríž, deti a slobodní majú biely, manželia a vdovci /vdovy/ modrý, padlé dievčatá hnedý a na každom je meno pochovaného. Tak sú nebohé dievčata stigmatizované aj po smrti. Ale tie kríže tam večne stáť nebudú. Po rokoch prídu iní na ich miesto, kríž aj s menom sa vyhodí k cintornému múru, spáli, kto bude čo o tých úbohých vedieť? Kto ich bude poznať? Ale duša, ktorá odíde na večnosť v ťažkom hriechu? Na veky stigmatizovaná!

Pohania strestávali zločincov tým, že im vypálili znamenie na čelo, ale telo v hrobe spráchnivie a znamenie sa stratí spolu s ním. Duša, poškvrnená hriechom?

Celá večnosť nestačí, aby plamene pekelné z nej vymazali túto škvrnu!

Teraz ju zmyje niekoľko sĺz ľútosti, jedina kvapka krvi Kristovej.

Sparťania trestali zbabelosť tým, že previnilec musel nosiť odev zošitý z kúskov, takže bol všetkým na posmech, musel každému ustúpiť, aj mladším, nesmel do snemu, nikto mu nedal dcéru, nikto si jeho dcéru nevzal.

Čo duša vylúčená z nebeského Jeruzalema, z obcovania svätých, ohyzdná v hriechoch? Sladký je hriech, ale horká je smrť /Augustín/.

/P.Konrád - M.Kubeš S.J.: Po cestách Kristových I.

                            str. 273/

583. SMRTEĽNÝ HRIECH / ČISTOTA, NEVINNOSŤ SRDCA

     P. WENINGER, misionár S.J., hovorí o jednej šľachtickej dcére v Talinsku, ktorá proti vôli otca udržovala hriešny pomer a nakoniec ušla z domu. Otec ju vydedil, jej izbu dal zahaliť do čierneho plátna, doprostriedku postavil katafalk s prázdnou truhlou, pri ktorej sa za dcéru modlieval. ale keď sa ho niekto na ňu pýtal, hovoril: "Nemám dcéru... moja dcéra je mŕtva."

I ja sa pýtam: "Kde je truhla, v ktorej bola pochovaná tvoja minulosť?" Pýtam sa tvojho anjela strážneho na jeho zverenca, pýtam sa nebeského Otca na jeho dieťa - nedostane sa mi rovnakej odpovede? - "Nemám dieťa... nehlásim sa k nemu ako k dieťaťu..."

Len tvoja matka, Cirkev Kristova kľačí pri hrobe, do ktorého je pochovaná tvoja čistota a modlí sa za teba.

/P.Konrád - M.Kubeš S.J.: Po cestách Kristových I. str.277/

584. HRIECH - VZBÚRA PROTI BOHU / BOHORÚHANIE

     Maďarský poviedkár Móric Jokai hovorí o šľachticovi, ktorému umiera synáčik v kolíske a on s pištoľou vybehne za lejáku pred palác, vzýva Boha k súboju a po každom zahrmení strieľa do vrchu. Naša krátkozrakosť sa čuduje, že Tvorca ho nezmetie v okamžiku do priepasti ako na púšti Dathana a jeho druhov.

"Ako dlho Bože, ťa bude hriešnik urážať? A nepriateľ tvoj bude hanobiť tvoje meno...?" (Ž 73).

Neboj sa, mlyny Božie melú pomaly ale isto. Onen šľachtic u Jokaia... Po rokoch jeho syn sa na neho vrhol s pištoľou v ruke a spisovateľ si povzdychol: "Boh má nielen blesky... Boh vie aj z pištole strieľať!"

Ďaleko cíteľnejšie, ako bol rúhača na mieste v okamžiku zmietol bleskom! Boh nie je náhlivý ale pamätlivý...

/P.Konrád,M.Kubeš S.J.:Po cestách Kristových I. str.279-280/

585. HRIECH A GOLGOTA / NAŠA NEPOSLUŠNOSŤ, NÁŠ HRIECH JE PRÍČINOU SMRTI KRISTOVEJ

     Za maurských vojen na Pyrenejskom poloostrove bol obliehaný hrad jedného kresťanského rytiera a pán hradu dal prísny zákaz: "Nikto nech sa neopováži vyjsť z hradu."

Jeho mladšiemu synovi, 15 ročnému chlapcovi, bolo skoro v múroch hradu tesno a v nestráženej chvíli ušiel z brány do lesa. Jeho odchod skoro zbadali a otec poslal za ním stršieho syna s ozbrojenou čatou. Sotvaže boli vonku, počujú volanie, z lesa sa ženie neposlušný neposeda a v jeho pätách tlupa Maurov. Nastala bitka, brat sa postaví ne jeho obranu, chlapec je zachránený, privedený k otcovi, ale za chvíľku bolo potom prinesené aj telo jeho brata, šíp mu prebodol hruď.

Ako bolo neposlušnému, keď stál nad mŕtvolou brata? "To je moja vina, to ja svojou neposlušnosťou som to zavinil, ja som jeho vrah..."

Ale tou ľútosťou a nárekom život nevrátil.

     Náš pohľad na Ukrižovaného... "To je moje dielo."

Kto ťa pribil na kríž? Či nie moje hriechy? (Efrém)

/P.Konrád, M.Kubeš S.J.: Po cestách Kristových I. str. 281 - 282/

586. POSLEDNÝ SÚD

     V roku 1840 rozprával kňaz, ktorý prežil veľkú revolúciu (1789):

"Okolo 250 verných kňazov bolo vtedy so zloťincami naložených na loď a deportovaných do trestanenckej kolónie za oceán, aby tropické jedovaté podnebie vykonalo za niekoľko mesiacov, čo doma gilotína v okamžiku. V blízkosti Guavany padla francúzka loď do rúk Angličanov. Kapitán stúpil na palubu a dal loď prehľadať, jeden ranený vojak mu prezradil, že dole sú spútaní zločinci spolu s kňazmi, že ich však nerozozná - všetci majú rovnaké trestanecké šaty. Kapitán dal všetkých vyviesť hore a rozkázal: "Kňazi sa postavia napravo, zločinci naľavo... kto sa postaví inde, než kde patrí, bude bez milosti hodený do mora."

Trvalo peknú chvíľu, než sa ono triedenie skončilo. Kapitán potom oslovil kňazov: Buďte mi vítaní. Nepatrím síce vášmu náboženstvu, ale vážim si vašu mužnosť a cnosť, skôr , ako vás zaveziem do Londýna, budete mojimi hosťami."

Potom oslovil zločincov: "Vy bežte do podpaliubia, vás vysadím..." Starec, kňaz podotkol: "Päťdesiat rokov je už tomu a ja nemôžem iba s hrôzou spomínať na onú scénu. Nám bolo, ako by sa konal posledný súd."

/P.Konrád, M.Kubeš S.J.: Po cestách Kristových I. str.309)

587. SMRŤ / KRÁSA JE POMINUTEĽNÁ

     Izabella, manželka Karla V. bola najpôvabnejšou dámou celej Európy, smrť prekvapila túto šľachetnú, bezúhonnú kráľovnú na cestách, telo bolo vložené do truhly a prevezené do kráľovskej hrobky v Granade.

Šesť týždňov trvala cesta, než vložená do hrobky bola truhla otvorená, aby bola zistená totožnosť... Aký pohľad!

Všetci dvorania sa rozutekali, len miestodržiteľ gandijský František z rodu Borgov, zostal pri truhle... "To je ona Izabella, ktorá krásou okúzľovala celú Európu"

/P.Konrád, M.Kubeš S.J.: Po cestách Kristových I. str.316)

588. KRÁSA JE V OČIACH PÁNOVÝCH / SMRŤ JEHO SVÄTÝCH (Ž 115,6)

     Dňa 17. júla 1794 v "sále slobody" v Paríži 16 karmelitánok z kláštora Zvestovania Panny Márie, odsúdených a hneď vedených na smrť.

V žalári vykonali spoločné modlitby umierajúcich, cestou ktorá trvala poldruhej hodiny, sa modlili nešpory a kompletorium ako vo svojej domácej kaplnke, predstavená nakoniec intonovala Salve Regina - i luza stíchla - potom 50. žalm a Te Deum. Už došli na popravište... "Na Magnifikát už nebude času." - "Tu nie, až v nebi."

Padá hlava za hlavou, ostatné ešte spievajú Veni Grestor - Príď, Stvoriteľu Duchu svätý k nám.

Krátko pred zatknutím ponúkli Pánovi svoj život na zmierenie jeho hnevu k blahu Cirkvi vo Francúzku, a za desať dni po ich smrti padol Robespierre a tým skončila hrôzovláda.

/P.Konrád, M.Kubeš S.J.: Po cestách Kristových I.

                         str. 324 - 325)

589. SMRŤ, DUŠA, VEČNOSŤ

     Kdesi umiera profesor bez viery, navštívy ho kolega rovnako zmýšľajúci: "Dal si všetko do poriadku?"

- "Všetko v poriadku, notár tu bol, testament napísaný a podpísaný, všetko v poriadku."

- "Ale ja myslím, či duša..."

- "Čo? Duša? Vždy sme hovorili, že duše niet, čo mi budeš teraz o nej hovoriť?"

- "Áno, my sme to vždy hovorili, ale nedokázali! Ale keď teraz ide do živého, radil by som ti ako priateľ, aby si volil, čo je istejšie..."

/P.Konrád, M.Kubeš S.J.: Po cestách Kristových I. str.325)

590. SMRŤ, DUŠA, VEČNOSŤ

     Generál Ethan ALLEN (+1789), neverec, po smrti svojej manželky pripravil svoju 13 ročnú dcéru o vieru, po šiestich rokoch zomiera aj ona a pýta sa otca: "So mnou to ide ku koncu a ja sa smrti bojím, povedz mi teraz na svoje svedomie, čo mám teraz veriť, tomu, čomu ma učila natka, alebo tomu, čomu si ma učil ty?"

Generál na smrť bledý chvíľu mlčal a potom hovorí: "Dieťa, myslím, že urobiš lepšie, keď sa budeš držať toho, čomu ťa matka učila, potom budeš môcť kľudnejšie zomrieť." /P.Konrád, M.Kubeš S.J.: Po cestách Kristový str. 325 - 326/

591. PRÍLEŽITOSŤ K HRIECHU / ZANECHAŤ HRIECH

     KASSIEPE, misionár O.M.i. hovorí, že pri jednej jeho misii sa obrátila jedna služobná, ktorá žila v hriešnom pomere so svojím pánom.

Zúril, hromžil, lichotil, hrozil...

"Čo si ľudia pomyslia, keď tak z ničoho nič odídeš?"

"Nech si o mne myslia čo chcú, mne ide o to, aby Pán Boh o mne mohol dobre myslieť."

"Čo tvoj chorý otec? Čo nemocné sestry, ktoré ja vydržujem v sanatóriu?"

"Radšej budem do úmoru pracovať a o vyžobranom chlebe žiť, ako by som v hriechu ostala."

     Sľuboval - najprv tisíce, ak zostane u neho aspoň ešte jeden rok... vedel, že potom má vyhrané.

"Nie" - pridával a znova pridával, desaťtisíce, nakoniec stotisíc predvojnových korún, ak bude ešte niekoľko mesiacov.

"Svoju dušu ja nepredám." - A odišla.

/P.Konrád - M.Kubeš S.J.: Po cestách Kristových I. str.358/

592. OBETAVÁ LÁSKA, OBETA / CENA DUŠE

     Obetavú lásku k dušiam môže nám znázorniť aj povesť z dôb, keď Slovensko bolo svedkom urputných bojov medzi krížom a polmesiacom.

Štefan Zápolský sa vracia z vojnovej výpravy. Najvzacnejšia perla jeho koristi je Fatima, osmanská deva čarovnej krásy... Tu nedá nikomu, tu už vopred určil svojej manželke. Otrokyňa...

Hoci od svojej panej zahrňovaná láskou, bola čiernooka dievčina stále smutná, jej srdce zalietalo ďaleko od hradu, na východ, do drahej vlasti, kde v tieni paliem tak milých a krásnych je jej snúbenec... Uzrie ho ešte niekedy? Bude jeho? Na jar zazneli na hradnej veži trúbky, ktoré ohlasovali a vítali posolstvo z cudziny.

Celá karavána vchádza do hradu, bohatý turecký kupec Omar prichádza z darmi, aby vymenili alebo kúpili zajatcov. Stalo sa mu po vôli, ale on ešte stále kohosi očami hľadá, stále čaká, až konečne sa opýta:

"Už nikoho nemáš?"

"Nikoho."

"Fatimu..."

"Tu ti nedám, tá patrí mojej manželke."

"Zlatom ju vyvážim, dám ti arabské kone, čo budeš chcieť..."

Všetko márne, Fatimu nedostal.

"Keby som z trenčianskej skaly vyviedol prameň vody, dal by si mi ju?"

"Keď vyvedieš, dám."

Omar so služobníkmi sa dá do roboty, kope do tvrdej skaly, míňajú sa dni, týždne, mesiace, on dňom i nocou kope a brúsi nástroje. Jeho druhovia klesajú a hynú jeden za druhým. Omar vytváva, denne sa púšťa do temného pažeráka.

Trikrát sa zaodeli lesy nad Váhom do sviežej zelene, tretíkrát žltnúce stráne hlásajú jeseň, Omar k smrti unavený, ale nepovoľuje. Raz polomŕtvy je vytiahnutý z hĺbky, v mdlobách zašepká: "Voda... dole..."

Skutočne, studňa plná kryštáľovej vody...

Sú to už veky, o obaja milujúci snúbenci sa vrátili do svojej krásnej vlasti. Ľudia dodnes žasnú nad ohromujúcim dielom a studňa má dodnes názov "Studňa lásky".

/P.Konrád - M.Kebeš S.J.: Po cestách Kristových I.

                          str. 384 - 386/

593. ČOMU ZASVÄTIŤ SVOJ ŽIVOT? IDEÁL / ZMYSEL ŽIVOTA, OBETA

     VEZÉRE uvádza v poviedke Marisstella výrok dospelého muža: "Mladosť je stvorená k užívaniu."

Chlapec, synovec hovoriaceho sa ozval:

"Nie, mladosť je stvorená k heroizmu."

"Kto ti to povedal?" - "Marisstella."

Táto dievčina, ktorá sa starala o duchovné potreby úplne opustenej farnosti, dostáva ponuku...

Zámožný Parížan, muž vzácnych vlastností, ku ktorému ju aj jej srdce tiahne... Prekonáva značný vnútorný boj, nakoniec zvíťazí vyššia láska.

"Čo by si tieto duše počali bezo mňa? Niet nádeje, že by osada dostala kňaza..."

"A tomuto veľkému dielu ste zasvätila svoju mladosť, svoje sily, jemu obetovala svoje šťastie, svoj život... chcete, aby na oblohe tejto temnej, opustenej dedinky vždy žiarila hviezda..."

/P.Konrád - M.Kubeš S.J.: Po cestách Kristových I. str.391/

594. OBETA MATKY PRINESENÁ ZA OBRÁTENIE SYNA

     Počas veľkej francúzkej revolúcie píše dospelá dievčina v žalári dopis bratovi, ktorý je práve v Amerike, úplne odcudzený svätej viere, ako väčšina vtedajšej inteligencie.

Posledné prianie 72 ročnej matky, ktorá práve vykrvácala pod gilotínou: "Napíš mu, že moja posledná modlitba bola za jeho obrátenie a že za neho prinášam v obeť aj život."

Dievčina poslúchla a skoro išla za matkou. No list bol adresátovi riadne doručený a mladý gróg?

Zatriaslo to ním do hĺbky duše, začal sa modliť, našiel stratenú vieru, stal sa neohrozeným obhájcom záujmov Kristových, prečkal veľkú revolúciu, prečkal i malú júlovú, a keď sa rozzúrila febrárová revolúcia, ležal na smrť nemocný. Streľbu počul aj do svojej izbe, kňaz vstupuje s Oltárnou Sviatosťou...

"Králi sú odviatí ako lístie vetrom..."

"Ja vám prinášam Kráľa, ktorý neumiera..."

- Chateaubriand, autor Ataly a veľkej apológie kresťanstva - Obeť jeho matky nebola zbytočná!

/P.Konrád - M.Kubeš S.J.: Po cestách Kristových I. str.414/

595. KRISTUS JE BOH

     Napoleón, keď mal v zajatí viac času na uvažovanie a premýšľanie, prišiel k poznaniu, že Kristus "... nebol iba človek, ale že bol Boh."

A ako k tomu prišiel? Faktom, ktorý nemohol poprieť a ktorý na neho v zajatí zvlášť silno zapôsobilo... keď bol opustený všetkými, ktorí ho ešte pred niekoľkými rokmi zbožňovali... faktom, že Kristus má lásku všetkých, a to nie za života pozemského - vtedy mal lásku len malého hlúčku oddaných duší, ale po smrti, a tá láska je tým plamennejšia, mocnejšia, všeobecnejšia, čím väčšie more času nás od neho delí.

Králi? - Za živa sa im dostáva ovácií a poct (nehovorím "lásky"), po smrti sa na nich zabudne, a to rýchle, veľmi rýchle a po niekoľkých storočiach? Hovorím radšej "desaťročiach"!

/P.Konrád - M.Kubeš S.J.: Po cestách Kristových I. str.418/

596. LÁSKA KU KRISTOVI / OBETA, ZRIEKANIE

     MONTALEMBERT sa pýta päťročnej dcérky: Či vieš, načo si na svete?"

"Aby som ťa milovala" - a vrhla sa otcovi do náručia.

Po pätnástich rokoch ho žiada o dovolenie, aby smela vstúpiť do kláštora a jej otec si napísal do svojho denníka:

  "Ježiš prišiel do môjho domu, aby si odo mňa vyžiadal dcéru. Ježiš je skutočný dobyvateľ sŕdc. Kto je tento bezpríkladne milovaný, ktorý pred 1800 rokmi zomrel na dreve potupy (kríž bol Rimanom šibenicou) a ktorý tak mocne k sebe tiahne mladosť, krásu, lásku? Ktorý sa javí srdciam v takom jase a kúzle, že mu nemôžu odolať? Ktorý tak náhle na ne zaútočí a razom ich pre seba záskava? Je to človek? Nie, je to Boh... Len Boh môže dosiahnúť takýchto triumfov.

Tento Ježiš, ktorého božstvo je denne urážané a opľúvané, dokazuje denne svoje božstvo znova a znova zázrakmi odriekania a lásky duší, úplne sa oddávajúcich jemu a pre neho. Mladistvé nevinné srdcia sa mu úplne zasväcujú, aby sa mu odvďačili týmto darom za dary, ktoré nám bez našich zásluh slobodne udeľuje. Obeť, ktorú mu ľudia takto prinášajú, ktorá ich takmer pribíja na kríž (kríž odriekania a sebaobetovania) je skutočne odplata ľudskej lásky za lásku Boha, ktorý sa dal pre nás pribiť na kríž."

- Žiaľ, že slová tohto muža nečítal JAURÉS, socialista, ktorý bez slova klesol do leňošky, keď jeho dcéra ho žiadala o to isté! Zrútil sa... Chcel meno Kristovo vyhladiť z celej Francie a nevyhladil ho ani zo srdca svojej jedinej dcéry!

/P.Konrád - M.Kubeš S.J.: Po cestách Kristových I.

                          str. 418 - 419/

597. ŽIVOT S KRISTOM JE POŽEHNANÍM / LÁSKA KU KRISTOVI

     Plinius starší, najväčší prírodovedec starého Ríma, oznamuje zaujímavý zjav - neviem, či podľa pravdy, alebo len z počutia, ako často robil: - V Kmapánii vraj réva "zasnúbená" topoľu dosahuje takej výšky, že vzbudzuje údiv, a prináša také bohatsvo hrozna, že vinár sa stane cez leto boháčom. Niet temer hranice rastu a plodnosti tohto inak nepatrného kra. K tomu tak zosilnie a tak sa k topoľu privinie, že ho nemožno odtrhnúť. Nech je na jeho rozprávaní pravdy koľkokoľvek, isté je, že duša "zasnúbená" Kristovi, duša, ktorá sa mu úplne oddá a zasvätí, jeho sa drží a nasleduje, rastie v dokonalosti a cnosti, akoby chcela súťažiť s anjelmi. Nazvali sme Pána dobyvateľom sŕdc, lenže dobyvateľ dobýva zeme, aby sám z nich mal úžitok... Kristus dobýva srdcia, aby ich zušľachtil a obohatil. Pán neprijíma, iba ak lásku, Ježiš iba dáva. A to môže zase jedine Boh...

/P.Konrád - M.Kubeš S.J.: Po cestách Kristových I. str.419/

598. PÝCHA

     Hugo LAMENNAIS, gróf, muž, ktorý chcel všetky svoje sily zasvetiť službe cirkvi a vlasti, a nakoniec zomrel, rozišiel sa úplne v trpkosti s obidvoma.

Nadaný vzácnymi darmi ducha vzal si za životnú úlohu bojovať proti náboženskej ľahostajnosti a byť priekopníkom najvyšších práv Tvorcu, a ako ojedinelá výnimka medzi Francúzmi, začal rozhodný boj proti galikanizmu, smeru, ktorým v jeho vlasti štát odjakživa potlačoval slobodu cirkvi. Keď však Rehor XVI. niektoré jeho náuky zavrhol ako nesprávne, videl v tom zneuznanie svojich dobre mienených snáh, v 52. roku odpadol úplne od viery a keď sa mu nepodarilo uskutočniť ani svoje politické idei, opustil aj parlament, kde bol ako poslanec činný, zomrel v najväčšej chudobe r. 1854 (72 ročný) nezmierený s cirkvou, napriek všetkým snahám jeho brata Jána, generálneho vikára arcibiskupa parížskeho, zakladateľa dvoch radov, muža svätého života a veľkého vplyvu.

/P.Konrád - M.Kubeš S.J.: Po cestách Krisotvých I. str.467/

599. UTRPENIE, BOLESŤ, KRÍŽ...

     Čítajme listy pohanského filozofa SENEKY a porovnávajme ich s listami sv. Pavla!

Ano onen pohanský vychovávateľ Neronov nezatváral oči pred skutoččnosťou, že naša cesta je cesta tŕnistá. Aj on hľadá liek pre seba a pre priateľov stenajúcich pod ťarchou pozemského života a pod ranami osudu.

Našiel nejaký? Aký? Zdá sa účinný? Čítaj sám!

- "Otroci ti utiekli? Iného dokoca olúpili, zradili, zabili! Mnohým sa to prihodí! Bez reptania plaťme daň svojej smrteľnosti. Zima priniesla mráz, je nutné, aby sme mrzli, leto prinieslo horúčavy, musíme sa potiť, nepohoda otriasa naším zdravím, neostáva, než znášať nemoc, nech nám oheň, nech voda niečo vezme... tento stav veci zmeniť nemôžeme, byť totiž veľkodušní a ťažkosti môžeme znášať. Nereptaj proti prírode! Najlepšie je znášať, čo nemôžeme zlepšiť..."

Inde sa možno u neho dočítať, a to nie raz, že jedinou učiteľkou múdrych a riaditeľkou ich života je filozófia. "Buď filozofom! Neznepokojuj sa, netráp sa, nezúfaj pre veci, ktorým sa nedá vyhnúť!" Dodáva síce:

"Neostáva, len ísť bez reptania za Bohom, od ktorého pochádza všetko."

Ale to je všetko. O otcovskej láske a prozreteľnosti Najvyššieho nemal pohan ani tušenia. Ako úplne inak pôsobí na skľúčené srdce slovo apoštola národov: "Pozerajme na dokonateľa viery Ježiša Krista, ktorý miesto preloženej radosti zvolil si kríž... Som si istý, že terajšie utrpenia sa nedajú nijako prirovnať k sláve, ktorá sa raz na nás zjaví. Pretože ľahké súženie prítomní prinesie nám večnú oslavu všetko prevyšujúcu, len ak nebudeme pozerať na to, čo práve vidíme (kríže), ale na to, čo je neviditeľné. Čo vidíme (prítomné) pominie, čo nevidíme (večné bohatsvo), trvá naveky."

/P.Konrád - M.Kubeš S.J.: Po cestách Kristových I. str. 489 - 490/

600. ZRADA / JUDÁŠ ZRÁDZA SVOJHO MAJSTRA

     Pán odchádza z večeradla. "S jedenástimi..." Apoštoli nemajú tušenia, kde dvanásty je, kde od stola Pána odišiel ich druh. Vedel, čo sa proti jeho Majstrovi chystá, ak sa podarí jeho nepriateľom odstrániť ho zo sveta, čo čaká jeho učeníkov? Nevrhnú sa potom i na nich? Tomu musí predísť!

"Ja nepatrím k jeho ľuďom, ja sa ho zriekam, som ochotný vám pomôcť aj k jeho zatknutiu, ak mi zaplatíte..."

Získa jedným razom priateľov aj peniaze! Seba zabezpečí a okrem toho aj zarobí.

Politika, ak chceš túto nízkosť nazvať, vypočítavosť, zrada...

     EUMENES, po smrti Alexandra Veľkého, vládca v Kapadócii, zvíťazil r. 316 nad Antigonem, vládcom vo Frýgii, ale tento odvliekol z jeho vojenského tábora skoro všetok majetok. Vojakov netešilo víťazstvo, nechceli ďalej bojovať, vyjednávali s Antigónom: "K všetkému sme pripravení, len nám vráť, čo nám patrí." Bol ochotný s jednou podmienkou, ak mu vydajú víťazného Eumena. Obklopili ho, vzali mu meč, spútali ho... "Svojho vodcu vydávate ako výkupnú odmenu za svoje zavazadla? Mňa, víťaza, ktorý som nebol nikdy premožený a teraz zradou vlastných poddaných vydaný nepriateľom?"

Žiadal, aby ho sami zavraždili, ale márne. Vydaný, odsúdený, popravený.

     Chápeme vnútornú bolesť tohto vládcu, posúďme z toho, čo trpelo Srdce Pánovo pri spomienke na apoštola zradcu!

/P.Konrád - M.Kubeš S.J.: Po cestách Kristových I.

                          str. 493 - 494/

601. OVOCIE ATEIZMU / ŽIVOT BEZ BOHA / VÝCHOVA BEZ BOHA

     Pani PhDr. Erna G. píše knihu "Vychovávajte deti bez náboženstva".

V tisícerých výtlačkoch sa kniha rozletí do sveta, vnesie svetlo do zatemnelých hláv, nakladateľ už netrpezlivo čaká. Tu vstúpi chlapec, asi dvanásťročný, z tváre mu dýcha mladická čistota neskazeného srdca.

"Posaď sa! Nevieš poslúchať? Koľkorát som ti zakázala chodiť do kostola a ty si tam včera bol zase! To bolo naposledy! My sme bez vyznania! Tu máš knihu a čítaj si, ja nemám kedy, musím pracovať."

Uplynulo asi desať rokov. Do väznice privedený "nový" pekný mladík, asi 22 ročný. Duchovný správca nazrel do archívu.

"Zahrdusil matku". - Prečo? - Pretože mu nechcela dať peniaze a nechcela preto, že už nemala.

"Ste katolík?"

"Bez vyznania."

"Ľutujete svojho činu?"

"Ani ma nenapadne."

"Ale predsa vaša matka..."

"Tu ženskú nevolám matkou, tá ma len vykrmila a viac mi nedala..."

     Kniha pani PhDr. Erny G. sa doteraz v istých kruhoch pilne číta, ona leží na centrálnom viedenskom cintoríne, na hrobe ani kríž, ani iný pomník a jej synáčik číta v kriminále, čo mu ona kedysi dávala.

     Toto je obrázok v malom. Pripojme podobný vo veľkom. Slovo neveriaceho Diderota: "Na svete bude dobre, keď bude zadusený posledný kňaz", inými slovami, až zmizne náboženstvo. Pokus sa stal, prišiel rok 1789, vo Francúzku vládlo len "náboženstvo rozumu a filozofie", t.j. nevera mala žezlo. Bolo blaho? Prečo teda šľachta, pred r. 1789 najbezbožnejšia trieda francúzkej spoločnosti, bola po r. 1793 najnábožnejšia? Pretože predovšetkým ona zakúsila na vlastnom tele, akým rajom bol štát bez Boha a bez náboženstva. Potom už nikto nečítal Diderota. Napoleon zakázal zaobstarať druhé vydanie Voltairových spisov a vedel prečo.

/P.Konrád - M.Kubeš S.J.: Po cestách Kristových I. str.541/

602. NÁBOŽENSTVO / ŽIVOT BEZ BOHA - NÁSLEDKY

     Dnes dosiahli nepriatelia toho, o čo sa snažili: náboženstvo je skoro všade zbavené vplyvu na verejný život. Nože, aké ovocie zbierame?

     Grillparzer povedal r. 1849: "Cesta moderného vzdelania sa uberá od humanity nacionalizmu k beštialite."

     Neveriaci Fichte (+ 1814): "Ľudstvo speje v ústrety zdivočelosti."

     Protestant Leibnitz (+ 1716): "Jakmile odhodí ľudstvo náboženstvo, bude vládnuť právo silnejšieho, budú sa navzájom požerať ako dravci, svet sa bude podobať lesu plnému zákerníkov a lupičov."

     Masaryk: "Epidémia sabevrážd má koreň v bezbožnosti našej doby."

     Plutarchg (+ 120 po Kr.): "Bez náboženstva klesne človek na úroveň zvieraťa, nechýba mu nič len zuby a drápy, aby sa stal šelmou."

/P.Konrád - M.Kubeš S.J.: Po cestách Kristových I. str.549/

603. PÝCHA, ZATVRDLIVOSŤ / MARIÁNSKA ÚCTA / STAROKATOLÍCI

     V sedemdesiatich rokoch minulého storočia (19.) žil v Mníchove katolícky kňaz, profesor a doktor teológie, slarissimus dominus, doktor DOLLINGER.

Kňaz vzdelaný a sebavedomý. Jeho hlava bola ozdobená aureolou vedy. Roku 1869 zvolal Pius IX. dvadsiaty všeobecný snem Vatikánu, aby tam boli prejednané súčasné pálčivé otázky sociálne a vieroučné. Na zasadnutie snemu bolo pozvaných mnoho vedátorov, učencov a doktorov. Dollinger pozvaný nebol, hoci na to veľmi čakal. Urazilo ho to. Natoľko, že neuznal právoplatnosť snemu a ostro sa postavil proti jeho uzneseniam a kanónom. Na vynesenie dogmy de Infallibilitate Romani Pontificis (o neomylnosti rímskeho pápeža) nepristal a na znak svojho protestu rozišiel sa s Rímom. Založil si novú cirkev: starokatolíkov...

     Jeho priatelia a oltárni spolubratia trpko to znášali a radšej by ho boli videli zmiereného s Rímom a s Bohom. Tak v Mariazelli sa zdržujúci jeden kňaz prosil každého - k milostivému Mariánskemu oltáru pristupujúceho - kňaza, aby vo svätej omši si spomenul na Dollingera.

     Prišiel do Mariazellu starý, skúsený kňaz. Keď počul prosbu za Dollingera, odpovedal zarmúteným hlasom:

"Dollinger sa nevráti, lebo nectí Matku Kristovu..."

A Dollinger sa nevrátil.

Umrel v r.1890. Neusnul v Pánu, ale zahynul, nezmierený, ako apostata a heretik. Súc ešte na smrteľnej posteli upozornený na svoju poslednú povinnosť voči Bohu a Rímu, ľahostajne povedal: "Ja by som to urobil, ale čo by na to povedali noviny?"

/Viliam J.Máchal: Regina cleri, Žilina 1941, str.33-34/

604. KTO SI CTÍ PANNU MÁRIU, NEZAHYNIE / ŠKAPULIAR

     V r. 1838 umieral autunský biskup TALLEYRAND. V dejinách je známy ako znamenitý francúzky štátnik a politik, ale aj ako zradca cirkevných zákonov a práv. Traditor. Zradil si i svoje kňazské svedomie, lebo žil životom civilným. Rozumieme preto vzrušeniu, ktoré pojalo všetkých, čo ho poznali, keď sa dozvedeli, že Talleyrand umrel zmierený s Bohom a s cirkvou. Abbé Dupanloupe (neskorší biskup v Orleáne) spovedal umierajúceho.

Keď o krátky čas pýtali sa Dupanloupa, ako je to možné, že Talleyrand sa zmieril, on na to nedal priamo odpoveď, lež vyňal zo škatuľky škapuliar Panny Márie. Ukázal ho, nežne pobozkal a povedal: "Pozrite, Tolleyrand bol ctiteľom Bohorodičky."

/Viliam J.Máchal: Regina cleri, Žilina 1941, str.34/

605. MÁRIA - ÚTOČIŠTE HRIEŠNIKOV

     "Ani sa neodvracaj od hriešnikov, lebo bez nich nikdy by si nebola hodná takého Syna. Keby ich nebolo treba vykúpiť, nebolo by pre teba žiadneho dôvodu, aby si porodila Vykupiteľa." - Tak píše Richard Laurentský.

     Či jeho slová nie sú výzvou ku Panne Márii? A odpoveďou na túto výzvu bude súdna kniha Otca nebeského, kde sa dokáže, čo vykonala Mária za hriešnikov.

"Mária, ktor bojuje za hriešnikov toľko, ako ty? Kto bráni nekajúcich tak ako ty? (sv. German).

     František Regis mal pripraviť na kresťanskú smrť na trest smrti odsúdeného vraha. Človeka bezbožného a zatvrdlivého. Sľuboval mu nebo, ponúkal Božie milosrdenstvo, vyhrážal sa mu peklom, ale úspech nedosiahol. Napokon vytiahol z breviára obrázok Panny Márie a spýtal sa:

"Poznáš túto?"

"Poznám."

"Hľa, táto ťa miluje."

"Tak ma ešte nepozná."

"Ó, dobre ťa ona pozná."

"Tak nevie, že som kedysi potupoval náboženstvo."

"Vie."

"Ale nevie, že som prelieval nevinnú krv."

"Aj to vie."

"A ešte ma miluje.""Áno, miluje..."

"Je to pravda, čo hovoríš?"

"Skôr nebo a zem sa pominú, ako by malo pominúť jediné slovo Kristovo, a on aj k tebe povedal z kríža: "Hľa, tvoja matka."

"Moja matka?"

"Áno, i tvoja."

"Ona žeby mala so mnou sústrasť a mňa milovala... ako matka?!" - "Áno, má!"

     Po týchto slovách obmäkčilo sa srdce vraha a on ako kajúci lotor zmieril sa s Bohom.

Útočište hriešnikov zvíťazilo!

/Viliam J.Máchal: Regina cleri, Žilina 1941, str.47-48/

606. UTRPENIE, BOLESŤ, KRÍŽ / SEDEMBOLESTNÁ PANNA MÁRIA

     Krutým bôľom zdrvený taliansky básnik Jacopone da Todi (+1306) náhlou smrťou svojej manželky, kľaká si pod kríž Kristov. Pod krížom sa stretáva s Bolestnou Matkou Spasiteľa. V utrpení Pána Ježiša i jeho Matky Márie nachádza pokoj, útechu i silu. Tam, zmierený s ťažkou ranou nachádza pokoj a svojou smutnou básňou - "Stabat Mater" - hlása útechu všetkým trpiacim, skrze zásluhy bolestnej Matky.

     Kto spojil svoj žiaľ s jej žiaľom, kto v dôvere v jej mocnú prímluvu pohliadne na kríž, premáha nielen bôľ, ale i hrôzu smrti, lebo Kristov kríž a bôľ jeho Matky otvára dušiam nebo.

607. NÁBOŽENSTVO / VIERA V BOHA

     Ľudovít ŠTÚR: "Osvetová činnosť záleží v utvrdzovaní a upevňovaní náboženstva v odôvodňovaní a rozširovaní jeho najpodstatnejších príkazov, z ktorých na prvé miesto kladie milovanie Boha. Lebo náš národ sa drží náboženstva a my nesmieme inou cestou kráčať, než ktorou sa uberá náš milý národ, lebo táto cesta je jeho život."

/J.M.Hurban: "Náboženstvo je jedinou možnou cestou k záchrane národnosti."/

608. KTO SOM? KOHO HĽADÁM? / ZMYSEL ŽIVOTA

     Na ďalekom Východe žil v ktoromsi pralese kajúci pustovník Macedonius. Bol v samote, kam nedoliehal ruch sveta. S ľuďmi sa vôbec nestýkal. Jedného dňa však počul konský dupot a o chvíľu videl pred sebou vojaka v nádhernom rúchu.

- Kto si? - spýtal sa ho vojak - a čo tu robíš uprostred tohoto pralesa?

- Poviem ti to hneď, - odpovedal pustovník, - ale najprv mi ty povedz: Kto si a čo tu hľadáš?

- Ja som dieťaťom prírody! - znela odpoveď vojakova. - Užívam sveta. Túlam sa. Hľadám divú zver a strieľam ju. To je najväčšou mojou slasťou.

- A ja som zasa homo Dei, Božím človekom. Hľadám Boha a od tejto mojej práce neodvráti ma nič na svete. Nezanechám toto svoje hľadanie, kým nenájdem Boha.

/Katolícke kázne, SSV, roč. XII/1936, zošit 3-4, str. 76/

609. PREČO SOM NA SVETE? / PREČO ŽIJEM?

     Prečo som na svete? Prečo žijem? - pýtam sa znovu.

Sv. František z Assisi sa raz istého murára opýtal:

- Čo robíš bratku?

- Pracujem od rána do večera, - odpovedal oslovený.

- A načo pracuješ?

- Aby som zarobil niečo.

- A načo zarábaš?

- Aby som si mohol zaopatriť chleba.

- A načo ti je ten chlieb?

- Načo? Aby som mohol žiť.

- A načo žiješ?

/Katolícke kázne, SSV, roč.XII/1936, zošit 3-4, str.77/

610. ŠŤASTNÁ NÁHODA? / VLAK ŽIVOTA

      Pred rokmi akýsi pán cestoval zo Švajčiarska do talinaskeho Janova. Kúpil si lístok a chcel nasadnúť do elegantného expresu, ale zmeškal vlak. Odišiel mu pred nosom a on s lístkom ostal stáť na peróne. Hneval sa nadával, až sa hory zelenali. Najviac nadával na svoju ženu, lebo vraj ona zavinila, že zmeškal vlak. Bol celý nešťastný, lebo na druhý deň ráno mal byť rozhodne v Janove. Už si chcel najať auto a doháňať jachajúci expres, ale si to rozmyslel. Čakal celé tri hodiny na skromný "Bummelzug", na ktorom nebolo druhej triedy a nasadol do neho uprostred nadávok a zlorečení. Vlak sa pohyboval veľmi pomaly a trpezlivosť toho pána bola už u konca. Na jednej stanici ostal vlak stáť a bolo počuť krik: "Všetci vysadnúť!" "Ešte to mi bolo treba!" - zahundral si netrpezlivý pán. Vysadol z vlaku s najväččšou nechuťou, ale čoskoro sa uspokojil. Na stanici uzrel nápis, že expresný vlak, - ktorý bol zmeškal - vykoľajil, dolámal sa a zhorel. Po prečítaní toho nápisu už nešomral. Zo srdca sa tešil, že šťastnou náhodou nasadol do skromného "Bummelzugu".

     Cestovateľmi, pútnikmi sme na tejto zemi a na tejto mašej životnej ceste, nezáleží na pohodlnom cestovaní a na mäkkých kanapách, hlavnou vecou je, aby sme šťastlivo došli k svojmu životnému cieľu, k svojmu nebeskému Otcovi...

/Katolícke kázne, SSV, roč.XII/1936, zošit 3-4, str. 81/

611. CIRKEV, PÁPEŽ

     Úcta. láska a poslušnosť k Cirkvi svätej sú úctou, láskou a poslušnosťou ku Kristovi, ktorý skrze Cirkev kráľuje, skrze Cirkev panuje, skrze Cirkev celú, ale najmä skrze svojho námestníka, rímskeho pápeža.

     Bez vojska, bez loďstva, bez zbraní panuje sv. Otec nad národmi po celom svete. Čo práce a námahy, čo bojov a vojen stojí svetských mocnárov, aby hoci len jedinú korunu, panstvo, len nad jediným národom udržali!

A pápež, bezbranný pápež, ustanovuje biskupov po celom svete, posiela misionárov k najrozliččnejším národom pohanským, háji pravé učenie Kristovo vo všetkých dieloch sveta, oblažuje Božou milosťou všetko ľudstvo, hovorí k mocnárom, hovorí k poddanému ľudu, oblažuje kultúrou a vzdelanosťou každý kraj, kde zaznie meno Kristovo a svätá jeho náuka. Slová námestníka Kristovho v hojných a velebných okružných listoch zvučnou ozvenou rozliehajú sa po celom svete a nachádzajú sluchu tak u vladárov, ako i z ľudu. Ó, kresťania drahí, milujte Sv.Otca, milujme cirkev! Nemôže mať Boha za Otca, kto nemá Cirkev za matku.

     Keď ukrutný mučiteľ kresťanov Asklepiades dal mučiť sv. Romána, isté dieťa, ktoré matka držala na ramenách, zvolalo: "Ježiš Kristus je pravý Boh!" Asklepiades nahnevaný na toto dieťa, spátal sa dieťaťa: "Kto ti to povedal?" Ono odpovedalo: "Mne to povedala moja matka a matke to povedal Boh."

Hľa, základ našej viery: Nás vyučuje matka Cirkev a ju vyučuje Boh. Nám matka Cirkev hovorí všetko, čo máme veriť, aby sme sa Bohu ľúbili, čo máme robiť, aby sme sa do neba dostali, a to všetko hovorí Cirkvi sám Boh. Preto vážme si svoju katolícku Cirkev, lebo môžeme povedať o každej katolíckej pravde: Mne to povedala matka Cirkev a jej to povedal Boh!

/Katolícke kázne, SSV, ročč.XII/1936, zošit 3-4, str. 85/

612. SOM CHRÁMOM DUCHA SVÄTÉHO

     Viera, ža kresťanská duša je chrámom Ducha Svätého, bola prvým kresťanom samozrejmá. Veď sv. Pavol prízvukuje Korinťanom: "A či neviete, že ste chrámom Božím a Duch Svätý

prebýva vo vás?" (1 Kor 3,16)

     Alexandrijský kresťan Leonidas, keď sa dozvedel, že pre kresťanstvo ho oznámili a že ho budú súdiť, v noci, pred svojim uväznením ide do izbietky svojho milovaného dieťaťa Originesa a pobozká spiace dieťa na prsia, lebo tam, v jeho duši, sídli Duch Svätý. V myšlienkach prosil pre svojho syna svetlo pravej viery a vytrvania v nej. A Leonidas neprosil nadarmo. Jeho syn stal sa najväčším bohoslovcom východnej Cirkvi. A bol to Duch Svätý, ktorý to spôsobil, lebo len On dáva svetlo vyššieho poznania, ním osvietený človek žije plným životom v Bohu a bez neho duševný život nedá sa viesť vôbec. Čím je duša pre telo ľudské, čím večné svetlo v kresťanských chrámoch, tým je Duch Svätý pre nás a pre naše telo, ktoré sv. apoštol nazval chrámom Ducha Svätého.

/Katolícke kázne, SSV, roč.XII/1936, zošit 3-4, str. 93/

613. NAJSVÄTEJŠIA TROJICA

     V životopise sv. Otílie čítame, že sa narodila slepá. Otec Otílie, vojvoda alemanský vo svojom hneve a zúrovosti rozkázal dieťa zmárniť. Matka, šľachetná a dobrá duša, túlila neviniatko na srdce, kypiace láskou. Pravda, dieťa muselo zmiznúť. Matka potajomky dala ho odniesť do kláštora. Raz do kláštora prišiel biskup. Keďže dieťatko nebolo ešte pokrstené, biskup mu udelil sviatosť svätého krstu. A keď v mene Najsv. Trojica otváral mu brány neba, otvorili sa mu očká.

/Katolícke noviny, SSV, roč.XII/1936, zošit 3-4, str.95/

614. NEBO, SLÁVA BLAŽENÝCH

     "Vaše srdce sa bude radovať a vašu radosť vám nikto nikdy viac neodníme" (Jn 16). Smútok sa premení vo večnú radosť. To sú slová Kristove, ktoré nepominú, aj keď nebo i zem pominú. Legenda o sv. Augustínovi hovorí toto: Minulo 300 rokov od jeho smrti. Jeden rehoľný brat kľačal pri jeho hrobe a modlil sa. Zrazu sa mu zjavil svätec. Tak sa mu zdalo, že sv. Augustín stojí pri nebeskej bráne a chce práve prvý krok urobiť cez zlatý prah nebeského raja. Rehoľník sa opýtal svojho majstra: "Otče, už si tristo rokov mŕtvy a ešte vždy stojíš pred bránou nebies?" A sv. Augustín odpovedal: "Tristo rokov stojím tu a obdivujem slávu blahoslavených, ale teraz už chcem obdivovanie skončiť a vstúpiť dnu." Tak to musí byť, storočia a tisícročia sú potrebné k tomu, aby blahoslavení po kvapke mohli požívať z mora večných radostí. Tisíc rokov bude tam toľko, ako jeden deň. Oko nevidelo, ucho nepočulo, ani ľudské srdce to neprecítilo, čo Boh pripravil tým, ktorý ho milujú.

/Katolícke kázne, SSV, roč.XVII/1941, č.4, str. 89/

615. KTO SI ČLOVEK, ŽE SA ODVÁŽIŠ HOVORIŤ PROTI BOHU?

     Viete, ako si predstavujem človeka, ktorý vo svojej nadutosti chce sa proti Pánu Bohu postaviť a Jeho popierať?

     Známy grécky mudrc Zeno dal dotieravému mladíkovi znamenitú lekciu. Tento mudrc v Aténach schádzal sa v izbe menovanej "stoa" so staršími učenými ľuďmi k rozhovoru. Raz jeden mladík z namyslenosti zamiešal sa medzi nich a položil Zenovi niekoľko otázok o ťažkých záhadách. Zeno sa trocha zamyslel a potom riekol:"Počkaj chvíľu, prinesiem ti odpoveď." A odišiel chytro domov. Z domu priniesol zrkadlo, predložil ho mladíkovi a riekol: "Tu máš odpoveď. Podívaj sa, či tie otázky sa hodia k tak detskému obličaju?" Ako by mu povedal: "Chlapče, veď si ty ešte k tomu nezrelý!"

     Tak môžeme odpovedať každému, kto hovorí proti Bohu. Predložiť mu zrkadlo a povedať: Pozri sa človeče, čo si, čo vieš! Si drobulinká muška, prášok, si nezrelý a maličký!

/Katolícke kázne/

616. IBA BOH JE VEĽKÝ

     Jeden z najmocnejších panovníkov sveta bol zaiste Ľudovít XIV., kráľ francúzky. Hovoril o sebe, že je "kráľom slnka". S korbáčom v ruke išiel do parlamentu, aby rozohnal a k plneniu svojich rozkazov prinútil zákonodarcov. Tvrdieval o sebe, že "štátom je on".

Jedného dňa v kostole st. Denis, kde bývali francúzky králi pochovávaní, pred oltárom stála rakev a v nej ležal mocný kráľ Ľudovít XIV. Ležal bezmocný a všetka jeho sláva ako senný kvet. Uschla tráva a kvet spŕchol. Okolo rakvy stáli vynikajúci mužovia, chýrni politici francúzkeho národa. V kostole bolo plno ľudu. Ku rakve pristupuje najchýrnejší kazateľ doby, Massilon, zdvihne biskupskú palicu, dotkne sa ňou rakvy a prvé slovo, ktoré vo svojej trúchloreči vyriekol, znelo: Boh jediný je veľký - a žiaden kráľ. Svätá pravda!

/Katolícke kázne/

617. MÁRIA OCHRANA / ÚCTA K PANNE MÁRII

     Aký osoh vám prinesie mariánska úcta? Príklad vám všetko dokáža.

V jednej berlínskej továrni 4.mája 1868 o 10.hod. pred obedom stala sa ohromná katastrófa. Plyn explodoval. Traja hneď dokonali, sedemnásti boli ťažko ranení a traja zomreli na ceste do nemocnice. Páni práve v tom čase poslali svoju slúžku, dobré zbožné dievča, nakúpiť do továrne. Po ceste šla popri kostole sv.Hedvigy. Zdalo sa jej, že na pár minút mala by ísť k oltáru Matky Božej.

"Chod a pomodli sa jeden desiatok! Je máj a dnes večer sotva budeš môcť na májovú pobožnosť." Tak si pomyslelo dievča. Vošlo dnu, kľaklo si, modlilo sa. A išlo ďalej za povinnosťami. Niekoľko minút po desiatej prišlo ku továrni. Ešte zďaleka počulo hrozný výbuch. Nebyť jej zástavky v kostole, iste by aj ona bola obeťou hrozného nešťastia. Jeden desiatok! To oneskorenie zachránilo jej život.

     Niekto povie: náhoda. Hej, kto nemá viery, ináč ani nemôže hovoriť. Ale kto vie a verí, že medzi nebom a zemou sú veci, ktoré mi rozlúštiť nevieme, kto vie, že ruka Božia riadi naše osudy, kto vie, že nad nami oko Matky nebeskej bdie, ten nehovorí v takom prípade "o náhode", ale radšej povie: Tak hľa, Mária odmenila jeden jediný desiatok!

/Katolícke kázne/

618. MODLITBA RUŽENCA

      Jeden desiatok! Teraz niečo z matematiky. Budeme spočítavať a násobiť. Dajme tomu, že máš 40 rokov. Z toho sedem rokov detstva prečiarknem, ostávajú mi 33 roky.

Keď si za tieto 33 roky každý deň pomodlil sa jeden desiatok, je to 120 tisíc Zdravasov. A teraz počúvaj! Najtvrdší kameň sa vymyje, keď kvapka za kvapkou bez prestania naň kvapká. Srdce materinské nie je kameňom. Srdce Mariino je srdce materinské. 120 tisíc Zdravasov na jedno materinské srdce. Tie sa nestratia. Tie musia zanechať pamiatku.

/Katolícke kázne/

619. OBRAZ HRIEŠNIKA, KTORÝ ODKLADÁ POKÁNIE...

      V životopisoch pútnikov sa hovorí, že anjel vzal raz jedného z nich do blízkeho lesa, kde muž zbieral raždie. Keď toho mal dosť, urobil si nošu a chcel odísť. Pár krokov urobil a nošu zhodil. Bola mu ťažká. Položil ju na zem, šiel zase do lesa, znovu zbieral razdie, priviazal k noši a chcel ísť ďalej. Viazanicu sotva vládal už zodvihnúť. Zase ju položil na zem a šiel znovu do lesa a znovu suché konáre priložil k hŕbe. Teraz ju nevládal už ani zdvihnúť.

Vidiac to pustovník, pýta sa anjela: "Čo robí ten blbec, miesto toho, aby odkladal, ešte pridáva, akože to bude vstave odniesť?"

Anjel mu odpovedá: "Tu máš obraz zatvrdlivého hriešnika, ktorý odkladá s pokánim. Nie žeby umenšoval počet hriechov, ešte ho zväčšuje. Akože povstane?"

Vážna pravda: na staré kolená ťažko je naprávať, čo mladosť nenapravila. Po druhé, čo je ešte vážnejšie: nevieš, či budeš mať od Boha neskoršie milosť, aby si sa obrátil!

620. NIKTO NEMÁ ISTOTU, ŽE PRED SMRŤOU BUDE SA MÔCŤ VYSPOVEDAŤ

      No povie niekto: so mnou to tak zle nebude. Kňaza mám pod nosom, keď ochoriem, zavolám si ho a budem na pokoji. Ľahko sa to povie, ale ako ti to dopadne. Pozor, aby si sa neprerátal. Chceš oklamať diabla  oklameš sa sám.

     Za času anglickej kráľovnej Alžbety žil bohatý barón Steward. Alžbeta dala pozabíjať katolíckych kňazov, preto ich bolo málo.Tento pán mal ale až dvoch. Mal palác v Londýne a zámok za Londýnom. Jeden kňaz býval v paláci,druhý na zámku. Boli dobre platení a nemali inej povinnosti, iba čakať, kým sa pánovi bude páčiť vyspovedať sa. Takto si myslel: Čo sa mi môže stať_ Som zabezpečený, či som v paláci, alebo na zámku, mám i tu i tam kňaza po ruke."

A predsa zomrel bez kňaza. Šiel raz kočom z mesta do zámku. Na ceste mu bolo zle. Zľakol sa, myslel si: to je trest Boží - a aj bol. "Postoj", zavolal na lokajov. "Vypriahnite a sadnite na kone! Jeden do mesta, druhý na zámok. Kto mi skorej privedie kňaza, dostane veľkú odmenu."

Sluhovia sťa na šarkanoch letia, obaja skoro v tom istom čase prinášajú duchovných ku kočiaru a oboch neskoro. Otvoria kočiar, v ňom sedí starý hriešník, studený, mŕtvy.

/Katolícke kázne/

621. VIANOCE

      V jednom viedeňskom predmestí žila chudobná vdova, krajčírka a mala syna, darebáka, nemravníka. Bol Štedrý večer. Matka doma plakala a modlila sa za nepodareného syna. Ale syn ešte aj v tento svätý večer bol v krčme pri kartách. Zle mu šla karta, nemal šťastie. Keď všetko prehral, odišiel nazlostený, aby urobil koniec svojmu nešťastnému životu v Dunaji. Stál už na brehu, už sa chcel hodiť do studených vĺn veľrieky a tu ozve sa hlas zvona z veže veľchrámu sv. Štefana. Oznamujú utiereň. A za ním rozhlaholili sa všetky zvony všetkých viedenských kostolov, akoby radostne volali: "Narodil sa Kristus Pán, veseľme sa!"

Mladíkovi sa zatriaslo srdce. Pomyslí si na svoju mladosť, na dobrú matku, ktorá plače, na kostol a Jezuliatko dotklo sa mu srdca. Vráti sa domov: "Mamička, od dneška to bude inakšie." A bolo. Šťastie, blaho, pokoj, vrátili sa do srdca, do domu.

/Katolícke kázne/

622. NA MANŽELSTVO SA TREBA PRIPRAVIŤ

      V trestných kolóniach francúzkych na Tichom oceáne s dovolením tamojšieho guvernera prišli mladoženísi na faru. Kňaz sa pýta snúbenca: "Boli ste už vo Francii ženatý?" "Bol." "Vaša žena umrela?" "Umrela." "Máte od nej smrtný výťah z matriky?" "Nemám." "Tak vás nemôžem zosobášiť, kým si túto listinu nezadovažíte. Musíte dokázať, že vaša prvá manželka je mŕtva." "Ľahko to dokážem." "Ako?" "Veď preto som tu, lebo som prvú manželku zavraždil!"

Mladoženích pozrie na svoju budúcu a kňaz jej hovorí: "Slečna, no či ešte mate vôľu ísť za tohoto muža?"

Slečna odvetí: "Ale áno, veľmi vďačne!" Dievčatá! Láska je slepá!

623. PRÍKLADY PRIŤAHUJÚ

     V Turecku vykladajú túto historku: "Mladík, syn popredných rodičov,bol oddaný rôznym neprávostiam, zvlášť hre na kocky. Rodina všetko podnikala, aby ho napravila. No, všetko nadarmo. Ktosi dal otcovi túto radu, aby vyhľadal 8O poriadných mladíkov a zavrel ich so svojím synom do jedného domu.Ich príklad vraj tak bude učinkovať na poblúdeného, že v krátkom čase zanechá svoj roztopašný život a ostane zase poriadným človekom.

Otec sa veľmi radoval tejto rade, bez meškania vyhľadal 80 poriadných mladíkov z krajiny a každému sľúbil vysokú odme- nu, ak mu budú na pomoci pri ratovaní jeho syna. Zavrel ich spolu do jedného domu aj so svojim synom, nikto nesmel dnu ani von ísť, aj jedenie sa im dávalo len z vonku.

Po 80 dňoch otvoria dvere, vojdu dnu, aby videli, čo sa za ten čas robilo. A hľa, mladík sedel pri hre na kocky a okolo neho 80 mladíkov s rozpálenými lícami kibicovali a hádzali kocky. Vadili sa, škriepili. Zbožnosť mladíkov namala žiadneho účinku, ba poriadni mladíci nakazili sa od jedného mladíka.

     My, Slováci, máme na to trefné príslovie: "Jedna prašivá ovca celé stádo nakazí." To je turecká histórka. Ale je to i slovenská a československá, ba svetová histórka. Lebo po celom svete od Adama a Evy platí, že jedno nahnité jablko osemdesiat zdravých nakazí, 80. ba i viac, toľko, s koľkými do styku príde. Preto je to nesmierne dôležité pre mladého človeka, či je to mládenec alebo dievča, s kým sa stýka, s kým udržuje priateľstvo. Povedz mi, s kým sa priateliš a ja ti poviem, čím si!

624. CENA DUŠE

     Škoda, ktorú utržíme, priateliac sa so zlými, nedá sa opísať.

Sv.Albert Veľký vyhotovil umeleckú sochu, ktorá vedela sa i pohybovať, ba i niekoľko slov vypovedať. Raz jeho žiak sv.Tomáš, vkročil do izby a nič nevedel o tejto zvláštnej soche, počul, že čosi mrmle a pohybuje sa, v tom domnení, že sa v nej skrývajú diabolské mocností, schytil ju a hodil o zem. Dolámala sa na kúsky. Keď ale Albert uvidel spustošenie, pustil sa do plaču a riekol: "Synu môj, čo si to urobil? Moju 30 ročnú prácu si znivočil."

Táto socha ho stála mnoho usilovnosti a vynaliezavosti. Čo by bol povedal, keby ho bola stála život a krv?

A práve toto povie Spasiteľ každému zvodcovi pri súde Božom. "Znivočil si dušu, za ktorú som nielen pracoval, ale za 33 rokov trpel. Za ňu som vzal na seba ľudskú prirodzenosť, hoci som bol Pánom, vzal som na seba podobu služobníka, za ňu narodil som sa v chudobnej maštaľke, za ňu som v dielni môjho pestúna 30 rokov žil, za ňu som toľko chodil, toľko potu cedil, toľko potupy zniesol, tak bolestnú smrť podstúpil. Ty si ju ale dotrhal. Čo diabol nemohol svojím pokušením, to si ty vykonal svojím zlým príkladom. Nie si teda horší ako diabol? Čo na teba čaká?"

625. ZLÝ PRÍKLAD. ZLÉ PRIATEĽSTVA

     Počul som o žiakovi, ktorý bol zo začiatku dobrý a zbožný, ale neskôr ho zlý kamarát zviedol na zlú cestu, že zomrel bez spovedi. Jeho posledné slová boli: "Ja idem do pekla, ale bedá tomu, ktorý ma zviedol!" Hrozný to výkrik!

     Že ti to nepoškodí? - Grécky mudrc Sofrón nedovoli svojej dcére, aby sa kamarátila s ľahkomyselnou dievčinou. 17 ročné dievča mu rieklo: "Ale, otecko, pokladáš ma ešte za také nerozumné decko, keď mi zabraňuješ priateliť sa s Lucindou a bojíš sa, žeby mi to mohlo poškodiť!"

Mudrc nič neodpovedal, no zohol sa k peci a vzal vyhasnutý uhoľ. "Chyť že, Milka, tento uhoľ. Je už vychladnutý, nepáli." Dievča počúvne a riekne: "Otecko, pozri len, pozri, ako som si zašpinila ruky a šaty! Človek nemôže byť dosť opatrným, keď s uhlím narába!"

"Veru", vraví otec, "vidíš Milka moja, uhlie, keď aj nepáli, ale špiní. Tak je to aj so zlými diečatami. Zlé priateľky ľahko pošpinia čistú a nevinnú dušu."

Preto od zlých kamarátov, libera nos domine! Slováci tvrdo o nich vravia: Zlý kamarát, ako taký cap, keď nekole, aspoň capinou smrdí.

626. UTEKAJ PRED PRÍLEŽITOSŤOU K HRIECHU

     Ku Kleomenovi, kráľovi spartskému prišiel raz cudzí vyslanec a ponúkal mu veľkú sumu peňazí za čosi, čo by bolo bývalo pre Spartu na veľkú škodu.

Kráľ sa zdráhal, uvažoval, premýšľal. "ALe otče," zvolala malá dcérka Kleomenova, "odíď preč od tohoto zlého človeka, lebo uvidíš, že obanuješ. On ťa na konci ešte podlapí!"

Kleomen odišiel - vlasť bola zachránená.

627. MYŠLIENKA NA PEKLO CHRÁNI OD PÁDU

     Mladého šľachtica zvádzali kedysi zlí kamaráti k hriechu. Krátko im riekol: "Prineste mi sviečku!" Zadivili sa a priniesli. "Zapáľte ju!" Urobili, ako si prial. Strčil prst do plameňa. Vydržal v ňom pol minúty. Potom od bolesti vytrhol ruku. Prst bol spálený. A vravel svojim pokušiteľom: " Podívajte sa! Ani minútu som nevydržal v plameni malej sviečky držať prst. Ako chcete, aby som vydržal v pekle celý páľ večného ohňa?"

Mládenec, ktorý takto vravel, neskoršie sa stal kňazom a slávnym kazateľom. Bol to abbé de Rancé.

628. ĽUDIA NECHCÚ TRPIEŤ / KRESŤANIA PODĽA MENA

     Za svetovej vojny stalo sa na talianskom fronte, že dôstojník dal povel k úroku a volajúc: Avanti! vyskočil zo zákopu a bežal k nepriateľským pozíciam. Myslel, že vojaci, jeho príkladom povzbudení, budú ho nasledovať, ale tí zostali v úkryte, ani jeden nešiel za ním, ale mu tlieskali volajúc: Bravo, bravissimo!

     Takýmito vojakmi sme často aj my, kresťania. Rozjímame o utrpení nášho Vodcu, ale nariekame, keď nás niekto špendlíkom pichne. Sme ozdobení znakmi bojovníkov Kristových, ale najradšej zostávame v zákopách svojho pohodlia a v kryte svojej sebalásky.

Ľudia dnes nechcú trpieť. A keď je im utrpenie nevyhnutné, radšej si volia smrť, než by niečo zniesli. Podobajú sa rozmaznaným deckám, ktoré keď dostanú krajec chleba namazaný medom, med olížu a chlieb odhadzujú. Nie tak! Nielen med blaží, ale tiež i horký chlieb života. Neľakaj sa života! Kristus teší svojich verných, netreba sa báť. Slzy uschnú, rany sa zahoja.

629. KÝM ĽUDIA SPALI, PRIŠIEL NEPRIATEĽ / MALATNOSŤ KRESŤANOV

     Keď Dánovia a Norvéžania viedli vojnu proti Donaldovi kráľovi Škótskemu, mali prevahu a boli by aj zvíťazili. No ich vojska nemali nadostač chleba a toto využil Donald, aby ich zdolal. Dal napiecť zásoby chleba, do ktorého primiešal uspávajúce prášky a chlieb dal naložiť na vozy a odviezť rôznymi cestami k základni nepriateľa, ako by to boli chleby poslané z ich zeme. Dánski a norvézski vojaci dali sa oklamať. Vrhli sa na chleby a s chuťou ich pojedli. Čoskoro sa dostavil u nich hlboký spánok. Tu ich napadol Donald so svojím vojskom a zničil. Jedných pozabíjal, iných zajal. Áno, "kým ľudia spali, prišiel nepriateľ."

     Tu máte obraz, ako si počínajú nepriatelia našej viery. Kde sa boja hneď udrieť do ľudí svojimi bezbožnými rečami, spismi, divadlami, hľadia ich najprv uspať. Snažia sa najprv knihami, novinami uviesť ich do ľahostajnosti náboženskej, otupiť ich horlivosť a keď ich takto uspia, ľudia zaspia a potom sa dajú do práce a kto nebol ostražitý, býva zničený.

     Preto buďte na pozore! Nebuďte ľahostajní a chráňte si vzácnu siatinu Pána, aby ste sa nestali kúkoľom!

630. ODVAHA A POVINNOSŤ HOVORIŤ PRAVDU

     Raz vraj, ako poviedka hovorí, lev povolal do svojho brlohu mnoho zvierat. Bol tam nepríjemný zápach. Keď prišiel vlk, lev sa ho pýta: "Akože sa ti páči môj kráľovský palác a dvor? Vlk riekol: "Tu čosi hrozne smrdí!"

Lev sa dal do neho a roztrhal ho. Vedel o tom osol. Naľakaný osol na otázku chcel pochlebovať a riekol: "Ach, aká je tu príjemná a dobrá vôňa!" Zle obišiel, lev i toho roztrhal. Prišla líška a na otázku leva: "Ako sa jej ľúbi, aká je tu vôňa?", odpovedala: "Ja som práve včera dostala nádchu, nič necítim." Touto výhovorkou zachránila si život.

     Takých líšok sa všade a hojne nachádza. No, my, katolícky kňazi, nesmieme mať "nádchu" ani na kazateľnici, ani v spovedelnici, ale bez obavy povieme každému pravdu, či za to aj trpíme, alebo budeme hanobení.

631. SOM UŽITOČNÝ, MÁ MOJA PRÁCA VÝZNAM? / KŇAZ NA KONCI ŽIVOTA

     Čítal som o staručkom kňazovi, ktorý bol 50 rokov duchovným medzi svojimi veriacimi. Prišiel medzi nich ako novovysvetený, dobre sa cítil, preto sa inde nepýtal.

Chystal sa na jubileum, na zlatú sv. omšu. Starý kňaz sám spomínal na uplynulé roky 50-ročného účinkovania. A tu ho veľmi znepokojovala myšlienka, či snáď nepracoval nadarmo. Čo sa za tých 50 rokov nakázal a výsledok? Život farníkov skoro ten istý, žiaden zjavný účinok. Akoby bol darmo kázal, darmo vystieral sieť k lovu.

     V predvečer jubilea zašiel si pred bohostánok do kostola, pomodliť sa, poďakovať, ale zdriemol, veď bol starký, unavený, mdlý. A tu naraz zdalo sa mu, ako by dvere kostola sa otvorili a do kostola hrnú sa ľudia. Ťažko ich poznával: tváre ľudí, ktorých dávno bol už odprevadil do matky zeme. Díva sa a hľa, pristupujú k nemu a s povďačnosťou bozkávajú mu ruku.

"Vďaka tebe, otče," hovorí jeden, "zachoval si mi svojím kázaním vieru, lebo som bol často zvádzaný a nebyť tvojich povzbudivých slov, bol by som odpadol od viery. Tisíckrát ti ďakujem!"

Pristupuje druhý a vraví: "Svojimi kázňami otriasol si mi dušu a opustil som zlé chodníčky a dal som sa na dobrú cestu. Ó, ako vrúcne za toto ti ďakujem".

A tretí pristupuje a vraví: "Kázaním svojím si ma dojal a pohnul, že som podal ruku svojmu nepriateľovi a pomeril som sa s ním. Odpustil som mu, a aj mne odpustil Pán. Ďakujem ti stokrát."

A štvrtý vraví: "Svojimi kázňami si ma potešil. Bol som na kraji zúfalstva, chcel som samovraždou ukončiť svoj život a ty si ma zachránil. Pán Boh nech ti to odplatí."

A radom prichádzali, a radom ďakovali.

     Kňaz sa v tom prebudil. Čo to? Aký podivný sen o mojich mŕtvych farníkoch! Spomenul si: teda predsa som nekázal nadarmo. Účinku nebolo vidieť, ale bol, vďaka Bohu! Ovocie dozrieva v tichosti - žatva bude vo večnosti.

632. MOJE ÚSTA NEBUDÚ VOLAŤ NA SLÁVU NEPRIATEĽOVI CIRKVI

     Tomáš Serna, jednoduchý povozník, viezol drevo. Vojaci zakričali naň, aby volal Callesovi na slávu. Starec mlčal, vojaci sa vyhrážali. Jeden lepšieho srdca mu pošepne: "Veď len zavolajte, tým ešte nezhrešíte a zachránite si život!" Povozník spokojne odvetí: "Moje ústa nikdy nebudú volať na slávu nepriateľovi Cirkvi. Ja iba zavolám: Nech žije Kristus Kráľ!" A zabili ho.

633. ROZJÍMANIE O UTRPENÍ PÁNA JEŽIŠA / KRISTUS TRPEL ZA MŇA

     V Paríži, v jednej úzkej ulici, bývali dve osoby celkom rozdielneho zmýšľania. Jeden starý, úctyhodný kňaz a jedno svetársky naladené a za radovánkami túžiace dospelé dievča. Ich byty boli tak blízko, že z obloka jedného bolo vidieť do druhého bytu. Mladé dievča bolo tak oddané márnivosti, že denne celé hodiny stálo pred zrkadlom, ozdobovalo, okrášľovalo sa a maľovalo, aby sa svojim priateľom ľúbilo.

"Poľutovaniahodné stvorenie", myslel si kňaz, "ako márniš čas, ako si pletieš sieť hriechu, ktorá ťa zamotá, až celkom zahynieš."

"Čo len ten kňaz, starý človek, tam môže robiť?", myslelo si dievča, "že denne niekoľko hodín stojí pred zrkadlom a díva sa doň. Je to skutočne smiešne, keď taký starý pán je ešte namyslený, a svojimi striebornými šedinami dúfa si ešte loviť. Snáď má nejaké zvláštne zrkadlo. Pôjdem k nemu, aby som sa i ja do neho mohla pozrieť."

Čo si myslela, to aj vykonala. "Pochválen buď Ježiš Kristus", hovorí jedného dňa. "Na veky, Amen, dieťa moje", víta ju kňaz. Čo si mi doniesla, čo ťa sem priviedlo?" "Velebný pane!" Bývam oproti vám a videla som, že sa denne dívate do zrkadla, dlho pred ním stojíte. Prosím vás, urobte mi tú radosť, aby som sa i ja mohla doň pozrieť!"

"Zo srdca, dieťa moje! Vstúp do izby a pozri sa do môjho zrkadla, snáď sa celá uvidíš." Kňaz zaviedol devu do izby, k tomu miestu, kde zdalo sa stáť zrkadlo. Odhalí závoj a hľa na stene je zavesený krásny, umelecky vyhotovený obraz Ecce homo. (Vysvetli, čo znamená "ecce homo" a aký význam má). Ako hromom omračená stála deva. "Vidíš, dieťa moje," hovorí kňaz, "to je moje zrkadlo. Denne sa doň dívam a poznám sa úplne. Pozri sa ty doň. Pozri sa na svojho Pána. Nezdá sa ti, akoby ti volal: Dcéra moja, pre teba som mal tŕňovú korunu, aby som ťa z hriechu vyslobodil, a ty svoju hlavu okrášľuješ, aby si sa hriechu oddala. Mojou tvárou steká krv a ty si farbíš obraz Boží, aby si iných k hriechu zvádzala. Pozri na môj otrhaný, dodriapaný plášť potupy a ty sa zháňaš za nádhernými šatami, snáď i bezočivými a pohoršlivými. Ako sa to zrovnáva?" - Takto k nej hovoril kňaz.

A dievča nebolo ešte úplne skazené. Snáď malo dobrú, zbožnú matku, ktorá sa za ňu neúnavne modlila. Dievča kľaklo na kolená, začalo plakať, ľutovalo a sľúbilo polepšenie a aj sa polepšilo.

     Prijmite na začiatku sv. pôstu odo mňa tiež takýto obraz ukrižovaného Spasiteľa, častejšie pozerajte naň a oľutujúc svoje hriechy zaslúžite si ich odpustenie a tým aj nebo.

634. ÚCTA K SV. JOZEFOVI

     Veľká ctiteľka sv. Jozefa, sv. Terézia z Avilly píše: "Nepamätám sa, žeby som sv. Jozefa o niečo prosila a nevyslyšal ma. Ľudia by sa zdesili, keby som vypočítala milosti, ktoré som na jeho prímluvu obdržala a nebezpečenstvá tela i duše, z ktorých ma vyslobodil. Preto by som si žiadala, aby celý svet uctil sv. Jozefa. Nepoznám nikoho, kto by uctieval sv. Jozefa a nebol vyslyšaný. Už niekoľko rokov vyprosujem si zvlášť na jeho sviatok určitú milosť a vždy ma vyslyší. Prosím každého, kto tomu neverí, nech to skúsi a uverí."

635. HANBÍM SA VYZNAŤ SVOJE HRIECHY / SVÄTÁ SPOVEĎ

     "Spovedať sa, hriechy vyznať - hanbím sa. Čo si pomyslí o mne kňaz?"

Hanba je hriech spáchať, ale z hriechu sa vyznať je znakom poníženosti, úprimnosti, statočnosti. U sv. Františka Salezkého spovedala sa navoňavkovaná pani. Po spovedi sama rozprávala toto: Bojazlivo som sa pýtala po spovedi: "Ako budete teraz na mňa pozerať!" "Ako na svätú", odvetil biskup. "Ale,vy viete, ako som žila. To musí byť proti vášmu presvedčeniu!" "Ani najmenej, lebo teraz ste už čistá, svätá." "Ale čo si budete myslieť o mojej minulosti?" "Nič, po prvé nesmiem a potom, ako by som mal v myšlienkach pri tom sa zdržiavať, čo Boh už odpustil a vymazal" "Ale vy ste zaiste pre moje hriechy plakali, keď som sa spovedala?" "Plakal som od radosti, že ste povstala z hrobu hriechov." Takto sv. František Salezský.

636. ÚCTA K SVIATOSTI OLTÁRNEJ

     Turenne, francúzky vojvoda bol protestant. Na žiadosť Ľudovíta XIV. kráľa francúzkeho, dal sa od biskupa Bossueta vyučovať o katolíckom náboženstve. Bossuet mu z bodu na bod dokazoval pravdivosť katolíckej viery, takže sa Turenne cítil byť pokoreným. A predsa nechcel zostať katolíkom Hovoril: "Vy, katolíci, sami neveríte, čo vyznávate, akože mám teda ja veriť? Lebo keby som v bielom chlebe, o ktorom hovoríte, že je to váš Boh, ten Boh vždy zotrvával, inak by ste sa v kostole chovali. Keby tá hostia skutočne mojím Bohom a Spasiteľom bola, sotva by som sa od nej odtrhnúť mohol."

     Hľa, ako ho mýlila neúcta katolíkov voči Sviatosti Oltárnej! Ale raz bolo zatrúbené na poplach, ohromný kráľovský palác bol v plameni. Vietor dul tak silne, že každý myslel, že je všetko stratené. A kým Turenne viedol s veľkou hrdinskosťou obranné práce, Bossuet ratoval v kaplnke paláca Sviatosť Oltárnu. Všetci pokľakli, aby sa poklonili Pánovi, len Turenne nie. Biskup požehnal so Sviatosťou najprv kľačiacich a potom i plamene. A hľa, v tej chvíľke bolo po ohni! I plameň uznal Ježiša, Boha Syna za svojho Pána. Nato pokľakol aj Turenne, áno, klaňal sa sv. Hostii. Stal sa kolíkom, ale nie takým ako sú tí naši, lebo keď si v chráme pred svätostánkom kľakol, len ťažko sa mohol odlúčiť od Ježiša. Vyzval neskôr aj iných ľudí rovnakého zmýšľania, aby sa striedavo ustavične klaňali veľkému, múdremu, a slávnemu Bohu vo svätostánku.

637. BOH - STVORITEĽ

     2. apríla 1791 zomieral jeden stlp francúzkej revolúcie Mirabeau. Bolo krásne jarné ráno. Ťažko chorý, dal si pristaviť posteľ k oknu a díval sa na pučiacu zeleň, ožiarenú usmievavými lúčami slnka. A hľa, neúnavný bojovník na politickej aréne, na chvíľku zabúda na politiku, ktorá ho ešte i v smrteľnej chorobe ovláda a dušu jeho zaoberajú myšlienky večnosti. Pri pohľade na utešené kraje jarných krás, zvolal: "A toto by nebol mal Boh urobiť?"

638. HLASNO, NEBOJÁCNE VYZNAŤ VIERU

     Hayden bol chýrečným komponistom. Medzi iným on skomponoval aj tú krásnu omšovú pieseň: Tu v skrúšení v prach padáme. Ale bol aj vrelým, celým katolíkom. Za svoju vieru sa nikdy nehanbil. Mal žiaka, tiež v tomto obore výborného. Prišiel k nemu a ukázal mu pieseň, ktorá mala byť na slávnostnej sv. omši spievaná. Prv ale ju ešte pred ním prehral. Všetko bolo dobré, len čiastka na Krédo bola celkom tichunká. V hudbe to volajú piano. Haydenovi sa to nepáčilo a zvolal: "Človeče, nuž a či vy nechcete svoju vieru hlasno vyznávať?"

639. VLAŽNÍ KRESŤANIA / MATRIKOVÍ KATOLÍCI

  Bolo to v roku 1871. Vo Francúzku sa mal vyvoliť prezident republiky. Pán Thiers zdal sa byť akoby stvoreným pre tento úrad. Konzervatívni poslanci však, od ktorých závisel výsledok voľby, prv než by boli zaňho hlasovali, chceli poznať jeho zmýšľanie. Poslali teda k nemu svojich povere- ných, aby sa opýtali o jeho úmysloch. Na poli politickom sa ľahko dohodli. Ale jedna vážna otázka znepokojovala ešte

poslancov, a to otázka náboženstva.

V tejto veci pán Thiers za svojho už dlhého politického života ukázal sa byť všelijakým a váhavým, v snemovni dal si tlieskať raz od veriacich a raz od tých druhých. Vodca vyslancov sa spýtal: "Pán Thiers, ako stojíte s Pánom Bohom?" O odpovedal: "Čo sa Pána Boha týka, ja som síce nie z jeho dvora,ale som ani nie z opozície."

     O mnohých katolíkoch by sa dalo povedať to isté! Nie sú z opozície: sú pokrstení, vo viere vychovaní, birmovaní, v kostole sobášení, a ani počuť o tom nechceli, aby umreli a pochovaní boli bez kňaza.

Ale nie sú ani z jeho dvora. Nepreukazujú Pánu Bohu takú službu, akú On požaduje a k akej má zaiste plné právo!

640. VEZMI ZO SEBOU AJ MATKU / ÚCTA K PANNE MÁRII

     Na sviatok nanebovzatia Panny Márie v r. 1257 umrel v Poľsku veľký ctiteľ Panny Márie, sv. Hyacint, z rádu sv. Dominika. V jeho životopise čítame zvláštnu udalosť.

Keď Tatári v Rusku zajali mesto Kyjev a všetko ničili ohňom a mečom, sv. Hyacint bol práve v kostole pri oltári a slúžil sv. omšu. Keď bol po sv. omši, vzal do ruky monštranciu s Božím Telom, aby Ho na isté miesto zaniesol a zachránil od zneuctenia. V tom kostole bola aj veľká kamenná socha Panny Márie, pred ktorou svätý častejšie vrúcne sa modlieval. Keď išiel popri tejto soche, zreteľne a hlasne počul z nej tieto slová: "Vezmi so sebou aj matku! A či ma chceš nechať svojim nepriateľom na posmech a potupu?"

"Ale", odvetí svätý, "ako by som ťa mohol so sebou vziať. "Môj Syn, ktorého v ruke nesieš, urobí ma ľahkou a bez ťažkostí budeš ma môcť sebou vziať."

S radostnými slzami blížil sa Hyacint k soche a hľa, jednou rukou ju zdvihol a niesol. V jednej ruke monštranciu, v druhej obraz Matky Božej nesúcu, spokojne kráčal so svojimi, uprostred nepriateľov, a zašiel až do Krakova bez toho, aby ho bol niekto obťažoval.

     Vezmi so sebou aj Matku! Tieto slová platia aj tebe. Áno, vezmi si Máriu do života so sebou a aj ty neporušený prejdeš cez všetky šíky nepriateľov, ktoré kladú úklady tvojej duši. Mária ťa privedie do výšin nebeských, kde večne budeš môcť opakovať slová vďačnosti: Tvoje dieťa som, ó, slávna a požehnaná Panna Mária! Pani naša, Prostrednica naša, Orodovnica naša! Amen.

641. PEKLO

     Ako súdia ľudia o pekle?

Už v XI. knihe Odissea popisujú sa muky Sizifove, víry Tantalové. Sám Lucresius pri všetkej svojej ľahkomyseľnosti nepopiera peklo a vraví: "Tam horí večný, neuhasiteľný oheň." Podobne hovorí Plató, Sokrates o mukách večných a známy je výrok Virgília: Sedit aeternumque sedebit infelix Teseus. Tak súdili a písali najslávnejší spisovatelia doby najstaršej a boli to pohania, ktorí ani pravého Boha nepoznali. To neboli jezuiti ani redemptoristi, ani farári.

     A čo mužovia cirkvi svätej katolíckej? Mužovia vzdelaní, učení, svätí?

Sv. Augustín, tento veľký učiteľ Cirkvi Božej nás napomína a varuje: "Nepochybujme, že peklo je, aby sme do neho neprišli."

Podobne sv. Ján Zlatoústy: "Neskúmajme, kde je peklo, ale snažme sa, aby sme peklu ušli."

S. Peter Damiánsky volá: "Pokračuj blázne, pokračuj vo svojich neprávostiach. Príde deň, áno, večná noc, že všetky tvoje neprávosti premenia sa na smolu, ktorá živiť bude oheň pekelný." Tak písali svätí mužovia.

642. MODLITBA RUŽENCA JU ZACHRÁNILA

     Kňaza volali ku ťažko chorej do ulice X, číslo 28. Kňaz pomýlil si číslo a šiel do domu č. 18. Ide na prvé poschodie, dvere zavreté. Ide vyššie, kde mu malé dieťa ukáže dvere a hovorí: "Tu leží jedna teta chorá!" A skutočne v izbe ležala chorá žena, pri nej sedel muž asi 50 ročný. Kňaz sa pýta: "Akože sa má vaša pani?" - "Ktosi ma volal ku chorej, zaiste pomýlil som si číslo domu, ale vidím, že aj tu ma potrebujú. Zaiste je to riadenie Božie, ktoré moje kroky sem viedlo."

"Veru, Pán Boh vás sem doviedol", šepotala žena, "vďačne sa vyspovedám." "Vonkoncom nie!" Zareve muž, "desať rokov neprekročil kňaz prah tohto domu. Pán farár, dajte nám pokoj a nemiešajte sa do našich záležitostí."

"Priateľu", odvetí kňaz, "duša vašej panej nepatrí vám, ju teda vyspovedám, vykonám svoju povinnosť, žiadam vás, aby ste sa na chvíľu vzdialili."

     Muž ešte čosi zamrmlal a vzdialil sa. Tu chorá ukázala kňazovi ruženec, ktorý pri nej visel a povedala: "Pozrite, tento ruženec ma zachránil! Desať rokov je tomu, čo som od strachu pred mojím mužom opustila Boha a vieru, ale zato každý deň som sa pomodlila jeden desiatok."

     Žena úprimnou, skrúšenou svätou spoveďou pripravila sa na tú ďalekú cestu do blaženej večnosti. Ruženec ju zachránil.

Mužovia, ženy, pridržiavajte sa sv. ruženca, jeho pomocou splní sa na vás prosba sv. Bernarda, že "ešte nikdy nebolo počuť, aby Ona niekoho opustila, kto sa ku Nej utiekal, Ju o pomoc prosil, alebo o prímluvu žiadal." Amen.

643. KRISTUS JE BOH / ON VSTAL Z MŔTVYCH

     Sv. Margitu, pannu, postavili pred rímskeho miestodržiteľa. Ten sa sv. panny spýtal: "Akého náboženstva si ty? Sv. Margita neohrozene, smelo odpovedala: "Z božej milosti som kresťanskou!" "Ako len môžeš byť tak slabomyseľnou, posmieval sa jej pohan, - že sa klaniaš človekovi, akoby bol Bohom? Veď je dokázanou vecou, že ten človek zomrel na šibenici."

"Odkiaľ vieš, - pýtala sa ho sv. Margita, - že Ježiša Krista ukrižovali?" "Odkiaľ? Nuž, či o tom nerozprávajú knihy takzvaného evanjelia?" "Tak je, poznamenala sv. Margita, smelá vyznávateľka. - Lenže tie isté knihy rokujú nielen o umučení a smrti nášho Spasiteľa, ale, - zapamätaj si to dobre, - zvestujú aj to, že On v tretí deň slávne vstal z mŕtvych. Je veľmi divné, že ty veríš, že On bol umučený a neveríš, že vstal z mŕtvych. Nuž vidíš, my kresťania silne veríme a vyznávame, že náš Spasiteľ je ozajstným Bohom, a to nie preto, lebo trpel a zomrel, ale preto, lebo z vlastnej sily vstal z hrobu. Práve tým slávnym vzkriesením dokázal, že On je ozajstným Bohom. Preto sa ani veľmi nečuduj, keď vidíš, že my kresťania sa nebojíme tvojej hrozby a za svoju vieru sme ochotní obetovať svoju krv a svoj život."

644. BOHORÚHANIE, KRISTUS SA NEPOMSTIL / ON JE MILOSRDNÝ

     Kto môže odhadnúť veľkosť milosrdenstva Božieho, ľuďom preukázaného?!

A ako na kríži bol Kristus milosrdný aj k nepriateľom svojím, tak je aj dnes. Dosvedčí to jedna z mnohých podobných udalostí:

     Za revolúcie v Španielsku r. 1934 v mestečku Bembibre, jedného večera ulicami tiahli zástupy vzbúrencov. S horiacimi fakľami prišli k farskému kostolu, kde kedysi temer všetci kľačiavali pri modlitbe. Zabudli na všetko a jednohlasne kričali: "Zapáľte kostol!"

Vylomia dvere a s divým krikom všetko lámu, ničia. Vo chvíli je hromada dreva uprostred chrámu. V tom vo výklenku zbadajú sochu Božského Srdca. "Nerozbiť ho - volajú - tento rudý Kristus patrí nám!" Sochu vyvlečú na námestie, tam naznášajú hromadu kamenia, - má to byť trón pre Krista - sochu Krista postavia na kamenie a zavesia na ňu plagát s nápisom: "Rudý Kriste, my si ťa vážime, lebo patríš medzi nás!"

Z kostola šľahajú jazyky plameňa k nebu a ožiarujú sochu Krista. Zdá sa, akoby mu z očú tiekli slzy bolesti a zo srdca krv, - pritom však nežne vystiera ruky, akoby chcel objať zástup bohorúhačov. - Kristus sa nepomstil, netrestal ani vtedy, a jeho milosrdenstvo priviedlo mnohých späť k nemu.

645. NEPOŠKVRNENÉ POČATIE PANNY MÁRIE

     Zaujímavá je konverzia slávneho viedenského profesora východných rečí, Gustava Bickella (+ 1906).

Pri štúdiu sýrskych básni sv. Efrema náhle ho napadla myšlienka, že bude pre neho dôkazom pravosti katolíckej Cirkvi, ak nájde v básňach tohto dávneho cirkevného otca zo 4. storočia nejakú zmienku o nepoškvrnenom počatí Panny Márie. Prvý raz v živote zveril svoje rozhodnutie Matke Božej. A hľa, skoro prišiel v básňach Efrema Sýrskeho na slová: "Ty, ó, Pane, a tvoja Matka, ste jediní v každom smere dokonale žiadnej škvrny." O niekoľko rokov sa stal slávny Bickell katolíckym kňazom.

646. AKO DEDIA DETI OD RODIČOV DOBRÉ VLASTNOSTI,TAK DEDIA AJ ZLÉ VLASTNOSTI.

      DEDIČNOSŤ, VÝCHOVA, DOBRÝ PRÍKLAD

     Sv. Emmelia bola dcérou mučeníka, ktorý umrel za prenasledovania cisára Maximilána. Jej manžel bol sv. Bazil. Z ich desať detí boli štyri vyhlásené za sväté: Sv. Makrína, sv. Bazil, Rehor Nysenský a sv. Peter zo Sebasty.

- Sv. Monika a sv. Augustín, sv. Blanka a sv. Ľudovít, sv. Brigita a sv. Katarína a mnoho iných svätých nám dokazujú, aká oprávnená je zásada: Ak chcete, aby vaše deti boli dobré, musíte sa najsamprv vy zdokonaľovať. V akých cnostiach budú vynikať rodičia, také nadobudnú aj ich deti.

     Ako dedia deti od rodičov dobré vlastnosti, tak dedia aj zlé vlastnosti. Podľa lekárskeho zistenia máme dôkazy, ako pôsobilo opilstvo dedične v istej rodine, ktorej dejiny pomocou úradov podrobne preskúmali. Adela Jukcová, narodená roku 1740, ktorá sa neprestajne opíjala, mala potomstvo, ktoré vzrástlo behom rokov až na 834 osôb a z nich dalo sa o 709 úradne zistiť, ako žili. 106 z nich narodilo sa mimo manželstva, 142 bolo žobrákov, 64 almužníkov, na prostitúciu sa pustilo 181 žien, pre rozličné zločiny bolo z tejto rodiny odsúdených 76 osôb a 7 pre vraždu. Bolo vypočítané, že za 75 rokov táto rodina stála štát na podporách, väzenských útratách a všelijakých iných odškodneniach 5 miliónov mariek.

(Foerster, Ako žiť)

/Katolícke kázne, SSV, ročník XVI/1940, str. 29/

647. POKÁNIE NEMÁME ODKLADAŤ / HNEĎ SA ROZHODNI OPUSTIŤ HRIEŠNY ŽIVOT

     Keď kráľ Antioch Epifanes začal obliehať mesto Alexandriu, ktoré zmluva spájala s Rímom, prišiel k nemu rímsky senátor Popil s touto hrozbou: Antioch hneď nech sa zriekne obliehania, lebo ináč bude považovaný za nepriateľa Ríma. Antiochus žiadal odklad do druhého dňa, zatiaľ sa chcel poradiť, čo má robiť, ale Popil nahnevano mu povedal, či možno nad tým rozmýšľať, či máš byť nepriateľom Ríma?

Potom palicou urobil okolo Antiocha kruh na zemi a povedal: Nevystúpiš z tohto kruhu, pokiaľ sa nerozhodneš. Antioch si bol vedomý toho, že je nebezpečné byť nepriateľom Ríma, teda bez meškania povedal: Poslúchnem! A odvolal svoje vojsko od Alexandrie.

     Antioch sa nechcel rozhnevať s Rímom, radšej sa zriekol obliehania mesta, hoci ho to už veľa stálo, a hriešnik by sa nebál hnevu všemohúceho Boha? Biedny hriešnik oblieha trón Boží páchaním hriechov a má tu hlúpu odvahu, že uvažuje týždne a roky, či sa má s Bohom zmieriť? Či to nie je opovážlivá nezlomyslenosť? Veď Boh môže na zemi, i na druhom svete trestať, ako sa mu len ľúbi. Teda hneď po spáchaní hriechu s kajúcim srdcom povedz: Poslúchnem volajúci hlas Boží, Dávidom naznačený /Ž 94, 8/ "Počúvajte dnes jeho hlas: Nezatvrdzujte svoje srdcia."

Teda, ako náhle zbadáš volanie Božie, neodkladaj pokánie, lebo takých odkladom sa zatvrdzuje srdce. A tak hrozí hriešnikovi nebezpečie, že bez pokánia zomrie a bude korisťou i obeťou hrozných múk v pekle. Odklad je naozaj nebezpečný.

"Zajtra, neskôr, nie dnes: Hovorí každý zbabelec!" Vzťahuje sa to aj na hriešnika. Preto povedal aj sv. Bonaventúra: Odkladanie pokánia je hrubým povrazom, ktorým drží satan chytenú dušu až do večného zatratenia.

Sv. Augustín hovorí: Veľmi mnohých vrhá do záhuby tá vec, že hovoria: Zajtra, zajtra. A brána sa nečakane zatvorí a hriešnik zúfale kričí a reve, že je vytvorený. Mnohí prežalostne stonú a márne oplakávajú v pekle, že odkladali pokánie.

/Katolícke noviny, SSV, ročník XVI/1940, str. 104/

648. CIRKEV JE NEZNIČITEĽNÁ / BRÁNY PEKELNÉ JU NEPREMÔŽU!

     V pohnutých vojnách napoleonských bol pápež Pius VII. v Paríži. Svetovládny Napoleon I. sa všemožne usiloval, aby hlavu Cirkvi pápeža získal pre svoje politické názory, hlavne mu však išlo o to, aby Pia VII. prehovoril, aby sa už nevracal do Ríma, ale aby si vyvolil za nové trvalé sídlo Paríž, odkiaľ by riadil Cirkev po celom svete roztrúsenú a odkiaľ by aj Napoleon vládol zároveň nad celou Európou. Pápež s tichosťou vypočul jeho podlízavé reči, prehliadol však cez jeho úmysly a na jeho návrh odpovedal len jediným slovom: "Komediant!"

Napoleon urazený týmto, vyskočil prudko z kresla: "Čo, ja že som komediant?" A pochytil zo svojho stola umelecké dielo, ktoré zobrazovalo chrám sv. Petra v Ríme a hodil ho k nohám pápežovým tak, že sa rozbilo a povedal: "Vidíš, takto rozbijem pápežský trón, tvoju Cirkev, tvoje mesto!"

Ale pápež mu zase len ticho a dôstojne odpovedal, ako predtým: "Tragédia!", akoby mu predpovedal: Ty smutne a nešťastne skončíš svoju hru... A hľa, tento staručký nástupca sv. Petra sa ešte dožil toho, že bol koniec učinený tyranii a krutovláde Napoleonovej, videl na vlastné oči jeho pád, ba ešte aj vlastnej jeho rodine poskytol prístrešie, lebo sa nemala kde uchýliť a zomrel vo vysokom veku vo Vatikáne o dva roky po smrti Napoleonovej.

     Čo vidíme z tejto skutočnej udalosti? To, že Napoleon nezničil pápeža a nezničil ani Cirkev, lebo Cirkev je nezničiteľná, ozaj mimovoľne nám prichádza na rozum vzácny sľub Kristov, daný kedysi Cirkvi sv.: "A brány pekelné ju nepremôžu!"

/Katolícke kázne, SSV, ročník XVI/1940, str. 187/

649. ZVONY

     Terajšia podoba zvonov sa zjavila v 6. storočí a síce najprv v Gallii a Irsku. V 11. storočí už bolo veľa zvonov s menami darcov, svätcov alebo písmenom vlastnosti. /Milý, silný, zvučný zvon/. Zvony sú posvätené a preto môžu byť užívané len k náboženskému cieľu.

Prvý spomína zvony sv. Gregor Túrsky (+594), najstarší zvon je v írskom múzeu v meste Edinburg, zo 7. storočia. Na Východe sú ešte vždy kraje, kde sa miesto zvonov užíva semantron, plechová alebo drevená platňa s kladivom.

Látka zvučného zvonu má obsahovať 78 % mede a 22 % anglického cínu: má viac ako 1 % železa a olova, alebo mangánu. Zvon má veniec, krk, čepice, na ňom je koruna a srdce. Na krku je pripravené záhlavie, na ktorom zvon visí. Najpríjemnejší zvuk je harmonicko-melodicky s tesnými intervalmi.

Najviac vyvinuté bolo zvonárstvo v talianskej Kampánii, preto sa menuje po latinsky "Campana", aj "nola" sa menuje od keltského slovesa "noll" = znieť.

/katolícke kázne, SSV, ročník XVI/1940, str. 340/

650. DOBRÝ ÚMYSEL PRI SKUTKU

     Zlato, bohatstvo a peniaze neprinášajú šťastie

    Starodávni básnici hovoria o istom Midasovi, ktorý veľmi túžil za bohatstvom. Stále prosil vraj bohov, aby sa všetko, čoho sa len dotkol, premenilo za zlato, Bohovia vyslyšali vraj tohto nespokojného človeka, a on sa prenáramne tešil, keď samu pod prstmi všetko na zlato menilo. Dotkol sa drevenej paličky a ona sa premenila na zlatú. Dotkol sa noža, premenil sa mu na zlatý. Tak i vidlička, lyžička, tanier i misa. Až podskakoval od radosti nad toľkým zlatom. Potom sa ale dotkol chleba, aby si odlomil a zajedol si. Ale nemohol, lebo i ten sa premenil na zlato. Dotkol sa mäsa, potom ovocia, ale všetko zlato. Milý Midas videl, že ak to tak pôjde ďalej, bude musieť hladom zomrieť, lebo zlato sa jesť nedá.

V skutočnosti sa to síce tak nestalo, ale básnici takto dobre vyobrazili pravdu, že zlato a bohatstvo ešte nie je všetko, že ono k blaženosti človeka nestačí, - Ale v duchovnom zmysle je skutočnou pravdou, že čohokoľvek sa dobrý úmysel dotkne, všetko sa na zlato, na Bohu milý čin remení, naše práce vo fabrike, na poli, okolo domu, v úrade, áno, i naše stolovanie, nočný odpočinok, naša prechádzka a všetko naše trápenie. Len to musíme všetko Pánu Bohu obetovať a v duchu pobožnosti konať a znášať.

651. S PRÁZDNYMI RUKAMI ODIŠIEL PRED SÚD BOŽÍ

     O Colbertovi, ministrovi francúzskeho kráľa ĽudovítaXIV. hovoria, že celé potoky zlata premárnil kvôli svojmu kráľovi, ale o Boha a o dušu sa nestaral. Na to nemal vraj čas. Peňazí však mal ako smetí, jeho palác bol rozprávkový, čarokrásne ozdobený a ohromné bohatstvo zanechal svojim dedičom. Bol veľkým a slávnym mužom. Jeho život zdal sa byť plným a bohatým na zásluhy, jednako keď umieral, vyznal: "Keby som pre Boha toľko urobil, koľko pre kráľa, moja duša by bola desať razy zachránená."

     Celý svoj život pracoval a nič nechytil, s prázdnymi rukami išiel pred súd Boží.

/Katolícke kázne, SSV, ročník VI/1930, str. 68/

652. TÚŽBA PO VYKUPITEĽOVI / ADVENT

     Aspoň tí, lepšie zmýšľajúci pohania, veľmi si žiadali Vykupiteľa. To vidím z jedného rozhovoru medzi Sokratesom mudrcom a jeho žiakom Alcibiadesom.

"My musíme čakať - hovorí Sokrates - kým nás niekto nenaučí ako sa oproti Bohu a ľuďom držať máme." "Ale kedy príde ten čas? - pýta sa Alcibiades - a kto bude týmto naším učiteľom? Lebo si veľmi žiadal vidieť toho muža." - Sokrates povedal: "On je ten istý, pod ktorého opaterou ty stojíš. On od našej duše tú tmu, ktorá ju obkľučuje, najprv musí odňať."

"Ó, hovorí Albiciades - nech teda vezme túto tmu, či čo je to, lebo hotový som ku všetkému, čo on predpíše, len nech sa lepším stanem!"

/Katolícke kázne, SSV, ročník VI/1930, str. 174/

653. PEKLO

     Sv. Augustín vo svojom mladom veku žil veľmi hriešne. Keď vstúpil do mužského veku, milosť Božia, ktorú mu jeho svätá matka vyprosila, ho osvietila tak, že zanechal svoj hriešny život a začal žiť životom, plným sebazapierania a pokánia. V tomto svätom živote žila už hodne rokov, keď raz prišlo na neho veľké pokušenie: zachvátila ho neobyčajná, silná túžba po starom, hriešnom živote. Už-už sa chcel vrátiť k starým hriechom, ale aby ho svedomie neznepokojovalo, začal usilovne skúmať sväté Písmo, aby rozumovaním vedel dokázať, že pekla niet. Ale práve opak sa stal, čím viacej študoval túto otázku, tým silnejšie bol presvedčený, že peklo jestvuje. A rozmýšľanie o pekle udusilo v ňom všetky pokušenia, ako sa sám prizná vo svojej knihe "Vyznania":

"Pane, nič mi nepomohlo natoľko, aby som sa vyslobodil z priepasti, do ktorej ma túžba po telesných radostiach tiahla, ako hrôza pred Tvojím večným a hrozným trestom."

/Katolícke kázne, SSV, ročník VI/1930, str. 206/

654. KRISTUS JE BOH

     Nezbožňujeme Napoleona, no, uznávame ho za veľkého ducha, za výnimočnú duševnú kvalitu. A on písal toto keď vnikol k obrovským hĺbkam ducha Kristovho: "Voči velikášom sveta stojí len jedno meno, čo žije: je to meno muža, čo žil v úkryte a zomrel spôsobom smrti zločinca. Osemnásť storočí sa minulo odvtedy, ale On ešte vždy má v moci ľudské duše. Podmanil si svet a nevypustí ho z moci. Nositeľ toho mena vládne nad najrozmanitejšími národmi za najprotivnejších okolností, nad najvzdelanejšími a najsurovejšími rodmi a charaktermi a nad všetkými triedami spoločnosti. Klaňajú sa mi šľachtici a prostí ľudia, dôverujú jeho slovu, žiadajú jeho prítomnosť. K jeho cti sa mnohé a skvelé paloty stavajú. Jeho obraz, čo ho predstavuje v hodine najväčšieho uponíženia, vystavuje sa za víťazný znak v slávnych mestách, po dedinách, na rohoch ulíc a vrcholcoch hôr. Jeho obraz posväcuje sieň praotcov, súkromné byty a spálne. Vo výtvarnom umení je ten obraz výjavom najvynikajúcejších umov. Ľudia nosia ho za živa v srdci a v hodine smrti na ňom sa zlomí ich zrak. Tu je okolnosť, čo nie je len pustým menom a púhou fantáziou, ale skutočnosťou. Zomrel, odišiel a jednako žije - žije ako ideál stále sa meniacich národov, žije ako hybná sila tisícich úctyhodných dejov. Čoho iní ani celoživotnou prácou nedosiahnu, to dosiahol ľahkým spôsobom. Či On môže byť od Boha? Kto je On vlastne, keď nie sám Stvoriteľ, najväčší Pán vlastných diel, ku ktorému sa z vnútornej pohnútky obracajú oči a srdcia, lebo je ich Bohom a Otcom?"

/Katolícke kázne, SSV, ročník VI/1930, str. 241/

655. AKO VYZERÁ BLAŽENOSŤ ZLÝCH ĽUDÍ? / DAMOKLOV MEČ

     Málo bolo na svete tak šťastných zlodejov, ako bol tyran Dionysius v Syrakúzach. Všetko sa mu darilo, všetko sa mu korilo, všetko sa ho bálo. Bol mocným a bohatým panovníkom. Ale či bol aj blažený? Jeho hriechy, ukrutnosti, zločiny otrávili mu blaženosť, hrýzli mu svedomie, tak že sa vždy bál. Vo dne sa bál, v noci sa bál, ráno sa bál, večer sa bál, ako zajac. Bál sa i svojho holiča, aby mu azda hrdlo britvou neprerezal, preto prinútil svoje dcéry, aby sa naučili holiť, a tie ho potom holievali. Keď ale vyrástli, aj tých sa začal báť, a tak potom nemal človeka, kto by mu bol mohol bradu holiť, bol prinútený robiť to sám, a to robil tak, že vzal žeravé uhlie a tým si bradu opaľoval.

     Raz istý jeho známy, menom Damokles, vychvaľoval ho a riekol: "Ach, Dionýsius, aký si ty len šťastný, ako si to len blažený! Všetci sa ťa boja, všetko ťa poslúcha, všetko máš, nemáš páru na svete!"

Nato mu riekol tento tyran: "Povedz Demokles, chceš okúsiť moju blaženosť?" "No, ako by som nechcel, veľmi rád", odvetil Damokles. Nato mu Dionysius nechal pripraviť neslýchanú a nevídanú hostinu, tie najlepšie jedlá a nápoje, nechal ho položiť na pozlátenú a drahými kameňmi vykladanú pohovku, postaral sa aj o príjemné voňavky, o spoločnosť a hudbu, aby Damokles razom ústami, očami, ušami i nosom požíval a užíval, aby tak pil do seba Dionysiusovu blaženosť. Napokon ale nad hlavu nechal mu na dlhú konskú srsť zavesiť ostrý a špicatý meč, ktorý mu vždy hrozil, že sa srsť pretrhne, meč padne dolu a milého Damoklesa prebodne. Damokles jedným okom hľadel na výborné jedlá, druhým okom ale stále žmurkal na ten strašný meč, a to ho tak mýlilo, že mu všetka chuť a radosť odišla, tak že sa ničoho ani nedotkol. "No, ako ti chutí moja blaženosť?" pýta sa ho Dionysius. "Chutiť by mi chutila, odpovedá Damokles, škrabajúc sa za uchom, ale už mám tej blaženosti dosť, už nechcem byť blaženým."

     Hľa, najmilší, takto vyzerá blaženosť zlých ľudí. Môže chodiť po kolená v ružiach, môže sa v mlieku a smotane kúpať, môže sa vínom umývať a šunkou utierať, predsa sa dobre necíti, blažený nie je, lebo nad hlavou mu stále visí Damoklesov meč, totižto trest Boží, ktorému neujde. Taký človek má zlé svedomie a to ho stále znepokojuje, stále mu radosť kazí, pokoj otravuje.

/Katolícke kázne, ročník VII/1930, str. 10/

656. POTREBUJEME JEDEN DRUHÉHO

     Lev Nikolajevič Tolstoj napísal jednu vzácnu poviedku s názvom: "Pán a jeho sluha".

V tejto poviedke istý bohatý, ale pritom veľmi skúpy obchodník Vasil Andrejevič má u seba sluhu, ku ktorému nemá cez dlhé roky jediného pekného slova. Sluhovu vernosť a oddanosť považuje za voľačo samozrejmého, veď ho platí. - Raz vezie tento sluha svojho pána v treskúcej zime do ďalekého mesta, kde mal tento uzavrieť veľmi výhodný obchod. Neočakávane nastane prudká snehová fujavica, že nevidieť ani na krok. Prídu do istej dediny, ľudia nahovárajú obchodníka, aby sa nehýbal z dediny. No, všetko nahováranie je márne. Obchodník nemal na mysli iné, ako výhodný obchod, chce sa čím skôr dostať do mesta, aby nič nezmeškal a preto nevšímajúc si ukrutnú zimu a fujavicu, ženie svojho sluhu do tmavej treskúcej noci, mysliac si, že má dobrú bundu. Sneh padal stále hustejšie, tak že cesta zostala celkom zaviata. Z ďaleká bolo počuť divý hlas vlkov. Napokon stratili cestu, zablúdili. Pán teraz už uznal, že ďalej nemôžu ísť. Rozkázal zastaviť sane a rozhodol sa vyčkať ráno v snehovom poli. Zamotal sa dobre do svojej teplej bundy a ľahol si do saní. Sluha sa zakrútil do slamy. Pán nemohol zaspať, ten dobrý obchod mu stále chodil v hlave. Čas bežal a zima si prerazila cestu aj cez kožuch, obchodník pocítil imu, začal sa triasť a myslel si: "načo tu budem ležať, ešte tu aj zmrznem. Sadmen si na koňa a pôjdem. Nikita nech zmrzne. On nemusí žiť, ja si ale musím zachrániť život." Sadol si na koňa a bežal do tmavej noci. Bežal hodinu, dve, blúdil po snehu, napokon, po dlhom blúdení našiel sa pri svojich saniach. Nikitu našiel polomŕtveho. Stál a rozmýšľal: "Keď mi Nikita zomrie, zahyniem aj ja, lebo ja nepoznám cestu. Musím ho zohriať, aby ožil."

Ľahol si na Nikitu, zohrieval ho svojim telom a teplým kožuchom. Po dlhšej chvíli zbadal, že sluha ožíva a vtedy radostne zvolal: "Nikita žije, budem zachránený životu i ja."

     Táto poviedka je trošku dlhá, ale keďže je veľmi poučná obšírne som vám ju predniesol.. My ľudia musíme porozumieť jeden druhého, jeden bez druhého nevyžijeme, alebo aspoň veľmi tvrdý by nám bol život.

/Katolícke kázne, SSV, ročník VII/1930, str. 16/

657.KRISTOVA LÁSKA

     Len vtedy bude panovať vo svete pokoj a blaženosť, keď bude panovať Kristov duch,

     Slávny nemecký pedagóg Forster, ktorý študoval sociálnu otázku v Anglicku a v Amerike, usilovne navštevoval schôdzky socialistov, na týchto schôdzkach sa s nimi rozprával a dohadoval. Raz bol na schôdzke krajčírov v New Yorku. Ohnivý rečník vysvetľoval neudržateľný stav krajčírov, pre veľkú konkurenciu, pre klesanie mzdy a pre prisťahovalcov, ktorí lacno pracujú. Ako keď sychravé jesenné počasie dusí pľúca človeka, takú trpkú náladu vyvolala reč u poslucháčov. Odrazu sa otvorili dvere susednej miestnosti hostinca, odkiaľ bolo počuť veselú hudbu. Robotníci počúvali a ich smutná nálada sa menila na veselú: "V tej chvíli - píše Forster - som pocítil, že rozhorčená nálada nižších tried a sociálneho napnutia sa dá odstrániť novou piesňou, obojstranným porozumením a bratstvom."

     A túto novú pieseň, tieto nové hlasy počujeme v učení Kristovom. Len vtedy bude panovať na svete pokoj a blaženosť, keď bude panovať Kristov duch, Kristova láska. A preto, keď chceme, aby bieda tohto sveta bola odstránená, nesmie sa svet odvracať od Krista, od jeho učenia, ale ma pracovať na tom, aby všade panoval duch Kristov, ktorý je duchom porozumenia a lásky. Keď tento duch ovládne svet, vtedy budeme môcť svätiť skutočný milý sviatok, sviatok Kristom poctenej a posvätenej lásky. Amen.

/Katolícke kázne, SSV, ročník VII/1930, str. 20/

658. PROSME BOHA SKRZE JEHO SYNA / VYKUPITEĽ - JEŽIŠ KRISTUS

     Keď Themistokles, slovutný štátnik athénsky, bol vyhnaný z vlasti a nemal sa kde obrátiť, hľadal útočište u svojho bývalého nepriateľa Admeta, kráľa v Epiru. Ale ako mal skrotiť jeho hnev? I poradie mu Admetova manželka, aby vzal so sebou kráľovú synka, postavil sa s ním v chráme na oltár a tak vyčkal, kým príde Admet. Akonáhle počul kráľ, že prišiel Themistokles, bežal do chrámu, aby sa na ňom pomstil, tento však vzal do náručia jeho dieťa a tak stál pred nahnevaným kráľom. Kráľ uzrel syna v rukách Themistoklesových, miernil svoj hnev, odpustil nepriateľovi a dal mu útočište.

     Ako zmierime Boha na nás spravodlivo nahnevaného? Konajme kajúce modlitby v mene Ježiša Krista! Akoby nám mohol voľačo odoprieť Boh, keď prosí s nami jeho milý Syn, "ktorý sedí po pravici velebnosti na výsostiach?" (Žid 1,3)

Toto presvedčenie dodáva nám nádeje, aby sme si i čo do účinku svojej modlitby zakladali na Ježiša Krista, pre jeho zásluhy dúfajme vo vypočutie svoje u Boha.

/Katolícke kázne, SSV, ročník I/1925, str. 2/

659. KRISTOVA NÁUKA JE SVETLOM NÁŠHO ŽIVOTA

     V gréckom bájosloví čítame poviedku, že na ostrove Kréta bolo ohromné stavenisko: Labyrinth. Boli v ňom nespočetné, sem a tam pokrútené, krížom-krážom nastavené chodby a komory. Kto raz vošiel do tohto staveniska a nevrátil sa hneď naspäť, zablúdil, nikdy nevyšiel odtiaľ a bol korisťou jednej ozruty, ktorá tam bývala. Raz vybral sa do tohto Labyrinthu chýrny a mocný víťaz z hlavného mesta Athen, menom Theseus. Ariadne, kráľova dcéra, chcejúc mu zachrániť život, podala mu celé klbko nití potajomky s tou radou, aby koniec nite upevnil hneď vo vchode, a kadekoľvek pôjde, aby odsnoval klbko za sebou, lebo len za tou istou osnovou bude môcť naspäť vrátiť. Takým spôsobom sa vyslobodil a zabil i Minotaurusa, tú strašnú obludu.

     Taký je hľa Labyrinth i tento svet, v ktorom žijeme. Na seba samých ponechaní zablúdili by sme v krížnych cestách, sem a ta posnovaných jeho tmavých chodbách. Zahynuli by sme od krvižíznivej pekelnej ozruty a všetkých jeho pomocníkov, nenašli by sme východu do blaženej veččnosti.

Ale Syn velikého kráľa neba i zeme, Ježiš Kristus, vo svojej náuke dal nám spôsob, ako by sme sa z toho zemského Labyrinthu šťastlivo vyslobodili. On je nám pravým svetlom skrze svoje evanjelium.

/Katolícke kázne, SSV, ročník I/1925, str. 24/

660. V JEDNOTE JE SILA

     Na jednej hore bolo pútnické miesto a na sviatok Nanebovzatia Panny Márie prišlo ta na tisíce veriacich zbožných duší. Kazateľ rozprával o stavbe chrámu na tomto milostivom mieste a spomenul, že so stavbou sa mohlo začať, tehly sú už dolu pod horou prichystané, len nemožno dostať furmánov, ktorí by tehly na horu vyviezli. Po kázni obrátil sa jeden pútnik týmito slovami k ľudu: "Pútnici, je nás tu na tisíce a každý si žiuada, aby bol chrám vystavaný. Niet furmánov? Pomôžeme si! Tu sme všetci jednakí, jední - katolíci. Poďme dole z hory a vynesme sem každý len dve tehly a chrám sa môže zajtra začať stavať!" A pútnici zostúpili z hory a každý niesol tehly... Nikto nehovoril, že takú prácu nekonal, ani sa nedohadovali, že ako ktorý čudne nesie tie tehly. Cieľ každého bol: vyniesť tehly a pomôcť svätej veci.

V jednote je sila v sile víťazstvo!

/Katolícke kázne, SSV, ročník I/1925, str. 35/

661. VŠETCI MA OPUSTILI... IBA OBLOHA NEBESKÁ SA USMIEVA NA MŇA

     Slávny ruský spisovateľ Tolstoj vo svojom diele "Vojna a mier" píše o francúzko-ruskej vojne a spomína istého dôstojníka, Ivana Balkonského. Tento vojak sa rád zabával s kamarátmi a zabúdal na svoje kresťanské povinnosti. Stalo sa však, že náhle musel opustiť dobrú spoločnosť a viesť svoje mužstvo do boja. Bitku prehral a on sám zostal ranený na bojišti. Bolo to za krásneho rána, vychádzajúca ranná zora usmievala sa na bojište, kde Baslkonskij ležal v krvi na tráve, obzeral sa dookola až koneččne pozrel na oblohu a zvolal: "Tak ma opustili všetci kamaráti, zábavy a teraz i svet ma zanechal, iba obloha nebeská sa usmieva na mňa v posledných chvíľach môjho života. Ona mi je vernou... Kiežby som ju skôr bol poznal!"

/Katolícke kázne, SSV, roččník I/1925, str. 65/

662. NAŠA VLASŤ JE V NEBESIACH / V NEBI SA ZNOVA STRETNEME

     Počas svetovej vojny sa stalo, že istý Poliak ťažko ranený ležal v nemocnici a prosil ošetrovateľku-mníšku, aby odpísala jeho žene a dietkam, aby ho prišli navštíviť. Onedlho prišla odpoveď, ale náš Poliak zomrel a nedozvedel sa o nej. Milosrdná sestra otvorila list, ktorý písala malá dcérka-školáčka otcovi a znel takto:

"Milý otecko, voláš nás, aby sme ťa navštívili, lebo sas lúčiš so svetom. Ľúto je nám veľmi, že nemôžeme za tebou prísť, lebo nemáme peniaze na cestu a ďaleko je to, kde bývaš, ani ta netrafíme. Píšeš, že sa pozeráš do večnosti, teš sa, že pôjdeš do vlasti, odkliaľ ťa už nik nevyženie, lebo my už na treťom mieste vandrujeme. Kde pôjdeš, tam už niet hladu, nemoci ani vojny. Prídi nás potom navštíviť aspoň vo snách a povedz nám voľačo o tej nebeskej radosti, o ktorej sme sa učili v škole a kostole. Nenechaj nás tu s mamičkou túlať po svete, povolaj nás do večnosti."

/Katolícke kázne, SSV, ročník I/1925, str. 67/

663. BOLESTNÁ MATKA

     Keď priniesli mŕtvolu kráľa Achisa jeho matke, vzala si ju do svojho lona a zvolala: "Keby si nebol - synu môj - tak dobrý býval, bol bys ešte žil, ale tvoja veľká dobrota a vľúdnosť pripravili ti smrť od tvojich vlastných poddaných." A bolesť prenikla jeje srdce, od žiaľu skonala.

/Katolícke kázne, SSV, ročník I/1925, str. 93/

664. POSLANIE ŽENY - MATKY

     Najväččší vplyv na rošírenie kresťanskej viery má žena, keď sa ujme výchovy dietok. Ľudový spisovateľ, farár Wetzel napísal: "Nie je povolanie žien, aby viedli vo vedách, v umelectve a v priemysle. Ženy nevystavili chrám sv. Petra v Ríme, ani dom milánsky, ale jedno je im vyhradené, že ony vychovávajú to najprednejšie, čo svet má, a to sú dobrí ľudia. Opýtajte sa všetkých veľkých a svätých, že komu po Bohu ďakujú za svoju veľkosť a svätosť. Oni vám odpovedia: Čím sme, tým sme sa stali pomocou svojich matiek."

/Katolícke kázne, SSV, ročník I/1925, str. 97/

665. BOH CHRÁNI CIRKEV / BRÁNY PEKELNÉ JU NEPREMÔŽU

     Keď Napoleon podstúpil ťaženie proti cirkevnému štátu, tak vyriekol nad ním pápež Pius VII. kliatbu. Napoleon na to podvodným spôsobom zavolal ho do Savony a potom do Fontainebleau a tak ho zajal. Vtedy Napoleon celý cirkevný štát vzal do svojej moci a namáhal sa pápeža nahovoriť, aby sa zriekol cirkevného štátu, pápež ale zostal silným a odpovedal: Radšej umriem vo vyhnanstve, ako by som svoje svedomie takou zradou obťažil. Rozhnevaný cisár behal po izbe a kričal: "Čo, vy sa chcete mne protiviť? Ja zničím celé pápežstvo!"

     Potom prišla vojna národov pri Lipsku, Rakúsko Rusko, Anglicko, Prusko premohli Napoleona, ktorý sa bránil so silou umierajúceho leva. Keď potom Napoleon išiel do vyhnanstva, Pius VII. za jasotu ľudu sa vrátil do Ríma. Naskoršie na osamotenom ostrove Eleny, rozpamätal sa na tú udalosť s pápežom a jednému spoločníkovi de Rethelovi povedal tieto významné slová: "Skutočne, môj milý priateľu, ten starý Boh ešte žije. Keby som len mohol všetkým panovníkom zavolať: Uctite si pápeža, nebojujte proti nemu, lebo vás zastihne trestajúca ruka Pána. Boh sám chráni trón Petra."

/Katolícke kázne, SSV, ročník I/1925, str. 188/

666. ČLOVEK DNEŠKA

"Nespokojné je srdce človeka, kým nespočinie v Tebe - Bože"

     Shaw Bernard vo svojej filozofickej komedii Človek i nadčlovek" opisuje duševný stav dnešného človeka. Doslovne takto píše:

"Ničoho niet. Keby i niečo bolo, nemohli by sme to poznať, nemohli by sme to s nikým zdeliť." Nie je pravdy, ani filozofickej, nie etickej, ani nie vedeckej. Čo je, to je len nudná škola. Niekedy aspoň láska zakryla množstvo hriechov, a človek, keď i bol hriešnym, ale aspoň bol zdravým a dúfal v milosť a odpustenie. Dnes ale neprávosť sa rozmnožila a mnohým ochladla láska a viera, a zo zlého stáva sa cnosť... Darmo chcú niektorí tento filozofický a morálny úpadok človeka okrášliť tým, že v tomto zjave vidia prekročenie zenitu tvorivej schopnosti. V skutočnosti sme však svedkami veľkého úbytku tejto schopnosti - vôbec síl ľudských a spolu i národných.

     Vtáččatko raz za veselého rána vyhuklo z teplého hniezda svojej matky, ktorá ho priam krmila a okúzlené nádherou letného rána, pocitiac silu v krídielkach ešte útlych a nepočúvajúc varovanie starostlivej matky, vyletelo do slobodného vzdušného priestoru. Podarilo sa mu vysoko vyletieť, podarilo sa mu vyhýbať prenasledovaniu krkavca, podarilo sa mu vyhnúť osídlam, len jedno sa mu nepodarilo: vo svojej hrdej smelosti zablúdilo a nevedelo trafiť domov, až ustaté kleslo do prachu uprostred cesty.

     Hľa, obraz dnešného človeka. Vo svojej slobode múdrym chce byť a vo svojej múdrosti slobodným a preto verí tým, čo chceli len vedieť. ale nie veriť. Dá sa zviesť od tých, ktorí chcú žiť len na tejto zemi. A dfostane za to len heslo Mefistovo: Ži tak, ako ti tvoje telo diktuje. Keď si zdravý a môžeš, užívaj, keď si biedny a chorý, trp, plač, alebo ak sa ti ľúbi a cítiš v sebe dosť síl a odvahy, revoltuj alebo vykonaj na sebe samovraždu.

/Katolícke kázna, SSV, ročník I/1925, str. 209/

667. MENO JEŽIŠ

     V 107. roku po narodení Krista bol v Ríme mučený sv. Ignác, biskup z Antiochie. Bol hodený pred vyhladovaných levov. Pred smrťou sa modlil: "Už len niekoľko slov môžem vypovedať, a preto vyslovujem Tvoje meno Ježišu. Smrť sa blíži, ústa umĺknú, Ježišu môj, srdce niekoľko okamihov ešte aj potom bude biť, nech sú to tiež hlasy na slávu tvojho sv. mena, ktoré chcem na veky zvelebovať."

V mene Ježišovom žiť je prípravou na dobrú smrť, ustime toto sv. meno v živote, končme svoj život vzývaním mena Ježišovho, vtedy aj vo večnosti budeme odriekať: "Pochválený buď Ježiš Kristus."

/Katolícke kázne, SSV, ročník I/1925, str. 364/

668. NÁBOŽENSTVO - ZÁKLADY VÝCHOVY

     Amos Komenský dal vštepovanie náboženstva za základ celej výchovy. Hovorí: "Starosť vštepovania náboženstva nech sa začína v útlom detstve. Teda od prvého užívania údov nech sa dietky učia hľadieť k nebu, ruky dvíhať nahor, pred neviditeľnou velebnosťou Božou zohnúť kolená, Boha a Krista oslavovať. Keď pre vek už viac nemôžu byť svičené, treba im predovšetkým všetopovať, že nie sme tu pre tento život, ale smerujeme k večnosti, že je tento život len priechodom, aby sme náležite pripravení hodne vstúpili do večných sídiel."

/Katolícke kázne, SSV, ročník VIII/1932, str. 176/

669. POKÁNIE / VYZLIECŤ SA ZO STARÝCH ŠIAT!

     Zeb, kán, čiže panovník Tatarov, viedel, že sa mu pokladnica štátna vyprázdnila, a preto si zaumienil, že ju zase naplní. Ale ako? Tak, že zoberie dervišom ich veľké peniaze. Títo dervišovia boli modleníci, podobní farizejom, chodili v otrhaných plášťoch, chcejúc ukazovať, ako veľmi sú ponížení, kým v skutočnosti div sa nepukli od pýchy. Kán povolal všetkých dervišov na veľkú hostinu, a oni s radosťou sa dostavili. Keďže však by nebolo bývalo slušné pristúpiť k panovníckemu stolu v otrhaných plášťoch, kán im nechal ušiť nové a rozkázal im, aby sa do nich poobliekali. Bolo to prekvapenie! Oni ani poččuť o tom nechceli, lebo v tých starých plášťoch mali pozašívané svoje peniaze, a teraz videli, že kán pasie po týchto peniazoch. Avšak chceš-nechceš, muselo sa to stať, panovníkovi sa nemohli protiviť.

     Ako veľmi ťažko bolo týmto dervišom vyzliekať sa zo svojich kepeňov, v ktorých mali pod podšivkou peniaze, tak ťažko je hriešnemu človekovi vyzliecť sa zo svojich hriechov a zastaralých zlých obyčajov. Avšak musí sa to stať, lebo najvyšší Panovník neba i zeme si to tak žiada. Urobil som to už?

/Katolícke kázne, SSV, ročník IX/1933, str. 69/

670. SMRŤ, HROBY

     Tu na svete niet trvalého šťastia, veď neprestajne sa ozýva smútočná, pochodová melódia putujúcich: Ave, Cesar, morituri te salutant, ale tento Cesar, Smrť, nedopraje milosti. Všetci sme v jej rukách.

     Hormizda, popredný muž Peržanov, navštívil Rím. Pri lúčení pýta sa ho cisár: "Ako sa ti páčči Rím? Nemal by si chuti tu ostať?" - "Pane", hovorí Hormizda, "tak báječné krásy som nikdy nikde nevidel. Ale budem úprimný, nezaslepili ma, veď medzi nádherným stromoradím a víťaznými oblúkmi, palácami a chrámami našiel som aj hroby. Nuž či v Ríme práve tak umierajú ľudia ako v Perzii? Keď som to videl všetka krása predo mnou zatemnela."

     A mal pravdu. Všetko, krása a bohatstvo, márnivosť sa pominie, večne nič netrvá.

/Katolícke kázne, SSV, ročník IX/1933, str. 80/

671. ŽIVOT VEČNÝ. ZMYSEL ŽIVOTA

            Svet je len most, prechádzaj cezeň ale nestávaj na ňom!

     Pred niekoľkými rokmi istý anglický učenec bol v indickom meste Fatihpur-Sikri. Na vysokom víťaznom oblúku našiel tento zaujímavý arabský nápis: "Ježiš - pokoj Jemu - povedal: Svet je len most, prechádzaj cezeň, ale nestavaj na ňom!" Toto slovo je nezaznačené vo Sv. Písme. Avšak Ježiš nielen mnohé iné zázraky činil, ale aj mnohé krásne slová povedal, ktoré nie sú napísané vo Sv. Písme. A preto aj toto slovo, mohol vypustiť z Jeho svätých úst a ono doputovalo aj do ďalekej Indie. Tam sa vhlbili do významu tohoto slova a žehnali Toho, kto ho povedal. Azda o Ňom iné ani nevedeli. Kto vie, ako zmášľal ten panovník, že práve toto slovo si vyvolil, a kto vie, koľkým prinieslo ono svetlo a potechu, ktorí význam života nepoznali. Slovo toto hovorí, že tam "za mostom" tohto života musí byť lepší kraj, kde budeme večne prebývať. A kto vie, v koľkých srdciach sa prebudila túžba za tou zázrqččnou krajinou, tam "na druhom boku mosta", "za mostom". A koľkí zahoreli žiadosťou, viac vedieť o tomto Ježišovi, ktorý tak pekné a potechy plné slovo vypovedal, ako nijaký iný mudrc.

/Katolícke kázne, SSV, ročník IX/1933, str. 81/

672. PRÍČINA VŠETKÉHO ZLA NA ZEMI JE, ŽE SA ĽUDIA NEMODLIA...

     Krásna legenda hovorí: Pán neba i zeme poveril anjela, aby šiel na zem a skúmal, prečo je toľko biedy a nezdaru medzi ľuďmi. Poslušný anjel chodí, hľadá prameň všetkého zla, ale nadarmo. Konečne celý ustatý sadne si ku spovedelnici a počúva. Prichodia veľkí i menší hriešnici. Príde jeden a hovorí: "nemodlil som sa", príde druhý a obviňuje sa:"nemodlil som sa", kľakne si tretí, štvrtý a deiaty, rad radom a mnohí sa žalujú: "nemodlil som sa, nemodlil som sa"...

     "Pane", ponáhľa sa anjel k Pánovi, "príčina všetkého zla na zemi je, že sa ľudia nemodlia a málo sa modlia"...

/Katolícke kázne, SSV, roččník IX/1933, str. 83/

673. MODLITBA - ROZHOVOR S KRISTOM

     Posmešný neverec Renan, letoval na dedine. Raz pori prechádzke stretol sa s procesiou. Keď prišiel k nemu chlapec s krížom, Renen si sňal klobúk a hlboko sa poklonil. Jeho priateľ sa ho pýta, či to urobil z náboženského presvedčenia? Renan odpovie: "Ani mi nenapadne - my s Kristom sa pozdravujeme, ale nezhovárame."

     Koľko ľudí sa chová jemu podobde! Kedy-tedy, na pohrebe, na svadbe, pri krste a procesii, pozdraví Krista, ale vážne s ním nikdy neprehovorí. A práve preto, že sa s Ním nezhovárajú, pomaly ostanú ako Renan, ktorý stratil vieru.

/Katolícke kázne, SSV, ročník IX/1933, str. 83/

674. NEBO JE KRÁSNE

     Filipovi, kráľovi macedónskemu, Daniades veľa pekného rozprával o Aténach. Kráľ chcel mať o tomto krásnom meste jasný obraz, preto dal si vyhotoviť o ňom plány. Tieto plány sa mu natoľko zapáčili, že zvolal: "Toto mesto musí byť moje, či už ohňom, či zlatom, či krvou!"

     Čo je ale toto staré, pohanské mesto v porovnaní s nebom, o ktorom prorok Dávid spieval: "Gloriosa dicta sunt de te, civitas Dei! Kto by bol v stave o sláve neba dôstojne rozprávať? Veru i my musíme s Filipom opakovať: "Nebeský Jeruzalem, mesto Božie, musí byť naše, stoj, čo stoj! Pre nebo nám nesmie byť nič ťažkým! "Preto píš, čítaj, spievaj, mlč, modli sa, zmužilo znášaj protivenstvá, hoden je všetkých týchto a ešte väčších bojov život večný." (Kempiš,III.47)

/Katolícke kázne, SSV, roččník IX/1933, str. 86/

675. KRISTU ZOMREL ZA HRIEŠNIKOV / KRISTUS ODPÚŠŤA

     V istom španielskom kostole uctievajú staručké Umučenie, z ktorého pravá ruka je nie priklincovaná a je trošku dolu nahnutá. Toto Umučenie má nasledujúcu legendu:

     Pri nohách tohto kríža spovedal sa akýsi veľký hriešnik so všetkými príznakmi úprimnej ľútosti. Spovedník sa zdráhal dať mu rozhrešenie, tak ťažké a mnohonásobné boli jeho hriechy! Kajúcnik veľmi prosil odpustenie. Kňaz mu riekol: "Dám vám rozhrešenie, ale viac sa toho nedopustíte!" Hriešnik prisľúbil a začas i zachoval. No, bol slabý, znovu upadol. Cítiac ale ľútosť, šiel zase na spoveď. "No, tentoraz vám už rozhrešenie nedám", riekol mu prísne kňaz. - "Ľutujem, banujem" narieka hriešnik, "mal som pevnú vôľu, keď som sľuboval, ale bol som slabý. Odpustenie, odpustenie!" A kňaz ho rozhrešil so slovami: "Posledný raz!"

Po dlhšej dobe zlý zvyk a slabá vôľa zase len k hriechu zviedla nášho kajúcnika. - "Teraz je už všetkému koniec", riekol kňaz. "Vy vždy upadávate do vašich starých hriechov. Vaša ľútosť nie je úprimná. - "Úprimná, úprimná, velebný pane, upadnem, lebo som slabý, som úprimný, ale chorý na duši." "Nie, pre vás nateraz už niet viac odpustenia"... A vtedy sa stalo, akoby niekto bol zaplakal, hlas vychádzal z Umučenia a Kristus odklincoval si pravicu, zdvihol ju a nad hlavou kajúcnika urobil znak rozhrešenia a bolo počuť tieto slová: "Ty si nevylial za neho svoju krv! Ja som ju vylial!"

/Katolícke kázne, SSV, ročník IX/1933, str. 110/

676. CENA DUŠE

     Sv. Ján Zlatoústy sa pýta: "Človeče, koľko rúk ti dal Boh? Ty odpovieš: dve. Dobre. Nech ti ich Boh zachráni. Ale prečo ti dal dve? Preto, aby si mohol s druhou pracovať, keby si prvú stratil.

Koľko nôh si dostal?... Koľko uší si dostal?... Koľko očí si dostal?... Povedz, koľko duší si dostal od Boha?

Ak dve si dostal, tak mohol by si azda jednu stratiť, i tak by ti ostala druhá, tú by si mohol spasiť. Ale, ó, Bože, len jednu si dostal a to nesmrteľnú... keď sa tá jedna povýši do neba, bude šťastná na celú večnosť, keď raz padne do zatratenia, bude nešťastná na celú večnosť."

Čo robiť? To musíme uhádnuť. Heic stans delibera!

Nemožno voliť medzi večnosťou a pominuteľnosťou, ale len medzi šťastnou večnosťou a nešťastnou večnosťou, medzi večnosťou odmeny a večnosťou trestu.

     Justus Lipsius takto sa modlil: "Ó, Mater Dei! adsis famulo tuo cum tota aeternitate luctanti, nec me desoras in hac hora, a qua pendet aeterna animae mese salus."

Ó, Matka Božia, pomáhaj svojmu sluhovi v boji o večnosť. Neopusť ma v hodine, od ktorej závisí večná spása mojej duše!

/Katolícke kázne, SSV, ročník Z/1934, str. 48/

677. KRISTUS KRÁĽ ZOMREL ZA SVOJICH SLUHOV

     Keď Xerxes, kráľ Peržanov, utrpel vo vojne s Gréckom porážku, bol prinútený najkratšou cestou po mori utekať z Európy do Ázie. Na mori sa strhla veľká búrka. Jeho loď, preplnená uprchlíkmi mala zahynúť. Keď Xerxes videl nebezpečenstvo, pýtal sa kapitána, či je ešte nádej na záchranu. "Inej niet", odvetil kapitán, "iba ak sa loď vyprázdni a obľahčí od veľkej ťarchy ľudí."

Tu Xerxes takto prehovoril k svojim Peržanom, ktorí sa tiskali na palube: "Peržania, ukážte, komu z vás záleží na tom, aby život kráľa bol zachránený, lebo tak sa zdá, že od vášho rozhodnutia závisí všetko!"- Sotva to vypovedal, všetci úctive padli pred ním na zekm a skákali muž za mužom do mora. A naozaj, loď sa obľahčila a kráľ bol zachránený. Hľa, kde bola reč o živote a smrti, poddaní obetovali sa za svojho zemského pána!

     Iné divadlo sa odohráva na jednom z vŕškov jeruzalemských. Tam zomiera pán za sluhu. Stvoriteľ za stvorenie, nekonečne svätý kráľ neba za hriešnych obyvateľov zeme, za odbojníkov a povstalcov.

/Katolícke kázne, SSV, ročník X/1934, str. 78/

678. ODKIAĽ POCHÁDZA A KDE IDE ČLOVEK?

     Keď Alexander Veľký zajal mesto Tyrus, dal si v orakulume zaveštiť. Maximius, mudrc z Tyrusu počul o tom a myslel si: "Veľký Alexander zaiste aj veľkú otázku predloží."

Ale Alexander jednoducho sa pýtal, odkiaľ vyviera rieka Níl, ktorej pramene v tom ččase neboli známe. Keď to Maximus počul, riekol: "Zvláštna otázka! Pre jedného Alexandra bolo by bývalo dôstojnejšie, keby bol predložil otázku: Odkiaľ pochádza a kde ide človek?"

/Katolícke kázne, SSV, ročník X/1934, str. 81/

679. POZNAŤ ZMYSEL A CIEĽ SVOJHO ŽIVOTA A MILOVAŤ BOHA

     V r. 1775 našli v severnom Ľadovom mori lod, ktorá samotná plávala po vlnách. Celé mužstvo zamrzlo, ale ináč bolo všetko v poriadku. Pred 13 rokmi bol urobený posledný záznam v lodnej knihe. - Zamrzlo!

     Tejto lodi so zamrznutým mužstvom sa podobáš aj ty, kresťan, katolík, keď nepameätáš na tvoju cestu a nemáš lásky k Bohu. Vonkajšok v poriadku, ale vnútri zamrznuté. "Poznám tvoje skutky. Nosíš meno, že žiješ, ale si mŕtvy."

A predsa, ak chceš, aby sa cesta dobre skončila, vieš príkaz: Miluj Pána Boha svojho... z celej sily svojej!

/Katolícke kázne, SSV, ročník X/1934, str. 83/

680. KAPLNKA MATKY BOŽEJ

     V Pyrenejských vrchoch nad nebezpečnými skalnými priepasťami stala malá kaplnka Matky Božej. Pričinením zbožných obyvateľov okolitých obcí horelo v nej vodne v noci večné svetlo, svojimi rubínovými lúčmi matne osvetľovalo i tie nebezpečné skaliská, takže v noci pocestný i pútnik ich videl a vedel sa chrániť, aby nepadol do priepasti. V tomto okolí žili zbožní manželia s jedinou dcérou Máriou. Keď toto malé dievčatko veľmi ochorelo, zarmútení rodičia doniesli ho do tejto kaplnky a úpenlivo prosili: "Matička drahá, ako to svetlo pred tvojim obrazom nikdy nezhasína, tak nedopusť, aby vyhasol život tohogto nášho dieťaťa, ktoré nosí i tvoje meno a tebe je zasvätené." Ich prosba bola vyslyšaná - dieťa vyzdravelo.

     Ale neskoršie prišli kruté časy. Otec sa zaplietol do zlej spoločnosti, nevereckými súdruhmi a nevereckou tlačou dal sa strhnúť na zlé cesty. Až to došlo tak ďaleko, že chodil zbíjať s nebezpečnou lupičskou bandou. Každú noc odchádzal z domu, nič nedbal na slzy svojej zbožnej manželky a dcéry. Raz za tmavej a búrlivej noci, keď zasa odišiel za lúpežou, úbohá matka s dcérou, akosi preniknuté zlou predtuchou, zobrali sa do kaplnky Matky Božej, aby sa za svojho poblúdeného otca pomodlili. Priblížiac sa ku kaplnke, zarazene sa zastavili - boli svedkami ohavného činu. V kaplnke boli lupiči, ozbíjali ju o cennosti, oltár a vzácne zlaté a strieborné predmety. Medzi nimi - ččo hneď nezbadali - bol aj ich otec. Každý raboval, len otec akosi váhal, stál bledý, srdce mu čosi stískalo... spomínal na svoju dcéru, ktorá kedysi tu bola uzdrvená... "Čo stojíš ako z kameňa - osopili sa naňho jeho kamarátu - čo nepomáhaš?" "Pomôžem, - odpovedal - ale pri svetle tejto lampy nemôžem..."- "Nuž tak strhni lapmu, vezmeme ju, veď je zo striebra."

Tu ten nešťastný otec s prižmurenými očami siahol za marianskou lampu, ktorá s hrmotom spadla na zem, - svetlo zahslo.

A hneď za tým zvonku bolo poččuť strašný, zúfalý výkrik. Otcovi zdal sa byť známym... I bleskurýchle vybehol von - a čo videl? Na kraji jeho priepasti stála jeho žena, na smrť bledá, nemohla ani slovíčko prehovoriť. A dolu v priepasti beles sa akýsi predmet. Je to kameň, alebo azda biela ovečka? "Čože je to", pýtal sa ustrašený manžel.

"Áno, to je naša drahá ovečka, naše dieťa Mária", zakvílila žena. "Keď mariánska lampa zhasla, urobila chybný krok a zrútila sa dolu... Jej život zhasol s mariánskou lapmou!"

(Sinthern)

     Toto je všedná lúpežnícka udalosť a rodinná katastrofa. Symbolicky ukazuje, obrazne podáva pravdu, že beda tomu otcovi, ktorý blúdiac na cestách falošného prokrokárstva, niččí mariánsku úctu vo svojej rodine! Ale práve tak beda i žene a dievke, ktorá mariánsku lapmu v kaplnke srdca dá si strhnúť lupičom, ktorá mariánsku lapmu, t.j. úctu, dôveru a lásku k Matke Božej zhasila vo svojej hrudi! Vtedy sa nachádza vo veľkom nebezpečenstve, že hlboko klesne do priepasti hriechov, lebo zničila v sebe ideál najvyššej ženskej dôstojnosti.

/Katolícke kázne, SSV, ročník X/1934, str. 204/

681. SV. OMŠA A MODLITBY ZA DUŠE V OČISTCI

     Cirkev považovala sv. omšu vždycky za istý prostriedok, ktorým dušiam zomrelých veriacich prispieva ku pomoci. A musí to slúžiť k nemalému nášmu potešeniu a k utvrdeniu našej viery, keď vidíme, ako podivne Cirkev svätá s naprvšími kresťanskými časmi a najstaršou bohoslužbou kresťanskouaž po dnešný deň súhlasí.

Už v prvých časoch kresťasnkých bola sv. omša obetovaná za mŕtvych. Sv. otcovia a cirkevní učitelia z pradávnych vekov tak zreteľne a určite nám to vo svojich spisoch dosvedčujú, že i protestanti, ktorí sv. omšu zavrhujú musia uznať, že už v najdávnejších časoch cirkevní otcovia o sv. omši tak učili a kresťania tak verili.

Tertulián, jeden z najstarších cirkevných spisovateľov (+260) svedčí: "Je to povinnosťou kresťanskej a manželskej lásky, aby vdovec za svoju zomrelú manželku a vdova za svojho zomrelého manžela najsvätejšiu obetu každoročne vo výročný deň ich smrti skrze kňaza dali konať."

Sv. Ambroz v 4. storočí zvestuje istému biskupovi smrť svojej sestry a prosí: "aby jej smrť neoplakával, ale skôr dušu jej pri sv. omši Bohu odporúčal."

Sv. Augustín, vrstovník sv. Ambóza, rozpráva, "že milovaná jeho matka Monika v posledných hodinách svojho života ho prosila, aby po jej smrti pri oltári na ňu pamätal."

Čujme konečne ešte slávne svedectvo sv. Jána Zlatoústeho.

Tento píše: "Nie bez príčiny bolo od apoštolov nariadené, aby pri najsvätejšom tajomstve, to jest pri sv. obeti, spomínané bolo na zomrelých, veď apoštolovia vedeli, že tým spôsobom sa zomrelým prináša veľký úžitok, lebo keď je tu prítomný zástup veriacich, keď kňazstvo oltár obklopuje, keď všetci ruky dvíhajú, keď sa koná na oltári najsvätejšia obeta, ako by sa Boh nemal dať uprosiť za tých, ktorí vo viere a v milosti z tohto sveta vykročili."

Tak hovorili, tak zmýšľali, tak verili, tak kázali a písali sv. otcovia, sv. biskupi, kňazi, cirkevní učitelia z prvých kresťanských čias.

     Podobne dosvedčujú i prastaré pamiatky, staré omšové knihy dávnych časov, ako i cirkevné snemy, že obete omše svätej už od Krista Pána, už od poslednej večere, za živých i mŕtvych bola konaná. Na týchto zaiste nezvratných základoch spočíva výrok Tridentského snemu, ktorý znie: "že (vo večnosti) je oheň očistcový a že dušiam, ktoré spravodlivosťou Božou sú v ňom, modlitbou veriacich, najmä ale najsvätejšou obetou sa mnoho pomoci poskytuje."

/Katolícke kázne, SSV, ročník X/1934, str. 231/

682. SVOJU VIERU NEZAKLADAJTE NA ĽUĎOCH, ALE NA KRISTOVI

     Július Lengbehn je slávny nemecký kultúrny kritik, katolík-konvertita z liberálneho protestantizmu. Od r. 1890-1907 svojimi knihami držal v napnutí nemecký kultúrny svet. Zomrel 56 ročný - aspoň u ľudí, ktorí ho bližšie poznali - v chýre svätosti.

Do Cirkvi ho pritiahol - ako udáva - "božský obsah Cirkvi". Po konverzii píše priateľovi, neskoršiemu svojmu životopiscovi, dominikánovi Momme Nisseonovi, že vedomie byť Cirkvou spojeným s Kristom ho opojuje takým šťastím, že sa bojí, či rozumu ostane sily venovať sa dostatočne i potrebným zemským záujmom. Bol človek, ktorý nadobudnutú vieru hlboko prežíval a veľkoryso, dôsledne v jej duchu konal. Smeroval smelo na svätých. Na novej ceste života prešiel i cez nebezpečenstvo, ktoré sám označuje za veľké a ktoré vážne ohrozilo jeho radosť a šťastie z katolicizmu a z Cirkvi. Keďže mal možnosť bližšie poznať život katolíckej inteligencie a ľudu, zbadal u ňho s nemilým prekvapením začiatočníka-idealistu mnoho duchoprázdností a bezstarostnej nedôslednosti. Znepokojený bol najmä, keď videl tu a tam "prach" i na kňazskej reverende. Divil sa nad týmito zjavmi, nechápal, ako sú v Cirkvi možné. No, keď aj musel uvažovať o veci, nakoniec táto ťažkosť viedla ho len k lepšiemu poznaniu Cirkvi, k poznaniu, že katolík, ani kňaz, nie je ešte Corkev, že chybou svojho člena, hoci kňaza, Cirkev neprestáva byť božskou inštitúciou, neprestáva jej velebné poslanie a záväzok človeka k nej. Poznal s radosťou, že s Cirkvou je práve tak, ako so slnkom. Pre nepatrnú tôňu, ktorú osvietenými predmetmi tvorí, neprestáva jeho skutočnosť, nevyhnutnosť a životodárne požehnanie pre svet. Táto ťažkosť jeho vieru v Cirkev nielenže neotriasla, ale ju upevnila, zúrodnila a poistila.

/Katolícke kázne, SSV, ročník X/1934, str. 238/

683. CHYBY A NEDOKONALOSTI ĽUDSKÉ V CIRKVI

     Nemecký historik, univerzitný profesor Pastor, bol svetským človekom. Veľkú časť života prežil vo vatikánskej knižnici, vynášajúc na svetlo Božie dejiny stredovekých pápežov. A vieme, že v stredoveku sa našiel i ten.ktorý zlý, nehodný pápež. Stalo sa to nie vinou Cirkvi - Cirkev sama tým najviac trpela, - ale vinou šľachtických rodov, ktoré (hľadali vplyvy) mali snahu vplývať, ččasto i mocou a zbraňou, na pápažské voľby, dosadiť tam členov svojho rodu, aby ich cestou zmenili sa majetky Cirkvi. Takto, vinou sveta, dostalo sa na pápažský trón i niekoľko nie hodných ľudí. A keď spomínaný Pastor v svojom 18 sväzkukovom diele odhalil i chyby týchto nehodných pápežov, obrátila sa naň istá švédska protestanská historická spoločnosť s otázkou, či o týchto pápežoch už všetko povedal, a či skumatelia po ňom budú na nich objavovať ďalšie škvrny. A veriaci Pastor odpovedal: Napísal a povedal som všetko, nič som nezamlčal. - Ale nezabudol dodať: ale keď som písal i o chybách pápežov, robil som to s takými pocitmi, s akými pocitmi hovorí syn, keď inému o vlastnom otcovi musí nieččo nepriaznivého povedať.

     To je spôsob, ako sa má zachovať syn Cirkvi, keby ho okolnosti nútili o kňazskej chybe sa zmieniť. Kde sú od takého chovania tí katolíci, ktorí hovoria tak, ako by nachádzali radosť v ničení kňazskej cti i tam, kde je ona ešte nie zničená! Ťažkú zodpovednosť má pred Bohom ten, kto ohováraním kňaza budí proti tomu nenávisť a odpor u tých, ktorí ho majú poslúchať.

/Katolícke kázne, SSV, ročník X/1934, str. 241/

684. KTO JE ŠŤASTNÝ A NEŠŤASTNÝ

     Možno poznáte poviedku o istom perskom panovníkovi, ktorý sa cítil veľmi nešťastným. Mal nesmierne bohatstvo a užíval v hojnosti všetko, čo svet poskytuje a predsa bol nespokojný. Tu mu dal jeden z jeho úradníkov radu: "Musíš kráľ obliecť košeľu človeka, ktorý je úplne šťastný, potom i ty sa staneš šťastným."

     "Teda", zvolal kráľ, "choďte po celej mojej ríši a hľadajte toho šťastného človeka a doneste mi jeho košeľu." Sluhovia hľadali aj v domoch boháčov, v mestách, no každý, koho sa pýtali, mal nejaký problém, nejaký zármutok. Všade dostali rovnakú odpoveď: "Ja nie som šťastný!"

Konečne po dlhom hľadaní počuli istého dňa na vŕšku spievať nejakého chlapca. Hneď bežali k nemu a našli tam mladého pastiera, ktorý si bezstarostne spieval. "Či si šťastný?" pýtali sa ho. "Šťastný?", odpovedal tento. "Čo to značí?"

"Či ti nič nechýba? Či si úplne spokojný?" "Čo by mi chýbalo", odpovedal, "veď mám všetko, čo potrebujem. Áno, som šťastný." I chytili šťastného pastiera, strhli mu oblek s tela a chceli mu vziať košeľu, ale videli, že pastier nemá na sebe košeľu! Len jedného šťastného našli i to bol chudák, ktorý ani košele nemal. To je dôkaz, človek i v chudobe môže byť šťastný.

/Katolícke kázne, SSV, ročník X/1934, str. 252/

685. DÔVERA K MATKE BOŽEJ

     Krásny príklad detinskej dôvery k Matke Božej u francúzkeho básnika Charlesa Péquy.

Žil vlastne mimo Cirkvi, lebo jeho žena nebola pokrstená a bol s ňou zosobášený len civilne. Jeho pani nechcela splniť podmienku, ktorú kladie Cirkev, ak má byť také manželstvo prehlásené za platné aj pred Bohom, lebo sa nechcela zaviazať, že dá dietky pokrstiť a po katolícky vychovať.

Péquy preto veľmi trpel. Bol v ostatných rokoch blízko Bohu. Chodil Parížom a modlil sa na každom kroku, cestou do tlačiarne i na plošine autobusu. A čo je zaujímavé, modlil sa Zdravas, nie Otče náš. Hovoril o tom kedysi priateľovi Lotteovi: "predstav si, že sa už poldruha roka neviem pomodliť Otče náš. Buď vôľa tvoja, to som nemohol vypovedať. Nemohol!Chápeš to? Nemohol som prijať vôľu Božiu. Je to hrozné!

Modlitby sa nemôžu len tak odriekavať. Čo hovoríme, musíme hovoriť v pravde. A preto som sa modlil k Márii. Modltiby k Márii sú rezervné modlitby. Niet ani jednej modlitby k nej, ktorú by aj ten najbiednejší hriešnik nemohol sa modliť opravdivo. Pri spasení je Mária najposlednejším útočišťom. Pod jej ochranou nemôže sa človek stratiť."

Možno dúfať, že Mária túto detinskú dôveru nesklamala. V septembri 1914 padol Péquy na čele svojej stotiny na fronte. Jeho žena a synovia sú katolíkmi. Bol vyslyšaný. (Pecka: Oheň na zemi)

/Katolícke kázne, SSV, ročník X/1934, str. 257/

686. VÍŤAZ V SMRTI

     Po stáročia nikto nevedel, kto bol architektom Kolosea, jednej z najpevnejších a najtrvalejších stavieb. Až v 17. storočí, pri vykopávkach v Ríme sa našla mramorová platňa, ktorá prezradila tajomstvo. Na platni boli vyryté symboly mučeníctva, koruna a palma. Nápis na nej chválil muža, menom Gaudencius, ktorý bol architektom Kolosea - a ironiou osudu i jedným z jeho prvých mučeníkov. Medzi iným tam bolo napísané: "Cisár mu sľuboval trojnásobnú odmenu, ale ukázal sa nevďačným a falošným. No Stvoriteľ neba i zeme, ktorého slová nikdy nepominú, mu dal odmenu za čnosti: miesto v nepominuteľnom amfiteátri večného mesta."

     V očiach sveta tento kedysi taký úspešný Gaudencius stroskotal. Ale nie v očiach Boha. Architekt splnil jediné veľké životné prikázanie: žiť a zomrieť pre Boha. Aký väčší úspech by mohol človek dosiahnúť?

     "Ja som Vzkriesenie a Život. Kto verí vo mňa, aj keby zomrel, bude žiť." (Jn 11, 25)

     Bože, pomôž mi, aby som skladal do teba všetku svoju nádej!

/James Keller: Niečo na dnes/

687. NAJSVÄTEJŠIA TROJICA

     Sv. Patrik prišiel v r. 432 do Írska, aby tamojšiemu pohanskému obyvateľstvu ohlasoval kresťanstvo. Jeho misijná činnosť značne ovplyvnila dejinný vývoj. Vedel sa vyjadrovať tak, že mu každý rozumel. Keď chcel názorne vysvetliť tajomstvo Najsvätejšej Trojice, odtrhol trojlístok zelenej ďateliny, ktorá v Írsku rastie nadivoko. Použil ho ako symbol vnútornej Božej prirodzenosti, troch osôb v jednej: Boh Otec, Syn a Duch Svätý - v troch zelených lístkoch, navzájom si úplne rovných, vyrastajúcich z jednej stonky. Ľud pochopil, čo chcel Patrik povedať a trojlístok ďateliny je dodnes pre Írov posvätný, ako symbol trojjedinosti.

     V kráľovstve viery sú tajomstvá, ktoré sa dajú priblížiť pomocou jednoduchého príkladu skôr, než zložitým vysvetľovaním. Aj Kristus používal reč ľudu pri svojom kázaní. Hovoril v podobenstvách, aby mu mohol rozumieť i ten najjednoduchší a najmenší človek.

     "Zvelebujem ťa, Otčče, Pán neba i zeme, lebo si ukryl tieto veci pred múdrymi a rozumnými a vyjavil si ich maličkým." (Mt 11, 25)

     Daj, Pane, aby som rozširoval tvoje učenie na zemi s jasnoťou a zrozumiteľnosťou na úžitok všetkých.

/James Keller: Niečo na dnes/

688. PRÍLIŠ NAVONOK

     "Veľkonočná prehliadka" na Piatej Avenue v New Yorku bola taká mondénna, že vznikol dojem, akoby sa veľkonočné slávnosti zvrhli na reklamný pokrik. Pred katedrálou sv. Patrika, hlavným kostolom tohto milionového mesta, boli televízne kamery, snímajúce slávne osobnosti, ktoré tam "predvádzali" svoje oblečenie, šperky a najmä psov.

Večerník v meste Buffalo to komentoval s oprávneným rozhorčením: "Veľkonočná nedeľa, deň Kristovho zmŕtvychvstania, sa v New Yorku oslavovala takou vonkajšou výpravnosťou, akú možno vidieť len v zábavnom parku Coney Island, alebo v posledný fašiangový deň. Predstavenie, ktoré sa nám pomocou kamier poskytlo, nebolo ničím iným ako nevkusným kšeftom."

     Zdá sa, že v zhone moderného života sme zabudli na význam veľkonočných sviatkov a upísali sme sa materiálnej stránke. Tvojou úlohou je priniesť do života opäť chýbajúci prvok - duchovnú stránku.

     "Keďže ste boli s Kristom vzkriesení, hľadajte to, čo je hore, kde Kristus sedí po pravici Božej." (Kor 3,1)

     Bože, daj, aby som mohol prispieť k tomu, aby sa Tvoja láska a krása stala stredobodom života.

/James Keller: Niečo na dnes/

689. POUČILO ICH DIEŤA

     Celestina Sibleyová dostala odmenu 2000 dolárov za poviedku uverejnenú v novinách Atlanta Constitution v apríli 1951. Poviedka líči situáciu v reštaurácii, kam zaviedla istá matka po prvýkrát svoju dcérku.

Keď prestreli na stôl, dieťa sa opýtalo: "Mama, nepomodlime sa pred jedlom? Sused z druhej strany stola videl, že matka je v rozpakoch a zamiešal sa: "Ale pravdaže, dieťa. Len začni."

     Všetci prítomní hostia boli spočiatku zarazení, ale potom sa i oni modlili. Keď dieťa skončilo, v miestnosti zavládla lepšia nálada - všetci sa stali priateľskými a zhovorčivými. Dieťa ich vzájomne zblížilo.

     Aj dieťa môže zmeniť život, ak je v ňom Kristova láska. Túto lásku môže každý z nás svojim spôsobom odovzdať druhým, hoci to možno ani nezbadá.

     "Zvelebujem Ťa, Otče, Pán neba i zeme, lebo si ukryl tieto veci pred môdrymi a obozretnými a vyjavil si ch maličkým." (Mt 11,25)

     Ježišu, daj, aby som konal Tvoje dielo bez strachu, tak ako dieťa.

/James Keller: Niečo na dnes/

690. ZÁLEŽÍ NA NÁS

     Mladá učiteľka pracovala v záhrade a zrazu vidí, že sa okolo vrátok obšmieta jedna z jej dvanásťročných žiačok. Pretože vyzerala veľmi nešťastne, učiteľka ju zavolala dnu. Dievča jej rozprávalo o strašnom "sklamaní", ktoré "zničí" celý jej život. Nato zavielda učiteľka žiačku do kuchyne, vzasla šálku a napustila do nej vodu.

     "Je šálka poloprázdna alebo napoly plná?"

     "Oboje", povedalo dievča. "Celkom správne", prikývla učiteľka, "presne tak je to i s ľudským životom. Ani jeden nie je celkom plný alebo celkom prázdny, čo sa týka šťastia. Každý z nás má svoje radosti alebo starosti a to, či je život smutný alebo šťastný, závisí od nášho postoja."

     Mohí z nás vidia len starosti. Čím viac o nich premýšľame a rozprávame, tým sa nám zdajú byť väčšími. Napokon vidíme len temné stránky života a zabúdame na mnohé milosti, ktoré dostávame od Boha.

     "Budete smútiť, ale váš smútok sa premení na radosť." (Jn 16,20)

     Bože, daj mi silu, aby ma nezdolali starosti, ktoré na mňa doliehajú.

/James Keller: Niečo na dnes/

691. ZAPÍSANÝ DO ĽUDSKÝCH SŔDC

     Obyvateľ juhomorských ostrovov, ktorý sa práve učil anglicky, pokúšal sa preložiť a vysvetliť v tejto reči desatoro božích prikázaní. Formuloval ich takto:

1. Ja byť Boh, tvoj Pán. Ty nemať iného Boha, len mňa.

2. ------

3. Nehovoriť božie meno pre nič.

4. Dodržať nedeľu.

5. Poslúchať otca i matku.

6. Nijaké zabíjanie.

7. Nijaké zlé robenie.

8. Nijaké zlodejstvo.

9. Nič luhať.

10. Nepriať si druhú ženu.

     Pozoruhodné je, že domorodec, napriek nedostatoččným jazykovým znalostiam mal jasnú predstavu o božích prikázaniach. V každej krajine a reči možno nájsť určité tušenie o božom riadení sveta, hoci by šudia boli hocijako nevedomí. Čím viac pomôžeš, aby sa božie prikázania uplatňovali, tým viac rozmnožiš pokoj vo svete. Bez božieho pokoja a poriadku nebude trvalého mieru na zemi.

     "...že si tieto veci ukryl pred múdrymi a obozretnými, ale maličkým si ich vyjavil." (Lk 10,21)

     Pane na nebesiach, umožni mi prispieť činnosťou na to, aby sa dodržali tvoje prikázania.

/James Keller: Niečo na dnes/

692. STRACH ZNAMENÁ SMRŤ

     Podľa starej rozprávky, ktorú podáva M. Duhamel, ponáhľala sa cholera po Bagdadu a predbehla pritom jednu karavánu. "Naččo sa tak ponáhľaš?", spýtal sa šejk. "Idem zahubiť 5000 ľudí", odvetila cholera. Na spiatočnej ceste opäť predbehla tú istú karavánu. "Oklamala si ma", povedal jej nahnevaný šejk, "namiesto 5000 ľudí si skosila 50000."

"Nie!" - bránila sa cholera, "len päťtisíc - ani o jedného viac. Tí ostatní pomreli od strachu."

     Strach i dnes spôsobuje veľkú škodu. Strach z nepochopenia, kritizovania, urážky, dokáže umlčať mnohých - i takých, na ktorých hlase veľmi záleží. Takto sa potom vzmáhajú ničivé sily, milióny musia zomrieť, lebo tí, ktorí ich mohli zachrániť, boli ochromení strachom.

     "Vo svete budete mať súženia, ale dôverujte, ja som zvíťazil nad svetom." (Jn 16,33)

     Ježišu, daj, aby som vždy nekompromisne stál za svojim presvedčením.

/James Keller: Niečo na dnes/

693. CEZ JEDNÉHO HOVORIL K MILIÓNOM

     Reportér novín "New York Daily Neus" dal šiestim náhodným chodcom na uliciach otázku "Prežo žijete?" Päť ľudí vychádzalo z názoru: "Žijem, aby sa mi dobre vodilo a zarobil som veľa peňazí." Len šiesty, Joe Suarez z Havany vyhlásil: "Snažím sa žiť podľa božích prikázaní. Viem, že môj život má určitý cieľ. Čím som starší, tým viac poznávam a uznávam Boha. V podstate mi záleží na tom, aby som menej myslel na seba a viac na druhých.

     Už pred 1900 rokmi odporúčal Kristus túto metódu na riešenie svetových problémov. Napriek tomu stámilióny ľudí o nej ešte nepočuli. Väččšina z nich by sa iste tešila, keby sa to dozvedela. Koľkých sa snažíš získať v tomto smere?

     Keďže Joe Suarez povedal svoju mienku a presvedčenie náhodnému reportérovi, prehovoril cez neho k miliónom.

     "Miluj svojho blížneho, ako seba samého." (Mt 19,19)

     Pane, daj, aby som mal vrúcne želanie prinášať miliónom tvoju lásku a pravdu.

/James Keller: Niečo na dnes/

694. MUSÍŠ STRATIŤ, ABY SI MOHOL ZÍSKAŤ

     Mozarta, jedného z najväčších hudobných skladateľov všetkých čias, pochovali do spoločného hrobu všetkých viedenských chudobných. Nešťastie a neúspech ho verne sprevádzali životom od chvíle, keď sa rozhodol celkom venovať umeniu. Často býval zadĺžený a musel si požičiavať peniaze, aby sa najedol aspoň raz denne. Melódie z jeho opery "Figarova svadba" pískali na každom roku, ale Mozartovi za operu zaplatili veľmi málo. Napriek bide zanechal vyše 700 hudobných diel.

     Vonkajší úspech nebýva často meradlom toho, čo jednotlivec vykonal pre ľudstvo.

     Ak chceš byť naozajstným nesledovateľom Krista a prinášať ho aj iným, musíš byť pripravený na nepríjemnosti, nepochopenie a dokonca utrpenie. No jedného dňa budeš mať odplatu v nebi.

     "Blažení prenasledovaní pre spravodlivosť, lebo ich je kráľovstvo nebeské." (Mt 5,10)

     Pane, nech nemyslím na obete, ktoré prinášam, keď sa snažím dávať blížnym tvoj pokoj.

/James Keller: Niečo na dnes/

695. VŽDY V KRUHU

     Kapitán rybárskej lode spozoroval, že neďaleko Freeportu, pred pobrežím Long Islandu, krúži akási loď. Bola to luxusná jachta "Morfeus". Cestujúci z paluby volali o pomoc. Kapitán rybárskej lode zamieril k jachte, skočil na palubu a hneď zistil patričnú príčinu bezcieľného blúdenia: Kormidelník zomrel následkom porážky a ležal pri kormidle.

     Každý z nás je kormidelníkom vlastnej lode, za ktorú zodpovedá Stvoriteľovi. Hoci nám Stvoriteľ dáva informácie a pokyny prostredníctvom Cirkvi, necháva na našu vôľu, aby sme sa rozhodli, či sa jeho rozkazmi riadiť alebo byť "vždy v kruhu".

A tak sa rozhodni, vzhľadom na krátkosť pozemského života a dokáž, že si hodný dôvery v Boha.

"A tak bežím, nie akoby na neisto: tak päsťami zápasím, nie akoby som bil do vetra." (1 Kor 9,16)

Daj, nech stále mám na zreteli svoj smer - odkiaľ prichádzam a kam sa mám dostať!

/James Keller: Niečo na dnes/

696. DÁVAJ POZOR NA SIGNÁLY!

11. septembra 1950, krátko po piatej ráno, následkom výpadu el. prúdu zastavil oddielový transportný vlak s 20 vagónmi kúsok pred stanicou Lafayettq (Ohio). Železničný zriadenec sa ponáhľal k poslednému vozňu a zavesil naň červené signálne svetlá. Vedel, že o 5 minút má tadiaľ prejsť diaľkový expres Spirit of St.Louis. Lenže jeho strojvedúci si z nejakých dôvodov nevšimol výstražné signály, že nemá voľnú trať. A tak s obrovskou dieselovou lokomotívou vrazil do stojaceho vlaku, "bleskovo vyhodil posledný vagón do vzduchu, roztrieskal predposledný a zaryl sa do tretieho odzadu", ako to zmapoval jeden reportér. Zo 700 mužov vo vlaku bolo 33 na mieste mŕtvych a 64 zranených.

Nešťastím nášho sveta je, že si ľudia nevšímajú výstražné signály, ktoré Boh dáva na trati života.

"Blažení tí sluhovia, ktorých pán pri svojom príchode nájde bedliť." (Lk 12,37)

Bože, daj milosť, aby som stále pamätal na záchranu seba i druhých.

/James Keller: Niečo na dnes/

697. KDE JE NERO?

Matka bola so šesťročným synom v kine na filme Qou vadis. Chlapec ho sledoval so záujmom, no pri scéne, kde predhadzovali kresťanov divým zverom v amfiteátri, zakryl si tvár. Poprosil matku, aby mu povedala, keď táto scéna skončí.

Potom sa opäť pozrel na filmové plátno, kde sa medzitým skončilo prenasledovanie. "Mama, tu sú len samí kresťania. A kdeže je Nero?"

Moc a sláva starovekého Ríma padla, nádhera pohanov zmizla. No láska a obetavosť kresťanov žije naďalej v ľudských srdciach.

"Hľa, ja som s vami po všetky dni, až do skončenia sveta." (Mt 28,20)

Bože, daj, nech stále pamätám na to, že nič nestratím, ak pôjdem za tebou.

/James Keller: Niečo na dnes/

698. ČO JE V ČLOVEKOVI DOBRÉ

9-ročná Joyce Combová z Milford Center (Ohio) utrpela popáleniny tretieho stupňa pri výbuchu pece v byte. Zachrániť ju mohla len okamžitá transplantácia urččitého množstva pokožky. Lekári vyzývali dobrovoľníkov, aby zachránili dievča. Keď sa o prípade dozvedeli trestanci zo štátnej väznice, prihlásili sa a darovali spolu 1625 štvorcových centimetrov kože. Dievča zachránili. Ako povedal neskôr riaditeľ väznice, medzi trestancami - darcami boli bankoví lupiči, rebelanti, vlámačči a zlodeji áut.

Aj v najskazenejšom človekovi je skryté mnoho dobrého. V hriešnikovi máme skôr vidieť dobrú stránku a pomôcť mu, aby sa jej zachytil a na nej budoval.

 "Tak bude aj v nebi väčšia radosť nad jedným hriešnikom, ktorý robí pokánie." (Lk 15,7)

Pomôž mi, Pane, aby som videl v blížnom predovšetkým to dobré!

/James Keller: Niečo na dnes/

699. POMÁHAJ ŠÍRIŤ BOŽIE SLOVO!

9 vagónov poštového vlaku, smerujúceho do Kalifornie zhorelo až po kolesá. Nešťastie sa stalo neďaleko Morganu (štát Utah). Rušňovodič nezbadal nádržové nákladné auto, ktoré prepravovalo benzín a dostalo šmyk na priecestí, takže sa dostalo na koľajište. Vznikla explózia, pri ktorej 25 000 l benzínu vzblklo a vyšľahol plameň do stometrovek výšky. Všetky poštové zásielky vo vlaku boli zničené. Tisícky listov, obsahujúcich radosť, smútok i nádej, blahoželanie, kondolenie - to všetko zmizlo v priebehu niekoľkých sekúnd.

Bola to obrovská strata. Lenže oveľa horšie je, keď sa božie slovo nedostane k tým, ktorý naň podvedome čakajú a majú naň právo! Postaraj sa, podľa svojich síl a schopností, aby sa Kristova pravda a láska dostala k tým milionom, ktoré na ňu čakajú.

"Choďte do celého sveta a kážte evanjelium." (Mk 16,15)

Pane, daj, aby som neobišiel nikoho, ktorého mám v tvojom mene získať.

/James Keller: Niečo na dnes/

700. NAJDÔLEŽITEJŠÍ DEŇ TVOJHO ŽIVOTA

Člen Kongresu Tadeáš Stevens, politik z doby prezidenta Andrewa Jaksona, ležal na smrteľnej posteli. Chodievali ho navštevovať priatelia, väčšinou členovia Kongresu. Jeden priateľ ho chcel potešiť a urobil kompliment v tom zmysle, ako dobre Tadeáš vyzerá. Ale chorý hneď namietal: "Kamarát, mňa už nezaujíma, ako vyzerám, ale ako odídem."

Každý z nás môže spomenúť niekoľko dní v živote, ktoré považuje za najdôležitejšie. No všetci stojíme pred dňom, ktorý rozhodne o všetkom. Lebo taký, aký budeš v ten deň, zostaneš na celú večnosť.

 Nevieš, kedy tento veľký deň príde. Čo zajtra, na budúci týždeň, po mnohých rokoch, alebo už dnes. A preto sa hneď začni naň pripravovať.

"Ak sa neprebudíš, prídem ako zlodej a ani nezvieš, v ktorú hodinu prídem pre teba." (Zjv 3,3)

Pane, daj, nech sa každý deň slovami i skutkami pripravujem na večnosť.

/James Keller: Niečo na dnes/

       rodičovská 18,65,129,150,186,191,192,203,594,

       účinná 270,279,356,362,370,392,

Liek 24,

Letopočet 422,543,

Liturgický rok 453,

Ľ

Ľahostajnosť 186,629,

Ľútosť 189,

M

Maličkosti 528,561,

Maličkosti-riešia veľké veci 295,

          -vedú k veľkým veciam 319,326,

Malomocenstvo 581,

Malomyselnosť 532,

Manželstvo 17,19,21,22,28,29,38-40,148,172,185,197,199, 405,415,536,622,

Mária 111,231-236,238,

Mária- úcta 565,603,604,617,640,680,685,

Mária-útočišťe hrieš. 126,605,

     -Sedembolestná 606,663,

     -Nepoškvrnená 176,645,

Matka 31,65-68,72-74,100,101,106,107,112,113,12      

150,155,178,186,194,203,232,237,238,482,663,664,

Milosrdenstvo 124,153,

Miernosť 61,165,297,

        - ako reagovať na urážky 298,

Milosť Božia 508,509,

Misie 436,

Misijné poslanie 436,437,

Mládež 40,85,157,193,216,222,481,

Mních 556,

Modlidba 90,207,215,220,221,223,234,235,331,451,672, 673,689,

Mučeníctvo 83,174,

N

Náboženstvo 485a,602,607,668,

Nádej 465,

Nádej - zaháňa strach 12,355,

Nanebovstúpenie 427,

Narodenie J. K 422,543,

Násilie 202,292,

Nebo 228,347,350,527,614,662,674,

Nedeľa 250,551,

Neistota 655,

Nekajúcnosť 497,540,

Nepoctivosť 504,

Nepriateľ 435,632,

Nevďačnosť 77,81,191,516,537,

Neveriaci 515,615,

Nesúďte 562,

Noviny 464,

O

Obeta 87,102,114,127,128,130,131,134,189,194,247,411,413,592-594,596,693,698,

Obeta J. K. 423,470,542,549,585,633,675,677,

Obeta sv.omše 181,

Obnova 480,

Obrátenie 94,163,230-232,

Oči 442,

Očistec 681,

Odpúšťanie 152,209-213,435,517,

          -Božie 675,

Odvaha 114,130,131,133,134,192,215-217,222,400,402

Ohlasovanie-Pravdy Božej 699,

Ohováranie 287,

Ohľaduplnosť 61,288,

Omša 223,512,

Opilstvo 96,153,202,207,

Opustenosť 507,

Osobnosť 462,463,

Otec 66,70,225,483,

P

Panenstvo 40,148,466,

Pápež 611,

Peklo 347-349,627,641,653,

Peniaze 477,518-520,

Písmo sväté 227,428,449,485,539,

Poctivosť 84,300,503,

Počúvanie Písma Sv. 535,

Podozrenie 283,

Pohoršenie 91,682,683,

Pochlebovanie 285,

Pochybovanie 2,

Pokánie 226,244,470,494,495,497,498,

       - obrátenie 274-277,

Poklad 188,

Pokoj 144,478,

Pokora 256,

       - vedie k viere 7,273,

       - premáha zlo 308,

Pokrm 476,

Pokúšanie 525,

Pokúšenie 239,

Pomoc 44,155,194,

Pomoc 656,

Pomoc blížnym 205-208,

Pomsta 214,

Poriadok 43,

Poriadok 471,

Posudzovanie 284,299,

Posvätenie 459,

Pôst 95,

Potrat 32-37,157,367-369,412,

Povaha 462,463,

Povolanie 41,137,179,180,237,413,

Poznanie Boha 429,

Pôžitkárstvo 529,

Práca 177,

Práca 473,579,631,

Pravda 630,

Pravdy Božie 142,

Pravdy Božie 659,

Premena 43,93,153,

Prenasledovanie 242,

Prenasledovanie 440,697,

Prevelebná sviatosť 221,

Priateľstvo 460,625,

Prikázania 186,

Prikázania 471,691,

Príklad 155,215-218,222,223,

Príklad 436-438,623,625,646,

Protestanti 241,

Prozreteľnosť Božia 3,4,6,252,272,

Pýcha 598,

Pýcha 63,273,

R

Radosť 202,

Reč -poriadok v nej 286,289,

Rodičia a deti 40,45-60,62,64,75,77-81,104,110,152,155,157,186,190,191,194,195,202,

Rodina 13,14,15,20,27,30,404,406,419,421,

Rovnosť - ľudí 282,

Rozdelenie pre Krista 563,

Ruženec 89,108,207,235-237,448,514,578,618,642,

S

Samota 507,

Samota - je potrebná 249,329,

Samovražda 147,166,

Sebazápor 151,

          - prospieva 383,

Sebectvo 280,316,384,

Sekularizácia 506,

Skutky 151,493,

Sláva večná 614,

Slovo Božie 227,535,699,

Smrť 67,138,144,156,244,333-342,456,458,491,494,511,513,523,535,553,574,587-589,616, 670,692,700,

     - život po smrti 388-390,

Smútok 475,

Spasiteľ 422,

Spoločne - viac dokážeš a ľahšie 324,327,

Spovedné tajomstvo 214,

Spovedník 117,

Spravodlivosť 122,552,

Srdce 149,171,

Srdce Ježišovo 220,

Starokatolíci 603,

Starosti 142,

Strach 692,

Strach - zlý učiteľ 306,

Stvorenie 545,

Stvoriteľ 432,484,637,

Súd - Boží 122,124,143,490,651,

    - osobný 343-346,

    - posledný 586,

Svedectvo 156,236,242,466,

Svedomie 76,99,124,243,499,

Svet 459,

Svetlo 442,

Svätosť 441,443-447,534,564,

Sviatosti 454,

Sv. zmierenia 154,226,455,495-498,500,620,635,

Š

Škapuliar 604,

Štastie 147,246,478,505,576,650,666,684,690,

T

Talent 184,452,

Tlač 464,

Trest 23,540,

Trojica Najsv. 510,613,687,

Ť

Ťažkosti života 147,532,

U

Ukrižovanie 541,542,547,548,

Umŕtvovanie tela 151,

Úmysel 650,

Úpadok mravný 157,186,

Úprimnosť 152

Usilovnosť 132,183,473,526,527,

Utŕpenie 168,169,221,240,408,552,599,606,628,

        - k čomu je 312,

        - Ježišovo zrkadlo kresťana 385,

Uzdravenie tela 233,

V

Vášeň 461,

Večnosť 244,516,589,590,

Veda 570,

Veľká noc 688,

Veľkomyseľnosť 276,277,

Vernosť 26,29,98,145,146,187,199,201,

       - manželská 371,409,410,415,

Vesmír 545,546,

Vianoce 103,357,422,543,621,

Viera 144,182,215-218,220,222,223,228,229,236, 241,242,399,401,402,431,485,502,607,682,

     - akt vôľe 11,

     - čo vedie k v. 259,

     - dáva slobodu 257,

     - ťažkosti 9,

     - vážiť si 254,

Víťazstvo 162,

Vlažvosť 492,

Vľúdnosť - získava 293,294,

Vojna 205,210,212,215,218,223,291,303,307,309, 434,554,

Vôľa silná 526,530,

Vrchol 147,

Výchova 41-60,62-64,80,84,85,92,97,109,187,190, 193,195,416,417,420,421,430,472,601,646,661,

Vykupiteľ 423,542,652,658,675,677,

Vypočítavosť 328,

Vytrvalosť 105,132,148,183,320,353,386,440,536,527, 530,531,

Vyznanie viery 115,215,216,218,220,222,223,433,440,638,

Vzkriesenie 387,391,

Z

Zadosťučinenie 125,

Záchrana 193,

Závisť 302,

Zázrak 233,234,

Zdravie 521,

Zdržanlivosť 173,

Zlo 82,458,

Zločin 23,186,

Zmŕtvychvstal 425,643,

Znamenie 696,

Znechutenie 61,

Zodpovednosť 156,243,502,

Zomieranie 86,146,511,700,

Zostúpil k zosnulym JK.424,

Zrada 600,

Zrak 233,442,

Zriekanie 137,596,

Zúfalstvo 141,200,507,532,

Zvony 649,

Ž

Žiadostivosť 125,

Život 146,188413,414,,452,458,468,479,487,488, 491,690,

Život bez Boha 119,146,186,472,486,487,514,533,554,572, 601,602,666,

Život každodenný 183,445-447,489,534,666,

Život po smrti 388-390,

Život s Bohom 137,215,216,223,486,502,533,564,597,682,

Život večný 228,671,

Život viery 493,

Života cieľ 571,608-610,661,666,678,679,695,

Života zmysel 458,487,569,570,573,577,593,608,609, 651,661,671,678,679,693,

Životná cesta 401,

